
H.H.THIKLKS  BOGTItYKKKRI.  KOBKNHAVN 


TIL 


Dr.  PHIL.  KARL  MANTZIUS 


EN  scenisk  Kunstners  Værk  er  i  Følge  Skuespilkunstens 
Natur  bundet  til  det  Instrument,  som  hans  Skikkelse 
er;  hvad  han  skaber,  dør  med  ham  selv.  Mindet  om  ham 
er  viet  til  Undergang,  dets  Runer  er  som  skrevne  i  Flyve- 
sand: ved  Samtidens  Bortgang  fra  Livet  viskes  hans  Navn 
og  hans  Kunsts  Form  ud  af  Folkets  Bevidsthed,  og  som  en 
Skal  uden  Kærne  bliver  neppe  nok  Geniets  Ry  tilbage. 

Skuespilkunstens  tragiske  Lov  henviser  da  den,  som 
søger  Kundskab  om  Fortidens  Kunstnere,  til  de  efterladte 
Domme.  Men  Domme  kan  være  uretfærdige,  og  kritiske 
Ord  kan  være  lidet  sigende  og  kun  tjene  til  grelt  at  belyse 
Eftermælets  Tomhed. 

Naar  Holberg,  en  af  de  Faa,  for  hvis  Skyld  det  er  en 
Lykke  at  være  født  Dansk,  var  pint  af  nervøse  Lidelser, 
blev  »singulair  og  vranten«  i  Kampen  mod  Fordom .  og 
Snæversind,  naar  Ewald  »rund  som  en  Cirkel«  stønnede  af 
Smerter  i  sit  Kammer,  naar  Wessel  drak  sig  ihjel,  saa 
havde  dog  disse  Kunstnere  den  Lykke  at  kunne  udløse 
deres  Lidelser  i  en  fri  og  uafhængig  Kunst,  hvortil  Materialet 
ikke  skulde  tildeles  dem,  og  de  havde  ogsaa  Bevidst- 
heden om,  at  Forstaaelsen  af  deres  Sindstilstande  vilde  naa 
frem   til  al  Eftertid. 

—  Men  Skuespillerne?  Nuets  Børn,  der  stræbte  at  gøre 
den  nationale  Digtning  til  almen  Eje,  hvilke  var  deres 
Lidelser  og  Haab?  Hvad  skyldtes  den  Enkeltes  Tilbøjelighed 
og    hvad    var    det   Fælles?     Hvorledes    var    deres    Syn    paa 


Kunsten?  Deres  Værk  kan  ikke  tale.  Vi  maa  ad  Omveje 
søge  ind  til  dem  for  at  lytte  til  deres  Mæle. 

Det  har  derfor  syntes  mig  at  være  af  Interesse  at  samle 
de  menneskelige  Vidnesbyrd,  som  disse  Pionerer  har  levnet, 
deres  Breve,  hvorigennem  vi  kan  se  ind  i  deres  Liv,  Tanker 
og  daglige  Møje,  særlig  da  den  danske  Skueplads'  seneste 
Historieskriver,  P.  Hansen,  undlod  at  efterspore  dette  rig- 
holdige Materiale  til  Nationaltheatrets  Historie  efter  1748. 
Disse  Dokumenter  om  Skuespilleren  som  Menneske  beretter 
om  litterære  og  økonomiske  Forhold  og  om  Theatrets  indre 
Liv  paa  en  Tid  hvor  Værdierne  lidt  efter  lidt  blev  om- 
vurderede, hvor  Skuespillerens  Præg  af  Gøgler  forsvandt, 
og  hvori  det  lykkedes  ham  gennem  Kunstens  Udvikling  og 
menneskelig  Fremgang  at  skaffe  Gerningen  Anseelse  for  at 
være  »ej  blot  til  Lyst«. 

Ved  fleraarig  Beskæftigelse  med  den  Tid  og  de  Personer, 
der  omhandles  i  de  indsamlede  Breve,  haaber  jeg  at  have 
lært  at  udvælge  den  Del  af  Stoffet,  der  ikke  alene  har  Krav 
paa  theaterhistorisk ,  men  ogsaa  paa  almen  kulturhistorisk 
Interesse;  »Skuespillerne  er  Tidens  Krønike  i  kort  Begreb,« 
siger  Hamlet.  Det  er  mit  Haab  at  blive  sat  i  Stand  til  at 
fortsætte  Arbejdet  med  et  Bind  Breve  fra  Kunstnere,  som 
fremstod  efter  Aar  1800,  de  store  Skuespilleres  Aarhundrede  i 
Danmark,  hvortil  jeg  har  indsamlet  et  betydeligt  Materiale. 
I  det  foreliggende  Bind  har  det  af  Hensyn  til  Pladsen  været 
nødvendigt  at  udelade  alle  konventionelle  Venskabsforsikrin- 
ger.  Komplimenter  og  Hilsener.  Ortografien  har  jeg  bevaret 
bogstavret  for  saaledes  at  give  et  uforfalsket  Billede  af  de 
Paagældendes  Taleform  og  Dannelsestrin;  nu  og  da  maatte 
jeg  tillæmpe  den  originale  Interpunktion,  og  i  Tilfælde,  hvor 
der  forelaa  meningsforstyrrende  Skrivefejl,  har  jeg  indført 
det  rigtige. 

De    personalhistoriske    Oplysninger    i    Anmærkningerne 


hviler  paa   førstehaands   Undersøgelser,   i   de   fleste  Tilfælde 
efter  utrykte  Kilder. 

Dette  Bind  havde  neppe  set  Dagens  Lys,  dersom  min 
Plan  ikke  havde  haft  det  Held  at  opnaa  Støtte  fra  Kultus- 
ministeriet og  det  grevelige  Raben-Levetzauske  Fond.  Under 
Udarbejdelsen  har  Hr.  Dr.  phil.  Louis  Bobé  ydet  mig  vej- 
ledende Hjælp.  Sluttelig  bringer  jeg  ogsaa  min  Tak  til 
Arkivernes  Embedsmænd  og  til  Ejerne  af  de  Brevsamlinger, 
som  det  er  blevet  mig  tilladt  at  benytte,  og  da  særlig  til  min 
Broder,  Skuespiller  ved  det  kgl.  Theater  Nicolai  Neiien- 
dam. Hr.  stud.  mag.  Th.  B.  Bang  har  venligst  udarbejdet 
Registret. 

8  August  1911. 

ROBERT  NEIIENDAM. 

IVER  ALS. 

1722—70. 

TIL  THEATERDIREKTØR  FREDERIK  HORN. 

1766,  5.  Maj.  [1] 

Til  Fig  urantin  den  Marie  Holm. 

En  sort  Taftes  Kaabe  med  Kniplinger 5  R.  3  |. 

Et  Par  bomulds  Vanter »   »    2  » 

i  Penge 3   »     1  » 

En  Graae  Barracans  afstived  Hverdags  Trøye 2   »    2  » 

En  Grøn  Estoffes  Amazon  habit  med  Sløyfer 10  »    4» 

22  R.  »|. 

Da  dennes  Nøgenhed  blev  Directionen  bekindt,  og  hun  intet 
Salarium  har  bekommed  i  sin  application  til  Theatre  nu  paa 
3die  ^3p  flj^  jgg  Ordre  at  udsee  noget  for  Garderoben  ubruge- 
ligt. Men  da  det  ikke  blev  Umagen  Værd  at  ruinere  de  kipp- 
rede  hviide  Subrette-habits,  uden  at  bekoste  Nyt  igien  af  det, 
som  i  disse  Tiider  i  sær  koster  7  til  8*^  R.  stc,  og  hvor  til  nu 
3  stc.  vilde  behøves,  har  ieg  overkommed  det  af  anden  Gouleur, 
som  var  nyt  og  hende  til  Slid  tieneligen.  De  3  R.  og  1  ^  har 
hun  faaet  til  Huusbehov.  Hendes  forhen  hafde  Pialt  af  kaabe 
viises  hermed  Directionen,  for  selv  at  see,  at  hun  ikke  kunde 
skiuele  sig,  hverken  paa  Gade  eller  Repetitions,  hvornæst  Deres 
Velbyrdigheds  Approbation  til  betaling  maatte  erholdes. 

TIL  THEATERDIREKTIONEN. 

1768,  3.  Febr.  "  [2] 

Specification 

paa  Comoedier,  som  kunde  opføres  indtil  Midfaste: 

Den  Skinhellige,    5  Acter  efter  Molieres:    Le  Tartuffe   ou 

L'Imposteur. 

!• 


Marianes  Roele  har  Jomfr.  Bøtger  spillet  tillige  med  Bergman, 
og  Valerii  Role  M'^  Rose.  M""  Londeman  maa  have  her  til  en 
meget  smuk  kort  Perryqve,  da  han  tilforn  har  spillet  med  en 
gammel  Messing-Perryqve  og  seet  ud,  som  en  Pensionist  eller 
fattig  Vogn-Mand. 

Jeppe  paa  Bierget,  5  Acter  af  Baron  Holberg. 

Baronen  har  Als  og  Rose  tillige  spillet.  Ellers  laborerer 
denne  Piece  af  en  Hoved-feyl,  at  Hortulan  spiller  Jydsk  Bonde,  da 
Piecens  Natur  er  siællandsk.  Jeg  har  i  3de  Directions-Tiider 
haft  i  Gomission  at  endre  det;  men  M*"  Ørsted  har  stedse 
escapered  derfra.     Den  bør  i  sær  spilles  Fastelagens  Mandag. 

Forøderen,  5  Acter  efter  Destouches:  Le  Dissipateur  ou 
l'honnette  Friponne. 

Her  brillerer  den  heele  Trouppe,  og  det  heste  af  Garderoben, 
sees,  og  Trouppen  spiller  den  i  Fuldkommenhed,  som  saa  meget 
meere  kunde  kiendes;  efterdi  de  Franske  for  nyelig  har  spillet 
den  og  sensered  slet  i  relation  til  det  danske  Theatro,  og  var 
det  saa  meget  meere  Umagen  Værd  at  opføre  den  for  Kongen. 
M'"  Londeman  har  ellers  tillige  spillet  Marquiens  Role  i  Det 
unge  Menniske  paa  Prøve  af  samme  Autor,  er  og  en  værdig 
Piece  at  opføres  for  Kongen.  Den  er  reen  og  exemplarisk  mo- 
ralsk, uden  Hensigt  til  nogen  i  sær. 

Merling  Dragon  af  Dancourt. 

Madame  Linkewitz  bør  ikke  gaae  ud  blant  Dragonerne;  men 
alligevel   faa   sine  Par  Høns   betalt  efter  gammel  vedtagen  Skik. 

Til  Jean  de  France  udforderes  en  saa  latterlig  outrered 
Habit,  at  Personen  hverken  raillerer  ærbare  franske  Folk  i  deres 
Propreté,  eller  danske  i  almindelighed,  som  alle  nu  omstunder 
ere  klædte  som  franske  mestendeels;  Thi  i  saa  fald  bliver  Piecen, 
i  stæden  for  moralsk  og  fornuftig,  fattig  og  taabelig,  da  det  er 
ikke  Nethed  og  vedtagne  Moder  Jean  raillerer  med,  men  det, 
som  er  for  meget  og  fordærver  ald  ting.  Hvorfor  denne  Piece 
fik  at  staae  hen,  indtil  en  saadan  Habit  kunde  faaes.  Vi  have 
ikkuns  en  blaa  Estoffes  Kasterking  eller  Engelsk  Kiole,  som  vi 
af  Nød  i  forrige  Tiider  har  præsentered  den  Garactheer  udi, 
hvilken  er  brugt  siden  baade  til  Tiener-Roler  og  andre  smaa 
leyligheder,  og  nu  siger  her  til  slet  intet.  Det  er  en  Deel  Aar 
siden,  at   en   vis  høy  Minister  bestilte  den  Piece  med  udtrykke- 


lige  Ord:  at  hans  fra  Frankerig  hiemkomne  Søn  skulde  speile 
sig  i  den,  men  han  var  meere  outrered  end  Jean,  og  Piecen 
derfoer  uden  sin  rette  Effect.  Londeman  hans  Tiener,  som  skulde 
ligne  sin  Herre,  seer  ey  anderledes  ud  i  det  engang  andskalfede 
Liberi,  end  en  Ordinair  Vognmands-Postillon. 


BERNHARD  HENRIK  BECK. 

1748—97. 

TIL  THEATERDIREKTØR  H.  V.  v.  WARNSTEDT. 

1785,  8.  Maj.  [3J 

Jeg  erindrer  stedse  med  en  levende  Taknemmelighed,  den 
stoere  Naade,  De  har  beviist  mig,  saavel  ved  min  Kones  Barsel- 
færd, som  nu  sidst,  da  ieg  skulde  fl3'tte,  ja!  ved  enhver  Leilig- 
hed,  naar  ieg  har  været  forlegen  for  Penge.  Jeg  kræver  Gud 
til  Vidne,  at  ieg  aldrig  skal  eller  kan  glemme  Deres  Høi  Vel- 
baarnheds  store  Omsorg  for  mig,  og  gid  De  saa  vist  vilde  troe, 
at  ieg  har  et  Hierte,  dannet  til  at  skiønne  paa  Velgierninger, 
som  den  alviidende  Gud  seer  og  kiender  det. 

Jeg  aflægger  herved  en  underdanig  og  skyldig  Taksigelse  der- 
for, og  ieg  ønsker  intet  meere,  end  at  Deres  Høivelbaarnhed  vil 
troe,  at  den  er  oprigtig. 

Der  vilde  da  intet  meere  mangle  i  min  fuldkomne  Lyksalig- 
hed, end  dette,  at  Deres  Høi  Velbaarnhed  vilde  beviise  mig  den 
Naade,  at  erindre  S.  T.  Ober  Auditeur  Rosenstand  om,  at  expe- 
dere  mine  dramatiske  Piecer. 

Jeg  er  ike  indtaget  af  mig  selv,  men  med  den  fornuft  Gud 
har  betroet  mig,  og  efter  de  Vidnesbyrd  jeg  har,  saavel  af  S.  T. 
Hr.  Kamerherre  von  Suhm,  samt  af  S.  T.  Hr.  Conference  Raad 
Hornemann,  som  af  andre  particuliere  Studerende,  kan  jeg  have 
Aarsag  til  at  troe,  at  der  endelig  maae  findes  saa  meget  got  i 
dem,  at  de  vare  en  billig  Critik  værd,  at  mit  Genie  og  den  in- 
derlige Lyst  til  at  arbeide  i  dette  Fag,  ike  fortiener  den  Foragt, 
eller  den  Seendrægtighed,  som  velbemælte  Hr.  Ober  Auditeur 
Rosenstand  hidintil  har  viist,  ja!  at  han  snarere  ved  at  læse  det 
Gode  i  mine  dramatiske  Værker,  skulde  faae  Lyst  til,  at  indlade 
sig  i  Samtale  med  mig,  for  at  viise  mig   det  slette  deri,  paa  en 

billig  Maade  rætte  det,  eller  lade  mig  komme  paa  Spore  efter, 
selv  at  kunde  rætte  det,  og  saaleedes  opfylde  Hensigten  af  hans 
Embede. 

Et  yndigt  Blomsterbeed  taber  intet  af  sin  Herlighed,  fordie 
noget  Ukrud  hist  og  her  pipler  frem,  men  en  fornuftig  Gartner 
søger  at  luge  det,  uden  at  rive  Blomstret  op  med. 

For  saa  indsigtsfuld  en  Mand  som  De  naadige  Herre!  behø- 
ver denne  Lignelse  ingen  forklaring. 

I  mine  forvirrede  Omstændigheder,  som  ieg  saavel  tilskriver 
min  egen  Uforsigtighed,  som  Tildernes  Besværlighed,  vilde  denne 
Maade  at  fortiene  Penge  paa,  baade  være  ærefuld  for  mig,  og 
tiUige  fordeelagtig  for  min  Kone,  der  saa  billig  kan  fordre  Er- 
statning af  mig. 

Hvor  inderlig  vil  jeg  ike  velsigne  Dem  Høivelbaarne  Herr 
Kamerherre!  om  De  ved  Deres  Myndighed,  vil  drive  dette  igien- 
nem  for  mig?  Jeg  skal  lære  mine  smaae  Børn  at  kiende,  hvor 
stoer  Deres  Velgierning  har  været  imod  mig,  og  i  det  ieg  lærer 
dem  at  kiende  den,  skal  ieg  tillige  indprænte  dem,  hvor  megen 
Taksigelse  de  stedse  bliver  Deres  Høivelbaarnhed  skyldige. 

Forlad  mig  naadige  Herre!  at  ieg  underdanigst  skriver  mine 
Tanker  —  Hiertet  har  ført  Pennen,  og  maaskee  Graad  vilde  hin- 
dre Tungen. 

Forlad  mig  naadigst  de  feil,  jeg  virkelig  har  kundet  begaae, 
og  udslæt  den  Mistanke  om  Feil,  som  falske  Tunger  har  vildet 
indprænte  Dem. 

Den  Opdragelse  jeg  havde  i  min  Ungdom,  stemmer  langt  fra 
ike  overeens  med  min  Levemaade  nu,  og  jeg  er  ligesaa  villig 
til  at  fortryde,  som  alt  for  overiilende,  til  at  begaae  Feil. 

Hav  Naade  for  mig  og  min  Familie,  og  tillad,  at  jeg  med 
inderlig  Taksigelse  for  samme  stedse  henlever  i  dyb  Soubmission. 


1787,  8.  April.  [4] 

Deres  Høivelbaarenhed  er  ædelmodig  nok,  til  at  tilgive 
forseelser  hvor  de  begaaes  imod  Dem,  og  De  er  indsigtsfuld 
nok,  til  at  indsee  Mueligheden  i,  om  Forseelsen  kan  begaaes 
imod  Dem,  eller  ikke.  Paa  disse  Grunde  bygger  jeg  et  tilfreds- 
stillende   Haab,    at   Deres  Høi  Velbaarenhed    mild    overseer    en 


urimelig  Kones  Snak,  som  dens,  der  sidst  afvigte  Løverdag,  giorde 
det  besynderlige  Optrin  i  Deres  Høivelbaarenheds  Værelse,  og 
tillige  indseer,  at  ieg  maatte  være  det  dumdristigste  og  uforstan- 
digste Menneske,  om  jeg  kunde  og  turde  føre  saadan  Tale:  at 
Deres  Høivelbaarenhed  var  mig  Penge  skyldig.  Manden  selv, 
hvis  Navn  er  Heuermann,  skal  undskylde  og  forsvare  mig. 

Jeg  er  ham  9  ''^  skyldig,  for  Silke-Strømper,  fra  den  Tiid 
han  handlede  dermed,  thi  nu  er  han  Brændeviins  Mand,  og  boer 
i  Skidenstræde,  oppe  imod  Nørregade.  Jeg  har  et  Par  Gange, 
naar  han  har  måned  mig  om  Betaling,  svared  ham  som  jeg 
troer,  at  have  Grund  til,  at  ieg  med  første  ventede  nogle  Penge, 
for  en  af  mig  forfærdiged  Comodie,  og  at  han  da,  som  vist  skal 
skee  skulde  faae  sine  Penge.  Jeg  haver  lagt  til,  for  at  forskaffe  mine 
Ord  Fidem,  at  han  gierne  turde  nærme  sig  Deres  Høivelbaaren- 
hed, for  at  faae  Bekræftelse  herpaa,  som  jeg  ogsaa  troer,  at  De 
værdiger  at  give  mig.  Jeg  har  et  Par  Gange  siden,  da  Konen, 
i  mine  Værelser  skiældede  mig  for  Løgner,  sagt  hende,  at  ieg 
icke  endnu  havde  faaet  Resolution,  og  igientaged  mine  Ord  til 
hendes  Mand.  Dette  er  den  sande  Omstændighed,  og  den  er 
det,  som  bemælte  Kone,  i  sin  forvirrede  Hierne,  har  udviklet 
saa  besynderlig.  Jeg  beder  Deres  Høivelbaarenhed  underdanigst 
om  Forladelse,  paa  hendes  og  mine  egne  Vegne,  da  jeg  er  for- 
sikred  om,  at  De  naadigst  indseer  Urimeligheden  i  hendes  Tale, 
og  det  Sandsynlige  i  mit  Forsvar. 

Jeg  har  Haab,  ved  mit  dramatiske  Arbeide,  at  fortiene  Penge, 
for  at  kunde  rædde  mig  af  mine  Omstændigheder,  er  det  da 
ikke  billigt,  er  det  da  ikke  endogsaa  nødvendigt,  at  ieg  maae 
meddele  andre  et  Glimt  af  dette  Haab,  og  til  hvem  kan  jeg  med 
meere  Tilliid  henvise  disse  Folk,  end  til  Deres  Høi  Velbaarenhed, 
som  med  saa  megen  varm  Omhue  tager  Deel  i  Selskabets  Vel. 

Jeg  takker  Deres  Høivelbaarenhed,  med  underdanig  Hengi- 
venhed for  all  Deres  hidentil  beviiste  naadige  Omhue,  i  Hen- 
seende til  mig  og  Familie,  og  saa  vis  som  jeg,  i  Henseende  til 
mig  selv  er,  at  det  aldrig,  eller  i  det  mindste  ikke  i  lang  Tiid  vil 
feile  mig  paa  Leilighed  til  at  udbede  mig  denne  naadige  Om- 
hue, saa  vis  er  jeg  ogsaa,  i  Henseende  til  Deres  Høi  Vel- 
baarenhed, at  det  aldrig  vil  mangle  Dem  paa  Villie,  til  at  op- 
fylde min  Bøn;  men  fornemeligst  er  jeg  vis  paa,  at  Deres  Høi- 

velbaarenhed  icke  har  fattet  nogen  Unaade  for  mig,  i  Henseende 
til  det  Optog  med  Konen,  thi  da  maatte  min  forvisning  temelig 
vakle  i  den  første  Henseende. 

I  Underdanighed  henlever  jeg  etc. 


NIELS  HIERSING  CLEMENTIN. 

1721—76. 

TIL  THEATERDIREKTØR  V.  A.  v.  d.  LUHE. 

1755,  12.  Marts.  [5] 

Deres  Excellence 

Høy  og  Velbaarne  Hr.  Geheime-Raad! 

samt 

Høyædle  og  Velbaarne  Herrer 

Ober  Directeur  og  Directeurer 

for  Den  Kongl.  Danske  Skueplads! 

Da  ieg  nu  næsten  i  8*^  Aar,  som  Acteur  haver  ageret  paa 
Det  Danske  Theatro,  men  i  ald  den  Tiid  ikkun  faaet  Gage  som 
Acteur  i  2^^"  Classe;  Ihvorvel  de  forrige  Høye  Herrer  Directeu- 
rer Tiid  efter  anden  have  lovet,  at  jeg  skulde  blive  salareret 
som  en  Acteur  i  P*®  Classe,  i  Betragtning  at  jeg  fra  Begyndelsen 
af  stedse  er  bleven  betroet  til  at  spille  af  de  besværligste  og 
største  Roeler,  hvilke  jeg  og  haver  exseqveret  med  ald  den  Fliid 
og  Activitet,  som  mig  har  været  muelig;  men  dette  Løfte  for- 
medelst adskillige  Forandringer  endnu  ikke  er  bleven  opfyldt 
|:  og  ieg  desforuden  i  den  Tiid,  som  en  eenlig  Person,  ikke  havde 
det  saa  høyt  nødig,  som  nu,  da  ieg  haver  Familie  at  forsørge  :|, 
og  maae  befrygte  mig,  at  ieg  hver  Dag  skal  komme  meere  og 
meere  i  Gield  og  Vidtløftighed;  Saa  tager  ieg  mig  den  underda- 
nigste Frihed  at  incommodere  Deres  Excellence  og  Høye  Herrer 
med  min  underdanige  og  ydmygeste  Ansøgning,  at  Deres  Excellence 
og  Høye  Herrer  vilde  beviise  mig  den  Naade,  at  jeg  herefter 
maatte  nyde  Gage  med  Acteurerne  i  P*®  Classe,  allerheldst  da 
ieg  ved  store  Roeler  haver  lige  saa  meget  Arbeide  ved  Theatret, 
som  nogen  af  de  andre  Acteurer.  Dersom  det  behager  Deres 
Excellence  og  De  Høye  Herrer  at  opfylde  min  underdanigste 
Begiering,  da    forsikkere   ieg,  at   saadan    Naade   ingenlunde   skal 

formindske  den  Fliid  og  Opmærksomhed  hvormed  ieg  stedse 
har  stræbet  at  fornøye  Publico,  men  jeg  skal  endog  ved  større 
Lyst  spille  de  mig  betroede  Roeler,  efterdi  jeg  da  ikke  haver 
nødig  at  bekymre  mig  saa  meget  for  nødtørftig  Underholdning, 
og  en  Acteur  kand  sielden  spille  en  lystig  Roele  med  et  be- 
kymret Sind. 

I  Forventning  af  en  Naadig  og  Gunstig  Resolution  forbliver 
jeg  stedse  med  største  Underdanighed  og  Ærbødighed 
Deres  Excellences 

Høy  og  Velbaarne  Herres! 
Høyædle  og  Velbaarne  Herrer! 
Deres 
Underdanigste  og  skyldigste 

Tiener. 

1756,  5.  Juli.  [6] 

Da  jeg  den  30*^  Apr.  sidstafvigte  paa  Comoedie-Huuset  ved 
Repition  af  Dants  var  saa  ulykkelig  at  komme  til  Skade  i  mit 
høyre  Been,  hvor  den  store  Scene  bag  i  Beenet  uformodentlig 
sprang  tvert  over,  og  jeg  siden  denne  Tiid  i  en  4^®  Ugers  Tiid 
med  stor  Smerte  maatte  ligge  til  Sengs  for  at  lade  mig  curere, 
hvilket  og  saa  vidt  er  gelinget,  at  ieg  for  nærværende  Tiid  no- 
genledes, dog  med  Møye,  kand  gaae  paa  Beenet;  Saa  giver  ieg 
mig  den  Friehed,  underdanigst  at  begiære,  at  Deres  Excellence 
Naadigst  vilde  tillade,  at  Omkostningerne  for  at  curere  Beenet, 
efter  Barberens  Regning,  som  herhos  findes  indlagt,  maatte  af 
Comoedie-Huusets  Cassa  udbetales,  allerheldst  da  jeg  er  kom- 
men til  Skade  ved  Gomoediens  Forretninger. 

Deres  Excellences  store  Naade  og  Høye  Protektion  for  Det 
Kongl.  Danske  Theatro,  saavelsom  alle  dertil  hørende  Personer 
er  saa  stor,  at  ieg  understaaer  mig  at  haabe,  at  Deres  Excellence, 
der  ofte  tilforn  har  viist  sig  som  min  Høye  Patron  og  Naadige 
Velgiørere,  endnu  herefter  værdige  mig  sit  Høyst-Naadige  Patro- 
ciniuni,  og  favoriserer  denne  min  underdanigste  Ansøgning;  hvor- 
fore  ieg  stedse  med  største  Underdanighed  skal  stræbe  nogen- 
lunde at  fortiene  Deres  Excellences  Høye  Naade. 

Jeg  forventer  en  Naadig  Resolution  og  forbliver  med  største 
Underdanighed. 

JOHANNE  CHRISTINE  GONRADI. 

1745—84. 

TIL  THEATERDIREKTIONEN. 

1767,  19.  December.  [7] 

Deres  Excellence  og  Samtlige  Høy-gunstige  Herrer  under- 
staaer  jeg  underskrevne  Johanne  Christine  Conradi  22  Aar  gam- 
mel og  en  Datter  efter  afgangne  Ober  Tømmer-Mester  Conradi 
ved  Handels  Compagniets  Platz,  værende  hos  min  Moder  boen- 
des hos  en  Brændeviins  Mand  i  den  forgyldte  Karpe  udi  Store 
Kongens  Gade,  mig  herved  underdanig  og  ydmygst  at  forespørge 
og  bede,  at  siden  jeg  formoder  mig  at  have,  og  ydermeere  kan 
erhverve  mig  de  udfordrende  Egenskaber  til  en  perfect  Actrice, 
det  da  Naadigst  og  Høygunstigst  maatte  befalde  Deres  Excellence 
og  samtlige  Høye  Herrer  at  optage  mig  udi  denne  Stand,  og 
dertil  unde  mig  en  Prøve  at  gjøre.  Jeg  veed  mig  beqvem  til 
for  det  første  at  kunde  lære  got  uden  ad,  haver  og  lært  got  at 
læse  og  skrive,  samt  formoder  mig  en  god  Disposition  at  have 
til  Sang  og  Dantz,  naaer  ieg  med  Reglerne  dertil  maatte  blive 
anført,  allene  min  Moder  og  jeg  ere  fattige,  hvilket  undertrykker 
mine  Egenskaber  og  Tilbøyeligheder  dertil,  beder  derfore  Deres 
Excellence  og  Samtlige  Høygunstige  Herrer  at  drage  denne  min 
underdanige  Forestilling  og  Begjæring  under  naadig  og  gunstig 
Betragtning  og  Bønhøring.  Jeg  har  den  Ære  med  dyb  Devotion 
al  min  Tid  at  henleve  Deres  Excellences  etc. 


SOPHIA  HEDEVIG  DAVIDSEN. 

TIL  THEATERDIREKTIONEN. 
1762,  27.  Oktober.  [8] 

Da  ieg  Paa  en  6  Aars  thid  har  væred  adskellige  Stæder  uden 
Låns  med  en  min  nu  afgangne  Broder  Studiosos  Frederech  Cre- 
stian Davidsen,  der,  af  Kærlighed  til  Hannem  Persvaderede  mig 
til  at  gøre  en  Reyse  til  Riislan,  Sieden  vores  der  i  Live  væ- 
rende Fader  formedelst  infaldende  Øyen  Svaghed  maatte  lade  sig 
Dirigere  af  vores  Moder  der  ikke  vilde  undsette  min  afgangne 
Broder  med  det  nødvendige  til  Sine  Studeringers  forfremmelse: 

som  gav  ham  og  mig  anledning  til  Saadan  Reyse  for  i  blant 
Fremmede  at  søge  vores  Fortun;  ved  hvelken  Leylighed  ieg 
haver  beset  de  der  forefaldende  Opera  og  Comedie-Huuse;  Saa 
i  anledning:  at  ieg  ingen  unsetning  har  fra  min  Moder  eller  i 
al  den  thid  ieg  har  været  udenlans  er  bleven  remiteret  den 
ringeste  Skilling  fra  berørte  kære  Moder;  men  hun  derimod 
efter  min  Fader  besider  hele  Boed;  Saa  tager  ieg  min  unterda- 
nige  og  allerydmygste  tilflogt  til  Deres  Excelense  og  Høye 
Herrer:  at,  som  ieg  haaber  at  kunde  blive  Publici  til  behag  Paa 
dette  Danske  Comedi  Huus,  ieg,  hær  til,  maatte  blive  antaget 
imod  den  Gage  som  deres  Exselense  og  Høye  Herrer  maatte 
befinde  at  min  conduite  og  opførsel  meriterer,  alt  paa  det  ieg 
honnet  Hær  i  Landet,  hvor  ieg  er  fød,  kunde  ernære  mig,  siden 
ieg  har  fornommed  at  bemelte  min  Moder  ey  har  bekømred  sig 
for  vorre  Personner  i  fremmed  Lan  og  lige  saa  enu  har  ey 
draget  omsorg  for  det  behøvende  til  en  anstændig  udkomme; 
ligesom  Hun  ikke  er  saa  omgengelig:  at  man  med  behag  kann 
være  under  et  Tag,  hvor  om  mine  øvrige  Søskende  ligervis  fore- 
tagende Reyser  bestørker  dette:  at  man  ikke  kann  være  saa  So- 
ciabel  som  havde  været  at  ønske:  ieg  udbeder  mig  derfore  en 
Naadig  og  Høygunstig  resolution  og  forbliver  etc. 

TIL  THEATERDIREKTØR  .1.  J.  HÆSEKER. 
1762,  9.  November.  [9J 

Tagende  mig  den  Dristighed  til:  atter  ydmygst  at  erindre 
om  endelig  Svar  paa  min  ringe  ansøgning,  siden  ieg  ikke  har 
haft  den  ære  at  høre  noget  hidentil  fra  den  thid  ieg  giorde  min 
ærbødige  opvartning  hos  dennem. 

at  Directionen  skulde  finde  sig  content  med  min  comporte- 
ment,  der  om  tvivler  ieg  aldeles  ikke;  som  ieg  hærved  tilbyder 
mig  per  avence  at  agere  i  Haab  at  min  ringe  conduite  vil  med 
tiden  meritere  ey  allene  aprobation,  men  endog  venter  at  nyde 
belønning  for  saadan  exertitie  som  ieg  helst  ønskede  hær  i  mit 
Fædrene  Land  at  udvise,  end  at  tiene  under  fremmet  Herre 
Dømme  siden  min  Løst  ægentlig  atraar  at  blive  exceleret  ved 
dette  Videnskab  til  min  aventagé,  forblivende  med  største  re- 
spect  etc. 

MARIE  ELISABETH  HALLENSEN 

FØDT  MARTIN. 
1738—92. 

TIL  THEATERDIREKTIONEN. 
1767,  30.  Marts.  [lOJ 

Da  ieg  nu  i  8*^  Aar  har  været  Actrice,  og  i  ald  den  Tiid 
giort  min  Skyldige  Pligt,  ey  aliene  i  at  forrette  det  mig  egent- 
ligen  tilfaldt  at  giøre,  men  endogsaa  i  særdeleshed  at  være  be- 
reed  og  Villig  at  paatage  mig  det,  som  mangen  gang  overgik 
Mueligheden,  saa  tit  andre  har  giort  undskyldning  og  været  fra- 
værende : 

Saa  er  min  Allerydmygste  Begiering  og  forhaabning,  at  den 
Høye  Direction  vilde  reflectere  saa  meget  paa  mig,  at  ieg  maatte 
nyde  af  Cassa  det  samme,  som  Jomf^  Bøtger  haver,  nemlig 
28  Rdl.  til  Vognleye  at  kiøre  til  og  fra  Comoedien  de  Mørke 
og  Vaade  Vinter-Aftener,  og  til  en  Pige,  som  ieg  eene  dertil  maae 
koste  og  lønne,  paa  Theatre  at  gaa  mig  til  Haande  og  opvart- 
ning med  at  Secondere  mig  i  min  Paaklædning  og  de  hastige 
forandringer  i  samme,  som  i  min  Rolle  saa  ofte  forefalde,  samt 
12  Rdl.  til  en  Medicus,  som  da  i  alt  udgiør  40  Rdl.  Og  da 
min  Eqvipage  til  Pernille  Rollen  er  aftenlig  meer  synlig  end 
Andres,  hvortil  ieg  maa  bruge  saa  mange  hvide  Strømper  og 
Skoe,  som  i  sær  saa  hastig  smuskes,  og  hvide  Hansker,  hvor 
med  ieg  foruden  at  spille,  maa  flytte  og  bære  ald  det  som  Styk- 
kernes Indhold  udfordrer: 

Saa  er  det  jeg  allerydmygst  Supplicerer,  at  mig,  som  til  Nieps- 
Penge  har  ikkun  35  Rdl.  maa  tillægges  6  Rdl.,  som  i  alt  bliver 
41    Rdl.  og  den  Summa  Jomfr.  Bøtger  til  sligt  faar. 

I  forventning  om  en  naadig  og  gunstig  Resolution  forbliver 
ieg  Deres  Excellences  etc. 

MARCUS  ULSØE  HORTULAN. 

1722—83. 

TIL  V.  A.v.  D.  LUHE. 
1763,  6.  Maj.  [llj 

Jeg  gav  mig  den  underdanige  Friehed  ved  en  Memorial  in 
Martio  sidstleden  at  anmode  Deres  Excellence  og  samtlige  Herrer 

Med-Directeurer  om  et  Forskud  af  50  rd'"  til  at  bestride  min 
Huuse-Leie  og  andre  Høyttrængende  Udgifter,  men  blev  ved  Di- 
rectionens  Samling  alleene  tilstaaet  og  forestrakt  20  rd*". 

Da  nu  Fløtte  Tiden  var  for  Haanden  har  ieg  ved  Mons*"  Als 
giort  begiæring  om  30  rd*"  til  Huuse-Leye;  men  er  bleven  mig 
reent  afslaget;  at  ieg  nu  icke  af  min  Vert  for  Leien  skal  blive 
citeret  og  staae  i  fare  for  Indførsel  i  mine  ringe  Effecter  til 
sammes  Afbetaling;  Saa  tager  ieg  mig  herved  den  underdanige 
Dristighed  ydmygst  at  bønfalde  Deres  Excellence  at  De  ved  et 
par  Ord  skriflig  til  Justitzraad  Falk,  naadigst  vilde  see  mig 
forestrakt  og  assisteret  med  Tredive  Rixdaler,  i  særdeelished,  da 
min  Øvrige  Gield  til  Gassen  icke  er  meere  en  20  rd"",  og  ieg 
baade  har  og  endnu  tilbyder  at  lade  mig  3  rd""  ugentl.  decor- 
tere  til  den  Heele  Summa  er  afbetalt. 

I  underdanig  Forhaabning  af  en  Naadig  og  hastig  resolution, 
lever  ieg  med  største  Ærbødighed  etc. 


GEERT  LONDEMANN. 

1718—73. 

TIL  THEATERDIREKTØR  F.  O.  v.  RAPPE. 

1753,  27.  September.  [12] 

Da  ieg  er  bekiendt  at  saavel  Mons*"  Rose  som  Mons^  Clem- 
mentin  udi  forrige  Directeurers  tiid,  har  af  Gassen  bekommet 
hver  70  Rdl.  som  een  Douceur  til  Een  Klædning  for  deres  fliid 
paa  Theatro;  medviidere  er  bemelte  Glemmentin,  tilliigemed 
Hortulan  og  Mad.  Linkwitz  udi  Deres  Excellences  fraværelse  ved 
Hr.  Baron  Holbergs  Gunstige  for  Gotbefindende  af  Ermelte  Gassa 
Liigeledes  skinket  hver  50  Rdl. 

Deres  Excellence  Naadige  Herre! 

Jeg  giør  mig  det  underdanigste  Haab  og  faste  forsiikring,  at 
Deres  Excellence  lættelig  selv  Naadigst  kand  Overveye  hvorledes 
mine  Omstændigheder  nu  kand  være,  der  Sidder  med  Hustrue 
og  Børn,  i  henseende  Vi  nu  udi  saa  lang  een  tiid  ey  har  havt 
noget  til  ophold,  men  des  Aarsag  har  maattet  sætte  mig  udi 
gield  imod  min  Villie.  Jeg  har  indtil  og  med  største  undseelse 
endtholdet  mig  fra  at  søge  Hielp,  men  som  den  høyeste  Nød  nu 

tvinger  mig  dertil,  vil  ieg  underdanigst  bede  at  Deres  Excellence 
imod  mig  ville  Viise  samme  Naade  som  Mons*"  Roose  er  Veder- 
faret, hvor  imod  ieg  underdanigst  hermed  forsikrer,  at  ieg  ikke 
udi  noget  skal  efterlade  at  viise  min  pligt,  saavel  til  De  Høye 
Herrer  Directeurers  som  til  Tilskuernes  fornøyelse. 

Jeg  som  giør  mig  Haab  om  Deres  Excellences  naadige  Bøn- 
høring til  een  forventet  Resolution,  lever  og  forbliver  stedse 
med  allerunderdanig  estime  etc. 


TIL  MAGISTRATEN. 
1768,  1.  Januar.  [13] 

Den  høye  Magistrat  et  glædeligt  nyt  Aar 
Jeg  ønsker;  Ønsket  gir  Gud  Ønskers  Fylde  naaer 
til  ald  Lyksalighed  i  Aaret  at  erlange, 
Foruden  dette,  saa  i  andre  fleere  mange; 
Særdeles  Glædskabs  Aand  Dem  føye  Glæde  til. 
Som  Publici  Behag  er  viist  i  Skue-Spil! 

Nu  har  jeg  længe  nok  fornøyet  Publicum, 

Herefter  ønske  vil,  at  maa  agere  Stum. 

Den  høye  Magistrat  kand  giøre  mig  til  Graver; 

Ey  Hoved,  Vittighed,  ey  høye  Tale-Gaver 

Dertil  udfordres,  og  en  slig  Catastrophe 

En  Theatralsk  Person  giør  til  et  Menneske. 

Den  høye  Magistrat  betæncke  sig  derpaa, 
at  ved  Vacance,  jeg  slig  Leve-Brød  maa  faae 
Den  muntre  Geist  udi  de  unge  muntre  Dage 
Ved  Alders  Mattighed  sees  giærne  at  aftage; 
Vel  viise  Herrer  det  betænke  viiselig. 
Og  Deres  Haand  derpaa  i  Naade  række  mig! 

Vil  Gunst  og  Naade  mig  den  Lykke  unde,  at 
Jeg  naaer  mit  Ønske-Maal,  Den  høye  Magistrat 
Jeg  vil  velsigne  for  saa  god  en  Nyt  Aars  Gave, 
Og  takke  meere,  end  jeg  ellers  Tak  kand  have 
Af  heele  Publico  for  ald  min  Tieneste, 
Hvoraf  jeg  ikke  selv,  men  andre  kun  kand  leve. 

TIL  J.J.  HÆSEKER. 
1768,  13.  Marts.  [U] 

Mer  oppe  kunde  efter  mine  Tanker  best  begyndes  med,  og 
om  dend  nye  Ballet  reuserede,  da  at  Spilles  Tvende  gange  efter 
dend  Høye  Directions  got  befindende,  hvorved  dend  første  Uge 
blef  affærdiget. 

Cavalieren  og  Damen  kunde  derpaa  følge,  som  ieg  for- 
sikkrer  er  et  Stykke,  der  har  haft  alles  Biifald,  og  aldrig  Spillet 
uden  Folke-Mengde. 

Dernest  Forklædte  Doctor  og  Sicilianeren;  men  her- 
ved maatte  ieg  erindre,  at  Musiqven  til  Stykket,  io  før  io  hellere 
maatte  reqvireres,  da  ieg  meget  tviiler  om,  at  dend  findes  paa 
Comoedie-Huuset,  siden  det  kommer  mig  for,  som  ieg  har  hørt, 
at  dend  var  udlaant,  men  ikke  kommen  tilbage. 

Forkerte  Verden,  Wexel-Brevet,  og  Aftvungen  Sam- 
tykke kunde  saa  vidt  ieg  mener  opføres  dend  5*^  gang,  i  alle 
trende  Stykker  ere  tilsidst  Sang,  og  Dansen  til  Wexel-Brevet  er 
i  Forveyen  componeret  af  Mons^  Soelberg,  det  Enniste  der  stø- 
der ved  at  opføre  3^^  Stykker  paa  Engang,  er  Tilskuernes  Kied- 
sommelighed,  ved  at  Bie  saa  længe  imellem  Stykkerne,  til  mand 
kunde  blive  færdig  med  Omklædningerne,  mand  har  desuden 
ondt  ved  at  udvælge  de  rette,  saalænge  mand  endnu  ikke  kien- 
der  Ballettens  beskaff'enhed  og  tilhørende  Præsentationer. 

Nu  skulde  det  være  mit  ønske.  Vi  hafde  et  got  nyt  Hoved 
Stykke  som  kunde  trække,  thi  ellers  vil  For-Aarets  Behagelig- 
hed lokke  mange  fra  os,  samme  kunde  bæst  læres  nu  i  denne 
Tiid,  da  vi  har  Frihed,  og  maatte  derfor  strax  settes  udi  Verk, 
dette  vilde  ikke  aliene  paa  dend  Tiid  blive  Gassens  Fordeel,  men 
end  og  til  Vinter  igien  blive  anseet  som  et  nyt  Stykke,  hvorved 
Gassen  ikke  heller  kunde  regne  Sig  nogen  Skade  til. 

Myndlingen,  Trippet  Mariage  |:  Hvorudi  dend  liden  Ga- 
rolina  har  en  artig  Rolle,  som  virkelig  Diverterer  :|  og  det  nye 
uddeelte  Stykke  De  Tre  Orontes  |:  som  og  strax  maatte  tilhol- 
des  at  være  færdig  med  til  forandmeldte  Tiid  :|  vilde  Vi  ey  heller 
saune  Tilskuere  paa. 

Til  Slutning  Siunes  ieg,  det  var  artigt,  om  os  blef  befalet  at 
opføre  Kilde-Reysen,  som  udi  mange  Aar  ikke  er  Spillet,  og 
Wulcani  Kiep.     Da  ved  Kilde-Reysen,  Tilskuerne  kunde  have 

dend  Fordeel,  naar  de  kom  til  dend  Forestaaende  Virkelige,  at 
betragte  dend  med  desto  større  Fornøyelse. 

NB: 

Rasmus  Montanus,  Chrispin  som  Fader,  Mændenes 
S  ko  el  e.  Rigdoms  Besværlighed  etc.  holder  ieg  af  erfarenhed  for 
at  være  hædre  Stykker,  at  begynde  end  at  ende  med. 

Dette  er  kuns  mit  renge  Betænkende,  Dersom  nu  Deres  Vel- 
baarenhed  for  Plaiseer,  vilde  Eske  af  Enhver  udi  Truppen  Sit, 
er  jeg  vis  paa,  De  vilde  finde  ligesaa  mange  Forandringer  som 
vi  ere  Personer  til. 


(1768].  [15] 

Paa  Comoedie-Huuset  d.  26  Martij  blef  ved  Portneren  frem- 
lagt en  Seddel  med  optegnelse  paa  hvilke  Comoedier  efter  Paa- 
ske skulde  opføres,  undertegnede  Als.  Ikke  uden  Forundring 
maatte  nærværende  af  Troppen  andsee  propositionen  af  Stykkerne, 
da  de  ikke  kunde  indsee  Rimelighed  af  Samme  til  Fordeel  for 
Comoedie-Huuset,  og  ligesaa  lidet  mueligheden,  næsten  udi  alle 
proponerede  Stykker  er  der  entre  af  Ballets,  som  ikke  paa  saa 
kort  en  tiid  kunde  indrettes,  og  uden  Sammes  vel  Udførelse, 
tørre  og  modbydelige  for  Tilskuerne.  Jeg  vil  kortelig  igiennem 
gaae  de  proponerede  Comoedier,  Merope  er  den  første  i  Tallet, 
paa  samme  troer  ieg  ikke  nogen  udi  Troppen  kand  have  at  ud- 
sette,  aller  helst  dend  faaer  Smørelse  af  en  Nye  Ballet,  som  Nys- 
gierighed  ikke  forsømmer,  men  at  komme  dernest  med  Timon 
Misantrop,  Rigdoms  Besværlighed  saa  nær  oven  paa 
Hinanden,  der  ere  saa  nær  beslægtede,  at  vi  alle  tiider  tilforn 
har  brugt  dend  Forsigtighed,  for  at  høste  Frugt  af  dem,  at 
vi  har  Spillet  et  af  dem  et  aar,  og  et  par  aar  der  efter  det 
andet,  kand  ikke  andet  end  give  andledning  til  at  troe,  der  maae 
være  særdeeles  absigter  under,  et  af  dem  kunde  efter  mine  tan- 
ker pasere,  naar  Ballet- Mesteren  kunde  blive  færdig  med  en- 
treerne, overalt,  da  Ballet  Mesteren  har  nok  at  bestille  med 
dend  Nye  Ballet,  og  det  som  skal  opføres  udi  Sicilianeren 
og  vi  desuden  har  forraad  nok  af  andre  Comoedier,  som  kunde 
Trekke,  siunes  mig  det  var  rimeligere,  mand  giemte  alle  Slige 
Stykker  til  Vinteren   igien   da  Ballet-Mesteren    kunde   have   Tiid 

nok  om  Sommeren,  at  betænke  sig  paa  deeres  entreer,  U lys- 
ses er  og  et  af  de  proponerede  Stykker;  om  samme  paa  nær- 
værende Tiid  vil  trække  Tilskuere  vil  Tiden  lære,  i  det  minste 
tviler  ieg  meget,  det  er  et  stykke  som  meget  amyserer  Galleriet 
og  efter  Paaske  pleyer  gierne  Galleristerne  at  divertere  Sig  paa 
en  anden  Maade. 

Dette  er,  Deres  Velbaarenhed,  efter  løfte  mine  Eenfoldige  Tan- 
ker, som  ieg  aliene  tager  mig  dend  Frihed  at  meddeele  til  nøyere 
eftertanke,  skulde  De  siunes,  at  ieg  haver  taget  Feyl,  forlanger 
ieg  aldeles  ikke  at  Skaanes,  men  efter  muelighed  skal  udviise 
min  yderste  Pligt  i  Hvad  for  stykker,  De  end  maatte  falde  paa 
at  befale,  naar  ieg  allene  under  Derres  egen  gode  Haand  maatte 
være  forvisset  det  var  Derres  Villie  og  ikke  andres. 

TIL  THEATERDIREKTIONEN. 
1770,  30.  April.  [16] 

Da  nu  Skuespillene  paa  nærværende  Tiid  ophører,  udbeder 
jeg  underdanigst,  ieg  naadigst  maatte  være  udi  Erindring  og  af 
dend  Høye  Endnu  Værende  Direction,  som  ieg  fornemmer  efter 
Hans  May*^  AUernaadigste  Resolution,  Formedelst  Forandringen 
ved  Comoedie  Huused,  icke  lengere  bliver  hos  os  maatte  endnu 
tilsidst  som  Sædvanlig  nyde  et  Lidet  gratiale  til  solagement  for 
mig  i  mine  tryble  Omstændigheder,  ieg  giør  mig  underdanigst 
Haab  at  dend  Høye  Direction,  i  Betragtning,  at  aldrig  nogen 
Vinter,  siden  ieg  kom  til  Comoedierne,  har  været  haardere  og  med 
meere  Besværlighed  igiennemgaaet  af  mig,  end  nu  forbigangne, 
da  ieg  de  fleeste  gange  med  Half  Helbreed  har  spillet  min  Rolle 
paa  Theatret,  og  dog  saaledes,  at  det  icke,  har  været  meget 
kiendelig  for  Publico,  men  Følelsen  deraf  endnu  til  Rest  hos 
mig  Self,  som  Gud  veed  om  ieg  endnu  i  denne  Sommer  For- 
vinder, ikke  afslaar  denne  min  underdanigste  og  ærbødigste  and- 
søgning. 

[1771,  5.  April].  [17] 

De  respective  Elskere  af  den  Kongl.  Danske  Skueplads,  som 
udi  Adresse-Gontoirets  Efterretninger  No.  53.  §  5.  har  behaget 
at  foreslaae  et  Middel,  som  niueligt  kunne  for  mig  være  fordeel- 

2 


18 

agtig;  takker  jeg  ærbødigst,  enhver  efter  sin  Intention.  Men  at 
det  høyrespective  Publicum,  ikke  skulde  falde  paa  de  Tanker, 
at  jeg  var  saa  nedrig  sindet,  at  ville  ophæve  mig  over  mine 
Medbrødre,  som  jeg  er  overbeviist  om,  giør  sig  ald  optænkelig 
Umage,  hver  efter  sin  Rolle,  at  befordre  Hensigten  af  Skuespil- 
lene, eller  være  Medvider  i  forberørte  Plan,  følgelig  paa  en  un- 
derfundig og  egennyttig  Maade,  at  ville  befordre  min  Fordeel; 
Saa  finder  jeg  mig  beføyet,  herved  at  bekiendtgiøre  for  det  høy 
respective  og  veltænkende  Publicum,  at  jeg  aldrig  har  tænkt 
paa  at  ville  paa  en  saadan  Maade  tilvende  mig  nogen  Indkom- 
ster, men  at  jeg  derimod  af  mine  Velyndere  udbeder  mig  den 
Godhed,  de  behagelig  ville  forskaane  mig  for  at  oppebære  noget, 
af  hvis  mig  i  Følge  af  forberørte  Plan  maatte  være  tiltænkt. 
Derved  befries  jeg  fra  at  hades  af  mine  Collega,  og  hvorfor 
burde  disse  ikke,  i  særdeleshed  de  som  ligesaa  længe  som  jeg 
har  været  ved  Theatret,  tilligemed  mig  profitere  af  Publici  Godhed. 


JENS  MUSTED. 

1731—98. 

TIL  ETATSRAAD  MATTHIAS  SAXTORPH. 

1793,  30.  Novbr.  [18] 

Vores  uforglemmelige  Clementin  døde  i  Aaret  1776  til  ubo- 
delig Tab  for  den  Danske  Skueplads.  Hånd  efterlod  sin  Enke  i 
saa  god  Forfatning,  at  hun  med  sin  eeneste  Datter  kunde  leve 
uden  at  trænge  eller  være  noget  Menniske  til  Byrde.  Efter  nogle 
Aars  forløb  gav  hun  sin  Datter  til  en  Præst  i  Jylland,  hvorhen 
hun  begav  sig  for  der  med  sine  Børn  at  leve  af  fælles  Indkomster, 
og  i  Roelighed  at  ende  sine  Dage;  men  Bladet  vendte  sig.  Hen- 
des Sviger-Søn  blev  formedelst  mislig  Opførsel  nogen  Tid  der- 
efter suspenderet,  havde  lidet  eller  intet  af  Kaldet,  saa  hun 
maatte  tilsætte  det  meeste  og  betydeligste  af  sin  Eyendom,  for 
at  have  noget  at  leve  af.  Endelig  blev  band  i  October  1793 
ved  Høyeste  Ret  dømt  reent  fra  Embedet;  den  fattige  Enke  er 
derved  sat  i  den  sørgeligste  Forfatning,  da  en  ubarmhiertig  Cre- 
ditor  Dagen  derefter  lod  giøre  Indførsel  for  en  Giæld,  hvori 
hun  havde  ingen  Deel. 


19 

I  denne  hendes  kummerlige  tilstand  har  hun  henvendt  sig 
til  nogle  af  hendes  Sal.  Mands  Venner,  og  deriblandt  til  mig, 
som  hun  vidste  var  Medlem  af  den  Høytpriselige  oo  orden.  Jeg 
anmoder  derfor  Dem,  Prisværdigste  Stormester,  paa  det  ind- 
stændigste, ligesom  ieg  er  forvisset  om,  at  De  af  Medlidenhed 
med  denne  Enkes  ulykkelige  Tilstand  vil  biedrage  til  sammes 
Lindring.  Taknemlig  derfor,  henlever  ieg  Deres  ærbødige  og 
meget  forbundne   oo   Broder. 


CHRISTIAN  LEHMANNSEN  PRINTZLAU. 

1715—1802. 

TIL  F.  O.  V.  RAPPE. 

1753,  11.  August.  [19] 

Paa  en  Tiid  af  5  Aar,  da  ieg  her  har  forrettet  Acteur-Tieneste 
ved  De  Danske  Comoedier,  har  ieg  stedse  agtet  mig  det  for  en 
Ære  og  Glæde,  om  ieg  saaledes  kunde  forrette  mine  Ting,  at 
den  over  mig  anordnede  Høye  Direction  ey  aliene  ingen  fortræd 
skulde  lide  ved  min  Opførsel,  men  og  derimod  fatte  Naade  og 
Godhed  for  mig  i  mine  fattige  og  trængende  Omstændigheder; 
hvorudi  ieg  ogsaa  har  været  saa  lykkelig,  at  ieg  derom  fra  mine 
forrige  Høye  Herrer  Directeurer  kand  fremviise  2^^  gode  Testi- 
monia,  som  herhos  in  copia  underdanigst  insinueres  til  Naadigst 
Eftersyn  og  consideration.  Imidlertid  maa  ieg  dog  underdanigst 
og  væmodigst  beklage,  at  ieg  alleene  iblant  mine  Med-brødre 
har,  i  een  Post  særdeles,  været  hidindtil  gandske  ulykkelig,  neml. 
i  det  ieg  ikke,  som  alle  de  Andre,  af  vore  Gomoediers  Intrader 
eller  Comoedie-Huuses  Cassa  er  bleven  beneficeret  med  40  Rdl., 
til  mit  Bryllup,  da  ieg  dog  er  bleven  gift,  siden  ieg  til  acteur 
blev  antagen. 

Men,  Naadigste  Herre!  Grunden,  hvorpaa  de  Andre  haver  op- 
pebaaret  bemelte  Summa,  er,  at  der  i  Sal.  Hr.  Etats-Raad  Wart- 
bergs  Tiid  var  bleven  Resolveret,  det  man  i  saa  fald,  efter  An- 
søgning, skulde  nyde  40  Rdl.;  Og  Aarsagen,  hvorfor  ieg  ikke  ved 
mit  Bryllup  og  derefter,  soliciterede  om  at  nyde  Resolutionens 
Opfyldelse  er,  at  samme  var  mig  aldeles  ubekiendt,  eller  ikke 
for  mig  blev  aabenbaret  førend  mig  A°  1751,  halv-andet  Aar  efter 

forbemelte  Sal.  Hr.  Etats- Raadens  Død,  af  Hånds  Excellence 
nu  Hr.  Vice-Stadtholder  Bentzon  og  de  øvrige  da  værende 
Herrer  Directeurer  blev  givet  Ordre,  at  ieg  skulde  extrahere 
Comoedie-Huusets  Regnskaber  og  optage  garderobens  Inventa- 
rium, hvoraf  ieg  da  fik  at  see,  det  ikke  alleeneste  alle  i  Almin- 
delighed, men  og  M^  Rose,  som  var  gifft  førend  hånd  ved  Co- 
moedierne  blev  engageret,  ja  Mons.  Hack  sen,  som  ikkun  var 
Suffleur  og  ligeleedes  gifft  før  hånds  Engagement,  hver  i  Sær- 
deelished  var  anført  for  at  have  oppebaaret  til  Skiænk  og  Brude- 
Gave  forbemelte  40  RdL.  Nu  indtraf  det  ved  samme  Tiid,  da 
ieg  extraherte  Regnskaberne,  at  Høystbemelte  Hånds  Excellence 
Hr.  Bentzon  maatte  reyse  her  fra  Staden  til  den  Ham  i  Norge 
Allernaadigst  anbetroede  Høye  Vice-Stadtholder-Charge,  hvorud- 
over ieg  ikke  i  Hånds  Tiid  her,  kunde  indlevere  underdanigst 
Ansøgning  om  at  nyde  samme  beneficium  eller  Brude-Skiænk, 
som  de  Andre,  men  veedste  da  intet  bedre  end  derom  ydmygst 
at  consulere  Hr.  Politie-Mester  Horn,  der  gav  mig  det  gunstige 
Svar  og  Raad:  At  ieg  maatte  bie  med  Ansøgning,  indtil  vi  blev 
saa  lykkelige  at  faae  en  ny  Ober-Directeur,  og  en  anden  af 
mine  Medbrødre  blev  gifft,  og  fik  meerbemelte  Brude-Gave. 

Siden  da  Mons.  Clementin  i  denne  Tiid  bliver  gifft  og  ny- 
der forbenævnte  40  Rd!!.  til  Brude-Skiænk,  sukker  og  beder  ieg  her- 
ved underdanigst  og  ydmygst,  at  Deres  Excellence  og  samtl.  Høy- 
Gunstige  Herrer  Directeurer  Naadigst  vilde  Resolvere,  at  mig  og- 
saa  40  Rdr.  til  Brude-Gave  efter  Billighed  maa  blive  tillagt  og 
udbetalt,  allerheldst  De  af  det  underdanigst  foranførte  Naadigst 
seer  og  skiønner,  baade  hvad  Faveur  og  Grace  de  Messieurs 
Rose  og  Hacksen  i  den  henseende  haver  nydt,  saa  og  at  deels 
Uvidenhed  om  forbemelte  i  Sal.  Hr.  Wartbergs  Tiid  faldne  Re- 
solution, deels  og  velbemelte  Hr.  Politie-Mesterens  Raad,  paa 
min  Side  har  været  Aarsagen,  hvorfor  ieg  ikke,  førend  nu,  om 
tit-forbemelte  Beneficio  eller  Brudeskiænk  underdanigst  haver 
soUiciteret.  Jeg,  som  een  fattig  Nødtrængende  Mand,  Recom- 
manderer  altsaa  underdanigst  mig  og  mine  til  Naades  og  Med- 
lidenheds Nydelse,  eller  Naadigst  Bønhørelse,  og  forbliver  med 
dybeste  Soumission. 


CHRISTOPHER  PAULI  ROSE. 

1723—84. 
TIL  GREVE  C.  C.  DANNESKJOLD-LAURVIG. 
1765,  13.  Marts. 

Naadige  Herre! 
Jeg  vender  mig  til  Dem  for  at  faae  Oplysning  i  en  for  mig 
meget  betydelig  Sag;  siden  det  var  efter  naadige  Herres  Begiæ- 
ring,  at  jeg  i  Mandags  Aftes  indfandt  mig  i  et  Sælskab,  hvor 
mig  af  Capitain  Falkenskiold  blev  leveret  et  Brev,  som  det  ne- 
drigste og  infameste  Gemyt  maae  have  skrevet,  og  hvori  mig 
blev  berettet,  at  et  Creatur,  som  jeg  hax  elsket  med  den  øm- 
meste Kiærlighed,  ikke  meere  var  i  min  Vold.  Saa  uværdig, 
som  hun  end  er,  til  at  bære  mit  Navn,  saa  forlanger  jeg  dog 
at  have  hende  tilbage,  og  siden  Hr.  Falkenskiold  ikke  allene  be- 
giærede  Svar  paa  det  lumpne  Brev,  men  endog  foregav  at  have 
et  andet  aabent  Papiir,  som   gav   ham  Magt   til  at  forklare  mig 

Tingen  nøyere,  naar  jeg  vilde  erklære  mig  efter  Sælskabets  Mee- 
ning,  og  han  derpaa,  da  jeg  forkastede  det  med  den  Foragt, 
som  det  fortiente,  først  spærrede  Dørene  i  for  mig,  for  at  for- 
hindre, at  jeg  ikke  skulde  komme  ud  at  søge  den  undvigte  eller 
bortsliaalne  ulyksalige,  og  siden  stod  op  i  Vrede,  gik  ind  [i]  et 
andet  Værelse  og  bad  de  andre  Herrer  at  tale  mig  til  rette,  saa 
maae  han,  nemlig  Capitainen,  nødvendig  vide,  hvor  hun  ophol- 
der sig.  Jeg  haaber  altsaa,  at  De,  naadige  Herre,  ved  ham  vil 
skaffe  mig  hende  tilbage  igien,  paa  det  min  Opførsel  mod 
hende  ikke  allene  kand  retfærdiggiøre  mig  for  heele  Verden  i 
ikke  at  have  været  Medvidere  i  saa  skammelig  en  Gierning, 
men  hun  blive  til  en  Advarsel  for  andre  ligesindede  Børn,  hvor- 
ved andre  Fædre  kand  befries  for  den  smertelige  Kummer, 
som  jeg  nu  maae  døye.  Jeg  haaber  saa  meget  meere,  at  naa- 
dige Herre  vil  være  mig  behielpelig  heri,  som  jeg  helligen  for- 
sikrer, at  ald  Verdens  Rigdom  ikke  kand  erstatte  mig  min  For- 
liis,  eller  holde  mig  fra  dette  mit  aller  alvorligste  Forsæt  at 
have  hende  herfrem,  hvor  hun  end  stikker.  Jeg  udbeder  mig 
Deres  naadige  Svar  skriftlig  til  i  Morgen  og  forbliver  med  største 
Underdanighed. 

TIL  GENERALKRIGSDIREKTORIET. 
[1765,  Marts.]  [21] 

En  udi  den  dybeste  Elendighed  og  Bedrøvelse  nedstyrtet  Fader 
seer  sig  nødtvungen  for  det  Høylovlige  General-Krigs-Direclorii 
retfærdige  Jndsigt  at  frembære  denne  sin  væmodigste  og  med 
uendelige  tusende  Taare  ledsagede  Klagemaal  over  den  hannem 
af  en  herudi  Staden  sig  opholdende  Capitain  Falkenskiold  [ud- 
viste] uartige  og  meget  uanstændige  Begegnelse,  som  bestaaer  i 
følgende : 

Mandagen  d:  11*^  hujus  bliver  jeg  om  Aftenen  paa  det  Kongelig 
Danske  Theatro  af  Hans  Høygrcvelige  Excellence  Hr.  Greve  af 
Laurvigen  inviteret  med  ham  at  soupere  til  Marechal,  og  siden 
ieg  i  den  sidste  Comedie  intet  havde  at  bestille,  og  S:  T:  Greven 
sagde  ey  at  ville  opholde  sig  paa  Skue  Pladsen  for  at  see  samme 
sidste  Comedie  eller  Balletterne,  befalede  hånd  mig,  saa  snart 
som  mueligt  at  indfinde  mig,  hvilket  ieg  og  underdanigst  ad- 
lydede.    Jeg  kom  altsaa  i  et  Sælskab,  som  bestoed  af  de  tvende 

Herrer  Commandeur-Gapitainer  Hogland  og  Steffensen  samt  Hr. 
Capitain  Falkenskiold,     Lidet   derefter   indfandt  sig  S:  T:  Greve 
af  Laurvigen,  som  strax  erklærede,  at  det  giorde  ham  ondt,  hånd 
ey  knnde  blive  der,  siden  hånd  var  bleven  ansagt  til  Hans  Maye- 
stcts  Kongens  Tafel,   hvorpaa  Greven  et  Qvarters  Tiid  efter  tog 
bort.     Soupeen   gik   da    til   den    sædvanlige  Tiid  for  sig.     Langt 
ud  paa  Aftenen  indfandt  sig  en  Domestique  hos  Capitain  Falken- 
skiold  ved  Bordet    med   en    Compliment    fra  Greven,   som  und- 
skyldte sig,   ey  at  kunde  have  den  Ære  at  see  Sælskabet,   som 
hånd   ved    sin  Bortgang  havde  lovet,   siden  en  vis  Minister  paa 
Slottet,   da  hånd  var  staaet  op  fra  Kongens  Tafel,    havde  over- 
talt ham  til  at  blive  hos  sig.     Lidet  derpaa  gaaer  Capitain  Fal- 
kenskiold   ud   af  Døren   og   strax   kommer  ind  igien  med  nogle 
Papirer   i  Haanden    og  siiger  til   mig:    her   er   et  Brev  til  Dem, 
hvorpaa  han  flyer  mig  et  Brev  forseglet  med  det  Falkenskioldske 
Vaaben,   og  Udskrift:    Til    Hr.  Rosse,   bad    mig   brække  og  læse 
samme.     Da  jeg   nu   blev  vaer,   at  Brevet  var  uden  Underskrift 
og   i    det   franske  Sprog,   samt   ved    at  giennem  læse  den  første 
halve  Siide   erfarede,   at   der   var  en  meget  skammelig  Gierning 
udøvet  imod  mig,  ved  det  at  min  Datter  fra  mig  var  bortrøvet, 
blev   ieg   uden    for   mig   selv,   kastede   Brevet   fra    mig   i    største 
Vrede   og   spurte,   hvem   der   havde  skrevet   dette   infame    Brev, 
hvorpaa    hånd,    Capitainen,   svarede:    Læs   kun    Brevet   igiennem 
med  Koldsindighed,  ieg  skal  have  endeligt  Svar  derpaa,  og  naar 
De  svarer,  som  De  bør,   og  jeg  formoder,   da  skal  dette  Papiir, 
pegende    paa   et   aabent    Document,   som    laae   ved    den    venstre 
Siide  af  hans  Tallerken,  forklare  Dem,  fra  hvem  Brevet  er,  samt 
tillige  fornøye  Dem.     Hvorpaa  ieg  blev  meget  forbittret   sprang 
op  fra  Bordet,   tog  min   Hat  og  Kaarde  og  vilde  gaae  hicm  for 
tilfulde   at  forsikres  om  min   Ulykke,  men  blev  med  Magt  holdt 
tilbage  med  dette  Tillæg:   Det  nytter  Dem  ey,  thi  hun  er  allerede 
ikke    meere   i  Deres  Vold,   og   ieg   slap    ikke    heller  løs,    førend 
det  gandske  Sælskab  omtrent  Klokken  to  op  brød.     Ja  ieg  har 
tillige   siden  erfaret,   at  da  min  Datter  blev  savnet  hiemme,  og 
man  erfoer  hos  nogle  af  de  theatralske  Personer,  at  ieg  var  hos 
Marechal,   er   ieg    meere   end    10    Gange    bleven    søgt   der,    men 
idelig  fornægtet  at  have  enten  været  der,  eller  at  være  der,  uagtet 
samme  Personer  paa  Gaden  selv  haver  hørt  mange  af  de  Tale- 

maader,  man  haver  nødt  mig  til  at  udstøde  ved  denne  vold- 
somme og  formastelige  Omgang.  Anden  Dagen  derpaa,  som  [var] 
Onsdagen  den  13  hujus,  haver  jeg  tilskrevet  Hans  Høygrevelige 
Excellence  Greven  af  Laurvigen  et  Brev,  men  ey  endnu  været 
saa  lykkelig  at  vorde  blevet  et  Svar  værdiget.  Samme  Brev  følger 
her  hos  in  Copia  sub  littera  b,  saa  vel  som  det  første  af  Hr. 
Capitain  Falkenskiold  mig  leverede  sub  littera  a. 

I  denne  mig  saa  uforsvarlig  paabragte  Ulykke  har  jeg  intet 
andet  Middel  tilovers  end  i  dybeste  Underdanighed  at  indflye 
til  det  Høylovlige  Krigs  Directorium,  at  Høystsamme  efter  den 
Dem  allernaadigst  tillagde  Myndighed  vilde  tilholde  Capitain  Fal- 
kenskiold at  giøre  Rede  og  Regnskab  for  den  hans  Omgang, 
samt  fra  hvem  det  omtalte  Brev  og  det  aabne  Document  er 
hannem  leveret,  paa  det  jeg  derved  kand  faae  min  Daatter  til- 
bage, hvilket  min  Ære  forbinder  mig  til  for  at  vise  heele  Verden, 
at  jeg  ingen  Deel  har  i  slig  en  skammelig  Gierning.  Jeg  tvivler 
ingenlunde  paa,  at  naar  det  Høylovlige  Directorium  forestiller 
Hans  Kongelige  Mayestet  denne  uanstændige  Omgang,  at  aller- 
høyst  samme  jo,  der  er  den  aller  ømmeste  Fader  imod  alle  sine 
Undersaatter,  lader  en  forurettet  og  høyligen  krænket  Fader 
vederfares  Ret. 

I  Forvendtning  af  en  naadig  Bønhørelse  henlever  jeg  i  dybeste 
Underdanighed. 

TIL  UDGIVERNE  AF  DEN  DRAMATISKE  JOURNAL. 
1771;  7.  November.  [22J 

Mine  Herrer! 
En  Dramatisk  Journal  har  man  ønsket  for  mange  Aar  siden; 
den  kan  tilveyebringe  stoer  Nytte  for  en  Skue-Plads,  da  den, 
naar  den  er  som  den  bør  være,  opvækker  Eftertanke,  Fliid  og 
Paapassenhed  hos  de  ærekiære  handlende  Personer,  den  arbeyder 
paa  at  fordrive  det  Kiædsommelige,  som  Efterladenhed  kan  for- 
aarsage,  og  i  det  Heele  underviiser,  i  det  den  paa  en  grundig 
og  høflig  Maade  retter.  Men  om  Deres  Journal,  mine  Herrer, 
forskaffer  vor  Skueplads  den  Nytte,  derpaa  tillade  De  mig  at 
tvivle,  den  røber  en  aabenbare  Partiskhed;  allene  for  at  berømme 
og  laste,  berømmer  og  laster  den  med  en  overdreven  og  for  en 

ung  Journal  meget  utilladelig  MyncHghed;  den  viiser  en  skiødesløs 
og  partisk  Agtsomhed  under  Handlingerne  i  det  den  overseer 
og  reent  forbiegaar  Hoved-F'eyl,  og  derimod  holder  sig  op  ved 
adskilligt,  skiønt  samme  grunder  sig  paa  Regler,  som  De  mue- 
ligen  ikke  kiender,  med  mere;  kort,  den  forbittrer  i  Steden  for 
at  underviise,  forværrer  i  steden  for  at  forbedre;  thi  man  veed 
hvad  man  giælder  uden  at  trænge  til  Deres  Journals  Mærke. 
Jeg  formoder  at  De  opfordrer  mig  til  at  beviise  hvad  jeg  her 
siger,  og  jeg  ønsker  intet  hellere  end  den  Fornøyelse  at  opfylde 
denne  Pligt:  men  for  ey  at  indlades  i  en  Penne-Krig,  der  er 
tvertimod  min  Tilbøyelighed  og  som  mine  Roller  desuden  ey 
kunne  tillade  mig,  udbeder  jeg  mig  den  Ære  af  Deres  Besøgelse, 
da  jeg  i  al  Oprigtighed  og  Hengivenhed  til  Sandhed  vil  stræbe 
at  viise  Dem,  hvad  i  Deres  udkomne  5  Nummere  er  udeladt  og 
burde  udelades,  hvori  jeg  saa  meget  mere  haaber  at  kunne  giøre 
Dem  Fyldest,  som  Vi  paa  begge  Sider  have  Hoved-Handlingerne 
i  en  levende  Erindring.  De  forlade  mig  denne  Begiæring,  som 
har  Æren  til  Grund.  De  have  paataget  sig  for  Fordeels  skyld 
|:jeg  mener  ikke  egen,  men  almindelig:]  offentlig  at  fornøye  Pu- 
blicum  med  vore  Navne  uden  at  navngive  Dem  selv,  De  tillade 
at  jeg  tager  mig  den  Frihed  for  denne  Gang  offentlig  at  indbyde 
Dem  under  mit  Navn  uden  at  ville  nævne  Dem.  Skulle  De  ikke 
ville  unde  mig  den  forlangte  Ære  af  en  Samtale  med  Dem,  som 
jeg  dog  for  det  Almindeliges  skyld  sikkert  venter,  da  fortryde 
mine  Herrer  ikke  paa,  at  jeg  offentlig  maatte  beklage,  at  De  ey 
have  villet  give  mig  Leylighed  al  viise  Dem,  hvor  uhøflig,  par- 
tiiske  og  uefterrettelig  Deres  Dramatiske  Journal  er.  Jeg  har 
den  Ære  etc. 

Lille  Grønnegaden   Huuset  No.  186. 

1771,  25.  November.  [23] 

I  Følge  mit  Brev  i  disse  Blades  No.  181  til  de  Herrer  For- 
fattere af  den  Dramatiske  Journal  holder  jeg  det  for  min  Pligt 
at  bekiendtgiøre,  at  De  ey  endnu  efter  saa  rum  en  Tid  har  be- 
æret mig  med  Deres  Bcsøgelse.  Vel  fik  jeg  strax  at  vide  paa 
Theatret,  at  somme  holdte  min  Indbydelse  for  dristig,  og  at  jeg 
maatte   ikke  tænke,   De  agtede  at  besøge  mig:  jeg  ventede  dog, 

men  forgiæves.  Denne  Deres  Udeblivelse  vllser  en  kiendelig 
Frygt  for  Sandhed  og  Overbeviisning,  følgeligen  stadfæster  i  alle 
Ting  hvad  jeg  har  skrevet,  samt  giver  mig  Føye  til  at  troe  og 
sige:  At  personlig  Had  og  andre  Hensigter  have  drevet  Dem  til 
dette  deres  Dramatiske  Foretagende.  Herudover  forkaster  jeg 
med  Fleere  gandske  og  aldeles  denne  Journals  Irettesettelser  og 
Forskrifter  som  for  største  Deelen  partiske,  uædle  og  ubeqvemme, 
og  derimod  indskyder  os  for  det  billige  og  retsindige  Publikum 
med  allerydmygst  Bøn,  at  Samme,  som  vores  Overdommere  ville 
værge  os  for  og  befrie  os  fra  slig  fornærmende  Medfart,  da  vi 
stedse  vil  stræbe  efter  at  naae  den  Fuldkommen,  os  piangler, 
og  med  største  Fliid  søge  at  giøre  os  værdige  til  Dets  Yndest 
og  at  fortiene  Dets  Biefald,  som  den  Dramatiske  Journal  har 
villet  beiøve  os. 

TIL  H.  V.  v.  WARNSTEDT. 
1780,  24.  April.  [24] 

Da  ieg  ingen  Repertoire  har  haft  for  i  Vinter,  ey  heller 
har  kundet  faae  noget,  uagtet  ieg  nogle  gange  har  anmodet  HL 
Printzlau  derom,  saa  kand  ieg  ikke  Stykke-viis  men  i  alminde- 
lighed efterkomme  og  opfylde  Deres  Høy-Velbaarenheds  mig  givne 
Befaling  saaledes: 

De  saa  kaldte  gamle  i  Sælskabet  haver  udmærket  og  endnu  ud- 
mærker sig,  som  det  er  den  Høye  Commission,  Deres  Høy-Vel- 
baarenhed  og  Byen  bekiendt. 

Hr  Arends  har  viist  Flittighed  i  at  kunde  sine  Roller,  og 
efter  min  Skiønsomhed  spillet  meget  tiere  taalelig  end  slet.  Hånd 
giver  ellers  Haab  ved  ydermeere  Fliid  at  blive  meget  god. 

Hr.  Thessen  kand  siælden  sine  Roller,  og  kand  man  ikke 
vel  faae  ham  til  at  entrere  i  de  forefaldende  Caracterer. 

Fierer  veed  ieg  ikke  kommer  under  mit  Omdømme. 


TIL  STUDENT  K.  L.  RAHBEK. 
Birckerød,  1782,  11.  August.  [25] 

Høystærede ! 
Med  megen  Følelse,  skiønt  stille,  afbrød  ieg  vor  sidste  Sam- 
menkomst.    Med    megen  Følelse   har   ieg  seet  Mærker  paa  Ven- 

skab  hos  Dem.  Med  megen  Følelse,  har  ieg  modtaget  Deres 
Skygge-Samling,  da  den  erindrer  mig  om  Deres  Bortreyse.  Med 
megen  Følelse  sender  ieg  den  tilbage  tilønskende  Dem  all  Him- 
lens Velsignelse  paa  Deres  Hen-  og  hastige  Tilbage-Reyse,  og 
bedende  ey  at  forglemme  Deres  oprigtige  Venner  i  min  Kone 
og  mig. 

Kom  ud  til  os  med  vore  fælles  Venner  Rosings  om  mueligt. 

TIL  H.  V.  V.  WARNSTEDT. 
1784,  19.  April.  [26] 

Jeg  er  vis  paa,  at  Deres  Høy-Velbaarenhed  er  overtydet  om 
min  Kones  Redebonhed  som  Velvillighed  i  at  efterkomme  Pligter; 
men  det  kand  derhos  ikke  være  Deres  Høy  Velbaarenhed  ube- 
kiendt,  hvorledes  en  Konstner  maae  være  tilmode,  naar  hånd 
skal  arbejde,  og  ey  finder  sig  disponeret,  i  sær  naar  hånd  tillige 
arbeyder  for  Æren,  at  hånd  da  maae  frygte  for  at  blive  misfor- 
nøyet  med  sig  selv;  ikke  destomindre  for  at  afhielpe  en  For- 
legenhed og  naar  Deres  Høy-Velbaarenhed  ville  indestaae  min 
Kone  for  ufordeelagtige  Følger,  skal  hun  pligtskyldigst  forestille 
Rollen  i  Morgen,  hvad  Møye  hun  end  vil  udstaae  derved. 


ELISABETH  CAROLINE  AMALIE  ROSE 

FØDT  BØTTGER. 
1738—93. 

TIL  THEATERDIREKTIONEN. 
1770,  6.  Marts.  [27] 

Min  lange  Tieneste  ved  Theatret;  den  lidet  tiltrækkende  Gage 
ieg  har  for  mit  arbeyde;  de  overmaade  dyre  Tiider  at  leve  i, 
den  Kummer  og  Trang,  som  dette  naturligvis  føder  af  sig,  og 
mit  maadelige  Haab  om  den  bedrøvede  Eftertiid,  alt  dette  krænker 
mig  i  Siælen  og  giør  mig  livet  suurt:  ieg  kand  i  denne  Tiid  nu 
ikke  meere  slaae  mig  igiennem,  thi  ieg  har  borget  og  laant  saa 
længe  ieg  har  kundet,  ey  heller  nyde  Sinds  Roelighed,  uden  mig 
af  Generositet  forundes  Hielp  og  Biestand.  Deres  Excellence 
og  øvrige  Herrer  kand  allene  hielpe  mig,  De  aliene  kand  glæde 

mig  og  lætte  min  Sorg  ved  naadigst  og  gunstigst  at  forbædre 
min  Gage  med  2  Rdl  ugentlig,  eller  og  skiænke  mig  en  Frie- 
Comoedie,  hvilken  sidste  ey  kand  være  Cassa  til  mindste  Skade 
eller  Præjudice,  allerhelst  naar  det  blev  paa  en  extraordinair 
aften.  Lad  denne  min  underdanigste  og  ydmygste  Bøn  nyde 
Deres  Excellences  og  øvrige  Høje  Herrers  Biefald!  Bønhør  mig 
dog  til  Deres  Ære  og  min  Fred  og  Glæde,  da  ieg  uafladelig  hen- 
lever med  største  Underdanighed  og  ydmyghed. 

TIL  DET  HØYSTÆREDE  PUBLICUM. 
[1773,  3L  Marts.]  [28] 

I  Heenseende  at  den  Dramatiske  Journalist  har  taget  Anled- 
af  min  Hæshed  i  Zarine  at  tillægge  mig,  at  jeg  har  narret  et 
heelt  Publicum  m.  m.,  hvilken  Beskyldning  strider  aldeles  mod 
den  Ærbødighed,  jeg  bestandig  har  haft  for  Publicum,  finder 
jeg  mig  beføyet,  for  at  vise  min  Uskyldighed  i  hvad  da  skeede, 
herved  offentlig  at  bekiendtgiøre : 

at  jeg  om  Tirsdag  Formiddag  var  hæs,  før  jeg  kom  paa  Prøven; 
at  jeg  midt  under  samme  bad  Hr.  Rose  og  Hr.  Clementien  at 
melde  paa  deres  Embeds  Vegne  min  Tilstand;  at  Hr.  Printzlau 
paatog  sig  denne  Commission,  og  efter  Prøven  kom  tilbage  med 
dette  Svar:  jeg  maatte  spille,  som  jeg  kunde,  siden  det  var  for 
sildig  at  sætte  en  anden  Comoedie.  Samme  Dags  Eftermiddag 
var  jeg  end  slettere,  hvorudover  Hr.  Rose  gik  til  Inspecteuren, 
men  fandt  kun  hans  Karl,  som  han  siger,  til  hvilken  han  sagde, 
at  han  vilde  tale  med  Hr.  Inspecteuren  om  Upasselighed  i  Sæl- 
skabet; imidlertid  gik  jeg  paa  Theatret  uden  at  kunde  repetere, 
og  da  jeg  intet  videre  fik  at  høre,  ansaae  jeg  Hr.  Printzlaus  Efter- 
retning som  en  Befaling.  Dette  Sandfærdige  beder  jeg  under- 
danigst og  ydmygst  maatte  friekiende  mig  for  en  Beskyldning, 
som  jeg   al  min  Tid  har  skiælvet  for  at  giøre  mig  skyldig  udi. 

TIL  KAMMERHERREINDE  D.  L.  v.  WARNSTEDT. 
1787,  26.  Juli.  [29] 

Til  Vem,  uden  Dem  Naadige  Frue,  kand  ieg  klage  min  Sorg, 
og  søge  tilflugt  hos?  Tal  De  min  Sag  hos  Kammer-Herren  Deres 
Mand,  og  saa  er  ieg  vis  paa  at  finde  Bønhørelse.    I  det  mindste 

|:  Forsickere  ieg,  veed  Gud  :    at  Kammerherren  ey  skal  lide  1  sk. 
Skade    ved    mig.     Deres   naadige    Forbøn    vil   forskaffe    mig   den 
lycke   af  det   laan    ieg   har    søgt  ved  Theatret  og  saa  er  lycken 
giort  for  Deres  underdanige  Tienerinde. 
P.  S.    Min  Siæl  længes  efter  Bønhørelse. 


TIL  H.  V.  v.  WARNSTEDT. 
1787,  22.  August.  [30] 

Med  Skiælven  og  Siæle  bedrøvelse  Saa  ieg  og  hørte  Deres 
grumme  Forbittrelser  imod  mig  siste  gang  ieg  havde  den  Ære 
at  tale  [med]  Dem:  men  min  Gud!  Havde  ieg  og  fortient  det? 
Har  ieg  nogensinde  forglæmt  at  opfylde  min  Pligter?  Har  ieg 
nogensinde  Forglæmt  den  Agt  ieg  skylder  Deres  Høy  Velbaa- 
renhed?  Jeg  tør  Driste  mig  til  at  sige,  Ney:  meij  med  alt  det, 
maa  ieg  lide. 

Jeg  Tager  mig  den  underdanige  Friehed  her  at  overlevere 
min  P.  M.  til  Den  Høye  Gomision,  1  det  faste  Haab  af  Deres 
naadige  Recomendassion  og  med  en  Hilsen  Frae  Encke  Frueen 
Pfull  fød  Carsstenschiol  som  boer  paa  Birckerod  er  ieg  stedse 
En  underdanig  Tienerinde. 

P.  M.  I  dette  øyeblick  giør  De  Inførsel  hos  mig  om  De  ey 
nu  Ræder  mig  med  Causion  for  40  RdL.     Hør  mit  Raab. 


1791,  31.  Marts.  [31] 

Min  ulykkelige  forfatning  nøder  mig  at  uleylige  og  anraabe 
til  Deres  Høy  Velbaarenhed  om  at  have  mig  gunstig  i  Erindring 
angaaende  min  allerunderdanigste  ansøgning  om  en  Frie  Comedie: 
nu  er  snart  den  beste  Tiid  forbie,  og  længere  hen  vil  vist  an- 
tallet af  Tilskuere  blive  meget  faa,  beder  derfor  allerydmygst  ey 
at  forglæmme  mig  ulykke[lige]  med  hastig  bønhørelse. 

Var  ieg  ung,  eller  minne  faa  Fortienester  som  ieg  har  haft 
som  Skuespillerinde  endnu  var  i  Hukommmelse,  saa  ville  Aarets- 
Tiid  ey  giøre  tilløbet  mindre,  men  da  Disse  2  Ting  ey  er  mer 
saa  haaber  ieg  tilgivelse  for  min  Frj^gt  og  Dristighed. 

CAROLINE  FREDERIKKE  WALTER 

FØDT  HALLE. 
1755—1826. 

TIL  THEATERDIREKTIONEN. 

1769,  4.  December.  .  [32 j 

Afvigte  Fredag  Aften  efterat  Comedien  var  endt,  er  ieg  i 
Actricernes  Kammer  af  Madamme  Hallensen  meget  ilde  bleven 
begegnet,  i  det  hun  ved  adskillige  Talemaader  fornærmede  ey 
allene  mig  men  endog  mine  Forældre,  ja  talte  meeget  uartigt  om 
Jomfrue  Bøttger,  da  ieg  dog  icke  har  fortørnet  Madamen  med 
andet  end  med  min  Flitighed  og  Pligters  Udøvelse,  mine  For- 
ældre hades  allene  fordi  De  ere  mine  Forældre,  og  Jomfrue 
Bøttger  igiennemhægles  fordi  hun  med  saa  stoer  Fliid  arbeider 
paa  min  Lycke  ved  Theatret.  Det  blev  icke  Derved;  Da  Ma- 
dammen begyndte  at  blive  Madt  i  at  skiende,  fremkom  hendes 
Pige  og  overfaldt  mig  med  Nærgaaende  Skiældsord,  med  meere 
som  ieg  her  ikce  vil  andføre,  Da  ieg  nu  paa  Skuepladsen  ikce 
foretager  mig  noget  i  Roller  uden  efter  Directionens  Ordres  og 
Jomfrue  Bøttgers  underviisning,  ieg  og  befrygter,  at  Jomfrue 
Bøttger  formedelst  slig  en  Medhandling  kunde  blive  kied  at  tage 
sig  mig  and,  hvorved  ieg  vilde  tabe  mangfoldig,  saa  er  min 
underdanigste  og  ydmygste  Bøn,  at  Deres  Excellence  og  De 
Høye  Herrer  Naadigst  og  Gunstigst  ville  erhverve  mig  Freed, 
og  paalegge  Madam  Hallensen  at  skaane  mig  for  hendes  Jalousie 
og  Vidrige  opførsel;  samt  alvorlig  forbyde  hendes  Pige  at  be- 
fatte sig  med  andre  end  sin  Madame.  I  Haab  at  denne  min 
billige  Begiæring  Naadigst  og  Gunstigst  bliver  mig  accorderet, 
hendlever  ieg  med  største  Underdanighed  og  ærbødighed. 

1770,  19.  Februar.  ^IL  V.  A.  v.  d.  LOHE.  [33j 

Efter  halv  syvende  Aars  Tieneste  ved  det  Danske  Theatrum 
merker  ieg  at  Arbeydet  som  Actrice  tager  meget  til,  og  da  den 
liden  Gage,  ieg  har,  bliver  tillige  utilstrækkelig  for  mig,  ihen- 
seende  til  min  tiltagende  Vext,  der  udfordrer  meere  til  Klæder 
og  saa  videre,  saa  at  det  er  mig  umueligt  nu  og  her  effter  at 
bestride  det  Høystfornødne  med  mindre  mine  Omstændigheder 
blive  forbædrede,   hvorfore   ieg  indflyer  til  Deres  Excellence  og 

de  Høye  og  Høyforneme  Herrer  at  De  efter  sædvanlige  Naade 
og  Deres  bekiendte  Retsindighed  ville  beviise  mig  den  Naade  og 
Godhed  at  forbædre  min  Gage  med  2  Rdl.  Ugentlig.  Saadan 
Naade  og  Godhed  vil  give  mig  Mod  og  Kræfter,  at  gøre  mig 
meere  og  meere  værdig  til  Deres  Excellences  og  De  øvrige  Herrer 
Directeurers  Naade.  Da  ieg  i  Haab  at  blive  bønhørt  henlever 
med  største  Underdanighed  og  Ydmyghed  Deres  Excellences 
Tiennerinde. 

TIL  KONGEN. 
Christiania,  1782,  6.  April.  [34] 

Med  den  største  Sinds-Bekymring  har  jeg  erfaret  at  Deres  Maye- 
stæt  har  anseet  med  u-naade  et  Skridt  frae  min  Slide,  som  langt 
fra  ikke  har  havt  den  mindste  Tilsidesættelse  af  min  allerunder- 
danigste Lydighed  mod  Deres  Mayestæt  til  Hensigt  men  ufor- 
modentlige Hændelser  som  eene  angik  mig  og  som  jeg  er  alt 
for  ringe  her  at  fremføre.  Den  naade  mig  altiid  er  viist  skal 
staae  uforglemmelig  i  min  Erindring  og  jeg  var  den  utaknemme- 
ligste af  Deres  Mayestæts  undersaatter  om  jeg  ikke  erindrede 
de  lykkelige  øyeblik  jeg  har  været  værdiget  Deres  allerhøyeste 
Velbehag.  Tillad  derfor  AUernaadigste  Konge!  at  jeg  med  denne 
hellige  Forsikkring,  som  en  indfødt  Undersaat  alleene  føler,  afbeder 
allerunderdanigst,  hvad  jeg  kan  have  foretaget  mig  som  har  mis- 
haget Dem  og  ansøger  den  eeneste  naade  som  jeg  attraaer  at 
jeg  og  min  Mand  maatte  ansees  med  liige  Rett,  som  alle  andre 
der  lever  under  Deres  lykkelige  Regjering,  og  ikke  som  frem- 
mede. Opnaaer  jeg  denne  naade  som  min  nu  værende  Forfat- 
ning og  Sindelaug  forsikkrer  mig  om  at  være  værdig  til,  vil  jeg 
siden  afvente  hvad  Skjebne  forundes  mig  og  i  hvad  Land  jeg 
end  finder  mit  Leve-Brød,  ansee  det  Land  som  hører  til  Deres 
Mayestæts  Stater  som  det  hvortil  min  Hengivenhed  og  Fædrene- 
lands-Kjærlighed meest  skyldes. 

TIL  PROFESSOR  K.  L.  RAHBEK. 
Stockholm,  [c.  1822],  17.  Januar.  [35] 

Det  ær  mig  en  san  glæde  at  se  mig  i  hukommen  af  mine 
kære  lansmæn,  men  i  særdeleshed  af  en  man  saam  de,  ves  sande 
og  store  faarthiænnester  ieg  baade  ærer  og  beondrer.    vor  løglig 

ær  ege  Talies  baren  i  dannemarg,  saam  har  en  saa  stor  beskødere 
og  vor  løgli  ær  ege  dæn  konstnere,  saam  kan  aabarbede  sin 
konst  onder  dæres  øyne  og  mæd  dæres  raad,  hendes  vergsomme 
flid  skal  snard  brengge  hende  tel  maalet,  da  dær  imod  en  konstnere, 
saa  sælv  skaal  oparbede  sine  insegter  uden  en  god  raadgivere  dæn 
lærrer  kænde  vor  torni  Talies  stig  ær,  og  vor  løgli  man  ær,  nær 
man  onder  alsit  arbede  ved  sludet  af  sin  bane  tror  si  ha  faar- 
thiænd  et  Minde  i  Talies  Tæmppel,  mæn  ag  vor  faa  tør  smigre 
sig  mæd  dæt  haab. 

Min  længsel  æfter  at  inu  se  mid  ælskede  fødeland  ær  stor, 
mæn  haabet  at  inu  en  gang  faa  en  pærmision  paa  en  kaard  tid 
ær  al  min  trøst,  og  vor  løglig  skal  ieg  da  blive,  nær  ieg  i  dæres 
sælskab  faar  se  de  danske  skuespel,  se  deres  fræmsteg,  høre 
dæres  dom  og  mæd  glæde  ræge  kransen  tel  mine  gamle  kamme- 
rade,  ti  Gud  ved  avensye  ende  fendes  i  min  siæl.  Jeg  ælsker 
min  konst  aaver  ald  i  Værden  og  skal  dæt  glæde  mig  at  fende 
dæn  i  fuldkommenhed  i  de  tæmpel,  dær  ieg  sælv  ær  aapammet. 
Lev  nu  løglig  og  tro  at  ieg  stædse  anser  dæt  faar  en  ære  at 
ibland  faa  være  erendred  af  dem.  Hælse  alle  mine  lansmæn 
saam  ær  saa  god  og  paaminder  sig  Carolina;  bed  dem  tro  at 
uagtet  ieg  ær  i  Sværrie,  ær  og  bliver  min  hele  siæl  daag  dansk. 
Jeg  har  dæn  ære  at  faarblive  til  døden  dæres  telgivne  lansmanende 
og  thiænnerende. 


CHRISTOPHER  HARTMANN  ØRSTED. 

1721-87. 

TIL  THEATERDIREKTIONEN. 
1756,  17.  December.  [36] 

Da  et  Aar  nu  er  forløben  siden  Acteurerne  fik  Buxer  til  de 
Theatralske  Dragter,  og  det  nu  er  paa  den  Tiid,  da  de  pleyer 
at  faae  dem,  saa  indstilles  dette  til  De  Høye  Herrer  Directeurers 
Godtbefindende,  om  De  vil  accordere  enhver  Acteur  en  vis  Penge, 
som  kand  beløbe  sig  til  6  Rdl,  eller  og  at  enhver  skal  lade  dem 
forfærdige,  og  siden  indsende  Regning  derfor;  Hvorpaa  vi  venter 
De  Høye  Herrers  gunstige  Resolution. 


BREVE 

FRA  DEBUTANTER  FØR  1800 


JACOB  ARENDS. 

1743—1801. 

TIL  SKUESPILLER  FREDERIK  SCHWARZ. 

1777,  31.  Juli.  [37] 

Høystærede  Herr  Præses! 

Eenhver  af  os  i  sær  føler  Ligesaameget  som  De,  hvor  høyt  vi 
bør  at  agte  saa  store  Mænds  og  retskafne  Kienderes  Yndest,  som 
Herr  Stats-Sekreteer  Guldbergs,  Herr  General  Eichstæds  og  Herr 
Etats[raad]  Jacobis  ere;  og  hvilke  Pligter  Deres  opmuntrende 
og  gunstfulde  Udtrykke  paalegge  os  i  Henseende  til  vores  Sel- 
skab, nemlig:  utrætted  Fliid  til  at  erholde  disse  Opmuntringer 
igientagne  i  virkeligt  Biefald  grundet  paa  prøvede  Frugter  af  vores 
Arbeyder. 

Vi  vedtoge  | :  skrive  De  :  |  i  sidste  Samling  at  lære  Roller 
af  Alzire  for  at  øve  os  i  at  ricitere  samme  ved  Selskabets  Be- 
gyndelse; og  da  vi  ere  Mænd  og  ikke  Børn,  saa  tvivle  De  ikke 
paa,  at  vi  jo  agte  at  opfylde  denne  Vedtægt.  Meget  vel!  men 
De  tillade  os  at  erindre,  at  det  er  just  i  Følge  af  denne  Be- 
stemmelse og  i  Hensigt  paa  det  væsentlige  i  Selskabets  Forret- 
ninger, at  vi  tror  at  have  Grunde,  som  forbinde  os  til  at  hen- 
vende vores  Fliid  paa  Stykker  af  mere  Nødvendighed  for  os  end 
det  benævnte.  Det  var  :  uden  Tvivl  erindrer  Herr  Præses  det 
selv  :  Deres  Enthousiasme  og  vores  Agt  for  Hr.  Stockfleths  Over- 
sættelse, som  bevægede  os  til  at  vælge  denne  Tragoedie  for  vores 
Øvelser.  Mueligt,  tænkte  vi,  naar  Direktionen  og  andre  Velyndere 
see  dets  Forestilling,  kunde  man  faae  det  bragt  paa  Theatret, 
hvortil  vi  i  mange  Henseende  fandt  det  værdigt;  nu  veed  De 
selv,  Hr.  Præses!  at  Stykkel  er  allerede  antaget  af  Directionen, 
ja,  De  har  endog  selv  sagt  os,  at  Rollerne  ere  uddeelte,  og  deraf 
have  Personer  uden  for  vores  Sælskab  faaet  de  betydeligste. 
Altsaa  seer  De,  at  den  egentlige  Aarsag  for  vores  Valg  ikke  meere 

exislerer,  og  sjmes  os  derfor,  at  det  er  ingen  Forbrydelse  imod 
vores  Love,  at  vi  ikke  umage  os  med  forgiæves  Arbe3^de.  Men 
Øvelsen?  Ja!  Nytten  af  vore  Øvelser  ere  uden  Tvivl  bestemt  for 
Theatret  og  er  det  da  ikke  bedre  at  anvende  den  Umage  paa 
de  Roller,  som  vi  virkeligen  skulle  spille,  end  paa  saadanne, 
som  allereede  ere  faldne  i  andres  Lod?  Og  monne  ikke  enhver 
af  os  haver  og  ydermeere  faae  saa  mange,  som  hans  Kræfter  og 
mueligste  Fliid  tillade  ham  at  udføre?  Sandt!  enhver  af  os  have 
ikke  versificerede  og  tragiske  Roller;  men,  foruden  at  vi  ikke 
alle  attraaer  at  spille  i  Tragoedier,  saa  have  vi  jo  bestandig  øvet 
os  i  at  læse  Peder  Paars  og  recitere  Gellerts  Fabler,  og  altsaa 
ikke  mangle  aldeeles  Begreeb  om  at  recitere  Vers ;  ydermeere,  da 
Repetitionerne  begynde  med  den  Giærige  førstkommende  Mandag 
og  skal  fremdeeles  vedvare,  saa  haabe  vi,  at  Herr  Præses  ikke 
tager  mishageligt,  at  vi  yttre  denne  Meening:  at  det  i  det  mindste 
kan  beroe  med  Alzire  indtil  vi  ere  færdige  med  nogle  af  de 
vigtigste  Stykker,  som  fordres  paa  Theatret;  Ja,  vi  troe  endog, 
at  De  selv  ville  føye  Deres  Votum  til  denne  Beslutning,  at  De 
i  øvrigt  bør  være  overtydet  og  forsikkret  om,  at  vores  Iver  og 
Bestræbelser  for  Sælskabets  Opkomst  og  væsentlige  Øyemed  skal 
altiid  stemme  overeens  med  Deres  Ønsker.  Disse  vore  Tanker 
havde  vi  gierne  efter  Begiering  sendt  Dem  paa  Deres  eget  blanke 
Papiir,  men  da  et  Qvart-Blad  ikke  kunde  rumme  samme,  have 
vi  været  nødsagede  til  at  sende  dem  paa  et  andet.  Zamors  Rolle 
er  bestemt  for  Herr  Rosing,  saaledes  har  Herr  Justits  R:  Træ- 
schow  sagt. 

Vi  henlever  med  megen  Høyagtelse. 

TIL  THEATERDIREKTIONEN. 
1782,  26.  Marts.  [38] 

Ved  dette  Theater- Aars  Udgang  fordrister  jeg  mig  atter  at 
ansøge  den  Kongelige  Theater  Commission  underdanigst  om  at 
erholde  min  salige  Formands  Clementins  Gage,  hvortil  jeg 
troer  følgende  Grunde  at  være  overbeviisende :  Ved  at  antages 
til  at  spille  alle  Roller  som  pére  comique  blev  mig  af  forrige 
Direction  helligen  lovet,  at  jeg  skulde  erholde  Clementins  Gage, 
saasnart  jeg  kunde  bestride  hans  Roller;  dette  Løfte  har  jeg 
for  7  Aar  siden  erholdt;  allereede  for  3  Aar  siden  er  jeg  af  ad- 

skillige  brave  Folk,  endog  Personer  af  forrige  Direction  bleven 
omspurgt,  om  jeg  ikke  havde  bekommet  Clementins  Gage,  og 
da  jeg  med  Sandhed  maatte  svare  ney,  have  de  forundret  sig 
derover;  Jeg  smigrer  mig  at  have,  saavidt  mueligt,  tilfredsstillet 
det  Kongelige  Huuses  saavelsom  det  heele  retskafne  Publici  For- 
ventning, i  det  jeg  med  Flid  og  Nøyagtighed  har  opfyldt  mit 
Embeds  Pligter.  Jeg  har  desuden  spillet  endeel  af  Ørsteds, 
Suhms  og  Thessens  Roller  endog  som  pére  noble;  hvorvidt 
samme  have  lykkedes,  overlades  det  skiønsomme  Publici  Om- 
dømme. Saameget  fordrister  jeg  mig  selv  at  sige:  at  jeg  ikke 
troer  mig  mindre  værdig  til  de  Kongelige  Gratialia  og  Douceurer, 
end  enhver  anden  ved  Theatret.  Hertil  kommer  endnu,  at  jeg 
er  forsikkret,  den  Kongelige  Theater-Commission  ikke  vil  tillade, 
at  en  Mand,  der  ved  Studeringer  og  Flid  har  søgt  at  giøre  sig 
værdig  til  Kongens  Naade,  skal  ved  Nød  og  Mangel  saaledes 
tabe  Modet,  at  det  siden  ikke  bliver  mueligt  at  hielpe  ham,  thi 
naar  Bekymringer  har  fortæret  Sinds  og  Legems  Kræfter,  tillige 
Sygdom  og  Huus  Sorg  har  giort  mig  liig  en  Suhm  ogThessen 
og  gandske  uskikket  til  Theatrets  Tieneste,  da  vil  intet  uden  Dø- 
den kunde  redde  mig  fra  denne  Tilstand.  Jeg  skal  da  med 
Græmmelse  paa  min  Sotte-Seng  see  min  fattige  Hustrue  med 
7  umyndige  smaae  omkring  mig;  hvilke  jeg  enten  ved  Døden 
snart  maae  forlade  eller  og  i  Mangel  og  Armod  tillige  med  dem 
slæbe  paa  et  af  Sorg  fortæret  Legeme  og  tabe  det  for  en  Fader 
saa  hierteglædende  Haab  i  min  Alderdom  at  høste  Frugten  af 
mine  Børns  møysommelige  Opdragelse.  Saa  sørgelig  en  Udsigt 
har  jeg,  fordi  Gud  har  paalagt  mig  en  stor  Familie.  Den  dyre 
Tid,  vi  leve  udi  |:  da  alle  Livets  Nødvendigheder  ere  3  å  4  gange 
saa  dyre,  som  i  forrige  Tider  :|  har  saaledes  derangeret  mine 
Omstændigheder,  at  det  er  mig  aldeeles  umueligt  uden  Kongens 
allernaadigste  Understøttelse  at  slippe  derudaf.  Det  er  nu  24 
Aar,  siden  jeg  blev  Student,  og  22  Aar,  siden  jeg  tog  med  Be- 
rømmelse min  theologiske  attestats;  for.  endeel  Aar  siden  kom 
jeg  netop  en  Dag  for  silde,  ellers  havde  jeg  uden  Tvivl  været 
Pagernes  Informator  i  Stæden  for  nuværende  Etats-Raad  Hiort- 
høy, som  da  blev  det,  og  havde  maaske  i  denne  carriere  kundet 
giøre  samme  Fremgang  som  han;  den  salige  Ober-Hofmarschal 
Friderich    von    Moltke    havde    gierne   hiulpet    mig.      Skulde    min 

underdanigste  Ansøgning  ikke  finde  Biefald  og  Bønhørelse,  saa 
beder  jeg  allerunderdanigst,  at  hans  Kongelige  Mayestæt  paa  den 
kongelige  Commissions  recommendation  :  som  jeg  underdanigst 
udbeder  mig  :\  allernaadigst  vilde  kalde  mig  til  at  være  Præst, 
hvortil  jeg  ved  mine  examina  har  giort  mig  dygtig  og  værdig 
og  har  jeg  med  Biefald  ofte  prædiket  baade  tydsk  og  dansk  til 
Høymesse  nesten  i  alle  Stadens  Kirker.  Man  erindre  sig,  at  en 
Acteur  tilforn  er  gaaet  ud  fra  den  danske  Skueplads  og  bleven 
Præst  og  Provst  i  Sielland,  saa  vil  man  ikke  forundre  sig,  at 
jeg  som  Acteur  søger  at  blive  Præst;  thi  paa  min  Opførsel  og 
Levnet  haaber  jeg  ikke,  nogen  kan  have  det  mindste  at  sige. 
Skulde  dette  Forslag  ey  heller  finde  Gehør,  saa  beder  jeg  aller- 
underdanigst, at  Hans  Kongelige  Mayestæt  vilde  give  mig  aller- 
naadigst Forsikkring  paa  et  andet  got  Levebrød,  da  jeg  endnu 
er  redebon  med  uforfærdet  Mod  og  urykkelig  Flid  i  min  Alders 
39*®  Aar  at  studere  til  examen  juridicum  og  tage  samme  paa 
latin  cum  caractere  laudabili,  paa  det  jeg  ikke  som  en  brav 
Student  stedse  skal  leve  i  en  ringe  og  foragtet  Stand;  thi  jeg 
haaber  at  kunde  være  Staten  nyttet  i  det,  som  Hans  Kongelige 
Mayestæt  allernaadigst  fandt  for  got  at  bruge  mig  til. 

TIL  H.  V.  v.  WARNSTEDT. 
1784,  18.  Juni.  [39J 

Efter   Høyvelbaarne    Herr    Kammerherre    og    Directeur    von 
Warnstedts  Befaling  har  jeg  herved  den  Ære  at  melde: 
At  min  Gield  til  Braiitigam  med  Directeurens  Caution  er  630  Rdl. 

Til  Kongens  Cassa  af  min  Gage  optaget 150    — 

er  780  Rdl. 

Hvad  jeg  iøvrigt  skylder  til  Skræder  Bennicke,  som  er  over 
100  Rdl.,  2de  Skomagere  for  mig  og  mine  Børn,  Kræmmer 
Schmidt  i  Høybrostrædet  for  bekomne  Vahre,  Schrike  hos  Con- 
ditor  Jørgensen,  som  har  endeel  af  mit  Sølvtøy  og  mit  Uhr  i 
Pant,  min  Slagter  og  min  Bager  for  bekomne  Vahre,  til  Assi- 
stence-Huset,  hvor  min  salig  Kones  Klæder  og  eendeel  Sølvtøy 
staaer  i  Pant,  og  fleere,  er  mig  umuligt  specifice  at  anføre,  saa- 
som  jeg  med  de  fleeste  har  daglig  Regning  og  Gielden  altsaa 
bestandig    voxer,   da   min    næste  Gage  og  meere  alt  er  fortæret, 

og  jeg  altsaa  intet,  har  at  betale  med;  dog  kan  jeg  eedlig  be- 
vidne, at  denne  min  Gield  stiger  nesten  til  ovenanførte  Summa. 
Men  det,  som  meest  plager  mig,  er  den  daglige  Kummer,  som 
Mangel  af  Brænde  og  Smør,  Linnet  og  Klæder  til  mine  7  nøgne 
Børn  foraarsager  mig,  da  jeg  bestandig  har  stræbt  at  passere 
for  en  ærlig  Mand,  men  for  nærværende  Tid  seer  mig  i  den 
sørgelige  Yderlighed,  at  jeg  ey  engang  er  i  Stand  til  at  skaffe 
Kone  og  Børn  den  nødvendigste  Klæde  og  Føde,  ja  ikke  engang 
at  betale  mine  Piger  deres  Løn  til  forestaaende  St.  Hans  Dag. 
Spørges:  hvorledes  skal  en  Acteur  i  denne  Forfatning  vedlige- 
holde Munterhed  og  Lyst  til  sit  Embeds  Førelse  og  fuldkommen 
og  uden  Feyl  kunde  spille  sine  Roller,  især,  naar  han  med  en 
god  Samvittighed  veed,  at  han  uden  Brøde  ved  stor  Familie 
og  dyre  og  svære  Tider  er  geraadet  i  denne  Tilstand? 

TIL  THEATERDIREKTIONEN. 
1796,  29.  April.  [40J 

Den  høie  Kongelige  Theater-Direktion  tillade  mig  herved  at 
fremlægge  følgende  underdanige  Erklæring  om  min  Person: 

Jeg  er  fød  1743,  blev  Student  1758,  tog  anden  Examen  med 
Berømmelse  1759,  blev  Candid:  Min:  med  Distinction  1760,  har 
præket  baade  i  det  tydske  og  danske  Sprog  nesten  i  alle  Sta- 
dens og  i  mange  Holstens  og  Siellands  Kirker,  underviist  i  alle 
academiske  Videnskaber  saavelsom  det  franske  og  tydske  Sprog 
mere  end  300  unge  Mennesker  af  begge  Kiøn;  været  Collecteur 
ved  Tallotteriet  fra  1772  til  1776,  og  i  den  Tid  indbragt  til 
Kongens  Kasse  over  IV2  Tønde  Guld  allene  ved  min  Collection. 
|:  Hans  Kongelige  Majestæt  har  offentlig  i  Aviserne  lovet  enhver 
Collecteur,  som  derefter  skulde  søge  Tieneste,  god  Befordring.  :| 

I  21  Aar  fra  1775  til  denne  Dag  har  jeg  været  Skuespiller 
ved  Theatret.  Jeg  er  nu  53  Aar  gammel,  og  mit  knækkede  Mod 
har  tillige  saaledes  svækket  min  Hukommelse,  at  jeg  befrygter 
ved  Theatret  snart  at  maatte  overleve  mig  selv. 

Da  jeg  ved  mine  Videnskaber  og  min  Flid  i  at  opdrage  saa 
mange  unge  Mennesker  til  Statens  Nytte  og  Tieneste  troer  at 
have  giort  mig  fortient  til  et  anstændigt  Embede  i  Staten,  saa 
er  min  underdanige  Bøn  til  den  Kongelige  Theater-Direktion, 
høisamme    vilde   ved    sin    alt   formaaende    Anbefaling    til    Hans 

Kongelige  Majestæt  forhielpe  mig  til  at  erholde  en  saadan  Be- 
tiening. 

Ved  Theatret  troer  jeg  ofte  at  være  tilsidesat  og  fornærmet, 
hvorpaa  det  maatte  tillades  .  mig  blant  mange  aliene  at  give  et 
Exempel: 

Grev  Ahlefeldt  forbedrede  i  sit  første  Directions  Aar  nesten  hver 
Skuespillers  Gage  undtagen  Madame  Knudsens  og  min;  os  to  gav 
han  en  Benefice.  Uagtet  jeg  daglig  underviste  hans  Kone  og 
Datter  i  det  danske  Sprog,  og  talede  nesten  hver  Dag  med  ham, 
har  jeg  aldrig  aabnet  min  Mund  til  ham  om  Forbedring  i  min 
Gage;  hvilket  han  selv,  da  han  endnu  er  her  i  Byen,  skal  be- 
vidne. Jeg  troede  naturligen,  det  var  umuligt,  at  han,  som 
giorde  til  alle  store  Løfter,  kunde  i  en  almindelig  Gageforbe- 
dring forbigaa  mig;  han  tillod  Hr.  Schwartz  at  reise  til  Engel- 
land, og  i  de  4''®  Theatermaaneder  April,  Maj,  September  og  Ok- 
tober, i  hvilke  Hr.  Schwartz  var  i  Engelland,  spillede  jeg  bestandig, 
endog  nogle  af  Hr.  Schwartzes  Roller.  Da  han  kom  hiem  fra 
Engelland,  fik  han   lOO'^«  R^"«  Tillæg,  og  jeg  blev  forbiégaaet. 

De  600**«  R^'"-  Gage,  som  jeg  fik  samme  Dag,  da  Hr.  Schwartzes 
Gave  blev  paa  eOO**^  R***",  ere  i  disse  dyre  Tider  ey  tilstrækkke- 
lige  til  min  Underholdning,  uden  al  jeg  nødes  til  at  paadrage 
mig  Gield,  især  da  jeg  nu  aarlig  maae  af  min  Gage  betale  til 
Enkekassen  for  min  Kones  Pension.  Min  underdanige  Anmodning 
til  den  Kongelige  Theaterdirektion  er:  at  Høisamme  vilde  for- 
skaffe mig  Exspektanse  paa  Nikolai  Kirkes  Klokkerembede  :  hvilket 
ikke,  som  jeg  haaber,  vilde  være  vanskeligt,  da  forrige  Klokker 
Korn  havde  i  mange  Aar  Exspektansen,  før  han  fik  Embedet, 
fordi,  som  man  siger,  han  var  forlovet  med  Numsens  Kammer- 
pige :|  og  at  mig  imidlertid  maatte  tilstaaes  et  aarligt  Gratiale 
af  et  par  hundrede  Rigsdaler  i  Tillæg,  indtil  jeg  erholdt  Em- 
bedet, paa  det  jeg  nogenledes  kunde  leve  uden  Kummer  og  alt- 
for besværlig  Information,  som  nu  paa  min  gamle  Alder  falder 
mig  meget  tungt,  da  jeg  indtil  Vacance  falder,  vil  stræbe,  saa 
længe  mine  Kræfter  tillade  det,  paa  det  beste  at  opfylde  mine 
Pligter.  Skulde  dette  efter  min  lange  Tieneste  ikke  være  giør- 
ligt,  haaber  jeg  af  min  oplyste  Direktion,  som  veed,  hvad  Flid 
og  Studeringer  fortiener,  for  mine  mange  Aars  Tieneste,  min 
vel   anvendte   Tid    og   mit   ustraflTelige  Levnet,   som    med    mang* 

foldige  Attester  kan  bevises,  jo  før  jo  hellere  at  anbefales  Hans 
Kongelige  Majestæt  til  en  anden  god  Betiening  i  Staten.  Hans 
Kongelige  Høihed  Kronprindsen  har  lovet  at  befordre  mig  ved 
Toldvæsenet.  Jeg  troer  at  have  Ret  til  at  forlange  en  saadan 
Betiening,  som  man  tilforn  har  givet  en  af  vore  Skuespillere, 
navnlig  Holberg,  efter  5  Aars  Tieneste  ved  Theatret,  nemlig  Tol- 
derem bedet  i  Horsens.  Videre  strækker  min  Ambition  sig  ikke. 
Jeg  ønsker  allene  i  mit  53  Aar  at  kunde  leve  uden  Trang,  og 
opdrage  mine  Børn  til  Statens  Nytte  og  Tieneste  saaledes,  som 
jeg  hidindtil  i  min  Levetid  har  til  Statens  Gavn  dannet  saa  mange 
Fremmedes  Børn. 

METTE  MARIE  ASTRUP. 

1760—1834. 

TIL  THEATERDIREKTIONEN. 
1812,  30.  September.  [41] 

Allerede  for  længesiden  har  Venner,  Bekiendte  og  Skuespil- 
yndere bevidnet  mig  Deres  Fornøyelse  over  at  see  mig  i  denne 
Vinter  fremtræde  som  Dronning  Elisabeth  i  Schillers  Marie  Stuart, 
et  mig  aldeles  ubekiendt  Sørgespild.  Selv  Hr.  Professor  Rabech 
skal,  som  man  har  forsikkret  mig,  i  et  og  andet  offentlig  Blad, 
[have]  smigret  min  Konstner  Forfængelighed  med  at  [ønske  at] 
see  Madame  Hæger  og  mit  Spil,  [og  derved]  spaaede  sig  en  sand 
Kunstnydelse. 

Til  min  største  Forundring  erfarer  ieg  nu:  at  denne  Rolle  er 
bleven  tildeelt  en  Konstsøster,  hvis  Værd  jeg  fuldeligen  erkiender. 
Mine  foresatte  miskiender  mig  ey  —  det  er  ikke  Rolle  Nid,  som 
har  givet  mig  Pennen  i  Haand  —  thi  saalænge  ieg  har  tient  har 
jeg  høyst  siælden  frabedet  mig  —  men  sikkert  aldrig  tiltryglet 
mig  nogen  Rolle.  Ikke  heller  beder  ieg  om  Elisabeths  Rolle  — 
Ney  paa  ingen  Maade;  Men  ieg  beder  blot  at  Dirritionen  vil  be- 
vaagen  lade  mig  vederfare,  hvad  der  er  skeet  yngere,  nemlig  at 
befrie  mig  for  Dronningen  i  Hamlet,  som  Ligesaalidet  bør  falde 
i  min  Lod,  som  Dronningen  i  Marie  Stuart.  Da  dette  er  den 
første  Bøn  af  denne  Natur  ieg  fremkommer  med  for  nærværende 
Theater  Bestyrelse  saa  smigrer  jeg  mig  med  det  Haab,  at  jeg 
som  Theatrets  ældste  Skuespillerinde,  vilde  vorde  bønhørt. 

JOHAN  CHRISTIAN  DUE. 

1761—1836. 

TIL  THEATERCHEF  A.  V.  HAUCH. 
1802,  6.  Maj.  [42] 

Et  af  de  gladeste  Øieblike  i  mit  Liv,  var  den  Dag  da  jeg 
igien  var  saa  lykkelig  at  faa  Deres  Høyvelbaarenhed  til  Schef, 
hvor  ofte  har  jeg  ikke  maattet  savne  den  Opmuntring  og  godhed 
der  saa  tidt  faldt  i  mit  Lod,  under  Deres  Højvelbaarenheds 
forrige  Bestyrelse,  og  ikke  uden  med  Sandhedsfølelse  kan  ieg 
sige  som  Møller  i  Sølvbrylupet  »den  Glæde  at  jeg  igien  kan  for- 
rette min  sidste  Tieneste  under  min  Priisværdige  Schef  vil  for- 
ynge mig«  —  og  i  det  Haab  at  jeg  endnu  maatte  findes  Ligesaa 
værdig  til  Deres  Høyvelbaarenheds  godhed,  er  det  jeg  Under- 
danigst vover  at  bede  om  en  liden  forbedring  i  mine  Kaar,  disse 
sidste  dyre  Aar  og  Enke-Kassen  som  jeg  endnu  har  endeel  Aar 
at  afbetale  til,  har  endog  ved  den  strengeste  Oconomie  været 
Aarsag  til  at  jeg  er  kommet  i  giel,  den  er  ikke  stor,  men  altiid 
trykkende  naar  man  som  Ærlig  Mand  gierne  vill  betale  og  ikke 
kan  —  i  det  faste  Haab  og  med  den  Forsikring  at  alle  mine 
Bestræbelser  skal  være  at  vise  mig  saa  Værdig  til  Deres  Høi- 
velbaarenheds  Naade  som  det  staar  i  min  Magt,  Venter  jeg  en 
gunstig  Bønhørelse  og  forbliver  jeg  med  den  dybeste  Ærbødighed 
etc.  etc. 

PETER  THUN  FOERSOM. 

*  1777—1817. 

TIL  HANS  MODER,  ELLEN  SOPHIE  THUN  FOERSOM. 
[17]98,  30.  November.  [43] 

Min  gode,  kiære  Moder! 
Jeg  havde  bestemt  at  jeg  vilde  bie  med  at  skrive  Dem  til 
til  i  Overmorgen,  da  Posten  først  da  afgaaer;  men  det  er  mig 
umuligt  at  opsætte  det  længere,  og  skiøndt  det  alt  er  et  Par 
Timer  over  Midnat,  og  jeg  i  dette  Øieblik  kommer  hiem  fra  en 
lille  Kreds,  der  i  Aften  har  høitideligholdt  min  3^'^  og  sidste 
Prøve  for  Publikum,  maa  jeg  endnu  underholde  mig  skriftlig 
med  Dem  en  halv  Times  Tid,  før  jeg  gaaer  til  Hvile.  — 

Mine  Tanker  har  i  de  sidste  Tider  ubeskrivelig  tidt  været 
hos  Dem,  min  eiegode  Moder!  mangt  et  Øieblik  har  den  Tanke 
at  De  troede  De  havde  tabt  min  Fortrolighed,  forbittret  mig. 
Selv  i  Aften,  da  jeg  er  varm  af  et  Par  gode  Væseners  Glæde 
og  Deeltagelse  i  min  Lykke,  og  giennemstrømmet  af  de  ufor- 
klarlige Følelser,  som  en  stor  Folkeskares  Bifald  opvækker  især 
hos  den  begyndende  Skuespiller,  sniger  denne  bittre  Tanke  sig 
nu  og  da  ind  i  mit  Bryst,  og  omskifter  min  Fryd  til   Smerte. 

Vil  det  glæde  Dem,  gode  Moder!  at  jeg  fortæller  Dem  her, 
at  jeg  i  Aften  har  aflagt  min  sidste  Prøve  for  Publikum  i  det 
kongel.  Herskabs  Nærværelse,  og  er  bleven  hædret  med  Bifald? 
Min  Rolle  var:  Herremanden  Valters  i  Skuespillet:  Falsk 
Undseelse.  I  Morgen  venter  jeg  min  Bestalling  som  kongelig 
Skuespiller.  —  Min  Bane  er  valgt  —  mine  første  Skridt  vare 
meget  heldige.  Den  store  Vei  ligger  udstrakt  for  mit  Syn,  som 
en  smilende  Alpe-Egn,  hvor  hist  og  her  Vandringen  gaaer  over 
steile  Klippetoppe,  men  hvor  ogsaa  nu  og  da  blomstrende  Rosen- 
Sletter,  og  susende  Myrtelunde  oplive  den  mødige  Vandrer.  Alle 
—  selv  de,  som  her,  før  jeg  giorde  dette  Skridt,  raadte  mig  meest 
derfra,  har,  efter  at  det  er  giort,  glædet  dem  derover,  og  ønsket 
mig  hiertelig  til  Lykke  dermed.  —  Og  min  Moder  skulde  være 
den  eeneste,  der  i  det  Øieblik  jeg  traad  over  fra  min  akademiske 
Vei  paa  denne  Bane,  i  det  Øieblik,  da  enhver,  der  elskede  mig, 
gav  mig  Haanden,  og  raabte  et:  Gud  være  med  Dig  og  giøre 
Dig  lykkelig!  trak  sin  Haand  tilbage,  og  ikke  gav  mig  sin  Vel- 
signelse med  paa  Reisen?  —  Nei  —  det  er  umuligt  —  ved  Gud! 
umuligt!  —  Jeg  forsikere  Dem  helligt,  at  jeg  har  valgt  denne 
Bane  af  Lyst,  og  at  dette  Skridt  ikke  var  Flyvegriller.  Tiden 
vil  nok  opklare  dette,  maaskee  snart:  og  da  vil  det  sees,  at  det 
var  en  høiere  og  ædlere  Bevæggrund,  der  drog  mig  over  i  Skue- 
spiller-Standen, og  at  det  var  kiære  Baand,  som  bandt,  og  altid 
ville  binde  mit  Hierte  dertil,  indtil  det  ikke  slaaer  mere.  —  Naar 
engang  det  hele  Skuespil  hernede  er  til  Ende,  skal  vel  ogsaa 
jeg  giøre  den  store  Entrepreneur  Regnskab  for  hvorledes  jeg 
spilte  min  Rolle,  hvorledes  jeg  aagrede  med  hvad  han  betroede 
mig,  og  jeg  vil  vist  giøre  det  med  Rolighed,  ogsaa  for  dette 
Skridt.«  — 

Jeg  kan  umuligt  troe.  De,  gode,  oplyste  Moder!  har  Fordom 

mod  Standen.  Den  staaer  her  ved  Siden  af  de  øverste,  som 
overalt,  hvor  man  indseer,  hvor  usigelig  vigtig  for  et  helt  Folks 
Moralitet  og  Kultur  en  Skueplads  er.  —  Dagen  efter  jeg  P'^  Gang 
havde  debuteret  for  Publikum  i  Jacob  Langenfeldts  Rolle,  skrev 
en  af  Danmarks  bedste  Digtere  og  en  af  dets  ædleste  Borgere 
følgende  Linier  i  min  Stambog,  som  just  ligger  for  mig,  og  som 
jeg  maa  afskrive  til  et  Beviis  paa,  hvorledes  den  oplyste  Mand 
her  dømmer: 

»Mennesket  Foersom  er  mig  inderlig  kiær ;  den  vordende  Kunst- 
ner vinder  min  hele  Agtelse.  Gid  da  Dit  Kald,  det  ærefuldeste 
jeg  kjender,  naar  man  har  valgt  det  af  de  Aarsager,  som  bragte 
Dig  paa  Skuepladsen,  gid  det  snart  vise  sig  erkjendtligt  imod 
Dig,  og  evigt  blive  Dig  ligesaa  kiært  og  dyrebart  som  nu!  - 
Rahbek  har  sagt:  »Hiertet  er  den  rørende  Skuespillers  Genie.« 
Gid  Du  da  aldrig  saune  den  Roes,  som  Dit  Genie  berettiger  Dig 
til,  men  stedse  høste  Din  Løn  i  Din  Selvbevidsthed  og  Dine  Med- 
borgeres Bifald  I«  —  Saavidt  min  Vens  Ord.  —  Gode  Gud!  hvor- 
for tænke  saa  faa  saaledes! 

Maaske  har  Rygtet,  som  saa  ofte  lyver,  fortalt  Dem,  at  jeg 
valgte  Skuepladsen  af  andre  motiver;  thi  her  i  Byen  har  det 
idet  mindste  sagt,  at  jeg  blev  Skuespiller  af  Kierlighed  til  en 
Skuespillerinde,  med  hvem  jeg  vilde  gifte  mig.  —  Var  denne 
endog  min  eeneste  Bevæggrund  j:  og  jeg  forsikrer  at  den  er  det 
ikke  :'  hvad  var  det  da  mere!  At  tilslutte  sit  Hierte  for  Kier- 
lighed i  en  Alder,  da  Naturen  saa  almægtig  tænder  denne  Flamme; 
at  tillukke  sit  Øie  for  denne  søde  Stierne,  der  leder  os  fra  Li- 
vets Rosentid  giennem  Ørkener  og  Paradiser  hen  til  de  stille 
ukjendte  Egne  bag  Tidens  Hav  —  det  var  Daarskab,  om  det 
var  muligt!  Dette  kan  og  bør  aldrig  forurolige  Dem.  Thi  vær 
vis  paa,  min  heste  Moder!  at  den  Pige,  jeg  vil  give  min  Haand 
som  Mand,  hun  være  nu  Skuespillerinde  eller  ei,  vist  altid  skal 
være  saaledes,  at  De  med  Agtelse  og  Kierlighed  vil  kunne  trykke 
hende  til  Deres  Hierte,  og  indslutte  hende  i  Kredsen  af  Deres 
Børn,  som  alle  elske  Dem  saa  meget!  — 

Nu  nok   herom!  — 

De  maa  tilgive,  at  jeg  ikke  før  har  skrevet  Dem  til.  Thi 
deels  var  jeg  i  en  8*^  Dage  syg  af  et  Anstød  af  Nervefeber,  som 
kunde  blevet  farlig;  deels  var  jeg,  da  jeg  blev  frisk,  beskieftiget 

med  at  studere  min  Debut-Rolle,  og  endelig  maatte  jeg  hver  Dag, 
ligesom  og  for  Fremtiden,  gaae  paa  Fegteskole  fra  8—10  om  Mor- 
genen, fra  10—12  paa  Syngeskole,  og  fra  2—4  paa  Dandseskole. 
Jeg  lærer  disse  for  en  Skuespiller,  der  gaaer  ind  i  det  Fag,  jeg 
spiller  i,  nemlig  Kavaller  Faget  og  de  yngre  Elskere,  uundvær- 
lige Ting,  paa  Theaterkassens  Regning,  og  jeg  haaber  at  lære 
dem  ret  brav.  — 

Saavidt  kom  jeg  i  Gaar  Aftes  eller  Nat  med  mit  Brev,  og  i 
Dag  har  jeg  modtaget  Deres  og  Magdalenes  Skrivelse  hvis  Ind- 
hold har  giort  mig  saa  lykkelig  og  rolig,  som  kun  faa  ere.  — 
For  den  tilsendte  Foræring  aflægger  jeg  Dem  min  oprigtigste 
og  erkjendtligste  Taksigelse;  men  for  Deres  moderlige  Bifald  og 
Velsignelse  over  min  nye  Bane  modtage  De  mit  Hiertes  sønlige, 
inderligste  Tak;  og  mine  gode  Søstre  være  overbeviste  om,  at 
det  aldrig  skal  glemmes  den  Beredvillighed,  de  gav  mig  deres 
søsterlige  Lykønskning  med.  Jeg  mangler  Intet  mere;  jeg  har 
i  mit  21^^  Aar  det  meste  af  det,  hvorfor  saa  mange  kjempe  det 
meste  af  deres  Liv,  og  aldrig  naae  det:  Levebrød,  Selvstændig- 
hed og  Uafhængighed  i  et  par  gode  Venner;  den  Lykke  at  dyrke 
en  Kunst,  jeg  elsker;  og  den  skønne  Udsigt  nu  snart  at  kunne 
blive  Mand  og  Fader,  som  min  theologiske  Vei  længe  vilde  have 
skildt  mig  ved.  —  Hvad  kan  mit  Hierte  vel  ønske  sig  meer? 
Til  Foraaret  |:  i  Maj  eller  Juny  :  naar  Skuespil  Huset  lukkes 
og  Herskabet  reiser  paa  Landet,  seer  jeg  Dem  vist  igen;  og  hvor- 
meget  glæder  ikke  denne  Tanke  mig!  —  Magdalene  takker  jeg 
meget  for  hendes  Brev,  ligesom  og  den  gode  Trina,  som  jeg, 
paa  min  Ære,  snart  skal  svare;  det  er  en  Skam,  at  jeg  ei  har 
giort  det  før;  hils  hende  og  Sofia  1000  og  1000  gange  fra  mig. 
—  Hvad  Dato  Rosing  er  født  kan  jeg  umuligt  i  Dag  sige  Dem, 
da  han  og  Familie  i  disse  Dage  ere  paa  deres  Lyststed  paa 
Fredensborg  og  blive  der  til  Mandag;  dog  veed  jeg  temmelig 
vist  at  han  er  46  Aar;  næste  Post  skal  De  vide  det  bestemt. 
Han  kom  til  Theatret  i  samme  Alder,  som  jeg,  neml.  21  Aar, 
og,  husker  jeg  ret,  fortalte  han  mig  forleden,  han  havde  været 
derved  i  25  Aar.  —  Nu  lev  vel,  min  eiegode  beste  Moder!  vær 
inderlig  takket  for  Deres  Brev,  og  ophør  aldrig  at  elske  Deres 
lydige  Søn. 

Kristianshavn,  Lille  Torvegade  Nr.  81. 

1799,  18.  Januar.  [44] 

Min  kiære,  gode  Moder! 

x\llerede  d.  29.  Dec.  forrige  Aar  skrev  jeg  til  Dem,  og  vor 
gode  Trine:  men  af  Deres  Brev,  som  jeg  i  Dag  har  faaet,  seer 
jeg  at  hiine  Breve  endnu  ikke  maa  være  komne  til  Dem,  eller 
maaske  forkomne;  hvilket  vel  og  kan  være  muligt  med  Postens 
da  værende  uordentlige  Gang  over  Beltet.  —  I  Dag  skynder  jeg 
mig  da  alt  hvad  jeg  kan,  for  i  et  Par  Timer  at  ønske  Dem  et 
glædeligt  Nytaar.  —  Gud  veed,  jeg  ønsker  Dem,  gode  Moder! 
langt  mere,  end  jeg  formaaer  her  at  sige:  bliv  lykkelig,  meget 
lykkelig,  endnu  i  mange  kommende  Aar! 

De  har  giettet  ret,  min  beste  Moder!  at  jeg  er  forlovet.  — 
Jeg  fortalte  Dem  det  i  det  ovenomtalte  Brev,  og  vil  her  gien- 
tage  det.  Jeg  skriver  dette  hos  min  Brud,  hos  min  gode,  kiære 
Diva;  hun  lægger  sin  søde  Haand  hen  over  min,  og  vi  bede 
begge  om  Deres  moderlige  Velsignelse!  Lad  da  Deres  Bifald, 
gode  Moder!  nedbringe  Held  og  huuslig  Tilfredshed  fra  Himlen 
over  vores  Hoved;  og  lad  den  strøe  Roser  over  den  lange  Bane, 
vi  Haand  i  Haand  ville  vandre  sammen.  — 

Min  Diva  vil  endelig,  at  jeg  skal  skrive  noget  mere  om 
hende,  og  dog  maa  jeg  ikke  rose  hende,  hvorledes  jeg  saa  skal 
bære  mig  ad,  veed  Pokker.  —  Nu  vel  da  —  hun  er  snart 
20  Aar;  er  kongelig  Skuespillerinde,  og  har  før  været  Dandser- 
inde;  saa  høi,  at  hun  for  at  kysse  mig,  maa  hæve  sig  lidt  paa 
Tæerne,  hvilket  hun  da  og  altid  maa;  thi  at  bøie  sig,  sømmer 
sig  jo  ikke  med  en  Elskers  Værdighed?  —  Forresten  forstaaer 
det  sig  selv,  at  hun  i  mine  Øine  er  meget  smuk.  —  Rigtig  nok 
paastaaer  gamle  Moer  henne  i  Kakkelovns  Krogen,  at  min  Pige 
ligner  mig;  men  det  siger  jeg  er  en  aabenbar  Usandhed;  thi 
Diva  er  1000  og  2000  gange  smukkere  end  jeg  nogensinde  har 
været;  da  hun  har  store  brune,  sielfulde  Øine,  kastaniebrunt 
Haar,  en  skiøn  Pande,  deilige  Tænder,  ret  kysselige  Læber, 
smukke  Arme,  en  allerkjereste  lille  Fod  —  :  nei,  her  faaer  jeg 
Smek  over  Fingerne  :  og  vil  altsaa  holde  op.  —  Men  min  Pige 
er  ogsaa  god  —  og  hvad  der  endnu  er  sieldnere  her,  og  især 
for  en  Skuespillerinde!  hun  er  huuslig  og  arbeidsom.  — 

Jeg  er  ikke  rig,   det   maa  Du    ogsaa  skrive:    siger  min  gode 

Diva-Moer  —  og  jeg  svarer:  Du  veed  ikke  hvor  rig  Du  er.  — 
Et  Hierte,  som  føler,  og  et  Ansigt,  som  udtrykker,  er  Rigdom 
for  Dig  som  Skuespillerinde;  og  Hænder  som  med  usigelig  glad 
Ufortrødenhed  arbeidede  for  at  underholde  en  gammel  Moder 
—  o  det  er  Rigdom,  som  ikke  findes  ved  Throner,  og  som  her 
i  vor  trefags-Sal  udbreder  et  Lys,  herligere  end  det,  der  straa- 
ler  fra   Riddersalens  tusinde  Lysekroner. 

Min  Brud  er  eneste  Datter  og  eneste  Barn  af  en  gammel 
Moder;  hvis  eneste  Støtte  Diva  og  jeg  er.  —  Ogsaa  hun  beder 
om  Deres  søsterlige  Venskab;  og  hun  fortiener  den;  hun  elsker 
mig  som  sin  Søn;  og  jeg  haaber,  hun  altid  skal  giøre  det.  Vi 
ere  lykkelige  —  meget  lykkelige  med  hverandre.  Vi  mangler 
intet  —  intet  uden  den  Glæde,  at  see  Dem,  gode  Moder!  og 
mine  Søstre  mellem  os,  naar  vi,  som  i  Aften  :  thi  det  er  just 
i  Dag  4  Maaneder  siden,  jeg  først  betraad  Theatret  :  høitidelig 
holde  en  lille  Fest,  hvor  een  Ret  Mad,  et  Glas  Viin,  skiænket 
af  min  Pige,  uforstilt  Fryd  og  Frihed  som  de  udødelige  Guders, 
tryller  os  hen  i  de  evige  Himle  over  os,  hvor  en  Ven  seer  sig 
glad  i  vor  Lykke;  hvor  der  fældes  Glædestaarer  i  vort  Maaltid, 
hvor  den  stille  Fryds  smilende  Engel  nedsvæver  i  vort  lille 
huuslige  Tempel,  og  udbreder  straalende  sine  Purpurvinger 
over  Jordens  lykkeligste  Par. 

Til  Foraaret  bliver  jeg  nok  endnu  ugivt;  men  neppe  længer, 
til  Sommer  haaber  jeg  De  skal  see  min  Kone.  — 

Denne  Tanke,  gode  Moder!  er  mig  meget  behagelig,  og  min 
Brud  og  jeg  taler  tidt  hele  Timer  herom.  —  Vor  gode  Trine 
seer  jeg  da  og  i  Nyborg;  det  glæder  mig  at  hun  giør  dette 
Skridt,  hvortil  jeg  ønsker  al  mulig  Held.  —  Angaaende  Rosings 
Alder  kan  jeg  nu  sige  bestemt:  at  han  er  født  d.  20  Febr.  1756, 
og  debuterede  d.  6.  October  1777.  —  Nu  maa  jeg  slutte,  og  sende 
Brevet  paa  Posten.  —  Skriv  mig  nu  snart  til  heste  Moder! 
Hils  mine  gode  Søstre  mange  gange  fra  mig,  og  vær  da  selv 
1000  og   1000  gange  hilset  af  Deres  lydige  Søn. 

TIL  K.  L.  RAHBEK. 
1805,  20.  September.  [45] 

Da  jeg  engang  i  Vinter  havde  den  Ære  at  tale  med  Hr.  Pro- 
fessoren   om    en  Oversættelse   af  Shakspears    Sørgespil,   gav    De 

mig  Tilsagn  om  at  ville  lægge  Haand  paa  Værket  med,  og 
bruge  Deres  litteraire  Anseelse,  for  at  faa  Arbejdet  frem  for 
Publikum.  Inderlig  vilde  det  glæde  mig,  dersom  De  siden  enten 
har  iværksat  denne  Ordre,  eller  dog  i  det  mindste  beholdt  den; 
eller  i  det  allermindste,  om  disse  Linier  maatte  igien  vække 
den.  I  ethvert  af  disse  Tilfælde  skylder  jeg  Dem  Regnskab  for 
hvad  jeg,  saavel  forhen  som  siden  har  giort  ved  dette  Arbejde, 
hvorved  jeg  ubrødelig  har  stridt  at  opfylde  de  Pligter,  A.  W. 
Schlegel  paalagde  mig  selv  som  Digterens  Oversætter,  da  han  i 
4^^  Stykke  af  die  Horen  1796  bebudede  sin  Shakspear.  —  Jeg 
har  saaledes  foruden  meget  betydelige  Materialier  til  Oversæt- 
telser af  Kong  Lear,  Macbeth,  Antonius  og  Cleopatra,  Richard  3^'^ 
og  Henrik  8*^%  to  Tragedier  saa  fuldfærdige,  som  jeg  formaaer 
at  giøre  dem,  neml:  Hamlet  og  Julius  Cæsar.  —  Om  disse  Blade 
skulde  see  Lyset  eller  ikke,  sandelig  det  beroer  meget  paa  Deres 
Medvirkning. 

Vort  Theater  har  stedse  været,  og  er  den  Dag  i  Dag,  som 
De  veed,  lukket  for  Scenens  Konges  Værker.  —  Rosenfeldt,  Boye 
og  —  tilgiv  mig  min  Sandruhed!  —  en  Macbeth,  hvem  jeg  saare 
misunder  Deres  Oversættelse  af  Sangene,  har  givet  danske  Læ- 
sere Afsmag  for  Shakspear;  og  Boghandlernes  crasse  Uvidenhed 
hører  heller  Spies  og  Gustav  Schilling  o.  s.  v.  nævne  end  dette 
Navn.  At  arbejde  mod  dette,  og  at  hævde  Shakspears  Adkomst 
til  Navn  af  den  største  dramatiske  Digter,  vil  være  et  Arbejd, 
Rahbeks  Navn  ei  uværdigt,  selv  i  Forening  med  et  saa  absourt 
Navn,  som  mit.  De  troe,  at  jeg  vel  føle,  hvad  jeg  vover,  idet 
jeg  saaledes  stiller  mig  op  ved  Deres  Side;  men  det  er  den 
inderligste  Hengivenhed  til  en  Digter,  hvis  Studium  forekommer 
Livet  for  mig,  og  næsten  religiøs  Ærbødighed  for  hans  Genie, 
som  driver  mig  derhen.  Tabe  maa  jeg  vel;  men  der  gives 
Tab,  man  har  Ære  af,  og  i  det  mindste  vil  jeg  aldrig  skamme 
mig  ved  dette. 

Jeg  indstiller  dette  til  Deres  gunstige  Overveielse,  og  maaskee 
beære  De  mig  engang  med  Resultatet  deraf.  Deres  Nei  vilde 
smerte  mig  meget,  ei  for  min  egen,  men  for  Sagens  Skyld: 
ligesom  Deres  Ja  vilde  ubeskrivelig  glæde  Deres  ærbødige,  for- 
bundne etc. 

Laxegade  30A  &  305. 

1805,  29.  September.  [46J 

Gode  Professor  Rahbek!  eller  hellere,  som  De  har  tilladt 
mig  —  gode  Rahbek!  —  Her  kommer  Hamlet,  og  anbefaler  sig 
til  Dem.  En  Deel  errores  calami  ere  der  vel,  som  ere  und- 
gaaede  min  Opmærksomhed;  hvilket  De  vil  undskylde.  Jeg  har 
lagt  Steeven's  Text  til  Grund,  da  jeg  ingen  bedre  havde;  imid- 
lertid har  jeg  ofte  forladt  ham,  naar  jeg  i  engelske  Chresto- 
mathier  osv.,  hvor  Scener  af  Hamlet  have  været  indrykkede, 
har  fundet  Læsemaader,  jeg  holdt  mere  af.  Et  Par  Steder  ere 
der,  hvor  jeg  venter  Oplysninger  af  Malones  Udgave,  som  jeg 
hver  Dag  gaaer  paa  Jagt  efter,  og  venter  at  komme  over.  — 

Hvad  Versene  i  min  Oversættelse  angaaer,  vil  De  finde  dem 
nu  og  da  maaskee  meer  eller  mindre  regelmæssige;  maaskee 
paa  enkelte  Steder  endog  regelløse.  I  den  Henseende  tør  jeg 
sige:  at  hvor  de  hos  mig  ere  regelløse,  ere  de  det  ligesaa  i 
Originalen,  og  Smaafeil  med  Versemaalet  har  jeg  tilladt  mig, 
hvor  det  correcte  Metrum  vilde  tage  Saft  og  Kraft  fra  Digteren. 
Fra  Skuepladsen  ville  disse  Feil  aldrig  kunne  høres,  og  lige- 
ledes ville  de  ei  bemerkes  af  den  Læser,  der  læser  og  ei  scan- 
derer  Stykket.  —  Man  vænner  sig,  synes  mig,  saa  let  til  at  over- 
bære med  disse  Ting,  og  tilsidst  holder  man  vel  endog  saa  af 
dem,  som  af  et  Par  Fregner,  den  brændende  Sommersoel  har 
sat  i  den  Elskedes  Ansigt.  Hvad  de  større  Pletter  i  Oversæt- 
telsen angaaer,  beder  jeg  om  Overbærelse,  da  den  er  forfattet 
af  et  Menneske  paa  en  saare  uvidenskabelig  Bane  —  i  det 
mindste  nu  til  Dags;  og  som  ex  professo  forlod  Videnskaberne 
paa  en  Tid,  da  han  egentlig  skulde  have  begyndt  at  dyrke  dem. 

Saaledes  anbefaler  Hamlet  og  jeg  os  i  Deres  Overbærelse 
og  Venskab. 

TIL  A.  V.  HAUCH. 

1806,  27.  Juni.  [47] 

Da  Serenaden,  for  et  Par  Aar  siden  i  September  stod  paa 
Repertoiret,  tog  jeg  mig  den  Frihed,  at  bede  Deres  Høivelbaarenhed 
om  at  blive  befriet  for  Antons  Rolle,  paa  Grund  af  en  Sang- 
skræk,  der  sikkerlig  er  dybt  grundet  i  min  naturlige  Uduelighed 
til  Sang,    og   altsaa    uovervindelig.     Jeg   erindrer,    at  jeg  vovede 

4 


50 

at  udstrække  min  ærbødige  Bøn  til  at  vorde  forskaanet  for  en- 
hver Syngerolle,  hvori  jeg  ei  var  nødvendig  —  om  dette  Til- 
fælde var  muligt  —  saa  meget  meer,  som  Hr.  Schønberg  just 
da  havde  betraadt  Skuepladsen:  en  Bøn,  som  Hr.  Overhofmar- 
schallcn  gunstigst  lovede  at  opfylde  i  Almindelighed  saavidt 
muligt,  og  som,  hvad  denne  Rolle  i  Særdeleshed  angik,  kun 
blev  afslaaet  paa  Grund  af  den  virkelig  korte  Tid  indtil  Op- 
førelsen, som  giorde  det  umuligt  for  nogen  at  lære  den.  Da 
det  nu  atter  er  bestemt  til  Opførelse  i  September-Maaned,  vover 
jeg  ærbødigst  at  gientage  min  for  to  Aar  siden  giorte  Bøn ,  og 
at  appellere  til  Deres  skaanende  Bevaagenhed  for  mig. 

Egegaard  ved  Brede. 

1807,  16.  Maj.  [48] 

Jeg  vover  at  fremtræde  blandt  dem  af  mine  Medtienere, 
som  i  denne  Tiid  søge  Deres  Høivelbaarenhed  om  forhøiet 
Gage,  og  i  den  Henseende  udbede  sig  Deres  mægtige  Anbefaling 
til  Hans  Kongelige  Majestæts  Naade. 

Hvad  dér  først  driver  mig  til  at  skrive  denne  ærbødigste 
Ansøgning,  er  den  Umulighed  det  er  mig,  selv  ved  mange  og 
store  Indskrænkninger,  af  600  Rdl ,  som  er  min  Kones  og  min 
Gage  sammentagen,  at  skaffe  en  voxende  Familie  af  8  Mennesker 
Livets  Nødvendigheder  —  Nødvendigheder,  som  fra  den  mindste 
til  den  største  i  faa  Aar  ere  stegne  til  det  Dobbelte. 

Ei  Herre  over  bestemt  Tiid,  kan  jeg  næsten  intet  tiene  ved 
Underviisning.  Min  Tilflugt  er  da  litterairt  Arbeid,  som  giør 
mig  Sommeren  til  uafbrudt  Slid,  som  ved  Natte-Arbeid  om  Vin- 
teren mere  og  mere  svækker  mit  Helbred,  og  som  med  alt 
dette  hidtil,  trods  al  min  Anstrængelse,  elændigt  har  lønnet  sig. 

Hvad  jeg  har  bestilt  og  bestiller,  som  Skuespiller,  er  jeg 
mig,  fra  første  Dag  af  bevidst  at  have  anvendt  den  ærligste 
Fliid  paa,  som  mig  var  mulig.  Deres  Høivelbaarenheds  op- 
muntrende Bifald  og  Tilfredshed  har  tidt  belønnet  mine  Be- 
stræbelser, og  nu  tør  jeg  vel  sige,  at  Publikum  seer  mig  med 
Yndest.  At  jeg  stedse  har  viist  den  ufortrødneste  og  bedste 
Villie,  burde  jeg  vel  ej  anføre,  dersom  ei  Sieldenheden  deraf 
ved  Theatret  næsten  havde  giort  det  til  en  Dyd.  —  Ingen  Skue- 

spiller  har  nu  et  større  Repertoir  end  jeg;  ingen  større,  van- 
skeligere og  mere  angribende  Arbeid,  saavist,  som  intet  Fag  er 
vanskeligere  at  besætte  og  kræver  mere  og  mangfoldigere  Kul- 
tur, hvilket  ål  Theaterhistorie  bekræfter.  Foruden  mit  eget 
Repertoir,  har  jeg  i  Vinter  udført  noget  af  Hr.  Rosings,  og 
skulde  Theatret  være  saa  uhældig,  ei  mere  at  see  denne  Kunst- 
ner, maatte  vel  det  meste  af  hans  Arbeid  falde  i  min  Lod,  saa- 
meget  mere  som  jeg  var  hældig  nok  til  at  vorde  den  eneste  af 
alle  mine  Medbrødre,  der  traad  frem  efter  ham  i  Roller  med 
Bifald.  Quantitative  kan  jeg  opfylde  hans  Plads.  Jeg  tænker 
for  høit  om  denne  ^^pperlige  Skuespiller  til  at  troe  jeg  nu 
kunde  det  qualitative;  men  det  Iroer  jeg,  at  ei  hans  Aand  skal 
ganske  uddøe  af  hans  Arbeider  i  mine  Hænder.  Jeg  tør  haabe, 
at  det  maa  være  mig  tilladt,  saaledes  som  Sagerne  nu  staar, 
at  føle,  at  jeg  ikke  er  Theatret  uvigtig;  ligesom  jeg  troer  det 
tilgiveligt  og  billigt,  at  i  det  Øieblik,  da  jeg  alt  arbeider  meget, 
og  venter,  ja  saa  at  sige  søger  om  forstørret  Arbeid,  tillige  ær- 
bødigst ansøger  om  en  høiere  Betaling  derfor.  Jeg  haaber 
dette  saameget  mere,  som  Deres  Høivelbaarenhed  flere  Gange 
gunstigst  har  givet  mig  den  Forsikkring,  at  ei  Tienestetiid,  men 
Tienesteduelighed   var  Principet  for  Deres  Lønnings-System. 

Endelig  drive  mine  saa  høist  sørgelige  Udsigter  ved  Theatret 
mig  til  at  appellere  til  Deres  Høivelbaarenheds  meest  bevaagne 
Følelse  for  mig.  Paa  enhver  anden  Bane  maatte  jeg  vel  i  mit 
30.  Aar,  saaledes  som  jeg  har  brugt  min  Tiid,  nu  været  i  bli- 
dere og  mere  sorgfrie  Kaar.  Jeg  har  i  flere  Aar  giort  meget 
og  vigtigt  Theater-Arbeid ,  og  dog  idelig  havt  den  ydmygende 
og  nedslaaende  Følelse,  at  jeg  i  Lønning  har  staaet  langt  under 
flere  af  mine  Medbrødre,  som  i  Arbeids  Mængde  og  Vigtighed 
staae  langt  under  mig,  for  Ex.  de  Hrr.  Due  og  Clausen.  Vel 
veed  jeg,  at  ei  disses  Gager  bleve  givne  af  Deres  Høivelbaaren- 
hed, og  sandelig!  jeg  misunder  ingen  af  mine  Brødre  deres; 
men  jeg  kan  heller  ei  andet  end  unde  mig  selv,  hvad  mig 
synes  jeg  er  værd,  og  hvad  jeg  møisom  stræbte  efter  at  blive 
værd.  Flere  af  mine  Kolleger,  som  vel  intet  Menneske  anseer 
brugbarer  og  vigtigere  for  Theatret  end  mig,  synes  jeg  aldrig, 
eller  først,  naar  det  er  for  sildigt,  at  kunne  naae  i  Gage.  Hvad 
enkelte   af  mine    Medbrødre,    dem  jeg    oventil    nævnede,    længe 

har  nj'dl  og  nyde  i  Roe  og  Mag  og  med  lidet  Arbeid,  kan  jeg, 
saafremt  min  Skiebne  bliver  som  hidtil,  først  efter  mange  Aars 
Forløb  og  meget  anstrengende,  livsfortærende  Arbeid  haabe  at 
tilkjæmpe  mig,  saafremt  Deres  Høivelbaarenhed  ei  vil  have  den 
Bevaagenhed  for  mig  og  Skuepladsen  at  virke  noget  ualminde- 
ligt for  mig.  Min  Stilling  til  Theatret  er  i  dette  Øieblik  ikke 
almindelig.  Maatte  dette,  forenet  med  den  Bevaagenhed,  Deres 
Høivelbaarenhed  stedse  har  viist  mig,  anbefale  denne  min 
underdanige  Ansøgning  til  Dem,  og  maatte  det  erhverve  den 
Deres  mægtige  og  gunstige  Anbefaling  til  Hans  kongelige  Maje- 
stæts Naade,  da  tør  jeg  allerede  med  glad  Forudfølelse  ansee 
den  som  bønhørt. 


TIL  SKUESPILLER  MICHAEL  ROSING. 
[1808,  April.]  [49] 

Min  elskede  Lærer,  Mester,  og  Mønster!  — 
De  har  ingen  Feber  mere,  har  vores  alles  Lærerinde  og 
Mesterinde  i  Aftes  sagt  mig:  derfor  tør  jeg  bede  Dem  om  at 
hædre,  at  opmuntre  Deres  Lærlings  svage  Forsøg  ved  Deres 
Nærværelse  paa  Søndag:  —  af  Deres  Godhed  tør  jeg  haabe 
min  Bøn  opfyldt. 

Om  dette  Declamatorium  —  om  min  Hensigt  og  Udsigt, 
kort:  om  dets  Heles  Tendentz  skal  jeg  giøre  Dem,  og  kun 
Dem,  min  kiære,  elskede  Mester,  Regnskab,  saasnart  den  Krampe, 
hvori  jeg  i  disse  Dage  gaaer,  er  forsvunden!  Sundhed  og  Lyk- 
salighed være  over  min  elskede  Lærer! 

Det  ønsker  Deres  evig  erkendtlige  Discipel. 


TIL  K.  L.  RAHBEK. 
[1810,  Marts.]  [50] 

Da  Saabye  var  død,  skrev  jeg  faa  Linier,  som  her  følge,  om 
hans  Jordefærd,  fordi  Dagen  og  Skilderiet  affærdigede  hans 
Minde  hundsk;  og  fordi  man  i  Provindserne  dog  skulde  se  hvad 
man  her  og  der  i  det  mindste  paa  min  jydske  Kant  tvivler  om: 
at  vi  blive  lagte  i  Cristen  Jord,  sendte  jeg  dem  til  Baagøe,  som 
jeg  troede  var  endnu  Redacteur   for  Statstidenden.     Han  sendte 

dem,  som  Du  ser  af  Underskriften,  til  det  bipes  nequissimus, 
som  udgiver  Bladet:  men  det  velopdragne  Præstebarn  vilde  el 
indrykke  dem:  Baagøe  loved  nu  at  faa  dem  indrykkede  i  Dagen: 
ogsaa  der  kunde  de  ei  faa  Plads:  —  kan  det  ei  indrykkes  i 
Theone,  under  Artikel:  Nekrologis  med  nogen  Forandring  maa- 
ske?     Der  er  ikke  et  Ord  Løgn  deri. 

Og  nu  modtag  et  god  rolig  Nat  og  Lev  vel,  kiæreste  Rahbek. 

TIL  AMANUENSIS  CHRISTIAN  MOLBECH. 
1810,  18.  August.  [51] 

Højstærede ! 

Sandelig!  De  undrer  Dem  vist,  og  det  med  Rette,  over  at 
mit  Svar  paa  Deres  ærede  Brev  af  5*^  Juni  nu  først  kommer: 
men  denne  Undren  vil  ophøre,  naar  jeg  siger:  at  hiint  Brev 
først  den  4^^  August  kom  mig  tilhænde.  Dets  Odysse  vil  jeg 
med  faa  Ord  fortælle.  Hvo  der  skulde  bringe  mig  Brevet,  veed 
jeg  ikke,  men  det  er  tabt  paa  Østerbroe,  fundet  og  bragt  til 
Østre-Kalkfabrik,  hvor  det  blev  leveret  til  en  Fuldmægtig  Jensen. 
—  Jeg  vidste  Intet  af  alt  dette,  førend  jeg  den  4**^  August  kiørte 
ind  til  Prøven,  da  Ørholms  Papir-Kudsk  mødte  mig,  og  fortalte 
mig  Brevets    fata,   og   først   den  Dag   kom  det  mig  tilhænde.  — 

For  de  mange  forbindtlige  og  venskabelige  Yttringer,  det  be- 
ærer mig  med,  er  jeg  dets  Forfatter  af  Hiertet  forbunden. 
Navnet:  Ven,  De  skiænker  mig,  hædre  mig,  og  jeg  skal  stræbe 
at  fortiene  det  mere  og  mere.  Sandelig!  talentrige  og  kund- 
skabsrige Mænds  Venskab  er  et  sandt  Livs-Incitament  for  en 
Mand,  der  er  nødt  til  at  henslide  regulariter  de  tre  Dele  af 
Livet,  med  at  slæbe  til  Torvs  de  Misfostre,  vore  dramatiske 
Bavier  og  Mævier  i  Tydskland  og  Frankrig  finde  for  godt  at 
frembringe!  — 

Inderlig  Taksigelse  for  Deres  »Ideer  over  Historie  og  Historie- 
skrivning«. Deres  Historiographie  har  interesseret  mig  ube- 
skriveligt; jeg  har  der  seet  klarlig  som  i  et  Speil  hvad  der 
dunkelt  har  svævet  for  min  Siel,  naar  jeg  har  læst  en  gammel 
Historieskriver,  saasom  Appius,  Tacitus,  Livius,  Sallustius, 
Curtius  o.  fl.  —  NB!  De  understrøgne  kan  jeg  kun  læse  i  Over- 
sættelse, desværre !  —  Deres  Historiographie.  den  levende  Historie. 

synes  mig,  endog  efter  at  have  læst  den  fortræfTelige  Johan  Muller, 
Schiller,  Gibbon,  Hume,  Roscoe  o.  fl.  at  være  een  af  de  under- 
gangne  Kunster,  som  Steenskiæreriet,  Glasmaleriet  og  flere.  — 
Ja,  sandelig  har  De  Ret  i  at  Historieskriveren  og  Digteren  ere 
nær  beslægtede:  der  har  vist  aldrig  existeret  et  stort  historisk 
Genie,  uden  jo  at  være  giennemglødet  og  giennemtrængt  af  den 
hellige  Digter-Flamme.  —  »Der  Historiker  —  siger  Schlegel  — 
>ist  ein  ruckwårts  gekehrter  Prophet«  og  det  forekommer  mig, 
at  den  store  Historiker,  der  har  overskuet  det  forbigangne  og 
gennemskuet  det,  behøvede  blot  at  vende  sit  Blik  i  det  Tilkom- 
mende, for  i  Sandhed  at  være  Forkynder  af  de  Ting,  som  skulle 
skee.  Jeg  veed  ikke,  hvem  jeg  meest  skal  tilbede,  det  store  hi- 
storiske eller  det  store  digteriske  Genie.  — 

løvrig  har  jeg  ikke  læst  Badens  Bog:  men  jeg  beundrer  Deres 
Langmodighed  og  Taalmodighed  med  ham ;  og  jeg  frygter.  De 
har  spildt  baade  operam  &  oleum;  thi  han  er  sikkerlig  »in  der 
Manier  verhartet«   og  graa  i  Synden. 

Asiatic  Researches  har  De  sikkerlig  for  længe  siden  modtaget 
ved  min  Ven  Feldtprovst  Øllgaard.  Shakspears  Sonnets  beder 
jeg  om  endnu  faa  Dage  at  torde  beholde.  Denne  Helgenes  største 
Fortieneste  er  ellers  den:  at  den  er  den  ældste:  for  Resten  vrimler 
den  af  Urigtigheder,  og  Sonnetterne  ere  kastede  iblandt  hinan- 
den paa  den  uordentligste  og  urimeligste  Maade.  Den  eneste 
Udgave,  hvori  de  findes  ordnede  er,  saavidt  jeg  veed,  Cappels.  — 

Efter  at  jeg  havde  modtaget  Deres  Brev,  har  jeg  hver  Løver- 
dag ventet  mig  den  Fornøielse  at  see  Dem,  men  forgieves.  — 
Foruden  i  Dag,  har  jeg  nu  kun  1  Løverdag  at  være  her,  før 
min  Piinagtigheds  Tiid  igien  begynder.  —  Men  skal  det  da  just 
være  en  Løverdag?  —  Jeg  behøver  vist  ikke  at  sige,  hvor  in- 
derlig kiærkommen  De  vil  være  her,  og  hvor  meget  jeg  ønsker 
at  see  Dem  i  denne  Egn,  paa  hvilken  Deres  Øie,  skiøndt  vant 
til  Sorøes  Paradiis,  maaskee  endda  med  Velbehag   vil  dvæle.  — 

Men  endelig  maa  jeg  dog  engang  bryde  af,  og  forsikkre  Dem, 
høistæredel  at  jeg  med  den  største  Høiagtelse  stedse  henlever 
Deres  meget  forbundne  etc. 

Egegaard  ved  Brede- Indelukke  pr.  Lyngbye. 

TIL  A.  V.  HAUCH. 
1810,  23.  December.  [52J 

Da  jeg  for  næsten  to  Aar  siden  ansøgte  Deres  Excellence 
om  at  give  Declamatorier,  blev  det  mig,  paa  Deres  Høigunstige 
Anbefaling,  bevilget  allernaadigst,  at  prøve  fire  slige  Kunst- 
forsøg. Jeg  vover  nu  den  underdanige  Bøn,  at  det  maatte  for- 
undes mig  at  give  det  tredie  Declamatorium  Løverdagen  den 
12**^  Januar,  og,  ligesom  forrige  Gang,  paa  det  kongelige  Danske 
Theater. 

Gierne  ønskede  jeg  at  erfare,  om  et  Declamatorium  kan  be- 
staae  reent  ved  sig  selv  for  det  danske  Publikum,  uden  som  hidtil 
at  understøttes  af  dramatisk  Spil,  som  Pygmalion  og  siden  Slad- 
derhanken. Men  da  jeg  i  de  to  foregaaende  Declamatorier  har 
fremsagt  quantitative  meget,  maatte  altsaa  ogsaa  nu  giøre  det,  og 
da  det  idelige  Fremtræde  af  een  og  samme  Person,  det  idelige 
Gienlyd  af  eet  og  samme  Organ  maa  trætte  Auditoriet,  beder 
j.eg  om  Tilladelse  til  at  nedlægge  en  underdanig  Bøn  for  Deres 
Excellence. 

At  Pluraliteten  —  næsten  kunde  jeg  sige  —  Totaliteten  af 
mine  Kunstbrødre  ansaae  mine  unge  Kunstforsøg  med  skelende 
Øine,  behøver  jeg  neppe  at  sige.  Kun  Faa  saae  med  Kunst-  og 
menneskekierligt  Blik,  at  disse  Forsøg  vare  for  mig  saavel  Vel- 
færds-Sag, som  Kunst-Sag,  og  kun  een  Mand,  Skuespiller  Heger, 
yttrede  efter  de  to  første  Forsøg  Lyst  til  at  medvirke  i  de  to 
følgende. 

Min  underdanige  Bøn  er  altsaa,  paa  egne  og  Skuespiller 
Hegers  Vegne:  at  det  i  mit  forestaaende  Declamatorium  høi- 
gunstigst  maatte  vorde  ham  tilladt  at  declamere  enkelte  af  Dan- 
marks Mesterdigte:  hvorved  Publikum  vilde  skaanes  for  en  i 
Sagens  Natur  liggende,  maaskee  uundgaaelig  Monotonie;  jeg  for 
en  næsten  farlig  Bryst-Anstrængelse ;  og  endelig  torde  Skuepladsen 
vel  vinde  meget,  da  slig  en  Ildprøve  mægtigt  vilde  bidrage  til 
at  uddanne  et  Talent,  der  hos  denne.  Mand  vel  hidtil  blot  har 
slumret. 

TIL  ELLEN  SOPHIE  THUN  FOERSOM. 
1811,  3.  Marts.  [53] 

Min  eiegode,  gamle,  kiære  Moder!  Jeg  troede  ikke  at  jeg  som 
en  gammel  Dreng,  der  i  Onsdags  otte  Dage  fyldte  sit  34*®  Aar, 
endnu  skulde  faae,  langt  mindre  fortjene  Skiend  af  Dem;  men 
jeg  kan  ikke  nægte,  at  jeg  jo  for  en  stor  Deel  har  fortient  dem» 
og  kun  for  en  Deel  undskylde  min  lange  Stiltienhed.  —  Jeg 
beder  Dem  af  et  sønligt  Hierte  inderlig  om  Forladelse  . . . 

Hvad  jeg  som  Skuespiller  allerede  i  mange  Aar  har  havt, 
og  nu  har  at  bestille,  fra  Sept.  til  May,  kan  jeg  her  ikke  vidt- 
løftig forklare,  men  kiære  Moder!  spørg  enhver,  som  kommer 
hiem  fra  Kbhavn,  og  som  har  blot  undertiiden  besøgt  Theatret, 
og  han  vil  kunne  sige  Dem  det.  —  Og  ikke  blot  Skuepladsen 
fængsler  mig:  siden  September  har  jeg  foruden  det  daglige  Spil, 
udgivet  2^^"  Del  af  Shakspears  Værker;  to  Hefter  af  Theone  i 
Forening  med  Rahbek;  samlet,  oversat,  ordnet  et  Arbeid  paa 
60  Ark,  som  nu  trykkes  paa;  ,:  her  maa  De  lægge  mærke  til, 
at  jeg  sielden  kommer  fra  Theatret  før  Kl.  9V2,  og  da  har  det 
møisommelige  Korrecturlæsning  paa  disse  Ting  været,  og  er  hvad 
det  sidste  angaaer,  endnu  min  fast  daglige  Beskieftigelse  :|  saa 
begynde  Smerterne  for  næste  Formiddag,  da  man  Kl.  10  maa 
færdig  prøve  den  Rolle,  man  om  Aftenen  Kl.  4  skal  gaae  ned 
til  Theatret  for,  og  af  —  og  omklæde  sig,  for  at  træde  frem 
Kl.  6.  —  Med  eet  Ord,  som  Skuespiller  har  jeg  og  har  i  flere 
Aar  havt  af  Alle  meest  at  bestille.  —  Nu  kommer  dertil  at  jeg 
har  givet  et  Declamatorium ;  ogsaa  et  Helvedes  Arbeid,  som  og- 
saa  De  maa  forklare,  som  have  seet  det:  —  saa  Geburtsdags- 
raaaneden,  hvor  jeg  —  i  flere  Aar  —  har  havt  den  Ære  og  Umage 
at  maatte  spille  Hovedrollen.  —  Kort:  kiære,  gamle  Moder!  Give 
Gud,  at  blot  een  stadig  Comediegiænger  kunde  komme  til  Ribe, 
og  De  vilde  spørge  ham  om  mig,  og  forklage  mig:  om  han  end 
ikke  var  min  Ven,  han  vilde  paa  min  Ære!  vidne  for  mig.  — 
Endnu  hviler  en  Synd  paa  mit  Hierte,  den  er  mod  Sophie.  Hun 
skrev  mig  til  om  at  forhøre  om  et  Embede  i  Kjøbenhavn  :|  jeg 
troer  et  Postmester  Embede  :|  var  ledigt,  og  hvad  det  indbragte. 
—  Dette  Brev  fik  jeg  i  de  Dage  jeg  skulde  give  Declamatoriet: 
da  Breve  stimlede  ind  af  Dørene  om  Loger  og  Billetter,  da  jeg 
selv   gik    i    en    Spænding   af  Hukommelse,    Phantasie,   Frygt   og 

Haab,  saa  jeg  hverken  sov  Dag  eller  Nat,  og,  om  det  var  det 
sidste  Ord  jeg  sagde,  jeg  glemte  Stedet,  der  blev  omspurgt,  har 
ikke  kundet  erindre  mig  det  siden,  og  har,  hvad  det  værste  er, 
ikke  paa  nogen  Maade  kundet  gienfinde  hendes  Brev,  som  upaa- 
tvivlelig  ved  Hastværks  Feiltagelse  er  kommen  mellem  Billet- 
Brevene  og  siden  med  dem  tilintetgiort .... 

Nu  har  jeg  skriftet  mine  Synder,  og  nu  om  andre  Ting! 
Først,  kiære  Moder!  maa  jeg  da  sige  Dem  at  min  gode  Hanna 
gaaer  paa  de  sidste  Been,  og  veed  sig  ikke  nogen  Uge  frie:  Hun 
er,  efter  Omstændighederne,  ret  vel,  og  Gud  give,  det  denne  gang 
maa  gaae  bedre  end  sidste!  Severine  og  Sophia  gaae  i  et  In- 
stitut, hvor  De  giøre  god  Fremgang:  Severine  især  i  Haandar- 
beid;  thi  hun  mangler  Hoved.  Sophia  derimod  i  alt;  hun  læser 
fransk  og  tydsk,  broderer  og  tegner  o.  s.  v.  ret  nydeligt.  Numa 
gaaer  ogsaa  meget  stadig  frem  i  sin  Skole,  og  jeg  haaber  til 
næste  Aar  at  kunne  sætte  ham  i  Latinskolen.  Det  er  en  deilig 
bredskuldret  Knøs,  med  et  aabent,  ærligt  Ansigt;  Severine  er 
ogsaa  en  meget  smuk  Pige;  Sophie  voxer  sig  smuk;  hun  er 
meget  høiere  end  Severine  og  faar  en  Kiæmpe-Figur,  tror  jeg. 
Nanna  syer  sin  Søm,  strikker  og  læser  ret  brav;  er  en  underlig 
mild,  smuk  lille  Tøs,  og  saa  tyk  som  en  Rullepølse.  —  Den  mindste, 
Peder  Thuun,  eller  som  vi  kalde  ham:  Hr.  Thuun,  er  den  elle- 
vildeste,  stærkeste,  spørgesygeste,  snurrigste  Herre  af  Verden. 
Han  har  næsten  kulsorte,  store,  runde  Øine,  men  rødt  Haar, 
som  dog  nu  begynde  at  spille  over  i  det  brune  og  gaaer  vist 
over  til  ganske  sort  ligesom  mit.  Fanden  veed,  hvor  ellers  det 
røde  Haar  maa  være  kommet;  men  det  falder  mig  nu  ind,  at 
i  de  Dage,  da  vor  gode  Sophie  var  ude  hos  os  paa  Egegaard, 
just  da  Hanne  gik  frugtsommelig  med  Peter,  besøgte  Rahbek 
os,  der  har  ildrødt  Haar,  og  paa  ham  maa  hun  have  forseet 
sig,  skiøndt  Gud  veed  han  er  ikke  til  at  forsee  sig  paa.  —  Saa, 
det  var  nu  om  Børnene!  Jeg  selv  er  temmelig  frisk;  —  men 
hvorlænge?  ifald  jeg  skal  vedblive  saadan  at  døie  mange  An- 
strængelser  paa  Theatret,  det  maa  Gud  vide!  Gigt,  en  Følge  af 
Træk  og  Kulde  paa  Theatret,  og  gloende  Hede  i  vore  Paaklæd- 
ningskamre;  Gigt,  som  nu  i  fem  Aar  har  giort  min  Formand 
og  Lærer  Rosing  til  en  Krøbling,  begynder  saa  smaat  at  besøge 
mig.      Nervesvækkelse    har    jeg    ogsaa   i    det   sidste    Aar   hyppig 

følt:  —  dog:  det  gaae  som  Gud  vil!  jeg  har  nu  eengang  offret 
mig  til  denne  Hane,  og  jeg  kan  ikke  sige  at  jeg  angrer  det.  — 
Altsaa  for  mig  maa  det  hedde:  »frisk  Mod!  fremad!  omsaa  Dø- 
den stiller  sig  i  Veien  i  Form  af  Gigt,  af  Tæring,  af  hvad  det 
end  er:  naar  jeg  er  kommen  saa  vidt,  vil  jeg  ikke  være  faig 
og  flye  og  falder  jeg,  vil  jeg  ikke  falde  uhæderlig!  —  I  disse 
sidste  Linier,  bedste  Moder,  ligger  Svaret  paa  Deres  Spørgsmaal, 
om  Rygtet  var  sandt,  at  jeg  vilde  tage  Attestats,  og  blive  Præst. 
Dette  Rygte  har  her  i  flere  Aar  gaaet,  og  støtter  sig  maaskee 
derpaa,  at  jeg  meget  ofte  kom  i  Selskab  med  den  forrige  Riskop 
Ralle,  og  kiender  ogsaa,  og  samles  ofte  med  vor  nuværende  Ri- 
skop Munter.  —  Det  har  aldrig  været  min  Idee!  Skuespilleren 
vilde  ikke  klæde  paa  Prædikestolen,  som  Præsten  ikke  paa  The- 
atret.  —  Naar  den  Tiid  kommer,  da  jeg  føler  min  Kraft  svækkes, 
da  har  det  vist  nok  været  og  er  min  Idee  at  træde  tilbage  og 
soge  Roe  paa  en  anden  Bane,  om  muligt;  men  hvilken,  veed  jeg 
ikke,  thi  jeg  maae  rimeligviis  aabne  een  for  mig;  dog  den  theo- 
logiske  bliver  det  aldrig.  —  Og  nu  kun  faa  Ord,  gode  Moder! 
Med  denne  Post  følger  et  Rrev  endnu  til  Dem,  som  indeholder 
en  Anviisning  paa  Hermansen  i  Ribe,  der  ved  Foreviisning  og 
Anfordring  udbetaler  Dem  den  lille  Skiærv  den  lyder  paa,  og 
som  er  saa  ussel  at  jeg  skammer  mig  ved  at  nævne  den;  ... 
det  er  yderst  lidet,  men  jeg  —  dog  vi  vil  ikke  tale  om  Tilderne! 
Kun  dette  vil  jeg  sige,  at  uagtet  et  kongeligt  Tilskud  i  Aar  af 
400  Rd.  uagtet  en  Gage  af  1000  Rd.  har  jeg  giort  og  maattet 
giøre  over  800  Rd.  Gield,  som  jeg  Gud  være  lovet!  ved  mit 
Declamatorium  har  afbetalt .... 

TIL  PROFESSOR  JENS  BAGGESEN,  KIEL. 
1812,  4.  September.  [54] 

Hofboghandler  Rrummer  har  anmodet  mig  om  til  næstkom- 
mencje  Nyaar  at  samle  en  Nyaarsgave,  der  skulde  bestaae  saavel 
af  poetiske  som  prosaiske  Stykker.  —  Den  gode  Mand  veed  heel 
vel,  at  saa  lidet  jeg  end  eier  af  denne  Jords  fortærlige  Skatte, 
saa  eier  jeg  dog  endnu  mindre  af  de  Skatte,  som  hverken  Rust 
eller  Møl  fordærve:  men  han  mener,  at  jeg  skal  dristig  banke 
paa  de  aandelig-Riges  Dørre.    Dette  vover  jeg,  og  henvender  mig 

saaledes  først  til  mit  Fædrelands  første  Digter.  Saa  vist  jeg  for- 
moder, at  der  i  Deres  Pult  ligger  mangfoldige  uvurdeerlige  Smaa- 
stykker  utrykte,  saa  tillidsfuld  beder  jeg,  at  det  i  Guds  Navn 
maatte  forundes  mig  lidet  af  denne  Rigdom,  til  at  give  Bogen 
Anbefaling  og  Interesse  for  mine  Landsmænd  og  Landsmænd- 
inder.  —  Ved  de  hellige  Muser  og  Gratier  sværger  jeg,  at  Intet 
slet,  eller  maadeligt  skal  vanhellige  en  Bog,  hvori  der  findes 
et  Bidrag  af  Baggesen.  —  Deres  Velbyrdighed  maa  meget  muligt 
tænke  Dem  om,  inden  De  erindrer  mit  Navn:  De  vil  maaskee 
mindre  undres  over  min  Dristighed,  naar  De  mindes  en  af  de 
yngre  Skuespillende,  der  engang  havde  den  Ære  at  tiene  under 
Dem,  og  han  var  saa  slet  at  han  endog  blev  roest 
»af  alle  maadelige  Digt'res  Ven«. 
De  vil  maaske  mindes  mit  nomen  obscurum  med  Godhed, 
naar  jeg  siger  Dem:  at  nogle  faa  Ord  af  Dem,  da  sagte  til  mig, 
maaskee  uden  Hensigt,  maaskee  med  Hensigt,  har  opholdt  mit 
aandelige  Liv  paa  Theaterbanen,  og  trøster  mig  endnu  mangen 
Gang  paa  en  Tycho  Brahes  Dag.  — 
Vester  vold  No  240. 

TIL  K.  L.  RAHBEK. 
[1813,  Maj.]  [55] 

Kiæreste  Br.  Rahbek! 

Tak  for  sidst!  —  Da  jeg  kom  hiem  i  Dag,  seer  jeg  at  Hamlet 
i  Dagen  og  Statstidenden  var  anmeldt  til  Opførelse  »som  oversat 
med  Forandringer  af  mig.«  Du  var  jo  enig  med  mig  om  paa 
anden  Prøve,  at  Dit  Navn  skulde  staae  med.  Kunde  det  da  ei, 
saavel  naar  det  kundgiøres  i  Avisen  |:  hvilket  Clausen  maatte 
i  Morgen  giøres  opmærksom  paa  :|  komme  til  at  lyde  saa:  — 
»opføres  H—  af  Sh,  oversat  af  F,  og  lempet  eller  indrettet  til 
Opførelse  paa  den  kgl.  danske  Skueplads  af  Prof  R.  og  F.«? 

Endnu  eet!  Naar  Dækket  falder  i  Scenen  i  5*^  Aet,  hvor  det 
nødvendige  Indsnit  maa  skee,  vil  Publikum,  naar  det  ei  veed 
noget  derom,  ansee  for  en  af  Nielsens  sædvanlige  Bummerter.  — 
Vil  Du  ikke  i  Dagen  giøre  opmærksom  paa  Nødvendigheden  af 
dette,  hvilket  ogsaa  i  sin  Tiid  er  skeet  paa  Schrøders  Theater.  — 
Havde  jeg  Tiid  og  var  ikke  i  disse  Dage  syg  paa  baade  Legem 
og   Siel,   vilde  jeg   have   skrevet    en    kort   Ting   om    gamle  Will. 

Shaksp.,  hans  Liv,  hans  Forgudelse  blandt  hans  Landsmænd, 
sraaa  Anecdoter,  som  om  hans  Morbærtræ,  den,  at  da  Pesten 
raste  i  hans  Barndom  i  Stratford  upon  Avon,  og  bortreev  i  1000 
viis  Mennesker,  gik  denne  Morderengel  forbi  Sh.s  Huus,  og  ikke 
i  the  bilis  of  mortality  findes  et  eneste  Navn  af  Shakspearerne, 
skiøndt  deres  Familie  var  talrig  og  udbredt  over  flere  Grene.  — 
Jeg  vilde  da  have  bedet  Dig  unde  det  en  Plads  i  Dagen.  Jeg 
kan  nu  ikke.  Men  finder  Du  Ideen  rigtig,  saa  maaskee  viser  Du 
Sh.  ogsaa  det  Venskab  at  giøre  det  med  et  Par  Linier  i  Morgen 
eller  Overmorgen;  I  Biographen  af  Høst  staaer  hans  Liv  tem- 
melig fuldstændigt.  Tilgiv  nu,  at  jeg  atter  falder  Dig  til  Besvær 
med  denne  Bøn.     Lev  vel!  og  ynd  Din  forbundne  etc. 

E:   Skr: 

Prologen  af  Øhlenschlåger  maatte  vel  ogsaa  nævnes,  samt, 
at  hvor  meget  det  end  kan  være  forkortet,  gaaer  det  dog  her 
mindre  beskaaret  end  i  selve  England! 

1813,  4.  Juni.  [56] 

Da  jeg  er  ikke  vel,  havde  jeg  tænkt  paa  i  Dag  blot  at  have 
tilstillet  Dig  følgende  F'orkorlninger  af  Romeo  og  Julie:  men  jeg 
kan  ikke  andet  end  lade  nogle  Ord  følge  med,  for  at  takke  Dig 
for  i  Aar,  og  for  den  sidste  skiønne  Aften  vi  vare  sammen:  den 
skiønneste  jeg  i  lang  Tid  har  nydt,  og  vilde  nydt  endnu  rigere, 
havde  jeg  været  en  frisk  Mand. 

I  forgaars  Eftermiddag  i  det  herligste  Veir  drog  jeg  herud 
i  min  Nøddeskal.  —  I  Gaar  Morges  begyndte  jeg  paa  min  Cuur; 
Draaber,  Diæt,  mineralsk  Vand  —  det  kan  jeg  faae  ned;  men  den 
pligtmessige  Motion  er  mig  piinlig.  I  Dag  har  en  velsignet  Regn, 
og  et  prægtigt  Tordenvejr,  som  lod  sig  høre  lige  over  vore  Ho- 
veder, giort  mig  til  Stuearrestant.  — 

Nu  om  Romeo  og  Julie:  Brummer  skal  i  disse  Dage  sende 
Dig  et  gennemskudt  Excemplar.  —  Foreløbigen  vil  Du  maaskee 
engang  gennemsee  de  Forkortninger  jeg  her  foreslaaer.  Stykket 
er  vist  ikke  nær  saa  langt  som  Hamlet,  og  behøver  vel  derfor 
heller  ei  synderlig  mere  Forkortning:  dette  vil  Du  nu  see,  og 
vil  sørge  for  det  Øvrige  i  saa  Fald.  Dette  Stykke  forekommer 
mig   vanskeligere   at   skære   af  end    af  Hamlet.  —  Hamlet   fore- 


61 

kommer  mig  som  en  gammel  golhisk  Kirke,  hvor  et  Vaabenhus, 
et  Kapel  o.  s.  v.  gierne  kan  tages  bort,  og  det  hele  beholder  dog 
sin  Storhed ;  saaledes  i  vor  Forkortning  f.  Ex.  de  norske  Affairer, 
Fortinbrars  Tog  til  Polen,  Instructions-Scenen  til  Skuespillerne 
o.  s.  V.  —  Der  kunde  uden  Savn  bortskiæres  hvad  Shaksp:  endog 
har  brugt  som  Motiver. 

Her  i  Romeo  og  J.  sj^nes  mig  kan  kun  Replikker,  deels  og- 
saa  Scener,  forkortes  eller  bortskiæres.  Saaledes  forekommer 
det  mig;  Du  vil  nu  dømme. 

Men  nu  Besætningen!  Jeg  har  slaaet  en  Slump  Musikanter 
ihiel,  og  dog  ere  her  vel  20  talende  Mandfolk  tilbage,  hvoriblandt 
6  Cavaillerer  ell.  Riddersmænd  og  3  betydelige  Oldings-Roller.  — 
Imidlertid  har  jeg  paa  indlagte  Seddel  angivet  hvordan  jeg  troer 
nogle  Roller  kunne  besættes.  —  Døm  nu  selv,  kiæreste  Rahbek! 
og  lad  mig  engang  vide  Dine  Tanker.  De  øvrige  Smaaroller  vil, 
skiøndt  de  ere  temmelig  mange,  ikke  være  saa  vanskelige  at  finde 
Folk  til.  — 

Men  Budet  staaer  og  skal  afsted;  derfor  maa  jeg  standse.  — 
Lev  vel,  kiære  Br.  Rahbek,  og  kommer  Du  ad  min  Kant,  saa 
hold  Dit  Løfte  at  see  til  mig.  Min  ærbødigste  Hilsen  til  Din 
flinke,  velsignede  Kone. 

Egegaard  mellem  Brede  og  Ør  holm. 

E:  Skr: 

Ifald  Du,  før  Du  besøger  mig,  vil  gøre  mig  den  Fornøielse 
at  skænke  mig  Dine  Tanker  om  Forkortningerne  og  om  Besæt- 
ningen, da  faaer  jeg  Breve  sikkrest,  naar  de  sendes  til  min  Bo- 
pæl i  Byen,  hvor  en  gammel  Kone  passer  mine  Værelser.  — 
Vale  et  me  ama! 


1813,  25.  Juli.  [57] 

Dit  Brev  har  ligget  et  Par  Dage  over  inde  i  Byen,  og  først 
i  Gaar  har  min  Dreng,  som  kom  ud  i.  sin  Skoleferie,  bragt  mig 
det.  Jeg  takker  Dig  meget  derfor,  og  iler  med  at  besvare  det. 
Først  min   Helbred   angaaende: 

Saa  vanskeligt  som  det  maaske  •»yvmd't  oeavrov<i  er  fuldkom- 
ment at  opfylde,  saa  vanskeligt  er  det  physiske  ■»y:  o:«-  for  mig. 

Den  vakkre  Egn,  den  rene  Luft,  ingen  Sorger  har  naturligviis  i 
Forbund  med  Medicin  og  Motion  giort  mig  noget  bedre,  og  Du 
har  selv  seet  mig  bedre,  end  da  jeg  forlod  Kiøbenhavn,  hvortil 
da  vist  ogsaa  Din  Nærværelse  under  mit  lave  Tag,  iforening 
med  den  deilige  Sommerdag  bidrog.  —  Men  i  del  Hele  —  Hvad 
er  jeg  da?  Jeg  eier  intet  Barometer,  og  eiede  jeg  det,  saa  slog 
jeg  det  itu;  thi  jeg  behøver  det,  desværre!  ikke.  De  Dage,  da 
Veiret  og  Luften  er  tempereret,  er  jeg  vel.  I  tør  Lummerhede, 
og  som  nu  i  de  4  sidste  Dage  i  Tordenveirs  Urolighed  har  jeg 
ligget  paa  en  Pinebænk.  —  Ja,  jeg  er  bleven  en  saa  fuldkommen 
Veirprophet,  at  ifald  min  Vert  vilde  have  troet  mig,  kunde  han 
have  haft  Halvdelen  af  sit  Høe  inde,  som  nu  ligger  ude  og  maaskee 
raadner.  —  Paa  kolde,  sludfulde  Dage  er  jeg  ligeledes  ilde  faren. 
I  det  Hele,  kiereste  Rahbek!  er  det  mit  Sind,  som  er  bleven 
mærkeligt  bedre  herude;  mit  Skind  er  kuns  lidet  bedre.  Paa 
en  Steénbro  f.  Ex.  gaaer  jeg  som  en  kjøbenhavnsk  Junker  om- 
trent vilde  gaae  barfodet  paa  en  Hvede-Stubbe-Mark;  og  selv 
paa  et  Gulv  er  det  mig  ikke  vel  muligt,  at  gaae  eller  staae  med 
Fasthed  ell.  Anstand,  da  Gigten  mangen  Gang,  saa  at  sige,  slaaer 
et  Been  fra  mig.  Knæle  og  komme  ned  paa  Knæ,  kan  jeg  endda 
saa  som  saa;  men  op  igien  —ja,  der  stopper  det,  og  vilde  klæde 
forbandet  ilde,  undtagen  i  gamle  v.  Halms  Rolle:  kort,  kjæreste 
Rahbek!  Der  er  kun  eet  Væsen  paa  denne  Tiid,  jeg  sømmelig 
kunde  knæle  for,  og  det  er  den  Almægtige,  som  seer  kun  paa 
Tanken.  —  Selv  de  rummeligste  og  bløde  Skoe  trykker  mig  paa 
slemme  Dage,  og  Støvler  har  jeg  ikke  trukket  paa  siden  Be- 
gyndelsen af  May.  —  Dog  for  meget  herom.  —  Men  det  nød- 
vendige Resultat  af  denne  min  sandfærdige  Status  malorum  er, 
at  jeg  maa  bede  Directionen  i  Begyndelsen  af  September  i  det 
mindste  at  lade  mig  blive  inden  for  Skranken,  da  jeg  ligesaa 
meget  frygter  for,  ei  at  faae  de  nødvendige  Kræfter  dertil,  som 
jeg  levende  ønsker  jeg  maatte  gienvinde  dem.  Har  jeg  det  aller- 
mindste Gran  af  Skuespiller-Ære  at  tabe  j:  og  efter  hvad  Du 
sidste  Aften  paa  Skydebanen  —  vist  nok  for  venligt  —  sagde 
mig,  og  efter  Saisonens  sidste  Dage,  forekom  det  mig  selv  in 
lucidis  intervallis,  som  jeg  i  det  mindste  dog  kunde  faa  noget 
at  tabe  :  da  vil  vist  hverken  Du  eller  nogen  i  Directionen  mis- 
kjende  eller  dadle,   at  jeg  føler  det  dobbelt  Skyldighed  og  Pligt 

at  vaage  over  dette  Lidet,  og  ei  som  med  verdslige  Ting  spe- 
culere  med  det  og  riciquere  det.  —  At  nu  denne  Bøn  om  Frilied 
i  Aarets  Begyndelses  Dage  ikke  er  Skulkesyge,  det  behøver  jeg 
vel  neppe  at  erklære,  saa  meget  mindre,  som  jeg  —  hvor  gierne 
jeg  end  blev  paa  Landet  dog  maa  tage  ind  til  den  Tiid,  deels 
for  mine  Børns  Skyld,  og  deels  for  min  Kones,  da  jeg,  hvis  jeg 
ikke  bliver  frisk,  behøver  Pleje,  Tilsyn  og  kalfatring  af  hende. 
—  Doubleringen  er  jo  ved  vort  Theater  højst  nødvendig  og  nyttig: 
Jeg  har  giemt  September  Repertoiret  saa  godt,  at  jeg  i  Dag  ikke 
er  Mand  for  at  finde  det,  men  jeg  troer,  efter  alt  hvad  jeg  mindes, 
at  Dobbeltbesætningen  hvad  mit  Arbejde  angaaer  ingen  Vanske- 
lighed kan  have.  Een  Rolle  i  et  gammelt  Stykke  findes  blandt 
dem,  nemlig  Harry  Dornton  i  »Veien  til  Ødelæggelse«.  Da  jeg 
flere  Gange  har  lært  Rollen,  og  ligesaa  ofte  har  glemt  den,  paa 
Grund  af  at  Stykket  tilfældigviis  er  bleven  henlagt  igien,  saa  — 
hvis  det  er  muligt  —  ønskede  jeg  særdeles  gierne,  at  denne 
Rolle  maatte  blive  mig  bevaret  til  jeg  kommer  mig.  I  Anled- 
ning af  Balder,  da  nægter  jeg  ikke,  at  jeg  har  Forkjærlighed  for 
ham  fremfor  Hother,  da  det  var  en  af  de  første  vigtige  Roller, 
der  betroedes  mig:  og  endelig  er  jeg  bange  for  2  Ting  i  Hother 
1)  Kastningen  med  Spydene  og  2)  Solo  og  Duo  Sætningerne  i 
Slutningschoret;  men  er  det  Directionens  Ønske,  gielder  mit 
Ønske  Intet. 

Det  er  nyttigt,  at  Rosing  bruger  den  Cuur  jeg  til  deels  endnu 
ikke  er  færdig  med:  for  nogle  Dage  hørte  jeg  fra  ham,  og  da 
var  han  bedre:  kan  han  blive  mærkelig  raskere  efter  at  have 
giennemrejst  saa  mange  Stages  of  the  malady,  saa  tænker  jeg, 
det  har  ingen  fare  for  mig.  Tusind  Tak,  fordi  Du  har  taget 
fat  paa  Romeo  og  Julie,  og  glæder  det  mig  meget,  Du  er  enig 
med  mig  i  vort  Synspunkt  om  dette  Stykkes  Forkortningsmaade. 
Dit  Nyt  fra  Hovedstaden  har  meget  moret  mig:  Jeg  veed  ikke, 
Jødefejden  har  —  saaledes  som  den  paa  Papiret  er  ført,  naar 
jeg  undtager  Euchels  faa  Ord  —  altid  haft  noget  modbydehgt 
for  mig;  men  naar  man  nu  fører  Argumenter  paa  det  omskaarne 
nathanlamiske  og  det  uomskaarne  Bruunske  Pergament,  saa  er 
der  Liv  i  Spillet.  Det  giør  mig  ondt,  at  Baggesen  har  igien  ind- 
viklet sig  i  Labyrinthen  isteden  for  at  vikle  sig  ud  af  den.  Der 
mangler  ikke  Trompet-Skrald  fra  Baggesen,  eller  Ballast  af  Selv- 

roes.  Den  frygteligste  Antagonist  har  han  dog  vel  endnu  ikke 
funden  i  gamle  Bruun;  thi  B.  er  ikke  armeret  med  fiint  Skyts, 
og  i  første  Anfald  troer  jeg,  at  det  grove  er  brugt,  og  blevet 
ubrugeligt.  Give  Gud  at  Jfr.  Funks  nasal-Toner  og  Wildts  gut- 
tural-labial- Bogstavers  Vel-Lyd  bekomme  baade  Svensken  og 
Fyenboer  vel.  Rongsted  er  en  ærlig  Mand,  og  jeg  agter  ham 
som  saadan;  men  hans  Benefice  kan  vel  neppe  være  for  Fliid 
eller  Talent.  Imidlertid  misunder  jeg,  for  min  Part,  ham  ikke, 
ved  Gud!  ligesaa  saa  lidt  som  jeg  misunder  ham  hans  Talent 
etc.  Fliid.  —  Undskyld,  for  een  Gang  et  ubeskrevet  Brev,  thi  min 
Merinerino  venter,  og  jeg  er  ikke  istand  til  at  finde  en  Sax.  — 
Naar  Du  faar  en  smuk  Dags  Otium,  saa  husk  dog,  hvor  kiær- 
kommen Du  er  paa  Egegaard,  og  see«  herud.  Nævn  min  ær- 
bødigste Kompliment  for  Din  kjære  Kone. 

TIL  THEATERDIREKTIONEN. 
1813,  9.  November.  [58] 

Ikke  blot  det  Trj^k,  under  hvilket  enhver  Mand  paa  fast  Løn- 
ning i  disse  Tider  sukker,  bringer  os  til  at  overrække  den  Høie 
Direction  denne  underdanige  Pro  Memoria;  men  vor  faste,  paa 
Erfaring  grundede  Overbeviisning  ved  Høisammes  Forsorg  for 
Standens  Tarv  og  Velfærd,  forenet  med  vor  ligeledes  paa  Er- 
faring grundede  Forvisning  om  Hans  Majestæts  naadige  Sindelag 
mod  sin  Skueplads,  bevæge  os  til  at  yttre  en  underdanig  Bøn, 
som  vi  —  saafremt  den  ei  er  aldeles  uden  Grund  —  ikke  tvivle 
om  jo  i  vor  høie  Chef  vil  finde  en  ædel  og  varm  Talsmand  for 
Kongens  Throne. 

Det  kan  neppe  være  ubekjendt,  at  i  det  hele  Personale  maaske 
kun  gives  fire  a  fem  Familier  eller  Individer,  hos  hvem  der  findes 
noget,  som  enten  er  eller  ligner  Velstand:  hos  alle  de  øvrige 
findes  mere  eller  mindre  noget,  som  enten  er  eller  grændser  til 
Fattigdom.  —  Et  Blik  i  Hr.  Justitsraad  Printzlaus  Forskuuds- 
Liste  vil  bevise  denne  Trang,  og  et  Blik  paa  Tiderne  retfærdig- 
giøre  den. 

Utaknemmeligt  var  det,  ei  at  erkjende  Alt  hvad  der  er  virket, 
for  at  lindre  den  fastlønnedes  Kaar;  men  ubilligt  var  det  og 
at  fordølge,  hvorledes  ogsaa  her  Hans  Majestæts  bedste  Hensigter 
ere  giækkede  af  Nærighed  og  Høkeraand  hos  andre  Klasser,  der 

i  samme  Øieblik  et  Skridt  blev  giort  til  Embedsmandens  Lin- 
dring, paa  tusinde  Maader  vidste  at  fordyre  ham  Livets  Nød- 
vendigheder, ligefra  Taget  over  hans  Hoved  til  Saalernes  under 
hans  Fødder.  Dette  er  gaaet  frem  i  en  frygtelig  Progression, 
og  efter  Tidernes  Tegn  synes  der  endnu  at  kunne  være  saare 
langt,  inden  der  naaes  til  et  maximum. 

Under  saadanne  Omstændigheder;  ved  Indgangen  til  Vinteren, 
da  Dyrheden  alt  løfter  sit  Hoved,  og  vil  vist  hæve  det  saa  høit 
som  ingensinde  før;  paa  en  Tiid  da  hver  Huusfader  og  enkelt 
Menneske  skal  og  maa  skaffe  uundværlige  Fornødenheder  i  større 
eller  mindre  Forraad;  i  et  Øieblik,  da  Huusleie  nys  er  udreet; 
da  den  allerede  trykkende  Indkomstskat  staaer  for  Døren,  paa- 
lægger en  endnu  mere  trykkende  Byrde  i  den  nys  paabudne 
Mobilieskat,  betydelig  i  sig  selv,  og  dobbelt  tyngende,  da  den 
skal  ydes  næsten  strax,  i  to  tæt  paa  hinanden  følgende  Termi- 
ner. —  Hensigten  af  denne  underdanige  Pro  Memoria  er,  at  ud- 
bede den  Høie  Directions  Forbøn  for  os  hos  Hans  Majestæt  Kon- 
gen, om  at  Høistsammes  Skuespillere  allernaadigst  maatte  vorde 
fritagne  for  denne  nye  Byrde,  som  kun  saa  yderst  faa  af  os 
kunne  have  Skuldre  til  at  bære.  Herlige  Privilegier  og  Rettig- 
heder ere  forundte  Theatret  og  Standen  af  Hans  Majestæts  Høi- 
salige  Forfædre  paa  Thronen:  Fredrik  den  Tredie,  Fredrik  den 
Fierde,  Fredrik  den  Femte  og  Christian  den  Syvende.  —  Det 
vilde  være  for  vidtløftigt  at  nævne  dem  alle;  men  saaledes  taler 
blandt  andet  Fredrik  den  Femte  i  første  §  af  det  magna  charta 
Han  fra  Christiansborg  under  29  December  1747  udstædede  til 
sine  danske  Skuespillere: 

»Den   ganske   Truppe,    som    nu  er,   eller  herefter  kommer, 

skal  have  Andeel  i  dette  Huses  Privilegier  og  Rettigheder«, 
og  strax  derpaa  i  næste  §  lyder  samme  Konges  Ord: 

»Huset  skal  stedse  have  og  nyde  Frihed  for  Indqvartering, 

Grundskat,   saavel    som    al   anden   Byrde   og  Afgift,   af  hvad 

Navn  være  maatte«. 

Det  døde  Huus  staaer  stolt  i  Besiddelsen  af  sine  Privilegier; 
de  levende  Mennesker  gaar  sørgende  deri  over  at  have  tabt,  som 
det  lader,  deres. 

Men  vi  gaae  et  Aarhundrede  længere  tilbage,  og  da  finde  vi 

i  et  Privilegium  udstædt  d.  12  December  1662  af  Kong  Fredrik 
den  Tredie  til  Joachim  Wiilf  følgende: 

^Og   skal  han  og  hans  Folk  svare  under  vores  Hofret,    og 

nyde  de  Exemptioner,  som  andre  vores   Hoftienere  nyde«. 

Hvorhos  vi  anmærke:  at  dette  kongelige  Tilsagn  ikke  blev 
givet  til  prøvede,  eller  af  Kongen  antagne  Skuespillere;  men  til 
en  privat  Entrepreneurs  endnu  el  samlede  Leiefolk.  —  Saa  stor 
Naade  vistes  Kunsten,  da  den  i  Danmark  famlede  i  sin  Barn- 
dom. —  Vi  anmærke  end  videre  herved:  at  vi  efter  vore  stør- 
ste Juristers  Udsagn  ikke  ere  eller  kunne  ansees  for  Embeds- 
mænd, maae  vel  altsaa  endnu  ansees  som  Hofbetiente,  eller 
som  de  ældste  engelske  og  franske  Skuespillere  med  Hæders- 
titel kaldte  sig:  »Hans  Majestæts  Tienere«,  hvilket  flere  Omstæn- 
digheder i  vor  Stilling  desuden  synes  tydeligt  at  vise.  —  Vi  til- 
føie  endelig:  at  denne  Skat,  som  enhver  af  os  vil  have  Møie 
med  at  yde,  dog  knap  vil  være  en  Dugdraabe  i  Statsudgifternes 
Ocean;  og  at,  om  Fritagelse  allernaadigst  skulde  blive  os  be- 
vilget, er  der  i  hele  Staten  ingen  Corporation,  som  med  mindste 
Skin  af  Grund,  efter  vort  Exempel,  kan  indflye  til  Hans  Maje- 
stæts Naade.  — 

Vil  den  Høie  Direction  tale  vor  Sag  med  den  ædle  Iver  og 
Varme,  hvormed  den  før  har  talt  for  os  ved  Thronen,  da  mis- 
tvivle vi  ikke  om  allernaadigst  Bønhørelse.  —  Ved  at  frembære 
denne  Bøn  drømme  vi  ikke  om  Velstand,  Pragt,  gode  Dage  og 
deslige:  vi  ønskede  blot  at  fierne  fra  os  aandsnedtrykkende 
Næringssorger  for  en  Tiid,  og  Evne  til  at  kunne  bevare  den 
udvortes  Anstændighed  og  Anseelse,  der  er  dobbelt  nødvendig 
for  en  Stand,  som  ingen  qualificeret  Agtelse  har  i  Staten. 

1815,  25.  Januar.  [59J 

Ved  et  Par  Forestillinger  af  Hamlet  har  der  været  en  usøm- 
melig Støi  i  Coulissen,  der  i  Aftes  dreves  til  slig  forargelig  Grad, 
at  den  nødte  saavel  Heger  som  Liebe  og  mig  til  at  hysse  ind 
mod  de  støiende  og  sladdrende.  —  Denne  Sladder  blev  endog 
lige  for  Publikums  Ansigt  forsat  i  Slutnings-Scenen  bag  Kongens 
og  Dronningens  Stoel,  hvor  de  faa  Damer,  isteden  for  at  lade 
som    de   kunde  fylde  Scenen,   grupperede  sig  som  Faar  i  Regn, 

sladdrende  af  Hiertens  Grund,  og  tvang  Liebe  og  mig,  som  stode 
forrest  paa  Proscenium,  til  med  Hyssen  at  paabyde  dem  Taushed.  — 
Saa  ubehageligt  dette  er  for  Skuespillerne,  saa  vanærende 
synes  det  mig  for  Theatrets  Politie,  og  derfor  er  det  Pligt  at 
klage  derover.  —  Vel  troer  jeg,  at  Hamlet  er  Caviar  for  dette 
Slags  Folk,  og  de  kunne  ikke  tvinges  til  at  forstaae  det:  men 
at  staae  rolige  og  tause  under  dets  Fremstilling,  det  tvivler  jeg 
ikke  om,  at  de  jo  kunde  lære  og  burde  læres  til. 

TIL  PROFESSOR  RASMUS  NYERUP. 
1816,  21.  Januar.  [60] 

Ærbød:   P.  M! 

Tillad  at  jeg  er  saa  dristig,  at  sende  Dem,  der  sikkerlig  er 
baade  gamle  Holbergs  og  Ewalds  Ven,  hosfølgende  Billet  til  min 
Kones  Benefice-forestilling  paa  Løverdag,  med  Bøn  om,  at  De, 
meget  ærede  Hr.  Professor!  vil  beære  hende  og  os  alle  med 
Deres  Nærværelse.  — 

Jeg  saae  af  Dags-Avisen,  at  Deres  Værk  om  Menigmands 
Morskabslæsning  i  Danmark  er  under  Pressen.  —  Ad  vocem 
Holberg  falder  det  mig  nu  i  Tanke,  at  denne  Digter  alt  for  mere 
end  30  Aar  siden  var  ikke  ubekjendt  i  Jylland,  ja  selv  i  dens 
meest  uvidenskabelige  Egne,  hvortil  jeg  regner  Strøget  om  Ribe, 
skiøndt  jeg  vel  veed  hvilke  Videnskabs-Kiæmper  i  sin  Tiid  le- 
vede i  hin  Bye,  og  endnu  for  ei  mange  Aar  siden  har  staaet 
ved  nogle  af  deres  Grave  i  dens  Domkirke !  Som  fem  Aars  Dreng 
har  jeg  der  med  Henrykkelse  læst  flere  Stykker  af  Holberg,  som 
fandtes  hos  Bønder,  og  laae  mellem  det  sædvanlige  Haandbi- 
bliothek:  Bibelen  og  Psalmebogen.  —  Ogsaa  Reineke  Foss,  eller 
som  den  heed  Rævebogen,  har  jeg  i  siin  Tiid  læst,  og  ikke  siel- 
den  seet,  i  en  Udgave  med  Træsnit  og  udgivet  i  Format  af  af- 
lang S''"  eller  som  en  liden  Nodebog.  —  Disse  Exemplarer  vare 
i  hine  Dage  alt  gamle,  brugte,  repetita  &  dedies  repetita,  og 
bare  kiendelige  Spoer  af  Lucubrationer  ved  Tranlampen  samt 
Efterlugt  af  herba  nicotiana.  Dog,  jeg  formoder,  at  disse  gode, 
gamle  Bøger  vel  overalt  ere  fundne  hvor  Dansk  er  talet,  som 
Moerskab  for  de  gode,  gamle,  trofaste  Siele  i  hiin  Tiid. 

Med  dyb  Høiagtelse  har  jeg  den  Ære  at  henleve,  høistærede 
Hr.  Professor!  etc. 

5* 

TIL  K.  L.  RAHBEK. 

[1816.]  [61] 

Kiære  Broder  i  D ! 

Ikke  som  Directeur,  men  som  min  Ven  og  Ordens-Broder 
giør  jeg  Dig  et  Spørgsmaal,  som  Du  vel  ikke  ganske  bestemt 
men  dog  vist  nogenlunde  kan  besvare,  og  ved  vor  D-Broderskab 
paalægger  jeg  Dig,  at  Spørgsmaalet  bliver  i  ubrudt  Taushed  hos 
Dig,  indtil  jeg  siger  Dig  til.  Det  er  neml:  »Hvorledes,  og  paa 
hvad  Kaar  kan  jeg  haabe  af  Theatret,  naar  jeg  efter  17  Aars 
Tieneste  tager  min  Afskeed  som   Skuespiller? 

Du  forbinder  mig  dobbelt  ved  snarest  at  svare  mig.  leg 
har  en  fornøielig  Dag  idag.  Mine  Folk  ere  tildeels  paa  Landet. 
Jeg  sidder  og  moerer  mig  med  Havresuppe,  efter  at  jeg  siden 
Kl:  6  har  været  holdt  nogen  Tiid  i  Live  ved  følgerne  af  en  Por- 
tion Ipecacuanha:  desuden  har  jeg  i  Eftermiddag  et  Besøg  af 
Koldfeberen  i  Vente,  og  hvordan  Gigten  leger  med  mine  Hænder, 
det  kan  Du  læse  Dig  til  i  mine  Bogstaver  her. 


JOHANNE  CATHRINE  FOERSOM 

FØDT  EBBESEN.     • 
1779—1850. 

TIL  KONGEN. 
1817,  11.  Februar.  [62] 

Det  er  Deres  Majestæt  allernaadigst  bekiendt,  hvorledes  min 
afdøde  Mand,  kongelig  Skuespiller  Peter  Foersom,  ved  en  uventet 
Død  er  bleven  bortreven  fra  mig  og  sex  uforsørgede  Børn. 

Hans  Fortienester  som  Skuespiller  og  Fordansker  af  Shake- 
speare anstaaer  det  ikke  mig  at  omtale;  men  endnu  dybere  end 
Kunsten  kan  føle  hans  Tab,  maa  det  saare  mig  som  Kone  og 
Moder.  Mig  og  mine  Børn  er  vor  Forsørger  uerstattelig,  og 
selv  Medborgernes  varmeste  Deltagelse  kan  ikke  lindre  vor  sørge- 
lige Stilling,  som  endnu  forøges  ved  trange  Kaar  og  Gield  som 
jeg  uden  Deres  landsfaderlige  Naade  ikke  seer  mig  istand  til  at 
afbetale.  Midlerne  til  veldædigen  at  afhielpe  min  øieblikkelige 
Nød  kunde  findes,  uden  Følger  for  Andre,  naar  Deres  Majestæt 
vilde  allernaadigst  tillade,  at  en  saakaldet  Friaften  maatte  be- 
vilges  til  Indtægt   for   mig  og  mine  Børn  af  det  antagne  Sørge- 

spil  Macbeth,  som  er  en  fri  Bcarbeidelse  af  dette  Æmne, 
hvorved  baade  Shakespeare  og  Schiller  ere  saaledes  nyttede,  at 
en  mindre  beskeden  Forfatter  end  min  afdøde  Mand  vel  ikke 
vilde  taget  i  Betænkning  at  kalde  det  Original.  Ved  allernaadigst 
Bønhørelse  af  denne  min  allerunderdanigste  Ansøgning  vilde 
Deres  Majestæt  i  det  mindste  sætte  mig  istand  til  at  gaae  min 
tunge  Skiæbne  freidigere  imøde,  end  naar  jeg,  foreenet  med 
mit  Hiertes  Kummer,  endnu  maa  have  den  Sorg  at  see  min  af- 
døde retskafne  Mands  Eftermæle  krænket,  fordi  hans  Enke  ikke 
kan  opfylde  hans  Forpligtelser. 

Tillid  til  Deres  Majestæts  menneskekierlige  Hierte  giver  mig 
den  Vished,  at  det  vil  tale  min  og  mine  Børns  Sag. 


CATHARINE  ELISABETH  FRYDENDAHL, 

FØDT  MØLLER. 
1760—1831. 

TIL  H.V.  V  WARNSTEDT. 

1784,  8.  iMaj.  [33] 

Drt  er  mig  ikke  mulig  at  tro  andet  en[d]  det  [er  og]  maae 
være  en  feyltageise  at  ieg  er  bleven  tilsagt  at  spille  Valkyrie 
Rollen  i  Balders  Død  da  ieg  tror  at  det  aldrig  kan  have  sted 
at  naar  maan  har  giørt  sig  saa  megen  umage  for  at  spille 
hoved  Roller  og  om  ieg  tør  smiegre  mig  med  det  tror  at  have 
været  saa  lykkelig  at  have  havft  bifal  man  da  vil  have  at  ieg 
skal  spille  secund  Roller  og  en  Rolle  vor  man  skal  gaa  ind 
med  blotte  føder  og  et  besmurt  ansigt. 

ieg  ber  Hr.  Kammerherren  alsaa  at  ieg  blive  befriet  en  gan 
for  alle  for  at  spille  saadane  Roller  ieg  tror  ikke  andet  end  at 
Hr.  Kammerherren  io  inser  det  selv  at  ieg  ikke  bør  spille  dem. 

1784,  9.  Maj.  [64] 

Dersom  Deres  Høyvelbaarenhed  naadigst  havde  beæret  mig 
med  en  skriftlig  Ordre  ved  en  saa  usædvanlig  befaling  som  den 
at  ieg  skal  spille  en  Rolle  som  Valkyriens  da  jeg  ved  to  til  tre 
aars  brug  og  sædvane  ikke  at  spille  andet  end  første  Partier  er 
reent  fritaget  fra  at  spille  nogen  Second  Rolle:  og  da,  i  samme 

naadigste  Ordre  havde  angivet  den  omstændighed  som  Deres 
Høyvelbaarenhed  i  Deres  P.  M.  fra  Dags  Dato  melder  nemlig, 
at:  Baldes  Død  skal  efter  Kongelig  allerhøy  s  t  befa- 
ling opføres  som  feststykke  naar  hendes  Kongelige 
Høyhed  Arveprind  sesen  efter  sin  barselseng  igien 
førs.te  gang  besøger  Skuespillet:  saa  skulde  ieg  med 
største  glæde  som  ieg  nu  giør  strax  imodtaget  Rollen  da  ieg 
meget  vel  veed  hvor  stor  og  af  mig  aldeles  ufortient  naade 
Hånds  Kongelige  Maest:  har  ladet  mig  og  mine  vederfares,  og 
og  da  ieg  føler  den  meest  levende  Erkiendtlighed  som  ieg  ved 
alle  leyligheder  er  det  Høy  Kongelig  Huus  skyldig;  uden  at  Hr. 
Kamh.  havde  havft  nødig  at  giøre  sig  den  forskrækkelige  umage 
at  opregne  det  ene  og  erindre  mig  det  andet,  ieg  erkiender  at 
ieg  er  Hr.  Kammerherren  som  min  foresatte  undergiven,  og  i 
den  henseende  har  ieg  altiid  været  bereed  at  imodtage  Hr. 
Kammerherrens  Erindringer  med  al  skyldig  Taknemmelighed  og 
skal  hvist  heller  ikke  efterlade  at  efterkomme  de  mig  paalig- 
gende  Pligter.  ieg  tilstaar  ogsaa,  at  mine  Mangler,  som  dog 
ikke  flyde  af  Uvillighed  heller  ondt  Sindelag  og  som  Deres 
Høy-Velbaarenhed  som  sædvanlig  paa  det  ømfindtligste  igien 
bebreyder  mig,  ere  store  og  mangfoldige,  men  de  uhøfligheder, 
for  ikke  at  sige  grovheder,  som  Oe,  meere  og  mindre  indklædte, 
stedse  har  krænket  og  bedrøvet  mig  med  har  i  Sandhed  været 
langt  større  og  utalige,  ieg  er  nu  endelig  vandt  til  dem,  agter 
dem  derfor  sledt  ikke,  og  de  skal  da  ikke  hellere  giøre  den 
ønskede  virkning  paa  mig. 

hvad  min  opdragelse  angaar  som  Hr.  Kammerherren  lige- 
ledes for  at  krænke  og  ydmyge  mig  forekaster  mig,  da  kand 
ieg  med  al  underdanighed  have  den  ære  at  forsikre  Hr.  Kam- 
merherren: at  ieg  langt  forredrager  en  eenfoldig  men  skikkelig 
opdragelse,  saaledes  som  ieg  har  faaed  den,  for  den  der  lærte 
mig  at  skiule  eet  ondt  Hierte  under  Venskabs  og  Dydens  Maske. 

I  øvrigt  forbliver  ieg  med  al  den  Ærbødighed  ieg  er  Deres 
Høyvelbaarenhed  skyldig  Deres  Høyvelbaarenheds  underdanige 
Tienerinde. 

1786,  15.  September.  [65] 

Jeg  har  i  dette  øyeblik  faaet  en  befaling  at  stykket  skal  gaa 
paa  Tirsdag  og  i  gentager  at  det  er  mig  ikke  muligt  naar  det 
skal  gaa  i  minste  maade  godt  det  er  min  pligt  at  spille  naar 
det  bliver  mig  befalet  men  ieg  vil  bede  Deres  Velbaarenhed  vil 
have  den  besynderlige  naade  for  mig  at  give  mig  denne  befal- 
ling  skriftig  eller  ogsaa  naadigst  erindre  at  det  ikke  bliver  mig 
dømt  til  onde  naar  det  gaar  mer  en  Sledt  midt  bryst  er  sledt- 
tere  end  i  gaar  og  orderen  ieg  har  faaet  har  giort  mig  ganske 
forvirret,  ieg  frygter  for  at  maan  vil  begynde  delte  aar  med  de 
sædvanlige  Sikkaner  ieg  kan  sikkert  kalde  det  saa  for  naar 
man  vil  at  ieg  skal  fremstille  for  det  Høy  Kongelige  Herskab 
og  Publien  og  ikke  at  kunde  synge  en  node  Regtig. 

TIL  THEATERDIREKTØR  F.  A.  C.  GREVE  AHLEFELDT. 
Dresden,  1793,  5.  August.  [66] 

Da  vi  nu  har  været  her  saa  lang  en  Tiid  uden  at  have 
været  saa  lykkelig  at  kundet  Profitere  noget  saa  hoUer  ieg  det 
for  min  pligt  at  underette  Deres  Excellence  vorledes  den  Tiid 
er  tilbragt.  Da  vi  ankom  her  saa  tog  vi  slrax  til  Capelmester 
Nauman  vi  sagde  ham  Aarsagen  til  vores  Reyse.  Han  var  saa 
god  og  sagde  at  i  fal  ieg  kunde  Profitere  noget  hos  ham  saa 
ville  han  med  fornøyelse  lære  mig  vad  ieg  ønskede.  Di  første 
fiorten  Dage  sang  ieg  en  Par  gange  med  ham,  siden  kom  Mar- 
kedet, og  saa  tog  han  ind  til  Byen  og  blev  der  en  otte  Dage  og 
i  den  Tiid  havde  han  ingen  leylighed  at  synge  med  mig,  siden 
er  han  bleven  syg  i  en  Tiid  af  tre  Uger  saa  ieg  i  alles  har 
sunget  med  ham  en  11  gange.  Deres  Excellence  inseer  selv  at 
ieg  ikke  har  kunnet  Profiteret  meget  der  af  vi  vilde  Ræyst 
herfra  da  Capelmæsters  sygdom  veblev,  men  da  det  er  en  over- 
maade  god  Mand  saa  overtalte  han  os  til  at  blive  i  den  Tanke 
at  han  snart  [var]  frisk  og  kunde  begynde  at  synge  med  mig. 
Vi  havde  usigelig  gierne  vildet  taget  til  Vien  men  af  mangel 
paa  Recomodation  har  vi  maattet  ladet  det  blive.  Paa  samme 
Tiid  blev  min  Mand  syg  paa  Nye  og  tog  til  et  bad  som  liger 
nær  ved  Dresden,  da  ieg  ikke  heller  befant  mig  vel  saa  tog  ieg 
med  ham  og  blev  der  en  6  Dage.    Ved  samme  bad  liger  ogsaa 

den  første  Sangerinde  som  er  her  og  en  Del  andre  Italienner. 
Di  overtalte  mig  til  at  synge  for  dem  da  di  hørte  min  stemme 
saa  Raabte  di  alle  paa  engan  at  ieg  maatte  for  alle  Ting  tage 
til  Italien  ieg  kunde  paa  en  Vinter  Profitere  saa  meget  i  sangen 
at  det  var  nok  for  min  leve  Tid  da  ieg  allerede  sang  med  saa 
megen  forredrag  og  havde  saa  skøn  en  stemme  som  di  ikke 
havde  hørdt  mage  til  Da  ieg  temmelig  got  kan  læse  spraaget 
saa  har  en  Italienner  som  er  Hofpoet  her  forsikkret  mig  at  ieg 
paa  toe  Maaneder  kunde  komme  saa  vidt  naar  ieg  tog  en  Ita- 
lienner an  at  lære  mig  det  at  ieg  kunde  spille  i  velken  opera 
det  skulle  være,  og  blive  forstaaet  overaidt  i  Italien.  Jeg  har 
hørt  den  første  Sangerinde  her  en  tre  gange.  Hun  har  3000  '' 
og  100  om  Aaret  i  Gul.  Hendes  Metode  er  meget  skønnere. 
Hun  har  næsten  ingen  stemme  meer  og  hun  synger  ofte  meget 
falsk,  hun  vilde  paa  ingen  Maade  blive  da  nu  hendes  Tiid  var 
ude,  men  Curførsten  har  maattet  giort  uendelig  meget  af  hende, 
for  at  faa  hende  til  at  blive  endnu  i  6  Aar  og  om  hun  taber 
sin  stemme  og  ikke  kan  synge  meer  end  et  halv  Aar  saa  maa 
han  dog  betale  hende  ud  for  dem  alle  6,  den  Ringeste  her  have 
1000  om  Aaret,  hun  fik  vist  ikke  200  ""  hos  os  om  Aaret  for 
hendes  sang,  saa  elendig  synger  hun.  Her  bliver  man  ikke  an- 
sedt  for  noget  naar  man  ikke  siger  at  man  har  3000  ^  om 
Aaret  jeg  trode  at  giøre  mig  meget  stolt  af  at  sige  at  ieg  havde 
1100  *■  om  Aaret  og  som  ieg  i  mit  Hierte  ogsaa  er  inderlig  glad 
over  og  Evig  skal  takke  Deres  Excellence  derfore,  men  her  tog 
ieg  mærkelig  fejl  man  har  anseet  mig  meget  Ringe  sieden  den 
Tiid  da  de  trode  at  ieg  kunde  ingen  Ting  intil  de  hørte  mig 
synge  saa  maa  ieg  tilstaa  at  di  har  forandret  deres  opførsel  i 
mod  mig. 

Nu  er  min  Underdanige  bøn  til  Deres  Excellence  at  De 
selv  vilde  give  mig  tilladelse,  og  udvirke  hos  Hans  Maistæd 
Kongen  at  jeg  maatte  blive  borte  paa  et  Aar,  da  forsikker  ieg 
Deres  Excellence  at  ieg  skulde  bringe  det  saa  vidt  at  De,  og 
Hoffet,  og  Publicum  vist  vilde  være  glade  ved  det  naar  jeg 
kom  hem  og  ikke  skulde  fortryde  den  tilladelse  som  Di  havde 
givet  mig. 

Jeg  vilde  først  blive  her  nogen  Tid  hos  den  gode  Capel- 
mæster  Nauman   og   studere   saa   længe  han  havde  leylighed  og 

vilde  lære  mig  og  siden  vilde  ieg  Reyse  lige  til  Italien.  Jeg 
lever  i  det  glade  Haab  at  i  fal  det  er  mueligt  saa  nægter  Deres 
Excellence  ikke  denne  min  Bøn.  Jeg  venter  med  megen  Haab 
og  længsel  Deres  Excellences  Svar  i  Leipszey  vorhen  vi  tager 
om  en  14  Dage  da  maaskee  (^apelmæster  Naiiman  tager  til 
badet  som  liger  her  nær  ved  for  at  forfriske  sig  efter  sin  Syg- 
dom, ieg  kan  ikke  nogsom  sige  Deres  Excellence  vor  det  er  for 
en  veltænkende  god  Mand  ieg  er  usigelig  glad  at  ieg  Rædt  har 
lærdt  at  kiende  ham,  og  han  mig,  saa  snart  som  Deres  Excel- 
lence giver  mig  tilladelse  at  blive  borte  saa  tager  vi  paa  øye- 
bliket  fra  Leipszey  og  her  til  igien  vor  min  hele  Tid  skal  blive 
anvent  paa  at  studere. 

TIT  THEATERDIREKTIONEN. 
1799,  2.  Oktober.  (67] 

Iblandt  de  mange  Ubehageligheder,  som  paa  nogen  Tiid  har 
sammensvoret  sig,  om  ethvert  af  mine  Skridt  paa  Theatret,  og 
som  ufeilbarligen  tilsidst  maae  giøre  mig  det  odieux,  troer  ieg 
at  det  er  min  Pligt,  at  giøre  Directionen  for  det  Kgl.  Skuespil 
opmærksom  paa  en  Ubehagelighed,  som  traf  mig  sidstleden 
Torsdag  Aften  ved  Opførelse  af  Syngestykket :  Venskab  paa 
Prøve.  —  Endskiønt  det  er  uden  for  mit  Embede  at  bestemme 
hvilke  Dragter  der  ere  passende  for  mine  Roller,  saa  er  ieg 
dog  mig  selv  pligtig,  at  hindre  saa  meget  ieg  kan,  at  ieg  ikke 
fremstilles  paa  en  latterlig  eller  modbydelig  Maade. 

Hvormegen  Ret  ieg  end  havde  forbemt.  Aften,  at  nægte  at 
giøre  min  Tienste,  da  den  Dragt  som  var  mig  bestemt  var  giort 
halvandet  Qvarteer  kortere  end  tilforn  og  ieg  ikke  uden  at  have 
beskiemmet  og  blottet  mig  kunne  have  fremstillet  mig  deri,  saa 
dog  for  at  undgaae  en  ubehagelig  Scene  for  Directionen  og  mig, 
lod  ieg  mig  iføre  en  Kiole  af  Mad™  Rosing,  hvorved  ieg  vel  blev 
meere  skiult,  men  ikke  mindre  designeret,  og  det  som  meest 
bidrog  til  at  giøre  mig  Udførelsen  af  min  Musik  overmaade 
besværligt,  foruden  den  Bevisthed,  at  ieg  var  redicule  klædt, 
var  den  Magt  ieg  maatte  bruge,  for  at  faae  Kiolen  nogenledes 
til  at  skiule  mig,  hvorved  Aandedræten  naturlig  blev  mig  yderst 
besværlig.  — 

Jeg  er  derfor  Directionen  for  det  Kongl.  Skuespil  ærbødigst 
ansøgende:  at  ieg  i  den  lange  eller  korte  Tiid  ieg  efter  23  Aars 
Tieneste,  indnu  kan  have  tilbage,  maae  for  at  iindgaae  offentlig 
Haan  og  Latter,  ikke  settes  i  den  uundgaaelige  Nødvendighed, 
at  refusere  at  gaae  frem  paa  Scenen,  men  at  ieg  maae  blive 
klædt,  passende  for  min  Rolle  og  min  Persohn,  som  ieg  under 
enhver  af  de  forrige  Theater  Administrationer  aldrig  har  manglet. 

TIL  KONGEN. 
1813,  5.  Juli.  •  [68] 

Den  Stemme,  som  Naturen  begavede  mig  med,  bestemte  mine 
Forældre,  ifølge  offentlig  Indbydelse,  til  at  ofre  samme  til  Na- 
tional Theatrets  Tieneste  paa  en  Tid,  da  dette  allene  skulde 
tiene  Hoffet  og  Folket  til  Forlystelse  og  alle  fremmede  Skuespil 
bleve  afskaffede.  I  næsten  37  Aar  har  ieg  som  Sangerinde  tient 
ved  det  Kongelige  Theater.  Mine  bedste  Aar  er  saaledes  hen- 
rundne i  Deres  Mayestets  Tieneste.  Træt  af  Arbejde  og  af  de 
Anstrængelser  et  saa  særdeles  Fag  udkræver  kunde  ieg  være 
berettiget  at  ønske,  og  af  Deres  Mayestets  Naade  at  forvente 
Tilstaaelsen  af  den  Hvile,  der,  endog  for  færre  Tjeneste  Aar 
forundes  andre  Statens  Tienere  og  det  med  deres  fulde  Indtægt 
i  aarlig  Pension. 

Ved  at  andrage  disse  mine  Ønsker  for  Theatrets  Chef  har 
man  forestillet  mig  den  Forlegenhed,  Theatret  da  vilde  komme 
i  ved  nesten  gandske  at  savne  dets  ypperste  M usikker,  men  ved 
at  vedblive  "min  forrige  møysommelige  Tieneste,  fordi  det  er 
overeenstemmende  med  Theatrets  Tarv,  tror  jeg  ved  denne  An- 
strængelse  efter  saa  mange  Aars  Tieneste,  at  have  Ret  til  at 
haabe  Belønning  for  et  Arbejde  som  ikke  meere  kan  tilkomme 
mig  og  den  Fare  ved  den'  Opofrelse  af  Aands  og  Legems  Kræfter, 
at  fremskynde  Tabet  af  Helbred  og  Liv  og  for  mine  Børn  Sav- 
net af  min  Omsorg  og   Hielp. 

For  at  sikre  min  Datter,  at  min  Flid  og  Bestræbelse  i  Deres 
Mayestets  Tieneste  ikke  skal  blive  hendes  Tab  og  Ulykke,  vover 
ieg  allerunderdanigst  at  ansøge  om  en  aarlig  Pension  for  min 
Datter  Augusta  Wilhelmine  Caroline,  som  maatte  tage  sin  Be- 
gyndelse ved  hendes  Confirmation ,  hvis  Bestemmelse  i  øvrigt 
allerunderdanigst  overlades  aldeles  min  allernaadigste  Konge.  — 

PETER  JØRGEN  FRYDENDAHL. 

1766—1836. 

TIL  F.  A.C.AHLEFELDT. 
1793,  4.  April.  [69] 

Da  ieg  om  kort  Tiid  unddrages  den  Understøttelse  som  ieg 
hidtil  haver  havt,  og  ieg  ikke  af  den  Gage  ieg  har  ved  Theatret 
kan  leve  anstændig,  saa  er  ieg  nødt  til  at  søge  anden  Tienneste, 
eller  min  Gage  ved  Theatret  saameget  forbedret,  at  ieg  kan  leve 
min  Families  Soutien  foruden;  ieg  har  været  saa  heldig  at  blive 
tilbuden  en  Tienneste,  hvorved  ieg  kand  have  mit  Udkomme 
saaledes  som  ieg  troer  at  kunde  fortienne  det  ved  Theatret. 

Jeg  vil  derfor  underdanigst  anmelde  for  Deres  Høy-Velbaa- 
renhed  at  dersom  Theatret  ikke  kand  give  mig  equivalent 
for  det  som  ieg  kand  faae  i  den  tilbudne  Tienneste  som  er 
600  Rdl.  aarlig,  saa  kand  ieg  ikke  tienne  Theatret  længere 
end  til  dette  Qvartal  er  til  Ende.  Dersom  Deres  Høy-Velbaa- 
renhed  kan  accordere  mig  dette,  saa  udbeder  ieg  mig  Deres 
skriftlige  Svar  inden  8  å  10  Dage,  i  Mangel  af  dette  tager  ieg 
Deres  Taushed  for  Svar,  at  De  ikke  kand  bevilge  mit  Ønske, 
og  skal  ieg  den  Tiid  tilstille  Dem  min  allerunderdanigste  An- 
søgning til  Hans  Kongelige  May^*  om  Afskeed  hvorpaa  ieg  beder 
mig  Deres  Recommendation. 


TIL  KONGEN. 
1795,  17.  Januar.  [70] 

Ungdom,  ukiendt  med  Mennesker  og  Tings  sande  Beskaffen- 
hed, kom  mig  til  at  forlade  den  theatralske  Bane,  hvor  ieg 
ifølge  min  store  Lyst  for  Skuespilkunsten,  turde  smigre  mig 
med  det  Haab,  at  erhverve  mig  anstændigt  Udkomme,  foreenet 
med  noget  Bifald.  Denne  Lyst  —  denne  Higen  efter  at  virke  paa 
denne  Bane,  som  Forsynet  havde  sat  mig  paa,  opfordrer  mig 
til  at  anraabe  Deres  Mayestets  Naade  om:  at  ieg  allernaadigst 
igien,  maatte  blive  ansat  ved  den  Kongelige  Skueplads.  Deres 
Mayestets  Naade  og  Mildhed  lader  mig  haabe,  at  blive  ansat 
paa  lige  Kaar  med  de  Skuespillere,  som  have  betrædet  Skue- 
spiller-Banen paa  samme  Tiid  som  ieg. 

TIL  THEATERDIREKTIONEN. 
1799,  21.  Juni.  [71] 

En  Erfaring  af  15  Aar,  har  endelig  skaffet  mig  den  bedrø- 
velige Opdagelse,  at  ieg  ved  dette  Theater  ikke  kan  naae  den 
Lykke  og  anstændige  Udkomme,  som  ieg  engang  giorde  mig 
Haab  om,  Aarsagerne  hertil  ere  mig  ubekiendte,  naar  de  ikke 
ligge  i  min  Uduelighed;  ieg  er  mathematisk  forsikret  om,  at 
mine  Rivaler  i  Musiken  Hr.  Gielstrup,  Knudsen,  Kongsted, 
Kruuse,  og  hvad  D'hrr.  alle  heede  vide  mindre  Musik,  og  have 
slettere  Stemme  end  ieg;  min  Prononciation,  Declamation,  Ge- 
sticulation  har  ieg  lært  af  en  Mand,  som  vidste  noget  meere 
om  den  Ting  end  nogen  af  Lærerne  ved  Theatret,  men  det 
forkerte  Brug  af  disse  uundværlige  Ting  for  Skuespillerne,  er 
sikkert  Aarsagen  hvorfor  ieg  uophørlig  og  endnu  er  tilbage  for 
mine  Medtienende.  —  Den  sørgelige  Opdagelse  at  15  Aar  af 
min  bedste  Ungdom  ere  forgieves  opofrede,  uden  mindste 
Haab,  at  min  Tilstand  i  Theatrets  Tieneste  nogensinde  vil  for- 
andres; de  dyre  Tiider,  min  Families  Tiltagelse:  har  tvunget 
mig  til  at  giøre  en  Plan,  hvorefter  ieg  kan  være  min  Familie 
gavnligere,  medens  ieg  har  de  Aar,  at  ieg  kan  virke  for  Deres 
og  min  Lykke.  —  Jeg  er  derfor  Den  høje  Theater  Directions 
ydmygst  ansøgende:  at  da  ieg  forretter  2^*®  Mænds  Tieneste, 
nemlig  som  syngende  og  reciterende  Skuespiller,  maae  blive 
befriet  for  et  af  disse  Embeder,  hvorved  ieg  haaber  at  vinde 
saa  megen  Tiid,  som  ieg  behøver  til  min  Plans  Udførelse  for 
min  Families  Roe  og  Lykke.  —  Omendskiønt  at  Mad.  Rossing, 
Mad.  Preisler,  Mad.  Clausen,  Dh.  Swartz,  Eisberg  og  fleere  for- 
medelst Uduelighed  ere  satte  udaf  Syngestykkerne,  ikke  alleene 
have  beholdt  Deres  Gage,  men  endog  erholdt  Tillæg,  Gratifica- 
tion,  Concert,  Benefice,  saa  er  det  øyensynlig  retfærdig,  at  ieg 
af  mange  Aarsager  ikke  kan  beholde  min  fulde  Gage,  som 
nogen  af  Ovennævnte,  og  derfor  indstilles  det  til  Den  Kongelige 
Theater  Directions  bekiendte  Retfærdighed,  at  bestemme  Lønnen 
for  min  tilkommende  Tieneste,  og  i  hvilket  Slags  Skuespil,  ieg 
skal  anbringes. 

Da  Directionen  formedelst  min  Uduelighed  for  Skuepladsen 
ikke  kan  opfylde  det  Haab  om  Lykke,  ieg  engang  barnagtig 
ventede  af  mil  Anlæg  for  Theatret,  saa  haaber  ieg  at  Den  Høye 

Direction  paa  den  anden  Siide  ikke  vil  ligge  mig  nogen  Hin- 
dringer i  Veyen,  men  understøtte  mig  i  at  kunde  fordeelagtigere 
handle  som  Mand  og  Fader  for  min  Familie,  ey  heller  mis- 
kiende  mine  Aarsager  der  har  tvungen  mig  til  et  Skridt,  som 
Kierlighed  og  Omsorg  for  min  Familie  giorde  høyst  nødvendig. 

1800,  6.  December.  [72] 

Efter  at  vi  i  al  den  Tiid,  vi  have  tient  ved  det  Kongelige 
Theater,  og  især  ieg  Frydendahls  Hustrue  igiennem  en  Række 
af  Aar,  begge  have  anvendt  vores  yderste  Fliid  i  vort  Kald,  og 
derhos  giort  os  et  smigrende  Haab,  at  have  vundet,  saavel  vore 
Foresattes,  som  det  Almindeliges  Yndest;  føle  vi  det  dobbelt 
krænkende  for  os,  nu  at  vorde  truede  med  en  Anklage  for 
Thronen,  og  at  være  beskyldt  for  Overtrædelse  af  vore  Pligter. 
—  Med  alt  dette  erkiende  vi  taknemmeligen  Den  høye  Direc- 
tions  Bevaagenhed  i  at  ville  høre  vort  Forsvar.  Vi  haabe,  at 
dette  skal  oplyse,  at  vi  ikke  :  i  det  mindste  ikke  med  vort  Vi- 
dende :  have  tilsidesat  Orden  og  Subordination,  og  at  vi  ikke 
have  forbrudt  os  imod  den  Agtelse,  vi  skylde  den  første  blandt 
vore  Foresatte. 

Jeg,  Frydendahl  erklærer,  at  ieg  ikke  har  forebragt  min 
Hustrue  andet  end  hvad  ieg  troede  at  være  min  Pligt,  nemlig: 
at  S.  T.  Hr.  General  Waltersdorpff  ved  Samtale  paa  Theatret 
den  3^^'^  dennes  havde  yttret  sin  Misfornøyelse  over,  at  min 
Hustrue  ikke  indfandt  sig  ved  den  af  Sj^ngemesteren  Hr.  Zink 
tilsagte  Prøve.  Har  Hr.  Generalen,  som  ieg  nu  læser  i  Den 
Høye  Directions  Skrivelse,  sagt  dette  i  en  spøgende  Mening; 
saa  har  ieg  misforstaaet  ham,  og  dette  er  da  det  eeneste,  som 
ieg  tør  bede  tilgivet.  — 

Jeg,  Frydendahls  Hustrue  toeg  mig  den  Frihed  i  Anledning 
af  forestaaende  min  Mands  Beretning  at  tale  med  Hr.  Generalen, 
for  at  forestille  ham;  at  da  Den  Høye  Direction,  aldrig  mundt- 
lig eller  skriftlig  har  behaget  at  lade  mig,  eller  nogen  af  Thea- 
trets  Personale  bekiendtgiøre,  at  Lærerne  ved  Theatret  er  med- 
delt Fuldmagt  at  kunne  befale  mig  møde  i  Skolerne,  naar  de 
finder  det  fornødent,  for  at  synge  med  deres  Elever,  og  troede 
derfor  ikke  at  være  strafskyldig  fordi  ieg  ikke  paa  Syngemesteren 

Hr  Zinks  blotte  Befaling  havde  indfunden  mig  i  hans  Skole.  — 
At  ieg  ved  denne  Leilighed  har  udladt  mig  med  —  at  ieg  ikke 
pleiede,  at  forsømme  mine  Pligter  ved  Theatret,  og  at  det  ville 
være  mig  krænkende  at  mistænkes  for  Skiødesløshed  —  kan 
gierne  være  mueligt. 

Men  dette  veed  ieg  med  Vished,  at  det  aldrig  har  faldet  mig 
ind,  at  stille  Hr.  Generalen  til  rette,  eller  at  tiltale  ham 
i  nogen  anden  Tone,  end  den,  der  sømmer  sig  for  det  frie 
Menneske,  naar  han  endog  staaer  for  Statens  høyeste  Embeds- 
mand. Ere  mine  Ord  :  dem  ieg  for  Resten  nu  ikke  kan  erin- 
dre :  anderledes  blevne  udtallede;  da  er  det  en  Misforstand, 
hvori  min  Villie  ikke  har  nogen  Deel. 

Her  haver  da  Den  høye  Direction  med  faa  Linier  hvad  vi 
have  at  sige. 

Vi  ere,  endog  uden  Hr.  General  Waltersdorpffs  Forsikring 
overtydede  om,  at  Hans  Retfærdighed  ikke  vil  tillade  Ham  noget 
Skridt,  der  kunne  forvænne  Sandheden,  og  at  vi  derfor  ikke 
kunne  have  noget  at  befrygte,  om  end  denne  Sag  maatte  findes 
af  den  Beskaffenhed,  at  den  skulde  forelægges  Hans  Mayestæt 
til  Afgiørelse. 

TIL  KRONPRINSEN. 
1800,  2L  December.  [73] 

Den  smerteligste  Følelse,  vi  have  fornummet  i  vort  Fængsel, 
er  at  have  havt  Anledning  til  at  frygte,  at  den  uhældige  Til- 
dragelse, der  har  bragt  os  hid,  mueligen  kunde  fortolkes  som 
Halstarrighed  fra  vor  Side. 

Overbeviiste  om,  ved  vores  Hierters  varmeste  Følelser,  at 
intet  kan  være  fiernere  fra  vor  Hensigt,  end  en  saa  daarlig 
Forvovenhed,  udbede  vi  os  Tilladelse  at  forsikre  Dem,  naadigste 
Herre,  at  vore  jvrigste  Bestræbelser,  stedse  have  gaaet  udpaa, 
at  opofre  vore  svage  Evner  til  et  Kongehuses  allernaadigste 
Velbehag,  som  vi  med  alle  redelige  og  gode  Undersaatter  høyst 
agte  og  elske,  og  vi  begierer  intet  hierteligere  end  fremdeles  at 
kunne  aflegge  Prøver  paa  denne  vor  allerunderdanigste  og  troe 
Hengivenhed. 

I  Overeenstemmelse    med  disse  Følelser  bede  vi  Deres  Kon- 

gelige  Høyhed  allerunderdanigst  at  det  forefaldne  maae  henkastes 
i  Forglemmelse. 

Vi  anbefale  os  begge  allerunderdanigst  til  Deres  Kongelig 
Høyheds  Naade  og  stille  vor  Skiebne  i  Deres  Haand.  Den 
bliver,  hvad  De  allernaadigst  finder  for  godt  at  bestemme,  saa 
skal  vor  idelige  Atlraae  og  Stræben  vorde,  at  bevidne  Dem, 
naadigste  Kronprinds  og  det  heele  Kongehuus,  den  oprigtige. og 
allerunderdanigste  Hengivenhed,  vi  dele  med  alle  gode  Under- 
saatter. 

Blaae-Taarns  Arrest-Huns. 

TIL  THEATERDIREKTIONEN. 
•   1818,  11.  September.  [74] 

Undervisningen  i  Fremstillelses- Kunsten  maae  sikkert  af  de 
foregaaende  Theater-Directioner  være  betragtet,  i  Sammenligning 
med  Underviisningen  i  Musik  og  Dands,  for  Scenen  som  saare 
ringe,  da  Lærerne  betales  ringere  end  andre  af  Theatrets  Em- 
bedsmænd og  Lærere,  og  som  Følge  af  denne  Formeening  har 
man  troet  det  ogsaa  giørligt,  at  Læreren  kan  undervise  Eleven 
om  Caracteren,  Stillingerne,  Bevægelserne,  Betoning;  og  paa 
samme  Tiid  være  Soufleur  og  recitere  den  Medspillendes  Rolle 
af  Bogen. 

Efter  dep  Erfaring  ieg  som  Lærer  har  havt,  seer  ieg,  for- 
uden hvor  byrdefuldt  det  er  at  bibringe  Eleven  hvorledes  Li- 
denskaben tegnes  i  forskiellige  Carakterer  og  under  forskiellige 
Omstændigheder,  at  det  er  umuligt,  hvis  Læreren  ikke  blot  vil 
indskrænke  sig  til  en  theoretisk  Afhandling  om  Rollernes  Frem- 
stillelse,  hvilket  synes  mig  aldeles  utilstrækkelig,  og  i  Alminde- 
lighed ufattelig,  men  fremstille  sig  som  Model,  at  Soufleuren  og 
Instructeuren  ikke  kan  foreenes  i  een  Person.  Overbevist  om, 
at  min  Embeds-Broder  har,  ligesom  ieg,  fundet  Underviisningen 
ufuldstændig  og  for  besværlig  paa  den  ellers  gængse  Maade, 
giver  ieg  mig  den  underdanige  Frihed,  at  anmode  den  høye 
Direction,  at  en  Soufleur  maae,  efter  foregaaende  Prøve,  bringes 
i  Forslag  af  os,  for  at  understøtte  os  ved  Underviisningen  og 
antages  paa  1  Aar,  og  naar  denne  Tiid  er  forløben,  hvis  han 
ikke  kan  opfylde  vores  Ønske,  uden  viidere  afskediges.  — 

Hvis  den  høie  Direction  maatte  bifalde  dette  mit  Andragende, 
saa  haaber  ieg,  da  Arbeydet  ikke  kan  ansees  for  nogen  Leve- 
Vey,  at  en  saadan  beqvem  Person  vil  være  at  erholde  for  en 
ubetydelig  Løn,  og  altsaa  til  ringe  Besvær  for  Theaterkassen. 

1821,  4.  Juni.  ]75] 

Iblandt  de  mange  ulykkelige  Aarsager,  som  forrige  Aar  nødte 
mig  til  at  ansøge  Hans  Kongelige  Mayestet  om  allernaadigst 
Afskeed,  vare  foruden  disse  ogsaa  den  Omstændighed,  at  ieg 
umuelig  kunde  udføre  ald  den  Tjeneste,  som  Directionen  for- 
langte af  mig,  da  min  Boepæl  var  saa  fraliggende  fra  Theatret, 
og  at  der  ofte  paakom  mig,  af  Fatigue  førend  Forestillingen  be- 
gyndte, en  saadan  physisk  og  moralsk  Mathed,  at  ieg  var  som 
bedøvet  og  kunde  neppe  udføre  nogen  Idé,  som  ieg  havde  Spil- 
let angaaende,  og  selv  Digterens  Arbejde  stod  i  Fare,  ved  min 
opløste  Tilstand  at  foredrages  paa  en  særdeles  forvirret  Maade.  — 

Da  Directionen  og  Peublicum  syntes  at  være  meget  misfor- 
nøyede  over  min  Bortgang  fra  Scenen,  og  mine  huslige  Sorger 
betydelig  formindskedes,  saa  at  de  ikke  betog  mig  al  Kraft  til 
at  kunde  forrette  mit  Embede,  besluttede  ieg  ikke  længere  at 
ansøge  om  min  Afskeed,  og  at  vende  tilbage  til  mine  Forret- 
ninger, dog  maatte  vi  fløtte  til  Byen,  da  det  ellers  blev  mig 
umuelig,  at  afhielpe  de  Forlegenheder  hvori  Theatret  saa  ofte 
sættes  i,  til  stor  Bekymring  og  Ærgrelse  for  mine  ,høye  Fore- 
satte, og  afvigte  Saison  har  overtydet  mig,  at  min  gode  Villie 
vilde  været  utilstrækkelig  i  denne  Henseende,  hvis  min  Boepæl 
havde  som  forhen  været  paa  Vesterbro.  — 

I  Aaret  1812  blev  det  mig  absolut  nødvendig  saavel  af  Fa- 
milie Aarsager  som  oeconomiske,  at  flytte  til  min  Svigerfader, 
og  det  behagede  den  høie  Direction  under  15  Febr  samme 
Aar,  at  meddele  mig  denne  Tilladelse  at  afbenytte  min  Sviger- 
faders Tilbud  og  erholde  frie  Boepæl  i  hans  Gaard.  —  Ved  at 
afstaae  dette  Privilegium,  og  tage  mit  Opholdsted  i  Byen  for 
saaledes  bedre  at  kunde  bøde  paa  den  Mangel  som  nogle  Skue- 
spilleres Svaghed  afstedkom,  har  ieg  forudsat,  at  den  høie  Di- 
rection gierne  godtgiorde  mig  dette  Offer,  og  betalte  en  pas- 
sende Boepæl  for  mig,  nærmere  mine  Forretninger,  da  Theatrets 
Indtægter  ellers  kunde  udsættes  for  Tab. 

Den  høie  Direction,  som  kiender  den  Forvirring  4  Aars 
skrækkelige  P'amilie  Ulykke  har  bragt  i  min  oeconomiske  For- 
fatning, vil  snart  indsee,  at  ieg  ikke  uden  at  være  berøvet  For- 
standens Brug,  kunde  have  forladt  saadanne  Fordele  som  frie 
Boepæl,  hvis  ieg  ikke  havde  forudsat  at  Directionen  vilde  godt 
giøre  mig  i  enhver  Henseende  dette  vist  sieldne  Beviis  paa  Op- 
ofrelse, og  som  ieg  anseer  det  nødvendig  for  Theatrets  Interesse. 

Hvis  denne  Forandring  af  mit  Opholdsted  ikke  skulde  synes 
Directionen  nødvendig,  saa  vil  nest-kommende  Saison  bedst  over- 
beviise  Directionen  hvad  ieg  i  min  Alder  kan  udrette  med  svækket 
Aands  og  Legems- Kræfter,  og  ieg  vender  tilbage  til  behageligere 
Forhold  og  beqvemmere  Boepæl  som  venter  mig.  imidlertid 
haaber  ieg  af  den  høie  Directions  Bevaagenhed,  at  min  gode 
Villie  og  mit  strenge  Arbejde  i  afvigte  Saison  ikke  skal  — 
mulcteres  med  100  Spec:  —  men  at  disse  bliver  mig  erstattede, 
da  ieg  behøver  dem  til  min  Underholdning  i  denne  Sommer 
og  det  er  Directionen  bekiendt,  at  det  resterende  af  mit  Qvartal 
indeholdes  til  min  Gields  Afbetaling. 

TIL  DATTEREN,  AUGUSTA  WILHELMINE  CAROLINE. 
[Torbæk,  c.  1824]  [76] 

Min  elskede,  høitelskede  Datter! 

Jeg  har  nu  glemt  al  Fortred,  selv  Dit  Vanheld,  ieg  føler  alle 
Livets  Glæder  i  min  Eensomhed  og  i  dette  Paradiis;  min  Beyse 
hertil  var  en  behagelig  Afvexling  af  skiønne  Udsigter  i  den  skiøn- 
neste  af  alle  Sommer-Aftener;  da  jeg  spurgte  en  Mand  ieg  traf 
underveis,  hvorlangt  der  var  til  Torbeck  og  han  svarede,  en 
halv  Miil,  blev  ieg  vranten  at  ieg  ikke  havde  længere  at  spad- 
sere. —  Kl.  OV«  stod  ieg  i  mine  bitte  Værelser,  men  enten  ieg 
var  saa  behagelig  stemt,  eller  Ane  havde  det  saaledes  i  Orden 
for  mig,  hvad  ieg  behøvede  og  adlød  uden  Anmærkninger,  saa 
følte  ieg  mig  særdeles  vel  i  disse  bitte,  bitte  smaae  Værelser;  da 
ieg  frygtede  at  Du  skulde  savne  Ane,  saa  vaagnede  ieg  Kl.  5,  og 
kaldte  paa  hende,  thi  hun  var  af  den  Meening  at  hun  skulde 
reyse  Kl.  6;  ieg  beder  at  Du  vil  legge  Merke  til  at  ieg  selv  i 
Søvne  kan  være  opmerksom  paa  hvad  Du  behøver.  — 

Efter  at  min  2^^"  Kop  Kaffe  var  stukket  ud,  søgte  ieg  Haven, 
fra    den    kom    ieg    ad   en  Fodsti   langs  med  Dyrehavens  Indheg- 

ning  hvor  ieg  troede  at  treffe  en  Laage  som  bragte  mig  ind  i 
bem*^  Dyrehave,  men  siehe  da!  Den  var  i  Laas,  ieg  gik  vi- 
dere og  kom  paa  Landeveyen,  hvilket  Syn!  hvilken  Pragt!  Sko- 
ven med  alle  sine  Sangere  og  øvrige  Beboere  og  Havet  paa  den 
anden  Side  med  Skuder  og  Fregatter  alle  med  Klude  oppe  for 
at  gribe  Vinden  og  bringe  dem  afsted;  da  Vandets  eller  Søens 
Bølge-Lyd  behager  mig  meget  saa  forsøgte  ieg  at  stige  need,  fra 
den  store  Bakke  ieg  stod  paa,  til  Havbredden,  hvilket  ieg  fandt 
heel  vanskelig  da  mine  Tøfler  [ved]  hvert  Skridt  vilde  forlade  mig; 
da  ieg  var  kommet  need,  tænkte  ieg,  her  burde  være  en  Bænk, 
ieg  vender  mig  om  og  seer  den  heele  Strandbred  skiult  med  smaae 
Forhøininger  af  Tang  hvor  ieg  satte  mig  og  tilsidst  lagde  mig. 
Hvilket  Øyeblik  til  at  takke  min  lykkelige  Skiebne,  som  skaffede 
mig  denne  søde  Glæde,  og  i  disse  Taknemmeligheds-Følelser  ka- 
ster Havet  en  stor  Bouquet  til  mig  af  Søe-Planter,  som  det  legede 
med.  —  Farvel,  Farvel  kiere  Pige  .... 

TIL  THEATERDIREKTIONEN. 
1824,  12.  November.  [77] 

Til  underdanigst  Giensvar  paa  Directionens  Ærede  af  22^^^ 
f.  M. ,  betrelfende  Chor-Syngemester  Krossings  Klage,  giver  ieg 
mig  den  Ære,  at  melde:  at  da  ieg  paa  Prøven  af  Syngestykket 
Sovedrikken  bemærkede  bem*''  Krossing,  fremstillende  sig  med 
Hatten  paa,  og  lige  ved  min  Side  i  Prosenium,  hvor  alle  havde 
blottet  Hoved,  og  som  sædvanlig,  ikke  hilsende  mig,  men  saae 
paa  mig  med  een  brutal  Mine  og  Adfærd,  troede  ieg  mig  be- 
føiet,  efter  Theater  Reglementet  13  §,  som  befaler  sømmelig  og 
anstændig  Opførsel  paa  Prøverne,  at  spørge,  om  han  ikke  vilde 
tage  sin  Hat  af  i  vores  Nærværelse,  svarede  han  særdeles  trod- 
sig, Nei!  hvorpaa  ieg  svarede:  saa  kan  Jeg,  tog  Hatten  paa. den 
høfligste  Maade  af  ham,  og  lagde  den  paa  Stolen  ved  mit  Bord 
i  Prosenium;  fnysende  af  Vrede  spurgte  han,  om  ieg  vilde  slaaes 
paa  Scenen,  hvilket  jeg  besvarede:  med  Jer?  I  seer  jo  ud  som 
een  fordrukken  Liigbærer,  og  forlod  ham. 

Omendskiønt  at  denne  Erklæring  er  tilstrækkelig,  for  at  Di- 
rectionen  kan  erfare,  at  Chor-Syngem esteren  enten  var  drukken, 
eller  Tølper,  eller  ogsaa  begge  Deele,  og  at  ieg  ikke  kunde  giøre 
andet  end  værge  mig  mod  slig  Uvæsen,  saa  vil  ieg  dog  —  uden 

at  vilde  retfærdiggiøre  mig  —  meddele  Directionen  nærmere  Op- 
lysning i  Sagen.  — 

Chor  Syngemestcr  Krossing  vil  som  Skole  Monarch  i  Alminde- 
lighed vise  sin  Autoritet  over  sine  Disciple,  ogsaa  uden  for  Skolen, 
og  har  eengang  forsøgt,  at  have  et  Bord  med  Lys  paa  ved  Prø- 
verne, og  et  Partitur  af  Chorene,  for  som  vore  andre  Kapel- 
mestere  at  dirigere;  dette  blev  ham  nægtet,  og  han  blev  udleet 
af  alle,  derpaa  forsøgte  han  at  give  sig  Anseelse,  ved  at  løbe 
omkring  med  Partituret,  NB  opslaaet,  for  at  udmerke  sig,  om 
ikke  som  Musik-Direkteur,  saa  dog  som  en  vigtig  og  udmerket 
Person.  I  denne  Formeening  om  sit  Forhold  til  mig  og  Thea- 
terets Personale,  har  han  eengang  begyndt  Klammerie,  da  ieg 
een  Aften  havde  noget  at  foreholde  Choret,  som  havde  været 
forsømmelig,  og  saaledes  viise  sin  Ringe-Agt  for  alt  hvad  ieg  har 
at  siige  Chor-Personalet,  og  naar  han  ret  til  Gavns  vil  viise  sin 
Trods,  giør  han  ofte  een  Omvey,  for  at  komme  til  at  see  paa 
mig,  med  sin .  Hat  paa,  og  med  et  vist  diabolisk  Blik,  sønder- 
knuse mig.  Denne  barnagtige  Adfærd  kan  ikke  andet  end  more 
mig,  men  naar  han  fremstiller  sig  med  Hatten  paa  i  Prosenium, 
hvor  alle  staaer  med  blottet  Hoved,  af  Agtelse  for  Kiønnet,  Sæ- 
derne og  Stædet,  saa  troer  ieg,  at  det  er  Pligt,  at  indbyde  ham 
at  giøre  det  samme,  og  naar  han  svarer  —  Nei!  da  at  under- 
støtte ham  dermed,  hvilket  bem*^  Krossing  burde  ansee  som 
en  Aet  de  Complaisance  af  mig;  at  ieg  skal  have  trukket  ham 
i  Haaret,  er  usandfærdig,  thi  hvormed  skulde  ieg  have  giort 
dette?  ieg  havde  blotte  Hænder,  og  uden  Bedækning  rører  ieg 
ikke  en  saa  væmmelig  Person,  som  synes  mig  at  ligne  een  Tidsel 
der  ligger  i  en  Møi-Dynge;  Directionen  veed  vist  saa  got  som 
nogen,  at  naar  Personer  af  min  Opdragelse  og  Følelse  nødes 
til  at  berøre  een  Skarnbøtte,  saa  maa  det  være  med  Fødderne, 
og  med  Fødderne  kan  ieg  ikke  trække  ham  i  Haaret,  ieg  haaber 
at  Direction[en]  vil  ansee  ham  med  een  tilstrækkelig  Mulet  for 
denne  løgnagtige  Beskyldning. 

Paa  Chor  Syngemesterens  Spørgsmaal  om  ieg  vilde  slaaes? 
svarede  ieg,  som  naar  man  taler  med  een  drukken  og  foragtelig 
Person,  thi  det  er  vist,  at  det  galgiørende  fluidum  havde  giort 
ham  den   Dag  end  meere  brutal,  end  som   sædvanlig.  — 

Efter  denne  Beretning   vil    den  høie  Direction  erfare,   at  ieg 

ikke  har  tilføiet  Chor-Syngemesteren  nogen  Ulempe,  uden  den 
som  hans  eget  pøpelaglige  Forhold  har  fremledt  ved  at  vise 
een  Conduite  i  Proseniiimet  ved  Prøven,  som  kun  kan  passe 
sig  i  et  Skuur  eller  Fæe-Stald  hvor  han  ikke  møder  andet 
end  Qvæget  med  Vogteren;  ieg  har  handlet  efter  min  Embeds- 
pligt, og  paasee[t]  at  Theater  Lovene  haandhæves  og  ingen  for- 
nermes  eller  krænkes.  Omendskiøndt  det  er  min  første  og  hel- 
ligste Pligt  at  vise  Lydighed  mod  Love  og  mine  høye  Foresatte, 
saa  troer  ieg  at  ingen  Magt  kan  formeene  mig,  naar  Chor  Synge- 
mesteren  kommer  i  vores  Forsamlings  Sal  Foyéen,  eller  i  Pro- 
seniummet  med  Hatten  paa,  at  sige  ham,  som  Professor  Schiel- 
lerup  sagde  til  Etatz-Raad  Bodendich  der  beholdt  Halten  paa 
under  den  førstes  Forelæsning:  Mand  med  Hatten  paa,  tag  Hatten 
af,  Mand;  hvis  Chor-Syngemesteren  havde  handlet  som  Boden- 
dick,  indseet  det  usømmelige  i  sin  Adfærd,  og  forandret  den, 
saa  havde  han  jo  undgaaet  min  Assistance.  — 

Da  bem*^  Krossing  har  givet  saa  tydelige  Beviis  paa  hans 
Foragt  for  Lovene,  viist  Trods  imod  mig,  som  Chefens  Repre- 
sentant  ved  Prøverne,  saa  indstiller  ieg  underdanigst  til  den 
høje  Direction,  om  han  ikke  maae  blive  anseet  med  Straf  i 
Følge  Theatrets  Reglement  13  §  og  i  øvrigt  anviist  sin  Plads  i 
Coulissen,  hvorfra  han  kan  dirigere  sit  Chor. 

TIL  THEATERDIREKTØR  JONAS  COLLIN. 
[1826]  [78] 

Hr.  Studiosus  Bøtger  har  bedet  mig  anbefalet  sig  til  Theater 
Directionen  ved  hans  forestaaende  Fremtrædelse  i  Morgen;  hans 
ædle  Karakteer  behager  mig,  og  da  hans  og  hans  Forlovedes 
Skiebne  er  aldeles  afhængig  af  Directionens  Dom  over  hans 
Forsøg  saa  vil  Hr.  Etatz-Raaden  gunstig  undskylde  mig,  om  ieg 
falder  Dem  besværlig.  — 

Hvis  Theatret  ikke  myldrede  af  saa  mange  negative  Talenter, 
vilde  ieg  aldrig  vove  at  tale  et  Ord  for  Hr.  Bøtger,  men  saa- 
længe  man  ikke  har  ladet  det  være  nok  med  Erindringen  om 
Jfr.  Aubertin,  nu  Mad.  Haack,  som  antoges  som  Sangerinde  for 
de  første  Roller,  og  manglede  ikke  allene  Gehør  for  Sangen,  men 
endogsaa  selve  Høre-Sandsen,  men  antog  endog  Reciseurens  Datter 
for  Elskerinde  Rollen    uagtet  hun  var  saa  uelskelig  som  muligt, 

men  man  taaler  endog  som  Jordhøys  Sucessor  i  Publikums  Haan, 
Bødkermester  Schou,  og  endogsaa  lader  Regiseuren  have  frit 
Spil  med  at  bringe  ham  og  Jfr.  Flamand  i  Virksomhed,  for  paa 
en  ligesaa  krybende  som  listig  Maade,  at  bede  om  Betaling  for 
dens  væmmelige  og  skadelige  Fremstilling,  saa  troer  ieg  at  kunde 
sige  et  Ord  til  Bølgers  Fordeel.  — 

Til  mit  Held  er  ieg  som  Instrukteur  sat  under  Værgemaal 
af  Dh:  Clausen  og  Ryge,  ieg  kan  derfor  ikke  skade  ved  min 
Anbefaling,  og  min  instructeurlige  Meening  om  at  de  Personer, 
som  ansættes  ved  Scenen  maa  have  Opdragelse,  Aand,  stærk  og 
bøielig  Tale-Stemme,  og  et  Ansigt  som  er  læseligt,  er  aldrig  kommet 
i  Betragtning,  hvorvidt  Hr.  Bøtger  efter  denne  Maalestok  for- 
tiener U.  G.  med  x  og  rrcn  vil  Hr.  Etatz-Raaden  erfare,  imid- 
lertid kan  man  med  faa  Midler  udrette  meget  ved  god  Anviisning 
og  Fliid,  og  siden  det  i  den  senere  Tiid  tolereres,  at  Theatrets 
Persohner  ikke  behøver  at  deres  Legemer  er  soigneret,  men  de 
kan  gaae  og  bevæge  Dem  paa  Scenen  ligesaa  glat  og  ordinairt 
som  paa  Gaden,  ja!  Ryge  kan  give  Underviisning  i  Anstand  og 
gratiøse  Bevægelser  og  Mad.  Liebe  i  qvindelig  Ynde  og  selv  spille 
Cherubine  di  amore,  saa  meener  ieg  at  turde  vove  et  Ord  til  Gunst 
for  en  Stakkel,  som  døer  af  Kierlighed  til  den  dramatiske  Kunst.  — 

Vel  veed  ieg  at  saaledes  nytter  det  ikke  at  argumentere  for 
Deres  Velbaarenhed,  thi  mine  Argumenter  vil  ved  Deres  lyse 
Blik  let  blive  Beviis  mod  Sagen,  og  man  I:  vide  Regiseuren  :[ 
kunde  svare  og  sige,  fordi  man  veyede  falsk  i  Gaar  skal  man 
derfor  ikke  giøre  det  i  Dag.  — 

Deres  Velbaarenhed  vil  gunstig  tilgive  mig,  at  ieg  i  min 
Mindreaarighed  vover  at  snakke  med,  eller  andrage  noget,  men 
det  er  efter  Regiseurens  Distinctioner  —  kun  som  Mennesket 
Frydendahl,  og  ikke  som  Instructeur,  Skuespiller,  eller  hvilket 
som  helst  Theater-Menneske,  at  ieg  vover  at  bede  om  en  lille 
Plads  for  stakkels  Bøtger,  som  i  Sammenligning  med  den  hele 
fatale  Legion  er  ligesaa  værdig  som  .Regiseurens  Protegér  og 
meere  æragtig  for  Scenen.  — 

1826,  22.  Juni.  [79] 

Af  alle  Systemer  og  jevne  Theorier,  er  Naade-Systemet,  efter 
min  Formeening,  det  meest  ødelæggende  for  et  Theater,  thi  snart 

tolereres  stivbenede  Dansere,  hæse  Sangere,  dorske  og  flaue  Skue- 
spillere og  væmmelige  Actricer;  den  lykkelige  begavede  Artist 
maa  arbeide  for  disse,  og  Bestyrelsen  har  intet  at  opmuntre 
eller  belønne  denne  med,  thi  hiin  Hær  af  Stympere  opsluger 
alt,  hvad  Bestyrelsen  saa  gierne  vilde  give  den  fortienstfulde 
Mand.  Da  Deres  Velbaarenhed,  til  Theatrets  Held,  er  å  la  tete 
for  Forretningerne,  vil  De  ikke  lengere  taale  dette  Naade  System, 
men  regiere  eene  med  Retfærdighed,  vil  ikke  taale,  at  den  for- 
ræderiske Protocolist  sætter  en  Skillevæg  —  hvor  han  kan  — 
for  alt  hvad  der  er  skiønt,  godt  og  nyttigt,  vil  ikke  taale,  at  han 
lengere  skal  kiæle  for  sin  Egoisme  og  opoffre  Theatrets  Ære  og 
Held,  ved  at  prædinere  snart  den  eene  eller  anden  af  sine  stygge 
Paarørende,  for  Exempel  hans  Svigersøn  som  er  en  miserabel 
Chorist,  et  udleet  Drog  af  en  Prøveskuespiller  og  som  ikke  har 
nogen  anden  Adgang  til  Scenen  en[dj  Protocolistens  Datters  sand- 
selige  Natur,  hans  forrige  Svigersøns  Broder,  et  Menneske,  som 
hverken  kan  læse,  skrive,  tænke,  tale,  føle,  er  givet  Ret,  at  kalde 
sig  min   Kammerat. 

Disse  Maneuvre,  grundende  paa  Naade-Systemet,  at  bringe 
saadanne  Persohner  frem  paa  Scenen,  er  det,  som  bringer  den 
bedrøvede  ydmygede  Bøtker  paa  den  Tanke,  at  han  ligesaa  vel 
som  Bødkermesteren,  maa  tillades  at  prøve  i  det  mindste  eet  Aar, 
og  at  Directionen  handler  ubillig  mod  ham,  naar  saadan  et  Drog 
kan  blive  ved  Scenen  og  han  afviises.  —  Dette  fordervelige  Naade- 
System  har  ogsaa  bragt  mig  —  som  Gartner  i  Kunstens  Have, 
at  bede  om  Plads  for  nok  en  Vandgreen  uagtet  det  burde  være 
min  Pligt,  at  bede  om  at  Vandgreenene  skiæres  af,  jo  før  jo  heller. 

Da  Deres  Velbaarenhed  interesserer  sig  for  den  unge  Mand, 
saa  tillader  ieg  mig  underdanigst  en  anden  Bøn  i  denne  Sag, 
efter  hvad  ieg  lover  mig  af  Fremtiden  og  Retfærdigheds  Love, 
ikke  tillade  at  Bøtker  fremstiller  sig  paa  Scenen,  thi  naar  han 
er  trykt  lyslevende  ved  en  Debut,  saa  frygter  ieg  at  han  bliver 
blameret  og  gaaer  samme  Vei  som  den  unge  Poet  som  var  Bra- 
miner i  Lanassa,  ieg  troer  hans  Navn  var  Andersen,  og  Hr. 
Etatz-Raaden  har  den  Sorg  at  maa  viise  ham  Døren  som  De 
snart  nødes  til  at  giøre  ved  Schou  og  fleere  for  at  retfærdig- 
giøre  hvad  der  er  skeet  Bøtker. 

Blegdamsvegen. 

Frederiksborg,  1826,  3.  Juli.  [80] 

Krybende  Mennesker  finder  mange  ligesaa  modbydelige,  som 
krybende  Dyr  og  flygter  for  dem,  ymidlertid  er  det  dog  lykkedes 
Placat-Skriveren  at  erholde  en  Plads  for  sin  Datter  ved  Scenen, 
uagtet  sin  dværgagtige  Skabning  og  fiollede  eller  halvfiantede 
Maner  som  Elskerinde,  og  da  Rolle-Ranerier  drives  af  bem*^ 
Placatskriver  i  mange  Aar,  upaatalt,  for  sig  og  sin  nærværende 
og  tilkommende  Familie,  saa  overdrages  hun  endog  Synge  Par- 
tier i  Elskerinde  Faget,  indtil  hun  endelig  udhysset  og  udleet 
har  retireret  sig.  —  Saa  lenge  Forretningerne  vare  som  i  for- 
rige Tider  i  en  uskyldig  Mands  Hænder,  som  var  et  Barn  i 
Forstand  og  Villie,  saa  loe  ieg  hiertelig  over  alle  de  Grunde  som 
Skielmene  fremførte  for  at  udføre  dens  Intriguer  og  —  taug, 
men  i  dette  Øyeblik,  da  de  reeneste  Hensigter  for  Scenens  Ære 
og  Lykke  ere  komne  i  Kraftens  Haand,  troer  ieg,  efter  mit  vel- 
meenende  Sindelaug,  at  det  er  min  Pligt,  at  underrette  Deres 
Velbaarenhed  om  et  nyt  Spil  af  Placatskriveren  for  Svigersønnen 
igiennem  Hr.  Søbom  for  at  bringe  ham  tilbage  til  Chor  Tjene- 
sten, hvis  saadant  skeete,  og  det  var  tænkeligt,  at  man  atter  med 
Attester  og  Bønfalden  kunde  bedrage  Directionen,  og  faae  Ved- 
kommende til  at  handle  saa  inconsequent,  er  Directionen  com- 
promitteret,  og  Begrebet  om  Love  og  Bestemmelser  ved  Theatret 
giort  latterlig,  thi  først  forkastedes  han  som  Eleve  og  fandtes 
duelig  som  Chorist,  nu  forkastes  han  som  Chorist  og  findes 
duelig  som  Eleve,  og  nu  attraaer  man,  uagtet  Directionens  Be- 
stemmelse, at  han  skal  findes  duelig  som  Chorist;  man  kunde 
billig  spørge,  hvem  er  det  som  siger  falsk  Vidnesbyrd?  Men 
alle  vil  snart  opdage  at  den  vigtigste  Grund  hvorfor  han  bevares 
for  Scenen  og  lønnes  af  Theater-Kassen  er:  at  han  er  Mad.  Schous 
Mand,  Skamfærd!  Hvad  det  vil  give  Stof  til  Latter  og  Studen- 
terne raabe  Bravo  naar  Mad.  Schous  Mand  kommer  frem,  og 
hvilken  Haan  for  Bøtger  og  hans  Medstuderende.  — 

Jeg  vender  snart  tilbage  til  Byen,  og  bliver  der  til  min  Svi- 
gersøns Afreyse  med  Cadet-Skibet,  ymidlertid  har  ieg  den  Ære 
at  anbefale  mig,  indtil  ieg  persohnlig  kan  forsikre  Deres  Vel- 
baarenhed at  ieg  er  Deres  underdanige  og  hengivne  etc. 

TIL  THEATERDIREKTIONEN. 
1827,  25.  Juni.  [81] 

Efter  Girculaire  fra  Theatrets  Reciseur  er  ieg  opfordret  at 
afgive  mit  Andragende,  om  de  Roller,  som  ieg  ønsker  at  blive 
befriet  for;  i  denne  Anledning  maae  ieg  underdanigst  bemærke, 
at  ieg  ved  forrige  Saisons  Ende  havde  efter  Theatrets  Love  ad- 
skilllige  Roller  at  afgive  og  hvoraf  ieg  kun  er  blevet  fritaget  for 
en  eeneste,  hvorfor  ieg  gientager  min  underdanige  Anmodning 
for  Fritagelsen  af  disse,  som  ieg  ogsaa  i  Almindelighed  ønsker 
at  ieg  maa  fratræde  Scenen  aldeeles,  da  min  Alder  og  Aftagelse 
paa  Aands  og  Legems-Kræfter  giør  det  umuelig  at  vedblive  at 
arbeide  som  forhen,  og  at  ieg  i  det  mindste  fritages  om  For- 
aaret  og  Efteraaret,  da  Reciseurens  Privilegium,  at  tillukke  alle 
Adgange  til  frisk  Luft,  udsætter  mig  for  Tabet  af  Helbred  og 
Liv,  i  den  Anledning  maae  ieg  underdanigst  afgive  følgende  Be- 
retning herom;  Enhver  som  kiender  Theatrets  Tilstand,  veed  at 
Reciseurens  Virksomhed,  med  ærede  Familie,  er  ligesaa  ønskelig 
for  Scenen,  som  Møllets  i  Theatrets  Guarderober,  men  hvad  der 
er  ligesaa  oprørende  som  beskiæmmende,  er,  at  det  hele  skue- 
spilelskende  Publicum  maae  plages  ved  at  sidde  i  en  Varme- 
Grad,  som  giør  det  Nydelsen  af  Skuespillet  meget  besværlig  og 
næsten  utaaleligt,  og  udsetter  det  for  alskens  Sygdomme,  naar 
det  skal  forlade  Skuespilhuset  og  pludselig  komme  i  den  kolde 
Aften-Luft,  fordi  den  udueligste  af  alle  Reciseurer  i  hele  Civili- 
sationens store  Rige  har  den  ugudelige  Egoisme,  at  lade  alle 
Vinduer  og  Døre  lukkes,  naar  han  skal  fungere,  det  er:  ringe 
med  en  Klokke,  stille  sig  paa  Siden  af  Teppet,  med  en  venne- 
salig  Mine  nikke  til  Orchestrets  Anfører,  og  derpaa  raabe,  lad 
gaae  Gynther,  af  Theatret;  for  disse  lave,  ubetydelige  Forret- 
ninger maae  ieg,  hvad  mit  Vedkommende  angaaer,  i  en  bræn- 
dende Hede,  og  med  et  saa  ubeqvemt  Legeme  som  mit,  frem- 
stille voldsomme  Affecter,  hvorved  ieg  bringes  i  en  saa  stærk 
Uddunstning,  at  ieg  næsten  aandeløs  søger  et  aabent  Vindue  for 
at  drage  Luft  som  ieg  kun  kan  finde  i  mit  Værelse,  hvor  ieg 
møder  den  væmmeligste  Stank,  som  udbreder  sig  fra  Latrinerne, 
thi  bemeldte  Reciseur  befaler,  at  endogsaa  der,  hvor  hans  Charge 
ikke  befaler  ham  at  fremstille  sig  —  i  Kielderen  —  at  Vinduerne 
ogsaa  der  skal  være  lukkede;  man  har  fortalt  mig,  at  han  under 

et  sælsomt  Paaskud,  at  Dagen  skinnede  fra  Kielderen  paa  Thea- 
tret  under  Forestillingen  ':  i  Vinter-Maanederne?  :  har  af  Theater- 
Kassen  erholdt  en  Gratification  til  en  Maskin-Karl,  som  besørgede 
Vinduesskudderne  i  Kielderen  tillukkede,  for  at  sikkre  ham 
for  Træk- Vind;  ymidlertid  kan  ieg  bevidne,  at  han  ikke  forlader 
sit  Værelse  uden  a-t  bedække  Hovedet,  naar  han  skal  ned  paa 
Theatret,  uagtet  han  har  en  tyk  Peruque,  og  Vandstøvler  og  alle 
Huller  stoppede,  hvorfra  frisk  Luft  kunde  indtrænge  sig.  — 

Den  Magt  og  Indflydelse  bemeldte  Reciseur  har  over  Thea- 
trets  Betjente  etc.  etc.  giør  den  strengeste  Lov  unyttig,  og  hvis 
ikke  den  Reciseurlige  Throne  omstyrtes,  vil  Publikum  blive  martret 
paa  sædvanlig  Maade  og  jeg  tabe  Resten  af  mit  Helbred,  thi  alle- 
rede føler  ieg  mange  Gigt-Smerter  i  Sider  og  Bryst,  i  Knæe  og 
Fod,  som  Følge  af  Reciseurens  Foranstaltninger  for  sit  Velbe- 
findende, da  den  ækle  Luft-Pøl  hvori  ieg  paa  Theatret  maae 
bevæge  mig,  nøder  mig  til  at  oplukke  mit  Kammer- Vindue,  naar 
ieg  skal  omklædes  etc,  hvorved  ieg  har,  for  en  stor  Deel,  øde- 
lagt min  forhen  stærke  Constitution.  —  Efter  Selvvedligeholdel- 
sens hellige  Pligter  giver  ieg  mig  den  underdanige  PYihed  at 
indberette,  at  ieg  ikke  af  ovenanførte  Aarsager  kan  giøre  nogen 
Tieneste  som  Skuespiller,  hverken  [om]  Foraaret  eller  om  Efteraaret, 
da  ieg  ikke  for  nogen  Priis  vil  være  Krøbling,  fordi  Theatret 
har  en  saa  kaldet  Reciseur  der  er  en  Original  i  Særhed  og  Dum- 
hed, og  er  endog  saa  uduelig  i  alle  Reciseurlige  F'orretninger, 
af  nogen  Betydenhed,  at  han  ikke  engang  kan  annoncere  noget 
fra  Theatret,  hvilket  netop  paaligger  Reciseuren  ved  alle  Theatre, 
men  at  man  for  at  bøde  paa  denne  Mangel  har  maattet  lade 
en  Skuespiller  i  dramatisk  Dragt  udføre  det,  f.  Ex.  Hr.  Cetti 
som  Figaro,  et  værdig  og  saare  passende  Costume,  naar  Skue- 
spilleren fremtræder  som  den  Kongelige  Directions  Organ  for 
Publicum?! 

I  Følelsen  af  mine  Pligters  troe  Opfyldelse  i  min  lange 
Tieneste,  haaber  ieg  at  den  høie  Direction  vil  erkiende  Nødven- 
digheden af,  at  ieg  søger  at  bevare  mine  Lemmers  Førlighed, 
for  om  ieg,  maaskee  endnu  nogen  Tid,  kan  efter  hans  KongeUg 
Mayestæts  Ønske  vedblive  i  Theatrets  Tjeneste,  og  at  ieg  ikke 
skal  slæbe  mit  Legeme  ved  en  Krykke,  som  et  levende  Mindes- 
Mærke  paa  den   Synderlighed  at  Theatret  beholder  en  Caricatur 

af  Reciseur,  hvis  Vaner  og  Fordomme  ere  liig  en  gammel,  dum, 
gienstridig  Jødes,  og  at  ieg  har  Ret  til  at  anvende  alle  optænke- 
lige Midler  for  at  undgaae  den  uljykkelige  RossingsSkiebne. 
Friderikshvile  paa  Østerbroe. 

TIL  JONAS  COLLIN. 
1829,  5.  Februar.  '  [82] 

I  Tillid  til  Hr.  Doktorens  cristelige  Sindelav  androg  ieg  hos 
Ham,  at  ieg  maatte  erholde  en  hviid  Kypperts  Nattrøie  med 
Ærmer  da  ieg  ikke  meere  kan  taale  i  Montefiasio  Rolle  at  være 
saa  blottet  i  1^*^  Akt,  hvor  ieg  har  kun  en  stor  Sloprok  til  at 
skiule  mig  med  og  som  ieg  drapperer  mig  saaledes  med  at  den 
ikke  yder  mig  den  Varme  ieg  behøver;  imod  min  Formodning 
afslog  han  mig  det,  og  gav  mig  Anviisning  paa  noget  som  han 
brugte  i  Fehrbellin;  i  Hververne  savnede  ieg  ogsaa  en-Trøie  og 
maatte  hielpe  mig  med  en  Vest. 

Tilgiv  ieg  besværer  Deres  Høyvelbaarenhed  med  denne  væm- 
melige détaile,  men  ieg  plages  saameget  af  Forkiølelse  som  ieg 
har  faaet  i  Theatrets  Tjeneste,  at  ieg  ikke  kan  bære  meere  uden 
at  melde  mig  syg,  hvorfor  ieg  haaber  at  hans  Plan,  som  fore- 
kommer mig  at  være  et  Supplement  til  hans  Skarnagtighed  imod 
mig,  maa  strande,  og  ieg  settes  i  stand  til  at  opfylde  alt  hvad 
Hr.  Etalzraaden  behager  at  befale  mig.  — 

PS.  Den  slette  Skrift  beder  ieg  at  undskylde,  men  det  er 
skrevet  i  Mørke,  og  ieg  har  ingen  Kaft'e  faaet. 

TIL  THEATERDIREKTIONEN. 
1832,  10.  April.  [83] 

Efter  de  Beretninger,  som  Theater  Directionen  haver  mod- 
taget af  Regisseuren  og  af  mig,  Frydendahl,  om  den  ubesindige 
Adfærd  som  Hr.  Docter  Ryge,  Instructeur  en  Scene,  udøvede 
Løverdag  Aften  den  31  Martz  efter  Opførelsen  af  Elverhøi,  kunde 
det  synes  unødvendig  at  giøre  end  videre  Anmeldelse  derom,  da 
det  er  vist  den  ærede  Direction  ligesaa  magtpaaliggende  at  straffe 
en  aldrig  tilforn  hørt  saa  voldsom  Handling  og  forebygge  slige 
scandaleuse  Scener,  som  det  er  Skuespil-Personalet  af  største 
Vigtighed,  for  vores  borgerlige  Agtelse  og  personlige  Sikkerhed, 
at  paastaae  ham  afstraffet  efter  Lovenes  hele  Strenghed.  — 

Hr.  Docter  Ryges  Lidenskabelighed  liar  Directionen  saa  ofte 
erfaret  ved  de  mange  Klager  over  Mishandlinger  af  ham,  baade 
moralske  og  pfysiske,  som  Personalet  siden  den  mod  mig,  Eenholm, 
[udviste]  voldsomme  Adfærd,  hvorved  Skuespil  Huset  blev  lukket 
og  Theater  Kassen  tabte  en  Aftens  Indtægt,  Personalet  og  Be- 
styrelsen, givet  til  Priis  i  Publico  for  spottende  Haan-Latter,  at 
hans  sidste  lovstridige  Adfærd,  ikke  er  andet  end  et  gientaget 
Beviis  paa  hans  Ringe- Agt  for  Loven,  Directionen  og  selskabelig 
Orden,  da  han  aldrig  er  straffet  derfor,  men  undviget  med  Af- 
bigt og  Forsikring  om  en  bedre  Opførsel.  — 

Ved  Skuespillet  Elverhøis  Opførelse  havde  Hr.  Skuespiller  See- 
man  det  Vanheld  at  forglemme  at  sige  i  Forrening  med  Mad.'" 
Wexschall  nogle  faa  Ord,  hvoraf  Hr.  Ryge,  Instructeur  en  Scene, 
tog  Anledning  paa  en  voldsom  Maade  at  yttre  sin  Vrede  under 
Slutnings  Choret,  og  paa  Veyen  til  Afklædnings  Værelset  overfaldt 
bem*^  Seeman  med  en  Grad  af  Vrede  i  manges  Nærværelse, 
at  det  var  tydelig  for  alle  Omstaaende  at  en  Art  Vanviid  be- 
herskede ham,  og  efter  at  Seeman  havde  bragt  Mad.  Wexschall 
til  sit  Værelse  drog  Docter  Ryge  sit  Sværd  af  Skeden  som  ieg, 
Liebe,  Bauer,  Phister  vare  Øyenvidne  til,  truede  Seemann  der- 
med, og  i  sit  Raseri  brølede  af  ald  Magt,  efter  Sædvane,  at  han 
skulde  møde  ham,  og  vilde  tvinge  ham  til  at  følge  med  sig  i 
sit  Værelse,  og  der  at  fortsette  denne  scandaleuse  Scene.  Efter 
ovennævnte  af  Hr.  Ryge,  Instructeur  en  Scene,  udøvede  Attentat 
og  fleere  Aars  fortsatte  Brutalitet,  vil  den  høie  Direction  sikkert 
erkiende,  at  vi  ere  nødtvungne  at  anraabe  Lovenes  Overholdelse 
og  befrie  os  eengang  for  alle  fra  Fornermelser  og  Beskiemmelser 
som  bem*^  Ryge  udøver  mod  alle  uden  Hensyn  til  Kiøn,  Alder, 
Forhold,  og  hvoraf  Directionen  vel  har  erfaret  en  stor  Mængde, 
men  dog  langt  fra  ikke  den  hele  Scene. 

Paa  Grund  heraf  ansøge  vi  underdanigst,  at  vi  maae  blive 
henviiste  til  en  blid,  smidig  og  fornuftig  Mand,  om  hvad  vi  have 
at  aftale  Gostumet  betreffende,  og  endelig  at  Hr.  Docter  Ryge, 
maae  blive  entlediget  fra  de  Forretninger  som  paaligge  en  In- 
structeur en  Scene,  da  enhver  af  os  maa  befrygte,  at  den  mindste 
Misforstaaelse  bringer  ham  i  Lidenskab  og  endes  i  Vanvids  Ra- 
sede, hvilket  vi  som  fredelskende  Kunstnere  og  i  selve  Kunstens 
Tempel  ikke  kan  forsvare  os  imod.  — 

Ringeagt  for  Loven  og  Aiitoritelerne  mod  Theatret,  giorde 
ham  altid  dristigere  mod  os,  undtagen  da  han  var  suspenderet 
for  noget  Lignende  mod  selve  hans  Foresatte,  og  Agtelse  for 
udvortes  Velanstændighed  formaaer  han  ikke  i  sit  Raserie  at  tage 
Hensyn  til.  — 

Med  Hensyn  til  Klagen  selv  enig 
med  Concepisten;  Maaden  at  for- 
sikkre  os  den  forønskede  Fred  i 
Fremtiden  overlades  til  vore  høie 
Foresatte. 


G.  Stage.         Liebe. 
Foersom. 


Lindgreen. 
Enholm. 
Overskou. 

Holst. 

C.  Winsløv. 

N.  P.  Nielsen. 


Hass. 
Bauer. 
Ph  ister. 
J.  Winsløv. 
Schwartzen. 
Kirchheiner. 
Holm. 
Hvid.  Cetti. 

Kragh. 
Hr.  Instructeur  Frydendahls  Bøn  og  Forestilling  til  den  høie  Di- 
rection  istemmes  i  alle  deres  Dele. 
Rosenkilde. 


TIL  INSTRUKTØR  N.  P.  NIELSEN. 
1834,  7.  Maj.  [84] 

Saa  De  troer  virkelig,  at  det  vilde  være  et  lystigt  Hop  i  Deres 
forehavende  Forestilling  hvis  ieg  paatog  mig  at  udføre  Cupidos 
Rolle?  Nei,  min  unge  Ven,  ieg  prostituerede  mit  Legeme,  blev 
vemmelig  for  Spectatores  og  saarede  mine  Venners  og  Slægts 
gode  Følelse  for  mig,  ieg  synger  af  alle  Kræfter  pa'a  min  Fi- 
nale og  vil  ikke  representere  Kierligheds  Guden,  hverken  paa 
et  Stillads,  til  offentlig  Skue,  eller  i  Amors  Tempel,  og  saaledes 
som  ieg  kiender  Deres  Delicatesse,  vil  De  bebreide  Dem  selv, 
om  Hr.  Bruun,  som  sælger  Tegninger  paa  Theater  Costumer, 
hang  et  coloreret  Portrait  af  Pelican  som  Cupido,  med  mit  Navn 
under,  paa  et  Torv  eller  Stræde  hvor  den  gabende  Hob  kunde 
more  sig  over  min  Theater  Galenskab  i  mit  68  Aar. 


TIL  THEATERDIREKTIONEN. 
1835,  I.Maj.  [85] 

Min  Anstrængelse  for  at  skiule  min  Affældighed  og  Mangler, 
naar  jeg  skal  fremstille  mig  paa  Scenen  er  forgieves.  Naturen 
fordrer  efter  69  Aar,  sin  Ret  =  Hvile.  — 

De  ofte  gientagne  Ansøgninger  om  min  Afskeed  fra  Scenen, 
niaa  have  beviist  Directionen  hvor  smertelige  Forholdene  og 
Forretningerne  vare  blevne  mig,  thi  allerede  i  Aaret  1799  indgav 
leg  min  underdanige  Ansøgning  om  Tilladelse,  at  maatte  fratræde 
Scenen,  og  da  den  ikke  bevilgedes  mig,  forsøgte  ieg  med  Ned- 
sættelse i  Gage  at  blive  befriet  for  en  Del  af  Forretningerne, 
som  heller  ikke  bevilgedes,,  hvilket  vedlagte  Directionens  Svar 
af  4  September  1799  beviiser. 

Da  Naturen  forlængst  har  dicteret  min  Afskeed,  og  min  Æres- 
følelse siger  mig,  at  Øyeblikket  er  nær,  at  Theatret  forvandles 
til  min  Skampæl,  hvor  ieg  vil  fremstille  mig  som  en  skamløs 
Usling,  forfulgt  af  Tilskuernes  Haan-Latter,  saa  haaber  ieg  at 
den  høie  Direction  vil  gunstig  tillade  min  Fratrædelse  fra  Scenen, 
og  indstille  mig  til  Afskeed,  saaledes  som  ieg  efter  50  Aars  Tje- 
neste kan  giøre  mig  Haab  om,  med  de  Rettigheder  og  Adkom- 
ster mine  Formænd  tilkom,  og  have  erholdt. 

Eftersom  ieg  i  de  sidste  10  Aar,  uagtet  min  høie  Alder,  har 
giort  ligesaa  megen  Tjeneste  i  eet  Aar,  som  de  af  Personalet 
der  have  erholdt  Gage  og  Emolumenter  som  ieg,  have  giort  i 
10  Aar,  og  endelig  bevilgedes  Afskeed  for  50  Aars  Tjeneste,  saa 
smigrer  ieg  mig  med,  at  de  3  Maaneder  af  forestaaende  Saison, 
vil  blive   mig  eftergivne. 

I  Tillid  at  den  høie  Direction  velvillig  understøtter  denne, 
min  Ansøgning,  at  ieg  kan  udhvile  min  trættede  Siel,  og  ende 
i  Fred  de  faa  Dage,  som  ieg  har  tilbage  af  Livet,  forbliver  ieg 
mine  høie  og  ædle  Herrer,  etc. 


ADAM  GOTTLOB  GIELSTRUP. 

1753—1830. 

TIL  H.  V.  V.  WARNSTEDT. 

Hamburg,  1788,  16.  Maj.  [86] 

først  maa  ieg  Bede  om  forladelse  at  ieg  ikke  kom  for  at 
giøre  min  afskeeds  Compliment  men  ieg  hafde  paa  det  sidste 
saa  meget  at  Rende  om  saa  det  var  mig  Umuelig. 

Reysen  hertil  er  Gud  skee  lof!  gaaet  got  men  vi  har  haft  et 
Fatal  Veyr  med   Regen  og  storm;  i  Onsdag  Kl  6  kom  vi  hertil, 

og  vores  Reyse  omkostninger  Undtagen  de  13  R^'  paa  Posten 
beløber  sig  lige  fra  Kiøbhavs  Posthuus  lige  til  vores  Qvater  til 
akkurat  7  R*^'  hver.  Naar  man  nu  Regner  hver  Statsion  Kudsken 
som  efter  Forordningen  skal  have  8  sk.  saa  kand  man  ikke  vel  leve 
knappere.  Vi  har  sparet  4  R^'  og  8  sk.  hver,  ved  det  ieg  ve[ejd  Post 
Reglementerne  med  de  fordømte  Litsen  Brødre  som  aldtid  er 
grove  og  vil  nare  Reysende.  Men  de  faae  ikke  1  sk.  af  os  Thi  di 
skal  slet  intet  have  efter  Reglementet  naar  man  er  paa  Posten, 
jaltsaa  sparetj  |Studenstrup  maa  mari  Pas'  paa  sin 
Reys  Penger  Reysen  er  ellers  gaaet  med  Spas  og  løyer, 
Jansen  har  leet  [og]  grinet  i  et  væk.  Der  var  mange  Passagerer 
og  een  maa  da  altid  holde  lyset,  og  denne  var  en  Herrenhut 
fra  Kibh:  en  herlig  Caracter.  Jansen  er  en  god  Fyr  og  engen 
lumsk  Compliment  Mager;  vi  ønskede  at  vi  kunde  Reyse  heele 
Veyen  sammen  siden  vi  ere  temmelig  eens  Sindede,  ieg  har  haft 
Katar  for  miet  Bryst  af  den  meegen  Regen  men  nu  ieg  har  Sve- 
det paa  gammel  Øel  og  Peber  nu  er  det  Gud  skee  lof  forbi.  — 
ligesom  vi  gik  af  Vognen  gik  vi  [i]  Comedien  og  Saa  et  Nyt 
stykke  Hofmod  stærkere  end  Fattigdom  hvorudi  Skrø- 
der  spiller  En  gammel  Kammer  Junker  som  er  paa  Pansion, 
som  han  gav  med  ald  den  skiønhed  og  Sandhed  man  kand 
vente  af  En  stor  Mand.  Hans  Monnologer  gav  han  fortrefelig, 
og  gik  der  gandske  Rolig  for  sig  self  o!  det  er  herlig,  han 
tænkte  hverken  [paa]  Parterre  eller  Loger  men  gik  der  i  sin 
Egen  stue  saa  gandske  natuerlig.  Her  er  verkelig  mange  gode 
Skuespiller  Undtagen  et  Par,  som  Jager  efter  Klap,  og  giør  for- 
færdelig stiøy,  skreger  og  Skraaler  og  giør  en  Helvedes  Aliarm, 
[og  derfor  Klapper  den  gode  Dumme  Hamburger  og 
siger  den  Karl  arbeyder  for  sine  Penge;  fruentimmerne 
spiller  ikke  saa  got  som  vores  Thi  de  er  lutter  Klap  Jagere.  | 

ieg  beder  om  forladelse  naar  ieg  kommer  i  gang  med  Thea- 
thre,  saa  bliver  ieg  saa  længe  ved,  og  bliver  snart  en  Geert 
Westfhaler.  ieg  vil  derfor  holde  op  dermed  til  beleyligere  sted; 
i  Morgen  Reyser  vi  i  Guds  Navn  videre  Til  Frankfurt  og  der 
maa  vi  skilles  ad;  Kl  1  i  Morgen  Reyser  vi,  dette  Brev  er  nu 
lidt  ligefrem  men  Kamh.  tager  det  ikke  ilde  op.. 

TIL  KONGEN. 
1790.  17.  December.  [87J 

Fra  mit  syge-Leie  anraaber  jeg  i  allerdybeste  Underdanighed 
Deres  Kongelige  Majestet:  om  at  vorde  befriet  fra  at  udstaae 
(len  Straf  Deres  Majestet  haver  tilkiendt  mig  formedels  mit  Spill 
udi  de  svermende  Philosopher  sidst  afvigte  Tiirsdag.  leg  ind- 
seer nu  min  Forbrydelse  og  paa  det  indstændigste  og  allerun- 
derdanigste afbeder  den. 

leg  troede  mig  fornærmet,  og,  forledet  deels  af  overdreven 
Konstner-Ære,  deels  af  mit  onde  Lune,  manglede  jeg  mine  Plig- 
ters Opfjidelse  ved  ikke  at  give  min  Rolle  som  jeg  kunde  og 
burde. 

Jeg  vilde  være  tabt  for  min  Familie  dersom  jeg  skulde  være 
saa  ulykkelig  ikke  at  bevæge  Deres  Majestet  til  Medlidenhed; 
thi  jeg  er  alt  for  svag  til  at  kunde  betræde  Scenen  efter  at 
have  overstaaet  saa  vanærende  og  ved  Skuepladsen  saa  usæd- 
vanlig Straf. 

Vel  indseer  jeg  at  have  fortiendt  den,  men  allernaadigste 
Konge!  jeg  smigrer  mig  med  det  allerunderdanigste  Haab  at 
Deres  Majestet,  i  Betragtning  af  min  øvrige  Vandel  som  Skue- 
spiller, af  min  inderlige  Fortrydelse  over  mit  Forhold  i  denne 
Sag,  det  hellige  Løfte  ikke  oftere  at  giøre  mig  skyldig  i  nogen 
slig  Forgaaelse,  for  denne  Gang  vil  lade  mig  det  være  Straf 
nok:  at  have  fortient  og  paadraget  mig  Deres  Majestets  Unaade, 
hvis  Modsatte  at  erhverve  jeg  før  altid  haver  anseet  og  herefter 
skal  ansee  som   Hoved-Gienstanden  for  alle  mine  Bestræbelser, 

1803,  6.  December.  [88) 

Efterat  Jeg  paa  28  Aar  har  haft  den  Lykke,  at  staae  i  Der- 
res  Kongelige  Maiestæts  Tienneste  som  Skuespiller,  føeler  ieg 
nu,  at  ieg,  formedelst  een  Mine  Forresadte  bekiendt  Legems 
Svaghed,  der  længe  har  trykket  mig,  og  som  stedse  med  Alde- 
ren tiltager,  ikke  kand  Røgte  mit  Embede  saaledes,  som  ieg  efter 
Allerunderdanigst  Pligt  bør,  hvorfor  ieg  herved  i  allerdybeste 
Underdanighed  ansøger  Derres  Kongelige  Majestæt,  at  mig  i  Naade 
maatte  forundes  Afskeed  med  Pension. 

TIL  K.L.RAHBEK. 
Frederiksborg,  1812,  9.  Augnst.  [89] 

Min  Eyegode  Rabeck  og  Ungdoms  Ven! 

ifald  Du  ellers  endnu  er  den  samme  som  i  forrige  Tider? 
—  Jeg  skriver  natuerlig  og  ligefrem,  og  derfor  beder  Dig,  at  und- 
skylde min  ligefremhed'  Da  leg  sidst  saa  Dig  i  Kh.  lovede  Du 
mig  at  understøtte  hos  Kongen  min  Ansøgning,  men  endnu  har 
ieg  intet  faaet  noget  Svar.  Jeg  har  ingen  Patroner  som  Du  self 
ved,  og  derfor  haaber  allene  i  denne  ting  allene  paa  Dig  som 
gamel  Ven,  der  besidder  et  got  Hierte.  — 

Jeg  har  en  syggelig  Datter  der  koster  mig  300  ^  i  det 
Ringeste  om  Aaret,  og  ieg  har  kun  466''  i  Pension,  og  der- 
for har  maattet  arbeyde  hidtil  for  self  at  leve  anstændig,  og 
meget,  meget,  sparsomt.  —  Men  nu  skal  ieg  betale,  og  har  inttet 
de  skit  Penge,  altsaa  er  ieg  i  Helvedes  Nød  og  Knibe!  —Ambi- 
tion og  Fattigdom,  giør  nu,  Fandens  allarm  i  Mit  Sind  —  Herre 
Gud,  uden  at  beraabe  mig  paa  fortienster,  som  er  ellers  den 
gamle  forslidt[e]  Maade,  saa  vil  ieg  tilstaae,  at  ieg  slet  ingen  har 
haft,  men  vel  giort  mig  Umage  derfor,  og  derfor  ønsker  at  min 
gode  villie  maatte  komme  lidt  i  Retragtning.  —  Hvorfor  skal  ieg 
være  den  eneste  Undersaat  i  Dannemark  som  skulde  være 
uværdig  til  Kongens  Naade?  Kongen  har  været  saa  naadig  at 
give  Henrik  Using  200'"  i  Tillæg.  —  Det  er  sandt!  Jeg  kand 
inttet  giøre  det  som  Using  har  giort  i  Verden,  men  derfor  er 
ieg  ogsaa  i  dette  øyeblik  i  Trang  for  Penge.  —  Du  gode  gamle 
Dreng  leg  er  dog  med  ald  min  Pengetrang  dog  immer  i  got  og 
lystig  Sind,  men  kan  ikke  nægte  at  det  vilde  blive  endnu  bedre 
Dersom  Du  drev  min  Ansøgning  igiennem.  NB:  Der  maae  Iles 
dermed,  for  visse  Aarsagers  Skyld!  —  imidlertiid  forbliver  ieg 
Din  oprigtige  Ven. 

TIL  KONGEN. 
1818,  10.  April.  [90] 

Tillad,  at  en  Olding,  der  ugjerne  klager  og  aldrig  før  har 
klaget  Dem  sin  Nø^d,  vover  at  nærme  sig  Thronen!  Fro  ved 
den  Tanke,  at  jeg  dog  nogle  Gange  i  mit  Liv  har  bragt  Deres 
høisalige  Fader  og  Dem  til  at  glemme  Regentens  ulystelige  Øie- 

blikke  og  smile  sorrigfrit,  troer  jeg  det  dybt  i  min  Sjel,  at  De 
ei  vil  lade  mig  fare  med  Taarer  i  Graven. 

Jeg  kom  første  Gang  til  det  kongelige  danske  Theater  i  Aaret  1775 
og  debuterede  1777.  Frydefuld  vandrede  jeg  den  af  mig  valgte 
Bane,  skjøndt  i  smaae  Kaar,  og  opnaaede  først  1801  den  paa 
de  Tider  høieste  Gage,  eller  700  Rdlr.;  men,  fordi  mit  Liv  mod 
den  Tid  forbittredes  mig  paa  mange  Maader,  og  mit  Helbred 
svækkedes,  saae  jeg  mig  nødtvungen  til  1803  at  træde  ud  af 
min  Tjeneste,  og  da  bekom  jeg  i  Pension  466  Rdlr.,  hvilke  jeg 
siden  har  oppebaaret. 

Det  Talent,  jeg  har  haft  som  Landskabsmaler,  har  hidtil  sat 
mig  istand  til  at  fortjene  til  ved  min  Pensel,  hvad  jeg  behøvede, 
for  virkeligen  at  leve.  God  Huusholdning  har  holdt  det  For- 
hvervede sammen;  og  det  muntre  Sind,  Gud  gav  mig,  har  vel- 
signet selv  de  mindste  Smugler.  Men,  allernaadigste  Konge!  jeg 
er  65  Aar,  de  gamle  Øine  slaae  feil,  og  jeg  har  en  sindsvag 
Datter,  som  jeg,  da  hun  Intet  kan  fortjene  selv,  maa  betale 
Meget  for,  og  som  jeg,  saavidt  mig  muligt,  bør  betrygge  Frem- 
tiden saaledes,  at  hun  ei,  naar  jeg  ligger  i  Jorden,  skal,  siddende 
i  Graad  paa  min  Grav,  fortære  det  Brød,  hun  da  har  betlet  sig 
til.  Derfor  ene  er  det,  at  Oldingen  nærmer  sig  Dem,  aller- 
naadigste Konge!  Mildne  De  ham  hans  sidste  Skridt  her  paa 
Jorden !  Forunde  De  ham  i  Naade  det  Par  Dage,  han  har  igjen, 
som  De  har  forundt  mange  af  hans  Ligemænd  det,  den  Gage, 
han  forhen  havde,  i  Pension!  Han  har  bragt  Dem  og  mange 
Medborgere  til  at  glemme  mørke  Øieblikke,  opklare  De  ham 
hans  dalende  Øieblikke  herneden! 

Snart  slaaer,  efter  alle  Udsigter,  hans  sidste  Stund;  o,  lad 
hans  sidste  Ord  her,  hans  første  Ord  hisset  være  Velsignelser 
over  Dem,  den  Eiegode! 

CATHARINE  MARIE  GIELSTRUP 

FØDT  MORELL. 
1755—92. 

TIL  H.  V.  V.  WARNSTEDT. 

1785,  19.  April.  [91] 

Uhæ[l]digviis  seer  ieg  mig  nødt  til  at  fremkomme  for  Deres 
Hiøy-Velbaarenhed,  under  det  forhadte  Navn  af  Klagerinde  imod 
en  af  mine  Medspillende.  Men  Følelsen  af  Ære  og  Natuuer 
paa  min  Siide  og  de  mest  endfendtligste  Fornærmelser  paa 
Hr.  Schwarzes,  forleeder  Mig  til  at  tage  Tilflugt  til  Deres  Hiøy- 
Velbaarenheds  Beskyttelse,  altiid  holdende  mig  inden  de  Stil- 
heds og  Fredeligheds  Grændser,  som  Pligt  paalægger  mig,  kom 
ieg  i  Dag  d.  18  hujus  som  sædvandlig  paa  Prøve,  da  Skræder 
Hirs  spurgte  mig  hvad  Klæder  ieg  vilde  have  paae  i  Aften  til 
Kiærlighed  uden  Strømper;  hvortil  ieg  svarede,  at  han  maatte 
holde  sig  til  Sehns  eller  Hansens  Regie.  men  da  han  stedse 
paastod  at  Regien  var  forandret,  gik  ieg  ned  paa  Theatret  for 
at  begynde  min  Rolle,  svarende  endnu  at  ieg  ikke  vidste  noget 
af  de  Nye  Forandringer  i  Stykket.  Her  var  det  da  at  Hr.  Shwartz 
i  den  myndigste  Tone  og  for  Hcclc  Orkestret  tiltalede  mig, 
ladende  mig  viide,  at  der  laae  en  Resolution  med  Hans  Maje- 
stæts Haand   Underskreven  til  min  Afskedigelse. 

Deres  Høy-Velbaarenhed  vil  skiønne  self  hvor  krænkende 
en  saadan  Medfart  maatte  være  ved  enhver  Leylighed,  saa  meeget 
mere  her,  da  ieg  blef  overveldet  deraf  uden  ringeste  dertil  given  Aar- 
sag,  i  saa  mange  Uvedkommendes  Overværelse.  Dog  er  dette 
Langt  fra  ikke  den  eeneste  gang  at  ieg  har  erfaret  Hr.  Schwartz' 
uvillie  imod  mig  og  min  Mand,  og  som  han  ved  alle  Leyiig- 
hcder  ytrer  som  Trudsler  i  Hans  Maiestets  Navn;  et  Navn,  ieg 
troer  for  helligt  og  for  ærefuldt  til  idelig  at  være  i  en  Persons 
Mund,  der  saa  ofte  anfører  det  i  Utide.  Da  jeg  desuden  troer 
at  kunne  ansee  Hr.  Schwartz  som  min  Lige-Mand,  som  begge 
tiennende  Kongen  i  en  og  den  samme  Stand ,  saa  er  det  ieg 
herved  bønfalder  Deres  Hiøye  Velbaarenhed  om  Beskyttelse  for 
efter  tiden  i  mod  enhver  ubillig  Begegnelse  og  om  naadigst 
selfforagtende  Satisfaction  for  de  af  ham  i  Dag  imod  mig  ytrende 

Fornærmelser,  saaledes  at  ieg  fremdeles  kan  see  mig  for  samme 
betrygget;  da  ieg  paa  min  Siide  hverken  har  givet  eller  nogen- 
siinde  skal  give    billig  andledning   til   en  saa    uartig  Behandling. 


NIELS  HANSEN. 

1748—1828. 

TIL  THEATERDIREKTIONEN. 

1796,  16.  April.  [9S] 

Afvigte  Torsdags  Aften  efter  Forestillingen  af  Figaros  Givter- 
maal  hørte  jeg  Deres  Høy  Velbaarenhed  Marchal  Hauch  befale 
Skuespilleren  Hr.  Thessen:  »At  endskjønt  det  benævnte  Stykke 
skulde  den  følgende  Dag  opføres  uden  Prøve,  saa  maatte  han 
dog  alleene  komme  paa  Theatret  for  bedre  at  lære  sin  Rolle 
som   Bazile. 

Jeg  hørte  ikke  Hr.  Thessen  strax  at  besvare  dette;  men 
nogle  Minuter  sildigere  mødte  jeg  ham  paa  Theatret,  da  han 
halvafklæd  kom  i  fuld  Fart  fra  Kongens  Vestibule,  gebærdende 
sig  meget  opbragt.  —  Forbittret  udtalte  han  nogle  Uqvemsord 
men  saa  usammenhængende,  at  jeg  ikke  uden  Møye  fattede 
Meeningen  deraf  saaledes:  »At  han  som  en  23  Aars  gammel 
Skuespiller,  der  altiid,  ligesom  ogsaa  i  Aften,  havde  punktlig 
vidst  sin  Rolle,  var  ved  den  ommeldte  Tiltale  af  Hr.  Marchallen 
paa  det  ømfindtligste  fornærmet  « 

Dette  uskikkede  Optrin  af  den  gamle,  svage  Mand,  havde  jeg 
gjerne  vildet  dølge  for  Directionen,  da  Exempler  af  slig  Art 
aldrig  kan  friste  til  Efterfølgelse;  men  nogle  Yttrelser  des- 
angaaende,  have  mindet  mig  om  den  uangeneme  Pligt  at  for- 
fatte denne  Anmeldelse. 

Dersom  huuslig  Kummer  kan  være  en  Medaarsag  til  Liden- 
skabernes stærkere  Opbruselse  ved  given  Anledning,  og  mueligen 
saa  meget  vissere  Aarsag,  jo  mindre  man  i  Livet  har  været 
hældig  i  sine  Bestræbelser:  saa  maatte  denne  Tanke  medvirke 
hos  Directionen,  og  i  sær  hos  Deres  Høy  Velbaarenhed  Mar- 
challen, at  forskaffe  ham  ædelmodig  Tilgivelse. 

7* 

ELLEN  (ELINE)  MARIE  HEGER 

FØDT  SMIDTH. 
1774—1842. 

TIL  THEATERDIREKTIONEN. 
1818,  24  November.  [93] 

Oeconomie-Inspecteuren  forlangte  igaar  Aftes  imellem  anden 
og  tredie  Aet  af  Forestillingen  af  Korsridderen  at  tale  med  mig. 
Da  han  havde  givet  Pyntekonen  Ordre  at  gaae  ud  af  mit  Kam- 
mer tiltalede  han  mig  saaledes  i  en  yderst  grov  Tone: 

»De  har  i  Aften  særdeles  bedrøvet  mig  ved  at  bruge  denne 
Dragt  (Dragten  til  Marie  Stuart)  til  Deres  Rolle  i  Aften  og 
denne  Fornærmelse  er  saa  stor,  at  jeg  maae  troe  at  De  staaer 
i  Complot  med  de  Personer,  som  i  denne  Tid  søge  at 
compromittere  mig;  og  det  siger  jeg  Dem:  Jeg  lader  i 
Morgen  reqvirere  alle  Deres  Dragter.« 
Efter  denne  Tiltale  løb  Inspecteuren  ud  af  Værelset  uden  at 
oppebie  mit  Svar. 

I  denne  Anledning  skylder  jeg  mig  selv,  først  at  bringe 
Directionen  i  gunstigst  Erindring,  at  det  er  med  Chefens,  Hr. 
Kammerherre  Holsteins  Tilladelse,  at  jeg  har  bemældte  Dragter 
i  min  Forvaring,  og  dernæst  at  angive  de  Grunde,  som  be- 
vægede mig  til  igaar,  ved  Forestillingen  af  Korsridderne,  at  af- 
benytte min  Dragt  til  Marie  Stuart.  Den  Dragt  hvori  jeg  hidtil 
har  spilt  min  Rolle  i  Korsridderne  var  den  Samme,  som  jeg 
har  brugt  i  Hakon  Jarl,  Stærkodder,  Hugo  v.  Rheinberg  og 
Bianca.  For  nu  at  undgaae  det  upassende  og  kiedsommelige, 
saavel  for  Publicum,  som  for  mig  selv,  stedse  at  fremtræde  i 
een  og  samme  Dragt  i  Roller  af  saa  forskjellig  Beskaffenhed, 
valgte  jeg  igaar  Aftes  den  hvide  Dragt  der  hører  til  Marie  Stuarts 
Rolle,  hvilken,  naar  den  ikke  var  foreenet  med  den  Fløyels- 
Kappe  og  Kronen,  kunde  ansees  for  aldeles  svarende  til  den  i 
Stykket  selv  angivne  Bestemmelse  S.  35,  at  Emma  skal  være  iført 
en  »qvindelig  prægtig  Dragt«.  Den  Frihed  jeg  herved  tog  mig 
er,  efter  min  Formeening,  og  jeg  haaber  enhver  human  og 
billig  Tænkendes,  af  den  Art,  at  den  ikke  kunde  fortiene  nogen 
Irettesættelse;  men  da  Inspecteurens  raa  og  usømmelige  Op- 
førsel ved  denne  Leylighed  desuden  lettelig  kunde  have  bragt 
mig  ud  af  den  Stemning  hvori  man  bør  befinde    sig    for  at  ud- 

føre  en  saa  vanskelig  og  angribende  Holle;  og  saavel  hans  Ud- 
ladelse om  et  Complot,  hvori  jeg  skulde  være  deelagtig,  som 
hans  lydelige  Yttringer  i  Parkettet,  uden  nogen  tvungen 
Fortolkning  kunde  ansees  for  ærerørige,  giver  jeg  mig  herved 
den  Frihed  at  anmode  Directionen  om,  saavel  at  skaffe  mig 
Fyldestgørelse  for  denne  Fornærmelse,  samt  Betryggelse  i  Frem- 
tiden for  Lignende,  da  jeg  ellers  sættes  i  den  ubehagelige  Nød- 
vendighed at  andrage  min  Sag  paa  et  høyere  Sted. 

1818,  8  December.  [94] 

Efter  at  jeg  i  14  Dage  med  en  let  begribelig  Længsel  for- 
giæves  havde  haabet  at  erholde  et  fyldestgiørende  Svar  paa  min 
Klage  over  Hr.  Inspecteurens  Opførsel  imod  mig:  kunde  jeg 
igaar  ej  længere  opsætte  mundtligen  at  foredrage  min  Sag  for 
Hans  Majestæt,  som,  paa  min  allerunderdanigste  Forklaring  om 
Sagens  rette  Sammenhæng,  allernaadigst  har  behaget  at  love  mig 
Betryggelse  for  en  lignende  Behandling  i  Fremtiden,  der  ikkun 
vilde  hindre  mig  i  Udøvelsen  af  mine  Kaldspligter,  dem  jeg  hid- 
til i  en  Række  af  25  Aar  troligen,  skjøndt  uden  Bram,  har  be- 
stræbt mig  for  at  opfylde. 

1  Anledning  af  Directionens  meget  ærede  Skrivelse  i  Dag 
tror  jeg  at  burde  fremføre  følgende  til  min  egen  lieroligelse: 
naar  Hr.  Inspecteuren  fragaaer  at  have  sagt:  han  troede  mig 
deelagtig  i  »en  Complot  med  de  Personer,  som  i  denne  Tid 
søger  at  compromittere  ham«,  saa  burde  han  letteligcn  have 
vakt  Mistanke  om  usandfærdige  Beskyldninger  imod  ham  i  min 
Klage  til  Directionen.  Jeg  nødes  derfor  herved  til  høytideligen 
for  den  ærede   Direktion   at  erklære: 

at  jeg  herefter  ingensinde,  uden  skriftligen  eller  i  Vidners 
Overværelse,  agter  at  samtale  med  en  Mand,  der  ved  denne 
Lejlighed  har  viist  mig,  at  han  vel  besidder  Mod  til  at  fornærme, 
men  ikke  Mod  til  at  staae  ved  sine    Ord. 

Denne  aabenhiertige  Erklæring  haaber  jeg  sikkert,  at  Direc- 
tionen ej  vil  misbillige,  da  Samme  end  ydermere  maae  giøre 
mig  den  Agtelse  værdig,  som  den  i  sin  bevaagne  Skrivelse  for- 
sikkrer  mig  at  bære  for  mit  Forhold  og  min  Characteer.  —  For 
endvidere  fra  min  Side  at  bortrydde  enhver  tænkelig  Anledning 

til  lignende  Ubehageligheder  i  Fremtiden,  beder  jeg,  at  de 
Dragter,  om  jeg  med  Chefens  Hrr.  Kammerherre  v.  Holsteins 
Tilladelse  har  havd  i  min  Forvaring,  maae  vorde  afhentede 
imod  Tilbageholdelsen  af  mit  Beviis  for  bemældte  Dragter. 

Directionen    modtage    iøvrigt    min    hjerteligste  Taksigelse    for 
Deres  umiskjendelige  Deeltagelse  i  den  mig  tilføyede  Fornærmelse. 


JENS  STEPHAN  HEGER. 

1769—1855. 

TIL  A.V.HAUCH. 
[1796.]  [95J 

Mit  Møde  i  Direktionsforsamlingen  Løverdagen  den  12  Martii, 
var  ved  min  Forseelse  paa  [den]  Tid,  da  Direktionsforsamlingen  var 
hævet;  jeg  giver  mig  altsaa  den  Frihed  skrivtlig  at  sige  Deres 
Høyvelbaarenhed,  hvad  Tidens  Korthed  da  neppe  tillod  mig  at 
fremføre. 

De  modtage  her  min  varmeste  Taksigelse,  for  den  særdeles 
Artighed  De  viiste  mig,  da  De  tilstædede  mig  at  debutere  for 
Directionen  aleene,  og  for  den  Velvillighed,  hvormed  De  modtog 
min  Anmodning  om  Deres  Nærværelse  ved  en  Forestilling  paa 
et  privat  Theater,  som  jeg  den  Gang  troede  at  kunde  have  ud- 
virket, men  som  Omstændigheder  nu  har  lagt  Hindringer  i 
Veien  for.  Deres  Høyvelbaarenhed  veed  at  ieg  villig  tilstod, 
men  ikke  fuldkommen  kunde  bestemme  min  Duelighed  til  at 
udføre  den  Rolle,  hvori  jeg  havde  den  Ære  at  prøve  for  Direk- 
tionen; men  uagtet  denne  Prøve  just  ikke  gav  dem  ubedragelig 
Vished  om  mit  Talent  for  Skuepladsen,  saa  vover  jeg  dog  at 
tro,  at  den  var  tilstrækkelig  nok  for  at  erfare,  om  jeg  ikke  al- 
deles er  blottet  for  Talent;  og  da  jeg  desuden,  i  Følge  mine 
Betingelser  jeg  forelagde  Direktionen,  aldeles  staae  min  egen 
Risque,  og  aldeles  ikke  ønsker,  end  sige  forlanger  at  engageres 
før  jeg  tre  Gange  har  viist  mig  offentlig,  uden  at  have  den 
publique  Stemme  imod  mig  —  saa  udbeder  jeg  mig  Deres  Høy- 
velbaarenheds  Tilladelse  at  debutere  offentlig  i  Figaro  i  Figaros 
Giftermaal,  og  skulde  Direktionen  ved  Prøven  finde  min  Ud- 
førelse af  denne  Rolle  ikkun  maadelig,  trækker  jeg  mig  villig  til 
Side  for  en  mere  duelig. 

TIL  thh:aterdirp:ktionen. 

1800,  27.  Marts.  [96] 

Paa  Directionens  Pro.  Mern.  af  20  Marts  sidste,  giver  jeg  mig 
den  Frihed  at  svare:  at  jeg  i  ingen  Henseende  troer  mig  be- 
rettiget til  at  forsømme  mine  Pligter,  om  end  Andre  forsømme 
deres;  og  en  nøyagtig  Beretning,  om  det  forefaldne  ved  bemeldte 
Prøve,  tør  jeg  haabe  vil  overbevise  Directionen  om,  at  Hr.  Clausen, 
fordi  han  har  troet  sig  fornærmet,  har  giort  en  alvorlig  Sag  af 
en  i  sig  selv  ubetydelig  Tildragelse.  Ved  at  berette  Directionen 
ethvert  uvejet  Ord,  der  kan  slippe  et  Menneske  af  Munden,  vil 
Hr.  Regisseuren  paadrage  Directionen  saavel  som  Selskabets  Med- 
lemmer megen  Ubehagelighed. 

Prøven  paa  Herm:  v:  Un:  bemeldte  Dag,  begyndte  med  Op- 
toget og  Choret  i  2^^^"  Akt  —  hvorved  jeg  var  tilstæde.  I  den 
Formeening,  at  man,  som  der  blev  talt  om,  vilde  prøve  4  Aet, 
gik  jeg  ind  i  Directionens  Loge.  Noget  efter  aabnede  Hr.  Clausen 
Døren  og  spurgte:  »er  Du  ikke  med  i  Marchen  i  første  Act?'< 
jeg  svarede,  for  at  give  Hr.  Clausen  et  Vink  om  hans  egen  For- 
seelse: »der  vare  de,  som  stode  og  saae  paa  Marchen  i  anden 
Aet,  og  altsaa  kunde  jeg  lige  saa  got  blive  her.«  Hr.  Clausen 
lukkede  derpaa  Døren,  men  aabnede  den  Øy eblikket  efter,  og 
sagde:  »vil  Du  da  have  den  Godhed  at  sige  hvem  det  var,  at 
det  kan  blive  meldt!«  Nej,  jeg  vil  skaane  Dig  for  Umagen, 
svarede  jeg,  og  gik  strax  ud  —  og  Marchen  var  forbi.  Derpaa 
sagde  jeg  til  Hr.  Clausen  aleene,  og  ikke  i  Hr.  Instr.  Schwartz^ 
Overværelse,  endskjøndt  han  stod  i  Nærheden:  »dersom  Du 
endelig  vil  vide  hvem  det  var  der  var  borte,  saa  skal  jeg  sige 
Dig  det  —  det  var  Dig  selv.«  Hr.  Clausen  kaldte  nu  selv  Hr. 
Instructøren  til,  endskjøndt  jeg  bad  ham  om,  ingen  Ophævelser 
at  gjøre;  og  det  blev  oplyst  at  Hr.  Clausen  skulde  have  været 
med  i  Marchen. 

Derpaa  sagde  Hr.  Clausen:  »Saa  var  Hr.  Rosing  og 
Saaby  ogsaa  borte.«  »Det  siger  jeg  ikke  —  svarede  jeg  —  men 
Du  var  borte.«  »Ja  det  skal  blive  meldt«  —  sagde  Hr.  Regisseuren. 
>Som  Du  vil«  —  svarede  jeg,  og  gik. 

Jeg  haaber,  at  Directionen  heraf  vil  finde  mig  antageligt 
undskyldt,  og  at  dette  altsaa  maae  være  det  sidste  jeg  bebyrder 
Directionen  med  i  denne  Sag.     Vel  kunde  jeg   beraabe  mig  paa 

Hr.  Instructør  Schwartz^  Vidnesbyrd  angaaende  min  Samtale  med 
Hr.  Clausen,  men  da  Hr.  Instructøren  ikke  gav  sin  Erklæring 
over  det  for  mig  vigtigste  Punkt  i  den  Pro.  Mem.  jeg  gav  mig 
den  Frihed  at  tilsende  Directionen:  nemlig  om  —  at  der  havde 
været  en  saadan  Aliarm  bag  Tæppet,  at  ikke  Uagtsomhed,  men 
Umuelighed  af  at  høre  Stikrepliqven  maatte  antages,  som  Aarsag 
til  min  Mangel  paa  Nøjagtighed  i  at  komme  ind,  saa  kunde  det 
mueligen  ogsaa  blive  Tilfældet  her. 

1817,  25  Januar.  [97] 

I  Midten  af  Juni  Maaned  f.  A.  overleverede  jeg  Hans  Majestæt 
en  allerunderdanigst  Ansøgning,  i  hvilken  jeg  vovede  at  reclamere 
min  formeente  Adgang  til  Nydelsen  af  den  Rettighed,  der  ved 
allerhøyeste  Resolution  er  tilsagt  de  Studerende,  som  efter  20 
Aars  Tjenestetid  som  Skuespillere  attraae  at  forlade  Skuepladsen: 
at  de  efter  Kaldspligtens  tro  Opfyldelse  i  saadan  Tid  maatte  for- 
undes et  andet  Embede  i  Staten.  — 

Hans  Majestæt  har  i  denne  Anledning  allernaadigst  lovet  at 
ville  tage  Hensyn  paa  min  Ansøgning;  og  Skuepladsens  forrige 
saavelsom  dens  nuværende  Chef  have  begge  værdiget  mig  deres 
bevaagne  Anbefaling;  jeg  smigrer  mig  derfor  med  det  Haab,  at 
samtlig  den  høye  Skuespildirektion  gunstigen  vil  understøtte 
denne  min  underdanigste  Ansøgning 

Da  jeg  føler  min  Hukommelse  særdeles  kjendeligt  at  aftage, 
og  denne  væsentlige  Mangel  ganske  har  nedbrudt  den  Sinds- 
stemning, som  er  uundværlig  til  Skuespillerkunstens  Udøvelse, 
anseer  jeg  det  for  Pligt  at  træde  tilbage  inden  Skuepladsen  og 
jeg  selv  skulde  komme  til  derved  at  lide.  —  Paa  Grund  heraf 
ansøger  jeg  indstændigt  som  underdanigst  om,  at  den  Høykonge- 
lige Skuespildirektion  bevaagen  vil  udvirke  mig  Hans  Majestæts 
Bevilling  til  ved  Enden  af  denne  Saison  i  Naade  at  maatte  er- 
holde min  Afsked  fra  Skuepladsen,  med  min  Gage  i  Vartpenge, 
indtil  et  andet  Embede,  under  et  af  de  forskellige  Departementer 
ved  hvilke  jeg  allerunderdanigst  har  søgt  om  at  ansættes,  aller- 
naadigst maatte  vorde  mig  overdraget. 

TIL  PROFESSOR  CHRISTIAN  MOLBECH. 

1851,  29  April.  [98] 

Da  jeg  idag  havde  den  Fornøielse,  i  Deres  Kones  Nær- 
værelse, at  tale  et  Par  Ord  med  Dem  (jeg  siger  Fornøielse  for 
ikke  at  bruge  det  ellers  saa  ofte  misbrugte  Ord  —Ære)  sagde 
jeg:  igaar  gik  jeg  1^/2  Miil;  og  De  svarede,  at  jeg  altid  fortalte 
Sligt   »for  at  nedtrykke  Andre«! 

Denne  Yttring  gjorde  mig  et  Øieblik  lidt  ondt;  thi  min 
Hensigt  var  kun  at  minde  Dem   om: 

at  Bevægelse  i  det  Frie  er  nødvendigt  for  at  vedligeholde 
Sundheden;  som  dog  vist  er  et  stort  Gode,  om  just  ikke  det 
største  her  paa  Jorden? 

d.  4  Mai. 

Ovenstaaende  begyndte  Linier,  af  et  Par  Ord  til  Dem,  vilde 
jeg  have  tilsendt  Dem  hin  Dag;  men  jeg  betænkte  mig,  og  lagde 
dem  afbrudte  i  min  Mappe.  —  Da  jeg  nu  idag  saae  dem,  tænkte 
jeg:  »Du  skulde  dog  have  sluttet  de  begyndte  Par  Ord  til  Mol- 
bech, for  at  jævne  en  lille  Misforstaaelse  af  en  Mand,  som  stedse 
vedbliver  at  vise  Dig  saaniegen   Godhed  ! 

Jeg  vil  nu  ikke  spilde  Tiden  for  Dem  med  videre  Forklaring 
om,  at  De  virkelig  giør  mig  Uret,  naar  De  tiltroer  mig  saadan 
Hensigt  med  Yttringer  som  de  Ovenanførte. 

Jeg  kan  ikke  undlade  at  ende  disse  faa  Linier  med  den 
Sandhed  om  mig,  at  jeg  ofte,  jeg  kunde  gierne  have  skrevet  — 
altid,  naar  jeg  gaaer  ad  Stierne,  udenfor  Byen,  langs  med  Søerne, 
mangengang  har  ønsket: 

»gid  Du  nu  maatte  møde  Molbech  for  at  nyde  en  peripa- 
tetisk  Spadsering  med  ham,  og  maaske  underholde  ham  lidt 
med  mit  Liv  og  Levnet  i  min  Ungdom  og  i  de  ikke  faa  Aar 
jeg  var  Skuespiller!« 

Ethvert  Menneskes  Levnet  maatte  være  lærerigt,  naar  det 
blev  fortalt  —  saa  sandru,  NB,  som  muligt?  Jeg  har  i  min 
Ungdom,  det  vil  sige,  i  mine  saakaldte  Studenterdage  levet  med 
mange  berømte  og  høist  fortreffelige  Mennesker,  som  nu,  des- 
værre! ere  hedengangne,  fordi  disse,  ligesom  en  vis  Mand,  ikke 
havde  Tid    til    at    vedligeholde    deres    Sundhed,    ved    flittig   Be- 

vægelse  i  det  Frie,  ved  jævnlig  Badning  o.  s.  v.    o.  s.  v,  som  jeg 
ikke  vil  plage  Dem   med  at  omtale  vidtløftigt  .  .  . 

Lev  vel,  kiære  Molbech !  og  lad  mig.  som  hidtil,  altid  beholde 
en  liden  Plads  i  Deres  Hierte. 


1851,  24  Juni  [99] 

Høistærede,  kiære,  gode  Professor  Molbech! 

De  viser  mig  saa  megen  godhedsfuld  Opmærksomhed,  at  jeg 
sandeligen  ikke  uden  Undseelighed  kunde  modtage  den,  dersom 
min  Kiærlighed  til  Alt,  hvormed  De  i  mange  foregaaende  Aar  har 
beriget  og  forskiønnet  vor  Literatur,  ikke  qvalte  min  Undseelse. 

Om  jeg  end  eiede  alle  de  Smaating,  hvormed  jeg,  i  en  lang 
Række  af  Aar,  har  overlæsset  den  danske  Literatur,  saa  vilde 
det  dog  være  barnagtigt  af  mig  at  sende  Dem  disse  hverken 
hensigtsmæssige  og  gode  Smaa-Arbeider. 

For  Staffeldts  Biografie  og  »Betragtning  over  det  skiønne  i 
Naturen«,  hvilket  sidste  jeg  allerede  har  læst  to  Gange,  modtage 
De  her  min  hierteligste  Tak!  — 

S.Staffeldt  har  jeg  kiendt  personlig;  jeg  giorde  mit  Bekiendt- 
skab  med  ham  hos  Deres  gamle  Kollega  Fred:  Ekkard,  om 
hvem  jeg  kan  fortælle  Dem  mange  pudseerlige  Egenheder. 

Han  var  virkelig  en  Original,  og  er  som  saadan  ikke  gan- 
ske ukiendelig  i  hans  »Haandbog  over  almeennyttig  Literatur«, 
som  jeg  allerede  i  mit  19  Aar  var  Subskribent  paa! 

Ekkards  Forbittrelse  mod  Moldenhaver  og  Had  til  Moldenh., 
var  vel  ikke  ganske  ugrundet,  ligesom  Werlauffs  grænseløse 
Beundring  —  ifølge  hans  Natur  —  heller  ikke  er  det.  — 

Ekkard  [havde]  faaet  mig  til  at  skrive  Bogtitler  til  C  ataloget, 
og  Moldenhawer  kastede  engang  fra  Galleriet,  over  Kontoret,  en 
urigtigt  skreven  Titel,  som  jeg  var  Forfatter  til ;  men  min  Sorg 
over  mit  Kluderi  føler  jeg  endnu,  saa  mange  Aar  tilbage  i  Tiden 
—  lyslevende! 

Naar  jeg  nu  tænker  paa  de  lykkelige  Drømme  Aar  i  min 
Ungdom,  saa  angrer  jeg  bitterligt,  at  jeg  ikke  blev  ved  Biblio- 
theket,  om  jeg  end  aldrig  var  stegen  høiere  end  til  en  Amanu- 
ensisplads; thi  den  Bane  jeg  siden,  ved  mit  tilfældige  Békiendt- 

skab  med  Rahbek,  valgte,  har  jeg  mange  Gange  angret,  i  mere 
end  een  Henseende.  —  Foersom,  som  altid  var  meget  shakes- 
pearisk  i  sine  Yttringer  —  sagde  engang  til  mig:  »jeg  vilde  ønske, 
at  en  Engel  med  et  gloende  Sværd  havde  jaget  mig  tilbage  da 
jeg  traad  ind  ad  den  Dør!«   nemlig  Døren  til  Theatret. 

Lev   nu   vel,    kiære  Molbech!    og   modtag  endnu  engang  min 
hierteligste  Tak  for  de  tilsendte  Bøger. 


HANS  CHRISTIAN  KNUDSEN. 

1763-1816. 

TIL  H.V.  V.  WARNSTEDT. 

Jægerspriis,  1791,  10.  August.  [lOOJ 

Da  min  Permission  var  forbii  d.8^^  Agust  og  vi  i  Dag  skriver  d.  10, 
saa  tager  ieg  mig  den  frihed  at  bede  Deres  Høyvelbaarenhed 
meget  om  forladelse,  for  de  tvende  overløbene  Dage,  og  udbeder 
mig  paa  nye  aate  Dages  Permission;  paa  Grund  af  Deres  Hø}^- 
velbaarenheds  Godhed,  haaber  jeg  tilladelse.  Hendes  Kongelige 
Høyhed  Arve  Prinsessen  har  tilladt  mig  at  bruge  hendes  for 
Bøn  til  Hr.  Kammerherren,  at  ieg  maatte  blive  paa  Jægerspriis 
saa  længe,  Deres  Kongelige  Høyheder  behagede  at  opholde  sig 
der  —  som  vil  nok  blive  en  aate  Dage.  — 

Hans  Kongelige  Høyhed  Kron-Prinsen  har  lovet  at  kome  til 
Jægerspriis  paa  Søndag.  Hans  Kongl.  Høyhed  Arve-Prinsen  vilde 
ved  denne  Leilighed  forunde  Bønderne  et  Høstegilde  —  [h]vor 
han  har  bedet  mig  at  hi[e]lpe  dem  Lit  i  Orden.  —  Jeg  erindrer 
mig  ved  denne  Leilighed  Kammerherreinden  —  hvor  glad  hun 
viiste  sig  ved  saadan  Spøg.  Men  hun  glædes  ikke  mindre  hos 
den  Algode!     O!  [h]vor  hun  mangler  ved  slige  Glæder. 

Jeg  haaber  Deres  tilladelse  som  min  Foresatte  og  som  den 
Mand  der  vil  mig  Vel.     Jeg  er  med  al  mulig  Høyagtelse  etc. 

TIL  THEATERDIREKTIONEN. 

1796,  20.  Maj.  [101] 

Det  er  nu  et  Aar  siden  ieg  toeg  mig  den  Frihed  at  anholde 
hos  Directionen  om  et  lidet  Tillæg  i  min  Gage.  Sandelig  ieg 
skulle  ikke  saa  ofte  falde  Directionen  besværlig,  naar  ikke  Nøden 

saa  havde  krævet  det.  Det  anstaaer  mig  ikke  selv  at  anføre  min 
Fliid,  Duelighed  og  Ufortrøden  hed  til  mit  Arbeide;  alt  dette  ligger 
for  mine  Foresattes  Øyne,  der  vist  ville  lade  mig  i  denne  hen- 
seende vederfares  den  Ret  ieg  fortiæner;  men  min  Trang  maae 
og  bør  ieg  anføre.  Jeg  har  foruden  Kone  og  5  Børn  endnu  en 
Moder  og  en  sygelig  Søster  at  ernære.  Hvor  lidet  500  Rdl.  i 
disse  dyre  Tider  forslaar  til  en  saadan  Huusholdning  giver  ieg 
enhver  upartisk  at  betænke.  Naar  ieg  fradrager  mine  nødvendige 
Udgifter  i  Theatrets  Tieneste,  der  medtager  over  70  Rd.  aarlig, 
og  dernæst  Huusleye  og  Ildebrand,  bliver  neppe  5  Mark  daglig 
tilovers  til  Underholdning  for  10  Personer,  og  hvoraf  skal  ogsaa 
det  nødvendige  til  mine  Børns  Opdragelse  tages,  samt  Klæder 
til  os  alle.  At  dette  er  umuligt,  falder  af  sig  selv  i  Øynene. 
Jeg  har  nu  altsaa  ikke  alieneste  maattet  fortære  det  lidet  der 
var  bleven  til  overs  fra  min  Benefice,  men  endogsaa  været  nødt 
til  at  begynde  paa  nj'eGield;  og  denne  Tanke  er  saare  nedtryk- 
kende for  en  Man,  der  ønsker  at  væ're  ærlig.  Jeg  anholder  altsaa 
underdanigst  om  at  mine  Kaar  maae  blive  lættede,  paa  at  det 
min  Lyst  og  Fliid  i  min  Tieneste  maae  kunde  voxe;  og  i  Tillid 
ti!  Directionens  Retfærdighed  og  Godhed  imod  mig,  giør  ieg  mig 
sikkert  Haab  om  at  blive  kraftigen  anbefalet  til  en  allcrnaadigst 
Forhøyelse  i   min  Gage. 

1798,  Oktober.  [101] 

Da  Hans  Mayestædt  Kongen  udnævnte  Hr.  Thaarup  til  Di- 
rekteur  for  Skuespillene,  har  Hans  Maiestædt  vist  ikke  befalt 
Hr.  Direktør  Thaarup  at  være  grov  mod  en  Kunstner,  hvis 
Fliid  og  Thalent  og  Opførsel  bestandig  har,  og  skal  blive  forenet 
—  saa  længe  Hans  Maiiestædt,  vil  forunde  mig  mit  Leve  Brød 
paa  denne  kummerlige  Bane  —  til  at  erhverve  mine  Foresattes 
Agtelse  og  Yndest. 

I  Torsdags  Aftes  ved  opførelsen  af  Gamle  og  Nye  Sæder  blev 
ieg  tilsagt  at  spille  Salmagerens  Rolle  i  kun  6  Retter,  ieg  tog 
min  til  flugt  til  Directør  Thaarup,  og  bad  om  en  Diritions 
Befaling,  Skrifllig,  for  min  Rolighed  skyld.  Hans  Svar  var  at 
det  behøvedes  ikke,  han  vilde  give  mig  den.  han  sat  sig  til 
skrive  Bordet  i  H""  Risisørens  Kammer,  og  ved  Coliserne  gav  mig 

en  Billet  hvor  i  han  som  Ven  Bad  mig  at  spille  Salmagerens 
Rolle.  Jeg  spilte  Landraad  Giertner,  en  af  Hr.  Gielstrups  Roller 
med  lydelig  mishag,  dette  foraarsagede  at  ieg  Fredag  Morgen, 
paa  det  høfligste  sagde  Hr.  Directør  Thaarup  at  efter  hvad  der 
var  passeret  om  Aftenen  ved  udførelsen  af  min  Rolle  i  Gamle 
og  Nye  Sæder,  var  hans  Venskabelige  Billet  mig  ikke  nok,  skiønt 
ieg  af  Venskab  vilde  spille  alle  Roller  for  ham,  men  nu  maatte 
ieg  nødvendig  have  en  Directions  Befalling  Skriftlig,  hvorpaa  han 
med  al  sin  Directør  Myndighed  befatte  mig  at  ieg  skulde  spille 
—  mit  Svar  var,  han  kunde  ikke  befale  mig  det,  den  heele  Direc- 
tion  maatte  afgiøre  samme,  og  at  jeg  efter  dens  Befalling  strax 
var  færdig;  der  paa  Prøve[de]  vi  nogle  Sener,  ieg  gik  fra  Theatret 
op  i  mit  Kammer,  hvor  han  paastod  at  ieg  absolut  efter  hans 
Befaling  skulde  spille  Rollen,  ieg  paastod  Nej  —  og  at  Heele 
Directionen  burde  befalle  mig  det,  for  min  Rolighed  —  Theaterets 
Rolighed,  min  Ære,  min  Hælbred  —  og  han  vilde  Dog  vel  ikke 
nøde  —  hvor  paa  han  i  de  Hæftigste  Udtryk  befatte  mig  at  holde 
min  Brendeviins  Kiæft  —  Rasende  over  dette  udtryk  —  slog  ieg 
i  Bordet  saa  der  gik  et  stort  Hul  i  min   Hat. 

Her  er  heele  Sagens  Sammenhen[g],  saaledes  som  ieg  med  Ed 
vil  bekræfte;  samme  ydmygelse  taaler  ieg  ikke,  men  Retfærdighed 
kan  ieg  bære,  og  min  Bøn  til  den  Høye  Direction  er,  at  straffe 
mig  Exsemplarisk  Dersom  ieg  har  for  seet  mig  mod  min  Fore- 
satte og  finder  Directionen  at  Hr.  Directør  Thaarup  har  uret 
Da  holde  ham  til  at  betale  mig  en  Ny  Hat  og  begægne  mig  for 
fræmtiden  høflig. 

TIL  THEATERDIREKTØR  THOMAS  THAARUP. 
1798,  27.  Oktober.  [103] 

Hr.  Directuerren  var  saa  god  i  Torsdags  aftes,  at  til  byde 
mig  et  Forlig,  for  paa  en  god  maade  at  faa  Ende  paa  min  Sag, 
som  maaske  Legger  mig  i  Graven.  Ingen  kan  være  villigere 
dertil  end  ieg,  men  dette  Forlig  maa  være  grundet  paa  Retfær- 
dighed. Deres  Paastand  i  Directionen  er  —  Enten  Deres  Afskeed, 
eller,  mig  Excemplarisk  Stralfed,  De  har  Ret  hvad  Straffen  angaaer. 

Min  Indberetning  til  den  Høye  Direction  er  —  Efter  Hr.  Ge- 
neral W alterstor fs  Befaling  —  ikke  min  egen  Villie  —  for  at 

skaane  Dem  da  han  kiente  Deres  Heftighed  —  en  underdanigst 
Bøn  til  den  Høye  Direction  om  Excemplarisk  at  Straffes  Hvis 
ieg  havde  forseet  mig  mod  min  Foresatte,  og  derimod,  om  man 
fant,  at  ieg  havde  Ret,  da  var  min  heele  Paastand,  at  Hr.  Direc- 
teur  Thaarup  maatte  give  mig  en  Nye  Hatt,  og  for  Efter  tiiden 
bcgegne  mig  høfligere. 

De  som  en  klog  Mand,  vil  af  min  simple  Skrivemaade  indsee, 
at  Halten  tilgav  Deres  Brendeviins  Kiæft,  som  De  havde  den 
godhed  at  beære  mig  med  d.  19  October,  den  Dag  glemmer  ieg 
neppe  saa  hastig.  Af  Theater  Instruxen  6*®  Pagr.  har  ieg  fulkommen 
Ret  at  paastaae,  at  ieg  maatte  have  en  Directions  Skriftlige  Be- 
faling inden  ieg  Spilte  Hr.  Giælstrups  Rolle  i  Kun  6  Retter  og 
ieg  fik  samme  om   Eftermidagen  Klokken   4. 

Denne  Sadelmager  heder  ikke  Wunderlig  omsonst,  for  et  Aar- 
siden  til  Hr.  Runstæds  Debut  læste  ieg  med  mange  ubehagelig- 
heder denne  Rolle.  Jeg  var  en  Mand  med  et  Sort  Hiærte  som 
ingen  menneske  Følelse  besad,  sagde  Hr.  Svartz,  og  havde  ingen 
medlidenhed  med  Fattigdom,  som  om  vores  Skueplads  var  et 
Hospital.  Efter  disse  ubehageligheder  som  har  mødt  mig,  og 
tillige  det  Mishag  ieg  Spilte  Landraad  Giertner  med,  bød  For- 
sigtigheden mig,  at  udbede  mig  en  Skriftlig  Directions  Befalning, 
Og  at  ieg  paa  Deres  Venskabelige  Billet  ikke  kunde,  og  ikke 
vilde  Spille  Rollen;  desuden  havde  ieg  den  Ære  i  en  Samtale, 
nogle  Dage  før  med  Hr.  Directuren  at  faa  Haab  om  sammes 
istand  Bringeise. 

Her  var  ingen  Nødvendighed  og  ingen  undskyldning,  thi 
Hr.  Giælstrup  er  Frisk,  har  mælt  sig  til  sin  Tienneste,  og  Hans 
Maistædt  Kongen  har  befalet  os  begge.  Dem  som  min  Foresatte, 
og  mig  som  deres  underhavende,  og  Lovene  er  for  os  Begge  — 
nu  Spørg  jeg  Dem  Hr.  Directuer:  Hvem  er  den  fornærmede? 
I  8  Dage  under  disse  ubehageligheder  Lader  man  mig  Spille 
4  store  Roller,  behanler  mig  —  O!     Tanken  er  Gyselig. 

Hr.  Directuren  har  tilbudet  mig  forlig,  det  er  ieg  villig  til 
paa  dette  Vilkaar  —  at  Hr.  Directuren  tilstaar  at  have  tiltalt  mig 
i  Overilelse  —  saa  skal  alting  være  glemt  og  ieg  tilgir  Dem 
som  Menneske  alt  hvad  ieg  har  Lidt  paa  min  Helbred,  maaske 
kan  en  Kone  snart  savne  sin  Mand,  —  og  mine  Børn  Deres 
Fader. 

TIL  THEATERDIREKTIONEN. 
1798,  30.  Oktober.  [104] 

Den  Høye  Direction  maa  tilgive  min  Drislighedt.  Da  denne 
Sng  med  Hr.  Directeur  Thaarup  allerede  har  henslaaet  i  12  Dage, 
og  ieg  under  Sagens  Behanling  har  Lidt  uendelig  meget  paa  min 
Helbred,  og  ieg  umulig  kan  blive  Helbredet,  saalænge  min  Dom 
er  mig  ikke  bekiendt,  og  mit  Sind  i  Rolighed,  kan  ingen  Medi- 
camenter  giøre  sin  virkning;  ieg  plages  bestanding  med  Feber, 
Hovetpiine  og  Sting  i  den  venstre  Side.  Min  underdanige  Bøn 
til  Den  Høye  Direction,  er  at  Dømme  mig  med  den  Strengeste 
Retfærdighed  [h]vis  ieg  har  forseet  mig  mod  Hr.  Directeur  Thaarup, 
og  man  skal  finde  mig  Lige  saa  villig  under  min  Straf,  som  efter 
min  Straf,  til  at  forrette  Hans  Maislædts  Kongens  Tienneste,  som 
en  ærlig,  troe  Dansk  undersaat.  Hr.  Directuer  Thaarup  har  i 
Torsdags  Aftes  tilbudet  mig  et  Forlig  med  mange  omsvøb,  men 
da  ieg  allerede  den  Dag  ikke  befant  mig  vel,  følte  disse  oven- 
melte  Smerter  og  denne  Aftens  samtalle  ikke  forbedrede  min 
Helbred,  forlangte  Hrr.  Directuer  Thaarup  mit  Svar  næste  Dag; 
om  Natten  var  ieg  meget  Sjg  og  om  Morgenen  d.  26  October 
sænte  ieg  Bud  til  Theater-Doctoren  Hr.  Wesner,  som  aarlod  mig 
strax,  og  efter  megen  overtalelse  fra  min  Side,  fik  ieg  tilladelse 
at  Spille  —  med  min  Kunstbroder  Giælstrup.  Den  Dag  tillod 
min  Helbred  mig  ikke  at  tale  i  denne  Sag,  da  ieg  havde  al  min 
Kunst  nødig  for  at  samle  min  Hukommelse  og  mine  Kræfter  til 
at  udføre  Faldsmaals  Rolle  samme  aften.  Hr.  Directuer  Thaarup 
viste  mig  den  aften  megen  omhyggelighed  for  min  Helbred  og 
Lod  mig  kiøre  hiem,  og  takkede  mig  for  den  aften.  Løverdags 
Morgen  tog  ieg  mig  den  Frihed  at  skrive  Hr.  Directuer  Thaarup 
til,  og  sagde  ham  mit  Vilkaar  [hjvorledes  Sagen  bæst  kunde  af- 
giøres  og  ieg  haaber  Hr.  Directuer  Thaarup,  af  min  Samtale  og 
af  mit  Brev  har  Lært  at  kiende  mig  som  Mand  og  Menneske. 
Saaledes  er  min  Inberetning  til  den  Høye  Direction  og  min 
underdanigste  Bøn,  at  man  saa  snart  som  muligt  afgiør  min  Sag 
angaaende  Sadelmager  Wunderligs  Rolle. 

1798,  8.  November.  [105] 

Klokken   10  modtog  ieg  paa  Sengen  Hans  Maistædts  Befaling 
at  Straffes  med  4  Dages  Arest  i  Blaaetaarn.    Jeg  sente  strax  Bud 


112 

til  min  Læge  Hr.  Etadsraad  Gulbrandt,  hvis  Atest  medfølger. 
Min  underdanigste  Bøn  til  Den  Høye  Direction  er,  at  man  strax 
i  al  Stilhed  giver  Befaling,  at  opfylde  Hans  Maistædt  Kongens 
Villie,  for  at  kunde  forrætte  Hans  Maistædts  Theatertieneste  som 
en  ærlig  troe  Dansk  undersaat. 

1798,  12.  November.  [106] 

Efter  12  Aars  Tienneste  er  ieg  første  gang  saa  uløkkelig  at 
have  udstaaet  en  meget  haar  Straf  efter  Hans  Maistædts  Befaling. 
Naar  ieg  nu  kunde  have  den  Glæde  at  min  Straf  maatte  for- 
skaffe Rolighed  og  Orden  paa  Scenen  til  at  forrætte  Hans  Mai- 
stædt Kongens  Tienneste:  da  vilde  det  være  mig  en  sød  Beløn- 
ning for  aldt  hvad  ieg  har  Lidt  paa  min  Hælbred.  Klokken  7 
forlod  ieg  min  Aræst,  omfauner  nu  igien  min  kiære  Familie  og 
haaber  at  være  saa  Løkkelig  at  kunde  forrætte  Hans  Maistædts 
Theatertieneste  paa  Mandag  d.  19  November,  og  er  nu  som  altiid 
den  Høye  Directions  underdanige  etc. 

TIL  KONGEN. 
1804,  8.  Marts.  ,  [107J 

I  Aaret  1795  havde  Hans  Kongelige  Høihed  Arveprindsen  den 
Naade  for  mig,  for  at  betrygge  mig  for  Mangel  paa  min  Alder- 
dom, at  skienke  mig  Færgemands  Tjennesten  ved  Jægerspriis's 
Færge,  —  en  Velgierning,  for  hvilken  jeg  kun  svagt  formaaer  at 
udtrykke  min  Taknemmelighed;  men  saa  stor  og  vigtig  den  er, 
seer  jeg  mig  dog  ved  særdeles  Omstændigheder  og  især  ved  min 
personlige  Stilling  som  Skuespiller  ved  Deres  Maistæts  Theater 
ikke  i  Stand  til  at  høste  de  Frugter  deraf,  som  den  tilbyder, 
eller  finder  mig  befriet  for  Næringssorger  og  trykkende  Bekym- 
ringer for  min  talrige  Families  Underholdning.  Min  Tjenneste 
ved  Theatret,  som  fordrer  min  Nærværelse  her  i  Byen,  og  ud- 
kræver at  jeg  opofrer  mig  gandske  for  den,  og  Færgestedets  Fra- 
liggenhed,  som  ved  min  tiltagende  Alder  giør  Reiser  dertil  saa 
besværlige,  tillader  mig  ikke  at  skienke  min  Familie  og  huslige 
Forfatning  paa  Færgegaarden  den  Omhue  og  Tilsyn,  der  var 
nødvendig,  naar  .jeg  skulde  opfylde  mine  Pligter  som  Husfader 
og  ikke  tabe  af  Tjenstens  Fordele. 

Tjensten  er  herved  bleven  mindre  fordeelagtig  for  mig,  end 
den  maatte  I^unde  være  for  en  anden,  og  jeg  har,  al  min  Be- 
stræbelse uagtet  for  at  svare  enhver  sit,  med  Bekymring  seet  at 
jeg  ikke  vil  blive  i  Stand  til  at  rede  mig  ud  af  en  Gjeld,  hvori 
jeg  er,  og  som  jeg  fornemmelig  har  paadraget  mig  ved  mit 
Etablisement  paa  Færgegaarden  og  ved  Bekostninger,  jeg  der 
har  havt. 

Hans  Kongelige  Høihed  Arveprindsen  har  med  samme  Ædel- 
modighed, hvormed  han  skienkede  mig  Tjennsten,  tilladt  mig 
at  anvende  denne  Gave  paa  saadan  Maade,  som  kunde  være 
fordeelagtigst  for  mig,  og  det  er  derfor,  jeg  med  Hans  Kongelige 
Høiheds  naadige  Tilladelse,  og  tilskyndet  af  Omsorg  for  min 
Familie,  herved  allerunderdanigst  foreslaaer  om  det  allernaadigst 
maatte  behage  Deres  Maiestæt  at  afkiøbe  mig  Tjenesten,  som  jeg 
er  villig  at  sælge  for  12.000  rd.,  hvilken  Priis  jeg  allerunder- 
danigst formener  svarer  til  Indkomsterne  af  samme,  der  for  af- 
vigte Aar  vare  985  rd.  3^  14/3,  foruden  min  Løn  60  rd.  og  et 
Biedrag  til  Anskaffelsen  af  Toug  24  rd.,  i  alt  1069  rd.  S%  14/3, 
hvortil  kommer  Beqvemmeligheden  af  Gaarden,  et  Græs-Venge 
og  Deputet  af  Brænde  og  Tørv.  Dersom  jeg  ikke  skulde  være 
saa  lykkelig,  at  Deres  Maiestæt  skienker  dette  Forslag  Deres  aller- 
naadigste  Biefald,  vover  jeg  allerunderdanigst  at  ansøge  om  et 
Laan  af  2000  rd.,  hvorfor  Deres  Maiestæt  tildeels  kunde  erholde 
Sikkerhed  i  Færgegaarden,  da  min  Eftermand  efter  den  fastsatte 
Bestemmelse  for  Modtagelsen  af  samme  skal  betale  1000  Rd.  til 
mine  Arvinger;  og  for  det  andet  1000  rd.  skulde  jeg  allerunder- 
danigst forskaffe  Caution,  og  afbetale  samme  enten  med  100  Rd. 
aarlig,  eller,  naar  Deres  Maiestæt  var  saa  naadig  at  forunde  mig 
en  Benefice,  med  saa  meget  som  jeg  af  sammes  Indkomster  be- 
qvemmeligen  kunde  afsee. 

Jeg  smigrer  mig  med  det  allerunderdanigste  Haab  at  Deres 
Maiestæt,  dersom  Forslaget  om  at  afstaae  Tjennesten  ikke  skulde 
finde  allernaadigst  Biefald,  af  allerhøieste  Naade  tilstaaer  mig 
dette  Laan,  hvorved  mine  Sorger  for  min  Families  Ernæring  vil 
vorde  lettede,  og  jeg  med  større  Lyst  vil  kunde  opfylde  mit  Kalds 
Pligter. 

TIL  A.V.HAUCH. 
Jægerspriis  Færgegaard,  1809,  12.  Oktober.  [108] 

Deres  Exelences  naadige  Skrivelse  af  6*^  d.  M,  modtog  ieg  i 
Søndags  paa  Frederiksverk.  Det  smerter  mig  inderlig  af  Be- 
gyndelsen af  Deres  Exelences  Brev  at  erfare  Deres  Utilfredshed 
med  min  hurtige  Afreise  uden  endnu  engang  at  have  udbedet 
mig  D.  Ex.  Befalinger,  men  jeg  smigrer  mig  med  at  kunde  und- 
sk3^1de  mig  og  erholde  Deres  Exelences  Tilgivelse.  De  vilde 
naadigst  erindre  at  ieg  erholdt  Deres  Excelences  Tilladelse  at 
være  8  Dage  frie  for  Theatret,  paa  same  Tid  som  ieg  erholdt 
Hans  Maiestædts  allernaadigste  Tilladelse  til  strax  at  maatte  af- 
reise, og  være  frie  en  Maanet.  Hr.  Comerceraad  von  Deurs  havde 
indbudet  mig  til  sig  paa  Frydendal,  ieg  beslutted  at  overraske 
Hans  Majestædt  der  paa  Stædet  med  en  Salt  Kaagning,  som  ogsaa 
fait  ud  til  Hans  Majestædts  Allernaadigste  Tilfrædshed ;  dette  var 
Aarsagen  til  min  hastige  Bortreise,  og  ieg  smigrer  [mig]  med  Deres 
Exelences  Tilgivelse,  da  ieg  haaber  altid  at  have  været  kiendt 
af  Deres  Exelence  som  den  Mand,  der  aldrig  har  tilsidesat  den 
ærbødighedsfulde  Agtelse  han  skylder  sine  høye  Foresatte  og  i 
Særdeleshed  Deres  Exelence.  —  Deres  Exelences  naadigste  Ordre 
om  at  infinde  mig  til  d.  22  d.  M.  skal  af  mig  underdanigst  blive 
efterlevet,  kun  vover  ieg  at  udbede  mig  af  Deres  Exelence  at 
maatte  blive  fritaget  for  Spøgelset  med  Trommen,  der  for  mig 
som  udmattet  af  Reisen,  ville  blive  al  for  besværlig.  Skulle  Deres 
Exelence  finde  det  passende  med  Theaterindretningen  at  kunde 
lade  opføre  d.  24  enten  Epigrammet  eller  den  Aabne  Brevvexling, 
da  er  ieg  bered  derpaa,  saavelsom  paa  Reisen  til  Ostindien  og 
Nonnerne.  Skulde  det  være  at  Deres  Exelence  kunde  have  den 
Naade  for  mig  at  fritage  mig  til  denne  Maanets  udgang,  da  vilde 
de  derved  vise  mig  en  særdeles  Naade  som  ieg  af  ganske  Hierte 
vil  erkiænde,  hvorimod  ieg  ey  oftere  skal  falde  Deres  Exelence 
besværlig  med  mine  Bønner  i  denne  Henseende  og  renoncerer 
paa  Deres  Exelences  Naadige  Tilladelse  til  den  anden  Reise  til 
13  Novbr. 

Med  Taksigelser  for  Deres  Exelences  gode  Ønsker  for  Tang 
Saltsvirkningens  Fremgang,  og   i  det  Haab  ved  min  Ankomst  til 

Byen,  at  kunde  ogsaa  bevise  Deres  Exelence  om  mine  ey  frugtes- 
løse Bestræbelser  i  den  Henseende,  henlever  jeg  Deres  Exelences 
stedse  underdanige  etc. 

TIL  KONGEN. 
1810,  13.  Deeember.  fl09J 

Ifølge  Deres  Mayestædts  naadige  Tilladelse  har  ieg  ladet  trykke 
4000  Exemplarer  af  den  af  mig  forfattede  lille  Tale  samt  af 
Hr.  Professor  og  Ridder  Rahbeks  Sømands-Sang,  som  ieg  d.  5*®  De- 
cember ved  Orlogskibet  Phoenix  Afløben  og  i  Deres  Mayestæts 
høye  Nærværelse  havde  den  Glæde  at  afsynge  blandt  Holmens 
raske  Tømmermænd,  til  hvem  Sangen  skal  uddeles. 

Opmuntret  af  den  naadige  Yndest  Deres  Mayestæt  stedse  har 
viist  mine  Fædrelandske  Handlinger,  bønfalder  ieg  i  dybeste 
Underdanighed,  om  at  mig  i  ovenmeldte  Andledning  Allernaadigst 
i  dette  Aar  maatte  forundes  en  Benefice -Forestilling  paa  det 
Danske  Theater  hvoraf  Indtægten  skulde  tilfalde  de  danske  Fanger 
i  Engelland.  Til  dette  Skuespil  ]:  som  Deres  Mayestæt  maaskee  vilde 
beære  med  Deres  egen  høye  Nærværelse  :  ønskede  ieg  Balletten 
Rolf  Blaaskiæg  og  at  mig  tillige  allernaadigst  maatte  tillades  at 
fremsige  en  Prolog  og  Epilog;  dette  vilde  ieg  som  Fædrenelandets 
frivillige  Sanger  ansee  for  den  største  Naade  ieg  kunde  opleve. 
De  stred  for  Fædreland  og  Flag 
ieg  under  Dem  en  Glædskabs  Dag. 

TIL  THEATERDIREKTIONEN. 
1812,  18.  Januar.  [110] 

Jeg  kan  ikke  undlade  at  tilmælde  den  Kongelige  Theater 
Direktion  Hr.  Professor  Zincks  uartige  Opførsel  imod  mig  paa 
Syngeskolen  Fredagen  d.  17*^^  dennes.  Sagen  er  denne:  Jeg  kom 
for  at  gaae  mit  Syngepartie  igiennem  til  Faruk,  jeg  bad  Hr.  Pro- 
fessoren paa  det  artigste,  at  synge  et  par  Tacter  hvor  jeg  ikke 
kunde  træffe  Noderne.  Han  gjorde  Nar  af  mig,  og  vilde  ikke 
hjælpe  mig  eller  opfylde  min  Bøn.  Jeg  sagde  min  Tid  er  kostbar, 
jeg  har  meget  at  bestille  i  Theatrets  Tjeneste,  jeg  sagde  ham  at 
han  ret  tirrede  mig  og  gjorde  med  Fliid  mig  alting  besværlig, 
derpaa  kastede  han  mig  Partiet  i  Øinene  og  slog  mig  i  Ansigtet. 

8* 

Jeg  vilde  dog  tilgive  ham  hans  uartige  Opførsel  mod  mig,  naar 
jeg  ikke  med  Bedrøvelse  saa  ofte  havde  seet  ham  begegne  de 
Yngre  med  megen  Uartighed.  Da  jeg  veed  at  den  Kongelige 
Theater  Direktion  beskytter  os  alle,  og  ønsker  at  alting  skal  gaae 
med  Rolighed  og  Orden,  anbefaler  jeg  mig  til  Deres  Beskyttelse 
og  beder,  at  jeg  for  Fremtiden  maae  fritages  for  at  gaae  mine 
Partier  igiennem  med  Professoren,  da  jeg  er  Menneske  og  let 
kunde  glemme  mig  selv,  og  at  den  Kongelige  Theater  Direktion, 
tildeler  ham  den  Straf  han  har  fortjent. 

I  mange  Aar  har  jeg  taalt  hans  Fornærmelser  og  aldrig  klaget, 
men  efter  25  Aars  Tjeneste  at  blive  saaledes  behandlet,  synes 
mig  er  vel  haardt.  Dette  er  første  Gang  jeg  incommoderer  min 
Høye  Øvrighed  med  Klager;  jeg  ønsker  det  maae  ogsaa  blive 
den  sidste. 

TIL  K.  L.  RAHBEK. 
1815,  23.  Januar.  [111] 

Min  Broder. 

Jeg  takker  Dig  meget  for  den  Vise  Du  uleiligede  Dig  at  skrive 
efter  min  andmodning  til  Carl  Bruun;  hans  Moder  og  Broder 
følte  vores  fældes  Interesse  for  hans  eget  Vel,  —  kun  den  utak- 
nemmelige føler  det  ikke.  Jeg  troede  at  han  ved  at  tolke  min 
Tak  for  et  ædelt  Publikum,  der  i  en  række  af  30  Aar  har  yndet 
mig  som  Skuespiller,  skulle  haft  indflydelse  paa  hans  Tænke- 
maade,  da  han  selv  har  haft  saa  ofte  Bevis  paa  Deres  Hyldest, 
og  i  Særdeleshed  da  en  næsten  Døende  Mand  bad  ham  om  at 
spille  Dandinis  Rolle  paa  sin  Høytids  Aften  skulle  rørt  hans 
Hierte!  —  og  at  han  havde  vendt  tilbage  til  Talia  Tempel  — 
som  Naturen  gav  ham  Evner  til  —  men  Nej,  han  vilde  ikke 
nytte  Dit  eller  mit  Venskabelige  Vink,  Talia  vedbliver  at  græde 
over  hans  stivsind.  Din  Fliid  er  spild  paa  hans  Dannelse,  og 
min  omhyggelighed  for  hans  Vel  er  til  ingen  Nytte,  imidlertid 
modtager  Du  min  Tak  for  Din  gode  Villie  at  Du  ville  række 
mig  Haand  til  at  forsøge  at  giøre  ham  selv  Lykkelig,  og  skienkke 
Theatret  en  Skuespiller,  som  havdte  Comisk  Talen[t]  og  en  skiøn 
Stemme. 

Jeg  takker  Dig  for  det  gamle  Aar,  ønsker  Dig  al  Gæld  [Glæde] 
af  det   Nye    med   Din   begyndte  Tilskuer,   at  Du  maae  fortienne 

brav  Penge  med  Den,  og  snart  at  kunde  Indføre  i  Den  noget 
ret  behageligt  om  vor  Elskede  Fødelands  Skiæbne.  Det  ønskes 
af  din  taknemlige  etc. 

TIL  DRONNINGEN. 
1815,  20.  May.  [112] 

Efter  Deres  Mayestæts  allernaadigste  Tilladelse  vover  jeg 
allerunderdanigst  at  nedlegge  denne  min  Bøn  i  Landets  ømme 
Moders  Haand.  Jeg  har  under  Krigen  anvendt  min  Fritid  til 
at  opmuntre  min  Konges  Sø-  og  Landkrigere  og  anvendt  mit 
Talent  til  at  understytte  de  Qvæstede  og  de  Faldnes  efterladte 
Enker  og  Børn,  trøste  mine  fangne  Landsmænd,  og  biedrage  til 
Kundskabers  Udbredelse,  med  de  betydelige  Summer  jeg  har  er- 
hvervet ved  mine  Fædrelands  Høitider,  Conserter,  og  theatralske 
Forestillinger  i  Hans  Mayestæts  Riger.  —  Ved  mine  uegennjttige 
og  besværlige  Reiser  og  Anstrængelse  for  at  gavne  naaede  jeg 
mit  Maal,  —  men  tabte  min  Sundhed,  dog  det  skal  aldrig  for- 
tryde mig,  thi  jeg  ofrede  hvad  jeg  skylder  Kongen  og  Fædre- 
landet. 

Hans  Mayestæt  har  ofte  ladet  mig  føle  sin  allernaadigste  Til- 
fredshed, —  har  ogsaa  Selv  været  saa  naadig  at  forunde  mig 
en  Benefice  paa  det  Kongelige  Theater  hvert  andet  Aar,  som  en 
Naade  for  mine  patriotiske  Bestræbelser,  men  da  jeg  ikke  kan 
leve  af  min  Gage,  og  har  en  talrig  Familie  at  underholde,  er 
min  allerunderdanigste  Bøn:  at  mig  aarlig  maatte  forundes  en 
Benefice  paa  det  Kongelige  Theater,  at  jeg  ikke  skal  komme  til 
at  lide  Mangel  paa  mine  sidste  Dage  —  thi  min  Levetid  bliver 
kun  kort. 

Skulde  det  allernaadigst  behage  Deres  Mayestæt  at  bønhøre 
mig,  troer  jeg,  efter  hvad  jeg  har  erfaret,  at  denne  Naade  ikke 
kan  blive  Følge  for  andre  —  da  ingen  af  mine  Konstbrødre  har 
viist  Lyst  til  at  gavne  med  deres  Talent  paa  samme  Maade  som 
jeg.  —  Jeg  tjener  nu  paa  30*®  Aar  som  Skuespiller,  har  endnu 
aldrig  paa  mine  Vandringer  givet  nogen  Forestilling  til  min  egen 
Fordeel,  har  selv  betalt  mine  Reiseomkostninger,  og  følte  mig 
lønnet  ved  at  have  gavnet  mine  uheldige  Brødre.  Jeg  vovede 
allerunderdanigst  at  nedlegge  de  sidste  Frugter  af  mine  Van- 
dringer i  Deres  Mayestæts  Haand  til  Lindring  af  de  under  Krigen 

Qvæstede  og  de  Faldnes  efterladte  Enker  og  Børn,  —  nu  er  jeg 
selv  qvæstet,  og  derfor  nærmer  jeg  mig  til  Deres  Mayestæt  med 
Frimodighed  og  haaber  allernaadigst  Bønhørelse. 

TIL  SKUESPILLERINDEN  MARIE  ELISABETH  ZINCK. 

1815,  16.  December.  [113] 

God  Morgen! 

Jeg  haaber  De  har  saavet  vel,  kysset  og  klappet  Den  lille 
Mand  og  haft  en  behagelig  Morgen!  men  til  det  alvorlige;  ieg 
ventede  Dem  i  gaar  efter  aftale,  og  vilde  Da  sagt  Dem  at  min 
Doctor  havde  efter  megen  overtalelse  tillat  mig  at  fremsige  min 
Epilog  —  det  glæder  mig  saae  meget  meere,  Da  ieg  frygtede  for 
at  den  skulle  forstyrre  Dem  i  Deres  Ida.  Jeg  beklager  at  ieg 
ikke  selv  kan  lede  Dem  til  Hoffet  og  i  Den  hemmelige  Ret,  thi 
det  er  vel  sidste  gang  ieg  betræder  Skuepladsen.  Modtag  nu  min 
varmeste  Tak  for  Deres  Beredvillighed  til  at  tolke  min  Tak  for 
det  ædle  Publicum  ieg  i  30  Aar  har  glædet.  Min  heele  [Familie] 
Hilser  Dem;  Hils  Deres  Mand  og  modtag  vedlagte  Loge  Billiet, 
og  bed  Deres  Svigerfader,  Ludvig,  og  deres  Koner  at  beære  min 
Benfice  med  deres  Nærværelse.  Deres  taknemlige  ærbødigste  etc. 
P.  S. 

Jeg  sender  Dem  Deres  Indledning  til  giennem  Læsning,  og 
beder  Dem  sende  mig  Epilogen  tilbage  med  min  Søn. 

TIL  THEATERDIREKTIONEN. 

1816,  2.  Marts.  [114] 

Paa  mit  Sygeleie,  hvor  jeg  nu  har  opholdt  mig  over  halv- 
andet Aar,  nogle  faa  Gange  undtagne,  da  jeg  med  min  Læges 
Tilladelse  har  gjort  Forsøg  paa  at  tilfredsstille  min  Lyst  for  min 
Konst,  gjøre  min  Pligt,  og  derved  glæde  det  ædle  Danske  Pu- 
blicum der  i  30  Aar  har  yndet  min  Iver  for  samme,  griber  jeg 
Pennen  for  at  meddele  mine  høie  Foresatte  følgende: 

Jeg  har  siden  Madam  Dahlens  Benefice  været  meget  syg,  kun 
ved  min  Benefice  den  16^*^  December  forrige  Aar  fik  jeg  med 
megen  Overtalelse  Tilladelse  af  min  Læge,  Hr.  Doctor  Rahlff,  at 
sige  Publicum  min  Tak,  siden  den  Tid  har  jeg  ikke  været  ude 
af  min    Stue;    nu   har  jeg   atter   havt   et   stærkt   Anstød   af  min 

første  Sygdom  og  lagt  3  Uger  til  Sengs  og  lidt  meget.  Jeg  vover 
underdanigst  at  tilmelde  den  Kongelige  Theater  Direction  delte 
for  at  mine  Høie  Foresatte  ikke  skulle  troe  at  det  er  Lunkenhed 
eller  Dovenskab  der  holder  mig  hjemme  og  afholder  mig  fra  at 
forrette  min  kjere  Tjeneste,  men  Sygdom  aliene  er  min  Und- 
skyldning. —  Jeg  vover  ved  denne  Leilighed  underdanigst  at 
bede  Directionen  at  forunde  mig  Hagbarth  og  Signe  og  en  En- 
tree,  eller  Viinhøsten  til  den  Benefice  Hans  Majestæt  allernaadigst 
har  forundt  mig  aarlig,  og  at  Directionen  med  Deres  Godhed 
ville  tillade  mig  Stykket  opført  Løverdagen  d.  14^*^  December 
1816  da  dette  er  min  theatralske  Fødselsdag  om  Gud  saalænge 
vil  forunde  mig  Livet,  og  skulle  jeg  døe,  da  sætter  jeg  min 
Tillid  til  Directionens  Forsorg  for  min  Enke  og  øvrige  Familie, 
at  de  maae  nyde  den  mig  allernaadigst  forundte  Benefice  strax 
efter  min  Død.  Jeg  har  levet  kummerlig  med  min  talrige  Fa- 
milie i  min  Konges  Tjeneste,  men  det  har  ikke  afskrækket  mig 
fra  at  anvende  mine  Kræfter  og  mit  Talent  for  under  Krigen 
at  gavne  mit  Fædreneland;  jeg  har  truffet  paa  mange  Anstøds- 
stene, de  smaae  har  jeg  kastet  af  Veien,  og  de  store  jeg  ikke 
kunde  løfte  maalte  jeg  nødes  til  at  lade  ligge;  thi  jeg  trodsede 
alle  Besværligheder  og  tænkte  kun  paa  min  Konge  og  mit  el- 
skede Fædreneland;  jeg  har  arbeidet  frivillig  og  uegennyttig  i 
mine  Ferier.  De  Beneficer  Hans  Majestæt  allernaadigst  har  for- 
undt mig  for  at  bestride  mine  Beiseomkostninger  have  mangen- 
gang neppe  holdt  mig  skadesløs,  altsaa  er  jeg  fattig  paa  Penge 
naar  jeg  døer,  men  rig  paa  Medborgeres  Agtelse  og  egen  Til- 
fredshed. — 

Takket  være  Forsynet  som  lod  mig  leve  til  jeg  naaede  mit 
Maal  og  fik  aflagt  mit  offentlige  Begnskab  som  jeg  sluttede  i 
Statstidenden  No  17,  og  jeg  troer  mine  Høie  Foresatte  kunne 
være  stolte  af  at  eie  en  Skuespiller  under  Deres  Bestyrelse  der 
opofrede  alt.  Sundhed  og  Formue,  for  at  glæde  Mennesker  og 
gavne  Fædrelandet.  Dette  giver  mig  Haab  om  at  den  Høi  Konge- 
lige Theater  Direction  opfylder  min  maaskee  sidste  Bøn.  Jeg  for- 
bliver til  min  Død  min   Høie  Foresattes  taknemmelige  etc. 

JENS  WILLIAM  KRUSE. 

1775-1823. 

TIL  THEATERDIREKTIONEN. 

1816,  14.  Februar.  [115] 

Længe  har  jeg  ventet  paa  lykkeligere  Tider  der  ikke  satte 
mig  i  den  Nødvendighed  at  falde  den  høye  Direction  besværlig 
med  Klager  og  Bønner,  men  Byrderne  bliver  tungere  Aar  for 
Aar,  mit  Arbeyd  tiltager,  min  Kones  Helbred  bliver  slettere, 
mine  Børn  voxe  til  og  deres  Opdragelse  bliver  kostbarere,  og 
alene  er  jeg  ikke  i  Stand  til  at  bestride  det  allernødvendigste 
endog  om  jeg  erholdt  det  dobbelte  af  hvad  jeg  nu  har  i  aarlig 
Løn,  hvilket  i  virkelige  Penge  ikke  er  300  ^^.  Og  dog  tør 
jeg  troe  at  jeg  saavel  i  Sang,  som  i  Spil,  saavel  i  alvorlige  som 
i  komiske  Roller  yder  Theatret  al  den  ufortrødne  og  gode 
Tjeneste  som  mine  Foresatte  kunne  fordre  og  ønske.  Allerede 
i  en  Snes  Aar  omtrent  har  jeg  tjent  paa  en  Bane,  der  lovede 
mig  Held  og  Hæder,  men  hvorpaa  jeg  trods  de  kiæreste  Be- 
stræbelser møder  trange  Kaar,  hvis  ikke  jeg  af  den  høye  Direc- 
tion bliver  paaskiønnet  og  understøttet.  Jeg  tør  vel  som  en 
brugbar,  flittig,  og  heldig  gammel  Skuespiller  beraabe  mig  paa 
saa  ædle  og  skiønsomme  Foresattes  egen  Dom  og  af  Dem  vente 
Bønhørelse  naar  jeg  ærbødigst  bønfalder  den  høye  Direction  om 
at  forunde  mig  til  næste  Saison  et  Deklamatorium.  At  jeg  tør 
haabe  et  klæggeligt  Tillæg  i  min  i  Virkelighed  lille  Gage,  der- 
for er  Directionens  almeene  bekiendte  Retfærdighed  og  Velvillie 
mod  Theaterpersonalet  mig  den  sikreste  Borgen;  det  vilde  der- 
hos være  mig  et  smigrende  Beviis  paa  Høysammes  Yndest,  om 
jeg  maatte  erholde  de  2^^®  Aar  fra  1795  til  1797  hvori  jeg  tjente 
uden  Gage,  godtgiorte  i  mine  Tjenesteaar  og  saaledes  opnaae 
Ancienitet  fra  Aaret  1795. 

Til  Slutning  tillader  jeg  mig  ærbødigst  at  tilføye,  at  uden 
slige  billige  og  i  disse  Tider  saa  nødvendige  Opmuntringer  fra 
den  ærede  Directions  Side  maatte  de  Skuespillere  der  som  jeg 
ingen  Medhielp  har  i  medspillende  Ægtefælle,  og  dog  arbejde 
meget  i  mange  Fag,  ofte  fortvivle  om  at  kunde  see  en  taalelig 
Alderdom  i  Møde. 

Men  jeg  er  overbeviist  om  at  den  høye  Direction  selv  vil 
indsee  Billigheden  af  mine  ærbødige  Bønner,  og  snarere  lægge 
til,  end  tage  fra  de  Grunde  jeg  her  vover  at  anføre. 

1816,  18.  Oktober.  [116] 

Ved  Opførelsen  af  Slottet  Montenero  sidste  d.  15  Oktober  ind- 
traf det  Uheld  for  mig,  at  jeg  tog  Feil  i  nogle  Strofer  i  Sangen 
af  3^>«  Akt,  3^'«  Scene. 

Denne  Ubehagelighed  blev  foraarsaget  af  Hr  Lund,  der, 
uagtet  han  selv  er  Skuespiller,  og  altsaa  burde  vide  at  Scenen 
fordrer  Roelighed,  vedblev,  skiønt  givet  Vink  fra  mig  om  Taus- 
hed,  at  Støye  paa  Scenen.  Da  Acten  var  tilende  foreholdt  jeg 
Hr  Lund  sin  ikke  anstændige  Maade  saavel  mod  Publicum,  mig, 
de  andre  Medspillende,  og  tilføjede:  at  indtraf  det  oftere,  saa  jeg 
mig  nødsaget  at  melde  det  til  Directionen.  Nu  udbrød  hånd  i 
fornærmelige  Udtryk  mod  mig  og  paastod  at  jeg  skulde  anklage 
ham  for  Directionen. 

Dette  var  ey  min  Hensigt,  men  da  han  i  Dags  F'ormiddag 
paa  det  alvorligste  har  udfordret  mig  enten  at  afgiøre  denne 
Sag  med  ham  paa  Kaarde  eller  Pistoler,  eller  at  udsætte  mig 
for  Navnet  Feig  og  som  en  Følge  deraf  tage  Hævn  over  mig 
hvor  han  fandt  mig,  saa  nødsages  jeg  herved  underdanigst 
pligtskjddigst  at  indberette  denne  Sag  for  den  Høye  Theater- 
Direction  med  Begiering  at  samme  ved  den  Høye  Directions 
Medvirkning  maatte  afgøres. 


FERDINAND  LUDVIG  VILHELM 
LINDGREEN. 

1770—1842. 

TIL  THEATERDIREKTIONEN. 

1797.  28.  Marts.  [117] 

Fra  det  Øyeblik  af  at  Skuespillenes  Bestyrelse  lykkeligvis 
overdroges  til  Mænd,  hvis  Retskaffenhed  og  videnskabelige  Værd 
allerede  havde  forskaffet  dem  et  saa  hædrende  Navn;  haabede 
ieg,  og  vist  fleere  med  mig,  med  fuldkommen  Tilliid,  at  Theatret 

vilde  vinde  i  Hæder  og  Indkomster,  og  som  en  Følge  deraf,  da 
ogsaa  Skuespilleren  i  tilstrækkelige  Lønninger.  —  Min  Formodning 
bedrog  mig  ikke  i  det  eene,  og  vil  vist  heller  ikke  i  det  andet; 
derfore  er  den  Høye  Directions  Retskall'enhed  mig  Borgen:  Plan- 
fuld Bestyrelse,  god  Oeconomie,  og  rigtig  Valg  af  de  givne 
Stykker,  giorde  Skuespillene  meere  søgte,  og  følgelig  Indkom- 
sterne større  end  de  nogensinde  hidentil  har  været.  Sikkert  vil 
dette  under  en  saa  retfærdig  Bestyrelse  have  en  velgiørende 
Indflydelse  paa  den  meere  trængende  Skuespiller. 

Jeg  er  vis  paa,  at  den  Høye  Direction  føler  selv,  at  den 
Bane,  en  Skuespiller  valgte  sig,  ikke  er  den  tætteste  eller  be- 
hageligste, ufortient  Chicane  og  nedrig  Gabale  ere  eene  i  stand 
til  at  nedslaae  det  muntreste  Genie,  men  kommer  hertil  daglig 
Bekymring  for  det  nødvændigste,  vil  de  bedste  Anlæg  gandske 
være  tabte;  det  første  kan  Directionen  —  ofte  med  den  bedste 
Villie  ikke  forekomme,  men  at  den  vil  søge  at  hæve  det  sidste, 
er  ieg  fuldkommen  overbeviist  om,  og  dette  giør,  at  ieg  med 
fuldkommen  Tillid  overleverer  den  Høye  Direction  denne  An- 
søgning, hvis  Hensigt  skal  være,  at  anholde  om  noget  Tillæg  i 
min  Gage,  da  ieg  af  det  ieg  har,  ikke  kan  leve  uden  Sorrig  for 
det  nødvændigste. 

Af  de  500  ^^  ieg  har  i  Gage,  maa  ieg  afgive  meere  end 
100  '■**'■  til  Enke-Gassen,  Kongen,  og  smaae  Nødvændigheder  mit 
Embede  vedkommende;  Huus-Leye,  Brænde,  Lys,  anstændige 
Klæder  til  mig  og  min  Kone  medtager  henimod  300  ^^'^',  saa- 
ledes  beholder  ieg  ikkun  100  "^^"^  tilbage,  til  daglig  Underhold- 
ning for  mig  og  min   Familie. 

Jeg  kan  altsaa  vist  ikke  leve  uden  Bekymring.  —  I  de  Aar 
ieg  har  tient  ved  Theatret  har  ieg  aldeeles  ingen  Opmuntring, 
ingen  Gratification  nydt;  om  ieg  havde  fortient  nogen  tør  ieg 
ikke  bedømme,  ikkun  dette  er  jeg  mig  bevidst,  at  ieg  endog 
ved  den  ubetydeligste  Rolles  Indstudering  har  anvændt  al  muelig 
Fliid;  hvorvidt  Udførelsen  har  lykkes  mig  overlader  ieg  den  høye 
Direction  at  bedømme. 

TIL  KONGEN. 

1811,  3  Juli.  [118] 

Ved  Deres  Kongelige  Majestæts  Resolution  af  Juni  d.  a.  er 
mig  allernaadigst  bleven  forundt  et  aarligt  Tillæg  til  min  Gage 
af  50  Rdl.  Med  hvor  megen  sand  Taknemlighed  min  økonomi- 
ske Forfatning  end  paalægger  mig  at  erkiende  den  mig  derved 
beviste  Naade,  saa  ville  dog  Deres  Kongelige  Majestæt,  stedse 
saa  rede  til  at  laane  enhver  Borgers  Andragende  et  faderligt  og 
naadigt  Øre,  ei  fortørnes  over,  at  jeg,  dreven  af  Følelsen  for 
mit  Kunstnerværd,  relativ  til  mine  Medkunstneres  ved  Theatret, 
saavelsom  som  af  Bevidsthed  om  den  Iver,  med  hvilken  jeg  i 
24  Aar  har  arbeidet  for  dette,  i  allerdybeste  Underdanighed  end 
vover  at  nærme  mig  Deres  Kongelige  Majestæt  med  den  aller- 
underdanigste Bøn,  at  mig  maatte  allernaadigst  vorde  forundt  et 
lige  Gagetillæg  med  Frydendahl  og  Knudsen,  og  at  derved  et 
Misforhold  imellem  dem  og  mig  maatte  hæves,  hvorved  jeg  med 
Smerte  og  Ydmygelse  efter  saa  mange  Aars  ivrige  og  ei  uhældige 
Tieneste  føler  mig  nedsat  dybt  under  dem  og  sat  tilbage  i 
Klasse  endog  med  de  yngre  iblandt  Theatrets  Elever.  Deres 
Kongelige  Majestæt  værdige  at  skienke,  hvad  jeg  allerunder- 
danigst vover  at  anføre  for  min  Bøn,  et  Øieblik  af  Deres  saa 
kostbare  Tid. 

Som  Eleve  og  Skuespiller  har  jeg  tient  i  24  Aar  og  i  denne 
ikke  korte  Tienestetid  stedse  viist  mig  flittig  og  beredvillig;  jeg 
har  været  saa  hældig,  at  aldrig  noget  Stykke  er  opsat  for  min 
Skyld. 

Til  at  spille  Tienerroller  blev  jeg  engageret,  men  ved  Giel- 
strups  Bortgang  blev  de  vigtigste  af  hans  Roller  mig  betroede; 
jeg  maatte  da,  foruden  Tienerne,  spille  den  komiske  gamle 
Mand. 

Ved  Schwartz'  Afgang  bleve  nogle  af  hans  vigtigste  Roller 
mig  tildeelte,  og  saaledes  blev  mit  Arbeide  forøget  med  den 
lidenskabelige  og  humoristiske  gamle  Mand  og  Fader.  Holbergs 
vigtigste  Roller,  som  fordum  vare  i  Kemps,  Schwartz^  Giel- 
strups  og  Ipsens  Hænder,  ere  i  mange  Aar  udførte  af  mig. 
Publikums  Bifald  har  stedse  og  indtil  dette  Øieblik  ledsaget  mig 
i  disse  forskiellige  Fag.  At  mine  Foresatte  have  været  tilfreds 
med  mig,  frembyder   deraf,   at  de  tvende  Gange   have  indstillet 

mig  til  Benefice  for  Flid  og  Talent,  en  Naade,  som  ikkun  er 
vederfaret  Knudsen,  Frydendahl  og  mig. 

De  Mænd,  der  hidentil  have  bedømt  Skuespil  og  Skuespillere, 
Tode,  Pram,  og  min  nuværende  Direktør  Hr.  Professor  Rahbeck, 
have  beæret  mig  med  det  meest  smigrende  Bifald.  Fra  min 
Indtrædelse  paa  Theatret  til  dette  Øieblik,  har  jeg  været  blandt 
dem,  der  arbeidede  meest.  Rolig  og  uden  Bram  har  jeg  dyrket 
min  Kunst,  stolende  paa  Gud,  Deres  Majestæt,  og  mine  Fore- 
satte. Hans  Excellence  Hr.  Overhofmarschal  Hauch  og  Hr.  Pro- 
fessor Rahbeck  ville,  ifølge  den  Retfærdighed  og  Godhed  hvor- 
paa  de,  som  mine  Foresatte  saa  ofte  have  givet  mig  Prøver, 
bevidne,  at  jeg  i  Flid  og  Embedsduelighed  ikke  staaer  tilbage  for 
nogen  af  mine  Medspillende;  hvorimod  jeg  med  Hensyn  til  mine 
Kaar  staaer  langt  tilbage  baade  for  Frydendahl  og  Knudsen,  af 
hvilke  den  første  har  en  Kone  ved  Theatret  og  den  anden  et 
Embede  uden  for  samme.  Da  jeg  saaledes  Iroer  at  kunne  staae 
ved  Siden  af  disse  tvende  Kunstnere,  saa  har  det,  efter  den 
Overbeviisning,  jeg  nærer  om  min  egen  Flid  samt  Direktionens 
og  Publikums  Bifald,  ei  kunnet  være  andet,  end  saare  smerte- 
ligt og  krænkende  for  mig,  at  see  fornævnte  2^^  Kunstnere  af- 
lagte, hver  med  et  Gagetillæg  af  250  ^^^^,  mig  derimod  ikkun 
med  50  Rdl. 

Nedslaaet  og  kummerfuld  anraaber  jeg  derfor  Deres  Konge- 
lige Majestæt  om  min  Bøns  Opfyldelse.  Aldrig  er  nogen  Borger 
eller  Kunstner  gaaet  ubønhørt  fra  Deres  Majestæt,  naar  hans 
Bøn  var  grundet  paa  Sandhed  og  Billighed.  Dette  giver  og  mig 
det  beroligende  og  trygge  Haab,  at  min  allerunderdanigste  Be- 
giering  allernaadigst  vil  vorde  mig  tilstaaet. 

TIL  THEATERDIREKTIONEN. 
1812,  29  Februar.  [119] 

Overbeviist  om,  at  den  høye  Direction  med  en  den  særegen 
Velvillie  søger  at  opfylde  ethvert  af  Dens  Underhavendes  Ønsker, 
naar  samme  ere  grundede  paa  Billighed,  vover  jeg  at  ansøge 
den  høye  Direction  om  en  25  Aars  Benifice  til  næst  kommende 
Vinter. 

I  Aaret  1787  blev  jeg  ansadt  som  Eleve  ved  Theatret,  mine 
Medelever  Frydendahl,    Køhne  og  Due  tiente  dengang  hver  paa 

120  Rdlr.  reglementeret  Gage,  jeg  derimod  kun  paa  et  Gratial 
af  16  Rdlr.  aarlig.  For  disse  16  Rdlr.  maatte  Jeg  spille  smaae 
Roller  og  synge  i  Chor  indtil  jeg  A"  1790  blev  ansadt  som 
virkelig  Skuespiller  —  Uagtet  dette  ulige  Forhold  mellem  min 
og  de  andre  paa  samme  Tiid  værende  Elevers  Gage,  anvendte 
jeg  dog  al  mulig  Fliid,  for  at  danne  mig  til  Theatret,  som  Den 
høye  Direction  vil  kunne  see  af  det  ærbødigst  vedlagte  Vidnes- 
byrd fra  min  første  og  eneste  Lærer  og  Veileder,  Herr  Ridder 
og  Instruktør  Schwartz.  Frydendahl  er  bleven  skiænket  2**^  Aar, 
i  hvilke  han  var  gandske  ude  af  Theatrets  Tieneste,  jeg  beder 
at  to  af  trende,  hvori  jeg  for  en  langt  ringere  Gage  end  for 
nævnte  mine  Medelevere  giorde  Tieneste,  maae  regnes  mig 
til  gode. 

At  jeg  med  Ufortrødenhed,  med  Nøiagtighed  og  med  den 
bedste  Villie  for  Sagen  har  opfyldt  mine  Pligter  i  de  25  Aar 
jeg  har  staaet  i  Theatrets  Tieneste  troer  jeg  og  endvidere  at 
lyse  frem  deraf,  at  endnu  aldrig  noget  Stykke  er  bleven  opsat 
eller  henlagt  for  min  Skyld,  og  stolende  paa  den  høye  Direc- 
tions  bekiendte  Retfærd  og  Godhed  haaber  jeg  derfor  i  Følge 
foranførte  Grunde,  at  min  Bøn  af  Høysamme  ikke  vil  vorde 
anseet  ubeskeden,  men  smigrer  mig  meget  mere  med  sammes 
gunstige  Opfyldelse. 


1817,  26  Mai.  ]120J 

Da  jeg  ifior  ved  denne  Tid  troede  at  skylde  mig  selv,  at 
henvende  mig  til  den  høje  Theaterdirection,  med  mundtlig  An- 
søgning, at  være  i  Betragtning  ved  de  Forandringer,  der  i  Be- 
sættelsen af  Instructeurembedet  maatte  foregaa;  fik  jeg  af  alle 
tre  det  mig  særdeles  fyldestgiørende  Svar:  at  jeg  ved  forefaldende 
Vacance  vilde  være  i  Erindring.  Da  nu  i  mellemløbende  Tid 
Hr.  Instructeur  Ridder  Schwartz,  efter  Ansøgning  har  faaet  Afskeed, 
og  Hr.  Instructeur  Ridder  Rossing,  ved  de  ved  Hoftheatret  og 
dets  Forestillinger  forefaldende  Forandringer,  mere  og  mere 
synes  at  træde  ud  af  Virksomhed,  giver  jeg  mig  herved  den 
Ære  skriftligen  at  gientage  min  Ansøgning:  at  være  i  Gunstigst 
Erindring,  da  deels  efter  den  oprindelige  Indretning,  den  ene 
Instructeur   skulde   være  for  Sørgespillet   og    det   høiere  Drama, 

der  ustridigen  er  Hr.  Friidendahls  Fag;  den  Anden  for  del 
egentlige  Lystspil  og  borgerlige  Skuespil,  hvortil  jeg  smigrer  mig 
efter  de  ærede  Vidnesbyrd,  jeg  fra  selve  Medlemmer  af  Direc- 
tionen  offentlig  har  faaet,  ikke  at  være  uskikket;  ikke  at  tale  om  at 
det  daglige  Tilsyn  ved  Prøven,  for  een  enkelt  Mand,  der  des- 
uden som  Skuespiller  har  saa  meget  at  bestille,  som  Hr.  Fruden- 
dahl,  synes  at  være  et  pfysisk  uoverkommeligt  Arbeide. 

Jeg  anbefaler  altsaa  denne  min  underdanige  Ansøgning  paa 
det  bedste  til  Directionens  prøvede  Godhed,  saa  meget  mere 
som  samtlige,  dens  ærede  Medlemmers  mundtlige  Yttringer  ilior 
især  have  foranlediget  mig  dertil. 

1827,  23.  Marts.  [121] 

De  fleste  af  mine  samtidige  Kunstbrødre,  paa  een  nær,  un- 
der mig  i  Tjenestetid,  har  havt  den  Lykke,  med  Kongelig  aller- 
naadigst  Understøttelse,  at  see  fremmede  Skuepladse,  adskillige 
have  nydt  denne  Naade  mere  end  eengang.  Ogsaa  jeg  ønskede, 
inden  min  ikke  korte  Kunstbane  ender,  at  modtage  det  Beviis 
paa,  at  mine  høie  Foresatte  ikke  fandt  mig  denne  min  Konges 
Naade  mindre  værdig.  Mine  Ønsker  gaae  imidlertid  ikke  langt; 
jeg  attraaer  blot  saa  meget,  at  jeg  i  6  a  7  Uger,  under  Theatrets 
Sommerferier,  kunde  besøge  det  Hamborgske  Theater.  Maaske 
vil  man  sige,  at  der  ved  et  enkelt,  oven  i  Kjøbet  saa  nærlig- 
gende Theater,  ikke  var  noget  at  see,  men  man  har  gjort  mig 
opmærksom  paa,  at  her,  efter  den  nuværende  Giæstespils  Maade 
i  Sommermaanederne ,  strømme  Virtuoser  af  de  forskjelligste 
Slags  og  fra  Tydsklands  fjerneste  Skuepladse  sammen,  og  at 
dette  ifølge  det  nye  Theater  i  Aar  dobbelt  vil  være  Tilfældet, 
hvorfor  jeg  her  i  Mag  vil  kunde  faae  at  see,  hvad  jeg  forgjæves 
vilde  reise  hele  Tydskland  rundt  for. 

Om  jeg  troer  der  er  noget  at  lære;  oprigtig  talt  egentlig 
intet,  men  ugavnligt  vilde  det  dog  for  een  af  den  danske  Scenes 
Kunstbærere  neppe  være,  om  han  kom  til  i  sit  eget  Hjem,  og 
paa  dets  rette  Bolgade,  at  betragde  det  fremmede  Væsen,  der 
tager  sig  saa  sælsomt  ud,  naar  det  kommer  frem,  ved  Siden  af 
vor  gamle  danske  Maneer. 

Jeg  vover  ydmygst  at  anbefale  mine  høie  Foresatte  dette, 
som  jeg  synes,  ikke  ubeskedne  Ønske. 


I.  i 


-^^^t^^i^    J^a^in^'^  fA^^^^y^^* 

JOACHIM  DANIEL  PREISLER. 

1755—1809. 

TIL  H.  V.  V.  WARNSTEDT. 

1778,  16.  Juli.  [122] 

Høyvelbaarne  Herr  Kammerherre! 

Det  er  Deres  Høyvelbaarenhed  alt  for  vel  bekiendt,  hvorledes 
jeg  desværre  for  toe  Aar  siden  blev  indvikled  i  Omstændigheder, 
der  kunde  have  spildt  min  heele  Lykke,  dersom  ikke  en  God- 
hed, som  jeg  aldrig  burde  vented,  havde  reddet  mig  derud  af. 
Men,  jeg  beder  underdanigst,  Høyvelbaarne  Herr  Kammerherre! 
troe  mig,  jeg  var  for  ung,  jeg  indsaae  ikke  Faren,  og  maatte 
blive  klog  ved  Skaden.  Det  er  jeg  og,  Gud  være  loved,  bleven, 
og  De  kand  være  overbeviist  om ,  skiøndt  jeg  ikke  haver  den 
Ære  at  være  kiendt  af  Dem,  jeg  skal  vogte  mig  for  slige  og 
andre  Udskeydelser,  hvilke  anden  Gang  vidst  ikke  vilde  løbe  saa 
godt  af,  som  første. 

Jeg  veed  det,  at  det  er  kommed  for  Deres  Høyvelbaarenhed, 
at  jeg  søger  Huuset,  hvori  Jomfrue  Deweggen  er,  og  at  det 
skeer  for  hendes  Skyld,  nægter  jeg  vidst  heller  ikke.  Jeg  haaber 
at  De  tillader  mig  at  tilkiendegive  Dem  korteligen  min  Hensigt 
og  mine  Tanker  angaaende  denne  Omgang.  Det  har  været  mig 
en  særdeles  Fornøyelse,  som  Elsker  af  Musicken,  at  staae 
sommetider  om  Morgenen  Kl.  9.  uden  for  Syngeskoelen ;  jeg  kom 
der  og  en  Eftermiddag,  og  saa,  at  der  aleene  var  faae  Fruen- 
timmere, hvoriblandt  Jomfru  Deweggen.  Jeg  nægter  ikke,  at  hun 
jo  gefaldt  mig  meget,  og  at  jeg  ønskede  engang  at  tale  med 
hende.  Denne  Leylighed  viiste  sig  snart,  idet  jeg  i  et  Ærinde 
ved  Hof-  og  Stads-Retten  kom  derned,  for  at  forespørge  mig 
om  noget,  maaskee  ogsaa  tillige,  for  at  see  hende.  Hun  var 
hiemme,  og  havde  just  hendes  Syngepartie  af  Goloniet  for  sig, 
og  sang  i  det.  Jeg  bad  hende,  at  blive  ved,  og  kom  i  det  samme 
til  at  tale  med  hende  om  Musiken,  da  jeg  betydede  hende,  det 
var  at  ønske,  hun  havde  et  Clavær,  for,  ved  at  angive  Tonerne 
derpaa,  at  blive  fried  for  den  Fare,  at  synge  falsk.  Hun  bie- 
faldt  naturligviis  denne  Tanke,  og  uden  at  spørge  hende,  giorde 
jeg  Anstalt  for  at  faae  eet,   loed   det   i   ald  Stilhed   bringe   ned, 

og  tilbød  hende,  at  accompagnere  hendes  Sang;  Jeg  havde  vidst 
ikke  giordt  det,  Høyvelbaarne  Hr.  Kammerherre,  ifald  jeg  ikke 
tj^delig  havde  mærked,  at  Folkene  i  Huuset  vare  meget  for- 
nuftige, og  hun  aldrig  udloed  sig  med  noget  Slags  Coquetterie, 
som  vidst,  det  skal  Gud  være  mit  Vidne  til,  hidtil  ikke  heller 
er  skeedt.  Hun  har  tvertimod  viist  ved  mange  Leyligheder,  at 
hun  vidst  ikke  er  den,  man  holder  hende  for.  Kort  sagd,  jeg 
har  i  den  korte  Tiid  stedse  fundet  hende  fornuftig,  munter,  men 
dydig  baade  i  Talen  og  Gierning,  det  vil  jeg  blive  ved  indtil  mia 
Død  at  forsvare. 

Det  skulde  nu  giøre  mig  meget  ondt,  ifald  Deres  Høyvel- 
baarenhed  efter  mine  anførte  Grunde  fortrød  paa  mine  Be- 
søgeiser. Jeg  troer  vidst  at  kunde  sige  med  Sandhed,  hun 
profiterer  meget  i  Sangen,  og  hendes  moralske  Character  bliver 
ved  mig  ikke  sadt  mindste  Klick  paa,  og  da  jeg,  som  jeg  al- 
vorligen  tør  bekræffe,  hverken  tænker  saa  nedrigt,  at  vilde  an- 
mode hende  [om]  uanstændige  Ting,  eller  og  nogensinde  for- 
volde mine  Forældre  den  stoere  Hiertesorg,  at  indlade  mig  i 
nogen  Forbindelse  med  hende,  saa  synes  mig,  at  jeg  selv  kand 
unde  mig  denne  uskyldige  Fornøyelse,  som  hverken  koster 
hendes  eller  min  Ære. 

Forlad,  Høyvelbaarne  Herr  Kammerherre,  min  Dristighed,  at 
skrive  Dem  til.  Jeg  har  giordt  det,  for  nogenledes  at  stille  mig 
tilfreds,  og  for  jeg  troede  det  at  være  min  Pligt  i  Henseende  til 
Deres  Høyvelbaarenhed,  da  jeg  oprigtigen  forsikrer,  at  jeg  intet 
meere  ønsker,  end  at  kunde  vinde  Deres  Høye  Gunst  og  Bevaagen- 
hed  i  nogen  Maade. 

Med  dybeste  Respect  etc. 


1778,  27  October.  [123J 

Jeg  tager  mig  den  underdanige  Friehed  i  mine  nærværende 
Omstændigheder,  at  meddeele  Deres  Høyvelbaarenhed  mit  For- 
sæt. Med  største  Erkiendtlighed  for  Deres  mig  stedse  uglemme- 
lige  Godhed  haver  jeg  hørt,  at  De  maaskee  kunde  overtales  til 
med  Tiiden  at  engagere  mig  ved  Theatret.  Jeg  nægter  ikke  det 
kunde  i  alle  Henseender  for  mig  være  Begyndelsen  til 
Etablissement,    ifald  jeg  nogenlunde   besad   de  Gaver,    som   saa 

nødvendigen  udfordres  til  det  Øyemeds  Opnaaelse,  eller  i  det 
mindste  Anlæg  dertil.  —  Men,  —  Høyvelbaarne  Herr.  Kammer- 
herre! Saa  megen  Høyagtelse  jeg  har  for  en  Stand,  som  selv 
den  befinder  sig  udi  for  nærværende  Tiid,  med  hvilken  jeg  næst 
Guds  Hielp  har  besluttet,  at  henleve  mine  Aar,  saa  megen  Lyst 
jeg  for  min  egen  Person  virkelig  uden  Hycklerie  har  for  Skue- 
spillets Øvelser,  —  saa  ere  de  Grunde  meget  høyere  og  stærkere 
der  aldeeles  bortjage  alt  hvad  som  kand  siges  imod;  dersom 
Deres  Høyvelbaarenhed  tillader  mig  at  giøre  min  Opvartning, 
saa  kand  jeg  nærmere  have  den  Ære  at  forklare  mig,  kuns 
dette  vil  jeg  anføre,  som  de  toe  fornemmeste  Motiver,  at  min 
Moder  har  ladet  mig  sige,  hun  kunde  ikke  et  Øyeblick  trøstes, 
naar  jeg  greb  til  dette  Middel,  og  det  fick  jeg  at  vide,  inden 
noget  Menneske  vidste  mine  Tancker,  og  den  anden  Grund  er 
denne,  at  Jomfrue  Deweggen  er  lige  saa  lidet  derfore,  da  hun 
veed,  og  overbeviiser  sig  om,  at  jeg  paa  en  meget  anstændig 
og  nem  Maade  vil  kunde  fortiene  det,  som  ikke  alleene  tiener 
til  Livets  nødtørftige,  men  og  gode  Ophold.  —  Jeg  veed  ikke, 
om  jeg  tør  driste  mig  til,  med  Tiiden  at  giøre  min  Opvartning 
for  Deres  Høyvelbaarenhed  med  en  Oversættelse  af  et  Stykke, 
som  først  af  Kammerherren  findes  bequemt  til  at  opføres.  — 
Uroelig  er  min  nærværende  Tilstand,  men  jeg  indseer  den  ab- 
solutte Nødvendighed,  ikke  alleene  at  arbeyde  snart  paa  min 
saavel  som  min  Deveggens  Roelighed,  som  og  nogenledes  at 
tilfredsstille  min  Familie  med  et  bestemt  og  bestandigt  Fore- 
tagende. 

Med  størst  Høyagtelse  vover  jeg  at  recommandere  mig  i 
Deres  Høyvelbaarenheds  Gunst  og  Bevaagenhed,  og  henlever 
stedse  etc. 


1778,  28.  Oktober.  [124] 

Efter  at  have  overlagd  Deres  Høyvelbaarenheds  gunstige 
Proposition  fra  alle  Sider,  saa  fremkommer  vi  nu,  næst  den 
ømmeste  Tacksigelse  og  Erkiendtlighed  for  Deres  stoere  Godhed 
imod  os,  med  den  indstændige  Bøn,  at  tage  Dem  af  vores  Sag 
saaledes  som  de  utrykkelig  er  i  Stand  til  at  udføre  den  til 
vores  fælleds  Lykke.  —  Ifald  Deres  Høyvelbaarenhed  smigrer  os 

alleeneste  med  et  godt  Haab,  saa  er  vor  Lykke  vidst  giordt. 
Vore  Bestræbelser  skal  bestandig  sigte  dertil,  at  danne  os  efter 
Deres  Befalinger,  at  opfylde,  paa  det  nøyagtigste  at  opfylde  de 
Pligter,  hvilke,  ifald  jeg  skulde  opnaae  den  Lykke,  at  blive 
engageret  ved  Theatret,  paaligger  os  begge.  Det  vil  ikke  for- 
tryde Dem,  Høyvelbaarne  Herr  Kammerherre,  ja  det  vil  være  en 
Vellyst  for  Dem,  at  have  giordt  tvende  Elskende  lykkelig,  som 
underskriver  sig  med  den  største  Høy  agtelse  etc. 


1778,  3.  November.  [125J 

Jeg  beder  underdanig  om  Forladelse,  at  jeg  tager  mig  den  Frie- 
hed at  incomodere  Deres  Høyvelbaarenhed  med  denne  Skrivelse. 
Det  stoere  Haab,  De  har  gived  mig,  om  min  Ansøgnings  gode  Frem- 
gang, og  tillige  den  stoere  Lyst  at  komme  i  en  Slags  Bestilling, 
foranlediger  mig  dertil.  Høyvelbaarne  Herr  Kammerherre!  tillad 
mig  at  bede  Dem  paa  det  indstændigste,  saasnart  mugligt,  at 
sætte  mig  i  Arbeyde.  For  mangfoldige  Aarsagers  Skyld  er  en 
langvarig  Ørkesløshed  mig  aldeeles  utienlig ,  og  hvor  gierne 
ønskede  jeg,  at  kunde  giøre  Begyndelsen  til  min  Roelighed.  — 
Jeg  veed  ikke,  om  det  er  en  ung  Acteur  tilladt,  selv  at  udsøge 
sig  en  Debita nt- Rolle ,  eller  om  hånd  bør  tage  imod  den,  som 
den  Høye  Direction  overdrager  ham.  Skulde  det  første  være 
tilladt,  saa  er  min  underdanige  Bøn  til  Deres  Høyvelbaarenhed, 
at  maatte  debitere  i  en  Tragoedie,  og  nægter  jeg  i  saa  fald 
ikke,  at  min  Lyst  til  Orosmins  Rolle  i  Zaire  er  ubeskrivelig 
stoer.  —  Jeg  veed  vidst,  alting  beroer  paa  Deres  Høyvelbaarenheds 
giørende  Forslag,  og  mit  Tilliid  til  Deres  mod  mig  havende 
Naade  er  saa  stoer,  at  jeg  uden  mindste  Modsigelse  med  største 
Tacknemmelighed  antager  og  udfører  Deres  Befalinger.  Dersom 
De,  Høyvelbaarne  Herr  Kammerherre,  tillader  mig  at  debitere, 
saasnart  jeg  kand  blive  færdig,  saa  er  det  vidst  den  høye  Di- 
rections  eenstemmige  Villie,  og  drister  jeg  mig  da  herved  til ,  at 
føye  denne  Bøn  til  min  anden,  thi  jeg  troer  vidst,  at  det  kunde 
være  i  Stand  til,  om  ikke  at  erhverve  mig  Venner,  saa  dog  at 
dæmpe  det  Fiendskab  og  Had,  saa  mangfoldige  bærer  til  mig. 
Jeg  underkaster  mig  overalt,  nu,  som  før,  og  bestandig  i  Deres 
Høyvelbaarenheds  høye  Beskiermelse.    Alt  hvad  De  befaler  mig, 

bliver  en  Lov,  ja  en  behagelig  Lov  for  mig.  Efter  Deres  mig 
i  Gaar  givne  gunstige  Tilladelse  at  giøre  min  Opvartning,  skal 
jeg  i  Morgen  tidlig  have  den  Æere  at  opfylde  denne  Pligt,  og 
er  jeg  med  den  dybeste  Høyagtelse  indtil  Døden  etc. 

1778,  9.  November.  [126] 

Jeg  maae  tage  mig  den  underdanige  Friehed  at  tilskrive 
Deres  Høyvelbaarenhed  følgende,  i  Anledning  af  mit  Etablisse- 
ment, som  jeg  udbeder  mig  Deres  gunstige  Meening  om,  og  saa 
vidt  skee  kand,  Deres  Approbation.  Jeg  har  talt  nøye  med  Jom- 
fru Deweggen,  og  forestillet  hende  Høyvelbaarne  Herr  Kammer- 
herrens Godhed  i  Henseende  til  det  Forslag,  at  være  i  Kost 
hos  Winther,  men  hun  ønsker  intet  meere,  end  at  vi  kunde 
strax  føre,  skiønt  liden  og  indskrænket,  dog  vor  egen  Oeconomie. 
Med  Deres  Høyvelbaarenheds  gunstige  Tilladelse  haver  jeg  da 
den  Æere  at  fremsætte  vores  Meening  saaledes: 

Vi  vilde  giøre  os  ald  Umage  for,  strax  at  faae  meublerede 
Værelser  med  et  Kiøkken,  saa  at  vi  alleeneeste  havde  nødig  at 
kiøbe  Kiøkkentøj.  Hvad  mig  angaar,  Høyvelbaarne  Herr  Kam- 
merherre, saa  forsikrer  jeg  oprigtig,  at  jeg  vilde  finde  mig 
meget  fornøyed  med  den  Levemaade,  som  vidst  i  Henseende  til 
Spiisning  ikke  kunde  være  tarveligere,  end  jeg  har  været  vandt 
til,  fornemmelig  i  min  Svogers  Huus,  og  da  desuden  det  Fruen- 
timmer, som  Deweggen  for  nærværende  Tiid  er  hos,  og  som 
dog  for  adskillige  Aarsagers  Skyld  ikke  vil  forlade  hende,  for- 
staar  Huusholdningen,  og  har  et  overmaade  godt  Hierte,  saa 
troer  jeg  vidst,  at  vi  paa  en  meget  sparsommelig  Maade  kunde 
indrette  vores  Oeconomie,  uden  at  falde  i  det  Simple,  eller  'paa 
den  anden  Side  at  være  underkasted  Fortredeligheder.  Til  den 
Ende  have  vi  giordt  et  Overslag,  og  fundet,  at  til  denne  vores 
Istandsættelse,  med  Indkiøb  af  Vinter-Provision,  ikkuns  ud- 
fordredes circa  130  Rigsdaler.  I  dette  Overslag  er  vidst  alting 
beregnet  før  for  høy,  end  for  lav,  og  ifald  vi  havde  disse  Penge, 
saa  turde  jeg  smigre  mig  med,  at  vi  inden  faae  Ugers  Forløb 
kunde  være  i  Orden  og  Roelighed,  især  naar  vi  strax  kunde 
giøre  Begyndelsen.  Høyvelbaarne  Herr  Kammerherre!  Deweg- 
gens  Lyst  hertil  er  overmaade  stoer,  og  jeg  tør,  uden  i  mindste 

Maade  at  hykle,  bekræfte,  at  der  paa  min  Side  ikke  findes 
ringeste  Indvending  imod,  thi,  som  jeg  allerede  har  havd  den 
Æere  at  sige,  jeg  har  aldrig,  især  paa  Slutningen  væred  vandt  til 
at  leve  godt,  skiøndt  man  i  Almindelighed  troede  det,  og  sluttede 
sig  til;  men  min  Lyst  bestoed  i  Klæder,  og  det  falder  nu  bort 
af  sig  selv  ved  mindste  fornuftige  Eftertanke.  Ifald  Deres  Høy- 
velbaarenhed  approberer  dette  vores  Anlæg,  saa  foreene  vi  vores 
Bønner,  at  De  vilde  have  den  Naade  for  os,  at  forestræcke  mig 
ommeldte  130  Rigsdaler. 

Ved  den  mig  allernaadigst  forundende  Gage,  hvortil  jeg  har 
faaed  saa  stoer  Haab  af  Dem,  vilde  et  Afdrag  paa  hvert  Quartal 
ikke  falde  mig  halv  saa  besværlig,  som,  enten  en  Begiering  til 
min  Svoger,  eller  og  andre,  om  disse  Penge,  om  jeg  ogsaa  fick 
dem  paa  de  fordeelagtigste  Gonditioner.  Saa  dristigt  dette  mit 
underdanige  Ønske  er,  saa  uartigt  det  maaskee  ansees  i  Deres 
Øyne,  saa  haaber  jeg  dog,  at  Deres  Høyvelbaarenhed  tilgiver 
mig,  ved  at  betragte  den  Nødvendighed,  der  driver  mig  dertil. 
Jeg  veed  vidst,  Deres  Høyvelbaarenheds  Raad  og  Befaling  bliver 
det  retteste,  og  stedse  continuerer  jeg  at  bede  om  Deres  Gunst, 
da  det  er  Dem  alleene,  jeg  tør  aabenbare  mig  for.  Med  dybe- 
ste Æerbødighed  henlever  jeg  etc. 


1778,  20.  November.  [127] 

Det  er  Deres  Høyvelbaarenhed  jeg  har  at  takke  for  den 
Sinds-Roelighed,  jeg  befinder  mig  udi.  Mit  Hierte  er  saa  rørt 
over  den  Godhed,  De  har  beviist  imod  mig,  at  der  mangler 
mig  Ord  til  at  udtrykke  min  Erkiendtlighed.  Min  Nidkiærhed 
at  behage  Dem,  Høyvelbaarne  Herr  Kammerherre,  stedse  at 
rette  mig  i  alle  Maader  efter  Deres  Befalinger,  skal  tilkiendegive 
den  Tacknemmelighed,  som  jeg  alleene  skylder  Dem,  og  som 
uophørlig  skal  ulme  i  mit  Bryst.  Jeg  er  overbeviist  om,  at 
Deres  Høyvelbaarenhed  endnu  føyer  den  Godhed  til  alt  det  øv- 
rige, herefter  at  tage  mig  og  Jomfrue  Deweggen  under  Deres 
naadige  Beskyttelse.  Vi  skal  ved  vores  Opførsel  uophørlig  stræbe, 
at  giøre  os  denne  Naade  fortiente.  Indtil  det  sidste  Aandedrætt 
vover  jeg  at  kalde  mig  med  den  dybeste  Høyagtelse  etc. 


135 


TIL  K.  L.  RAHBEK. 
Lyngby,  1779,  26.  Maj.  [128] 

....  Beste  Ven !  skriv  mig  et  par  Ord  til  med  Posten,  som  gaar 
i  Morgen  tidlig  Kl.  8  fra  Kiøbenhavn.  Du  maa  kunde  føle,  at 
Din  Preisler  længes  efter  Dig,  og  et  Brev  —  beste,  et  Brev  for- 
korter Fraværelsen  mangfoldig.  Gid  Du  var  hos  mig!  hvor  tidt 
vilde  vi  da  i  Skoven  tale  om  de  Ting,  som  ere  os  begge  kiærest, 
hvor  tidt  vilde  vi  da  igientage  vor  Rosings  Navn,  og  i  Aanden 
føle  den  Glæde,  som  forestaar  os  ved  hans  Tilbagekomst!  .  .  . 
Jeg  trykker  Dig  tusinde  gange  til  mit  Hierte,  Beste!  —  min 
Koene  lader  hilse,  hun  taler  aldrig  uden  med  stoer  Varme  om 
Dig,  og  hvem  kand  vel  andet!  .  .  .  Saaledes  taler  jeg  med  Dig; 
var  det  ikke  Rahbek,  giorde  jeg  Complimenter,  —  Tænk  paa 
mig,  Beste,  og  føl  saa,  hvor  ofte  jeg  tænker  paa  Dig. 

Lyngby,  1779,  28.  Maj.  [129J 

Jeg  har  grædt  ved  at  læse  Dit  Brev,  og  skammer  mig  ikke 
derved.  Du  kand  umuglig  lide  meere  i  den  Forfatning  Du  staaer 
for  nærværende  Tiid  med  min  Fader,  end  jeg,  som  tager  største 
Deel  i  alt  hvad  der  smerter  og  foruroeliger  Dig.  —  At  miste  min 
Rahbek!  —  lad  mig  ikke  tænke  den  Tanke.  Beste!  at  miste 
Dig!  — Uroelig  er  jeg;  thi  jeg  kiender  Forældres  Midler  til  Over- 
talelse, jeg  kiender,  jeg  har  følt  det  mægtige  Indtryk  deres 
Erindringer  kand  giøre  paa  vore  Hierter  —  og  denne  Forestil- 
ling ængster  mig,  men  —  jeg  kiender  ogsaa  Din  Standhaftighed, 
jeg  veed,  jeg  føler,  at  det  var  Dig  lige  saa  umugligt  ikke  at 
følge  Din  Tilbøyelighed,  som  det  er  for  Dine  Forældre  at  bruge 
Tvangsmidler.  Trøst  Dig  derfore,  Beste,  med  den  Overbeviisning, 
at  ingen  i  Verden  kand  fremkomme  med  en  eeneste  grunded  Be- 
breidelse  mod  Dig.  Større  Mænd  end  Frankenau  maa  raade 
Din  Fader,  og  da  først  vil  jeg  frygte,  da  først  maa  D  u  frygte. 
—  Fordomme  bliver  stedse  Grundvolde  til  deres  Overtalelse,  og 
dem  forkaster  Du  og  jeg.  —  Naar  disse  Herrer  kalde  Drama- 
turgie  Narrerie,  som  i  vore  Tider  blive  anseet  og  agted, 
saa  bør  de,  som  i  alt  have  Din  Interesse  til  Deres  Øj^emed, 
netop  troe,  at  Dit  Studium  er  det   rette,  hvorved  Du  kand  giøre 

Din  Lykke.  —  Beste  Broder!  Du  maa  meget  let  kunde  overbeviise 
dem  om  Din  Tænkemaades  Rigtighed,  ved  at  forestille  dem  samme 
fra  denne  fordeelagtige  Side.  —  Og  —  vil  omsider  fornuftige 
Grunde  ikke  hielpe  —  —  —  saa  betænk,  at  Rahbek  aldrig  kan 
komme  til  at  fortryde,  at  have  fulgd  sin  Tilbøyelighed.  Ikke 
Munden,  men  Hiertet  tilsiger  Dig  dette;  Du  fordrer  ingen  Eed 
herpaa;  —  ikke  sandt,  Beste?  —  For  alleting  bliv  hos  Zeuthen, 
og  lad  ham  være  Din  Talsmand.  Hånd  forderver  vidst  intet.  — 
Jeg  kand  umuglig  beskrive  Dig,  hvor  inderligen  rørt  min  Kone 
blev,  da  jeg  læste  det  Sted  for  hende,  som  angaar  hende.  Hun 
udraabte  meere  end  10  Gange:  Gid  vi  nu  var  i  Fredensborg 
hos  Rosings,  medens  Rahbek  er  der.  Her  gav  Du,  Beste! 
atter  Anledning  til  en  Scene,  som  jeg  ikke  vilde  have  misted  for 
meget.  Vi  saae  begge  paa  hverandres  Bryst,  fulde  af  Dig  og  vores 
Kierlighed.  —  Det  er  jo  gandske  naturligt,  min  Rahbek,  at  min 
Kiærlighed  til  min  Koene  maa  voxe,  jo  meere  jeg  mærker,  hun 
er  indtaged  af  Dig.  —  Jeg  føler  alt  i  Forveyen  mange  salige 
Glæder,  de  Timer  vil  forvolde  os,  i  hvilke  Du  under  os  Din  Nær- 
værelse. —  Alle  disse  Forestillinger,  ja  Forestillinger,  som  kun 
kand  tænkes  og  ikke  beskrives  opfylder  mig  med  det  visse  Haab, 
at  Du  vil  vinde  Seyer  over  alle  de  Kolde,  som  søger  at  berøve 
Dig  din  Roelighed,  og  at  giøre  Dig  til  et  Menneske,  som  de. 
Saavidt  i  Aftes,  da  Du  var  kiørt  fra  mig. 

Fredensborg,  1780,  24.  Maj.  [130] 

Her  ere  vi,  min  Kelling  og  jeg,  inderlig  glade  og  fornøyede, 
ja  jeg  tør  fridt  sige,  intet  manglede  os  i  vor  Lyksalighed,  ifald 
vor  Rahbek,  den  Beste,  var  her  med,  og  deelte  ømt  de  Glæder 
med  os,  som  vi  her  nyde  i  Hobetal.  —  Vær  stolt  af  det  varme, 
det  brændende  Venskab,  begge  Rosings  bær  for  Dig.  —  Vi  kom 
i  Mandags  Aftes  Kl.  10,  de  ventede  os  ikke  siden  det  var  saa 
silde.  —  Mad.  Ros:  løb  os  med  aabne  Arme  i  Møde,  men  —  uden 
ringeste  Fortale,  spurgte  hun  strax:  Har  de  Brev  fra  Rahbek? 
Hvordan  lever  han?  —  Rosing  fik  strax  Brevet,  han  sang  Vugge- 
visen for  Philla,  som  absolut  skulde  sove,  men  Brevet  maatte 
ogsaa  læses,  og  han  kunde,  skiønt  han  uden  Tvivl  vilde,  ikke 
skiule  de  Taarer,  der  flød  ned  af  hånds  Kinder.    Gudskelov,  brød 

han  ud,  min  Rahbek  lever,  og  er  igien  roelig.  Nu  blev  vi  ved 
at  tale  om  Dig,  til  vi  lagde  os,  og  i  Gaar  Morges  under  4  Øyne 
gav  han  mig  Brevet  at  læse,  og  fortalte  mig,  hvor  høyt  han 
elskede  Dig,  i  saa  levende  Udtryk,  at  jeg  blev  rørt,  at  jeg  maatte 
vende  mig  bort  fra  ham.  —  Nu  drak  vi.  Kaffen  var  god,  vi 
roste  den.  Godt,  sagde  Mad.  Ros:  Gid  den  Stakkels  Rahbek  var 
her,  og  kunde  drikke  en  Kop  med. 

Men  —jeg  tør  ikke  skrive  meere  i  den  Materie;  Du  har  nok 
for  den  Gang  min  Beste.  —  Eet  eeneste  vil  jeg  endnu  sige  Dig. 
Han  trænger  [paaj  hende  at  hun  selv  skal  skrive  Dig  til,  hun 
giør  det,  og  Du  faar  Brevet,  naar  vi  kommer  derfra.  —  Rosing 
og  jeg  var  ude  paa  Søen  i  Gaar  Middags,  og  seylede  i  det  græsse- 
ligste Vejr.  Heele  store  By[g]er  skyllede  os  saaledes  over,  at  vi 
kom  hiem,  saa  vaade  som  Rotter.  I  Gaar  Eftermiddags  kiørte 
vi  5,  Philla  inclusive,  til  Fredericksborg,  besøgte  Langes  —  ogsaa 
noget  godt  som  Dit  Brev  har  udvirked  — ,  besaa  alle  Herlig- 
derne  der  omkring,  saavidt  Tiden  tilloed  det,  og  kom  inderlig 
glade  hiem  Kl.  10.  Vi  spiiste  derpaa,  jeg  blev  fuld,  og  sov  godt 
indtil  nu,  da  jeg  skriver  min  beste  Ven  til.  — 

I  Dag  og  i  Morgen  er  [her]  som  Du  veed  Concert,  paa  Fredag 
tage  vi  uden  al  Tvivl  til  Elseneur,  og  komme  da  formodentlig 
ikke  ind  til  Byen  førend  Løverdag  Middag. 

Beste!  Du  gaar  saa  meget,  lad  Dine  Been  eengang  forflytte  Dig 
til  min  Ane,  og  forman  hende  at  passe  mine  Fuglereder,  sig 
hende:  naar  hun  merkede  at  den  toppede  Høne,  som  er  over 
Stiglitzen  i  det  gamle  Buur  havde  udlagdt  :  det  kan  hun  see  paa  Æg- 
genes Antal,  naar  der  nemlig  er  4  eller  5  :|  saa  skulde  hun  ikke 
give  hende  meere  Æg  om  Morgenen,  men  for  Resten  passe  den 
-med  Vand  og  Mad  efter  Forskriften;  kun  ikke  give  den  gandske 
reent,  thi  det  giør  jeg  selv  paa  Løverdag.  —  Her  indlagd  finder 
Du  et  Brev  til  Pram,  besørg  det  strax  hen  til  ham;  Du  kan 
giette  Dig  til  Indholden,  og  Du  veed,  at  man  i  slige  Omstændig- 
heder behøver  ald  den  Trøst  en  Ven  kan  give  os  —  Men,  for 
Himlens  Skyld,  Beste,  lad  ham  ikke  mærke,  at  Du  veed  Tingen.  — 
Rosing  reiser  sig  af  sin  Reede,  jeg  er  bange  for,  han  begiære  at 
see  dette  Brev,  fordi  han  i  Gaar  viiste  mig  sit,  og  Du  seer  selv  at 
det  ikke  ret  vel  kan  lade  sig  giøre.  Kleinerer  Umstånde  halber, 
jeg  slutter  derfor.     Et  Brev  vist,  maaskee  endnu  2  faar  Du  fra 

Din  P.  som  aldrig  noksom  kan  forsikkre  Dig,  hvor  meget  han 
er  Din  med  Liv  og  Siæl.  Min  lille  gode  Kielling  kj^sser  Dig 
med  en  heed  Mund.  Hun  holder  af  Dig  og  Du  veed  nu  en- 
gang for  alle,  at  jeg  er  ikke  jaloux.  Richte  Dich  danach, 
Freund!  —  —  — .  Rosings  hilste  Dig  som  den  beste  Ven  de 
eyer,  som  den,  deres  heele  Siel  er  opfyldt  af.  Du  faar  Brev  fra 
ham  i  disse  Dage.  Jeg  falder  om  Din  Hals,  Beste,  tænk  ogsaa 
meget  paa  mig,  som  jeg  paa  Dig,  og  tænk  at  mit  Venskab  ikke 
for  et  eneste  Gran  giver  det  noget  efter,  som  Rosing  bær  for 
Dig.  Hils  Zeuthen  og  andre  Du  paa  Gaden  kunde  falde  over, 
men  stød  Dig  ikke  for  stærk.  — 

[1780].  [131] 

Du  elsker  ikke  meere  Din  Preisler,  som  Du  giorde  i  fordum 
Tid.  Jeg  har  tabt  Din  Fortroelighed  og  jeg  veed  ikke  hvorved! 
Vidste  Du  Beste,  hvor  inderlig  det  qvæler  mig,  som  oftest  at  see 
Dig  kold,  tilbageholdende  for  mig.  Mig,  som  tager  den  inderste, 
oprigtigste  Deel  i  alt  hvad  Dig  angaar.  Siig  mig  om  jeg  har  giordt 
Dig  noget  imod.  Dølg  det  ikke  for  mig.  Betag  mig  min  grumme 
Tvivl.  Ha !  Du  skulde  seedt  mig  et  Øyeblik  efter,  vi  skiltes  ad  paa 
Fredensborg!  Jeg  græd,  Beste,  græd  for  Dig,  og  ønskede  heele 
Veyen  igiennem  at  kunde  vende  om  igien  til  min  Rahbek,  for 
at  viise  ham,  at  det  ikke  var  mig  ligegyldigt  om  jeg  fik  et  koldt 
eller  varmt  Kys  af  ham.  —  Rahbek!  Du  kan  betroe  Dig  til  mig. 
Du  løber  ingen  Fare  derved,  og  Du  maae  giøre  det.  Smerten 
tager  saa  stærk  Overhaand  hos  Dig,  at  jeg  ofte  er  i  den  græsse- 
ligste Angest.  —  Du  kommer  ikke  gierne  til  mig,  naar  Du  kom- 
mer, vil  Du  snart  gaae  igien.  Gud!  hvad  skal  jeg  tænke  om  alt 
dette!  —  Erindre  Dig  de  mange,  herlige  glade  Aftener  vi  tilbragte 
sammen  i  Fior.  Hvor  ere  de?  —  Jeg  taler  gierne  med  Dig, 
Beste,  om  Mad.  Rosing,  saa  gierne,  som  om  Sagen  var  min  egen, 
og  jeg  veed,  Du  giør  det  ogsaa.  —  Udøs  Dit  beængstede  Hierte, 
naar  Du  er  hos  Din  Ven,  kan  jeg  ikke  trøste  Dig,  saa  maa  det 
dog  glæde  Dig,  at  see  mig  følende  Deeltagende  ved  Dine  Fortæl- 
linger! Du  skulde  see  ind  i  mit  Hierte,  Du  skulde  see  mig  græde, 
naar  jeg  er  eene  og  tænker  paa  Dig.  Du  skulde  see  min  gode 
Kelling  midt  i  hendes  Glséde  springe  op  og  sige:  O  Rahbek! 
Gudskelov!  i  Morgen  kommer  Rahbek  igien!    Vi  glemme  alt,  med 

Fornøyelse  alt,  naar  Du  kommer,  og  dog  er  Du  her  ikke  gierne. 
Som  sagt:  Noget  qvæler  Dig,  og  Du  vil  ikke  ud  dermed,  men 
Du  skal  sige  mig  det,  min  Rahbek,  Du  skal  sige  det  til  Din 
Preisler,  som  elsker  Dig  saa  høyt.  —  Vi  maae  ingen  Hemmeligheder 
have  for  hinanden.     Vi  ere  Venner  og  det  er  nok. 


TIL  DE  HERRER  RAHBEK,  AHRENDS,  ROSING,  MADAME  ROSING 
OG  HR.  PRAEM. 

1780,  11.  September.  fl32] 

Mine  høystærede  Herrer! 

Nødvendigheden  driver  mig  til  at  frasige  mig  den  Ære  læn- 
gere at  være  i  Deres  Selskab.  —  Ikke  Ulyst  til  Arbeyde,  ey  heller 
Mangel  paa  Tiid  kan  være  Aarsag  til  denne  min  hastige  Beslut- 
ning. —  Ney!  —  langt  vigtigere  Ting,  som  jeg  ligesaa  ugierne 
tænker  paa,  som  jeg  nævner  dem. 

Selskabets  Grund-Lov  har  stedse  været  Taus  hed!  Vær  for- 
sikkret,  mine  Herrer,  den  skal,  skiønt  fraværende,  paa  det  hel- 
ligste holdes  af  mig.  —  Jeg  nægter  ikke,  jeg  er  inderlig  rørt  ved 
at  forlade  en  Deel  Venner  paa  et  Sted,  hvor  Eenighed,  fælleds  Lyst, 
fælleds  Iver  for  Konsten,  og  varmt  Venskab  ulmede  i  hvert  Bryst, 
hvor  alle  med  foreenede  Kræfter  stræbte  at  opmuntre  til  Ret- 
skaffenhed; men  —  jeg  maae  I!  Spørg  mig  ikke  om  Aarsagerne. 
De  ere  yderst  vigtige  og  gyldige!  Jeg  haaber,  at  mine  Herrer 
ikke  unddrager  mig  deres  mig,  særskildt  og  samlet,  saa  dyrebare 
Venskab.  —  Skulde  vrange  Grunde  bevæge  en  eller  Anden  af 
dem  dertil,  saa  bliver  min  Trøst:  Du  fortiener  det  ey.  Den 
sande  Høyagtelse,  det  ømmeste  Venskab  skal  stedse  vedligeholde 
det  Baand,  der  er  knj'ttet  imellem  os,  saa  vist,  som  jeg  herved 
undertegner  mig  mine  Høystærede  Herrer,     etc. 

Archivet  skal  inden  8*^  Dage  afleveres  Selskabets  Directeur, 
Hr.  Rahbek. 

TIL  H.  V.  v.  WARNSTEDT. 

1781,  1.  December.  [133] 

I  den  gyseligste  Forfattning,  ja  saaledes,  at  jeg  neppe  kunde 
staae  paa  mine  Been,  gik  jeg  op  til  Deres  Værelser  i  Middags 
Kl.  12;  jeg  saae,  at  De  toeg  Veyen  over  Ridebanen,  og  vendte 
derfor  om  for  at  tilskrive  Deres  Høyvelbaarenhed  følgende:  Vær- 

diges  at  læse  det,  og  und  mig  i  det  mindste  den  Trøst,  at  De 
icke  er  uvidende  om  det  der  quæler  mig  og  om  mit  Forsett. 

At  mine  Omstændigheder  ere  trouble,  ja  at  det  icke  næsten, 
men  gandske  vist  er  kommen  til  Yderlighed  med  mig,  at  jeg 
har  været  nødt  til  at  feye  ud  ind  til  Sielen,  det  veed  De,  Høy- 
velbaarne  Herre;  men  —  at  jeg  begynder  at  blive  til  en  Spott 
og  Latter  for  Theater-Selskabet,  det  veed  De  maaskee  icke  endnu. 
Folck  der,  isteden  for  at  martre  mig,  burde  have  Medlidenhed 
med  mig;  Folck,  hvoriblandt  nogle  skylde  mig  Velgierninger, 
isteden  for  at  laste  mig,  for  det  jeg  gir  dem  Lige  for  Lige;  staar 
klyngede  for  at  nedtrycke  mig  indtil  Fortvivelse.  Jeg  skal  om- 
gaaes  dem  daglig  paa  Theatret,  disse  mine  Venner;  de  vogte  sig 
for,  at  sige  mig  det  i  Øj^nene,  som  de  i  min  Fraværelse  trium- 
pherer med,  men  dog  kan  jeg  saa  tydelig  læse  deres  Glæde  over 
min  Ulycke.  De  udspreder,  at  min  Koene  for  1  Mark  lar  sig 
indslutte  med  nogen  i  Kamrene,  og  setter  Haarskiæren  til  Dør- 
vogtere. Dette  maae  jeg  høre,  tillige  med  mangfoldige  fleere  grove 
Beskyldninger,  og  dog  maae  jeg  leve,  leve  for  mig,  med  min 
Koene,  og  med  disse  Venner !  —  Gud !  Hvad  er  tilovers  for  mig.  — 
Hvad  skal  jeg  gribe  til?  —  Jeg  skylder  Kongen,  Dem,  og  Pu- 
blicum  Fliid  i  mit  Kald;  det  er  mig  gandske  u[a]nge[nejmt,  at 
giøre  noget,  og  icke  i  det  mindste  umage  mig  for  at  giøre  det 
saa  godt,  som  jeg  kan;  men  —  kan  jeg  det  i  denne  græsselige 
Forfattning!  Een  eneste  Tanke  paa  min  Ulycke  maae  jo  saa  al- 
deeles  forrycke  min  Hierne,  at  all  menneskelig  Sands,  all  Hu- 
kommelse, alting  forgaar. 

Jeg,  som  icke  har  andet  at  være  stolt  af,  end  min  Koenes 
Troeskab,  maae  høre  Løgn  om  hende,  som  icke  rører  mig  for 
min  Person,  men  for  deres  Skyld,  som  har  slige  Tanker  om 
hende.  —  Jeg  er  forvirret,  og  de  tilgiver  min  Forvirring,  Høy- 
velbaarne  Herre!     De  veed  Grunden! 

Nu,  det  der  aldeeles  nedtrycker  mig,  er  den  Tanke,  at  jeg 
skulde  proclameres  i  Aviserne  som  umyndig!  —  Gud!  hvad  blev 
der  saa  af  mine  Forældre!  Alle  Forestillinger,  eller  Bønner,  alt 
ville  være  forgiæves.  De,  som  det  mindste  Nys  om  min  Ulykke 
vilde  qvæle,  døde  vidst  pludselig,  og  saa  var  jeg  mig  forloeren !  — 
Det  meest  ydmygende,  den  største  Nød  og  Elendighed  lad  mig 
føele,    Høyvelbaarne    Herre!    men    spar   dem,   spar   mine   gamle 

Forældre,  som  staae  i  Graven  med  den  Eene  Foed.  De  hører, 
jeg  beer  icke  for  mig,  icke  for  min  Lycke,  thi  jeg  venter  ingen 
meere  her  paa  Jorden,  og  et  Menneske  som  jeg,  der  føler  i  saa 
høy  Grad  som  jeg,  kan  icke  længe  qvæles,  uden  at  se  Enden 
derpaa,  men  for  mine  Forældre  beer  jeg!  Har  De  Medlidenhed 
med  mig,  Høyvelbaarne  Herre!  saa  kast  den  paa  mine  Forældre, 
og  skaan  dem.  De  kan  om  De  vil!  og  Dem  skal  jeg  velsigne, 
evig  velsigne,  om  det  skeer!  — 

Troer  De  maaskee,  at  jeg  ved  et  Stycke  tørt  Brød  icke  kan 
være  saa  roelig  og  glad  som  i  de  herligste  Selskaber?  Jeg  kan 
skye  al  Anledning,  og  det  uden  at  giøre  Vold  paa  mig  selv.  — 
Saae  De  mig  nu,  saa  kunde  De  vist  læse  min  Marter,  min  Siels 
Pindsel.  —  Jeg  skal  arbeyde,  jeg  har  meget  at  arbeyde  til  næste 
Uge;  jeg  vil  gierne  men  —  kan  jeg  vel  uden  Trøst?  Und  mig 
Deres,  Høyvelbaarne  Herre !  Et  eeneste  Ord  fra  Dem,  om  jeg  tør, 
og  jeg  skal  arbeyde!  Haab  vil  ieg  icke  tale  om;  skiøndt,  saa 
stærk  er  min  Tilliid  til  Dem,  til  Deres  Godhed,  at  De  i  det 
mindste  er  den  sidste,  som  nægter  mig  den.  —  Hver  Time,  hvert 
Øyeblik   forøger    min    Smerte   og   formindsker  Sandsernes  Brug! 

I  Støvet  er  jeg  Deres  Høyvelbaarenheds  underdanigste  og 
høyst  forbundne  Tiener. 

1782,  9.  Januar.  [134] 

Efter  Deres  Høyvelbaarenheds  Befaling  var  jeg  i  Formiddags 
paa  Hof-Theatret  med  de  omtalte  Documenter;  men  da  jeg  icke 
forefandt  Kammerherren,  gik  jeg  hen  til  mine  Forældre.  Der 
kommer  jeg  nu  fra.  —  Min  Gud !  I  hvilken  Tilstand  forefandt 
jeg  dem!  Endnu  aldrig  har  jeg  hørt  det  af  min  Faers  Mund, 
som  jeg  hørte  i  Dag!  —  Men  —  han  havde  icke  urett,  og  jeg 
var  alt  for  bespændt,  end  at  jeg  kunde  have  talt  et  fornuftig 
Ord.     Det  kunde  heller  icke  hielpe. 

Hvad  skal  jeg  nu  giøre? 

Paa  Nippet  at  miste  Resten  af  min  Forstand,  trued  med  mine 
Forældres  evige  Had,  og  Mand  til  en  Koene  som  jeg  elsker,  som 
elsker  mig,  til  et  Barn  som  skiøndt  icke  nærværende,  dog  aldrig 
er  fraværende,  er  Fortvivlelse  deels  min  eeneste  Tilflugt,  deels 
det  største  Raserie. 

Ingen  Skilling,  intet  Haab  at  faae  en  eeneste  paa  nogen 
Maade!  —  og  den  j^derste  Nødvendighed  at  vedligeholde  et  ud- 
vortes taaleligt  humeur,  det  er  tungt;  men  —  løbe  bort  kan  jeg 
icke.  —  Altsaa  til  Dem,  Høyvelbaarne  Hr.  Kammerherre,  tar  jeg 
min  Tilflugt,  min  eeneste  Tilflugt  som  til  en  Far,  indtil  jeg  flnder 
min  igien.  —  At  komme  paa  Charlottenborg  er  mig  nu  næsten 
ubegribelig.  Jeg  kunde  giøre  alt,  ogsaa  sværge  for  mig  selv,  men 
kan  jeg  det  for  min  Koene,  skiøndt  jeg  er  overbeviist  om,  at  hun 
vil,  at  hun  saa  gierne  vil,  som  hun  vil  leve!  Den  ringeste  Ting 
kunde  jo  qvæle  mig,  som  stedse  maa  leve  i  den  Frygt,  at  for- 
nærme Forældre,  hvis  Liv  jeg  har  i  mine  Hænder!  —  Kunde 
jeg  med  et  halv  Aars  yderste  Tvang  endog  i  de  ubetydeligste 
Ting  viise  dem  at  det  var  mit  Alvor,  gierne  at  giøre  alt  hvad 
de  vil,  gierne  at  være  hos  dem,  saa  maaskee  loed  de  dem  be- 
væge. Men  —  dertil  er  min  Udsigt  altiid  mørk,  og  i  Dag  endnu 
mørkere.  Dog  —  jeg  vil  icke  i  Dag  længere  plage  Dem,  Høyvelb. 
Hr.  Kammerherre,  Dem,  som  vil,  som  eene  kan  giøre  det,  der 
paa  denne  Jord  kan  frelse  mig. 

1782,  1.  November.  [135] 

Jeg  maa  bede  Deres  Høyvelbaarenhed  underdanigst  om  For- 
ladelse, at  jeg  fordrister  mig  til  at  bede  Dem  sige  min  forrige 
Amme,  Overbringeren  af  dette,  at  hun  endnu  for  det  første  ey 
kunne  vente  dg  Resten  af  hendes  Tilgodehavende,  som  efter  min 
Regning  er  8  Rigsdaler.  —  Hun  overløber  mig  bestandig,  og  nu 
venter  jeg  mine  Forældre  ind  fra  Landet  om  3  Dage  saa  jeg 
gierne  om  mueligt  vilde  befrie  dem  ved  deres  Ankomst  for  slige 
Ubehageligheder,  som  jeg  kunne  forebygge  selv.  —  Jeg  haaber 
nok  at  jeg  maaskee  til  Nye-Aars-Tiden  bliver  saa  lyckelig,  at 
kunne  afgiøre  slige  smaae  Ting,  som  jeg  kun  haver  Skam  af, 
indtil  de  bliver  afgjordte  .  . . 

Charlottenborg. 

Hamborg,  1786,  20.  Juni.  [136] 

Jeg  har  herved  den  Ære  skyldigst  at  melde  Deres  Høyvel- 
baarenhed, at  jeg  i  Torsdags  Eftermiddag  lykkelig  er  ankom- 
men  til  Hamborg.     Først  og  fremmest  erkyndigede  jeg  mig  om 

Hr.  Schwarz,  og  blev  gandske  moedløs,  da  jeg  hørte,  han  icke 
var  der  endnu.  Gielstrup  var  allerede  reist  igien,  og  nu  befandt 
jeg  mig  eene  i  en  Stad,   som  forekom  mig  gandske  besynderlig. 

Jeg  gick  i  Comedien,  hvor  jeg  fornøyede  mig  mangfoldig; 
jeg  saae  der  Natur  uden  Kunst;  Kunst  og  Natur  foreened,  og 
Kunst,  som  saa  rigelig  erstattede  store  Mangler  i  Naturen,  at 
man  icke  blev  Manglerne  vaer;  dette  sidste  var  egentlig  Tilfældet 
hos  den  stoere  Schrøder!  Overalt  beder  jeg  underdanigst,  at 
Deres  Høyvelbaarenhed  vilde  tillade  mig  ved  næste  Leylighed  at 
forklare  mig  noget  vidtløftigere. 

Jeg  er  nu  her  i  en  herlig  Cirkel;  vi  spiser  næsten  daglig  i 
gode  og  agtbare  Selskaber;  usigelig  meget  er  der  at  see  og  at 
høre;  derfore  tager  jeg  mig  herved  den  underdanige  Frihed  at 
udbede  mig  den  Tilladelse  at  forblive  her  indtil  Julii  Maaneds 
Udgang,  som  er  den  Tiid,  da  ventelig  min  Ven  Schwarz  reiser 
herfra,  og  vi  altsaa  ved  den  Leylighed  kunde  giøre  Selskab.  Ifald 
Deres  Høyvelbaarenhed  vilde  have  den  store  Godhed  for  mig  at 
udvirke  denne  Begierings  Opfyldelse  hos  Hr.  Geheimeraad  og 
Oberhofmarschall  v.  Numsen,  saa  vilde  jeg  ansee  det  som  en  Gunst, 
der  fra  min  Side  krævede  den  største  Taksigelse  og  Forbindt- 
lighed. —  Min  Opførsel  skal  stedse  viise,  at  jeg  har  nyttet  min 
Reise  paa  den  allerbeste  Maade.  —  Saasnart  Leyligheden  til- 
lader det,  reiser  min  Ven  og  jeg  paa  nogle  Dage  til  Lubeck, 
og  —  Himlen  give,  det  der  maatte  gaae  mig  efter  Ønske. 

Jeg  venter  Deres  Høyvelbaarenheds  Befaling  addresseret  til 
H'"  Schade  in  der  Obergesellschaft.  Udbeder  mig  paa  det 
ærbødigste  Deres  Bevaagenhed,  og  kalder  mig  med  den  skyl- 
digste og  største  Høyagtelse  etc. 

Hamborg,  1786,  4.  JuH.  [137] 

Min  Skyldighed  havde  krævet  strax  at  besvare  Deres  Høy- 
velbaarenheds Skrivelse,  som  De  have  beæret  mig  med;  men 
Posten  kom  saa  sildig,  at  det  icke  var  mugligt,  at  faae  Breve 
bort  med  den  afgaaende. 

Først  og  fremmest  tacker  jeg  underdanigst  for  den  Tilladelse 
at  prolongere  mit  Ophold.  Jeg  skal  nytte  den  Tiid  paa  den 
beste  Maade,   og  bestandig  tænke  paa  de  korte,    men  meget  vig- 

tige  Leveregler,  Deres  Høyvelbaarenhed  gunstigst  har  anført  i 
Slutningen  af  Deres  Skrivelse.  —  Angaaende  Hr.  Gielstrups  saa 
hastige  Bortreise,  har  vi  icke  kundet  opdage  andre  Aarsager,  end 
at  han  icke  har  fundet  sig  fornøyet,  hverken  med  Theatret,  eller 
den  øvrige  Levemaade  i  Almindelighed.  Vist  nok  var  hans  Op- 
hold her  for  kort,  til  at  bedømme  saa  betydelig  en  Bane  som 
Theatret,  paa  uomstødelige  Grunde.  Ickun  Eengang  har  han  talt 
med  Schrøder,  maaskee  indloed  denne,  i  sin  Natur  meget  laco- 
niske  Mand,  sig  icke  nok;  men  —  saa  meget  er  dog  sandt  — 
han  inviterte  Gielstrup,  denne  lovede  at  komme,  og  reiste  til 
Kiøbenhavn  isteden  for  at  holde  Ord. 

Det  Tilfælde  med  Herr  Thessens  Haand  har  frapperet  os 
meget.  Men  —  hvad  vilde  han  der?  Deres  Høyvelbaarenheds 
Materie  over  ham  i  Henseende  til  Entrepricerne  og  deraf  føl- 
gende Tildragelser  er  saa  passende  og  rigtig,  at  enhver,  som 
kiender  det  mindste  til  denne  singulaire  Herre,  strax  maae  bi- 
falde det.  Ventelig  har  han  udført  en  Plan,  som  han  for  lang 
Tiid  siden  fortalte  mig,  med  at  indrette  en  Skydebane,  og  nu 
blev  han  da  ulykkeligviis  den  første  Chevalier  de  la  triste  figure 
paa  denne  Bane.  —  At  Haanden  er  farlig  Messeret,  forestiller  jeg 
mig  meget  let,  men  —  med  alt  det  haaber  jeg  dog,  at  den  igien 
bliver  brugelig,  om  icke  til  andet,  saa  dog  til  at  holde  en  Stock. 

Jeg  tør  oprigtig  forsikkre  Deres  Høyvelbaarenhed,  at  min 
Lyst  til  Skuepladsen,  til  at  blive  lidt  meere  end  maadelig,  daglig 
voxer.  Jeg  seer  Fremmede,  tildeels  gode,  tildeels  maadelige,  til- 
deels og  meget  slette  Skuespillere,  og  en  hver  af  disse  Classer 
har  en  Side,  som  man  meget  godt  kan  føre  sig  til  Nytte.  Meget 
faae  Stykker  har  jeg  havd  Leylighed  til  at  see  paa  den  danske 
Skueplads,  da  jeg  til  min  store  Satisfaction  sielden  har  været 
frie;  altsaa  kunde  jeg  icke  heller  erhverve  mig  den  Theorie,  som 
Sandserne  for  største  Deelen  forskaffer  os.  —  Hvor  behagelig  er 
det  mig  derfor  nu,  at  see  det  Gode  og  det  Slette,  og  saa  at  lade 
Fornuft  og  Følelse  bedømme  det  Rigtige.  —  Et  Stykke  af  Ifland 
blev  opført  i  Torsdags  kaldet:  Verbrechen  aus  Ehrsucht, 
som  Deres  Høyvelbaarenhed  uden  ald  Tvivl  kiender;  det  blev 
i  Almindelighed  spillet  saa  mesterlig,  at  Hr.  Schwarz  og  jeg  faldt 
i  største  Forundring,  og  inderlig  ønskede,  at  den  Harmonie  i 
enkelte  Scener   af  2   eller  3  Personer,    og  den  Rapiditet  i  male- 

riske  Scener  af  fleere  Personer  kunde  opnaaes  hos  os  i  saa  høy 
Grad.  Ambition  spoeres  hos  enhver;  den  driver  dem  til  at  bUve 
gode  for  deres  egen  Skyld,  og  denne  Drivfieder  er  desværre 
icke  herskende  iblandt  mine  Colleger.  Deres  Høyvelbaarenhed 
tilgiver  mig  gunstigt  denne  dristige  Anmærkning  —  men,  da  jeg 
er  overbeviist  om,  at  jeg  giør  mig  Umage,  og  det  virkelig  giør 
mig  ondt  at  icke  alle  giør  det  samme,  —  saa  troer  jeg,  at  turde 
giøre  den.  — 

I  Aftes  saae  vi  Deserteuren  af  sønlig  Kiærlighed.  Dette 
Stykke  blev  i  det  heele  givet  meget  maadelig.  Om  nu  Egen- 
kiærlighed  paa  visse  Hænder  skiærpede  Dommen,  det  vover  jeg 
icke  at  afgiøre;  Holbeck  Søn,  Punk,  Forvalter  Rachen  vare 
Sinker  imod  de  danske,  og  dog  var  unægtelig  de  Herrer  Zuccarini, 
Langerhans  og  Eule,  som  spillede  disse  Roller,  næst  Schrøder 
de  beste,  og  virkelig  gode  Skuespillere.  Kort  sagt:  her  havde  vi 
første  Gang  Leylighed  til  at  giøre  Sammenligning,  og  loed  icke 
gaae  mindste  Feyl  ubemærket  over.  — 

Jeg  frj^gter  for,  at  falde  Deres  Høyvelbaarenhed  besværlig 
med  min  Efterretning,  men  —  De  har  tilladt  mig  at  skrive,  og, 
hvor  gierne  betiener  jeg  mig  af  denne  Tilladelse!  Jeg  tør  ogsaa 
smigre  mig  med,  at  det  icke  vil  være  Dem  ubehagelig  at  spore 
Opmærksomhed  hos  mig,  da  den  grunder  sig  paa  Bestræbelser 
at  udvide  mine  Indsigter  i  det  Theatralske.  —  Jo  meere  vi  bliver 
kiendte  i  Hamborg,  jo  behageligere  er  vores  Ophold.  Vi  spiiser 
sielden  hiemme,  vel  spares  icke  meget  derved,  da  man  maae 
give  Drickepenge  overalt,  men  vi  lærer  dog  en  Hob  Folk  at 
kiende,  hvis  Omgiængelse  altiid  giør  os  Ære.  Jeg  er  gandske 
indtaget  i  de  herlige  Egne  og  Situationer  omkring  Hamborg. 
Mange  vidtløftige  Spadsere-Toure  har  jeg  gjordt  til  Fods,  og  — 
det  forekommer  mig  i  det  mindste,  som  om  Naturen  havde  et 
langt  større  Anstrøg  af  Fuldkommenhed  her,  end  i  Dannemark. 
Tusindkonstnere  og  Taskenspillere  ere  daglig  at  see  —  men 
Comedien,  som  desuden  icke  koster  os  noget,  er  os  alt  for  kiær, 
end  at  vi  skulde  forsømme  en  eeneste.  Vi  staaer  tidlig  op,  og 
lægger  os  meget  sildig.  Hver  Aften  giøre  vi  ved  en  Pibe  Tobak 
vores  Anmærkninger  over  Dagens  Mærkværdigheder,  og  denne 
Igientagelse  moerer  os  mangfoldig.  Dog  —  jeg  stoeler  alt  for 
meget  paa  Deres  Høyvelbaarenheds  Taalmodighed  og  slutter.  — 

Herr  Schwarz  har  selv  den  Ære  at  tilskrive  Dem;  jeg  har 
troeligen  udretted  Deres  Befaling  til  ham,  og  han  har  lovet,  at 
anføre  gyldige  Undskyldninger  til  hans  Forsvar.  —  Aldrig  kan 
jeg  for  ofte  forsikkre  Deres  Høj'velbaarenhed  om  min  skyldigste 
Hengivenhed,  og  om  mine  ivrige  Bestræbelser,  at  giøre  mig 
værdig  til  den  Bevaagenhed,  De  ofte  saa  udmærket  har  beæred 
mig  med. 

Hamborg,  1786,  28.  Juli.  [138] 

Da  jeg  formedelst  en  indfalden  Omstændighed,  som  jeg  i 
Forveyen  vil  bede  Deres  Høyvelbaarenhed  at  tilgive  mig,  op- 
holder mig  nogle  Dage  længer  her,  end  jeg  ventede;  saa  er  det 
min  Skyldighed  strax  at  indberette  den,  endskiøndt  jeg  endnu  for- 
rige Post  incomoderede  Deres  Høyvelbaarenhed  med  et  Brev.  — 
Jeg  havde  fast  beslutted  at  reise  i  Morgen  som  den  29*^^  med 
en  Skipper  fra  Lubeck,  men  der  var  desværre  ingen  Skipper 
seglfærdig,  som  en  Kiøbmand  derfra  tilskrev  mig  i  Gaar;  —  nu 
vilde  jeg  da  kiøre  til  Kiel,  og  afgaae  med  den  Paquetbaad,  som 
segler  hver  Løverdag,  og  min  Ven  Schwarz  er  Aarsag  til,  at  der 
intet  bliver  af.  —  Han  har  nemlig  et  Arbeide  for,  som  først 
bliver  færdig  om  nogle  Dage:  da  han  nu  ogsaa  vil  gaae  til  Søes, 
saa  har  han  bedet  mig  meget  venskabeligt  at  opholde  mig  faae 
Dage  efter  ham.  —  Jeg  tør  smigre  mig  med:  at  Deres  Høyvel- 
baarenhed gunstigt  bifalder  min  Føyelighed  mod  en  Ven,  som 
Schwarz  —  imod  en  Ven,  som  jeg  i  6  Uger  har  levet  saa  roelig 
og  fornøyet  med,  som  om  det  var  min  Broder.  —  Saa  meget 
kan  jeg  dog  herved  med  Sickerhed  melde:  at  vi  begge  reiser 
fra  Kiel  med  Paquetbaaden  Løverdagen  den  5  August.  Min 
Koene  kalder  mig  bønlig,  for  at  mucicere  med  hende.  Det  kildrer 
mig,  og  jeg  forsikkrer  Deres  Høyvelbaarenhed,  at  jeg  skal  op- 
rette det  Forsømte,  og  at  hun  vil  giøre  alt  sit  til  at  fortiene 
lidt  Overbærelse  og  megen  Yndest.  —  Hendes  Breve  overtyder 
mig  alt  meere  og  meere.  —  Endnu  bestandig  har  jeg  stoer  Ley- 
lighed  til  at  studere  Acteuren  som  Menneske,  og  Mennesket  som 
Acteuren.  —  Jeg  bruger  mine  Øyne  og  mit  Hovede,  —  som  jeg 
haaber  —  for  at  kunde  viise  mine  Foresadte  den  Nytte  jeg  at- 
traaer.  —  Indstændig   beder  jeg  Deres  Høyvelbaarenhed  at  give 

mig  Leyligheden  i  Hænder.  Med  største  Fliid  og  inderlig  Glæde 
skal  jeg  stræbe  at  udøve  det,  mine  Evner  tillade  mig,  for  ogsaa 
derved  at  afdrage  lidt  paa  den  Gield  jeg  staar  i  hos  Deres  Høy- 
veibaarenhed  i  Henseende  til  Deres  stoere  Godhed,  og  for  stedse 
med  Tilliid  at  kunde  vinde  Deres  Yndest. 

Hamborg,  1787,  15.  Juni.  [139] 

I  Onsdags  Eftermiddag  Kl:  4  ankom  vi  lyckelig  til  Hamborg. 
Jeg  holder  det  for  min  Skyldighed  strax  at  underrette  Deres 
Høyvelbaarenhed  herom,  og  tillige  at  bede  underdanigst  om  For- 
ladelse, at  jeg  for  Skipperens  Skyld  icke  kunde  oppebie  det 
Brev,  som  Deres  Høyvelbaarenhed  vilde  have  givet  mig  med  til 
H*"  Kammerherre,  Jægermester  von  Warnstedt  i  Kiel.  Jeg  veed 
icke,  om  det  er  blevet  berettet  at  jeg  om  Løverdagen  adskillige 
Gange  forespurgte  i  Deres  Værelser,  men  det  er  mig  alt  for 
vigtigt,  icke  at  ansees  for  skiødesløs  af  Dem,  end  at  jeg  icke 
skulde  holde  min  Retfærdiggiørelse  for  nødvendig.  —  Her  ere  vi 
nu,  og  min  Koene,  som  meget  godt  veed  at  finde  sig  i  alle  Ting, 
lader  til  at  give  Hamborg  et  særdeles  Fortrin.  Hun  har  været 
paa  Comedie  i  Gaar  og  fundet,  at  Sandhed  og  Rigtighed  ud- 
mærker en  hver  i  sær,  næsten  fra  de  fleeste  af  vore  danske 
Skuespillere,  desværre  sielden  vandte  til  at  tænke.  —  Taare-Kilden 
brød  ud,  og  mig  syntes,  at  Mad:  Preisler,  som  med  alle  sine 
Feyl  dog  stedse  har  været  mig  saa  kiær,  fra  det  Øyeblik  af 
vandt  overmaade.  —  Maaskee,  fordi  jeg  her  saae  hende  som  Til- 
skuerinde,  hvis  heele  Siæl  var  hengivet  til  Opmærksomhed,  uden 
at  beflitte  sig  paa,  at  giøre  Publicum  opmærksom  paa  sig. 

—  Med  Rette  kan,  og  vil  Deres  Høyvelbaarenhed  finde,  at  en 
hvis  Anmærkning  i  min  forige  Periode  burde  overgaaes  der,  hvor 
jeg  vil  fortælle,  uden  at  philosophere;  dog  —  tilgiv  mig!  —  Jeg 
har  stedse  fra  min  Brøllupsdag  af  været  en  opmærksom  Tilskuer, 
som  den  mindste  Catastrophe  virker  hastig  og  heftig  paa.  — 
Jeg  maae  nu  vove  at  tale  med  Deres  Høyvelbaarenhed  om  vores 
Hamborger  Oeconomie,  som  trænger  til  Deres  Hielp  i  Henseende 
til  Recruter.  —  I  Forveyen  nødes  jeg  til  at  være  betænkt  derpaa, 
for  icke  at  overrumples  af  uundgaaelige  Udgifter,  og  derved  at 
sætte  min   Koene  i  et  fortrædeligt  Humeur.  — 

Alting  er  her  meget  lettere.  Hun  var  icke  equiperet,  da  hun 
reiste  fra  Kiøbenhavn;  dette  giør  hun  nu,  saavelsom  jeg  for  en 
Deel,  og  da  vi  icke  bragte  meere  end  90  Rd.  med  os,  de  Om- 
kostninger fradragne,  som  Reisen  og  Opholdet  underveys  med- 
fører, saa  bede  vi  begge  indstændig,  at  Deres  Hoyvelbaarenhed 
gunstigst  vilde  ved  egen  og  H'"  Justitsraad  Lassens  Hielp  saa 
snart  mugligt  remittere  os  100  Rd.  paa  vores  Gage.  —  Min  Trøst 
er,  at  vi  i  dette  Quartal  for  Resten  icke  hæve  noget,  og  ifald  vi 
opholde  os  i  Kiøbenhavn,  saa  vilde  Nøden  dog  drive  os  dertil.  — 
Vel  taber  man  her  8  pro  Cent  i  det  ringeste,  paa  Sedler,  og  for 
icke  at  lide  dette  Tab  paa  Capitalen,  saa  blev  vores  underdanige 
Begiering,  at  os  maatte  tilsendes  108  Rd.  paa  det  vi  kunde  faa 
de  100  Rd.  gandske  in  Salvo  ...  —  Min  Kone  raaber  alt:  Gid 
Du  havde  Svar!  og  jeg  trøster  hende  med  Deres  Høyvelbaaren- 
heds  Godhed,  som  stedse  har  været  saa  udmærket  imod  os.  — 
Jeg  er  overbeviist  om,  at  De  tillader  mig  i  næste  Brev  at  melde 
lidt  mere  detailleret,  hvad  jeg  her  i  Begyndelsen  ickun  har  berørt 
med  faae  Ord.  —  Imidlertiid  anbefaler  jeg  mig  og  min  Koene 
Deres  gunstige  Erindring,  med  ald  den  Ærbødighed  og  Høy- 
agtelse, hvormed  vi  stedse  har  havd  Aarsag  til  at  kalde  os  Deres 
Høyvelbaarenheds  underdanigste  etc. 

Min  Kone  har  icke  læst  Begyndelsen  af  Brevet^  ellers  er  jeg 
viss  paa,  at  hun  icke  havde  underskrevet. 

1787,  13.  September.  [140] 

I  en  Forfattning,  Høyvelbaarne  Herr  Kammerherre,  som  jeg 
føler  uden  at  kunde  beskrive  den;  i  en  Forfatning,  som  jeg  icke 
tør  lade  min  Koene  see,  skriver  jeg  Dem  dette.  Jeg  veed  icke, 
til  hvad  Nytte.  Dog  —  det  skeer  for  at  skaffe  mit  Hierte  Luft.  — 
Icke  vidste  jeg  før,  hvad  Beklemmelse  var;  men,  i  dette  Øyeblick 
mødes  saa  mange,  saa  mange  gruelige  Forestillinger  i  min  Siæl, 
at  jeg  icke  kan  modstaae  dem,  uden  at  faae  Deeltagelse  af  en 
anden.  —  Fra  1776  af,  har  jeg  udstaaet  meget  —  icke  uforskyldt. 
1778  begyndte  min  Bane  ved  Theatret.  —  Gode  Udsigter  frem- 
stillede sig  for  mig.  —  Jeg  elskede  den  Koene,  som  jeg  elsker 
endnu.  —  Uvidenhed,  Uerfarenhed,  Uforsigtighed  har  hos  hende 
foraarsaget  mange  Skridt,    som  bleve  rædsomme  og  gyselige  for 

mig.  —  Dog  elskede  jeg  hende  —  Icke  De,  Høyvelbaarne  Herre, 
er  uvidende  om  det  Allermindste,  som  er  foregaaet  hos  mig  i 
denne  Henseende.  —  Med  alt  det  arbeidede  jeg  —  troelig,  —  saa 
troelig,  hvad  neppe  nogen  efter  mig  vil  giøre.  — 

Jeg  søger  Adspredelse,  faaer  Tilladelse  dertil,  lever  i  Haabet 
at  finde  Hielp,  haaber  forgieves,  gaaer  Enden  af  mine  feilslagne 
Bestræbelser  i  Møde,  og  er  nu  næsten  Maalet  saa  nær,  som  jeg 
kan  blive  det. 

Dem,  Høyvelbaarne  Herre,  tacker  jeg  for  hvert  et  Skridt, 
De  giorde  for  mig.  —  Jeg  bruger  icke  mange  Ord,  men  føler 
saa  meget  meere;  Min  Svoger  har  giordt  Vel  imod  mig.  Dette 
er  .maaskee  for  meget  begiærdt,  og  Dem  vilde  et  Afslag  vist 
være  ubehageligt.  Skulde  nogen  falde  paa  at  spørge,  hvorfore 
jeg  udgyder  mit  Hierte  for  Kammerherren,  og  de  icke  vil  sige, 
at  jeg  skylder  Dem  det,  saa  siig,  at  ieg  giør  det,  fordi  De  er 
administrerende  Directeur.  —  Jeg  søger  ikke  meere  Trøst  hos 
den  samlede  Direction.  Den  vil,  den  kan  icke  hielpe  os.  —  Til- 
giv, at  jeg  endnu  denne  Gang  volder  Dem  et  ubehageligt  Øye- 
blik,  ved  at  læse  dette,  men  min  Nærværelse  vilde  være  Dem 
endnu  langt  ubehageligere. 

Paris,  1788,  19.  Juni.  [141] 

Jeg  føler  det  altfor  meget,  at  det  længe  siden  havde  været 
min  Pligt,  at  tilskrive  Deres  Høyvelbaarenhed ,  men  —  tør  jeg 
fremkomme  med  en  Undskyldning,  saa  tillad  mig  at  anføre  den, 
at  nøyagtig  Opfyldelse  af  Directionens  Befaling  i  Henseende  til 
Correspondencen,  og  min  daglige,  temmelig  vidtløftige  Journal, 
som  jeg  icke  gierne  vil  lade  være  defect,  hidentil  har  hindret 
mig  fra  at  skrive  de  particulaire  Breve,  som  jeg  skylder  mine 
Foresadte,  og  —  hvem  har  i  min  nærværende  Carriere  været 
det  længer,  end  Deres  Høyvelbaarenhed,  som  i  ald  Henseende, 
endog  med  Forliis  og  stor  Uleylighed  har  søgt  stedse  at  fremme 
mit  og  min  Koenes  Vel?  —  Dog  —  at  tale  saa  meget  om  det, 
som  jeg  kunde,  det  var,  at  fornye  hos  mig  Erindringen  om  en 
Forbindtlighed,  som  jeg  stedse  vil  føle  mig  for  svag  til  at  bære. 
—  Jeg  skiønner  paa  Deres  Godhed  efter  min  Evne,  og  icke  skal 
den    Tiid    komme,    da    mistænkelige,    krybende  Gierninger    skal 

giøre  mig  uværdig  til    den   Yndest,   jeg   saa   gerne   smigrer    mig 
med  at  besidde. 

—  At  fortælle  Deres  Høyvelbaarenhed  hvorledes  vi  nytter 
Skuespil-Timerne,  det  var:  at  afkopiere  en  Correspondence,  som 
De  hver  aattende  Dag  maaskee  kiedes  nock  over  i  mine  Breve 
til  Directionen.  Jeg  kan  med  Sandhed  sige,  at  jeg  selv  aldrig 
finder  Trøst  i  mine  Beretninger.  —  En  Befaling  er  det,  at 
skrive;  jeg  opfylder  den  troelig;  men  —  hvorledes?  —  Kunde 
jeg  vente,  at  bedømmes  med  Mildhed:  saa  skulde  det  Øyeblick, 
jeg  blev  underretted  derom,  være  mig  kiærere,  end  mange  be- 
hagelige Timers  Ophold  i  Paris.  —  Jeg  haaber  imidlertiid,  og 
Haabet  har  saa  ofte  icke  skiæmmet  nogen.  —  Den  Tiid,  vi  icke 
opofre  Theatret,  anvende  vi  paa,  saa  vidt  mugligt  at  opnaae  en 
almindelig  Kundskab  om  denne  Uhyre-store  Bye.  —  Vi  løbe 
omkring  fra  Morgen  lil  Aften;  see  meget;  og  kun  da  sukke  vi, 
naar  vores  Børs  lader  os  føle,  at  vi  stærk  maae  lægge  os  efter, 
at  nyde  Fornøyelserne  til  Maade.  —  Min  gode  Ven  Saabye  plages 
iblandt  andet  stærck  af  Heeden,  og  især  har  den  giængse 
Pariser  Sygdom,  som  Vandet  virker,  angrebet  ham  heftig.  — 
Dog  lader  han  til ,  at  overvinde  den ,  og  bleege  Kinder  er  det 
Eeneste,  som  endnu  minder  ham  om  Svagheden.  Paa  hånds 
Vegne,  uden  at  han  veed  det  mindste  deraf,  vil  jeg  tage  mig 
den  Frihed  at  forespørge  mig  hos  Deres  Høyvelbaarenhed,  om 
det  icke  skulde  være  mugligt,  at  remittere  ham  nogle  Penge, 
icke  til  Paris,  men  til  et  andet  Sted,  hvor,  enten  Kammerherren 
eller  Directionen  fandt  det  for  godt.  —  Naturligviis  har  han, 
saavelsom  vi  andre  Camerader  Lyst  til  adskillige  Klædesorter, 
som  ere  simple,  og  tillige  meget  godt  Kiøb.  —  Men  da  den  al- 
mindelige Cassa  icke  taaler  mange  Extra-Udgifter ,  og  Saabye 
icke  har  forsynet  sig  med  andet,  end  nogle  Sedler,  som  icke 
kan  bruges,  førend  Lysten  til  Nytt  er  forgaaet,  og  tillige  Umug- 
ligheden  at  fa  ae  noget,  forb3'der  at  tæncke  derpaa:  saa  beder 
jeg  indstændig,  at  Deres  Høyvelbaarenhed  gunstigt  vilde  udvirke 
lidet  til  ham.  I  Paris  tør  jeg  icke  vente  et  Par  Ord  til  Svar, 
da  vi  ventelig  icke  kan  opholde  os  længer,  end  høyst  til  den 
8^^  Julii.  men  forinden  vores  Afreise  herfra,  skal  jeg  icke  und- 
lade nøye  at  indberette  Dagen  til  den  høye  Direction,  og  Stedet, 
hvor  Brevene   kan   træffe   os.     Maaskee    jeg    da    kan    være    saa 

lyckelig,  at  glæde  ham  med  en  liden  Rimesse,  og  uden  mindste 
Forstillelse,  forsikrer  jeg,  at  det  skulde  være  mig  ligesaa  kiært, 
som  om  det  angick  mig  selv.  —  Vi  forliiges  meget  godt,  og  jeg 
er  gandske  overbeviist  om,  at  det  vil  blive  saa  indtil  Enden.  — 
Hvad  tænker  Deres  Høyvelbaarenhed  om  vores  Reise  til  Wien? 
Med  Længsel  venter  vi  efter  den  Time,  da  et  Brev  fra  Direc- 
tionen  opfylder  dette  Ønske,  om  vores  Venner  eenstemmig 
raade  os  til,  især  da  vi  dog  engang  var  i  Gang  med  at  reise, 
for  at  see  Store  og  Nyttige  Ting.  Endnu  i  Dag  har  vi  seet 
Justiceraad  Hvass.  Han  siger  bestandig,  at  man  i  Tydskland 
ikke  har  væred  nogen  steds,  naar  man  glemmer  at  besøge  Wien, 
og  dets  Theater.  Mit  Brev  til  den  høye  Direction  i  Anledning 
af  dennes  Reise  var  Dateret  den  9*^^  Junii;  altsaa  kan  Svaret 
derpaa  icke  indløbe  førend  den  Sidste  i  denne  Maaned,  og  De 
vil  let  kunde  forestille  Dem,  hvorledes  vi  tæller  Dage  og  Timer, 
for  at  glædes  ved  en  gunstig  Resolution.  —  Haabet  tilsiger  os 
meget!  —  Jeg  kan  icke  sige,  at  de  store  Franske  Acteurs  ere 
høflige  imod  os  efter  Fortieneste.  Vi  har  f.  E.  besøgt  Mollé  og 
Du  Gazone.  Contra-Visite  ventede  vi  icke,  men  —  det  Væsent- 
lige: nemlig  Løftets  Opfyldelse,  at  skaffe  os  frie  Entrée,  uden  at 
vi  paa  nogen  Maade  havde  bedet  om  det,  er  aldeeles  udebleven; 
og  dog,  siger  alle,  var  det  en  Bagatelle  at  udvirke,  især,  da 
Mollé  kun  behøvede,  at  sige  et  Ord  i  deres  Committé.  Imidler- 
tiid  igientager  jeg,  at  det  er  langt  bedre  at  betale,  end  at  trygle 
de  Herrer  om  en  Tieneste,  som  nu  icke  kan  nytte  os  meget 
meere,  især  da  det  franske  Theater  icke  er  det  Eeneste  vi  be- 
søge, og  vores  Opholds-Tiid  icke  vil  være  længere,  end  høyst  3 
Uger.  —  Det  Brev,  som  Deres  Høyvelbaarenhed  gav  mig  med 
fra  Kiøbenhavn  til  Schleswig,  har  jeg  desværre  icke  kunnet  be- 
sørge selv;  thi  Deres  Herr  Broder  var  netop  samme  Morgen 
tidlig  reist  ud  paa  Landet,  for  at  tilbringe  Sommeren  der.  Jeg 
leverte  det  af,  og  fick  til  Svar,  at  det  strax  skulde  befordres. 
Herr  Rosing  har  bedet  mig  om,  paa  hans  Vegne  at  melde,  at 
det  hidentil  har  været  ham  umuglig  at  træffe  Herr  l'Affecteur 
hiemme.  Tvende  Gange  har  han  prøved  forgieves  derpaa.  — 
Ellers  er  det  besynderligt,  hvorledes  det  kan  hænge  sammen 
med  denne  Mands  virkelige  Fortieneste;  thi  i  Paris  kaldes  han 
næsten    overalt  Charlatan,    og    ingen   vil   forlade   sig   paa    ham; 

især  fulminere  alle  Apothekere.  Det  kunde  endda  være  be- 
gribeligt, da  han  paa  en  viss  Maade  giør  Indgreb  i  deres  Rettig- 
heder med  hans  universal-Medicin.  —  Den  stakkels  Fougére 
fandt  vi  icke  heller  —  han  er,  som  Cain,  ustadig  og  landflygtig. 
Vores  Ven  Jansen,  som  vi  første  Gang  saae  i  Opera  Søndagen 
den  15^^  Juni,  fortalte,  at  han  havde  talt  med  ham  i  Cassel, 
hvor  han  opholdt  sig  med  en  Maitresse.  Han  skal  have  væred 
gandske  confus,  og  præket  meget  om  forulykkede  Vare.  —  Jeg 
benytter  mig  vidst  oftere  af  Deres  Høyvelbaarenheds  Tilladelse 
til  at  skrive,  og  beder  indstændig,  at  de  icke  vilde  fratage  mig 
den  Gunst,  som  jeg  er  stolt  af  at  besidde,  og  hvis  Minde  stedse 
skal  være  uudslettelig  indprented  i  min  Hukommelse.  — 


Paris,  1788,  3.  Juli.  [142] 

Deres  Høyvelbaarenheds  faae,  men  særdeles  behagelige  Linier 
fra  17^^  Juni,  modtog  jeg  den  28^%  og  hvor  meget  længdes  jeg 
icke  efter,  strax  at  kunne  besvare  dem!  men  det  var  icke  mug- 
ligt. Jeg  maatte  først  tale  med  Jansen,  og  —  da  vi  omtrent 
boer  en  dansk  halv  Miil  fra  hinanden ,  saa  kunde  jeg  icke  af- 
passe det  rette  Øyeblik  dertil. 

Imidlertiid  er  jeg  overbeviist  om,  at  det  vil  være  Deres  Høy- 
velbaarenhed  velkommen,  endskiøndt  3  Dage  sildigere,  dog  nu 
at  faae  den  Efterretning,  som  jeg,  uden  at  holdes  for  næsviis  af 
Jansen,  har  kundet  indhente*.  —  I  de  første  8  Dage  af  hans 
Ophold  i  Paris  logerede  han  i  Fauxbourg  St.  Jacques  i  det  Huus, 
hvor  Professor  Winsløv  havde  sit  Værelse ;  men  —  saasnart  han 
havde  meldt  sig  hos  Hr.  Laurent,  maatte  han  strax  flytte,  og  nu 
boer  han  iFauxbourgSt:Germain,  RueGrenata,  al'hotel 
du  chariot  d'or,  hvilket  er  nær  ved  Laurent,  og  altsaa  meget 
mageligere,  da  han  hver  Morgen  fra  7  til  9  arbeider  med 
Sønnen,  og  vilde  fatigueres  for  stærk,  naar  han  først  skulde 
gaae  en  halv  Miil.  I  dette  Hotel  betaler  han  for  et  lille  bitte 
Kammer  En  Louis  d'Or  maanedlig,  og  Middagsmadden  koster 
30  eller  høyst  36  Sous  med  Viin,  som  man  er  nød  til  at  dricke 
i  Paris,  da  Øllet  er  baade  sledt  og  dyrere.  Aftensmad  tager 
han,  som  vi,  snart  her,  snart  der;  og  —  naar  man  icke  aldeeles 

*  Den  lOJunii  var  hans  Ankomst. 

kan  undvære  at  spiise  til  Aftens,  som  dog  virkelig  vilde  være  en 
haard  Straf  for  Folck,  der  løber  og  afmatte  sig  den  heele  Dag  i  den 
franske  Heede,  saa  faaer  man  kun  meget  lidt  for  36  Sous:  i 
det  mindste  kan  man  icke  nøyes  med  Mad  for  ringere  Priis.  — 
Jansen  ødsler  icke  i  Klæder,  og  i  øvrigt  troer  jeg,  at  han, 
Comedien  undtagen,  icke  giør  unødvendige  Udgifter  |:  i  den 
store  Opera  har  han  frie  Entrée  :|  men  dog  seer  han  allerede 
nu,  at  det  vil  blive  umuglig,  at  hielpe  sig  frem  med  de  Penge, 
som  ere  bestemte  til  hans  Reise,  og  har  derfor  sagd  mig,  at 
han  med  det  første  agtede  at  tilskrive  Deres  Høyvelbaarenhed, 
for  at  faae  Deres  Raad  og  Hielp  til  fleere  Penge.  —  Hans  Reise 
fra  Kiøbenhavn  hertil  har  allerede  kosted  150  Rdl.,  og  Ophol- 
det i  4  Uger  kan  han,  med  stoer  Oeconomie,  uden  Skrædder- 
regninger, icke  bestemme  ringere,  end  til  henimod  70  Rdl. 
Naar  nu  Deres  Høyvelbaarenhed  gunstigst  vil  tage  Hiemreysen, 
og  3  til  4  Maaneders  Ophold  i  Betragtning,  saa  vil  De  lette- 
ligen  indsee,  hvad  Penge  forslaaer  her.  —  Det  er  meget  mug- 
ligt, og  temmelig  vidst,  at  han  kniber  Oeconomien,  og  ofte 
unddrager  sig  det,  som  han  icke  alleene  har  Lyst  til,  men  som 
tildeels  var  nødvendigt;  men  —  det,  som  ved  en  eller  anden 
Leylighed  spares,  kan  man  i  Paris,  især,  naar  man  kun  ophol- 
der sig  3  Maaneder,  icke  giøre  stoere  Ting  med.  —  Hvad  Nytten 
af  hans  Reise  angaaer,  da  troer  jeg  vist,  at  den  kan  blive  be- 
tydelig. —  For  det  Første,  er  Dandsen  her  stegen  til  en  Grad 
af  Fuldkommenhed,  i  det  mindste  for  det  menneskelige  Øye, 
om  icke  for  den  strenge  Konstdommer,  at  jeg  aldrig  i  Kiøben- 
havn har  seet  Mage  til  Grace,  Lethed  og  Gesvindighed.  Selv 
den  lille,  pudseerlige  Laurent,  giør  saa  færdige  og  præcise  Ting 
med  hans  forunderlige  Underdeel,  at  man  beundrer  ham  i  sin 
Genre.  Han  tager  sig  meget  af  Jansen,  og  man  mærker  tydelig, 
at  han  er  fornøyed  med  hans  Disposition.  Det  gaaer  saa  vidt, 
at  Laurent  alt  har  givet  ham  at  forstaae,  at  han  kunde  giøre 
sin  Lykke  her,  men  —  hverken  troer  jeg,  at  Instructeuren  vilde, 
eller  Eleven  loed  sig  desabusere.  Imidlertiid  er  det  dog  ingen 
Umuglighed  for  et  Menneske  af  en  bøyelig  Character,  uden  faste 
Grundsætninger,  i  et  fremmed  Land,  at  lade  sig  forføre,  og  der- 
fore  bliver  aldrig  Deres  Høyvelbaarenheds  Formaninger  over- 
flødige; —  tvertimod,  jo  meere  han  mærker,  at   hans  Velynder 

og  Velgiører  interesserer  sig  for  ham,  jo  meere  Moed  og  Lyst 
vil  han  faae  til  at  anvende  sin  Tiid  godt,  til  hans  Fædre- 
lands Fornøyelse  og  hans  Nytte  —  Jeg  holder  forfærdelig 
meget  af  Jansen,  men  —  ogsaa  af  mig  selv  —  og  ofte  har  jeg 
erfared,  hvad  Egenkiærlighed  har  væred  i  Stand  til  at  foretage, 

—  det  var  jo  altsaa  vel  mugligt,  at  det  kunde  blive  Tilfældet, 
ogsaa  hos  en  Anden.  —  For  alting  troe  icke,  at  jeg  vilde  give 
Dem  noget  at  tæncke  paa,  som  De  med  Rimelighed  kunde 
frygte  for;  Ney  —  det  er  blot  en  Raisonnement  for  mig  selv, 
som  Deres  Høyvelbaarenhed  vist  icke  fortryder  paa,  at  jeg 
yttrer  for  Dem.  —  Han  har  havd  et  Brev  med  til  den  Gamle 
Vestris,  og  er  bleven  meget  vel  modtaget  af  ham;  men  —  om 
denne  vil  viise  ham  noget,  det  veed  han  selv  icke  endnu;  — det 
maatte  altiid  skee  med  Forsigtighed,  for  icke  at  støde  Laurent 
for  Hovedet.  — 

Hos  Hans  Excellence,  Geheimeraad  Blohme,  Secretair  Køne- 
mann,  Magister  von  Haven,  og  Justitsraad  Hvass  har  han  væred. 

—  I  Henseende  til  andre  Recomandationer  har  jeg  icke  faaed 
noget  at  viide  af  ham;  men  Deres  Høyvelbaarenhed  kan  fuld- 
kommen være  overbeviist  om,  at  jeg,  ifald  forinden  vores  Afreise 
det  Allermindste  betydelige  skulde  forefalde,  strax  skal  have  den 
Ære,  at  meddele  Dem  den  nøyagtigste  Underretning.  —  Vi  sees 
icke  saa  ofte,  som  jeg  ønskede,  men  deri  er  det  stoere  Mellem- 
rum Skyld.  For  faae  Dage  siden  spiiste  vi  sammen  hos  Herr 
Laurent,  han  celebrerede  sin  Navnedag,  og  det  er  altiid  en 
Geburtsdagsfest  hos  Franskmanden.  Overalt  viiser  den  heele 
Familie  megen  Venskab  imod  os,  uden  mindste  Stivhed  eller 
Tilbageholdenhed.  Deres  Høyvelbaarenhed  giør  mig  den  Ære 
at  tiltroe  mine  Indsigter  saa  meget,  at  jeg  kunde  give  Jansen  et 
godt  Raad.  —  Gid  jeg  kunde  — !  icke  skulde  han  bebreide  mig, 
at  de  vare  egennyttigere,  end  jeg  giver  mig  dem  selv.  Vores 
Saabye  er  munter,  og  nu  ~  Gudskelov  ligesaa  frisk,  som  vi 
andre.  Han  fornøyer  sig  meget  i  Skuespillene,  og  forstaaer 
dem  ret  godt,  men  —  tale  Sproget  vil  han  icke  gierne.  Han, 
saavelsom  Rosing,  har  bedet  mig,  at  aflægge  deres  forbindtligste 
Taksigelse  for  Deres  gunstige  Erindring.  —  Min  stakkels  Koene 
har  giordt  et  forgiæves  Forsøg  om  Penge,  skriver  Deres  Høy- 
velbaarenhed? —  Det  troer  jeg  gierne,   men  jeg   veed  ogsaa,  at 

det  maa  have  været  Directionen  umugligt  at  hielpe  hende,  thi 
ellers  var  det  sikkert  skeedt,  det  har  vi  alt  for  mange  Prøver 
paa.  Imidlertiid  kan  jeg  ikke  nægte,  at  det  koster  mig  mange 
bedrøvelige  Øyeblicke,  maaskee  ogsaa  ofte  meere,  end  blot  Be- 
drøvelse, naar  jeg  eftertæncker  at  hun,  hvis  Lige  jeg  her  endnu 
icke  har  fundet,  maae  behielpe  sig  knap,  og  saa  mangfoldige 
Stympere  i  Paris  blot  betragtede  som  Actricer,  uden  at  ind- 
befatte Coquette-Salarium,  i  det  ringeste  har  en  aarlig  Revenue 
af  15  til  20,000  Livres.  —  En  hver  anden  end  Deres  Høyvel- 
baarenhed  vilde  kalde  denne  Anmærkning  forfængelig;  men  — 
De  veed  alt  for  vel,  hvorledes  jeg  tæncker  i  Henseende  til  min 
Koene,  og  holder  derfore  det  Eene  for  en  naturlig  Følge  af  det 
Andet.  —  Jeg  kan  icke  for  ofte  udbede  mig  Deres  vedvarende 
Godhed  imod  os  begge,  icke  for  at  erindre  Dem,  —  men  mig 
selv  —  aldrig  at  glemme,  hvor  meget  jeg  skjdder  Dem  i  denne 
Henseende,  Et  Brev  herfra  til  Kiøbenhavn  koster,  som  oftest 
2  |L  og  12  ^.  —  Tør  jeg  da  haabe,  at  erholde  Deres  Høyvel- 
baarenheds  Tilgivelse,  for  den  liden  Sedel,  som  jeg  vedlægger  til 
min  Koene?  Hendes  Naade,  Kammerherreinden,  fordrister  jeg  mig, 
at  formelde  min  underdanige  Respect  til.  Hun  var  Engang  min 
Talsmand  hos  mine  Forældre,  og  det  glemmes  aldrig  af  mig! 

Jansen  skal  vist  icke  glemme  at  forsyne  sig  med  Musique 
til  det  han  lærer  her.  —  Jeg  skal  ofte  give  ham  denne  Erindring. 

Manheim,  1788,  24  Juli.  [143] 

I  mit  sidste  Brev,  datered  d.  4^^^  Julii,  toeg  jeg  mig  den 
Frihed,  at  love  Deres  Høyvelbaarenhed,  om  forinden  min  Afreise  fra 
Paris  endnu  at  melde,  hvorledes  vores  Vens,  Jansens,  Forfattning 
kunde  være.  Vel  har  jeg  icke  til  bestemt  Tiid  holdt  mit  Ord, 
og  jeg  beder  derfor  underdanigst  om  Forladelse.  —  Imidlertiid  kan 
Deres  Høyvelbaarenhed  fuldkommen  forlade  sig  paa,  at  Jansen, 
saa  vidt  ham  mugligt  er,  anvender  sin  Tiid  vel  og  øder  faae 
Penge.  Forinden  vores  Afreise  fandt  han  en  Stivhed  i  sine 
Knæe,  og  maatte  desaarsag  forsømme  Skoelen  i  nogle  Dage.  — 
Den  gamle  Laurent,  som  kun  tænkde  paa  Arbeidet,  uden  at 
efterforske  Aarsagen  til  Udeblivelsen,  knurrede  lidt  derover,  men 
jeg   troer    nu   fuldt   og    fast,    at  Jansens  Ansigt    og  Tunge    icke 

lyver,  at  jeg  aldrig  kan  falde  paa  det  Indfald,  at  Stivheden  var 
en  Udflugt,  men  er  tvertimod  gandske  overbeviist  om,  at  han 
har  igien  begyndt  sine  Øvelser,  saasnart  Mugligheden  tilloed 
ham  det.  Hvad  hans  Oeconomie  angaar,  da  haaber  jeg,  at  han 
selv  allerede  for  nogen  Tiid  siden  har  tilskreven  Deres  Høyvel- 
baarenhed,  thi  uden  Hielpetrupper  kan  han  vidst  icke  opholde 
sig  meget  længere  i  Paris.  —  Maaskee  er  han  noget  ligegyldig, 
og  det  bad  jeg  ham  indstændig  om,  icke  at  være;  jeg  anførte 
mig  til  Exempel,  for  at  viise,  hvad  det  var  at  blive  forlegen,  og 
for  tillige  at  giøre  ham  begribeligt,  hvor  Nødvendigt  det  var,  at 
spare  forfærdelig  paa  Skillingen,  i  det  mindste,  indtil  han  fick 
at  viide,  om  meere  Hielp  kunde  ventes.  — 

Med  megen  Venlighed  bifaldt  han  alt,  hvad  jeg  sagde,  og 
saa  meget  meere  haaber  jeg,  at  han  icke  har  tøved  et  Øyeblick 
med  at  flygte  til  Deres  Høyvelbaarenhed.  Vi  spiiste,  især  i  de 
sidste  14  Dage,  adskillige  Gange  sammen,  men  netop  den  aller- 
sidste Dag  af  vores  Ophold,  traf  det  sig  saa  ulykkeligt,  al  vi 
icke  kunde  faae  fat  paa  ham,  og  altsaa  heller  ikke  tage  Afskeed. 
—  Den  gamle  Laurent  lovede  imidlertiid,  at  tage  sig  af  Jansen 
med  mugligste  Iver,  og  han  holder  vidst  Ord.  —  Ifald  han  vil, 
saa  kan  han  spiise  hos  Laurents  næsten  hver  Dag,  uden  at 
genere  sig,  hverken  i  Klæder  eller  andet.  —  Icke  en  Klædning, 
giordt  i  Paris,  har  jeg  seet  paa  hans  Krop  endnu,  og  det  kal- 
der jeg  at  spare,  thi  hvem  der  kan  holde  sig  fra  moderne 
Klædninger  i  en  Bye,  hvor  alle,  endskiøndt  ugenerede,  dog 
gierne  vil  være  peene,  den  sparer  vidst  ogsaa  i  andre  Ting.  — 
Deres  Høyvelbaarenhed  har  befalet  mig,  at  melde  ligefrem,  hvad 
jeg  vidste  om  Jansen,  og  jeg  vilde  stedse  giøre  mig  Bebreidelser, 
ifald  jeg  skiulte  det  allermindste;  altsaa  vil  jeg  dog  bede  Dem, 
i  næste  Brev  at  opmuntre  ham  til  Ufortrødenhed  og  Fliid,  maa- 
skee endog  under  Haab  om  Forfremmelse.  Skulde  en  eller  an- 
den Gang  en  Dags  Udeblivelse  af  Letsindighed  træde  fleere 
i  Følge  med  sig,  saa  vilde  en  Formaning  af  Dem,  altid  given  med 
Veltalenhed,  Kraft  og  Godhed,  sikkert  strax  virke  hovedkulds 
Forandring;  —  icke  vil  jeg  dermed  sige,  at  Nødvendighed  kræver 
det,  men  endog  Forestilling  om  Mugligheden  at  forsømme,  og 
Tancken,  at  Tiiden  er  saa  overmaade  kort,  giør,  at  icke  Et  Ord 
kan  være  overflødig  sagd.  —  Af  mit  Brev   med  Dags  Posten  vil 

Deres  Høyvelbaarenhed  da  erfare,  hvorledes  vi  er  kommen  til 
Manheim.  —  Jeg  tør  forsickre  Dem  oprigtig,  at  Paris  glemmer 
nogle  af  mine  lønlige  Taarer.  —  For  det  første  havde  jeg  fun- 
det, og  maatte  saa  hastig  forlade  Venner  af  begge  Kiøn,  som 
kappedes  om  Fortrin  i  Artighed  og  Godhed;  og  for  det  Andet 
lærte  jeg  saa  nøye  at  kiende  Musiquens  Forfattning  der,  i  Hen- 
seende til  Liebhaberiet,  at  jeg  med  mit  ringe  Talent,  og  ickun 
4  Timers  Arbeide  om  Dagen,  skulde  kunde  fortiene,  hver  Dag 
en  Louis  d'Ors  uden  at  beregne  andre  dermed  følgende  Agré- 
ments.  Naar  Jeg  med  Vished  tør  giøre  denne  Calcule,  saa  er 
det  lettehg  at  indsee,  i  hvad  Forhold  virkelige  Talenter  staae  i 
Paris  med  Anlæg.  —  Jeg  gidder  icke  drømt  om  en  Lycksalig- 
hed,  som  aldrig  kan  blive  mig  til  Deel,  —  og  —  ifald  jeg  icke 
havde  den  fuldkomne  Overbeviisning,  at  Deres  Høyvelbaarenhed 
icke  holder  denne  Anmærkning  for  Knurren  over  min  Skiæbne, 
saa  fremsendte  jeg  den  icke.  —  Det  skulde  ellers  gaae  forunder- 
lig til,  om  ikke  noget  af  det,  jeg  i  denne  Sommer  seer,  frem- 
bragde  en  mærkelig  Forandring.  —  I  denne  Henseende  vil  jeg 
med  det  Første  i  en  underdanig  Skrivelse  til  den  høye  Direc- 
tion  udbede  mig  det,  som  en  særdeles  Godhed  ved  min  Hiem- 
komst,  for  første  Gang  at  spille  en  god  Rolle.  En  nye  kunde 
jeg  icke  med  Vished  lære  saa  hastig,  som  f.  E.  min  Favorit- 
Rolle:  Beckley  Søn  i  den  uheldige  Lighed.  Icke  troer 
jeg  den  Aften  at  forlade  Skuepladsen  uhældig.  —  Med  megen 
Tilliid,  haaber  jeg,  at  Directionen  i  sin  Tiid,  hverken  in  corpore, 
€ller  hver  for  sig,  vil  afslaae  mig  denne  Begiering.  —  Ogsaa  et 
par  Ord  om  vores  particulaire  Omgang  vil  jeg  tage  mig  den 
Frihed,  at  melde.  Himlen  skee  Tak!  Vi  leve  eenige,  uden  Rang- 
striid  eller  Fortrinssyge.  Vi  nytte  Tilden  efter  mugligste  Evne, 
og  vores  Saabye  er  i  alle  Maader  os,  og  jeg  haaber  tillige  sig 
selv,  tilpas.  —  Sommetider  længes  han  hiem,  men  —  hvem  giør 
icke  det?  —  Ogsaa  jeg,  og  —  dog  har  jeg  ved  Gud!  kun  liden 
Aarsag  dertil  —  Temmelig  viss  paa,  icke  at  finde  min  stakkels 
Koene  fornøyed,  ængstes  jeg  ofte  fraværende,  —  hvor  meget 
meere  vil  det  icke  skee  nærværende!  —Hun  er  letsindig,  det 
ev  sandt,  men  icke  et  Øyeblick  tvivler  jeg  paa  hendes  Godhed, 
og  altsaa  kan  hendes  Forfattning  icke  være  mig  ligegyldig.  — 
Hendes  Breve  glæder    mig   altiid,    uden    at    være    opfyldte    med 

Klagemaal;  men  —  forstiller  hun  sig  ikke?  —  I  Manheim  eller 
andre  Steder  kan  ingen  være  mig  Borgen  for  det,  der  foregaaer 
i  Kiøbenhavn.  —  Tilgiv,  for  alting  tilgiv,  at  jeg  plager  dem  med 
mine  forvirrede  Ideer!  jeg  har  saa  ofte  giordt  det,  og  de  har 
endnu  aldrig  væred  vred  paa  mig  derfor.  Stedse  igientager  jeg 
den  indstændige  Begiæring  om  Deres  Høyvelbaarenheds  Venskab 
for  Fremtiiden,  og  den  Forsickring,  at  de  icke  spilder  det  paa 
en  Uværdig.  — 

TIL  KGL.  TRANSLATØR  P.  A.  HEIBERG. 

Neu-Strelitz  1798,  7.  April.  [144] 

Kiereste,  Beste  Heyberg! 
Du  falder  vidst  i  største  Forundring  over  at  see  Brev  fra 
mig,  Bedste  Ven,  og  troe  for  alting  ikke,  at  Interesse  er  den 
vigtigste  Drivefier  til  Nærværende  Skrivelse.  Min  gode  Datter 
skulde  være  mit  Vidne,  hvor  ofte  jeg  har  taelt  om  Dig,  dersom 
Du  saae  hende!  Hun  skienkede  mig  et  lykkeligt  Øyeblick,  da 
hun  i  Rostock,  hvor  jeg  hentede  hende,  bragde  mig  en  Hilsen 
fra  dig.  Jeg  glædede  mig  saa  inderlig,  at  jeg  faldt  hende  om 
Halsen  og  tackede  hende  af  mit  gandske  Hierte.  Underlig  gaaer 
det  til  i  Verden,  og  forunderlige  ere  Skiebnens  Veye!  Her  maatte 
jeg  hen,  efter  saa  mange  sørgefulde  Maaneders  Forløb.  Gud 
veed,  aldrig  havde  mit  eget  Jeg  forskyldt,  hvad  der  hændtes 
mig.  —  Dog  —  lad  Dækket  falde!  Erindringen  om  hiine  Ulyk- 
kens Dage  krænker;  —  de  ere  forbi;  og  i  dette  Øyeblick  er 
den  inderlige  Overbeviisning  at  tale  med  en  Ven,  som  yndede 
mig  i  fordums  Tiid,  og  som  jeg,  efter  saa  adskillige  Aars  For- 
løb, agter  meget,  meget  høyt  endnu,  vigtigere  end  Alt  Andet.  — 
Nu,  beste  Ven  og  Broder!  tør  jeg  frit  aabne  mit  Hierte  for  dig. 
Min  Søster-Søn  Carl  Ludwig  skrev  mig  til  med  forrige  Post,  at 
min  gode  Moder  havde  giordt  den  Aftale  med  dig,  at  jeg  igien- 
nem  dig  skulde  faae  ald  fornøden  Efterretning.  Du  veed  altsaa 
den  heele  Sag,  og  vær  overbeviist  om,  at  jeg  sætter  mit  fulde 
Tilliid  til  Dig.  —  Arbeid  for  mig,  du  skal  aldrig  fortryde  det. 
—  Nu,  da  min  første  Koene  er  død,  —  skulde  jeg  da  icke 
længes  efter  at  henleve  mine  øvrige  Dage  i  min  Fødebye?  — 
Bruger  du  Attester  om  Fliid  og  Opførsel,  —  dem  skaffer  jeg  dig 
i  Hobetall.    Og  —  den  Tanke  og  oprigtige  Villie  at  tilfreds- 

stille  nogenlunde  mine  Creditorer  med  Tiden,  haaber  jeg  vidst 
vil  fremme  mit  inderlige  Ønske.  Gud  give  en  lykkelig  F'rem- 
gang !  Gud  give,  at  den  Tid  maatte  være  nær,  da  jeg  kunde  om- 
favne min  værdige  gamle  Moder  i  Hendes  eget  Hiem!  og  viise 
mine  Venner,  at  mit  heele  Hierte  er  stemt  til  det  inderligste 
Venskab !  —  Et  Par  Ord  fra  din  Haand,  Gode  Heyberg,  seer  jeg 
med  Længsel  i  Møde.  Jeg  holdt  det  for  Pligt  strax  personlig 
at  henvende  mig  til  Dig,  saasnart  jeg  erfoer,  at  Du  var  under- 
retted om  Sagen.  —  Hvad  meener  du  vel,  Beste  Ven !  min  Datter 
er  forlovet  for  3  a  4  Uger  siden  med  en  Boghandler  i  Strelitz 
ved  Navn  Albanus.  Det  var  en  høytidelig  Dag,  ikke  i  Hen- 
seende til  Pragt  eller  Overdaad,  men  til  Hiertets  Sprog.  —  Man- 
den ung,  inderlig  god  og  værd  at  eye  en  ung  Pige,  som  jeg  vil 
haabe  min  Datter  er.  Hvor  de  med  Tiden  vilde  eller  kunde 
bygge  og  boe,  er  endnu  ubestemt.  —  Tusinde  Hilsener  fra  hende ! 
—  Dersom  Schwarz,  Eisberg,  Knudsen,  Rosing,  Saabye  etc.  endnu 
tænke  paa  mig,  saa  hils  flittig  og  kiærlig.  —  At  jeg  beder  dig 
besørge  indliggende  Epistler,  fortryder  du  vist  ikke  paa.  Jeg 
tør  ikke  franquere  mit  Brev  længer  end  Hamborg,  men  Ud- 
lægget med  meere,  der  kunde  komme,  vederlægger  jeg  med 
Glæde  i  sin  Tiid.  —  Endnu  engang,  Kiæreste  Ven,  anbefaler  jeg 
dig  min  heele  Sag  i  beste  Maade.  Af  mit  forrige  Brev  til  min 
Moder  seer  du  min  Hensigt,  og  jeg  troer  saa  vist,  som  jeg 
haaber  det,  at  det  lykkes.  Næst  tusinde  Omfavnelser  kalder  jeg 
mig  usque  ad  mortern  Din  oprigtige  etc. 


Neu-Strelitz,  1798,  14.  April.  [145] 

Dyrebareste  Ven  ! 
Gig  jeg  havde  faaed  din  kiære  Skrivelse  kun  Een  Dag  før, 
saa  var  du  ikke  bleven  piaged  med  mit  Sidste.  Imidlertid  iiler 
jeg  med  at  besvare  dit  Brev  for,  om  mugligt,  at  fremme  min 
Sag.  Hvad  mine  Creditorers  Antall  og  deres  Fordringers  Stør- 
relse angaaer,  da  er  det  mig  ikke  mugligt  at  angive  samme; 
men  enhver  vilde  ventelig  ved  Indkaldelse  melde  sig,  og  denne 
var  nok,  saa  vidt  jeg  indseer,  nødvendig,  naar  en  alvorlig  Be- 
gyndelse skulde  giøres.  —  Men  —  til  det  fornemmeste  af  Dine 
Venskabelige  Raad !    At   gaae   til  Theatret  igien.  —  O,  der- 

som  Kongen  vilde  have  den  Naade  for  mig,  at  lade  mig  træde 
ind  i  min  forige  Vilkaar  —  saa  kunde  mine  Creditorer  aldrig 
ønske  sig  bedre  Leylighed  for  i  det  mindste  at  komme  til  en 
Deel  af  deres  Tilgodehavende.  Indlagde  Brev  beder  jeg  dig 
indstændig,  Bedste  Ven,  dersom  du  kand,  Selv  at  overgive.  Jeg 
søger  at  overtale  min  gode  gamle  Moder  til  at  give  hendes 
Samtykke  og  haaber  nok  at  faae  det,  naar  du  tillige  har  det 
Venskab  for  mig  at  tale  min  Sag.  Saasnart  dette  lykkes,  beder 
jeg  dig  indstændig  at  veylede  mig  i  Henseende  til  Ansøgningen. 
Det  er  netop  6  Aar  siden  i  Dag  den  14^®  April,  da  jeg  forloed 
Kiøbenhavn,  og  i  saa  lang  en  Tid  forandres  meget  i  det  formelle. 
Maaskee  havde  du  da  den  Godhed,  ifald  det  er  nødvendigt,  at 
jeg  med  egen  Haand  skriver  Ansøgningen,  at  sende  mig  et  lidet 
Udkast,  for  ikke  at  begaae  nogen  Feil.  Opnaar  jeg  mit  ivrige 
Ønske  i  Henseende  til  Kongens  Naade,  saa  vil  en  Debut  viise, 
om  jeg  tør  giøre  Paastand  paa  Publici  Yndest.  Jeg  kand  ikke 
nægte,  at  jeg  jo  føler  mig  stærk  nok  til  endnu  at  opfylde  en 
Skuespillers  Hovedpligter,  og  endskiøndt  der,  især  i  de  Sidste 
Aar,  i  Henseende  til  Konsten  har  væred  vacua,  saa  gav  dog  et 
Adeligt  og  Borgerligt  Liebhaber  Selskab  i  Strelitz  mig  Leylighed 
til  at  viise  mig  med  Bifald  i  adskillige  Roller,  som  f.  E.  i  Kotze- 
bues  Soelens  Præstinde,  hvor  jeg  var  den  Ypperste  Præst.  — 
Og  at  en  Skuespiller  i  Tydskland  er  udsadt  for  langt  større 
Ubehageligheder  end  i  min  kiære  Fødebye,  det  har  jeg  meget 
ofte,  ikke  selv  føelt,  men  seet.  —  For  min  Opførsel  saavelsom  for 
den  strengeste  Oeconomie,  Beste  Heiberg,  kan  du  paa  mine  Vegne 
sikkert  hævde  [hæfte].  De  mange,  tildeels  meget  haarde  Skiebner, 
jeg,  især  i  min  Fraværelses  Første  Aar,  har  maattet  friste,  have 
knækked  mit  Moed  saa  temmelig,  og  jeg  kiender.  Gud  skee  evig 
Tak,  nu  i  sin  fulde  Styrke  den  tarvelige,  huuslige  Lyksalighed  i 
en  snever  Kreds  ved  siden  af  en  Koene,  som  ikke  har  den 
Førstes  Aand,  men  som  ikke  savner  En  af  de  Dyder,  der 
ziire  en  god  Huusmoder.  —  Jeg  phantaserer  mig  saaledes  i  det 
Tilkommende,  at  jeg  næsten  seer  Mugligheden  for  Øynene, 
endnu  at  kalde  mig  lykkelig  i  mit  Fædreneland.  Bliver  jeg  det, 
saa  er  Du,  min  Bedste  Ven,  den  Første,  jeg  bør  takke  derfor. 
—  I  Henseende  til  Accorden  med  mine  Creditorer  vil  jeg  gierne 
indlade  mig  i  5  pCt.  paa  visse  Aar,  endog  noget  meere ;   tbi  jeg 

har  det  Haab,  at  jeg  med  det  uafbrudte  Arbeide,  som  jeg  er 
vandt  til  i  Strelitz,  hvilket  min  kiære  Moder  Selv  kan  bevidne, 
dog  maatte  kunde  fortiene  Noget  i  Kiøbenhavn.  Kuns  er  det 
Ulykken  i  denne  liden  Bye,  at  her  for  nogen  Tid  siden  ere  an- 
komne et  Par  ulykkelige  Emigranter,  som  deele  min  Fortieneste, 
deels  af  Medlidenhed,  deels  for  Nyheden[s]  Skyld.  —  Jeg  over- 
giver Dig,  Kiæreste,  Beste  Ven,  nu  min  Sag  og  stoeler  saa  trygt 
paa  dit  Venskab,  som  om  jeg  arbeidede  Selv.  Hvor  inderlig 
vilde  du  glæde  mig  med  et  Par  Ord,  som  nærede  mit  ftaab! 
O,  naar  jeg  engang  kunde  gaae  hen  til  dig  og  udøse  mit  heele 
Hierte  i  Taksigelser  —  hvilket  Øyeblik  for  mig!  Lev  lykkelig 
med  din  Koene  og  din  søde  Dreng,  som  min  Datter  ikke 
nok  kan  tale  om.  —  Tænk  paa,  at  du  har  din  Vens  Skiæbne  og 
Lykke  i  dine  Hænder,  og  at  tusinde  Velsignelser  vente  paa  Dig. 
Din  etc. 

TIL  KONGEN. 
1800,  4.  September.  [146] 

En  Undersaat  flyer  til  sin  Konge,  og  Naaden  findes  ikke  uden 
ved  Thronen! 

I  Aaret  1792  nødte  Ulykken  mig  at  forlade  min  Post  ved 
Skuespillet,  ja,  Mangel  bragde  mig  endog  saa  vidt,  at  jeg  ikke 
kunde  aflevere  den  mig  betroede  Theater-Musik  i  den  Orden, 
jeg  modtog  den.  Allernaadigste  Konge!  Det  er  mugligt,  at  et 
faldent  Menneske  kand  reise  sig,  naar  Monarchen  Allernaadigst 
forunder  det  Allerhøyeste  Pardon.  Og  herom  bønfalder  jeg  i 
allerdybeste  Underdanighed!  Jeg  har  Kone  og  tvende  smaae 
Børn,  som  sukke  efter  Hielp  og  Understøttelse,  og  som  uskyldig 
maatte  lide  Nød,  dersom  Deres  Kongelige  Majestæts  Retfærdighed 
imod  Faderen  vilde  unddrage  dem  alt  Haab  om  Hielp. 

Den  Kgl.  Direction  for  Skuespillene  har  ladet  bekiendtgiøre 
Vacancen  af  Soufleur-Tienesten  med  250  Rdl.  aarlig  Løn.  Kunde 
jeg  blive  saa  lykkelig  ved  Allerhøyeste  Naade  at  naae  denne  Post, 
saa  vilde  jeg  forpligte  mig  til  aarlig  at  afbetale  50  Rdl.  til  aller- 
underdanigst Erstatning  for  det  Manglende  i  Musik-Archivet,  og 
en  utrættet  Iver  i  Henseende  til  min  Tienestes  Iagttagelse  og 
mine  Pligters  Opfyldelse  skulde  vidne  om  den  allerunderdanigste 
Erkiendtlighed,  jeg  skylder  Kongen,  min  Allernaadigste  Landsfader! 

11 


162 

Tilgivelse  og  Naade!     Stoere  Konge! 

Lad  Monarchens  Ædelmodighed  derved  fremme  et  Menneskes 
Vel,  som  stræber  at  oprette  det  Forsømte,  som  søger  at  naae  den 
Vey,  hvorpaa  han  i  Tidens  Længde  viise  sig  som  troe  Undersaat; 
som  den,  der  angrer  sine  Feyl  og  ønsker  at  godtgiøre  dem. 

TIL  A.V.HAUCH. 
1801,  17.  November.  [147] 

Jeg  tager  mig  den  underdanige  Frihed  at  henvende  mig  til 
Deres  Høyvelbaarenhed  med  denne,  for  mig  yderst  vigtige  Fore- 
stilling, ikke  allene  som  til  min  Chef,  men,  som  til  en  Herre, 
der,  ved  et  skarpt  og  upartisk  Øye,  afveyer  Menneskelighed  med 
Menneske-Kierlighed  og  Billighed. 

Jeg  har  opnaaet  mine  Ønskers  fornemmeste  Maal,  i  det  jeg 
erholdt  den  Allernaadigste  Kongelige  Tilgivelse  for  den  i  Aaret 
1792  begangne  Forseelse,  ved  at  forlade  min  Tieneste,  som  des- 
værre, i  mange  Henseender  slet  huuslig  Forfatning,  drev  mig  til!  — 

Denne  Høy-Kongelige  Naade,  troer  jeg,  berettiger  mig,  som 
en  hver  Undersaat  til,  at  opfylde  Pligter,  som  Siels  og  Legems 
Kræfter  tillade. 

Høyvelbaarne  Herre!  Min  nærværende  Post  er  mig  saa  be- 
sværlig, ikke  allene,  fordi  jeg  med  en  ringe  Gage  stedse  maae 
være  der;  men  fornemmelig,  fordi  jeg,  i  Hensigt  til  mangfoldige 
Ubehageligheder,  Aldrig  sætter  mig  til  Arbeidet,  uden  største 
Urolighed.  — 

Jeg  beder  derfore  underdanigst,  at  Deres  Høyvelbaarenhed 
vilde  have  den  Naade  at  udvirke  mig  den  Tilladelse,  at  spille 
Trende  Roller  som  Debutant;  og  siden  —  ifald  jeg  ikke  af  det 
Høye  Konge-Huus  og  Publicum  holdes  uværdig  til  at  betræde 
Skuepladsen,  at  ansætte  mig  som  Souffleur  i  Syngestykker,  og 
som  Skuespiller  i  de  reciterende  Skuespil.  —  Mine  Pligters  nøy- 
agtigste  Opfyldelse  og  største  Hengivenhed  for  Deres  Høyvel- 
baarenhed, skal  bevidne  Dem,  at  jeg  ikke  har  været  Deres  Naa- 
dige  Forbøn  uværdig;  og,  saavidt  jeg  kiender  til  Publici  Stemme, 
troer  jeg  ikke,  at  vilde  være  Samme  ganske  uvelkommen,  — 
følgelig  ikke  heller  til  Theater-Cassens  Si^ade.  — 

Jeg  lægger  min  Skiebne  og  min  hele  Lykke  i  Deres  Høyvel- 
baarenheds  Hænder,  og  kalder  mig  med  største  Ærbødighed,  etc. 

TIL  THEATERDIREKTIONEN. 
1802,  26.  Februar.  [148] 

Uagtet  den  omhyggeligste  Omsorg  jeg  har  draget,  for  at  hel- 
brede mine  Øyne;  og  uagtet  alle  anvendte  Lægemidler,  har  jeg 
dog  desværre  den  bedrøvede  Erfaring,  at  Svagheden  tager  til 
med  hver  Dag;  og  at  jeg  nu  næsten  slet  ikke  kan  see!  Dette 
sætter  mig  i  den  sørgelige  Nødvendighed  at  henvende  mig  til 
den  Høykongelige  Theater-Direction  med  nærværende  underdanige 
Beretning;  og  at  tilmelde  Samme,  at  jeg  maae  opgive  alt  Haab, 
nogentid  at  komme  til  at  bruge  mine  Øyne  for  at  gavne  ved  et 
Arbeide,  som  det:  at  soufflere.  Dersom  jeg  ikke,  i  min,  virkelig 
meere  end  ynkelige  Forfatning,  tør  vente  den  Lykke,  at  nyde 
Lønnen  til  Saisonens  Udgang;  saa  beder  jeg  dog  underdanigst, 
at  tvende  Anviisninger,  som  beløbe  sig  til  Tredive  Rigsdaler, 
maatte  udbetales  til  Vedkommende  af  den  Kongelige  Theater- 
Casse. 

Den  faste  Overbeviisning  om  Uskyldighed  er  det  Eeneste,  der 
kan  trøste  mig  i  min  .ublide  Skiebne;  og  det  Ønske,  at  blive  sat 
i  Stand  til  nogenslags  Forretning,  for  ikke  at  sætte  Kone  og 
Børn  blot  for  trykkende  Mangel,  det  ivrigste,  jeg  sender  op  til 
det  Høyeste  Væsen! 


MARIE  CATHRINE  PREISLER 

FØDT  DEVEGGE. 
1761—97. 

TIL  H.  V.  v.  WARNSTEDT. 
[1784,  December]  [149] 

Jeg  nødes  desverer  til,  at  melde  Deres  Høyvelbaarenhed  at 
ieg  i  denne  Nat  har  veret  saa  elendig  af  gitg  [gigt]  i  mine  føder 
at  ieg  ikke  kan  gaa.  Jeg  vilde  derfor  med  Deres  tiladelse  haalde 
mig  varm,  paa  det  der  ikke  skulde  vere  noget  i  Veyen  i  den 
neste  uge.  Min  rolle  i  Datum  in  blanco  er  ubetydelig  og  ieg 
skal  vist  svare  til  den.  ieg  ber  Kammerherren  ike  bliver  vred 
at  ieg  melder  det  saa  sildig. 

11» 

[c.  1787].         '  [150] 

Jeg  ved  Høy  Velbaarne  Herr  Kammer-Herre  negter  mig  ikke 
Ting,  som  di  kan.  Nu  er  min  begerning  til  Dem,  at  laane  mig 
den  Kiole  som  ieg  havde  paa  i  aftes,  for  at  synge  i  Kongens 
Klub  med  i  aften. 

Men  siden  den  nu  er  til  felles  brug  og  de[n]  ikke  er  min, 
saa  haalder  ieg  det  for  rodeligst  at  tage  en  af  mine  egne  paa, 
[h]vilket  kan  ikke  skee  uden  et  lidet  Beviis  fra  Dem.  for  alting 
negt  mig  det  inte,  ellers  er  ieg  i  den  største  forlegenhed  af 
verden,  jeg  vilde  selv  havet  taget  mig  den  frihed  at  sige  det  til 
Dem  forleden  aften,  men  Di  saa  mig  for  alvorlig  ud. 


1788,  30.  Maj.  [151] 

De  mange  Godheder  De  saa  ofte  har  viist  mig,  giver  mig 
Mod  til  at  foruleylige  Dem  ved  at  bede  om  Nye,  som  ieg  vist 
ikke  vilde  giøre  naar  ikke  Nøden  tvang  mig  der  til;  ieg  plages 
uafladelig  af  adskillige  Creditorer  for  småa  summer,  og  da  ieg 
ikke  kan  tilfredsstille  dem  giør  deres  Evige  Overløb  og  deres 
Grovheder  mig  livet  gandskee  suurt.  Den  gode  Justitsraad  Lassen 
har  vel  forstrackt  mig  adskilligt  men  dette  har  allene  kundet 
tienne  til  Livets  Ophaald  og  daglige  udgifter.  —  Da  ieg  ved  at 
han  ikke  kan  give  mig  saa  stort  et  forskud  som  ieg  behøver, 
har  ieg  ikke  heller  vildet  anmode  ham  der  om,  de[t]  er  i  den 
Anledning  at  ieg  tager  mig  den  frihed  at  vende  mig  til  dem, 
beste  Hr.  Kammerherre,  for  at  bede  dem  at  di  vilde  være  saa 
god  i  mod  mig  at  mage  det  saaledes,  at  ieg  kunde  faae  et  for- 
skud paa  150  rd.  at  ieg  der  med  kunde  faa  disse  plage  Aander 
af  Halsen  som  ikke  lader  mig  et  Øyebliks  rolighed;  de  er  nok 
saa  god  at  undskylde  at  ieg  skriver,  thi  der  ved  ungaar  ieg  den 
store  forlægenhed  ieg  maate  eller  blive  sat  i  ved  at  sige  det 
mundtlig.  Deres  sedvanlige  Godhed  og  Yndest  for  mig  giver  mig 
det  Haab,  at  de  vil  udrætte  i  denne  Sag  alt,  hvad  der  kan  være 
muligt  at  ieg  uden  Hielp  ikke  seer  naagen  Maade  at  ræde  mig 
paa;  turde  ieg  udbede  mig  et  lidet  Svar  og  at  de[t]  Svar  maate 
give  mig  lidet  Haab,  hvor  vilde  det  ikke  glæde  deres  under- 
danigste tiennerinde  etc. 

1788,  5.  Juli.  [152] 

Høy  Velbaarne  Hrr  Kammerherre,  der  som  de[t]  er  Dem  Muligt 
da  hielp  Mig  i  Dag  Mand[ag]  med  Nogle  Penge;  der  som  di  viste 
hvor  ulykelig  ieg  er,  tro  mig  beste  Hr.  Kammerherre  at 
der  som  ieg  paa  andre  stæder  kunde  faa  hielp,  ieg  skulde  ved 
Gud  ikke  besvær  Kamhr.  Dem,  der  har  desuden  giort  saa  Meget 
for  os  at  ieg  nesten  skammer  mig  for  at  bede  Dem,  men  Nød 
bryder  Alle  love.  Pint  [over]  at  faa  de[t]  svar  da  ieg  forleden  fik 
5  R.  af  Hr.  Justits  Raad  Lassen,  at  han  ikke  kunde  lade  Mig  faa 
fleere  i  denne  sommer  om  ieg  saa  var  hans  Søster,  de[t]  svar  var 
mig  ikke  meget  fornøyeligt;  hvad  skal  ieg  Nu  gøre.  Nu  har  ieg 
atter  skrevet  ham  til  men  venter  gangske  vist  at  han  enten  ikke 
er  Hiemme  eller  ikke  kan.  ieg  tager  Alt  saa  min  tilflugt  til  Dem 
og  tilige  beder  Dem  at  Di  unskylder  mig  min  Dristighed,  men 
Deres  bestandige  Godhed  i  mod  mig  har  drevet  mig  der  til. 


TIL  KRONPRINSEN. 
1796,  27.  Januar.  [153] 

Tvungen  af  den  overhængende  Trang,  og  de  end  sørgeligere 
Udsigter  for  Fremtiden,  ansøgde  jeg  for  en  Tid  siden  den  Konge- 
lige Direction  for  Skuespillene,  at  den  vilde  bevise  mig  den 
Godhed  hos  Hans  Majestet  at  udvirke  mig  den  Kongelige  Naade 
af  en  Benefice  Aften.  —  At  min  Trang  til  denne  Hielp  var 
uendelig  stor,  det  vidste  Directionen,  desværre!  alt  for  vel  til  at 
det  skulde  have  været  nødvendigt  vidtløftigen  at  udvikle  denne, 
skiønt  dog  den  vigtigste  Bevæggrund  til  dette  Skridt  desuden 
anførtes,  at  Hans  Majestet  ikke  længe  efter  at  Mad.  Berthelsen 
havde  havt  een  Benefice,  dog  var  saa  naadig,  at  bevilge  end  en 
for  at  reyse  udenlands;  det  syntes  mig  altsaa  ikke  utroeligt  at 
Allerhøystsamme  naadigst  kunde  finde  for  godt  at  tilstaae  mig 
en,  for  at  ræddes  ud  fra  min  ubehagelige  og  nedtrj^kkende  Til- 
stand, besynderlig  da  Hans  Majestets  Gasse  ikke  derved  sættes 
i  nogen  Bekostning;  men  jeg  snarere  kunde  blive  saa  lykkelig 
paa  en  Gang  at  afbetale  den  mig  til  samme  paahæftede  Giæld 
og  saa  have  Frieraadighed  over  min  Gage. 

Haabet  sveg  mig  imod  ald  Formodning,  man  afslog  min  An- 
søgning.   Det  er  derfor  at  jeg  nu,  da  min  Nød  er  endnu  større, 

i  dybeste  Underdanighed  vover  at  tage  min  Tilflugt  til  Deres 
Kongelige  Høyhed.  —  Naadigste  Prinds!  Kongernes  Fødselsdage 
pleye  iblant  andre  Høytideligheder  at  udmærke  sig  ved  Naades- 
beviisninger,  ved  Deres  altformaaende  Forbøn  vilde  De  hos  Deres 
Kongelige  Herr  Fader  læt  kunde  udvirke  mig  denne  saa  høylig 
attraaede  Naade,  derved  vilde  de  Nærings-Sorger,  som  for  Tiden 
uafladelig  plage  mig,  om  ikke  gandske  forsvinde,  dog  formindskes 
saa  meget  at  jeg  fik  nogen  Rolighed.  — 

Tør  jeg    af  Deres   Godhed,   Naadigste   Prinds!    haabe   denne 
Velgiærning?    O,  da  skal  mit  takfyldte  Hierte  evig  velsigne  Dem. 


TIL  PUBLIKUM. 
[1796,  9.  Februar].  [154] 

Opfordret  paa  saa  høitidelig  en  Maade  i  No.  30  af  Adresse- 
Avisen,  er  det  smigrende  for  mig  at  kunne  møde  hvert  Rygte, 
der  kunde  fradrage  mig  Publikums  Yndest  for  mit  ringe  Talent. 
Jeg  har  i  Følge  Hr.  Kammerherre  Hauchs  Begiæring,  lært  Sigbrits 
Rolle.  Ved  en  Billet,  som  jeg  kan  fremvise,  anmodede  Mad.  Rosing 
mig,  sidste  Gang  Stykket  blev  forestillet,  at  spille  Rollen,  da  hun 
ikke  turde  vove  at  spille  den;  jeg  var  strax  dertil  beredvillig. 
Nogle  Timer  efter  skrev  Hr.  Rosing  mig  en  meget  forbindtlig 
Billet  til,  som  indeholdt  Taksigelse  for  min  Beredvillighed,  men 
tillige,  at  jeg  nu  ikke  behøvede  at  spille  den,  da  hans  Kones 
Angest  var  forbi.  Jeg  frygtede,  at  den  kunde  overraske  hende 
paa  Theatret,  og  indfandt  mig  der,  for  at  vaére  i  paakommende 
Tilfælde  ved  Haanden,  saa  at  Stykket  ikke  skulde  lide  Stands- 
ning. Jeg  troer,  det  er  alt,  hvad  jeg  kunde  giøre.  Man  har 
udspredt  Rygtet,  at  jeg  ikke  har  villet  spillet  Rollen  undtagen 
man  vilde  lade  mig  beholde  den  for  bestandig,  men  det  er  ikke 
saa.  Min  Begiæring  var  den,  at  dublere  den  med  Mad.  Rosing, 
og  denne  Begiæring  synes  mig  ikke  at  være  for  meget.  At  jeg 
efter  Hr.  Kammerherrens  Befaling  har  lært  Rollen,  og  efter 
Mad.  Rosings  Begiæring  strax  har  været  beredt  til  at  spille  den, 
formoder  jeg  at  være  nok  til  at  see  mig  friekiendt  af  Publikum, 
og  nok  til  at  tilintetgiøre  Rygtet. 

OLE  RONGSTED. 

1760—1823. 

TIL  A.V.HAUCH. 
1801,  8.  December.  [156] 

Mangel  paa  Livets  nødtørvtige  Udkomme  og  at  kunne  leve 
med  Kone  og  Børn,  i  nærværende  besværlige  Tiider,  med  den 
allerstrængeste  Oeconomie  og  sparsommeligste  Andvendelse  af 
de  200  Rdl.  ieg  har  i  Gage  som  Kongl.  Skuespiller  efter  5  Aars 
tilbagelagt  Tieneste,  er  Aarsag  allene  til:  At  jeg  maa  forsøge  og 
opbyde  Alt,  for  om  muegligt  at  see  mine  sørgelige  tunge  Kaaer 
lettet  og  forandret.  — 

Jeg  drister  mig  saaledes,  med  Høy  Velbaarne  Herr  Kammer- 
herre og  Ober-Hoff>Marchallens,  som  min  første  Høye  Foresatte, 
med  Deres  Høygunstige  Tilladelse,  at  overgive  denne  min  aller- 
underdanigste Andsøgning  om  Forhøyelse  i  min  Gage;  overbeviist 
om,  at  samme  hos  Deres  Høy-Velbaarenhed  sikkert  vil  komme 
i  naadigst  Betragtning  til  Bønhørelse :  thi  er  jeg  først  saa  lykke- 
lig, at  være  erkiendt  af  mine  Høye  Foresadte  for  det  som  min 
Selvbevidsthed  tilsiger  at  jeg  stedse  uafbrudt  har  bestræbt  mig 
for  at  være  og  eengang  i  Tiiden  at  blive  —  »En  nyttig  og  brug- 
bar Mand  for  Skuepladsen«.  —  Det  strider  imod  Velanstændig- 
heden og  min  egen  Selvfølelse,  at  tilregne  mig  iblandt  de  ældre 
erfarne,  fortiente  og  berømte  Skuespillere,  hvis  Foedspoer  min 
eeneste  Lyst  og  Attraae  er  at  efterligne  og  mueglig  eengang  i 
Tiiden  med  samme  Fuldkommenhed  at  kunne  betræde,  lignende 
Fortienster;  Langt  fra  drister  jeg  mig  nogensinde  at  tiltroe  mig 
udmærkede  Forlienester,  omendskiøndt  jeg  har  erfaret  ved  ad- 
skillige Leyligheder  at  have  forskaffet  mig  mine  Høye  Fore- 
sadtes  tilligemed  Publicums  udeelte  Biefald  i  en  Deel  af  de 
Roller,  jeg  har  været  betroet  at  udføre:  Nej,  i  saa  henseende 
andseer  jeg  mig  rigelig  belønnet  for  mit  Arbeyde  og  Fliid,  og 
det  Biefald  allene,  som  den  Høye  Direction  saa  ofte  har  til- 
kiendegivet  mig  med  Høytidelige  Ord  og  Tilsagn,  at  have  udført 
mine  Roller  til  Fornøyelse  og  Fyldestgiørelse,  har  undertiiden 
bødet  paa  min  Trang  og  den  Mangel,  som  mit  Hierte  har  følt 
staae  til  Reede  ved  min  Hiemkomst,  og  Sorgens  Byrder  for 
Næring  har  stædse  kiempet  mod  Ærens  og  Fornuftens  Følelser: 

Men  maaske  tør  jeg  nu  snart  haabe  disse  mine  nagende  Be- 
kymringer ^Sorrig  for  Livets  Nødtørvtigheder  og  at  kunne  leve 
med  Kone  og  Børn  herefter  et  bedre  Liv  uden  Nærings-Sorger«, 
afhiulpne  ved  Forhøyelse  i  min  Gage,  som  jeg  allerunderdanigst 
herved  andsøger  om;  O  Gud!  Naar  Manden  som  elsker  Kunsten 
og  ærer  sit  Kald,  uagtet  ald  andvendt  Fliid  og  Umage  for  et 
andstændig  og  nogenlunde  nødtørvtigt  Udkomme,  istæden  for 
huuslig  Glæde  naar  han  kommer  hiem,  paa  de  Tiider  han  helst 
instuderer  sig  sine  Roller,  Hændelsesviis  skuer  sin  Kone  og 
Barn  i  en  Krog  nedslagen  og  bekymret  og  læser  i  deres  And- 
sigts Træk  Hunger  og  Nød,  efter  den  nødtørvtige  Brødbid  af- 
mahlet,  uden  eengang  at  torde  adsprede  sine  Tanker  med  Mand- 
Fader  Pligters  skyldige  Opfyldelse,  alleneste  for  ikke  at  for- 
styrre eller  tabe  sin  Lyst  til  sine  Pligters,  sit  Kalds  Opfyldelse? 
Hvor  saare  tungt  er  da  ikke  Skiebnens  tunge  Aag  at  bære  for 
dem  og  mig?  Og  destoværre  næsten  daglig  er  dette  mit  Lod! 
Naar  Deres  Høy-Velbaarenhed  naadigst  betænker  at  Gagen  er 
kun  liden,  og  jevnlig  altiid  fortæret  en  Maaned  og  vel  meer  førend 
den  er  fortient,  saa  fortrøster  jeg  mig  allerunderdanigst  og  and- 
søger i  Betragtning  heraf  om  Understøttelse  og  Forhøyelse  i  min 
Gage.  —  Aldrig  skal  jeg  glemme  eller  nogensinde  tabe  af  Sigte 
det  lyksalige  Øyeblik  da  jeg  kan  glæde  Kone  og  Barn  med 
Trøst  og  det  ønskelige  Haab  for  Fremtiden,  at  pleye  dem  og 
samtlig  at  nyde  Godt  af  et  tilstrækkeligere  Udkomme  end  hidtil. 
Med  Glæde  og  taknemmelige  Hierter  vil  vi  samtlig  takke  og 
velsigne  Deres  Høy-Velbaarenhed  for  enhver  os  bevist  Naade 
og  Velgierning:  Dem  som  bestandig  er  og  har  været  min 
største  og  eeneste  Velgiører  i  all  den  Tiid  jeg  har  tient  ved  den 
Kongelige  Skueplads. 

JOHANNE  CATHRINE  ROSING. 

FØDT  OLSEN. 

1756—1853. 

TIL  THEATERDIREKTIONEN. 

1821,  19.  Oktober.  [156] 

Undertegnede  har  i  den  senere  Trd,  efter  bedste  Evne,  vei- 
ledet  og  raadført  Fierer  af  Theatrets  begyndende  Skuespiller- 
inder, saasom  Jfr.  Nissen,  Jfr.  Løffler,  Zrza,  Flindt  og  Flere,  saa 
ofte  de  selv  have  ønsket  det;  ei  at  tale  om  Jfr.  Brennøe,  som 
den  høie  Direction  fra  først  af  i  Særdeleshed  har  betroet  til 
min  Underviisning. 

Det  har  været  og  skal  fremdeeles  være  mig  en  sand  For- 
nøielse  at  medvirke  til  Kunstens  Fremme,  saavidt  mine  ringe 
Evner  og  en  49  Aars  Erfarenhed  paa  Skuespillerindens  vistnok 
vanskelige  Bane  maatte  sætte,  mig  i  Stand  dertil,  og  saaledes 
svare  til  den  gode  Tiltro,  som  mine  Foresatte  og  Personalet 
værdiger  mig. 

Men  tillige  troer  jeg,  at  burde  giøre  opmærksom  paa,  at 
Øiemeedet,  af  forskiellige  Aarsager,  hurtigere  og  sikkrer  vilde 
opnaaes  om  det  blev  bestemt,  hvilken  af  de  Yngre  der  skulde 
benytte  min  Underviisning,  og  at  denne  blev  mig  paalagt  som 
Pligt,  hvormed  tillige  mulige  ubehagelige  Gollisions  Tilfælde 
med  de  Herrer  Instructeurer  vilde  undgaaes. 

Dersom  dette  mit  Forslag  finder  Bifald,  nærer  jeg  det  Haab 
at  den  høie  Direction,  der  stedse  har  givet  mig  Prøver  paa 
Velvillie,  ved  en  aarlig  Gage  vil  holde  mig  skadesløs  for  min 
Tids  Anvendelse  og  de  Udgivter  til  Brænde  og  Lys,  som  Under- 
viisningen  foranlediger. 

MICHAEL  ROSING. 

1756—1818. 

TIL  H.  V.  v.  WARNSTEDT. 

Fredensborg,  1779,  13.  Juni.  [157] 

Den  Tilstand,  hvori  ieg  sagde  Dem  Farvel  da  De  reyste  her- 
fra, befaler  mig  at  tilmælde  Dem  min  Helbredelse,  og  at  ieg  er 
ganske  uden  fare;  den  Omsorg,  den  Godhed  De  bærer  for  mig. 

siger  mig:  at  denne  Tiidende  vil  glæde  Dem!  Høyvelbaarne 
Herre!  Jeg  husker  ikke  rettere  end  at  De  billigede  i  at  vi 
maatte  blive  herude  i  6  Uger,  dersom  saa  er?  da  ønskede  ieg 
|:  dersom  det  ikke  var  til  for  megen  uleylighed  :  en  liden 
skriftlig  Ordre  desangaaende !  —  for  at  forebygge  Mistanke,  og 
den  deraf  flydende  Bagvaskelse. 

Overbringeren  af  dette  har  fortaidt  mig  i  hvad  Anledning 
han  var  reyst  herud;  Herre!  Det  er  meget  meniskeligt  at  sørge 
for  sin  egen  Beqvemlighed,  altsaa  undskyldeligt  at  man  andhol- 
der hos  sin  Foresatte  om  Hielp,  naar  man  trænge;  De  er 
vores,  og  De  kand  giøre  os  baåde  lykkelige  og  duelige  ved  at 
forskaff'e  os  billige  Opmuntringer,  derhos  kiender  De  vores  For- 
fatning, og  veed  hvor  høyt  vi  trænge  til  Dem! 

Den  Gage,  som  ieg  nu  for  min  Person  er  aflagt  med,  er  saa 
anseelig,  at  ieg  blev  uforskammet  om  ieg  vilde  beklage  mig, 
men  —  forlad  mig  Herre!  Min  Kone  synes  mig  at  være  bleven 
mindre  opmuntret  end  nedtrygt  ved  det  Tillæg  alle  fik  da  Deres 
Høyvelbaarenhed  blev  vores  Directeur.  I  den  forrige  Directions- 
Tiid  havde  hun  aarlig  350  R^',  sandt  er  det,  de  50  R^^  blev 
kaldt  en  Gave,  men  den  Gave  var  fastsat,  og  ved  hver  Maji 
trak  hun  den;  altsaa  fik  hun  20  R^  da  de  andre,  altsaa  meer 
fortiente,  fik  70  i  Tillæg.  Den  liden  Kundskab  ieg  har  om 
Verden  og  des  mindre  maaske  om  min  Kunst  siger  mig  dog  at 
hun  ved  den  Leylighed  er  langt  fra  at  være   bleven  opmuntret. 

Det  er  ikke  Deres  Skyld;  Deres  Hierte,  Deres  Handlinger 
udviise  det,  De  vidste  maaskee  ikke  saa  nøye  den  forrige 
Directions  Indretning!  Men  nu  er  ieg  vis  paa  at  min  Ven  |:  De 
har  engang  tilladt  mig  at  kalde  Dem  det,  det  er  ingen  Ufor- 
skammethed, men  Menniskelighed,  thi  var  min  Foresatte  ikke 
min  Ven,  blev  han  heller  ikke  min  Foresatte  :|  tager  sig  denne 
min  Kones  Sag  an,  thi  baade  hendes  Ære  og  Pung  har  lidt 
ved  begge  vores  Stiltienhed. 

1780,  15.  Februar.  [158] 

De  har  ofte  forsikkret  mig.  De  vilde  mit  Vel,  mit  bestandige 
Vel,  er  det  Sandt?  O!  saa  viis  det  nu  ved  at  opfylde  min  ydmyge 
og  indstændige  Bøn! 

Jeg  er  svag  af  Naturen,  min  Kone  er  endnu  svagere,  og 
naar  jeg  seer  fremad,  gruer  ieg  for  vores  Tilkommende  Skiæbne; 
jeg  seer  mig  og  hende  for  svage  til  vores  Forretninger,  hvad 
Skiæbne  vænter  da  paa  os?  —  Mangel  og  Foragt  for  vores  til- 
bragte Fliid  og  Tiid  |:  hvo  tør  bestandig  haabe  den  Belønning 
af  en  Anden,  som  Deres  Høyvelbaarenhed  saa  ædelmodig  veed 
at  forskaffe  Fortienester?  :|  Jeg  veed,  at  De  har  saa  stoer  Ind- 
flydelse, at  De  gierne  kunde,  naar  De  kun  vilde,  forskaffe  mig 
Veyer  og  Maaler-Tienesten  i  Throndhiem! 

Troe  ikke,  at  Vegelsindighed  eller  Utilfredshed  med  min  nu- 
nuværende  Tilstand  er  Aarsag  til  min  Begiæring,  ikke  heller 
troer  ieg  Deres  Høyvelbaarenhed  mig  saa  fiendsk,  at  De  vilde 
kalde  det  Utaknemmelighed.  Ney!  Vær  forsikkret,  at  Frygt  for 
den  tilkommende  Tiid  eene  driver  mig  dertil!  og  vil  De  kun 
kaste  et  Blik  ind  i  mine  Omstændigheder,  saa  vilde  De  snart 
see  min  Frygt  var  ikke  ugrundet! 

Den  Tieneste  ieg  søger  er  i  Verdie  mindre  end  den,  vi 
have,  men  Stædet  er  saa  meget  lettere  at  leve  paa,  Tienesten 
udfordrer  mindre  Arbeyde  og  Bekymring,  Byrden  var  aleene  min, 
min  Kone  fik  Leylighed  til  at  være  Moder  for  sit  Huus  og  sine 
Børn,  næsten  heele  min  Slægt  var  omkring  mig  —  behøver  ieg 
at  siige  meer  til  Dem  for  at  faae  Dem  til  at  understøtte  min 
Lykke? 

Hidentil  er  ieg  Dem  forbunden,  uendelig  forbunden,  men 
herefter  haaber  ieg  at  komme  til  at  skylde  Dem  min  Livs  Lyck- 
salighed. 


Paris,  1788,  11.  Juli.  [159] 

Endelig  er  ieg  da  bleven  færdig  med  den  Commission,  ieg 
havde  fra  Deres  Høyvelbaarenhed  til  Mons.  L'affecteur,  og  han  er 
mere  Kiøbmand  end  veltænkende  Meniske,  ikke  fordi,  at  begge  kan 
være  samlede,  det  har  ieg  havdt  Beviiser  paa,  men  det  er  den 
reene  Sandhed  om  denne  Herre;  dersom  Gonferenzraad  Berger 
vilde  Postfrie  correspondere  med  ham  om  Maaden,  det  skulde 
bruges  paa,  det  skulde  være  ham  en  Fornøyelse;  men  Recept 
kunde  ligesaalidt  Kongen  af  Danmark  faae  som  hånds  første 
Doctor;  hver  Flaske  koster  en  Louisdor,  og  mindre  end  4  Flasker 

kand  ikke  fordrive  den  letteste  grad  af  venerisk  Sygdom,  De 
maae  [have]  4  a  6  ja  nok  flere  Flasker,  saaledes  som  S3^gdommen  er 
stærk  til;  den  som  trænger  til  den,  og  bruger  denne  Medicin, 
bliver  fattig  inden  han  bliver  helbredet,  og  slet  cureret  oven  i 
Kiøbet,  saaledes  gaaer  Ordet  her;  om  det  er  Sandhed,  veed  jeg 
ikke.  Dersom  nu  Deres  Høyvelbaarenhed  vil  have  nogle  Flasker 
af  denne  Medicin  til  Deres  Hr.  Svigerfader,  saa  kunde  Jansen, 
imedens  han  endnu  er  her,  besørge  dem  ved  Laurent  til  Søes, 
for  de  vilde  blive  alt  for  vanskelig  at  føre  til  Lands  saa  lang 
en  Vey.  Hans  Rygte  er  her,  som  sagdt,  ikke  synderlig,  men 
det  er  heller  ikke  i  ens  eget  Land  Propheten  bliver  agtet.  Jan- 
sen seer  jeg  saa  sielden,  saa  ieg  næsten  ikke  veed  at  sige  Deres 
Høyvelbaarenhed  noget  om  ham;  det  veed  ieg,  at  han  er  hver 
Dag  hos  Laurent,  og  at  de  ere  meget  sammen,  at  Laurent  tager 
sig  meget  af  ham,  og  saavit  ieg  har  kunde  forstaae,  er  den  ene 
saa  meget  vel  tilfreds  med  den  anden;  og  da  Deres  Høyvel- 
baarenhed kiender  Jansen  meget  bedre  end  ieg,  saa  falder  det 
Dem  neppe  ind,  at  tvivle  om  hans  anstændige  og  smukke  Op- 
førsel? Skulde  De  have  havdt  nogenslags  Frygt  derfor,  saa  beder 
ieg  Dem,  at  være  roelig  fra  den  Kant!  for  i  den  Tiid  ieg  har 
seet  ham  her,  det  har  ikke  væred  tit,  men  tit  nok  for  Forske- 
rens Øye,  for  jeg  lovede  Dem  jo,  førend  ieg  reyste,  at  have  et 
Øye  med  ham;  og  jo  mindre  man  troer,  der  er  nogen  der 
passer  paa  en,  mindre  tager  man  sig  i  agt.  Men  ieg  kan  for- 
sikkre  Dem,  Jansen  er  her,  som  hiemme,  og  ieg  har  stedse  an- 
seet  ham  som  en  anstændig  og  brav  Fyr;  at  han  ikke  nærmer  sig 
til  mig  mere  end  han  giør,  veed  ieg  ikke  Aarsagen  til,  men  vi 
boe  ogsaa  en  god  ^/2  Miil  fra  hverandre. 

Vi  har  vændtet  i  8*^  Dage  paa  Brev  fra  Directionen,  og 
endnu  intet  faaed,  og  vi  maa  nu  blive  14  Dage  længere  i  Paris 
end  vi  havde  sat  os  for  at  blive;  foruden  Penge  kan  man  intet 
giøre  i  Paris,  der  er  nok  neppe  noget  Stæd  i  Verden,  hvor  de 
de  veed,  hvad  Penge  giælder,  saa  got  som  her;  det  troer  man 
ikke  [i]  Kiøbenhavn,  og  derfor  ere  vi  i  Forlegenhed,  som  blev 
loved  os  at  vi  ikke  skulde  komme  i,  —  men  havde  ieg  ikke 
havt.  nogle  faae  Skillinger  med  selv,  saa  veed  ieg  ikke,  hvor- 
ledes det  havde  gaaed  os  —  vi  havde  meget  nødig  taget  vores 
Tilflugt   til  Ministeren  efter  Directionens  siste  Breve,  men  kom- 

mer  der  ingen  Creditbrev  i  Morgen,  saa  bliver  vi  nødt  til  det; 
kommer  der  derimod  Breve  i  Morgen,  saa  reyser  vi  paa  næste 
Tirsdag  vildere  efter  den  Ordre,  vi  da  faae.  Deres  Høyvel- 
baarenhed  befaldte  mig,  at  see  en  smuk  Dragt  ud  til  Fruen,  og 
at  mælde  Dem  det,  og  gid  ieg  faae  Skam,  om  ieg  kan  see  nogen 
Forskiel  her  og  hiemme  imellem  Dragterne.  De  øvrige  Com- 
missioner  skal  ieg  forrette  saa  got  som  ieg  kan,  og  ieg  tvivler 
ikke  paa  at  Laurent  besørger  dem  bedre,  naar  ieg  er  borte,  til 
Kiøbenhavn,  end  ieg  kunde  besørge  dem  bort;  han  har  desuden 
tilbudet  sig  selv  til  alle  deslige  Commissioner,  og  synes  at  være 
meget  tienstvillig.  Hvorledes  det  ellers  gaaer  os  her?  Paa  det 
nær,  at  vi  maae  bie  saa  længe  efter  Brev  fra  Directionen,  gaaer 
det  os  ret  got.  Deres  Høyvelbaarenhed!  Vi  lader  de  franske 
bære  sig  saa  galt  ad  som  de  vil,  og  ærgrer  os  ikke  engang 
meer  over  det,  som  i  Førstningen  vi  kom  her;  vi  lægger  merke 
til  det  gode  og  glæder  os  ved  det,  men  Glæderne  ere  her,  som 
i  Livet,  meget,  meget  faae.  H''^  Preisler  og  Saabye  beder  Dem 
meget  at  hilse;  vi  ere  alle  3^^  meget  friske,  paa  lidt  hiemmevee 
nær,  som  Saabye  og  ieg  plages  meget  af.  — 

I  disse  Dage  er  der  bleven  bekiendgiordt  et  nyt  Hiælpemiddel 
mod  veneriske  Sj'gdomme,  Par  M.  Marie,  Docteur  en  Médecine 
et  Médecin  consultant  de  son  Altesse  Royale  Monseigneur  Comte 
d'Artois,  som  alle  Mennisker  sige  skal  være  meget  got,  iblandt 
andre  roeste  Secretair  Køneman  det  igaaer  ieg  var  hos  ham,  og 
man  kan  corespondere  med  denne  Herre,  som  med  Mons. 
L'affecteur;  han  boer  i  Rue  du  Jour,  Hotel  de  Rogaumont,  N°  5, 
og  Mons.  L'affecteur  i  N°  27  eller  28  i  Rue  Bondi  tæt  ved  den 
stoere  Opera.  Disse  Efterretninger  ere  just  ikke  meget  af  Be- 
tydenhed,  men  det  er  det  betydeligste,  ieg  veed  at  skrive  om, 
siden  De  har  givet  mig  det  i  Comission.  Nyeheder,  veed  ieg 
ingen  af,  og  vigtige  Retssager  faaer  De  før  at  høre  hiemme  end 
vi  høer  dem  her;  ellers  er  det  meget  nærved  at  Sagen  imellem 
Kongen  og  Parlamentet  bliver  sluttet,  siger  man  her,  og  at 
Kongen  har  allerede  de  fleste  paa  sin  Side  —  see  det  er  det 
vigtigste  Nyt,  ieg  veed,  og  det  kan  neppe  interesserer  Dem?  Mig 
interesserer  det  meget  mere  ifald  ieg  vidste,  om  Deres  Høyvel- 
baarenhed har  faaet  mit  første  Brev,  ikke  fordi  ieg  haaber  Brev 
igien,  men  kun  to  Ord  i  Directions  Brevet   om    det    er  kommet 

frem  eller  ey,  vilde  være  mig  nok!  —  Jeg  er  just  ikke  i  det 
bedste  Lune  her,  Deres  Høyvelbaarenhed!  Derfor  maa  De  und- 
skylde min  forvirrede  Maade  at  skrive  paa!  forvisset  om  Deres 
sædvanlige  Godhed  for  mig,  er  ieg  Deres  Høyvelbaarenheds 
underdanigste  etc. 

TIL  THEATERDIREKTIONEN. 
1814,  4.  August.  .  [160] 

Naar  den  Høy-Kongelige  Direction  troer  det  uundgaaelig  nød- 
vendig, at  den  Kgl.  dramatiske  Skoele  skal  forandre  sit  Locale  til 
sine  Søndagsforestillinger,  saa  kand  min  Meening  derom  vel 
neppe  komme  i  nogen  Betraktning;  men  da  Directionen  har  af- 
fordret mig  min  Meening,  er  det  min  Pligt  at  erindre:  Skolens 
Forestillinger  kand  og  bør  ikke  ansees  for  andet  end  Øvelser, 
hvorved  Subjecterne  skal  dannes  til  det  større  Theaters  Brug; 
dertil  er  et  mindre  Theater  nødvændig,  og  derfor  blev  Hof- 
theatret  den  indrørnmet;  paa  denne  beskedne  Grund  |:  Øvelse  :| 
og  paa  dette  beskedne  Locale,  har  Skoelen  uden  Tvivl  hidtil 
for  en  stor  Deel  Publicums  Overbærelse  at  takke;  det  Øyeblik 
Skolen  forandrer  sit  Locale  til  et  større,  er  Skoelen  ikke  meere 
Skoele,  man  vil  ikke  ansee  dens  Forestillinger  som  Øvelser,  man 
vil  giøre  større  Fordringer,  og  have  mindre  Overbærelse;  ieg 
seer  ved  slig  Forandring  mange  Ubehageligheder  i  Møde,  der 
rigtig  nok  vil  være  Vand  paa  deres,  ved  Skoelens  gode  Frem- 
gang misundelige  Mølle,  som  Directionen  vistnok  ikke  vil  lede 
Vandet  til!  Dog,  da  det  er  Fordelen  om  at  giøre,  da  beder  ieg 
Directionen  erindre  sig,  at  der  det  siste  Aar  ikkun  har  været  et 
meget  maadeligt  Abonnement  for  Hoftheatret,  og  vil  uden  Tvivl 
blive  endnu  maadeligere  for  Byens  Theater.  Regner  man  nu, 
at  hver  Forestilling  vil  komme  til  at  koste  dobbelt  saa  meget 
paa  det  store  Theater,  som  paa  det  lille,  hvor  bliver  da  For- 
delen? Hidtil  har  Skoelen  staaet  ved  sig  selv  og  ikke  kostet 
Kongen,  mindre  det  stoere  Theater  een  Skilling,  har  vel  ogsaa 
havdt  Overskud,  som  er  falden  i  den  stoere  Kasse,  men  fra  det 
Øyeblik  den  forandrer  sit  Locale,  vil  man  snart  fra  alle  Sider 
baade  høre  og  føele  en  mærkelig  og  meget  ubehagelig  Forandring. 
Endelig  maa  ieg  erindre,  at  alle  de  Tab,  Skoelen  har  havdt  paa 

paa  de  senere  Aar,  især  i  det  siste,  har  giort  mig  det  nødven- 
dig, at  besætte  de  Tabtes  Roller  med  unge  og  nye  Subjecter, 
som  høylig  behøver  Øvelse  og  Overbærelse,  mon  de  vilde  finde 
den  siste  paa  et  større  Locale?  ieg  tvivler  høylig. 

Forandrer  man  Skoelens  Locale  anseer  ieg  Skoelen  for  op- 
løst; den  Nøtte  den  har  stiftet,  og  med  Tiiden  kunde  stifte 
ganske  tilintetgiort,  og  Hensigten  af  dens  Oprettelse  aldeles  for- 
feylet. 


1815,  15.  Februar.  *  [161] 

Jeg  har  modtaget  Directionens  Brev  af  14^®  Febr.  1815,  hvori 
der  paalægges  mig,  »at  foreholde  Jfr.  Nielsen  hendes  Overtrædelse 
af  Forbudet  at  spille  paa  andre  Theatre,  hvor  der  spilles  for 
Penge,  og  at  holde  hende  ude  af  Scenen  indtil  videre«.  Det 
første  har  jeg,  saa  snart  jeg  fik  nys  derom,  forbudet  hende,  og 
har  siden  den  Tiid  ikke  hørdt  hun  har  modtaget,  eller  spildt 
nogen  Rolle  der.  Hvad  den  Post  angaaer:  at  holde  hende  ude 
af  Scenen,  tillader  Directionen  mig,  at  ansee  for  en  blot  Trudsel 
medmindre  det  er  dens  Hensigt,  at  give  hende  reent  Afskeed. 
Men  det  kand  ieg  ikke  troe;  tvertimod  er  ieg  overbeviist  om, 
at  det  er,  og  maae  være  Directionen  meget  magtpaaliggende,  at 
beholde  og  faderlig  at  sørge  for  [et]  saa  afgiordt  fortrinlig  Talent, 
der  hidtil  med  sin  Sulte  Gage  af  120  Rdl.  maae  anvænde  Nætter 
og  Dage  til  Syening  og  Vask  for  andre,  til  at  ernære  sig  og 
sine!  Kast  et  Blik  paa  hendes  jammerlige  Forfatning!  Og  var 
endog  ^/s  Deel  af  det.  Sladder  og  Ondskab  tillægger  hende, 
sandt?  maatte  dog  den  Steen,  Haanden  havde  hæved  imod 
hende,  synke,  og  Medlidenhed  indtage  dens  Plads!  Derfor,  og 
for  hendes  Talent  skyld  beder  ieg  Directionen  fatte  blidere 
Tanker  om  hende,  og  at  give  hende  en  Gage  som  Talentet 
fortiener ! 

PETER  RASMUSSEN  SAABYE. 

1762—1810. 

TIL  H.  V.  V.  WARNSTEDT. 

Paris,  1788,  14.  Juli.  [162] 

Deres  Velbaarenhed,  leg  haaber  at  De  ikke  tager  min  skrivelse 
fortrydelig  op,  ieg  hører  at  Hrr.  Kammerherren  befinder  sig  Vel, 
og  det  er  mig  meget  kiert.  ieg  haver  faaet  den  trøst  af  min 
Jansen  at  ieg  haver  faaet  forbedring  i  min  Løn  hvorfor  ieg 
takker  Dem  af  mit  ganske  Hierte,  thi  ieg  ved  at  De  haver  giort 
alt  Deres  dertil,  og  naaer  ieg  kommer  hiem  skal  ieg  have  den 
Ære  mundlig  at  takke  Dem.  Vi  haver  bekommet  Directionens 
Brev  andgaaende  den  nye  Credit,  hvor  i  var  en  liden  Sædel  fra 
Hr.  Justitzraad  Lassen  til  mig,  hvor  i  han  lader  mig  vide  at  ieg 
kunde  hæve  200  Livers,  som  Hr.  Kammerherren  mente  ieg 
kunde  have  nødig,  hvilket  ieg  saamen  ogsaae  har  bekommet, 
og  skal  saae  men  blive  godt  andvendt  —  ieg  kan  ikke  takke 
Dem  som  ieg  burde  for  den  omhu  De  bærer  for  mig.  —  ieg 
maa  dog  lade  Dem  vide  at  det  gaaer  Jansen  meget  net  i  Paris, 
han  arbeyder  alle  Dage  2  tiimer,  om  Morgenen  fra  6  til  8 
med  den  unge  Laurent  som  holder  meget  af  ham,  vi  spiiser 
ofte  sammen  hos  Laurent,  som  ikke  veed  alt  hvad  han  vil 
giøre  for  at  fornøye  os.  ellers  kan  vi  ikke  besøge  hverandre 
saa  tit  som  vi  gierne  ønskede,  thi  vi  boer  1  Miil  fra  hinanden, 
og  naar  vi  da  kommer  sammen  saae  haver  vi  saae  meget  at 
sige  hverandre  at  hele  Dagen  gaaer  med;  vi  gaaer  Paa  alle  de 
Theatre  her  er,  baade  stoere  og  smaae;  vi  var  Paae  operaen  i 
forgaares  og  saae  [?]  og  da  saa  vi  Westris  danse  første  gang 
efter  hans  tilbagekomst  fra  London,  io  det  var  dans,  det  kan 
ikke  beskrives,  man  maae  see  det  for  at  troe  det,  baade  Jansen 
og  ieg  blev  saae  Glade  som  vi  var  løftet  til  skyrne. 

ieg  kunde  see  Paae  Jansen  at  han  artig  vilde  giøre  sig 
Umage,  thi  ved  hvert  et  skrit  som  Westris  giorde  gik  ham  til 
Hierte;  di  haver  end  ganske  anden  maade  at  danse  Paae  her, 
alting  hvad  di  giør  er  saae  yndigt  og  med  saae  megen  Lethed, 
som  man  langt  fra  ikke  kan  sige  om  Galliotis  Dans. 

Jansen  han  Danser  Paae  end  ganske  anden  Maade  nu  end 
før,  han  haver  allerede   lært   adskillige  Solos    som   vil   forundre 

Dem  meget  naaer  han  kommer  til  at  danse  dem  Paae  det 
Danske  Theater,  De  kan  troe  at  han  giør  sig  megen  Umage,  da 
Gud  ved  at  det  er  tungt  at  danse  her,  thi  man  kan  neppe  gaae 
toe  skrit  uden  at  man  er  ferdig  at  falde  om  af  Hede,  men  med 
alt  det  er  han  dog  udtretlig,  thi  han  finder  at  han  her  kan 
holde  ud  at  Danse  end  hel  Dag,  uden  at  blive  saae  tret  som 
naaer  han  haver  Danset  2  Timmer  hos  Gallioti. 

I  det  ieg  skriver  Dem  dette  Brev  til,  er  her  det  græsseligste 
Torden  Veyr  man  kan  tænkke  sig,  ia  det  Tordner  meget  ofte 
her;  ieg  var  i  forrige  uge  henne  at  see  Colonien;  da  var  der  et 
grusom  støyen,  lige  som  Fontalbe  havde  endt  sin  første  Arie 
kom  der  et  skrald  saae  sterk  at  hele  huuset  Rystede  og  alle 
Mennesker  bleve  forbauset,  da  di  dog  for  alting  er  vant  til 
uveyer,  thi  de  giør  ikke  andet  end  Pieber  ud,  og  Pieber  ind  og 
det  gaaer  i  et  altid ;  forleden  Dag  blev  der  opført  end  nye 
Tragedie  som  heder  Alphee  og  Zarine  den  blev  udpebet,  ia  det 
gik  saae  vit  at  hele  Parterret  efterabede  Acturene  og  loe  af 
fuld  hals,  saa  gav  Qvinderne  oppe  frae  Logierne  Latter  og 
skiænder  Paae  de  arme  Acturer,  ia  di  drev  det  saa  vit,  at  di 
stakkels  Heltinder  maatte  ikke  faae  lov  at  Døe,  men  Dækket 
maatte  falde. 

bliv  ikke  vred  at  ieg  skriver  Dem  saa  frit  til,  ieg  ønsker 
Dem  ald  Velsignelse  af  Gud  som  altid  haver  hiulpet. 

Jeg  er  Deres  Velbaarenheds  Ringe  Tiener. 

TIL  A.V.HAUCH. 
1808,  20.  August.  [163] 

Den  Dag  jeg  havde  den  Ære  at  see  Deres  Excellence  paa 
Prøven  af  Arlechins  Bryllup,  blev  mig  tilsendt  tvende  Synge 
Roller  Viinhøsten  og  Nonnerne,  som  jeg  siden  haver  prøvet  at 
synge,  men  det  overstiger  mine  Krefter,  da  jeg  siden  den  Tiid, 
Deres  Excellence  havde  den  Godhed  for  mig  at  befrie  mig  for 
disse  Roller  tilligemed  fleere  andre,  ikke  haver  øvet  min  Stemme 
som  den  Gang  var  meget  svag,  og  er  ikke  blevet  bedre  endnu, 
hvilket  er  meget  naturligt,  da  jeg  har  brugt  den  i  28  Aar,  og 
er  ikke  langt  fra  det  50^^^  Aar. 

Min   Hukommelse  har  lidt  meget,    da  jeg   med  Sandhed  kan 

sige  ingen  ved  Theatret  liar  arbejdet  saa  meget  som  jeg,  og  nu 
at  begynde  paa  nyt  igien,  er  ikkun  at  lægge  mig  i  min  Grav, 
saa  meget  meere,  da  jeg  har  været  saa  ulykkelig,  at  have  Gigt 
i  Hovedet,  som  meget  ofte  angriber  Brystet;  jeg  beder  derfor 
Deres  Excellence  ville  have  den  Bevaagenhed,  at  befrie  mig  fra 
et  Arbejde,  som  aldeles  overstiger  mine  Kræfter;  alt  hvad  jeg 
kan  synge  er  jeg  villig  til  at  synge.  løvrigt  recommanderer  jeg 
mig  Deres  Excellences  Gunst  og  Bevaagenhed. 


FREDERIK  SCHWARZ. 

1753—1838. 

TIL  PUBLIKUM. 
[1773,  12.  Januar.]  [164] 

Da  nogle  slette  og  misundelige  Mennesker  har  søgt  at  ud- 
sprede det  Rygte,  at  jeg  havde  Deel  i  den  dramatiske  Journal, 
og  derved  tillagt  mig  en  Ære  som  jeg  ikke  fortiener,  alleene  for 
at  giøre  mig  forhadt  ved  Theatret;  saa  seer  jeg  mig  nødsaget 
offentlig  at  declarere,  at  jeg  hverken  directe  eller  indirecte  har 
mindste  Deel  i  denne  Journal,  og  langt  mindre  er  selv  Autor 
til  den  Berømmelse,  hvormed  de  Herrer  Forfattere  have  beæret 
mine  svage  Talenter. 

TIL  GENERAL  H.  H.  EIGKSTEDT. 
1781,  31.  Maj.  •  [165] 

Deres  Excellence  har  i  Aaret  1777  værdiget  mig  Deres 
naadige  Beskyttelse  i  Anledning  af  den  nidkiere  Iver  jeg  ved 
det  Dramatiske  Selskabs  Oprettelse,  med  saa  megen  Nytte  ud- 
viiste  for  national  Theatrets  Opkomst.  Prøver  paa  denne,  jeg 
tør  frit  sige  det,  thi  hvad  skulde  ellers  bevæge  Deres  Excellence 
at  tænke  paa  mig?  —  ved  mit  Talent  erhvervede  Protection, 
gav  Deres  Excellence  mig  fuldkommen  ved  Theater  Etatens  For- 
andring 1778.  Jeg  blev  udmærket  bland  mine  Kammerater  med 
et  Lære-Embede  ved  Skuepladsen,  som  og  vist  ingen  uden  jeg 
kunde  modtage,  og  erholdt  herfor  200  Rdl.  i  Løn.  Jeg  blev 
for  dette  Aar  lyckeligere  ved  dette  Skridt,  fordi  jeg  dengang 
troede  mig  belønnet  og  havde  kun  alleene  Deres  Excellence 
herfor  at  tacke.     Men  Deres  Excellence,   tillad    mig  nu  at  giøre 

nogle,  troer  je^  grundede  Forestillinger,  som  jeg  alleene  vover 
i  den  fulde  Overbeviisning  om  Deres  Excellences  saa  bekiendte 
Retfærdiglied,  hvilken  alleene  er  den  jeg  i  dette  Tilfælde  henvender 
mig  til,  og  ey  til  Deres  Excellences  ellers  saa  rigelig  mod  mig 
udviiste    naadige    Sindelav.     Kan   jeg   ingen    større  Løn    og    for- 


FREDERIK  SCHWARZ. 


troelig  Udsigt  i    en    ussel    og  foragtet   Alderdom    fortiene? 

saa  begiærer  jeg  slet  intet;  men  beviiser  jeg  med  uomstødelige 
Grunde  det  modsatte,  saa  venter  jeg  underdanigst  Ret  af  Deres 
Excellences  Retfærdighed,  og  saa  er  jeg  saa  tryg  for  min  Til- 
stand, som  om  det  stod  i  min  egen  Magt  og  Vilie  at  anordne 
den.  —  —  Den  som  skulde,  og  burde  tale  min  Sag,  veed  jeg 
vel  i  mange  Henseender  icke  kan,  eller  vil  giøre  det:  thi  ellers 
havde  han  giort  og  maattet  giøre  det  alt  for  2^'^  Aar  siden; 
derfor  nødes  jeg  selv  til  at  sige,  at  jeg  uden  forfængelighed 
veed,  at  jeg  er  den  bedste  Skuespiller  vort  Theater  eyer.    Baade 

kan  jeg  føle  dette  selv  ved  den  mindste  Sammenligning  med 
enhver  anden  Skuespiller,  og  jeg  veed  det  desuden,  saavel 
af  Publicii  almindelige  Dom,  saavel  som  og  af  fremmede  som 
icke  forstaaer  Dansk  og  enda  bedømmer  mig  saaledes.  Det 
maae  og  saaledes  være,  thi  ingen  ved  Skuepladsen,  fra  den 
første  til  den  sidste,  har  giordt  eller  giør  daglig  det  for  sin 
Konst  som  jeg.  Jeg  har  endnu  samme  Lyst  at  studere  Konsten; 
samme  Iver  for  Theatrets  Ære  og  Opkomst,  som  jeg  havde  da 
jeg  gjorde  mig  yderlig  fattig  for  at  see  de  Parisiske  Theatre, 
og  er  den  som  Theatret  i  hvilket  Tilfælde  det  maae  være,  sickert 
til  alle  Tiidcr  kan  bygge  paa,  og  det  fordi  jeg  har  medfødt 
Passion  for  Theatret,  og  tillige  attraaer  Navn  af  ærligt  Menneske. 
Eisberg,  Rosing,  Urberg  med  fleere,  som  alle  spille  [elen  gang, 
naar  jeg  spiller  6  gange,  har  450  Rdl.  aarlig,  og  jeg,  som  man 
næsten  Tvang  at  blive  Aktør  med  det  Løvte  om  Londemans 
Gage.  har  kun  50  Rdl.  meere  end  disse.  Nu  maae  jeg  under- 
danigst spørge  om  der  er  Proportion  imod  deres  og  min  Løn? 
imod  deres  og  mit  Arbeide?  og  imod  deres  og  mit  almindelige 
Bifald?  Hrr  Musted  har  300  Rdl.  meer  end  jeg,  og  er  saa  at 
sige  blot  syngende  Skuespiller,  da  jeg  næsten  altid  tillige  spiller 
Syngestycker,  Comedier  og  100  forskællige  Slags  Roller.  Hvad 
kan  saa  særdeles  udmærcke  ham  for  mig?  og  kunde  jeg  som 
Skuespiller  icke  giøre  mig  Haab  at  lignes  i  alt  med  ham?  Jeg 
vil  icke  engang  nævne  Aktriserne,  hvoribland  der  ere  dem  som 
tiene  bedre  end  jeg,  og  næsten  aldrig  komme  paa  Scenen,  og 
naar  det  skeer,  med  store  Vanskeligheder.  Hvad  mit  Embede 
som  Instructeur  angaaer,  da  tør  jeg  uden  Blussel  sige:  at  det 
danske  Theatre  enda  vilde  skylde  mig  Tak,  om  det  ogsaa  havde 
betalt  mig,  som  de  andre  Lærere  ere  det.  Hvad  vilde  vore  unge 
Skuespillere  være,  og  have  været,  om  jeg  icke  i  3  Aar  med  den  rede- 
ligste Hengivenhed  til  min  Pligts  Udøvelse,  med  min  Helbreds 
Opofring,  og  med  at  nægte  mig  selv  de  tilladeligste  huuslige 
Glæder,  havde  piint  og  qualt  mig  med  dem  for  hver  Replique  og 
hver  Gestus  de  skulde  komme  frem  med  for  Hoffet  ogPublicum? 
Hvem  af  de  andre  Skuespillere  kunde  forrette  mit  Embede  med 
den  Videnskab  og  Lyst  til  Konsten  som  jeg?  Hvem  af  de  andre 
kunde  som  jeg  med  den  Ungdoms  Fyrighed  og  den  utrættelige 
Taalraodighed    overvinde    de    Vanskeligheder,    graa    Vankundig- 

hed,  Egensindighed,  og  almindelig  bekiendt  daglig  Theatre  Cabale 
har  lagt  og  ligger  mig  i  Veyen?  Jeg  har  nu  paa  4^®  Aar,  jeg 
tør  sige  med  Ære,  været  Instructeur,  og  ligesaa  længe  har  jeg 
kiins  haft  Natten  at  læse  mine  Roller  i,  og  alt  det  for  200  Rdl., 
med  hvilke  jeg  i  Førstningen  var  vel  tilfreds,  men  da  Omstæn- 
dighederne ved  Theatret  ere  saa  ulige  fra  den  Tiid,  hvad  de 
andre  Lærere  betreffer,  mine  stedse  de  samme  med  daglig  til- 
tagende Arbeide,  og  jeg  meer  og  meer  svækes  i  Sindet  af  rime- 
lige Ængstelser  over  en  bedrøvet  Fremtiid,  om  jeg  ved  Alder- 
dom eller  et  udlebet  Legeme  skulde  falde  i  Decadence,  og  da 
for  al  min  Trællen  og  Ungdoms  Forliis  kun  have  den  beste 
Skuespillers  almindelige  Løn,  nemlig:  j^nksom  og  medlidende 
Foragt,  saa  er  det  jeg  ydmj^gst  og  underdanigst  vil  giøre  en 
Sammenligning  med  de  andre  Theatre  Lærere  og  mig,  og  da 
lade  Deres  Excellence  dømme:  om  min  underdanige  Paastand 
er  grundet,  og  derfor  bør  agtes  eller  ey. 

Hr.  Laurent  har  900  Rdl.  Løn,  og  Vished  om  500  Rdl.  Pension 
naar  han  engang  afgaar.  For  denne  betydelige  Løn  og  herlige  Ud- 
sigt Imformerer  han  6  Tiimmer  om  Ugen;  hvad  som  han  har  virket 
hidintil  tilkomme  mig  vel  icke  at  bedømme,  men  dog  at  bringe 
i  Ligning  med  mit  Arbeide,  det  Gavn  jeg  l;ar  stiftet,  med  min 
Løn  af  200  Rdl.  og  min  Indsigt. 

Hr.  Potenza  har  1000  Rdl.  i  Løn,  og  ligeledes  Vished  om 
500  Rdl,  Pension.  Herfor  Imformerer  han  2  Tiimer  om  Dagen 
i  10  Maaneder.  Hans  Elever  behøver  dog  foruden  hans,  ogsaa 
min  Hielp,  forinden  de   kunde  producere    hans  Underviisninger. 

Hr.  Galeotti  som  Lærer  betragtet  har  og  forsikring  om 
800  Rdl.  til  de  1400  Rdl.  han  alt  har  som  Balletmester,  og 
desforuden  endnu  Vished  om    600  Rdl.  Pension. 

Hr.  Rose  har  700  Rdl.  som  Skuespiller,  men  spiller  neppe  7 
gange  om  Aaret  herfor:  i  det  mindste  lærer  han  icke  6  nye  Roller; 
desforuden  har  han  300  Rdl.  som  Instructeur.  Foruden  at  han 
virckehg  icke  forrette  dette  Embede,  saa  fører  Tingens  Natur  det 
mig  sig,  at  han  icke  kan  have  synderlig  Leilighed  til  at  udøve  det, 
eftersom  de  ældre  Skuespillere  mindre  og  mindre  behøve  Me- 
chaniske  Underviisninger;  thi  have  de  intet  Genie,  og  vide  de 
intet,  førend  de  skulde  vende  sig  til  ham,  saa  maae  det  nødven- 
dig   være    saadanne    Skuespillere,     som    evig    blive    under    det 

maadelige  i  Konsten,  og  da  hielper  ingen  Underviisning.  Der- 
imod faar  jeg  ved  hver  ny  Skuespillers  Antagelse  nyt  og  pe- 
nibelt Arbeide,  hvorved  stedse  min  Ære  er  med  i  Spillet. 

Paa  denne  Mands  Vilkaar  ved  Theatret,  nemlig  at  tiene  paa 
1000  Rdl.  og  paa  de  3  fremmedes,  nemlig,  Hr.  Galeotti,  Potenza 
og  Laurents  Udsigt  om  500  Rdl.  aarlig  Pension,  eller  om  et 
for  mig  passende  Embede,  er  det  jeg  som  Indfødt  dansk 
Konstner  i  følge  min  mod  disse  Folk  giorte  Forliigning  under- 
danigst giør  Paastand  og  beder,  at  Deres  Excellence  naadigst 
vilde  understøtte  min  derom  til  Kongen  indgivne  allerunder- 
danigste Ansøgning,  i  hvilken  jeg  beraaber  mig  paa  disse  mine 
Grunde  til  mine  billige  Ønskers  Opnaaelse.  Aldrig  kan  jeg 
troe  herved  at  fortiene  Deres  Excellences  Unaade;  jeg  har 
skrevet  Sandhed  til  en  Mand,  som  ofte  har  viist  mig  at  Sandhed 
var  ham  kier. 

Skulde  jeg  icke  blive  bønhørt,  men  tilkiendes  at  leve  som 
hidentil,  saa  troer  jeg  mig  i  Liigning  med  mine  mindre  virk- 
somme Medlærere  og  mindre  Arbeidende,  men  bedre  betalte 
Medskuespillere,  Vanæret,  og  da  har  jeg  med  min  Kones  Sam- 
tycke,  og  min  Svigerfaders  forevidende,  med  al  muelig  Klogskab 
bereed  mig  paa  en  frivillig  Fattigdom. 

Med  den  dybeste  og  underdanigste  Ærefrygt  henlever  jeg 
Deres  Excellences  etc. 


TIL  H.  V.  v.  WARNSTEDT. 
1782,  27.  September.  [166] 

Familie  Omstændigheder  volde  at  jeg  maae  bønfalde  Deres 
Høyvelbaarenhed  om :  at  min  til  Directionen  indleverede  og  an- 
antagne  Oversættelser  maatte  blive  mig  udbetalte.  Clementine 
og  Desormes  [og]  Familien  ere  begge  i  5  Aet.  De  adelige 
Passioner  er  i  2  Aet.,  og  Træhusaren  i  1  Aet.  Jeg  veed  vel  at 
Reglementet  kun  tilholder  20  Rdl.  Præmie  for  en  Oversættelse 
i  5  Aet,  men  jeg  kan  icke  undlade  ved  denne  Leilighed,  aller- 
underdanigst at  indstille  til  den  høye  Direction: 

om  der  icke  er  en  slags  Ubillighed  udi,  at  en  Oversættelse 
af  et  got  Stycke,  som  holder  sig  9  a   10  Gange  paa  Skuepladsen, 

stedse  med  fuld  Huns,   at   den  bliver   betalt  med  20  Rdl.,  naar 
en  Original  neppe  staaer  sig  de  foreskrevne  S'^®   Gange? 

Er  da  icke  Oversættelsen  til  større  Fordeel  for  Kassen  ?  Men 
er  da  vel  Forholdet  til  Belønningen  for  begge  Deele  billig?  — 
Jeg  kunde  her  ved  denne  Leilighed  fremsætte  hvorledes  en  Over- 
sætter i  Engeland  og  Frankrige  kan  paa  en  Oversættelse  fortiene 
3  a  4000  Lire;  men  da  jeg  er  overbeviist  om  at  Deres  Høyvel- 
baarenhed  veed  alt  dette  lige  saa  got  som  jeg,  saa  vil  jeg  her 
standse  —  og  alleene  holde  mig  til  min  Begiering:  at  faae  mine 
Oversættelser  udbetalte,  haabende,  at  hvis  Styckerne  giøre  en 
udmærket  Lycke,  og  blive  Theater-Kassen  til  betydelig  Indtægt, 
at  Deres  Høyvelbaarenhed  da  vil  have  Oversætteren  i  en  meere 
belønnende  Erindring. 


1786,  28.  Februar.  [167] 

Efter  at  jeg  nu  paa  tj^vende  Aar  har  tient  ved  Skuepladsen,  og 
jeg  tør  sige:  tient  saaledes  at  Skuepladsen,  eller  rettere  mine 
Foresatte,  efter  rigtig  Afregning  bliver  mig  meere  skyldig,  end 
jeg  i  nogen  Henseende  skylder  den,  efter  at  jeg  med  Iver  og 
Nidkierhed  har  anvendt  alt  hvad  der  har  staaet  i  mine  Krefter, 
og  det  meere  end  jeg  haver  været  pligtig,  for  at  fremme  saavel 
de  Personers  Bequemhed,  som  have  været  mig  anbefalede  til 
Underviisning,  og  som  nu  ere  nyttige  Personer  i  Theaterets 
Tieneste,  som  ellers  de  Tings  Gang,  der  have  været  anbetroede 
til  min  Opsigt,  uden  derfor  neppe  engang  at  blive  bemerket 
end  sige  paaskiønnet,  saaledes  som  adskillige  andre,  i  deres 
Kald  mindre  nyttige  og  duelige  Personer  —  er  jeg  endelig  kom- 
men saa  vidt ,  at  jeg  til  Beviis  paa  den  Agt  jeg  troede  i  alle 
Henseender  ubetinget  at  kunne  giøre  Fordring  paa,  ydmyges  ved  en 
Irettesettelse  j:  som  jeg  for  sin  Besynderlighed  aldrig  kan  glemme  :| 
af  en  aldeeles  dertil  uberettiget  Person.  En  Irettesettelse,  som 
har  viist  mig:  hvorliden  Agt  den  fortiente  Skuespiller  og  agtbare 
Mann  kan  giøre  Regning  paa  i  Danmark.  Og  for  at  krone  den 
Omgangsmaade,  der  vises  mig,  maae  jeg  nu,  for  at  beviise  min 
Sygdom  tilveiebringe  Doctor  Attest!  jeg,  som  saa  ofte  har 
forrettet  min  Tieneste  over  mine  Kræfter,  naar  andre  have  for- 
sømt deres  for  langt  ubetydeligere  Tilfælde. 

Deres  Højvelbaarenhed,  utider  [h]vis  Øyne  jeg  i  saa  lang  Tiid 
har  forrettet  min  Tieneste  og  mit  Embede,  De  kan  selv  bedst 
dømme  om  jeg  har  sagt  for  meget  eller  for  lidet?  Og  om  jeg 
behandles  som  jeg  fortiener  eller  ey?  De  vilde  til  Beviis  paa 
Deres  Tilfredshed  med  mig,  og  for  at  beroelige  mig  i  min  nær- 
værende Forfatning  producere  dette  mit  Brev,  tillige  med  Doc- 
torens  Attest,  der,  hvor  jeg  miskiendes  og  mishandles. 


Hamborg,  1786,  23.  Juni.  [168] 

I  følge  Deres  Høyvelbaarenheds  gode  Tilladelse,  giør  jeg  mig 
herved  den  Ære  at  tilmelde  Dem  min  Ankomst  i  Hamborg. 
Jeg  har  her  forefundet  Hr.  Preisler,  som  er  logerende  paa 
samme  Sted  som  jeg.  Jeg  havde  ogsaa  ventet  at  forefinde  Hr. 
Gielstrup,  men  til  min  store  Forundring  fik  jeg  at  høre :  at  han 
alt  siden  Onsdagen  d.  14  Juny  var  paa  Hiemveyen.  Hans  Op- 
hold her  har  været  6  Dage,  i  hvilken  Tiid  han  har  seet  3^^  Fore- 
stillinger. Hans  Opførsel  her  som  bomme  de  Monde,  har 
været  af  en  sær  egen  Art,  som  har  tient  til  Moerskab  for  det 
heele  Schrøderiske  Selskab.  Jeg  kan  icke  nægte  at  det  har 
været  mig  empfindlig,  men  jeg  har  søgt  saa  beskeden  som  mue- 
lig  at  bringe  de  tydske  Hrr  Skuespillere  paa  bedre  Tancker  om 
de  Danskes  Opdragelse  og  Levemaade.  Schrøder,  hvis  Bekiendt- 
skab  jeg  alt  har  giort,  uden  nogens  Mellemhandling,  har  meest 
opholdt  sig  over  ham.  Thi  han  havde  anrettet  et  lille  Gilde  for 
Hr.  Gielstrup,  som  havde  givet  Løfte  at  komme  —  og  kommer 
icke,  lader  Schrøder  sidde  og  vente,  imedens  han  sidder  og 
røger  sin  Pibe  iOxen;  saa  heder  Værtshuuset  han  logerede  udi, 
og  reiser  Dagen  derpaa  til  Kiøbenhavn.  Endskiøndt  jeg  alt  er 
kommen  i  Bekiendtskab  med  denne  fameuse  Skuespiller,  saa  har 
det  endnu  icke  været  mig  mueligt  at  lære  hans  Indretninger  at 
kiende.  Manden  er  en  stoer  —  en  fuldkommen  Skuespiller. 
Hans  Arbeider  ere  grændseløse  —  som  hans  Fornemhed  og 
Serhed.  Han  er  ikke  en  Mand  af  mange  Ord,  og  at  være 
som  han,  skulle  snart  bringe  mig  ham  nærmere.  Jeg  er  alt 
saa  vidt  at  han  endnu  i  Dag  har  tilbuden  mig  frie  ud  og  ind- 
gang i  sit  Huus,  samt  at  hans  Bord  skal  staae  mig  frit  hver 
Aften.      Adgang   til    Prøverne    har    jeg    ligeledes    erholdet,    men 

endnu  icke  kundet  føre  mig  dem  til  nytte,  for  de  mange  Breve 
jeg  har  faaet  at  ombære. 

Deres  Kones  |:  forlad  min  Ligefremhed  :|  Breve  har  jeg  af- 
leveret og  tacker  hende  paa  det  forbindtligste.  Jeg  spaaer  mig 
Behagelighed  af  denne  hendes  Recomendation.  Hos  Klopstock 
er  jeg  bleven  buden,  men  har  maatte  afslaae  det,  formedelst  et 
andet  engagement.  Schrøder  har  afvigte  Tiirsdag  givet  Preisler 
og  mig  en  Feté  som  var  kongelig  —  kongelig  efter  Ordets  egent- 
lige Bemerkelse.  Der  feilede  ikke  andet  til  at  giøre  det  fuld- 
kommen rigt,  end  at  Gulvet,  Bordet  og  Stolene  ogsaa  skulde 
være  massiv  Sølv.  —  Jeg  har  allerede  været  saa  tidt  ude;  og  det 
gaar  saa  stærk  løs  paa  Spisen,  at  jeg  er  bange  for  at  Deres 
Høj'velbaarenhed  vil  komme  i  den  Forlegenhed  at  bringe  mig  i 
Forslag  til  at  blive  Borgermester.  Det  falder  mig  tit  besværlig, 
jeg  har  derfor  i  Sinde  at  giøre  en  lille  Halte  heri,  —  og  bruge 
Tiden  hos,  om  og  med  Patronen   Schrøder. 

Saaledes  staar  Sagerne  med  mig  her  —  skulde  jeg  være  saa 
lyckelig  at  giøre  [en]  Opdagelse,  som  kunde  være  gavnlig  for  os, 
inden  vi  begynder  igien,  skal  jeg  ufortøvent  underrette  Hans 
Excellence  Herr  Oberhoffmarskali  len],  saavel  som  Deres  Høyvel- 
baarenhed.  De  tillade  naadigst  at  jeg  beder  Dem  at  anbefale  min 
Ansøgning  om  det,  hvad  der  efter  al  Ret  og  Billighed  burde  til- 
komme mig  —  havde  jeg  end  icke  den  forrige  Overtilsyns  Løvte 
—  nemlig  Roses  Løn.  Deres  Høyvelbaarenheds  gode  Ord  hos 
saa  god  og  fortreffelig  en  Mann,  som  Hans  Excellence  vil  vist 
formaae  meget,  og  give  min  Oeconomiske  Forfatning  en  blidere 
Udseende.  At  giøre  mig  værdig  til  Deres  Høyvelbaarenheds  [Be- 
vaagenhed]  skal  aldrig  gaae  mig  af  Sigte. 


Hamborg,  1786,  4.  Juli. 


fl69] 


At  falde  Deres  Høyvelbaarenhed  besværlig  ved  at  beskrive 
Hamborg  og  de  Hamborgske  Mennesker,  vilde  kun  være  at 
igientage  hvad  De  selv  i  Reisebeskrivelser  meget  rigtigere  og 
udførligere  haver  læst.  At  beskrive  Dem  Skuespillet  her,  dertil 
har  jeg  endnu  icke  nok  seet  det,  og  icke  heller  endnu  erholdet 
de  tilstræckelige  Kundskaber.     Dog   saa    meget   har  jeg   seet  og 

skiønnet,  at  vores  stackels  foragtede,  ubillig  foragtede  Skuespil  i 
det  heele  taget,  kan  settes  ved  Siden  af  dette  og  følgelig  de 
beste  tydske  Theatre,  da  dette  bærer  Navn  af  det  fortrinligste  i 
Tydskland.  Schrøder  er  en  sielden  Comet  paa  den  dramatiske 
Horizont  —  det  er  en  Mand  som  Naturen  har  negtet  Figur,  An- 
sigt og  Øyne,  men  han  har  ved  sin  Fliid,  Studering  og  Konst 
vidst  at  overvinde  disse  Mangler  i  saa  høy  Grad,  at  man  tager 
hans  Arbeider  for  den  skinbarlige  Natur.  Langerhans  og  Zuc- 
cacini  ere  de  som  efter  ham  udmærke  sig  ved  sand  Talent. 
For  Resten  ere  de  øvrige  svage  Mennesker  i  deres  Konist. 
Fruentimmerne  her  ere  aldeles  icke  [duelige],  naar  jeg  undtager 
Madame  Seile,  som  Deres  Høyvelbaarenhed  selv  kiender.  Icke 
een,  som  kan  settes  ved  Siden  af  vores  fortiente  Mad.  Preisler 
og  Mad.  Rosing.  Hvad  jeg  hidintil  haver  lert  at  kiende  af  hans 
Indretninger  er  hans  Prøver,  hans  Garderobe  og  Maskinvæsen. 
Jeg  har  [om]  denne  skrevet  [til]  hans  Excellence  HH  Oberhof- 
marskallen  saa  løselig,  thi  udførlig  vilde  være  at  skrive  en  Bog. 
Da  jeg  formoder  at  han  giver  Dem  Gienpart  heraf,  har  jeg  icke 
vildet  skrive  den  samme  Ting  to  gange. 

Det  lidet  jeg  hidentil  har  faaet  at  vide,  har  kostet  mig  Tiid, 
Konst  og  Penge.  Mine  Bekiendtskaber,  blandt  hvilke  der  er 
tvende  hvorfor  jeg  skylder  Hendes  Naade  Fru  Kammerherre- 
inden megen  Tack,  hielpe  til  at  sette  mig  i  Agt  —  mine  Klæder, 
som  jeg  for  at  imponere  har  ladet  giøre  —  smaae  Partier  jeg 
maae  giøre  med,  alt  dette  leder  til  Udgivter  saa  jeg  allerede 
kan  øyne  Bunden  paa  min  Kasse.  Da  jeg  endnu  ønskede  at 
blive  her  noget  for  at  see  Brockman ,  Schytt  og  Lange  som 
med  det  første  kom'me  hertil  fra  Wien  for  at  spille  Gæsteroller, 
saa  trenger  jeg  til  Penge  og  Tilladelse.  Jeg  har  derom  hen- 
vendt [mig]  til  Hoffmarschallen,  jeg  henvender  mig  nu  ligeledes 
til  Deres  Høyvelbaarenhed ,  af  hvis  Bevaagenhed  jeg  venter 
meget,  for  at  faae  den  fornødne  Tilladelse  og  en  ringe  Assistance 
af  100  ^  af  Kassen.  Skulde  det  icke  tale  til  fordeel  for  mit 
Ønske:  at  der  endnu  ingen,  siden  Forordningen  ved  Theatret 
1778  som  tilholder  at  en  Skuespiller  af  og  til  skulle  giøre  en 
Reise,  haver  nydt  denne  lycke?  Deres  Høyvelbaarenheds  Be- 
vaagenhed og  Venskab,  som  jeg  med  hellig  Bestræbelse  stedse 
skal  søge  at  fortiene,  lader  mig  heri  haabe  denne  Understøttelse. 

Mit  Ophold  her  er  ellers  særdeles  behagelig  —  Klopstock  og 
Busches  lade  til  at  ynde  mig  —  jeg  selv  giør  mit  til  at  fortiene 
det.  Grev  Schimmelmann  har  jeg  netop  afleveret  Oberhofmar- 
schallens  Brev,  og  siden  icke  seet  ham,  endskiønt  jeg  har  været 
der  adskillige  Gange,  og  da  jeg  er  en  stoer  Hader  af  at  staae  i 
Forgemacker  og  blandes  med  Tienere,  Løbere  og  stoere  Hunde, 
er  jeg  icke  tiere  gaaet  derhen.  Og  hvad  skal  jeg  der  ogsaa? 
Schrøder  har  jeg  selv  giort  Bekiendtskab  med  —  altsaa  kan  han 
icke  være  mig  nyttig.  Lade  mig  beskytte  af  ham  har  jeg  icke 
nødig,  da  min  Lov  er:  at  min  anstændige  Opførsel  skal  hvor 
jeg  kommer  skaffe  mig  Agt.  Geheimeraad  Gåhler  er  jeg  der- 
imod særdeles  tilfreds  med.  Han  har  været  saa  naadig  at  til- 
byde sit  Bord  naar  jeg  vil.  Baron  Bulow  har  i  Dag  besøgt 
mig  paa  mit  Kammer  og  vist  mig  meget  Høflighed,  og  lovet  at 
giøre  mig  bekiendt  med  Doctor  Unzer  og  Frue.  Da  han  i  disse 
Dage  reiser  til  Pyrmont  kan  han  icke  selv  vise  mig  Høflig- 
heder, men  han  har  forbeholdet  sig  det  til,  naar  han  kommer 
tilbage. 

—  Saaledes  Deres  Høyvelbaarenhed  har  det  sig  med  mig. 
Tør  jeg  regne  paa  Deres  Bevaagenhed  at  De  vilde  med  et  Par 
Ord,  som  vil  meget  glæde  mig,  underrette  mig  om  Deres  Be- 
findende? Tingenes  Gang  ved  vores  Theater  og  saa  videre? 

De  tilgiver  mig  at  jeg  icke  oftere  har  skrevet,  men  jeg  har 
icke  vildet  falde  Dem  besværlig  med  intetsigende  Breve.  Deres 
Venskab  og  Godhed  hører  med  til  min  sande  Lyckelighed,  og 
vedvarende  at  fortiene  det  er  en  af  de  Pligter  som  er  mig 
vigtige,  og  som  jeg  ufortrøden  med  Varme  søger  at  opfylde,  og 
gid  jeg  icke  maae  frie  mere  uhældig.  Med  sand  Agtelse  og 
Hengivenhed  er  jeg  stedse  etc. 


1786,  17.  September.  [170] 

Af  Theaterbudet  erfarer  jeg,  at  det  har  behaget  Deres  Høy- 
velbaarenhed at  bestemme:  De  tvende  Gierrige  til  næstkom- 
mende Tiirsdag.  Jeg  maae  i  denne  Anledning  ærbødigst  til- 
melde Dem:  at  jeg  i  afvigte  May  Maaned  af  Hånds  Excellence 
Hr.  Oberhofmarshall  Numsen  har  erholdet  Løvte  og  Tilsagn,  at 
jeg  for  fremtiden    skulle    vorde   fritaget    for   al    Sang   paa    Skue- 

pladsen.  Og  denne  Herres  Ord  forlader  jeg  mig  paa  med 
Tryghed.  Jeg  har  desuden  gotgiort,  saavel  for  Dem  selv,  som 
for  Hds.  Excellence,  at  jeg  icke  lovlig  kan  ansees  som  syngende 
Skuespiller,  fordi  jeg  aldrig  er  bleven  lønnet  som  dem  :  og 
heller  aldrig  attraaer  det  : .  Jeg  har  fornemlig  vildet  ansøge  det 
hos  Hds.  Majst.  Kongen,  men  Hånds  Excellence  var  saa  serdeles 
naadig,  at  beroelige  mig  med  fritagelse  for  denne  Tortur.  Thi 
ingen  lider  paa  Piinebænken  den  Vaande,  jeg  i  de  seenere  Aar, 
jeg  har  kunnet  føle  og  tæncke  rigtig  om  Tvang,  har  udstaaet 
hvergang  jeg  har  maatte  gaae  frem  i  de  mig  forhadte  Synge- 
roller.  Dette  har  jeg  pligtskyldigst  skullet  tilmelde  Deres  Høy- 
velbaarenhed.  Paa  det  at  Stjxket  icke  skulde  gaae  tilbage,  kunde 
jo  Hr.  Thessen,  som  for  nogle  Aar  [siden]  har  spillet  den,  gaae 
frem  i  den. 

TIL  K.  L.  RAHBEK. 
1787,  14.  October.  [171) 

At  den  Mand  der,  som  fra  M:  kalder  mig  sin  Broder;  der 
giør  mig  den  Ære  at  sige  Du  til  mig,  og  offentlig  i  sit  Udvortes 
viser  sig  som  min  Ven  —  at  denne  Mand  har  kunnet  handle 
saa  lidet  Overeenstemmende  med  ovenanførte:  og  besværet  sig 
over  ting  hos  foresatte,  som  ieg  for  nærværende  Tiid  icke  staaer 
mig  vel  med  :  hvilket  icke  kan  være  Dig  ubekiendt :  —  det  har 
icke  lidt  sat  mig  i  forundring.  —  Dog,  det  er  icke  første  gang 
jeg  paa  min  Bane  i  Livet  har  mødt  Mennesker,  som  i  mine 
Øyne  have  tilsmiilet  mig  Deres  oprigtige  Venskab,  og  paa  min 
Bag  have  skumlet  over  mig  og  gnavet  gridsk  paa  mit  Rygte. 
Stødet  er  derfor  icke  nær  saa  smertelig  for  mig,  som  om  det 
havde  været  første  gang  at  saadant  var  mødt  mig  i  Verden. 
Hvad  maaske  mine  fiender  endog  saa  vil  laste  paa  min  Caracter 
for  den  omtvistede  lille  Comedie,  saa  er  jeg,  som  den  der  har 
en  Reen  og  frelst  Samvittighed,  gandske  roelig  med  alt  hvad 
der  møder,  og  kan  møde  mig.  Og  for  at  betage  Dig  al  Tvivl 
om  Gift  og  Braad  imod  Dig  ved  Localisationen,  saa  beviis  mig 
den  Ære  i  Morgen  Eftermiddag  Kl.  imellem  3  og  4  at  komme 
til  mig,  saa  skal  jeg  med  Originalen  og  Oversetteisen  overtyde 
Dig  om:  hvor  lidet  jeg  har  fortient  hvad  der  skeer  mig  fra 
Dig,  og  mange  andre,    som  ved  denne   Leilighed  er   bleven    op- 

mærksom  over.  Anledningen  og  Hensigten  med  Bagatelen  tør 
jeg  for  hver  Retsindig  og  Ædeltænckende  Medborger  være  be- 
kiendt;  at  udfaldet  icke  har  svaret  til  min  forventning,  er 
ulyckelig  for  mig.  Dog  trøster  jeg  mig  med  Harwitz's  Ord 
^Saaledes  gaae  det  med  de  menneskelige  Handlinger,  stedse 
mistydet« ! 

TIL  P.A.  HEIBERG. 
Hamborg,   1788,  23.  Maj.  [172] 

Kiere  Ven! 
Jeg  skulle  have  bevaret  Deres  ærede  Epistel  af  17.  d.  M., 
dersom  jeg  ikke  strax  med  Tiirsdag  Posten  havde  erholdet  5 
Breve,  hvoraf  3^^  fordre  prompte  Besvarelse.  —  Men  jeg  kien- 
der  Deres  Gode  Overbærelse  og  er  vis  paa,  De  ikke  giør  mig 
til  nogen  Brøde,  at  jeg  ikke  flux  skrev  til  Dem.  At  min  Reise 
har  været  meget  behagelig,  behøver  jeg  ikke  at  sige  Dem.  Sang, 
Latter,  Munterhed  og  Glæde  sad  heele  Reisen  hos  os  paa  Vognen. 

—  Saaledes  kom  vi  til  den  Keyserlige  frie  Rigsstad  Hamborg; 
men  om  vi  kommer  saaledes  til  den  Kongl.  Residents -Stad 
Kiøbhvn.,  det  maa  Skiæbnens  Fader  vide.  Her  kan  Tiden  ikke 
falde  en  lang,  fornemlig  naar  man  har  Bekiendtskab,  og  derpaa 
mangler  det  ikke  mig.  Her  er  foruden  excellent  Mad  (gid 
Arends  var  her!)  ombre  chinoise,  Marionetter,  Schrøders  Theater, 
ogsaa  frie  Promenade  paa  Gader  og  Volde,  hvor  man  seer  alle- 
haande  Næser,  med  og  uden  Paryk,  og  en  svær  Mængde  Skrut- 
ryggede —  saa  man  næsten  med  Føye  kunde,  i  Henseende  til 
den  lavere  Klasse  af  Folk,  kalde  Staden:  Das  Land  der  Puk- 
lichten.    Schrøder  er  særdeles  Artig  mod  hans  Broder  i  Konsten 

—  hans  Huus  staaer  mig  aabent  —  og  hans  Bord  er  mit,  naar 
jeg  vil  komme  og  æde  —  frie  Adgang  over  alt  i  Comoedie- 
H uuset  har  jeg  —  jeg  er  saare  vel  tilfreds  med  denne  ellers 
bizare  Krop  —  men  Rosing  og  de  andre  Thaliæ  danske  Sønner 
ere  det  ikke.  Preislers  Rygte  fra  den  Tiid,  han  var  her  med  sin 
Kone,  er  her  det  samme,  hvad  Sk  .  . .  Vognenes  Lugt  er  i  Kiøbhvn. 
Jeg  vogter  mig  for  at  tale  deres  Sag,  thi  det  kunde  let  hænde, 
at  jeg  kunde  tabe  derved,  und  das  will  ich  nicht.  Jeg  har  af 
Skuespil  seet  ^)  Apothekeren    og  Doctoren,    som   havde,    saavel 

hvad  Stykket  som  Musikken  angaaer,  min  fulde  Bifald.  —  Jeg 
troer,  det  vilde  stærk  Rivalisere  med  Landsbyepigen  og  Haand- 
verksfolkene.  ^)  Bagtalelsens  Skole  . . .  Schrøder  udmærkede  sig 
ene  og  allene  i  dette  Stykke  i  Sir  Peters  Rolle,  de  øvrige  over- 
gik ingen  af  vores  Skuespillere.  I  Gaar  saae  jeg  et  Syngestykke 
Der  Schleier,  som  første  gang  blev  opført  ~  men  alting  var 
Sk  . . .  og  ikke  Talen  værd.  Gode  Ven !  jeg  har  vel  loved  Dem 
at  bringe  Stads  med  til  Hende  Selv  —  jeg  har  til  den  ende 
forespurgt  mig  og  bragt  i  Erfaring,  at  det  vel  vilde  beløve  sig 
til  20  å  30  ^,  og,  unter  uns  gesagt,  der  er  mere  Fnug  i  min 
Kasse  end  Guld.  Er  der  nu  meere  af  det  sidste  i  Deres,  saa 
send  mig  en  Anviisning  paa  Pengene;  og  jeg  skal  troelig  besørge 
alting.  Jeg  veed  ikke  noget  vigtigt  at  melde  Dem  —  jeg  vil 
derfor  ende  dette  mit  Galop  Epistel.  Hils,  om  De  faaer  Tiid, 
min  Kone  —  og  om  De  seer:  Virtuosen  Schall,  saa  siig  ham,  at 
jeg  tænker  paa  ham  og  Gesinde.  Hils  Deres  elskelige  mig  ube- 
kiendte  Pige  —  og  vær  selv  hilset  fra  Deres  Ven. 

TIL  THEATERDIREKTIONEN. 

1796.  8.  October.  [173] 

Dersom  min  tryckende  Forfatning  ikke  fornedrer  mig,  skulle 
jeg  sandelig  icke  falde  den  Kongl.  Direction  besværlig  med  et 
Anliggende,  som  jeg  forudseer,  vil  sette  den  i  Forlegenhed.  Men 
da  min  Forfatning  daglig  bliver  værre;  mine  beste  Aar  snart 
rinde  hen;  og  jeg  tør  nære  det  billige  Ønske:  at  ende  mine 
Dage  som  retskaffen  Borger  og  Huus-Fader,  saa  føler  jeg  det 
[som  en]  Pligt  fra  min  Side,  at  lægge  en  Plan  for  mine  øvrige 
Dage,  som  kan  sætte  mig  i  Stand  til  at  opnaae  dette  Maal. 

Jeg  har  tient  Hans  Mayst.  Kongen  paa  29^*  Aar.  De  6 
første  som  Dandser  ved  det  franske  Hoftheater ,  og  de  øvrige 
23  Aar  som  Skuespiller.  For  at  erhverve  mig  Kundskaber  og 
Duelighed  i  mit  Kald,  der  kunde  forskaffe  mig  Hoffets  og  Med- 
borgeres Tilfredshed,  har  jeg  i  denne  Tiid  giort  trende  Reiser; 
en  til  Frankrige,  en  til  Tydskland,  og  senest  for  3  Aar  siden 
til  Engeland,  som  alle  3^^  have  kostet  mig  over  2200''.  Til 
disse  Reiser  har  Kongen  bidraget  i  Aaret  1775  atter  med  300  i! 
1    Aaret    1786    med    100  f   og    i   Aaret    1793    atter    med    100  f 

Jeg  har  altsaa  af  egen  Formue  tilsat  imellem  17  og  1800  1, 
eller  rigtigere  sagt:  lorgieldet  mig  for  bemeldte  Summa.  Under 
disse  forgieldede  Omstændigheder  har  jeg  i  en  Række  af  Aar 
ført  et  sørgeligt  og  Sindsangribende  Liv. 

Jeg  anseer  det  for  min  høje  Pligt:  at  conservere  det  for  min 
Kone,  og  uopdragene  Børn;  og  dertil  har  jeg  ingen  Muelighed  i 
min  nærværende  Forfatning.  Skal  jeg  derfor  engang  komme  i 
Stand  til  at  svare  hver  sit,  og  give  mine  Børn  den  Opdragetse 
jeg  skylder  dem,  maae  jeg  komme  i  en  fast  Stilling.  Jeg  hen- 
vender mig  i  denne  Henseende  til  mine  Foresatte,  med  den 
ærbødige  Begiæring,  at  giøre  Hans  Majestæt  Kongen  en  Fore- 
stilling: at  Allerhøystsamme  vilde  forøge  min  Løn  saaledes,  at 
jeg  kan  afbetale  min  Gield,  opdrage  mine  Børn,  og  leve  borger- 
lig anstændig. 

Uden  en  Forøgelse  af  300  -  vil  dette  ikke  blive  mig 
mueligt.  Skulle  jeg  ikke  være  saa  lyckelig  at  blive  bønhørt, 
nødsages  jeg  til  at  anraabe  Kongens  Retfærdighed  og  Naade 
om :  at  blive  sat  paa  Totrediedeele  af  min  Løn,  saa  længe  indtil 
Hans  Majestæt  vil  forunde  mig  en  Betiening  i  følge  allernaadigst 
Tilsagn  i  Adresse  Contoirets  Efterretninger  1770  i  Nummer  147, 
hvor  det  hedder: 

'>hvo  som  vil  engagere  sig  ved  Skuepladsen  kan  forlade  sig 
til,  efter  2  0  Aars  Tieneste,  at  erlange    de  Betieninger,    som 
i    saa    Henseende    til   deres  Capacité    og   Duelighed    ere    dem 
convenable,  og  som  enhver  god  Medborger    kan    ønske  og 
attraae;  og  det  ved  en  serdeles  Naade,  som  af  Hans  Kongl. 
Majestæt   allernaadigst    er    forundt    de    Kongelige    danske 
Acteurer.« 
Jeg  vil  da  paa  denne  Maade  blive  sat  i  Stand  til  at  drage  ud  i 
en  af  Provindserne,    hvor  jeg  ukiendt  kan  indskrænke    mig,  af- 
betale min  Gield,  opdrage  mine  Børn,  og  ende  mine  Dage  min- 
dre kummerfuld,   end  jeg  kan    det   i   Hovedstaden,    hvor  Livets 
Ophold  ikke  engang  kan  bestrides  af  niine  Indtægter. 

Da  det  ikke  er  Modbydelighed  for  Skuepladsen,  men  ene  og 
allene  mine  slette  Kaar,  som  nøder  mig  til  dette  Skridt,  saa  er 
jeg  ikke  uvillig  til,  i  fald  Hans  Majestæt  Kongen  skulle  finde: 
at  jeg  var  nødvendigere  i  mit  nærværende  Kald,  end  i  noget 
andet,  at  renoncere  paa  den   allernaadigst   belovede    Befordring, 

naar  Hans  Majestæt  Kongen  vilde  sette  mig  i  Stand  til  at  betale 
min  Gield,  og  for  min  øvrige  Levetid  at  forunde  mig  1400  1 
aarlig  Løn.  Jeg  har  Aarsag  til  at  smigre  mig  med:  at  mine 
Foresatte  vilde  forestille  Hans  Majestæt  mit  Anliggende  saaledes, 
at  jeg  tør  haabe,  enten  paa  den  ene  eller  anden  Maade  at  blive 
bønhørt. 

TIL  A.  V.  HAUCH. 

1801,  26.  Marts.  fl74] 

At  jeg  er  en  fattig  Dievel  i  Ordets  egentligste  Forstand,  kan 
ikke  være  Dem  ubekiendt,  siden  jeg  har  havd  den  Ære  at  have 
faaed  Dem  til  Chef.  Ikke  destomindre  føler  jeg  i  dette  Øyeblik, 
da  mit  fødeland  trues,  at  være  saare  riig,  i  det  jeg  kan  over- 
give det  begge  mine  Sønner  —  som  ere  ligesaa  raske  som 
kraftfulde  Ynglinge,  hvis  Kraft  og  Liv  er  fødelandet  ærligen 
helliget.  De  ere  begge  Studentere,  og  have  allerede  i  Gaar  ladet 
sig  tegne. 

Kan  Deres  Høyvelbaarenhed  giøre  noget  særdeles  Brug  af 
dem  saa  være  De  Deres  Forsorg  anbefalet.  Og  kan  jeg  selv 
paa  nogen  Maade,  uden  for  mit  Kald  være  til  Nytte,  saa  beder 
jeg  Deres  Høyvelbaarenhed  indstændig  at  disponere  over  mig. 
Jeg  vil  regne  mig  det  til  sand  Hæder,  om  De  kunde  og  vilde 
bruge  mig.  Paa  Nidkiærhed  og  Velvillie  for  mit  fødeland  og 
dets  Regent  skal  det  ikke  mangle  mig. 

Regentens  Tilfredshed,  og  Deres  Høyvelbaarenhed  som  Chef 
skal  være  mit  høieste  Formaal. 

Herr  Assessor  Falsen  har  overdraget  mig  at  giøre  Dem 
samme  Tilbud.  Deres  Godhed  og  Bevaagenhed  anbefale  jeg 
mig  ærbødigen. 

Torsdag  Morgen  Kl.  7. 

TIL  KONGEN. 

1802,  28.  October.  [175j 

Foruden  Deres  Majestæts  Skuespilhuus  og  nogle  dramatiske 
Selskaber,  er  der  saavidt  mig  er  bekiendt,  for  nærværende  Tid 
ingen  Theater  for  Skuespil  i  Deres  Majestets  Riger  og  Lande. 
Da  det  imidlertid  formeenes    at  ville  være    ligesaa  gavnligt  som 

behageligt  om  der  ogsaa  uden  for  Hovedstaden  kunde  gives 
Skuespil  som  medens  de  morede,  forbedrede  Smagen,  og  ledte 
til  Sædelighed  og  Hiertets  Forædling,  har  ieg  fattet  den  Idee, 
under  min  Bestyrelse  og  for  egen  Regning  at  oprette  et  privat 
Theater,  og  at  indrette  det  saaledes:  at  ieg  efter  Omstændig- 
hederne kunde  forflytte  det  fra  et  Sted  til  et  andet;  hertil  er 
ieg  bleven  opmuntret  af  fleere  værdige  Borgere,  der  tiltroer  mig 
Beqvemhed  og  Duelighed  til  dette  besværlige  Foretagende,  og 
stole  paa  min  Øvelse  og  lange  Erfaring,  samt  de  Kundskaber  i 
det  Dramatiske  Fag  ieg  paa  mine  udenlandske  Reiser  har  er- 
hvervet mig.  Alle  de  Ting  som  hertil  skulle  anskaffes,  ville, 
naar  de  af  en  eller  anden  Aarsag  skulle  giøres  i  Penge,  blive 
af  saare  ringe  Værd,  og  da  ieg  desuden  naar  Værket  skal 
drives  til  nogen  Grad  af  Fuldkommenhed,  maae  engagere  due- 
lige Subjecter  paa  fleere  Aar,  saa  vilde  det  være  et  Vovespil 
hvorved  ieg  lelteligen  kunde  ødelægge  mig  og  min  Familie,  hvis 
ieg  begynder  derpaa,  uden  tillige  at  være  forvisset  om:  at  mit 
Foretagende  vilde  vorde  varigt  og  mit  betydelige  Udlæg  erstattes 
ved  Tidens  længde.  Denne  forvisning  kan  ieg  ikke  have,  naar 
enhver  kan  have  Haab  om  at  sette  sig  ved  Siden  af  mig  i 
samme  Anledning.  Det  er  altsaa  nødvendigt  om  jeg  ei  skal  ud- 
sættes for  at  lide  et  betydeligt  Tab,  og  at  spilde  al  min  Umage 
og  Fliid :  at  ieg  og  Familie  paa  vor  Livstid  erholder  deels  et  til 
visse  Steder  indskrænket  Privelegium  exclusivum  med  Ret  til  at 
overdrage  samme  til  andre  Deres  Majestæts  Undersaatter,  Deres 
Tilladelse  til  i  Kiøbenhavn  og  ellers  overalt  i  Deres  Majestæts 
Riger  og  Lande  for  Betaling  og  offentlig  at  lade  opføre  alle 
Slags  Skuespil  m.  m.  og  Deels  i  Begyndelsen  samt  i  en  vis 
række  af  Aar  at  fritages  for  ekstraordinaire  Afgivter.  Maatte 
Deres  Majestæt  have  den  Naade  for  mig,  at  forunde  mig  disse 
Fordele,  vil  ieg  vove  paa  uopholdelig,  og  endnu  i  tilstundende 
Vinter  at  realisere  Ideen.  At  et  Foretagende  af  denne  Natur 
vil  give  Skuespilkonsten  et  fremstød  ved  en  ædel  Kappelyst  er 
indlysende ;  thi  min  Ære  og  Families  Interesse  og  Vel ,  vil 
drive  mig  til  at  andvende  alle  mine  Kræfter  og  Bestræbelser  for 
at  vinde  publici  Biefald:  og  dette  kan  ikke  skee  uden  ved  at 
udsøge,  danne  og  fuldkommengiøre  mit  Theater  Personale.  — 
Da  ieg  som  en  ikke   velhavende    Mand   ei    kan    betale   Skue- 

spillere  saa  rundelig  som  Deres  Majestæt,  da  deres  Stilling  i 
Deres  Majestæts  Tieneste  er  vis,  sikker  og  paa  Livstiid,  saavel 
i  karske  som  syge  Dage,  hos  mig  derimod  periodisk  og  precaire, 
og  blot  saalænge  vor  fælles  Fordeel  tillader  det,  da  Deres  Maje- 
stæts Skuespillere  have  forvisning  om  at  nyde  Pension  efter  ud- 
viist  Fliid  og  lang  Tieneste;  forbindelsen  imellem  mine  Skue- 
spillere og  mig  derimod  maae  ophøre  naar  ieg  ei  længer  kan 
nytte  dem,  saa  følger  deraf  som  en  naturlig  Følge,  at  de 
ved  mit  Theater  Dannede  og  Dueliggiorte  Subjecter  ville,  saa- 
snart  skee  kan,  forlade  mig,  og  søge  om  at  komme  over  i  Deres 
Maiestæts  Tieneste  ved  Theatret,  og  mit  Theater  vil  saaledes 
blive  en  Planteskole  for  Deres  Majestæts. 

Fremdeeles  vilde  Kunstnerne  ved  Deres  Majestæts  og  mit 
private  Theater  søge  at  overtreffe  hinanden,  hvorved  begge  vilde 
naae  en  større  Grad  af  Fuldkommenhed  end  der  kan  finde 
Sted,  naar  der  ikkun  er  [e]et  offentlig  Skuespil.  Saavel  i  Betragt- 
ning heraf,  som  og  at  ieg  er  en  indfødt  Dansk  Undersaat:  at 
Forestillingernes  Indtægter  blive  og  fortæres  i  Landet;  at  ieg  er 
den  ældste  af  alle  Deres  Majestæts  i  Theatertieneste  staaende 
Tienere,  at  ieg  nu  har  tient  Deres  Majestæt  som  Dandser,  Skue- 
spiller og  Instruktør  i  39  Aar,  at  det  er  min  Lyst  at  andvende 
min  sildigere  Alder  til  at  virke  til  den  sande  Dramaturgies  Ud- 
bredelse i  mit  Fædreland,  at  min  Plan  ikke  er  bebyrdende  for 
Deres  Majestæts  Gasse;  og  endelig  at  Deres  Majestæt  ved  at 
meddele  en  Udlænding  Tilladelse  til  at  opføre  Skuespil  i  Hel- 
singør m.  m.  og  deri  at  bestemme  at  samme  ikkun  skulde  være 
gieldende,  indtil  en  [af]  Deres  Majestæts  Undersaatter  vilde 
entreprenere  saadant,  synes  at  have  villet  opmuntret  de  Inden- 
landske paa  slige  Foretagender,  er  det  at  ieg  herved  Allerunder- 
danigst ansøger  om: 

at  Deres  Majestæt  som  Belønning  for  mine  Ideer  og  39aars 
troe  Tieneste  i  bedste  Ungdoms  og  Manddoms  Aar,  allerunder- 
danigst vil  I""«  forunde  mig  paa  Livstid  og  efter  min  Død,  min 
Kone  og  Børn  paa  samtlige  Deres  Livstid,  Deels  privelegium 
exclusivum  paa,  i  alle  Kiøbstæder  |:  Kiøbenhavn  undtagen  :|  i 
Danmark,  Norge  og  Holsten,  Deels  Tilladelse  til  i  Kiøbenhavn 
og  ellers  overalt  i  Deres  Majestæts  Riger  og  Lande  offentligen 
og  for  Betaling,   at    lade    opføre   Skuespil    og  Goncerter    i    alle 

Sprog,  Dands  og  Pantomimer  samt  gymnastiske  Forestillinger; 
Deels  at  berørte  privelegium  maae  i  det  Heele,  eller  for  eendel 
og  paa  vilkaarlig  Tid  overdrages  til  andre  Deres  Majestæts 
Undersaatter  af  mig  i  min  Levetid,  og  efter  min  Død  af  min 
Kone  og  Børn  i  samtlige  eller  enkelte  deres  Levetid,  og  2**^*  at 
der  i  de  første  ti  Aar  ei  skal  svares  noget  til  de  Fattige  af 
Forestillingen:  men  at  der  efter  disse  ti  Aars  forløb,  for  hvert 
Aar  og  paa  hvert  Sted  skal  gives  til  de  Fattige  den  4^^^  Fore- 
stillings Indtægter,  efter  at  alle  derpå a  medgaaende  Omkostnin- 
ger forud  ere  fradragne,  eller  og  at  der,  i  dets  Sted,  erlægges 
til  de  Fattige  for  hvert  Aar  og  for  hvert  Sted  hvad  dets  Fattig- 
væsens Bestyrere  under  eet  kunde  foreenes  om  med  mit  private 
Theaters  Bestyrere.  S'*'^  at  dette  mit  private  Theater  maatte 
føre  Navn  af:  Kongl.  Dansk  Skuespiller  Institut. 


TIL  DET  KGL.  DANSKE  KANCELLI. 
1802,  26.  November.  [176] 

Naar  et  Theater  skal  være  tilbørligen  organiseret,  udfordres 
dertil  et  betydeligt  Apparat  af  Maskinerie,  Dragter  af  forskellig 
Costume,  Rolle-Afskrivninger  og  afvexlende  nye  Stykker  etc.  etc. 
—  Fremdeles  maae  Personalet  ved  Theatret  engageres  paa  be- 
stemte Tider.  Skal  nu  en  Entrepreneur  af  et  Theater  —  hvis 
hældige  Udfald  efter  sin  Natur  er  precair,  og  beroer  paa  alle- 
haande  tilfældige  Omstændigheder,  saasom  publici  afvexlende 
Smag,  stedsevarende  Hang  efter  Nyeheder  og  dets  oeconomiske 
Forfatning  —  kunne  gjøre  sig  Haab  om  at  høste  nogen  Frugt 
af  hans  Udgivter  og  Flid,  maa  han,  dels  være  forvisset  om  i  en 
passende  Tid,  ikke  at  undertrykkes  af  andre,  der  kunde  finde 
for  got  at  sætte  sig  ved  Siden  af  ham,  enten  af  Egennytte, 
Brød-Nid  eller  Cabale;  thi  møder  dette  en  Entrepreneur  af  et 
privat  Theater,  som  ikke  er  formuende  nok  til  at  modtage  Stø- 
det |:  hvilket  er  Tilfældet  med  mig  :|  saa  maa  han  ophæve  sin 
Entreprise  og,  da  hans  Omkostninger  paa  et  Theaters  Oprettelse 
opløbe  i  lOOO^'*^''-  viis,  vil  han  |:  naar  det  Anskaffede  skal 
realiseres,  ikke  udbringe  samme  til  ^/lo  Del  af  hvad  det  har 
kostet,  formedelst  at  det  uden  for  sin  Bestemmelse  er  af  ingen 
Værdi  :|  saa  er  hans  Tab  alt  for  følende. 

Ledet  af  disse  Ideer,  hvis  Rigtighed  det  høy  kongelige  Collegium 
vist  vil  billige,  har  jeg  anseet  det  nødvendigt  at  anholde  om 
privilegium  exclusivum  paa  Skuespils  Opførelse  i  Kjøbstæderne, 
samt  Fritagelse  for  Afgivt  til  de  Fattige,  da  Theatrets  Udgivter 
i  en  rum  Tid,  især  i  dets  Begyndelse,  overstige  Indtægten,  og 
dersom  Hans  Majestæt  Kongen  ikke  vilde  forunde  mig  denne 
Naade  fordrer  Klogskab  at  jeg  maa,  saasnart  skee  kan,  ophøre 
mit  begyndte  Foretagende,  og  hellere  strax  modtage  det  mindre 
Stød,  end  udsætte  mig  for  det  større  visse  Tab.  Men  da  jeg 
erfarer  af  det  høy  kongelige  Gollegii  Skrivelse,  at  det  strider 
mod  Høisammes  Grundsætninger ,  at  privilegium  exclusivum 
meddeles,  saa  ville  det  tillades  mig,  at  anmærke,  dels:  at  flere 
Indretninger  i  Danmarks  Stat  vidne  om :  at  det  er  blot  perpetue- 
rende  eller  langvarige  privilegia  exclusiva  Hans  Majestæts  Viisdom 
misbilliger,  men  at  Han  derimod  har  opmuntret  nyttige  Fore- 
tagender, med  at  meddele  periodiske  eller  faaaarige  privilegia 
exclusiva,  dels:  at  det  hverken  er  stridende  mod  Billighed,  Ret- 
færdighed eller  mod  Industriens  Fremme,  at  en  Mand,  der  uden 
Penge  Understøttelse  af  Regjeringen,  sysselsætter  sig  med  et 
Foretagende,  der  ikke  allene  har  til  Formaal  publicii  Moroe  og 
almeen  Gavn ,  men  at  oprette  en  Planteskole  for  Skuespillere, 
forundes  privilegium  exclusivum  herpaa  i  nogle  faae  Aar.  — 

Betreffende  Fritagelse  for  Afgivt  til  de  Fattige,  da  haaber 
jeg,  at  de  samme  Grunde,  der  have  talt  for  Stifterne  af  Pano- 
rama til  saadan  Fritagelse,  vil  og  anvendes  paa  mit  Institut  og 
paa  mig. 

I  Henhold  til  hvad  jeg  har  anført  forandrer  og  indskrænker 
jeg  herved  min  allerunderdanigste  Ansøgning  derhen: 

»At  mig  allernaadigst  forundes  privilegium  exclusivum  paa 
at   opføre   Skuespil    i    Kjøbstæderne    i  Danmark    paa    en    vis 
Tid,  overladende  det   til  Hans  Majestæts  Naade   at   bestemme 
samme  fra  5  til  10  Aar,  og  at  jeg  i  den  Tid  bemeldte  privi- 
legium maatte  lyde  paa,  fritages   for   at  erlægge  nogen  Afgivt 
til  de  Fattige.« 
Næst   at   bevidne    det   høykongelige   Collegium    min  Tak   for 
dets  Bevaagenhed    mod    mig,    ved    at    fordre    min  Indberetning, 
førend    Sagen    blev    Hans  Majestæ't  Kongen    forestillet,    maa   jeg 
ærbødigst  udbede  mig,  at  denne  min  Skrivelse  maa  vorde  Hans 

Majestæt  Kongen  forelagt,  og  anholder  jeg  lige  ærbødigt  om  det 
høje  Collegii  højst  formaaende  Medvirkning  til  at  min  forestaa- 
ende  Begjering  vorder  bønhørt. 


TIL  KRONPRINSEN. 
1804,  10.  November.  fl77] 

Otte  og  tredive  Aar,  har  jeg  nu  tilbagelagt  i  den  Kongelige 
Theater  Tjeneste.  Mine  kraftfuldeste  Aar  ere  blevne  saaledes 
medtagne,  at  jeg  allerede  kiendelig  føler,  hvorledes  Maskinen  har 
lidt  ved  anstrængt  Arbejde  i  Ungdommen.  Faae  Skuespillere 
kunne  sige  at  have  indstuderet  og  udført  230  forskiellige  be- 
tydelige og  angribende  Roller.  En  svækket  Hukommelse  —  et 
gigtfuldt  Legeme  —  svækket  Syn  og  Hørelse  —  det  er  nu  min 
Lod,  og  giør  at  jeg  lidende  nu  under  disse  Skrøbeligheder,  nu 
sukkende  udretter  mit  Kald  som  Skuespiller. 

Naadigste  Prinds! 
Det  er  Onsdagen  den  14  Novbr.  mit  Sølvbryllups  Dag  —  o! 
naadigste  Prinds,  giør  denne  Dag  til  min  fuldkomne  Lyksalig- 
heds Dag,  ved  at  skienke  mig  Ro  for  de  tilkommende  faae  Dage 
jeg  endnu  har  tilovers.  —  Ikke  ønsker  jeg  aldeles  Uvirksomhed. 
Maaske  Deres  Kongelige  Høihed  kunde  paa  andre  Maader  bringe 
mig  i  Theatrets  Tieneste.  Maaske  jeg  ved  mine  Kundskaber  og 
Erfaringer  kunde  gavne  paa  anden  Maade;  men  at  være  pligtig 
at  lære  udenad  naar  man  stunder  til  de  Tredsindstyve  —  er  en 
haard  Skiebne.  Denne  kan  eene  og  allene  De,  naadigste  Fyrste, 
giøre  blidere,  taaleligere. 

TIL  KONGEN. 
1809,  4.  September.  [178] 

En  ond  Feber  har  i  Foraaret  giort  et  sørgeligt  Brud  paa 
mit  Helbred,  og  ubeskrivelig  svæcket  mit  Nærvesystem.  Neppe 
var  jeg  befriet  fra  Feberen,  førend  jeg  blev  beladt  med  et 
endnu  større  Onde,  som  ikke  allene  giør  mig  min  Tilværelse 
saare  smertefuld,  men  som  endydermeere  har  tilvejebragt  mig 
en    Sielssvæckelse ,    som    giør    min  Tilstand    værdig    [til]  Deres 

Majestæts  Medynk.  Dette  Vanhæld  paa  mine  gamle  Dage  nøder 
mig  til,  allerunderdanigst  at  indflye  til  Deres  Majestæt  med 
den  Bøn: 

at  Deres  Majestæt  i  Betragtning  af  mit  svæckede  Helbred 
allernaadigst  vilde  fritage  mig  for  Fremtiden  at  spille  paa 
Skuepladsen,  siden  min  Hukommelse  og  miene  Sielekrefter 
ere  saa  aldeles  sveckede:  at  jeg  ikke  meere  er  i  Stand  til  at 
memorere,  eller  meere  at  udføre  nogen  Rolle  paa  Skuepladsen. 
AUernaadigste  Konge!  siden  1766  har  jeg  staaet  i  Theatrets 
Tieneste  og  er  dets  ældste  Betient.  I  min  yngre  Alder  har  ieg 
gjort  Reiser,  saavel  til  Frankrige  og  Engeland,  som  til  Tydskland 
for  at  see  Mønster  at  danne  mig  efter,  som  og  for  tillige  al 
giøre  mig  bekiendt  med  alt  hvad  der  henhører  til  Theatret. 
Fordi  jeg  ey  meere  kan  spille  Rolle,  attraar  jeg  derfor  ikke  at 
komme  i  Uvirksomheds  Tilstand.  Hvis  Deres  Majestæt  paa  an- 
den Maade  kan  bruge  mig  ved  Theatret,  vilde  Deres  Majestet 
endog  skienke  mig  en  Virkekreds,  som  maaske  kunde  blive 
velgiørende  for  mit  Helbred.  Deres  Majestets  Retfærd  og  ædle 
Hierte  borger  mig  for,  at  min  allerunderdanigste  Ansøgning  ey 
vil  blive  ubønhørt.  Tør  jeg  allerunderdanigst  anraabe  Deres 
Majestæt  om  et  Naadebeviis  paa  Tilfredshed  med  mig  som 
ældst  Theaterbetient,  da  skienke  Deres  Majestæt  mig  ved  min 
Afgang  den  Tienestetiids  Benefice,  som  tilkommer  mig  i  Aaret 
1812.  Deres  Majestæt  vil  derved  sætte  mig  i  den  lyckelige 
Situation:  at  kunde  tilbagebetale  til  Deres  Majestæts  Finantz- 
Kasse  600  M,  jeg  til  den  er  skyldig.  Deres  Majestæt!  D.  19  Marti 
1773  fremtraade  jeg  førstegang  som  Skuespiller  —  O  Konge! 
mig  skienke  De  den  Naade,  at  jeg  d.  19  Marti  1810  for  sidste 
gang  maae  fremtræde  for  at  tage  Afsked  med  det  Sted,  hvor 
jeg  i  43  Aar  har  opofret  Legeme  og  Sielekrefter. 


TIL  KONGEN. 
1809,  25  December.  [179] 

Ved  min  Afgang  som  Skuespiller  har  Deres  Majestæt  aller- 
naadigst forøget  min  Instructeur-Løn,  og  derved  giort  mig  det 
til  hellig  Pligt:  med  min  Iver  og  Nidkiærhed  i  Tjenesten,  at 
fortiene   denne   Deres   Majestæts   mod    mig   viiste   Naade.      Men, 

allernaadigste  Konge!  dersom  jeg  skal  med  Hæld  virke  til  del 
store  Formaal,  jeg  har:  at  giørc  mig  fremdeles  værdig  til  Deres 
Majestæts  Tilfredshed,  vil  det  blive  fornødent  at  Deres  Majestæt 
med  en  Embeds  Instrux  allernaadigst  bestemmer  de  Pligter,  som 
kunne  føre  mig  til  dette  Maal,  og  allernaadigst  at  forunde  In- 
structeurens  Embede  den  Myndighed  og  Værdighed,  det  maa 
have,  hvis  det  skal  virke  saaledes,  at  jeg  derved  kan  værdiggiøre 
min  allernaadigste  Konges  Tillid. 

Mine  flere  Reiser  til  fremmede  Nationers  Skuepladser,  hvor 
mit  Formaal  ikke  blot  var:  at  studere  min  Konst  som  Skue- 
spiller, men  desforuden  at  erhverve  mig  Kundskaber  om  alt, 
hvad  der  høre  til  et  Theater  og  dets  Indretninger.  Mine  35 
Aars  Studering  og  Udøvelse  af  Skuespillerkonsten  i  næsten  alle 
dens  Grene,  har  forsynet  mig  med  Kundskaber  om  alt,  hvad  til 
Instructeur-Embedet  henhører.  Nyelig  har  jeg  allerunderdanigst 
giort  Deres  Majestæt  opmærksom  paa:  at  den  mig  i  Aaret  1804 
af  Theater-Directionen  meddeelte  Instrux  bringer  mig  i  Collision 
med  den  nylig  andsatte  Theater  Inspecteur  og  med  Theatrets 
Regiseur.  Kun  den.  Deres  Majestæt,  hvis  hele  Liv  er  henrunden 
under  Skuespilkonstens  Studering,  ere  ene  i  Stand  til  at  tænke 
sig  ind  i  ethvert  Skuespils  Aand,  hvilket  maa  være  lettere  for 
en  gammel  Praktikus,  end  for  enhver  anden,  hvis  Fag  det  ex 
professo  aldrig  har  været. 

Deres  Majestæt  syntes  allernaadigst  at  bifalde  denne  min 
allerunderdanigste  Formeening,  og  tillod  mig  gjennem  Theater 
Directionen,  at  fremlægge  for  Deres  Majestæt  et  allerundanigst 
Forslag  til  en  Embeds  Instrux  for  Theater  Instructeuren  —  det 
er  denne,  jeg  herved  allerunderdanigst  indstiller  til  Deres 
Majestæts  allernaadigste  Sanction. 


TIL  THEATERDIREKTIONEN. 


1812,  31.  Juli. 


[180] 


Da  jeg  ey  længere  hører  blandt  Skuespillernes  Del,  saa  vil 
den  kongl.  Direction  bevaagen  skiønne:  at  Egennytte  ikke  er  det 
som  her  giver  mig  Pennen  i  Haanden.  Ene  min  Lyst  til  at 
gavne  en  Indretning,  ved  hvilken  jeg  har  henlevet  mit  heele 
Liv,  og  en  Konst  jeg  endnu  føler  varmt  for,  fremskynder  mig 
til   at   giøre  Directionen,    som   besiæles  af  den   beste  Villie    for 

Skuespillets  og  Konstens  goae  fremme,  opmærksom  paa  det  saa 
kaldede  Præmie  System.  Denne  Præmie  Indretning  ved  Skue- 
pladsen, der  fornemelig  gaar  ud  paa:  at  belønne  de  Skuespillere, 
som  i  Skuespiltiden  have  spilt  de  fleeste  Gange,  følgelig  lært  de 
fleeste  Roller,  har  stedse  forekommet  mig,  at  være  bygget  paa 
urigtige  Grundsætninger;  ligesaa  ubillige  som  uretfærdige;  lige- 
saa  lidet  hædrende,  som  opmuntrende  for  den  sande  Konstner. 
Thi  hvad  er  det  Skuepladsens  Bestyrelse  haver  at  hædre  og 
lønne?  Er  det  det  fuldendte  Konstværk,  eller  Udenads  Lærnin- 
gen?  Umueligt  det  sidste.  Og  alligevel  maae  og  vil  enhver  un- 
derordnet Skuespiller,  efter  den  i  Præmie  Systemet  herskende 
Grundsætning,  komme  til  at  staae  langt  over  for  den  virkelige 
Konstner;  fordi  det  er  lettere  at  lære  Udenad,  end  med  alle 
Sielskrefter,  at  studere  og  fremstille  en  Rolle  saaledes:  at  baade 
Skuepladsen  og  Skuespillerne  derved  vinde  Hæder.  Jeg  antager 
som  afgiort:  at  det  er  enhver  Skuespillers  Pligt,  at  lære  alle  de 
Roller,  Directionen  maatte  finde  tienligt  for  Skuepladsens  Tarv, 
at  tildeele  ham;  saaledes  som  jeg  tillige  antager:  at  en  billig 
og  rigtig  tænkende  Bestyrelse,  ingensinde  paalægger  nogen  Skue- 
spiller at  lære  flere  Roller,  end  han  sandsynlig  maatte  kunde 
lære  i  Skuespiltiden.  Bliver  det  altsaa  Skuespillerens  første 
Pligt,  at  lære  de  Roller  han  tildeeles  —  Hvi  da  belønne  ham? 
Efter  Præmie  Systemet  udgiør  et  vist  Antal  Repliqver  en 
Rolle.  Naar  altsaa  en  Skuespiller,  for  Exempel,  har  lært  30  a  40 
Gange  Ja  eller  Nej,  saa  har  han  spillet  en  Rolle,  lig:  Hofraad 
Reinhard  i :  Kun  sex  Retter,  begge  Klingsbergerne  i  Schrøders 
Ringe,  Diderots  Huusfader  o.  fl.  At  slige  Roller  paa  30  a  40 
Repliqver  ere  til,  beviser  jeg  med  Skuespillet:  Tyve  Aars  Festen. 
Findes  her  i  denne  Sammenligning  mindste  Billighed?  Det  er 
altsaa  klart,  at  da  Rollerne  i  de  fleste  Skuespil  bestaar  af  langt 
færre  Repliqver  end  Hoved  eller  Karakter  Roller,  maae  de  un- 
derordnede Skuespillere  altid  vinde  de  høieste  Præmier,  og 
Konstnere,  som  fremstiller  Hovedroller,  staae  tilbage  for  disse. 
Efter  denne  Grundsætning  i  Præmie  Systemet,  har  aldrig  nogen 
af  vor  Skuepladses  udmærkede  Konstnere,  hverken  Grev  Geerts 
eller  Jeppe  paa  Biergets  mesterlige  Fremstillere  nogentiid  kun- 
det  naae  den  høieste  Præmie;  fordi  Hoved-Karaktereer  eller  de 
lidenskabelige  Roller,    i   Skuespillenes   Massa,    ere   de    færreste. 


201 

Garrik  har  i  sit  heele  Theaterliv  neppe  spilt  80  slige  Roller. 
Vor  Rosing  og  Gielstrup  neppe  engang  saa  mange.  Hvad  derfor 
en  Skuespilbestyrelse  haver  at  opmuntre,  belønne  og  hedre,  er 
Konstnerne  for  deres  Konstværker,  og  ey  Rollelærningen. 

Hvo  kan  nægte  den  Muelighed:  at  en  Skuespilkonstner,  i  een 
eller  flere  Roller  kan  fremstille  et  Konstværk,  hvortil  der  maa- 
ske  i  et  halvt  Aarhundrede  ikke  fremkommer  Magen?  og  et 
sligt  Konstværk  skulle  jævnføres  med  Roller  paa  30  a  40  Re- 
pliqver?  —  Hvor  lidet  opmuntrende  til  at  være  Konstner?  Maae 
en  slig  Sammenligning  ikke  dybt  saare  den  tænkende  Skuespil- 
lers Konstfølelse,  maae  den  ikke  sønderknuse  ham,  og  omsider 
giøre  ham  ligegyldig  og  kold  for  alt  hvad  der  kaldes  Konst? 
Endvidere  maae  jeg  giøre  opmærksom  paa:  at,  ifølge  bemeldte 
Præmie  System,  staar  det  jo  aldeles  i  Bestyrelsens  Magt,  at  til- 
kranse dens  Yndlinger,  |:  hvis  den  skulle  have  saadanne  :[,  de 
høiste  Præmier,  fordi  den,  ved  at  bestemme  de  Styker,  der 
skal  spilles  i  en  heel  Saison  igiennem,  kan  ansette  Stykerne 
saaledes,  at  de,  som  den  vil  forunde  denne  Fordeel,  kommer  til 
at  spille  de  fleeste  Gange  i  Spilletiden.  Hvis  jeg  skulle  giennem- 
gaa  dette  Præmie  System  i  alle  dets  Deele,  kom  jeg  til  at 
skrive  en  Afhandling,  hvortil  jeg  hverken  har  Kald  eller  Lyst. 
Jeg  har  blot  villet  giøre  mine  værdige  Foresatte  opmærksomme 
paa:  hvor  lidet  dette  System,  efter  min  uforgribelige  Meening, 
er  skiecket  til  at  fremvirke  Skuespilkunstværker  paa  Skue- 
pladsen. Hvorledes  dette  System  kan  afskaffes  eller  forandres, 
saaledes,  at  ingen  af  Skuespillerselskabet  vil  lide  Tab,  vil  mine 
bevaagne  Foresatte,  som  allerede  har  saa  stor  Ret  til  Selskabets 
Erkiendtlighed,  vist  vide  at  udfinde,  itilfælde  jeg  skulde  have 
være  saa  hældig,  at  det  af  mig  anførte  vil  af  Dem  vorde  taget 
i  Betragtning.  Min  Hensigt,  med  at  giøre  Directionen  opmærk- 
som paa  det  ligesaa  urigtige  som  uretfærdige  i  bemeldte  Præmie 
System,  er  langt  fra  at  ville  glimre, .  men  jeg  har  blot  efter 
ringe  Ævne,  vildet  gavne  mine  fordums  Kunstbrødere  og  Søstere. 
Jeg  tør  derfor  haabe :  at  om  end  ikke  mine  Bemærkninger  over 
Præmie  Systemet  skulle  fortiene  mine  bevaagne  Foresattes  Over- 
vejelse, vil  De  dog  ikke  miskiende  min  Hensigt,  og  derfor  vorde 
mig  ugunstig. 

JOHANNE  MARIE    CHRISTINE   SPINDLER 

FØDT    NICK. 

1781—1861. 

TIL  THEATERDIREKTIONEN. 

1796,  30.  September.  [181] 

Det  saa  ofte  smigrende  Bifald  af  publicum,  og  den  behage- 
lige Opmuntring  af  Directionen  for  min  Rolle  i  Tellemark,  giver 
mig  et  Glimt  af  Haab,  at  jeg  maaskee  kunde  blive  duelig  for 
Theatret.  Mine  Talenter  ere  endnu  svage  men  jeg  er  kuns 
fiorten  Aar,  og  forsikrer  at  mine  Bestræbelser  skal  være  at  jeg 
med  Tiiden  kan  ligne  min  Gudmoder  Mad.  Biørn,  saavel  i  Kunst, 
som  i  sin  utrættelige  Fliid.  —  Directionen  vil  da  vist  ikke  glemme 
mig  at  jeg  faaer  saa  megen  Løn,  at  jeg  kan  klæde  og  føde  mig 
med.  Jeg  har  ingen  Forældre,  ingen  Venner  uden  min  gode 
Mad.  Colding ,  som  nu  i  fire  og  et  halvt  Aaer  har  havt  mig  i 
sit  Huus,  og  jeg  havde  vist  uden  hende  været  ligesaa  ulykkelig 
som  adskillige  af  de  unge  Mennesker  ved  Theatret  der  ved 
Mangel  og  slet  Selskab  ere  blevne  forfaldne,  da  jeg  ved  min 
Moders  Død  kuns  havde  20  rd.  Aarlig.  —  Ingen  vilde  klæde 
eller  føde  mig  derfor.  Selv  har  hun  fire  Børn ,  og  jeg  kan 
ingen  Nytte  giøre  hende,  da  alt  min  Tiid  maae  anvendes  om  jeg 
vil  naae  min  begynte  Kunst.  Jeg  gaar  nu  til  Confirmation  og 
vilde  saa  nødig  være  min  Velgiørerinde  til  formegen  Byrde,  jeg 
vilde  saa  gierne  være  lidt  be[h]jelpelig  og  henvender  mig  derfor 
til  Directionens  Godhed  og  beder  om  en  liden  Hjelp  til  samme. 
Jeg  troer  min  Flittighed  kunde  give  mig  Haab,  at  Directionen 
ikke  nækter  mig  samme.  Hr.  Galleotti  har  forsikkret  mig  at 
han  har  været  meget  fornøyet  med  mit  Arbeyde  paa  Skolen  og 
at  jeg  havde  giort  mig  meere  Umage  og  anvent  méere  Fliid  end 
de  andre  Børn,  som  have  samme  Løn  som  jeg.  —  Ogsaa  har 
jeg  tvende  Vintere  lært  fem  til  sex  Komedie  Roller,  som  jeg 
spilte  adskillige  Gange,  og  hvorfore  jeg  pleyer  at  faae  en  liden 
Douseur,  jeg  har  erindret  Hr.  Hansen  derom,  han  har  svaret 
mig,  Directionen  glemte  mig  ikke,  jeg  fik  det  paa  engang. 

Vil  Directionen  have  Godhed  for  mig,  ønsker  jeg  den  ved 
denne  Leyliglied.  —  Min  Tak  skal  være  min  yderste  Bestræbelse 
og  Fliid  for  at  gjøre  mig  værdig  til  den  Godhed  Directionen 
ofte  har  viist. 


1807,  2.  Februar. 


[182] 


Imellem  min  Mand  Fuldmægtig  i  Finants  Kasse  Directionen 
Hr.  Johannes  Melchior  Lange  og  mig  er  under  21  Decbr.  f.  A. 
oprettet  en  Gontract  om  at  leve  separerede  i  Henseende  til  Bord 
og  Seng,  i  hvis  anden  Post  er  fastsat: 

at  naar  min  Mand  kommer  tilbage  fra  Holsten  og  forlanger 
vore  S^^  Børn,  skal  de  uden  Vegring  eller  Modsigelse  blive  ham 
overleverede,  og  fra  den  Tid  af  skal  jeg  contribuere  til  deres 
Opdragelse  for  hver  af  alle  3^^  et  hundrede  Rigsdaler  aarlig, 
indtil  de  2^^  Drenge  ere  confirraerede  og  Pigen  har  fyldt  sit 
18^^  Aar.  Dette  som  er  300  ^^  aarlig,  har  Hr.  Lange  ønsket  at 
maatte  hæve  af  min  Gage  som  Skuespillerinde  ved  det  kongelige 
Theater.  Da  det  er  mig  meget  om  at  giøre,  at  denne  Sag  endes 
uden  videre  Hindring,  saa  tager  jeg  mig  den  underdanige  Fri- 
hed at  anmode  den  høje  Direction  om,  at  samme  gunstigt  vilde 
tilstaa:  at  min  Mand  saalænge  han  beviiser  at  have  taget  be- 
melte  Børn  hos  sig,  maa  til  deres  Opdragelse  hæve  af  den  mig 
tilkommende  Gage  som  Skuespillerinde,  saalænge  jeg  forbliver 
ved  Theatret,  et  hundrede  Rixdaler  til  hver,  indtil  at  de  2^^ 
Drenge  ere  confirmerede  og  Pigen  har  fyldt  sit  18  Aar. 


1816,  12.  Januar. 


[183] 


Lyst  til  min  Kunst  fremkalder  denne  min  ærbødige  Skrivelse 
til  den  høie  Deriction.  Jeg  tør  smigre  mig  med,  at  være  blandt 
det  Antal  Skuespillerinder,  som  ikke  ugierne  af  Publicum  sees, 
og  dog  fremtræder  jeg  yderst  sielden  i  nogen  betydelig  Rolle, 
og  naar  dette  skeer,  er  det  inten  i  Nødstilfælde  eller  i  Roller 
som  ikke  egentlig  høre  til  mit  Fag,  for  Æxempel  den  modbyde- 
lige Birgitte  i  Røverborgen,  i  Bedsteforædrene.  Andre  Skue- 
spillerinder, hvis  blotte  Navn  paa  Placaten,  som  bekjendt,  er 
nok  til  at  bortskremme  Tilskuerne   fra  Theatret,    sees    derimod 

hver  aften  i  alle  mulige  Fag  og  Arter  af  Skuespil.  Nye  Roller 
betroes  mig  ikke;  mine  gamle  Yndlingsroller  for  Æxempel:  Ar- 
mod og  Høimodighed,  Pigen  fra  Landet,  Onde  Luner,  Bortfør- 
selen, Corzicanerne,  henligge  uspilte,  og  de  mig  tildeelte  nye 
Roller  i  gamle  Stykker:  Forførelsens  Offer,  Naturlige  Løn,  Mina 
von  Barnhelm,  sættes  ikke  mere  paa  Repartuaret,  eller  naar  det 
Skeer  som  nylig  var  tilfældet  med  Lystspillet,  udslættes  igjen. 
Under  disse  Omstændigheder  maa  saavel  mit  Talend  som  min 
Lyst  til  Kunsten  svekkes  og  tabe  sig,  og  jeg  beder  derfor  den 
høie  Direction,  hvis  den  anseer  mig  for  et  overflødigt  Medlem 
af  Theater  Personalet,  at  ville  udvirke  mig  min  Afsked  hos 
Hans  Maiestet  Kongen,  thi  i  den  ørkesløse  Tilstand  jeg  nu  staar 
ved  Skuepladsen  maa  den  blive  mig  ligesaa  forhadt  som  den 
kunde  være  mig  keer. 


CARL  FREDERIK  THESSEN. 

1738—98.. 

TIL  PUBLIKUM. 

[1796]  [184] 

...  Alt  for  9  Aar  siden  lod  Kammerherre  Warnsted  mig  fore- 
læse sig  Stykket  [Velgiørenheden] ,  gav  det  sit  Bifald,  sagde:  at 
jeg  skulde  udskrive  og  uddele  Rollerne,  med  Begiering  til  de 
deri  spillende  Personer,  at  de  i  ledige  Sommer-Timer  vilde  giøre 
sig  dem  bekiendt,  og  naar  den  første  Prøve  var  holden,  vilde 
Hr.  Khr.  selv  være  nærværende  ved  den  Anden. 

Jeg  iverksatte  strax  alt  efter  Khr.  Anordning,  og  giorde  ved 
Rollernes  Uddeling  enhver  af  begge  Kiøn  en  særskilt  Com pli- 
ment.  —  Uden  mindste  Indvending  tog  hver  mod  sin  Rolle, 
og  havde  dem  et  Par  Sommer-Maaneder;  endelig  sendte  Hr. 
Rossing  mig  først  min  Rolle  tilbage,  strax  derpaa  nu  afdøde 
Hr.  Rose  og  Ørsted,  hvorpaa  jeg  selv  indcasserede  endeel  af  de 
andre.  —  Hr.  Rossings  til  mig  selv  mundlig  givne  Aarsag  var 
denne:  At  han  ikke  havde  Tid  til  at  lære  den,  thi  han  NB. 
spillede  i  et  andet  Selskab^. 


205 

Hr.  Rose  sagde:  at  da  han  af  Rossing  havde  hørt,  at  Stykket 
ikke  blev  opført,  sendte  han  mig  paa  denne  Grund  sin  Rolle 
tilbage;  Ørsted  spurgte  jeg  ikke  om  Aarsagen.  Jeg  meldte  da 
Hr.  Khr.  denne  Forandring,  som  sagde,  at  jeg  skulle  levere 
Stykket  til  Ober-Auditeur  Rosenstand,  til  hvilken  jeg  og  strax 
bragte  det,  og  hvorfra  jeg  efter  et  Aars  Forløb  selv  afhentede 
det,  da  Hr.  Rosenstand  efter  megen  Søgen  fandt  det,  og  over- 
leverte  mig  det  med  et  heelt  Aars  Finger  tyk  Støv  paa^. 

Nu  hvilede  det  altsaa  til  S.  T.  Grev  Ahlefelds  Tid,  som  ene 
var  aliqvid  in  omnibus.  Jeg  henvendte  mig  altsaa  med  Stykket 
til  ham,  som  et  Factotum:  han  beordrede  mig  Tid  efter  anden 
til  at  forelæse  sig  det;  men  Tid  kom  aldrig. 

Ved  en  Leilighed  talte  jeg  med  Hans  K.  H.  Kronprindsen 
herom,  som  spurgte  mig,  hvorfore  det  ei  var  opført?  Dette  var 
mig  umueligt  at  besvare;  han  forlangte  at  see  det,  og  faa  Dage 
efter  overleverte  jeg  ham  det  egenhændig.  Nogen  Tid  derefter 
bad  jeg  Greven  om  et  Forskud  af  20  R^^,  hvilket  han  gunstig 
afslog;  jeg  sagde:  at,  hvis  jeg  havde  været  saa  hældig,  at  faae 
mit  Stykke  opført,  da  skulde  jeg  aldrig  anmodet  om  Forskud. 
Han  svarede:  det  faaer  de  ikke  opført;  thi  det  er  Sk..dt^, 
Hvortil  jeg  heel  forundret  svarede:  Hr.  Greve!  De  kiender  jo 
ikke  engang  Stykket  af  Navn,  og  haver  aldrig  seet  eller  Læst 
en  Tøddel  deraf.  Har  jeg  ikke!  svarede  han:  da  kan  de  læse 
det  for  mig  i  Morgen.  Jeg  svarede,  at  det  ei  kunde  skee;  thi 
Hans  K.  H.  havde  nu  Manuscriptet,  hvorpaa  Hr.  Greven  oplukkede 
Døren  til  Contoiret,  og  befalede  Secretaier  Printzlau  at  give  mig 
de  forlangte  20  R^«". 

Af  Hr.  Skuespiller  Beck,  som  i  Grevens  Periode  fik  sine 
Stykker  opførte,  erfarede  jeg  siden,  at  han  var  gaaen  en  anden 
mig  ligesaa  ubekiendt,  som  efter  mine  Tanker  for  ham  upassende 
Vei,  nemlig  til  Hr.  Rossing,  som  den,  Hr.  Beck  saavel  trykt,  som 
mundlig  offentlig  paa  Theatret  sagde,  at  han  havde  at  takke  for 
sit  Stykkes  Fremme.     Jeg  erfarede  altsaa  heraf,   at  Hr.  Rossing 

^  Læseren  forundrer  sig  vel  ikke  mere,  end  jeg  paa  Hr.  Rossings 
Vegne  skammer  mig  ved  denne  Excuse. 

2  Saaledes  havde  han  censeret  det,  thi  han  var  den  da  værende  løn- 
nede Censor. 

^  Dette  var  Hans  Høigrevelige  Udtryk  og  Censur. 

i  Grevens  Periode  var  det  rette  Factotum,  som  jeg  skulle  have 
henvendt  mig  til,  hvis  jeg  kunde  have  nedladet  mig  saa  dybt, 
og  til  denne  mit  Stykkes  første  Banemand. 

Jeg  stolede  altsaa  paa  Stykkets  lykkeligere  Udfald  under 
Hans  Kongl.  Høihed ;  men  under  hans  Værge  blev  det  ved  Slots- 
Ildebranden  fortæret,  og  nu  var  alt  mit  Haab  ude;  men  Hans  Kongl. 
Høihed  sagde  ved  en  Leilighed  til  mig,  at  jeg  vel  kunde  ud- 
arbeide  det  paa  nye,  og  naar  jeg  var  færdig  dermed,  skulle  jeg 
overleverede  det  til  denne  nu  værende  Theater-Direction.  — 
Ved  Hielp  af  min  historiske  Hukommelse  og  nogle  af  de  før 
omtalte  tilbage  bekomne  Roller  haver  jeg  altsaa  med  megen 
Møisommelighed  atter  udarbeidet  det,  og  henvendte  mig  strax 
derpaa  til  Hr.  Thaarup,  hvis  Ord  da  til  mig  vare  disse:  At  en 
Skuespillers  Arbeide  stedse  og  fornemmelig  bør  komme  i  Be- 
tragtning; kort  derpaa  talte  jeg  med  S.  T.  Khr.  Hauch  selv 
derom,  som  og  strax  bestemte  en  Dag  til  at  oplæse  det  for 
sig;  jeg  kom,  og  han  skienkede  mig  nogle  Timer  og  sin  gandske 
Opmærksomhed :  da  jeg  var  færdig,  spurgte  jeg  om  hans  Tanker, 
og  han  svarede,  at  han  vel  ei  havde  med  Censuren  at  bestille; 
men  at  jeg  over  hans  Forventning  havde  fyldestgiort  ham,  og 
at  jeg  nu  strax  skulle  henvende  mig  dermed  til  Hr.  Thaarup. 
Jeg  kan  ikke  negte  denne  Hr.  Kammerherrens  Compliment  op- 
livede mit  Haab  gandske  til  snart  at  see  det  opført,  hvorpaa 
jeg  gik  dermed  til  Hr.  Thaarup,  som  sagde:  at  han  vilde  be- 
stemme en  Tid,  hvori  jeg  skulle  oplæse  det  for  ham  og  Professor 
KierulfiF;  men  denne  Tid  kom  heller  aldrig.  Jeg  overgav  des- 
aarsag  Stykket  til  Hr.  Thaarup  i  Februarii  Maaned  1795,  for 
efter  Leilighed  at  kunne  igiennemsee  det;  jeg  spurgte  ham  ofte, 
om  han  havde  læst  det;  men  fik  altid  til  Svar:  at  han  endnu 
ei  havde  havt  Tid  dertil.  Endelig  er  jeg  i  samme  Aars  Junii 
Maaned  paa  Fridrichsberg  hos  Hr.  Khr.,  netop  samme  Dag,  som 
Hr.  Thaarup  skulde  tiltræde  sin  udenlandske  Reise  til  —  Ham- 
borg. Og  som  Hr.  Khr.  just  havde  spurgt  mig  om  mit  Stykkes 
Fremgang,  traad  Hr.  Thaarup  ind  ad  Døren;  Khr.  sagde:  De 
kommer  ret  beleilig:  thi  jeg  talte  nu  med  Thessen  om  hans 
Stykke.  Hr.  Thaarup  sagde:  at  han  endnu  ei  havde  havt  Tid 
til  at  see  det  igiennem.     Det  er  slemt,  sagde  Khr.;    thi  De  skal 

reise  i  Dag.  Hvortil  Hr.  Thaarup  svarede:  at  han  endnu  samme 
Dag  vilde  sende  Stykket  til  Professor  KierulfF,  hvis  Dom  tillige 
skulde  blive  hans.  Sommeren  gik  hen;  Skuespillene  begyndte, 
jeg  taug  og  ventede  til  hen  i  Februarii  Maaned  dette  Aar,  da 
jeg  i  en  P.  M.  til  heele  Directionen  tilkiendegav,  hvad  Vanheld 
jeg  til  Dato  havde  havt  med  dette  mit  Arbeide  og  beklagede 
mig  over  den  Uvished  jeg  endnu  var  udi  om  sammes  endelige 
Udfald,  udbedende  mig  en  bestemt  Resolution,  eller  Stykket  til- 
bage for  at  lade  det  trykke;  dog  fik  jeg  hverken  det  ene  eller 
det  andet.  Men  i  dets  Sted  blev  mig  ved  et  Directions-Brev  af 
28  Maji  h.  a.  communiceret  min  Entledigelse  fra  Theatret  med 
Pension,  uden  mig  nogen  bekiendt  Aarsag,  med  mindre  det  skal 
være  et  Beviis  paa  Hr.  Thaarups  offentlige  Udsagn,  da  han  blev 
Selskabet  forestillet  som  Meddirecteur,  at  hans  Handlinger  stedse 
skulde  grunde  sig  paa  Retfærdighed  og  Billighed. 

Retfærdigt  og  billigt  maae  det  vel  altsaa  være;  efter  25  Aars 
Tieneste  at  see  mig  som  en  endnu  frisk  og  rørig  Mand  sat  paa 
Pension;  eller  og  at  det  maaskee  er  en  Finantz-Operation  til  Inter- 
esse for  Hans  Maiestæts  Gasse,  men  som  overgaaer  min  Horizont. 
Kabalen  kan  jeg  ikke  formode  har  Deel  deri,  thi  Hr.  Thaarup 
har  ved  sin  Tiltrædelse  off"entlig  sagt:  at  Kabalernes  Periode 
var  forbie. 

Men  jeg  maae  bede  mine  Læsere  at  tilgive  mig,  at  jeg  er 
skeiet  noget  uden  for  mit  Løfte,  som  var  blot  en  sandfærdig 
Beretning  om  Stykkets  og  ikke  min  Skiebne. 

Den  7  Junii  h.  a.  gik  jeg  til  Professor  Kierulf,  og  æskede 
Stykket  tilbage,  tilligemed  udbad  jeg  mig  hans  Tanker  derom. 
Han  svarede:  at  han  ikke  havde  det  ved  Haanden,  og  at  han 
først  vilde  tale  med  Hr.  Thaarup  derom,  hvilket  sidste  jeg  fra- 
bad mig;  blandt  andet  giorde  Hr.  Professoren  denne  mundtlige 
Anmærkning:  at  der  var  en  Person  i  Stykket  af  en  meget  ond 
Character,  og  jeg  havde  ikke  anmerket,  hvorfra  han  havde  et 
saa  fordervet  Hierte.  Herpaa  svarede  jeg:  at  det  hidindtil  var 
mig  ubekiendt,  at  et  Skuespil  tillige  skulle  indeholde  en  Genealogie 
over  de  deri  forestillende  Personer,  eller  at  der  skulle  anføres 
physiske  eller  andre  Aarsager  til  deres  enten  gode  eller  onde 
Characterer;    Thi    om    en    Stuckulis,    en    Marcinellis    og    andre 

fleres  Characterer  ere  Aarsagerne  i  Stykkerne  selv  mig  ube- 
kiendte. 

Den  10  Junii  blev  mig  ved  Theaterbuddet  Stykket  tilbage- 
sendt fra  Hr.  Professoren,  som  har  havt  det  i  Aar  og  Dag,  og 
fulgte  et  Brev  med  til  mig  med  de  Hrr.  Censorers  Thaarup  & 
Kierulffs  Underskrift;  samme  indeholder  en  Censur  paa  11  Linier^, 
hvori  efter  mine  Tanker  tillige  ligger  en  ugrundet  Beskyldning 
imod,  hvad  De  haver  behaget  at  kalde  Publikum,  under  hvilket 
Ord  jeg  forstaaer  enhver  Tilskuer  uden  Forskiel;  men  ingen- 
lunde nogle  faa  Genier  og  selvgiorte  Dramaturger;  thi,  at  der 
ere  flere  forstandige  og  tænkende  Væsener,  end  blot  maaskee 
høit  en  Snees   af  disse  Subjecter,   derom    er  vel  ingen  Tvivl.  — 

. . .  Nu  siger  vel  Ordsproget :  at  Sandhed  maae  ikke  høres,  thi 
den  forskaffer  Had;  men  Sandhed  er  og  bliver  dog  altid  en 
Dyd  hos  Sandhedens  Dyrkere.  Selv  Retfærdigheden  fordrer 
Sandheden,  paa  det  at  Dommen  kan  være  grundet  paa  Retfær- 
dighed og  Billighed.  Og  saaledes  overlader  jeg  da  dette  mit 
Arbeide  til  det  upartiske  veltænkende  og  skiønnende  Publicums 
Dom,  saavelsom  og,  at  jeg  med  Fornøielse  skal  see  enhver  sand 
og  menneskekierlig  Recension  imøde. 

Critiske  Anmærkninger  og  Personelliteter  derimod  anseer  jeg 
med  kold  og  taus  Foragt. 


IVER  HESSELBERG  URBERG. 

1744— omtr.  1800. 

TIL  POLITIRETTEN. 

1785,  3.  Maj.  [185] 

Da  mine  forretninger  ej  tillade  mig  at  lyde  den  mig  for- 
kyndte indkaldelse  for  Politie-Retten,  saa  haaber  ieg  at  det 
bliver  mig  gotgiort  at  ieg  skriftlig  indkommer: 

Søndag  Aften  den  1"*^  May  da  ieg  efter  Sædvane  lod  min 
Huus-Vogter,   Een  Engelsk  Pudel  bevogtet,    og  under  Opsiun  af 

*  Brevet  kan  in  Originali  læses  hos  mig  eller  om  forlanges  skal  det 
blive  trykket. 

Tienestepige  Juliane  Marie,  gaa  ned  paa  Gaden  for  at  forrette 
sit  Behov: 

indfandt  sig  2''^  Politie  Gripominer  og  udforskede  hvem  Hun- 
den tilhørte,  og  nlligerte  Placaten  om  Forbudet  mod  løse  Hunde; 
til  den  ende  er  ieg  opkaldet,  for  at  liide  den  i  Placaten  paa- 
budne  mulckt  af  4^^^  for  overtredelse  af  Placaten  efter  an- 
givernes Berettning.  Men  da  ieg  tverimod  er  overbeviist  om,  ej 
at  have  forbrudt  noget  imod  samme,  men  tvertimod  meget  Nøye 
opfyldt  placatens  Bydende:  saa  haver  ieg  samme  ved  efter- 
staaende  Forklaring  villet  oplyse. 

Mine  iboende  Værelser  som  har  3^^  Udgange  udfordrer  een 
Tyve  Vægter:  da  Politiet  i  Kiøbenhavn  ei  har  den  gave,  at 
kunde  sikre  indbj^ggerne  for  dristiige  Giester. 

Jeg  har  derfor  anskaffet  mig  denne  Hund  som  varsler  mig 
enhvers  ankomst;  den  er  altsaa  en  uundgaaelig  Nødvendighed 
for  min  Sikkerhed,  og  ikke  til  Lyst. 

Af  dette  bliver  det  een  naturlig  følge,  at  Hunden  ej  kand 
giøre  sin  Ureenlighed  i  Stuen.  Jeg  har  derfor  ladet  Hunden 
føre  til  det  sted,  hvor  den  skulde  forrette  samme,  den  er  altsaa 
ej  gaaet  løs  eller  alleene,  men  bevogtet  —  alt  conform  Placaten. 
Jeg  anseer  altsaa  Anklagerne  an  for  Folk  der  meere  befatte  sig 
med  at  giøre  Krog-Love  af  Hans  Maj*^  AUerhøyeste  Villie  til 
skade  og  Schicane  for  hans  undersaatter:  end  til  at  paapasse 
at  Hans  Maj*^  Allernaadigste  Villie  bliver  Efterlevet.  Min  Paa- 
stand er  derfor  at  bemelte  anklagere,  med  deres  lovstridige 
Klage  blive  hiemvist  og  vedbørlig  anseet:  Da  ieg  i  manglende 
Fald  paa  allerhøyeste  steder,  skal  stræbe  at  faa  een  for  den 
ustraffelige  Borger  billigere  Behandling  udvirket. 


TIL  H.  V.  v.  WARNSTEDT. 
1791,  15.  August.  [186] 

Deres  Høyvelbaarenhed  ville  gunstigt  tilgive  at  ieg  saa  ofte 
overhænger  Dem  og  foruroeliger  Dem  i  Deres  mange  og  vigtige 
Forretninger.  I  Dag  kand  ieg  altsaa  ikke  heller  have  den 
Lykke  at  admiteres  hos  Dem.  Jeg  nødes  da  til  at  bede  om 
tilladelse  til  dette  Skriftlige. 

Det  Svar  hvormed    Deres  Høyvelbaarenhed   i  Løverdags  ved 

Deres  Betient  lod  mig  afviise,  forstoed  ieg  ikke,  thi  mit  Ærinde 
var  ingenlunde  at  tale  med  Dem  om  Silhuetter:  følgelig  kunde 
det  ikke  passe  til  min  Skurepind.  Det  hvormed  Deres  Høyvel- 
baarenhed  selv  beærede  mig  i  Løverdags  for  otte  Dage  siden: 
neml.  »at  De  beklagede  mig«  giorde  mig  stum,  især  i  Deres 
Forsahl  i  Theaterbudet  Oles  og  Obels  Overværelse.  Dette 
foranlediger  mig  til,  underdanigst  at  bede  om  tilladelse  til,  for 
siste  Gang,  herved  paa  det  Forstaaeligste  at  Detaillere  for  Dem 
Aarsagen  hvorfor  ieg  saa  ofte  bebyrder  Dem  med  mine  under- 
danigste Opvartninger. 

At  ieg  har  givet  mig  den  underdanige  Frihed  at  offerere 
Deres  Høyvelbaarenhed  et  par  Stk.  af  mit  arbeide  har  blodt 
haft  til  Hensigt,  at  give  Dem  Leylighed  til  at  glæde  Dem  over 
den  industri,  hvormed  ieg  i  dette  Liidet,  som  i  meget  andet 
tænker  at  gaae  mine  Nederdrægtige  Fiender  og  Forfølgere  for 
fyldest:  og  aldrig,  hverken  for  at  skaffe  mig  Adgang,  endten  til 
Deres  Gavmildhed,  eller  at  ieg  ikke  vilde  være  saa  Dumdristig 
derved  at  tilsnige  mig  Deres  Recommendationer.  Een  feilslaaet 
forventning  heraf  kand  altsaa  ikke  aplicere  mig  nogen  Beklagelse: 
og  i  alle  andre  tilfælde  seer  jeg  mig  ikke  temmelig  sikker  for 
nogensinde  at  komme  i  den  ulykkelige  tilstand  nogensinde  at 
blive  beklagelses-verdig.  Thi  aldrig  har  ieg  endnu,  endten  di- 
recte  eller  indirecte,  handlet  endten  til  min  Vens!  eller  Fiendes! 
Skade.  Aldrig  beløyet,  bedraget,  beforet  eller  bagvasket  nogen. 
Aldrig  har  ieg  endnu  med  den  Sorte,  Falske  og  Diævelske  Høf- 
lighed, søgt  at  drage  Godtroenheds  Fortroelighed  til  mig,  for 
endten  at  benytte  mig  af  hans  Svage  slider,  til  hans  Fordervelse, 
eller  at  udlokke  ham,  for  at  kunde  lægge  sikkre  Planer  mod 
hans  Welfærdt.  Alle  disse  Handlinger  som  seent,  eller  tidlig, 
drager  Helvedes  Qvaler,  Teologiske  eller  moralske,  som  uund- 
gaaelige  følger  i  Hælene  paa  sig,  er  ieg  med  fuldkommen  Over- 
bevisning frie  for  aldrig  har  besmittet  endten  min  Siæl,  eller  mit 
Hierte.  Hvorledes  skulde  ieg  da  nogensinde  kunde  blive  be- 
klagelsesværdig? Deres  Høyvelbaarenhed  maa  tilgive  mig,  men 
det  var  mig  virkelig  en  paafaldende  modtagelse,  især  i  Deres 
Forgemak,  i  et  Theatre-buds,  og  en  Betients  Nærværelse. 

Thi  Jeg!  I  disses  sted:  ville  troet  at  comparenten  var 
kommen  for  at  belle,  og   dette    udbragt    paa  denne   eller   anden 

maade  blandt  et  Folk,  der  skal  faa  mindre  end  nogen 
slags  Leylighed  til,  end  ikke  med  en  spottende  smil,  at  moere 
sig  med  mig!  maae  De  tilstaae  er  krænkende.  At  mine  Op- 
vartninger hos  Deres  Høyvelbaarenhed  eene  og  allene  har 
haft  til  Hensigt,  at  formaa  Dem  til,  at  befordre  en  Sag  for 
mig  tilendebragt,  som  efter  min  ikke  ganske  urigtige  formening 
burde  været  en  følge  af  min  Beafskedigelse  fra  Skuepladsen,  og 
hvorom  ieg  allerede  i  October  maaned  forrige  Aar,  skriftlig  har 
giort  Theatre  Directionen  Andmodning,  saavel  som  om  en 
Comoedie  i  Een  Aet :  Gomoedien  kaldet,  som  Theatre  Directionen 
nu  i  halvtredie  Aar  har  haft  inde  til  Deres  bedømelse. 

Dette  er  Sandhed.  Og  hvad  denne  Sag,  afgiort  eller  uaf- 
giort  angaaer,  da  ville  Deres  Høyvelbaarenhed  indse,  at  det 
aldrig  kand  blive  mig  der  ved  endelig  udfall  kan  blive  at  be- 
klage. Paa  denne  maade  tror  ieg  Forstaaeligt,  at  have  lagt 
Hensigten  af  mine  Opvartninger  for  Dagen,  som  og  for  dermed 
at  concervere  mig,  i  det  minste  i  den  udvortes  og  tilsyneladende 
Agtelse,  hvor  med  De  stedse  har  benaadet  mig.  I  dette  Haab 
beder  jeg  for  denne  gang  om  De  vil  benaade  mig  med  et  Svar, 
om  den  af  Justits  Raad  Lassen  forviklede  Sag,  efter  min  Skrift- 
lige Begiering  til  Directionen  er  foretaget  eller  ej,  om  ieg  der- 
paa  faaer  noget  svar  eller  ej.  Og  i  alle  tilfælde  skal  indtet  Svar, 
ogsaa  Underdanigst  optages  som  et  Svar. 


BIRGITTE  CHRISTINE  WINTHER. 

1751—1809. 

TIL  THEATERDIREKTIONEN. 

1805,  5.  Marts.  [187j 

I  en  Deel  Aar  har  jeg  lidt  meget  af  Gigt,  som  jeg  vel  ikke 
kan  andet  end  tilskrive  den  stærke  Kulde  og  Trækvind  paa 
Theateret,  men  i  de  seneste  Aaringer  har  samme  i  saa  høy  en 
Grad  tiltaget,  at  det  har  været  mig  heel  vanskeligt  og  yderst 
besværligt  baade  at  studere  og  paa  Theatret  at  udføre  mine 
Roller;  uundgaaeligt  vilde  det  altsaa  blive,  om  jeg  her  udi 
længere  [Tid]  vedblev  at  faae  mit  allerede  svækkede  Hælbred  al- 
deeles  tilsat  Jeg  skrækkes  ved  at  see  en  saadan  Fremtiid  i  Møde. 

U* 

Af  den  høye  Directions  bekiendte  ømme  og  retsindige  Tænke- 
maade  tør  jeg  derfor  smigre  mig  med  det  Haab,  at  den  billiger 
dette  mit  inderlige  Ønske:  ved  denne  Saisons  Ende  at  afgaae 
paa  Pension.  Forvisset  om,  at  min  stedse  udviiste  Fliid  og 
Anstrængelse  paa  en  Tiid  af  hen  imod  32  Aar  ikke  have  undgaaet 
Directionens  Opmærksomhed,  vover  jeg  paa  det  indstændigste 
og  ærbødigste  at  udbede  mig  høybemeldte  Directions  naadigste 
Understøttelse  og  Forsorg  i  Deres  derom  prøvende  allerunder- 
danigste Forestilling. 


ANMÆRKNINGER. 

Side  3,  Linje  1.  Iver  Als  fik  Gage  paa  Theatret  paa  Kongens  Nytorv 
fra  25.  Dec.  1750.  Han  var  en  alsidig  Skuespiller,  spillede  Jeronimus, 
Elskere,  Pedanter,  Jesper  Oldfux  og  Herman  v.  Bremen  »efter  Authors  Villie« 
(Post.  Tid.  Nr.  64,  1751),  men  hans  Stilling  som  Theatrets  første  »Mester«, 
et  Begreb,  som  dækker  over  Nutidsbetegnelserne  Elev  og  Sceneinstruktør 
og  Inspektør,  tvang  ham  efterhaanden  til  at  afgive  de  fleste  Roller.  Thea- 
trets daglige  Forretninger  var  ham  underlagte;  saaledes  købte  han  den 
30.  Maj  1760  paa  Auktionen  efter  Actricen  sal.  Mad.  Lund  —  Theatrets 
første  Pernille  —  om  hvem  man  næsten  intet  ved :  et  Par  Crystal  Spænder, 
1  Smykke,  1  Par  Penteloqver,  1  Tombacksdaase,  1  Bylt  hviid  Flors  Fruen- 
timmer Toy  til  Brug  for  Actricerne  paa  Theatret.  »Daasen  er  til  at  kaste 
paa  Gulvet,  eller  at  bruge  efter  adskillige  Begivenheder  og  Gomoediers  Ind- 
hold«. —  1761  indgiver  han  sin  første  Instructions-Regning  til  Directionen: 
»for  de  tre  unge  Actricer  Jomfr.  Glad,  Madam  Hallensen  og  Jomfr.  Samuelsen 
Deres  Information  og  Veyledelse  Vinter  og  Sommeren  bestandig  at  være 
tilstede  for  at  beopagte  Deres  Roeler  at  være  færdige  indtil  Skuespillene 
begynde,  og  det  fra  Augusti  1759,  indtil  de  kan  være  mig  foruden,  haver 
jeg  efter  Dir.  Løfte  for  min  Umage  bekommed  som  en  Douceur  60  Rdl.«  — 
Han  synes  at  have  været  en  flittig  og  ærekær  Mand,  hvis  myndige  Væsen 
ikke  altid  forligtes  med  Direktionen.  (A.  Aumont,  Als  som  Theater-In- 
spektør, Museum,  1893,  II,  S.  101).  1763—64  fik  han  152  Rdl.  for  sin 
»Mester« -Gerning  foruden  6  Rdl.  om  Ugen  i  Acteur-Gage.  I  Regnskabet 
skriver  Dir.:  »efter  vore  Tanker  er  det  for  meget  som  betales,  da  han 
sielden  har  nogen  Action  som  Acteur;  han  burde  ikke  nyde  en  saa  be- 
tydelig Betaling  og  være  Comoedie  Huuset  i  dets  maadelige  Omstændig- 
heder til  Last;  der  findes  vel  nok  andre  af  Truppen  som  kunde  paatage 
sig  det  for  langt  mindre  Betaling«. 

Als  var  gift  med  Anna  Nielsdatter  Hohlman  eller  Huulemand,  og  fik  i 
Aarene  1751 — 61  fire  Børn  døbte  i  St.  Nikolai  Kirke.  De  sidste  var 
Tvillinger;  efter  dem  døde  Moderen  i  Barselseng.  (Extraskatten  1762). 
Als  døde  af  »Poblectie«  30.  Aug.  1770  og  blev  begravet  paa  St.  Nikolai 
gamle  Kirkegaard  (Begravelsesprot.) ;  i  de  sidste  Maaneder  hævede  Brode- 
ren, Maleren  Peder  Als,  hans  Gage,  300  Rdl.  aarlig.  Paa  Dødsdagen 
foretog  Skifteretten  »efter  Professor  Als  Begiæring  Forseglinge  og  Annota- 

tionsforretning  i  den  Afdødes  til  Leye  havende  Værelser  udi  Skipper 
Moets  Gaard  udi  stoere  Strand  Strædet,  hvorved  var  tilstæde  Jomfrue 
Else  Margrethe  Als,  som  tilkiendegav  at  hendes  afdøde  Fader  og  forhen 
afdøde  Moder  foruden  hende  efterlod  endnu  tvende  Døttre  Mariana  og 
Carolina,  en  hver  af  dem  i  10  Aar.«  Als  efterlod  et  velordnet  Hjem, 
bl.  a.  nævnes  >1  Bog  Reol  med  100  adskillige  Bøger,  23  Skilderier,  1  Sæk 
med  nogle  Comoedie-Bøger«  (Skiftekom.  Forseglingsprot.  1767—71.  Lands- 
ark.).  Børnene  fik  ingen  Pension  efter  Faderen,  men  Farbroderen  tog  sig 
af  dem  og  indsatte  dem  til  sine  Hovedarvinger.  (Persh.  Tidsskr.  5.  R., 
VI,  28). 

3,3.  Frederik  Horn,  1708—81,  Politimester,  Medlem  af  Theaterdir. 
1750—54,  62-67. 

4,1.  Bergman.  Johanne  Sophie  Bergmann,  1742 — 96,  spillede  som  ung 
baade  de  ædle,  tragiske  Elskerinder  og  deres  Modsætning,  Grethe  i  »Kjær- 
lighed uden  Strømper« ;  siden  var  hun  de  borgerlige  Hustruer  i  Lyst- 
spillet (M.C.Bruun,  Svada,  Nr.  18).  Ved  sin  Debut  i  1765  fik  hun  >efter 
Skik  og  Brug«  Holbergs  Komedier  som  Gave  fra  Direktionen.  Til  denne 
skrev  Als  1767,  ^Vt:  > Jomfru  B.  staaer  saa  slet  paa  sine  Fødder  og  har 
ikke  de  kiønneste  Been«.  Samme  Aar  vedtog  Dir.:  »hvad  det  koster  at 
lade  Jomfr.  B.  lære  at  gaae  og  bære  sig,  samt  giøre  en  skikkelig  Compli- 
ment,  betales  af  Comedie-Huus  Cassen«.  1768,  ^Vi2,  haaber  hun  at  Dir. 
selv  indseer  at  hendes  Gage  er  for  lille  >i  særdeliished  efter  disse  Tilders 
Omstændigheder,  da  jeg  endogsaa  formeedelst  Vejrligets  foranderligheder 
sikkert  har  kundet  regne  den  Qerde  Part  af  samme  til  nødvendig  Vogn- 
leye«.  1769,  ^Vs,  fik  hun  og  hendes  Kiæreste  40  Rdl.  »i  Brudeskienk«. 
Han  hed  Lars  Knudsen,  1736—1818,  debuterede  uden  Held  i  1762,  men 
var  Theatret  nyttig  som  Sufflør  (til  1796)  og  Oversætter.  Ham  var  det, 
der  gav  Rosenstand-Goiske  Ideen  til  >Den  dram.  Journal«.  (Rahbeks 
Erindringer  I,  260). 

4,  3.  Perryqve.  I  de  første  Aar  lejede  Theatret  Parykkerne  af 
Byens  Frisører.  —  1753,  Dec.,  kvitterede  Londemann  og  Printzlau  for 
3  Mark  >til  at  lade  sig  cron-rasere  som  Munke«  til  F'remstillingen  af 
Henrik  og  Radelzier  i  »Pernilles  korte  Frøkenstand«.  —  1765  købte  Als 
»23  Allonge  og  4  Abbé  Perrygger,  hvis  Nødvendighed  udfordres  til  alle 
Parade-Optoge  som  i  Plutus,  i  indbildt  Syge,  foruden  de  outrerede 
caracthers  paa  Theater«.  —  Gummi  anvendtes  til  at  fastsætte  Skæg, 
»Knebelsbarter«  blev  malet  med  Tusch. 

4,  16.  de  Franske.  1766,  Dec.  indkaldte  Chr.  VII  et  fransk  Sel- 
skab, som  under  Dir.  af  Madame  Belleval  spillede  saavel  paa  Byens 
Theater  som  paa  det  1767,  ^°/i,  aabnede  Hoftheater  over  Christiansborgs 
søndre  Stald.  Selskabets  Forestillinger,  som  for  Sprogets  Skyld  blev 
meget  søgte  af  Hoffet  og  de  fornemme  Krese,  stod  i  kunstnerisk  Værdi 
under  de  danske  Skuespilleres.  «Troupen  er  elændig  slæt«,  skrev  Lux- 
dorph  i  sin  Dagkalender  (1767,  "/i,  Kgl.  Bibi.).  Under  forskellige  Dir.  og 
med  vekslende  Personale  opholdt  Truppen  sig  i  København  til  1773;    Vi 

gaves  den  sidste  Forestilling.  (Schiønnings  Dagbøger  (Univ.  Bibi.),  Robert 
Neiiendam:  Chr.  VII  som  Skuespiller,  Hist.  Tidsskr.  8  R.,  II). 

4,  23.  Merlin  Dragon.  Om  denne  og  andre  i  Brevene  nævnte 
Komedier  henvises  en  Gang  for  alle  til  det  fortjenstfulde  Værk  afAumont 
og  Collin:  National-Tlieatret  1748—1889.  —  Angaaende  Skuespillernes 
Traktement  paa  Theaterkassens  Regning  jvfr.  Overskou  II,  99—100.  — 
1756,  Marts,  blev  18  FI.  Vin  drukket  ved  Prøverne,  dertil  for  1  Mark  og 
8  Skilling  Sukker;  Dir.  skrev  paa  Regningen:  > Dette  er  udtagen  uden 
Ordre,  blot  for  denne  Gang  overseet  og  tilstaaet.«  —  Paa  Kongens  Fød- 
selsdag fik  Herrerne  1  Fl.  Rødvin,  Damerne  1  FL  Rhinskvin  «samt  noget 
at  spise  til  Gratial-Vinen :  en  Cappun,  en  Skinke,  2  stegte  Giæs,  Anchiovis, 
Sallat  og  Franskbrød.«  — 

Overskou  henlægger  fejlagtig  denne  Specifikation  til  1751  (II,  80).  I 
de  tidligste  Aar  lejede  Skuespillerne  selv  paa  Theatrets  Regning  Dragterne 
ude  i  Byen;  det  skete  ogsaa,  at  Folk  solgte  deres  brugte  Klæder  til 
Theatret.  —  1762  købte  Dir.  en  Del  af  den  italienske  Troups  Garderobe, 
1765  foretoges  atter  et  Indkøb  >for  nogenledes  at  hielpe  paa  den  Mangel 
der  har  været  paa  theatralske  Dragter« ,  medens  man  lod  de  forfaldne 
Klæder  >omsye  og  tage  Tællen  af«.  —  Som  »forsvunden«  af  Garderoben 
opførtes  1755,  Oktbr. :    8  Par  hvide  Silkestrømper  og    10   Par  Danse-Sko. 

1758,  Novbr.,  laante  Inger  Catharine  Ferslev,  tidl.  den  af  Holberg 
forsvarede  Mad.  Rosenkilde  (Overskou  II,  134),  som  nu  havde  Opsynet 
med  Garderoben :  13  Rdl.  paa  et  sølvbroderet  Skørt  som  tilhørte  Theatret. 

1759,  Septbr.,  resolverede  Dir.:  »Madam  Ferslev,  som  har  pantsat  og  for- 
kommet Adskilligt  af  Garderoben,  skulle  af  Gage-Rullen  udslettes.  Hendes 
ugentl.  2  Rdl.  spares,  og  det  pantsatte  Tøj,  naar  det  kunde  spørges,  ind- 
løses.«    (Om  Dekorationerne,  jvfr.  Museum,  1893,  II,  97—101). 

5,  6.  B.  H.Beck  skrev  til  Dir.  1769,  ^Via:  »Jeg  søgte,  som  een  ulyk- 
salig, forladt  af  Fader,  Moder,  og  ved  deres  Tab,  sadt  uden  for  all  Kund- 
skab med  Slægt  og  Venner,  om  Engagement  ved  Skuepladsen«  (Kgl. 
Theaters  Bibi.).  »Han  var  en  maadelig  Skuespiller,  som  skudtede  sig 
uafladeligt,  naar  han  spillede  ...  en  stor  Mand  med  Bukler  ved  Ørene, 
lille  Pidsk  i  Nakken,  tynd  Stemme,  levende  smaa  Øine.«  (Oehlenschlåger, 
Erindringer  I,  101;  IV,  126).  Beck  og  hans  Kones  —  Anne  Sophie  f.  Busch 
—  Bønskrifter  til  Dir.  var  mangfoldige;  for  at  hjælpe  paa  Indtægten 
pyntede  hun  Lig.  Efter  Mandens  Død  skrev  hun  til  Kongen  1797,  ^Via: 
»i  sin  Dødstime  trøstede  B.  hende  og  Børnene  med,  at  Mayestæten  nok 
vilde  tilstaae  hende  en  Beneficeindtægt«.  Om  Becks  Stridigheder  med 
den  Dram.  Journ.  jvfr.  Krit.  Efterr.  114.  .—  Af  Parrets  fire  Børn  blev 
Datteren  E 1  i n e,  i  hvem  Oehlenschlåger  var  »muntert  forgabet«,  i  fem  Aar 
Skuespillerinde  ved  det  kgl.  Theater;  hun  døde  som  Enke  efter  Herreds- 
foged Falbe  1857,  74  Aar  gi.  (Adresseav.  Nr.  56). 

5,  8.  Hans  Vilhelm  v.  Warnstedt,  1743—1817,  Kammerherre, 
adm.  Dir.  1778—92.  Om  denne  dygtige  Mand,  der  dirigerede  Theatret 
med  stor  Indsigt  jvfr.  Bobé,  Reventlowske  Pap.  IV,  287.  I  Rapporten 
1789    skriver  W.    om   Skuespillerne:     »De  fleste  som  antages  ved  Skue- 

pladsen  ere  Gieldbundne  førend  de  komme  dertil;  faa  af  dem  ere  Hus- 
holdere, og  om  de  end  vare  det,  tillader  deres  Tjeneste,  da  de  daglig  maa 
være  ude  af  deres  Hus,  dem  ei  engang  at  tænke  paa  deres  huslige  For- 
fatning; de  vilde  være  sorgfrie  og  maa  være  det  om  de  skulde  nytte  i 
deres  Kald;  de  kiende  deres  Værd  og  vide  ganske  vel,  at  man  nødes  til 
at  understøtte  dem,  da  det  ikke  er  her  som  i  andre  Stater,  hvor  Skue- 
spilleren vanke  fra  et  til  et  andet  Theater.« 

5,  23.  Peder  Rosenstand-Goiske,  1752—1803,  Udg.  af  »Den 
dram.  Journal«,  Overauditør,  Censor  og  Meddirektør  1786—92. 

5,  24.  Dramatiske  Piece.r.  Beck  fik  ialt  syv  Skuespil  opført, 
hvoraf  »Ja  eller  Nej«  gik  14  Gange  og  >Det  unge  Menneske  efter  Moden« 
16  Gange. 

5,  27.     Peter  Frederik  Su hm,  1728—98,  den  bekendte  Historiker. 

5,  28.  Vilhelm  Bornemann,  1731—1801,  Højesteretsassessor,  Med- 
lem af  Dir.  1766-67,  1772—78. 

8,  5.  C 1  e  m  e  n  t  i  n.  » Formedelst  sin  udviiste  flittighed  og  gode  progress 
som  Acteur«  kom  Reflektionens  første  Repræsentant  paa  vor  Skueplads, 
Niels  Clementin,  efter  denne  Ansøgning,  som  gengives  med  den  før  1770 
i  Reglen  anvendte  Over-  og  Underskrift,  —  i  første  Gage-Glasse  og  fik 
6  Rdl.  om  Ugen.  Det  er  hans  Navn,  som  i  Forbindelse  med  Londemanns 
betegner  den  Holbergske  Komedies  Genfødelse  i  Midten  af  det  attende 
Aarh.  »Clementin  skal  leve  i  stedsevarende  Erindring  hos  dem  som 
skiønne  hvor  besværligt,  hvor  vanskeligt  det  er,  at  blive  en  stor  Skue- 
spiller . .  .  med  ham  døde  Moliéres  Harpagon  og  Holbergs  Vielgeschrey.« 
(Schwarz,  Lomme  Bog,  1782,  162.  Jvfr.  Dram.  Journ.  I,  40,  hvor  hans 
Spil  i  de  komiske  Gamles  Roller  karakteriseres).  Den  18.  Septbr.  1753 
holdt  Clementin  Stuebryllup  med  Sofie  Magdalene  Schrøder,  Datter  af  en 
Urtegaardsmand  i  Sølvgade.  3.  Dec.  samme  Aar  —  Holbergs  sidste  Fød- 
selsdag —  døbtes  en  Søn,  Søren,  1755  en  Datter  som  fik  Mormoderens 
Navn  Anna  Barbara,  1764  endnu  en  Datter,  Anna  Christence  Sophie 
Magdalene,  alle  i  St.  Nikolai  Kirke  (Kirkebog,  Landsark).  Clementin  døde 
af  Brystsyge  og  blev  begravet  paa  St.  Nikolai  Kirkegaard  1776,  ^Vi.  Om 
hans  Enke  se  Brevet  fra  Jens  Musted  S.  18.  Den  der  omtalte  Svigersøn, 
hos  hvem  Enken  tog  Ophold,  hed  Jacob  Lind;  han  var  først  Præst  i 
Ringkøbing,  senere  Sognepræst  til  Hassing  i  Vestervig  Amt.  »For  at  have 
øvet  Overfald,  sværget  og.  bandet,  udskældt  Folk  for  Tyve  og  Skielmer, 
samt  uddelt  bedærvet  Vin  ved  Nadverens  Sakramente«,  blev  han  1793, 
^Vio,  ved  Højesteret  dømt  til  at  have  sit  Embede  forbrudt.  (Voterings 
Prot.  1793).  1795,  "s/g,  fik  Mad.  Clementin  et  Gratiale  paa  40  Rdl.  til  »at 
redde  sit  Bohave  ud  af  den  Tilstand,  hvori  hendes  Svigersøns  slette  Op- 
førsel har  sat  hende,  hendes  Datter  og  tvende  Børnebørn«  ligesom  hendes 
Pension  —  »der  ingensinde  var  passende  til  hendes  afgangne  Mands  For- 
tiænester«  —  blev  forhøiet  fra  60  til  80  Rdl.  aarlig.  —  1796,  ^^li,  fik 
Datteren  Sophie  sal.  Linds  25  Rdl.  til  sin  Moders  Begravelse. 

8,  7.  Volrad  August  v.  d.  Luhe,  1705—79,  Overpræsident,  Over- 
direktør 1754—70. 

9,  17.  Repition  afDants.  Alle  Skuespillerne  maatte  gøre  Figurant- 
tjeneste  i  Balletterne.  —  Paa  dette  Andragende  skrev  v.  d.  Liihe:  -Siden 
foranstaaende  Person  er  kommen  til  Skade  ved  Comoedien,  saa  finder  ieg 
det  billigt  at  hannem  benificeres  de  anførte  12  Rix.«  —  1763  indrettedes 
et  lille  Apothek  paa  Theatret. 

10,  1.  Conradi.  Da  denne  ubetydelige  Skuespillerinde,  som  i  fem 
Aar  var  ansat  ved  Theatret,  den  ^^/s  1784  var  død,  bad  hendes  Vært, 
Johan  Siegman,  boende  i  Printzensgade  Nr.  378,  Dir.  om  Hjælp  til  hendes 
Begravelse:  Et  blot  Bekiendtskab  til  hende  og  Medynk  over  hendes 
ynkværdige  Tilstand  bragte  mig  til  at  tage  hende  i  mit  Huus.«  Han  fik 
20  Rdl.,  hvormed  han  skulde  besørge  hende,  >som  en  Person,  der  har 
staaet  i  Theatrets  Tieneste,  anstændig  til  Jorden.«  (Om  hendes  Familie- 
forhold jvfr.  Persh.  Tidsskr.  5.  R.,  VI,  36). 

10,  25.  Davidsen.  Denne  Leonora  i  »Maskeraden«,  der  skriver  som 
Else  David  Skolemesters  taler,  er  en  mystisk  Person,  hvis  Fødsels-  og 
Dødsaar  det  ikke  er  lykkedes  Udg.  at  opsøge.  Hun  blev  ansat  i  Jan. 
1763  og  fik  Afsked  i  April  1764,  var  atter  engageret  som  Mad.  Due  en 
Maaned  i  1767,  men  stryges  herefter  for  bestandig  af  Gagelisterne  »da  hun 
har  absentered  sig«. 

11,  22.  Johan  Jacob  Hæseker,  1714 — 86,  Raadmand,  Medlem  af 
Dir.  1767—70. 

12,  1.  Hall  ens  en.  Jfr.  Martin  fik  Gage  fra  Sept.  1759;  skønt  hun 
da  var  over  20  Aar  gi.  underviste  Jens  Musted  hende  i  Skrivning.  1761, 
^%,  modtog  hun  og  hendes  Kiereste,  Billetkasserer  Nicolay  Hallensen, 
40  Rdl.  i  »Brudeskienk«.  I  Tiaaret  mellem  Mad.  Lunds  Død  og  indtil 
Caroline  Walter  fremstod,  var  hun  en  ubetydelig  Fremstiller  af  Pernille. 
Hendes  Uvilje  mod  dette  spirende  Talent  fremgaar  af  Brevet  fra  Caro- 
line W.  S.  30.  — 1769,  Vi2,  skrev  Mad.  H.  til  Hæseker:  «Desuden  graverer 
det  mig  meget  da  jeg  i  aftes  kom  og  vele  tale  med  Dem,  at  De  saae 
godt  som  stødte  mig  ud  af  Logen;  saadan  Compliment  har  ingen  Direk- 
teur  endnu  bevist  mig,  her  af  sees  tydelig  at  De  ved  alle  Leyligheder 
søger  at  prostituere  mig.«  (Kgl.  Theaters  Bibi.).  Hendes  Anmodninger 
om  Hielp  var  saa  hyppige  at  Warnstedt  1785,  Vii,  gav  Ordre  til  kun  at 
udbetale  hende  2  Rdl.  om  Ugen  i  Understøttelse  >da  hendes  fattige  Om- 
stændigheder kun  vil  forverres  hvis  man  indlader  sig  paa  en  større  F'or- 
skrivning«  Hun  døde  i  Oktbr.  1792  i  Nr.  192  i  Store  Brøndstræde;  den 
19  s.  M.  skrev  Regissør  Niels  Hansen  til  Dir.: 

»Efter  Directeuren,  Høy  Velbaarne  Hr.  Greve  v.  Ahlefeldts  Befaling 
besørget  Actrice  Madame  Hallensens  Jordefærd  til  Trinitatis  Sogns  Assi- 
stence-Kierkegaard  uden  for  Staden,  hvorved  er  udgivet  følgende: 

1)  En  Liigkiste,  reflet  Arbeyde,  sort  poleret  med  hviide 
Zirather,    kostet.    Drikkepenge    til    Snedkersvenden 

indberegnet 6  Rdl.  4^8^ 

Et  Lagen  hvori  Liiget  blev  indsvøbt 1      -      3-»- 

8  Alen  Kattun  til  den  egentlige  Liigpyndt 2      -      »    .    >    - 

En  Flors   Dormeuse   til    Hovedet;   Flor,  Silkebaand 

og  Opstikning,  i  alt  1      -      >    -    >   - 


218 

Til  en  Kone  for  at  klæde  Liiget 1  Rdl.  2  ^  »  /? 

Lys,  Knappenaale  etc >-  -      1    -   8  - 

2)  Jorden  paa  Kirkegaarden.  betalt  med 1  -      2->- 

For  Graven   at   grave,    og    at  indtegne  Dødsfaldet    i 

Protocollen  betalt  til  Graveren,  som  tillige  besørger 

Klokkerens  Forretning  .    1      -      2    -    >    - 

Liigvognen  2  Rdl.,  Liigklædet  1  Rdl.,  Sørgekappe  til 

Liigvognskudsk^n  og  Drikkenge 3      -      2    -    »    - 

Præsten  til  Jords  Paakastelse.  .  . , 1      -      >    -    >    - 

Til  Frue  Latinske  Skole >      -      2    -    »    - 

Liigbærerne,  efter  den  kongelige  Forordning,  ikke 
mindre  end  sex,  naar  de  skulde  fulgt  med  Liiget  til 
Kirkegaarden,  havde  deres  Salarium  blevet  6  Rdl., 
hvorfor  jeg  blot  brugte  dem  ved  Liighuuset;  til  at 
tage  Liiget  af  Vognen  og  nedsænke  det  i  Graven 
betiente  jeg  mig  af  Graverens  Arbeydsfolk  paa  Stædet 

imod  en  Douceur,  altsaa  i  Stæden  for  6 3      -      »    ->- 

For  2<ie  Karether  som  fulgte  efter  Liiget  med  Enke- 
manden og  den  Afdødes  Sønner ....      1      -      2    -    »    - 

3)  Da  jeg  i  Sørgehuuset  fandt  Armoden  overmaade 
stoer,  og  det  dog  var  sømmeligt  at  den  udlevede 
Enkemand  ledsagede  sin  Kones  Liig  til  Graven,  saa 
maatte  jeg  forskaffe  ham  baade  Klæder  og  Veder- 
qvægelse;    altsaa    for    et    par    sorte    Strik-Sti-ømper 

1  Rdl.  og  8  )?  og  for  et  par  sko  7  J5r  8  /^ 2      -      2    -    >    - 

For  Viin  og  Brød  og  Ost  etc.  til  den  gamle  svage 
Mands  Vederq  vægelse,  saa  vel  om  Aftenen  da  Liiget 
blev  klædet  som  paa  Begravelsesdagen,  illiigemaade 

for  Brændeviin  og  Brød  til  Kudsken 2      -      1    -8- 

For  Sørgeklæder  samt  Kappe.  Flor  og  Hat  til  Enke- 
manden       >      -      4    -8- 

Tilsammen:     29  Rdl.  5  #  »  /? 

12,  26.  Nieps-Penge.  I  Theatrets  første  Aar  fik  Skuespillerinderne 
udleveret  til  æderes  brillante  Roler  at  bruge  paa  Theatret:  1  dobbelt 
Brystsløjfe,  1  ditto  Naal,  1  Haarnaal,  1  Par  Ørenringe,  alt  Sølvforgyldt; 
fra  1763  fik  de  >en  vis  Penge«  istedetfor.  1767  fik  Rose  35  Rdl.,  Londe- 
mann  23  Rdl.,  Jfr.  Bøttger  41  Rdl.  mod  >selv  at  fournere  sig  med 
Strømper,  Skoe,  Baand,  Handsker,  Snøreliv,  Snørebaand,  Knapper,  Haar- 
Naale,  Buxer  og  ellers   hvad  til  Nieps  henhører.* 

12,  31.  Hortulan.  »Ingen  af  Mandfolkene  ved  vort  Theater  har 
nogen  Tid  nærmet  sig  til  Hr.  Hortulan  i  at  kunne  declamere  Vers«  skrev 
Rosenstand-Goiske  om  Arv  og  Jeppes  jydske  Fremstiller  (Krit.  Efterr.  I,  63). 
>Ved  Antagelsesprøven  blev  Hortulan  funden  beqvem,  ogClementin,  som 
siden  blev  saa  ypperlig,  under  al  Kritik.  Men  Hortulan  afslog  af  Ven- 
skab for  sin  Staldbroder  at  blive  antagen,  hvis  hans  Kammerat  ikke  og- 
saa  blev  det  —  et  sieldent  Træk  blandt  Skuespillere,  som  giør  Hortulan 
Ære  i  hans  Grav«  (Schwarz,  Lomme-Bog,  1785,  252).  —  Paa  en  Ansøg- 
ning om  Forskud  skrev  Dir.  Horn:  »Hortulan  er  hædre  Acteur  end 
Oeconomus,  men  Gomoedie-Wæsenet  er  hædre  tient  med  en  god  Acteur 
som  er  slet  Oeconomus,  end  med  en  god  Huusholder  som  er  slet  Acteur, 
og  Tort,  Trang  og  Sult  lætteligen  kand  foraarsage  at  en  god  Acteur  taber 

sin  Lyst  til  at  læse  i  sine  nye  Holer,  saa  holder  jeg  det  for  høyst  nød- 
vendigt, at  de  trængende  af  Trouppen  lige  saa  vel  herefter  som  forhen 
bliver  assisterede. <  —  H.  blev  1749,  ^^I-a,  i  Helligaandskirken  viet  til 
Elisabeth  Catharine  Kou  eller  Hau  f.  1725;  ^Ve  samme  Aar  døbtes  det 
første  af  deres  syv  Børn,  hvoraf  den  ældste  Søn,  Søren  Christian,  1752—95, 
blev  Maler;  han  havde  den  Bestilling  at  male  Statisternes  Ansigter  med 
>eensfarvet  Sminke  eller  Blæk  naar  det  udkræves,«  medens  den  yngre 
Søn  Marcus  Ulsø,  1761 — 91,  var  F"igurant  og  Repetiteur  ved  Danseskolen. 
Hortulans  Enke,  som  havde  60  Rdl.  i  Pension,  døde  1803,  V12,  >uden  at 
efterlade  sig  noget  af  Værdi«  hos  den  ældste  Datter  Hedvig,  født  1749; 
hun  var  gift  med  Kaptain,  Guldsmed  Rasmussen  paa  Østergade  20.  En 
yngre  Datter,  Birgitte  Cathrine,  født  1758,  var  gift  med  Kobberstikker 
J.  M.  Haas  »boende  i  Berlin«.     (Forsegl.  Prot.  1803.  Landsark.). 

13,  10.     Abraham  Falch,  Raadmand,  Kasse-Direktør  1762—67. 

13,  17.  Londemann.  >Hvergang  han  kom  frem  beundrede  man 
ham.  Han  var  altid  ny  og  for  Kunstdommeren  altid  ubegribelig,  da  det 
var  bekiendt,  at  han  aldrig  læste  om  sin  Kunst,  eller  studerte  den.  Na- 
turen var  hans  Læremester  ....  at  besmøre  sit  Ansigt  med  Farver,  var 
langt  fra  ham.«  (Schwarz,  Lomme-Bog  1784,  158.).  —  Ud  over  Straffe- 
brevet  som  Overskou  meddeler  (II,  134),  kender  vi  kun  lidt  til  Holbergs 
personlige  Forhold  til  Skuespillerne.  Han  havde  i  Begyndelsen  »haft 
at  bestille  med  Skuepladsens  Istandsættelse ,  men  strax  derpaa  overladt 
Directionen  til  andre.«  (Epistolæ  CDXLVII).  Med  et  moderne  Udtryk 
var  han  Scenens  litterære  Konsulent,  han  havde  lovet  at  gennemse 
Stykker  og  »at  dømme  om  deres  Capacitet  som  antoges  til  at  agere,  men 
selv  kom  han  der  kun  ganske  sielden«.  (Jvfr.  Martensen:  »Om  Holberg 
og  den  gjenoprettede  Skueplads«,  Museum  I.  1894,  23,  hvortil  kan  til- 
føjes at  Holberg  1752,  ^^/a,  modtog  et  Eksemplar  af  Calderon:  »Livet  en 
Drøm«  til  at  conferere  efter).  Leder  var  han  kun  nogle  Maaneder  i 
Efteraaret  1752,  medens  Overpræsident  Frederik  Otto  Rappe  (1679 — 
1758,  Overdirektør  1751 — 54)  var  paa  Rejse  i  Norge.  Overskou  beretter 
at  Holberg  »tog  Lejligheden  iagt«  (II  129)  og  lod  udbetale  Ducører  for  at 
forbedre  Skuespillernes  Kaar,  men  fejlagtigt  tilføjer  han,  at  Holberg  kun 
for  Londemanns  Vedkommende  vilde  udstede  skriftlig  Ordre;  man  aner 
derigennem  et  særligt  Hensyn  mod  Henriks  ypperlige  Fremstiller.  Men 
nedenstaaende  Rekvisition  udviser  tværtimod  at  Holberg  gik  udenom 
Personalets  urolige  Hoveder,  Londemann  og  Rose: 

Hr.  Holm  er  saa  god  efter  aftale  at  give  det  tillægg  til  de  tvende 
acteurs  Clementin  og  Hortulan  item  til  Mad.  Lincktw^eed  saaledes  at 
hver  af  de  tvende  faaer  denne  første  halve  termin  15  Rdl.  og  Cle- 
mentin 20  og  den  anden  halve  termin  til  Paasche  1753. 

L.  Holberg. 

»Hr.  Holm«  var  Brygger  Peder  Sønnichsen  Holm,  Kasse-Direktør 
1751 ---55.  —  1752,  ^Vio,  kvitterer  Skuespillerne  for  den  første  Rate  af 
Beløbet.     I  Hovedbogen  staar  det  opført  som  udbetalt    »for  viist  Flittig- 

hed.«  Men  ved  Regnskabets  Slutning  gøres  den  Bemærkning,  at  for 
Fremtiden  bør  skriftlig  Ordre  fra  selve  Overdirektøren  fremlægges,  inden 
saadanne  Udbetalinger  finder  Sted.  Man  kan  deraf  slutte,  at  Holbergs 
Forstaaelse  af  Skuespillernes  Trang  ikke  har  behaget  Overdirektøren.  Da 
Londemann  hørte  om  den  Sølvstrøm,  der  havde  delt  sig  mellem  hans 
Kammerater,  indsendte  han  den  meddelte  Ansøgning,  hvorpaa  Rappe  re- 
solverede, at  Londemann  —  uden  Conceqvence  for  andre  —  skulde  have 
50  Rdl.  til  en  Klædning,  >i  henseende  til  den  fornøyelse  han  paa 
Theatrum  tilbringer  Publicum,  hvorpaa  han  meere  og  meere  bør  beflitte 
sig«.  —  1749,  ^Vio,  blev  han  paa  kgl.  Dispensation  uden  foregaaende  Tro- 
lovelse og  Lysning  viet  i  Citadelskirken  til  Rendte  Marie  Møller,  mod 
Caution  af  Medlem  af  Dir.,  Raadmand  Søren  Jørgensen  og  Rrudens  Stif- 
Fader  Hans  Mortensen,  Spise  Mester  paa  Citadellet.  1750,  ^Vio,  bares  det 
første  af  Londemanns  8  Børn,  Sofie  Marie,  over  Daaben  af  Vinhandler 
Pilloys  Kone,  medens  Søren  Jørgensen  og  Politimester  Horn  var  ind- 
skrevne som  Faddere.  Familien  boede  da  i  Dybensgade.  Da  det  fjerde 
Barn,  Cathrine  Elisabeth,  i  1755  blev  døbt  i  Garnisonskirken,  var  Ge- 
heimeraaderne  Korff  og  v.  d.  Luhe,  Grev  Laurvig  ved  Søe-Etaten  og  Fru 
Desmerciéres  Faddere. —  »Student« Londemann  døde  1773,  Vs  (Adresseav.), 
»intet  Mindesmærke  prydede  hans  Grav.«  (Schwarz,  Lomme-Bog,  1784). 
Paa  Gaderne  blev  solgt  en  >Ode  til  Æreminde  over  Acteur  Londemann.« 
(Bibi.  Dan.  III,  1269).  Ved  Skifteforretningen  >i  hans  til  Leye  havende 
Værelser  i  Urtekræmmer  Meylings  Gaard  Nr.  160  Hj.  af  Regne-Gaden  og 
GI.  Myndt,  var  Enken  og  hendes  Broder,  Obermester  paa  China,  Svend 
Møller,  samt  hendes  5  Børn  tilstede :  Sophie  Marie,  22  Aar,  Laurits  (Lars) 
Peter,  18  Aar,  Cathrine  Elisabeth,  17  Aar,  Andreas  Christian,  11  Aar,  og 
Frederik,  5  Aar.«  Efter  Vurderingen  af  Hjemmets  gode  Beholdning  af 
Tin,  Kobber  og  Messinggenstande  samt  Linned  og  Sengeklæder  nævnes 
bl.  a. :  2  Speile  i  brune  Rammer  med  forgl.  Zirather  og  Lyse-Arme,  1 
blaat  Mah.  Skatol  med  Skab,  1  Thebord  og  en  Reol  —  L.  fik  1767  Hol- 
bergs Komedier  som  Gave  fra  Dir.  —  1  Skrive-Pult,  22  adsk.  Skilderier, 
1  Stue-Uhr  i  Fout.,  6  Guld-Læders-Stoele,  1  Himmel-Seng  med  grønt  og 
hvidt  ulden  Omhæng«.  Af  Klæder  ejede  Londemann:  »1  røed  Kiole  og 
Vest,  1  hvid  Klædes-Vest  og  1  Par  Manschiesters-Buxer,  2  Par  Silke- 
Strømper,  1  Hatt  med  en  liden  Galon.«  (Forsegl.  Prot.,  Landsark.).  — 
Enken,  som  fik  100  Rdl.  aarlig  Pension,  døde  1775,  Vt,  i  Mad.  Graaes 
Huus  210  i  Gotersgade.  Boet  blev  da  vurderet  til  197  Rdl.  (Persh.  Tidsskr. 
V,  VI,  45).  —  1795,  'Vil,  ansøger  Sønnen  Frederik,  født  1768,  som  havde 
taget  Navigations  Eksamen  og  senere  var  bleven  Volontær  i  det  Kgl. 
Rentekammer,  om  at  blive  ansat  ved  Skuepladsen:  «Min  Faders  Løn,  som 
var  300  Rdl.  aarlig,  satte  ham  ude  af  Stand  til  at  efterlade  sine  Børn 
andet  end  Haabet.  En  liden  Arvepart  og  Hendes  Naade  Fru  Geheime- 
raadinde  Numsens  Understøttelse  befordrede  min  Opdragelse  i  en  af 
Stadens  Real  Skoler  ....  Vel  veed  ieg,  at  der  hos  en  god  Skuespiller  ud- 
fordres saavel  indvortes  og  udvortes  Talenter,  men  er  overbeviist  om,  at 
de  indvortes  udgiøre  Hovedsagen,  og  at,  naar  undtages  Cavalier  og  Elsker- 

Faget,  den  udvortes  Anseelse,  naar  Personen  forresten  ikke  er  en  Krøbling 
paa  nogen  Lem,  bidrager  lidet  eller  intet  til  hans  Lykke  hos  Publicum ; 
især  maa  dette  gielde  om  (^laracther-Rollerne,  jeg  maa  anføre  til  Exempel 
en  Kiemp,  Lindgreen  og  min  egen  Fader.  Min  Figur  er  som  disses  og 
Caracther  Roller  det  Fag  jeg  ønskede  at  spille  ....  —  Søren  Londemann 
opnaaede  ikke  at  blive  ansat. 

14,  17.  Nu  har  jeg  længe  nok  fornøyed  Publicum.  L.,  som 
i  Sommeren  1757  besøgte  sin  gamle  Fader,  Sognepræst  Laurids  Gertsen  L., 
i  Jylland,  stræbte  Aaret  efter  at  komme  bort  fra  Theatret,  idet  han 
søgte  om  at  blive  Færgemand  ved  Vordingborg  eller  Consumptionsskriver 
ved  Kbhvs.  Toldkammer.  (Rentekam.  Resolutionsprot.  1758).  v.  d.  Luhe  an- 
befalede ham  »i  henseende  til  bands  Flittighed  og  skikkelige  Opførsel«. 
—  1763  beder  han  Dir.  »om  nogen  Person  meldte  sig  til  hans  Role 
[Henrik]  som  han  nu  er  tæmmelig  gammel  til,  om  saadan  Person  da  ikke 
maatte  giøre  Prøve.«  1765  søgte  han  Posten  som  Strømsinspektør  ved 
Fredericia;  han  beretter,  at  hans  Hørelse  er  saaledes  svækket,  at  han 
næppe  herefter  skal  kunne  blive  i  Stand  til  at  forrette  sine  Partier  ved 
Theatret.  (Bobé,  Reventlowske  Pap.  VH,  462.)  —  I  Fortalen  til  L  C.  Brandis 
Komedie  »Troe  ingen  for  vel«  (Kbhvn.  1771),  hvis  Oversættelse  L.  kalder 
»sit  ringe  Forsøg«,  har  den  store  Komiker  meddelt  sit  »Theatralske  Te- 
stamente« ,  da  han  mærker,  »at  aftagende  Helbred  fører  ham  uformerkt 
til  den  Femte  og  sidste  Aet  og  Knudens  Opløsning  i  hans  Livs-Gomoedie«. 
Om  L.s  Eftermæle  skriver  H.  Steffens  (Hvad  jeg  oplevede  I,  70): 
»Navnene  Glementin,  Hortulan  og  Londemann  bleve  endnu  [omkring 
1792]  bestandigt  ærede.  Den  Sidste  især,  der  just  spillede  de  dristigste 
komiske  Henrikroller  med  en  beundringsværdig  Virtuositet,  blev  afskildret 
som  en  alvorlig,  stræng  sædelig,  melancholsk  Mand,  der  var  inderlig 
overtydet  om  sine  Fremstillingers  moralske  Nytte,  og  som  det  var  magt- 
paaliggende  ogsaa  at  bibringe  Andre  sin  Overbevisning.« 

Et  nært  Familieforhold  mellem  L.  og  Statsminister  M.  G.  Rosencrone 
døbt  Londemann,  som  omtales  i  ReventloM^ske  Pap.  Il,  229,  og  i  C.  B.  Re- 
ventlow, En  dansk  Statsmands  Hjem  I,  158,  anser  Udgiveren  for  at  være 
absolut  upaaviseligt.     (Jvfr.  Lengnick  Genealogier  II,  3). 

15,  18.  Rasmus  Henrichsen  Soelberg,  Figurant,  Balletregissør, 
død  1777,  45  Aar  gi.  —  15,  31.  liden  Carolina:  Caroline  Walter.  — 
16,  1.  dend  Forestaaende  Virkelige.  Hermed  menes  Kirsten  Piils 
Kilde  (Werlauff,  Antegnelser,  310).  1750  blev  et  Kar  »tre  Gange  pumpet 
fuldt  af  Vand  for  at  Kilden  i  Kilde-Reysen  kand  springe.«  —  17,  19. 
Forandringen.  1770, 'V4,  ophørte  Theatret  at  sortere  under  Magistraten, 
henlagdes  under  det  Kgl.  Particulairkammer  og  fik  Navnet:  Den  Kgl. 
danskeSkueplads.  — Londemann  fik  efter  denne  Ansøgning  30  Rdl.  i  Douceur, 
18,  7.  min  Fordeel.  I  Adresseav.  1771,  Nr.  53  foreslog  »nogle 
Elskere  af  den  danske  Skueplads  at  belønne  de  spillende  Personer,  som 
særdeles  udmærkede  sig  i  at  spille  deres  Rolle  vel  —  Jfr.  Caroline  Halle 
og  Hrr.  Londemann  —  ved  at  levere  tilligemed  sit  Navn  de  Penge  til 
Casserer  Søeborg,  som  man  vilde  unde  disse  Personer,  hvilke  Penge  siden 

enten  kunde  opkastes  paa  Theatret  eller  tilstilles  bemeldte  Personer  i 
deres  Huuse.«  —  I  Nr.  56  protesterede  Caroline  Walter  ogsaa  mod  Tanken  : 
»Forslaget  er  mig  gandske  uvedkommende  og  jeg  tør  sige  fornermelig«. 

18,  17.  Jens  Musted  fik  Gage  fra  Marts  1753.  Han  var  en  nyttig 
Sanger  og  Skuespiller,  særlig  »i  den  saakaldte  petit  maitre  eller  Sprader 
Rolle«.  (Rosenstand,  Krit.  Efterr.  89).  1769,  Febr.  tilstod  Dir.  ham  en 
FL  Rhinsk- Vin,  fordi  han  >i  disse  Tider  reciterer  Prologus«.  Han  var 
gift  med  Anne  Margrethe  Aarup,  som  døde  1775,  44  Aar  gi.  (St.  Nikolai 
Kirkeb.).  1798,  ^Ve,  var  der  Skifteforretning  >hos  den  i  denne  Eftermid- 
dag ved  Døden  afg.  Kammersanger  Jens  Musted  i  Huuset  Nr.  10  paa 
St.  Kiøbmagergade,  hvorved  Døttrene  Frederikke  Juliane,  40  Aar,  Christiane 
36,  og  Caroline,  28  Aar,  vare  tilstæde;  de  meddelte  at  en  Søster,  Anne 
Helene,  var  gift  med  Præsten  Christian  Magnus  Horn  i  Horsens,  en  anden, 
Mariane,  var  i  Ægteskab  med  Packhuus  -  Forvalter  ved  det  Asiatiske 
Compagnie  P.  O.  Rerthelsen«  (Skifteprot.  Landsark.).  De  ugifte  Døtre  fik 
> efter  den  Godhed  som  sædvanligen  er  bleven  vist  ved  Theatrets  Perso- 
ners Dødsfald*   50  Rdl.  af  Dir.  til  Begravelsen. 

18,  19.  Matthias  Saxtorp h,  1740—1800,  den  bekendte  Læge.  Han 
var  Stormester  i  et  »Kæde-Selskab«. 

19,  9.  Pri  ntzlau,  C.  L.,  Student,  medvirkede  i  Aabningsforestillingen, 
men  var  »formedelst  hånds  Udtale  ikke  velskikket  til  at  være  Acteur«. 
(Rentek.  Resolutionsprot.  1758.).  Han  blev  Regissør  og  senere  Garderobe- 
forvalter,  fik  Afsked  1780  med  250  Rdl.  Pension.  1758  søgte  han  Færge- 
mands-Tjenesten ved  Vordingborg,  1765  den  samme  Tjeneste  ved  Holbæk; 
1771,  ^Vt,  bad  han  Struensee  om  at  blive  Overgraver  ved  Trinitatis  Kirke. 
(Ansøgninger,  fundne  hos  Str.,  Rigsark.).  Han  døde  1802,  V4,  87  Aar  gi. 
Med  ham  forsvandt  den  sidste  af  det  Personale,  som  grundlagde  Værket 
under  Holbergs  Øjne.  P.s  Kone  hed  Mette  Marie  Richter;  hun  døde 
1763;  deres  Søn  Justitsraad  Frederik  Christian  P.,  1752—1826,  blev 
Theatrets  Hovedkasserer  og  Bogholder,  en  Stilling,  som  hans  Søn,  Kam- 
merraad  Frederik  Christian  P. ,  1787 — 1832,  overtog.  Ved  sidstnævntes 
Død  blev  Embedet  givet  til  hans  Broder  Ferdinand  Anton  P.,  som  i  1835 
blev  straffet  for  Bedrageri  og  Falsk.     (Jvfr.  Overskou  V,  237.). 

19,  30.  Jens  Severin  Wartberg,  1697 — 1749,  Generalprokurør, 
Medlem  af  Theatrets  første  Direktion.  — »  20,  2.  Jacob  Benz on,  1688 — 
1775,  Statholder  i  Norge,  Medlem  af  Dir.  1750—51.  —  Gert  Hacksen, 
Theatrets  første  Sufflør,  som  i  dets  andet  Aar  rejste  til  Vestindien. 
(Aumont,  Den  danske  Skueplads;  Politiken,  Dec.  1898). 

21,  1.  Rose.  Ved  Frederik  V's  Død,  i  Theatrets  fattigste  Periode, 
gjorde  Rose  og  Hortulan  et  forgæves  Forsøg  paa  at  blive  Kongl.  Acteurs: 
»de  beklage  deres  haarde  Skiæbne  og  kummerlige  Kaar  paa  hele  Trouppens 
Vegne,  idet  dem  ere  tilsagte  ingen  Gage  at  kunde  nyde;  de  bede,  om 
Danske  Skuespil  ydermere  skal  tillades,  at  de  maae  forhielpes  til  Sicker- 
hed  for  deres  Gage  for  fremtiden  og  forundes  Navn  af  Kongl.  Danske 
Acteurer,  eller  og,  i  vidrig  Fald,  at  de  maae  trøstes  ved  en  liden  Pension.« 
Cancelli  Collegiet  resolverede  1766,  ''Vi :  »Herved  er  intet  at  giøre.«  —  Blandt 

Theatrets  tidligste  Kunstnere  er  Rose  den,  om  hvis  Liv  og  Kunst  Efter- 
tiden ved  m  st.  >  Foruden  et  smukt  Legeme  har  Naturen  givet  ham 
Øine  som  selv  taler  og  den  behageligste  Stemme.«  (Dram.  Journ.  I.  16. 
Jvfr.  Krit.  Efterr.  56.  Rahbeks  Erindringer  I.  II.  Joh.  Ewald,  Saml.  Skr.  VI, 
32;  Schwarz,  Lommebog  1785).  Sidstnævnte  Sted  siges  uden  Tvivl  fejl- 
agtigt at  >Holberg  yndede  Rose»;  han  har  selv  i  Brevet  til  Skuespillerne 
betegnet  Roses  Ungdomsliv  »som  en  Kiede  af  Uordentligheder«.  1786, 
Vn,  skrev  Schwarz  til  Dir.:  »Enhver  veed  hvor  faae  Rose  underviste, 
den  eneste  jeg  mindes  var  Herr  Rosing;  Directionen  vil  ogsaa  kunne 
indsee,  hvor  umuligt  det  var  mig  i  mit  Fag  at  danne  mig  efter  Rose, 
dertil  veed  enhver  hvor  svulstig  og  opblæst  han  var  i  sin  Ungdom;  dog 
siger  jeg  ikke  dette  til  hans  Vanære;  thi  i  de  sidste  6  Aar  viste  han, 
hvor  uforlignelig  han  var.«  Biskop  Mynster  havde  som  gammel  Mand 
»ikke  glemt  den  simple  Værdighed  der  var  i  Roses  Spil.«  (Meddelelser 
om  mit  Levnet,  31).  —  Rose  blev  1746,  ^/s,  viet  til  Giertrud  Christens- 
datter,  kaldet  Lemvig,  »en  indtændt,  arrig  Aand«  (C.  D.  Biehl,  Breve,  113.). 
Ægteskabet  var  ikke  lykkeligt;  1775,  Vio,  blev  hun  begravet  paa  Nikolai 
Kirkegaard,  53  Aar  gi.  (Kirkebog.).  I  Extraskatten  1762  staar  hun  ikke 
opført  som  boende  sammen  med  Manden  og  Datteren,  Mette  Marie,  paa 
St.  Kiøbmagergade  251.  —  Om  Børtførelseshistorien  jvfr.  C.D.Biehls  første 
Haands  Fremstilling  med  Noter  af  Louis  Bobé  (Interiører  fra  Fr.  V«  Hof, 
83 — 114;  endvidere  Bibi.  der  schonen  Wissensch.  XII,  355;  Persh. 
Tidsskr.  5.  R.,  IV,  56;  Knud  Bokkenheusers  Meddelelse  om  Jomfru  Roses 
Frugtsommelighed  (Kgl.  Maj.  Acteurs,  12)  er  uden  Hjemmel).  Hun  døde  som 
Enke  efter  Kammermusikus  Schiorring  1819,  ^^'/s,  74  Aar  gi    (Adresseav.). 

—  Det  gengivne  Ungdomsportræt  af  Faderen  blev  af  hendes  Arvinger 
skænket  til  det  Kgl.  Theaters  Foyer.  Forfatteren  Peder  Hjort  var  hendes 
Dattersøn.    Jvfr.  Et  Tilbageblik  i  Anledning  afP,  H.s  Fødsel.    Kbhvn.  1893. 

21,  3.  Christian  Conrad  Greve  Danneskjold-Laurvigen, 
1723 — 83,  Admiral.  Hans  glimrende  Løbebane  var  ikke  fortjent,  og  han 
efterlod  sig  et  Eftermæle  som  en   udsvævende  Person   og  slet  Husholder. 

—  21,9.  SenecaOtto  Falkenskiold,  1737— 1820,  General.  Hans  »Gamle 
Erindringer«  udkom  paa  Dansk  1847.  —  22,  32.  Jean  Marechals 
Traktørsted  laa  paa  Hj.  af  Vingaardsstræde  og  Laxegade  (Reverentsgade). 
Jvfr,  C.Bruun:  Kjøbcnhavn  III,  633.  —  22,  33.  sidste  Comedie.  Den 
Aften  opførtes  »Det  tredobbelte  Giftermaal«,  hvori  Rose  spillede  Leonard, 
et  Dansedivertissement,  og  »Vulcani  Kiæp« ,  hvori  Jomfru  Rose  spillede 
Belise,  et  lærd  Fruentimmer.  —  Prof.  I.  C.  Kali  skriver  i  Efterskriften  til 
et,  Kbhfn  16  Martii  1765  dateret  Brev  i  Udgiverens  Eje:  »Jeg  kand  ikke 
undlade  at  melde  Dig  noget  Nyt,  som  har  sadt  hele  Byen  i  Bevægelse: 
Actricen  Jomfru  Rose  er  i  Mandags  Aftes  bleven  bortført  fra  Comedie 
Huset  og  holdes  skiult  her  i  Byen;  hendes  Fader  er  hårdt  ad  rasende 
derover  og  giør  sig  al  Umage  for  at  faae  Spor  paa  hende  saavelsom  paa 
hånds  Kone,  som  har  været  Medvider  deri,  for  at  sette  dem  begge  i 
Tugthuset;  dog  vil  det  vel  neppe  gaae  ham  an,  efterdi  hun  er  i  alt  for 
mægtige  Hænder.    Der  blev  sendt  Mf-  Rose  een  Billet,  af  Indhold,  at  band 

skulde  ikke  være  bekymret  over  hånds  Datters  Udeblivelse;  ved  Læs- 
ningen fik  hånd  et  stærkt  Slag,  som  adskillige  Gange  siden  skal  være 
overfaldet  ham.  Hånd  ynkes  af  alle,  da  hånd  altid  har  søgt  at  bevare 
hende  for  de  Farer,  hendes  Stand  førte  med  sig.«  —  23,  1.  Simon 
Hooglant,  1712—89,  var  ligesom  Ole  Stephensen,  1714—91,  paa  den 
Tid  Kommandørkaptainer;  de  døde  begge  som  Viceadmiraler. 

25,  29.  disse  Blade.  Paa  Opfordringen  svarede  Rosenstand-Goiske, 
at  saalænge  Rose  ikke  offentlig  beviste  sin  Paastand  om  Journalens 
Partiskhed,  betragtede  han  Beskyldningen  med  ligegyldige  Øjne;  >men  vi 
holde  meget  af,  at  han  heller  vil  anvende  Tiden  paa  sine  Roller,  end 
paa  unødvendige  Pennekrige«.     (Dram.  Journ.  I,  127.). 

26,  30.  mit  Omdømme.  Angaaende  Rose  som  Instruktør  jvfr. 
Brevet  fra  Schwarz  Side  181.  —  1781,  ^^/n,  skrev  Rose  i  Theatrets  Jour- 
nal om  Opførelsen  af  Melampe:  »Stykket  blev  ordenlig  og  vel  spillet.« 
Nedenunder  har  Warnstedt  tilføjet:  »Melampe  blev  i  al  Betragtning 
jammerlig  spilt,  og  synes  mig  at  Skuespillerne  burde  blues  over  saaledes 
at  have  mishandlet  et  af  den  store  Holbergs  heste  Stykker.  Dette  læses 
af  Hr.  Rose. c     (Teatret  IX,  120.). 

27,  2.  Skygge- Samling,  d.  v.  s.  Silhouet-Samling.  —  Af  en  Med- 
delelse fra  Rose  til  Rahbek  dat.  1782,  ^8/5,  (Kgl.  Bibi.)  ses  det,  at  Rahbek 
laante  Eriksens  Portræt  forestillende  Rose  til  Gengivelse  i  »Breve  fra  en 
gammel  Skuespiller«  af  Rose  selv;  senere  kom  Billedet  i  Michael  Rosings 
Eje  og  forsvandt  derpaa  i  mange  Aar  indtil  Hr.  Bibliothekar  A.  G.  Larsen 
tilfældigvis  fandt  det  i  en  gammel  Kommode,  som  havde  tilhørt  Rosings 
Dattersøn,  Michael  Wiehe. 

27,  20.  Mad.  Rose.  I  Fortalen  til  »Galiste«,  Tragoedie  i  fem 
Akter  oversat  af  C.  D.  Biehl,  Kbhvn.  1765,  skriver  Oversætterindens  Ven- 
inde Jomfru  Bøttger:  »Den  Egenkiærlighed,  som  behersker  os  Mennesker, 
den  Drift,  som  findes  hos  os  til  at  befordre  vores  mueligste  Fuldkommen- 
hed, besidder  jeg  i  den  Grad,  at  jeg  i  mine  theatralske  Handlinger  stræber 
at  bringe  det  saavidt  jeg  kand.«  Men  ligesom  det  ikke  var  en  indre  Drift 
der  havde  ført  hende  til  Scenen,  saaledes  var  det  heller  ikke  et  stærkt 
indre  Liv,  der  yttrede  sig  i  hendes  Fremstillinger.  Rosenstand-Goiske  taler 
om  hendes  »iiskolde,  slæbende  Declamation  og  unaturlige  Bevægelser.  (Dram. 
Journ.  I.  Jvfr.  Krit.  Efterr.  71).  Hun  var  Theatrets  første  Primadonna 
i  ydre  Forstand  og  opnaaede  som  saadan  Eneværelse  og  Enepaaklæder- 
ske.  Penge  til  Vogn  og  Læge,  da  hun  ofte  blev  »heftig  febricitant«.  I 
Nikolai  Kirke  blev  hun  1779,  ^Vt,  41  Aar  gi.,  viet  til  den  56aarige  Rose 
(Copulationsprot.,  Raadhusark.).  Trods  gode  Indtægter  var  Parret  stadig  i 
Pengeforlegenhed;  efter  Mandens  Død  skriver  Warnstedt  »at  Mad.  Rose 
er  saa  aldeles  fordybet  i  Gield  at  man  vel  ikke  længe  kan  gøre  Regning 
paa  hendes  Tieneste«.  Hendes  Hjem  i  St.  Kongensgade  Nr.  29  var  dog 
ingenlunde  fattigt  ved  hendes  Død  1793,  ^^2 ;  »paa  Sablen  fandtes  bl.  a. 
90  Kobberstykker  under  Glas,  2  Spejle  i  forgyldt  Ramme,  Silkegardiner, 
Fr.  Vs  Portræt,  6  Stole  med  gult  Damaskbetræk;  i  Dagligstuen,  foruden 
70  Kobberstykker  og  10  Malerier,  en  Topseng  med  rudret  Omhæng  og  en 

Bogreol  med  tærnede  Gardiner«  (Forseglingsprot. ,  Landsark.).  Theater- 
kassen  betalte  Begravelsen: 

En  stor  riflet  og  med  Zirather  vel  bearbeidet  Liigkiste  13  Rdl.  *  ^  >  ^ 
Douceur  til  Snedkersvendene,    som   bragte  samme,   og 

som  tillige   med   megen  Besværlighed   maatte  ned- 

bære  Liiget  fra  3^'«  Etage  i  Værtens  Stue 1  -  l-»- 

16  Alen  fint  Kattun  til  Liigets  Klædning 5  -  2->- 

1  Alen  klart  fiin  Netteldug  til  et  Ansigt-Klæde »  -  4-8- 

2  Alen  Kræpflor  til  en  Dormeuse  og  1  Alen  Merlin ...  1  -  3    -    »    - 

Et  par  store  hviide  Fruentimmer-Handsker >  -  2-12- 

For  at  klæde  Liiget,    betalt  til   en  Jomfru  som  derved 

i  2de  Dage  maatte  have  Uleylighed,  saa  som  Liiget 
ikke  kunde  imodtages  i  den  underste  Etage,  følge- 
lig ikke  før  kuode  klædes 4      -      >->. 

Ligeledes  til  en  Kone  som  ved  denne  besværlige  og 
uangeneme  Forretning,  begge  Dagene  derved  gik 
til  Haande 2      -      »    -    *    - 

Til  Lysning,  Knappenaaler,  Bendler,  samt  til  Veder- 
qvægelse  'ved  Liigets  Klædning,  og  videre  til  Skjænk 
for  Kudsken  og  Tieneren  ved  Liig-Begjængelsen 
etc.  leveret  den  Afdødes  tilstædeværende  Søster, 
Madam  Dahl 5      -      >    -    >    - 

For  7  Hyre-Vogne  til  Liigfølget  og  en  do.  til  Bede- 
manden         5      -      2    -    >- 

Til  Organisten  ved  Nicolay-Kirke   for  at  accompagnere 

Sangen  i  Kirken  og  til  Bælgetræderen 2     •       1-8- 

j:  Sangen  blev  iliigemaade  geleydet  med  Basuner  fra 
Orgelet,  men  Hr.  Stads-Musikus  Jacobsen  imodtog 
ingen  Betaling  for  denne  Tjeneste  :| 

Leyet  Sørge-Gardiner  til  den  Afdødes  Værelser 1      -      3-»- 

Fremdeles  smaae  Udgivter 1      -      3    -    »    - 

Jorden  paa  St.  Nicolay  Kirkegaard,  Liigvognen,  Liig- 
bærerne,  Præsternes  Salarium  etc.  efter  Hof-Bede- 
mand Petersens  qvitteredc  Regning 53      -      1    -    »    - 

Efter  hendes  Død  anlagde  Svogeren,  Skriverkarl  Johan  Herman  Dahl 
Sag  imod  Direktionen  for  et  Beløb  af  388  Rdl.,  Penge,  som  var  med- 
gaaede  til  Mad.  Roses  og  hendes  Piges  Underhold  i  de  sidste  Aar.  Han 
paastod,  at  Theaterchefen  Grev  Ahlefeldt  >havde  sultet  hende  ihiel«  ved 
at  fradrage  for  meget  af  hendes  Gage.  —  Under  Portrættet  i  Schwartz' 
Lommebog  1785  staar  Charlotte  Amalie,  hvilket  Fornavn  er  gaaet  over 
i  Brickas  Leksikon;  men  da  hun  i  1760  som  boende  hos  sin  Fader,  for- 
hen Guldsmed,  i  lille  Kongensgade,  sammen  med  Als  og  Clementin 
stod  Fadder  i  Nikolai  Kirke  til  Portner  Svend  Andersens  Datter,  den 
senere  Skuespillerinde  Mette  Marie  Astrup,-  kaldes  hun  i  Kirkebogen 
Elisabeth  Caroline  Amalie;  disse  Fornavne  nævnes  baade  af  Skifte- 
retten og  i  BegravelsesprotokoUen  (Landsark.). 

28,31.  Kammerherreinde  Warnstedt.  H.  V.  v.  W.  ægtede  1780, 
Vio,  Dorothea  Louise  v.  Berger,  1755 — 88,  Datter  af  Livlægen  Johan  Just 
V.  B.  —  29, 18.  PfuU  fød  Castenschiol.  Margrethe  Vilhelmine  v.  Pfuehl 
født  Castenschiold,  1745 — 1812,  var  Enke  efter  Assessor  i  Hofretten  E.  S. 
V.  Pfuehl. 

15 

29,  25.  Frie  Co medie.  Om  denne  Benefice,  hvor  Caroline  Walter 
var  tilstede,  jvfr.  Rahbeks  Erindringer  IV,  119,  og  Fortalen  til  P.  A.  Hei- 
berg, Hofsorgen. 

30,  1.  Caroline  Walter.  Om  dette  vort  Theaters  første  kvinde- 
lige Geni  staar  der  en  egen  Nimbus,  ikke  blot  paa  Grund  af  hendes 
Evner,  men  tillige  ved  det  romantiske  Skær,  som  er  udbredt  over  hendes 
Liv.  I  Bilag  til  Regnskabet  1764  ses,  at  den  lille  antagne  Figurantinde 
Caroline  Halle  »som  i  forrige  Vinter  ikke  fik  nogen  Slags  Betaling,  gives 
i  denne  10  Rdl.  til  en  Klædning«.  Aaret  efter  fik  hun  en  brugt,  gul 
Polonaise  med  hvid  Multon  under  >for  Kulden  at  afværge  paa  Repeti- 
tionerne, samt  et  Par  Jyde  Strømper«.  I  1767  havde  hun  1  Rdl.  om  Ugen 
og  2  Mark  for  hver  Gang  hun  medvirkede  i  >Den  Stundesløse«  (Kvit.  af 
1766,  ^^/lo)..  Om  hendes  Familieomstændigheder  og  Ungdomsforhold  til 
Skuespilleren  Holberg  giver  H.  Weitemeyers  fortjenstfulde  Afhandling  nye 
Oplysninger.  (Hist.  Medd.  om  Kbhvn. ,  II,  148).  Jvfr.  Noterne  til  Lind- 
greens Breve.  —  Den  meddelte  Klage  til  Dir.  over  Mad.  Hallensen  har 
Rahbek  kendt;  han  ser  i  den  »et  Bevis  paa  de  Forfølgelser  og  Under- 
trykkelser, som  et  fremspirende  Genie  saa  sikkert  kan  vente  sig  af  ældres 
skinsyge  Hovmod«  (Lommebog  f.  Skuespilyndere  1788,  256.);  iøvrigt  skriver 
han  feilagtig  at  Klagen  er  egenhændig. 

30,  14.  min  Lycke  ved  Theatret.  Jfr.  Bøttger  fik  1770,  Marts, 
50  Rdl.  >fordi  hun  med  Fliid  underviiser  de  nye  Elever«. 

31,  12.  et  Skridt  frae  min  Side.  Natten  mellem  28  og  29  April 
1780  flygtede  som  bekendt  Caroline  Walter  fra  København;  i  Gøteborg 
blev  hun  viet  til  Violinvirtuosen  Muller  og  rejste  derpaa  sammen  med 
ham  videre  til  Stockholm,  ved  hvis  Opera  de  begge  i  Juni  1780  blev 
engagerede.  Som  Aarsag  til,  at  de  atter  7  Februar  1782  forlod  Stockholm 
nævnes  økonomiske  Vanskeligheder,  men  Fersen  anfører  >att  Konungen 
visat  Fru  Muller  en  skymfanda  strånghet  med  anledning  af  några  miss- 
hålligheter,  som  uppstått  melian  henne  och  hofpagerne  rorande  en  plats 
på  fransyska  Komedien.«  (Hist.  Skrift.  V,  73.).  Paa  Vejen  til  en  Kon- 
certtournée  i  Tyskland  og  England  opholdt  hun  sig  i  April  1782  i  Kri- 
stiania  (jvfr.  Huitfeldt,  Christiania  Theaterhist.,  109),  hvorfra  hun  indgav 
den  meddelte  Ansøgning,  hvorpaa  Kongen  1782,  ^°/4,  resolverede:  »Der- 
som C.  F.  Muller,  født  Halle,  skulde  som  Vor  fødte  Undersaat  behøve  en- 
gang i  Norge  eller  Holsten  at  leve  og  der  roligen  at  ville  ende  sine  Dage, 
da  maa  hun  med  sin  Mand  der  vente  sig  al  naadig  kongelig  Beskyttelse.« 
Gennem  Sverrigs  Gesandt  i  London  lykkedes  det  Aaret  efter  atter  at 
knytte  det  attende  Aarhundredes  Jenny  Lind  til  Gustav  d.  III's  Theater. 
(Svensk  Biograph.  Lex.,  Ny  Foljd.,  VII,  201.). 

32,  11.  en  pærmission.  Rahbek  henlægger  dette  Brev  til  c.  1822, 
medens  Mad.  Rosing  og  Jfr.  Astrup  endnu  virkede  ved  Theatret.  (Er- 
indringer, IV,  125.).  Det  er  dog  uden  Tvivl  skrevet  før  1815,  hvilket 
Aar  Caroline  W.  tog  Afsked  med  Scenen  i  Stockholm.  Ved  Drott- 
ningholm  havde  Gustav  III  foræret  hende  et  Landsted,  hvor  I.  K.  Høst 
i    1798    besøgte    hende:    >hun    modtog    mig  huldt,    men    bad    mig    ikke 

tale  paa  Dansk  for  at  hun  ej  skulde  forledes  til  at  Danske  paa  Skue- 
pladsen. P^ndnu  samme  Aften  saae  og  beundrede  jeg  hende,  den  i  sit 
fem  og  fyrretyvende  Aar  næsten  ungdommelig  skiønrfe  .  .  .  .<  (Erin- 
dringer, 51.). 

32,  24.  Ørsted.  Han  var  det  holbergske  Theaters  secundære  Ko- 
miker, en  morsom  Skuespiller,  hvem  den  Dram.  Journal  ofte  bebrejder 
en  Tilbøjelighed  til  Overdrivelser.  —  >Studios  i  Gothersgade«  Christopher  0. 
var  gift  med  Sophie  Møller  og  fik  i  Aarene  1751 — 60  2  Sønner  og  2  Døtre 


død  af  Vattersot.  Hans  Enke  søgte  forgæves  1802  om  en  Benefice;  1810, 
^Vk',  ansøger  hun  i  sit  85  Aar  om  Hielp,  >da  de  80  Rdl.  som  hun  har  i 
Pensi6n,  er  aldeles  utilstrækkelige  til  hendes  Underholdning.«  Hun  døde 
1811,  ^^4.  Christopher  0.  var  Broder  til  Brødrene  Ørsteds  Bedstefader. 
(Oehlenschlåger:  Erindringer  I,  135.).  Han  har  affattet  de  tidligste  Regie- 
regninger, som,  da  de  giver  et  paalideligt  Indtryk  afTheatrets  smaa  For- 
hold, meddeles  i  Uddrag: 

Rdl. 

For  Actricernes  Opvartning » 

Christian  for  at  brænde  Lyse-Kronerne > 

Christian  for  at  dele  Plakater  om » 

d.  8.  April  [1750]  10  Arbeydsfolk  og  9  d.,  10de,  hver   12  Sk.  2 

Høfners  og  Berlings  Aviser > 

Klister » 

En  Dreng  for  Opvartning  i  Kandestøberen > 

6  Klædninger  at  leye  til  Borgerne  i  Collegium  Politicum.  .  1 

Kandestøberens  og  hans  Drengs  Dragt  at  leye > 

En  Liverie  Kiole  at  leye  og  sye  Snore  paa s 

Piber,  Tobak,  01,  Sirup  og  Smør-Brød » 

Harpix  og  Kridt  til  Dantse  Mesteren > 

Grøn  Sæbe  at  smøre  Machinerne  med > 

En  Gaffel  af  Egetræ  til  Torden > 

Blaat  Papier  til  Skyerne » 

4  Fruentimmer  Dragter  at  leye  til  Barselstuen    1 

6  Lod  brændte  Cafe-Bønner » 

2  hviide  Voxlys  til  Barsel-Bordet 1 

Karlen  ved  Theatrum  som  Snyder  Lysene » 

Va  Pot  Blæk  og  Penne  til  »Den  Stundesløse« > 

Monsr.  Rose,  for  at  skaffe  sig  Engageanter,  Krøller,  Kaaber 

med  vildere  til  Barselkonen 1 

5  Børn  i  Jule-Stuen,  hver  1  M > 

En  Næse  til  Mad.  Lienkwitz > 

En  Kurv  til  at  samle  Lyse-Stumper  udi > 

Mons.  Rose  en  Billet  til  den  franske  Comoedie » 

Christopher  Ørsted  har  ligeledes  efterladt  en  Fortegnelse  over  det 
ældste  Theater-Inventarium,  hvori  Skuespillernes  Paaklædningsværelse 
beskrives  saaledes:  En  Vind-Ovn  med  Tromle  og  Rør,  1  Skab  i  Muren 
med  Cantor  i,  1  Bord  med  Hylder  i,  3  Knage-Rækker,  1  IldTang  og  Ild- 
Skuffe,  1  Bænk;  Damernes  Værelse  indeholdt  desforuden  1  Dragkiste  og 
1  Skærmbrædt,  men  intet  Spejl.  Først  i  1759  skriver  Als:  »For  et  Speil 
heel  Glas    i    forgyldt   Ramme   6  Rdl.;    hvilket    er    i  Actricernes   Kammer 

ophængt,    som    de    saa    høyligen  behøvede,    da   de   ere    7   Fruentimmere 
derom.« 

32,  38.  Buxer.  1756,  ^Vu,  underskrev  Skuespillerne  en  saalydende 
Kvittering:  >For  de  os  aarlig  tilstaaede  Buxer  er  os  idag  udbetalt  6  Rdl., 
hvorfor  qvitteres«,  — 

35,  1.  Arends.  En  Karakteristik  af  denne  ikke  betydelige,  men 
flittige  og  anvendte  Skuespillers  Spil  findes  i  Krit.  Efterr.  102.  —  1769,  ^s/t, 
blev  han  viet  til  Birgitte  Marie  Courteau;  1782,  ^Vio.  melder  han  Dir.,  at 
hans  Kone  er  død  Aftenen  forud;  paa  Grund  af  Mangel  paa  Penge  kan 
han  ikke  faa  hende  jordet.  Warnstedt  lod  ham  udbetale  en  Gave.  Ifølge 
Skifteprot.  (Landsark.)  havde  de  6  Børn  mellem  12  og  6  Aar,  hvis  Op- 
dragelse satte  Arends  blandt  de  Skuespillere,  som  oftest  maatte  bede  om 
Forskud,  Laan  og  Gratificationer.  1783,  ^4,  skrev  han  til  Warnstedt, 
idet  han  bad  om  at  Apotheker-Regningen  paa  den  Afdødes  Medicamenter 
maatte  blive  betalt  af  Theaterkassen ,  at  han  for  at  give  sine  Børn  en 
god  Moder  havde  ægtet  sin  salig  Kones  Søster,  Marie  Charlotte  Courteau. 
»For  at  spare  alt  lod  jeg  mig  vie  ude  hos  Doctor  Munter  paa  hans  Gaard, 
men  mistede  derved  Brudegaver  fra  endeel  Velyndere.«  —  Et  af  Børnene, 
Juliane  Wilhelmine,  døde  1789,  ^Vi,  13  Aar  gi.  —  1801,  Vio,  holdtes 
Skifteforretning  i  Møntergade  Nr.  56  efter  den  Natten  til  Dag  afdøde 
Skuespiller  Jacob  Arentz.  Det  oplystes,  at  han  i  andet  Ægteskab  kun  havde 
een  Søn,  Vilhelm  Frederik,  der  var  Volontair  i  Rentekammeret.  Boet  blev 
vurderet  til  221  Rdl.  (Skifteprot.  Landsark.,  Persh.  Tidsskr.,  5.  R.,  VI,  29.). 

35,  5.  Præses.  Frederik  Schwarz  var  Præses  for  »Det  dramatiske 
Selskab«,  hvoraf  Regissøren  Niels  Hansen,  som  har  medunderskrevet 
Brevet,  ogsaa  var  Medlem;  jvfr.  Noterne  til  Schwarz'  Breve.  —  35.  7. 
Guldberg.  Ove  Høegh-Guldberg,  1731—1808,  var  Medlem  af  Overtil- 
synskommissionen  for  Theatret  1778 — 82.  —  Eichstæd.  Statsminister 
Hans  Henrik  v.  Eickstedt,  1715 — 1801,  var  Præses  i  samme  Kommission 
1778 — 82.  —  35,  8.  Jacobi.  Højesteretsassessor  Christian  Frederik 
Jacobi,  1739—1810,  var  Medlem  af  Direktionen  1773—78  og  af  Kom- 
missionen 1778 — 84.  Ham  skyldes  de  betydningsfulde  Ord  over  Scenen: 
>Ej  blot  til  Lyst«.  —  35,  23.  Stockfleth.  Sorenskriver  Thomas  de 
Rosing  Stockfleth,  1743—1808;  i  Forsøg  til  Skiønne  Vid.  10  St.  findes 
hans  Oversættelse  af  Voltaires  Alzire.  —  36,  26.  Træschow.  Høje- 
steretssagfører Michael  Treschow,  1741  —  1810,  var  Medlem  af  Theater- 
direktionen  1776—73.  —  36,  32.  Clementins  Gage.  C.  havde  ved  sin 
Død  600  Rdl.,  Arends  Gage  var  i  1782  450  Rdl  —  37,  8.  Suhm.  Søren 
Suhm,  1742—83,  Figurant  i  Chr.  VII's  franske  Trup,  Skuespiller  1773, 
Afsked  1782.  Hans  Enke  blev  Pyntekone  ved  Theatret,  Datteren  var  Skue- 
spillerinden Elisabeth  S.,  som  døde  1801,  '^^U^.  —  'il,  36.  Hiorthøy.  Kon- 
ferensraad,  Borgmester  Morten  Hjorthøy,  1738—1815,  jvfr.  Persh.  Tidsskr. 
3.  R.,  V,  68.  —  37,  38.  von  Moltke.  Christian  Frederik  Greve  Moltke, 
1736-71,  Medlem  af  Overdirektionen  1761—70.  —  38,  8.  en  Acteur 
tilforn.  Arends  sigter  uden  Tvivl  til  Peder  Hald,  der,  da  Theatret  i 
Grønnegade    standsede,    atter   vendte    sig    til    Theologien    og    døde    som 

Præst.  Wiberg  nævner  i  Dansk  Præstehistorie  II,  8,  en  Peder  Andersen 
Hald,  1698  —  1749,  som  døde   som  Sognepræst   i  Idom,   Ringkjøbing  Amt. 

—  Om  en  anden  af  Grønnegadetheatrets  Skuespillere  har  Rose  udstedt 
følgende  udaterede  Attest:  »Lindorph,  fast  Lem  ved  Kiøbenhavns  al- 
mindelige Hospital,  har  været  Student  og  Acteur  i  Kiøbenhavn  før  Ilde- 
branden, hvilket  jeg  efter  Jomfru  Bøttgers  begiæring  herved  har  den 
Ære  at  meddele.«  (Privateje).  —  38,  25.  Braiitigam.  Pengeudlaaner 
B.  ydede  Skuespillerne  Pengehjælp  paa  Warnstedts  Kaution  med  Over- 
direktionens Fuldmagt.  (Overskou  III,  133;  421.).  —  39, 12.  blev  Student. 
I  Følge  Universitetets  Matrikel  blev  Arends  indskrevet  1758,  Ve;  han  an- 
gives at  være  født  i  Klingsbøl  Sogn,  Tønder  Amt,  og  at  være  dimitteret  fra 
Gymnasiet  i  Altona.  —  40,  6.  Ahlefeldt.  Hofmarskal  Ferdinand  Anton 
Christian  Greve  A.  1747—1815,  var  Theatrets  uheldige  Direktør  1792—94. 
Som  et  Bidrag  til  hans  Karakteristik  som  Direktør  kan  anføres,  at  han 
i  Forsalen  til  Hoftheatret  1793,  ^/n,  lod  oplæse  en  Skrivelse  for  Personalet, 
hvori  han  meddelte:  »ifald  jeg  kan  opdage  hvem  det  er  som  siger  Vittig- 
heder ,  skal  hans  Navn  offentlig  blive  opslaaet  paa  Foyér-Døren ,  derved 
enhver  kan  tage  sig  i  vare  for  ham.«  Jvfr.  Reventlowske  Pap.  II,  234.  — 
40,  25.  Klokkerembedet.  Denne  Stilling  søgte  A.  endnu  i  Juli  1799, 
men  han  opnaaede  den  ikke.  (Personh.  Tidsskr.  5.  R.,  VI,  30).  —  40,  28. 
Numsen.  Overhofmarskal  Christian  Frederik  Numsen,  1741 — 1811,  var 
Overtilsynshavende  ved  Theatret  1784—86,  Præses  i  Direktionen  1786—91. 

—  41,6.  Holberg.  Ludvig  Vinderslev  kaldet  Holberg,  1748— 1824,  de- 
buterede 1772  og  levede  i  nogle  Aar  højt  paa  sit  formentlige  Slægtskab 
med  Digteren,  af  hvis  Forvalter  han  var  en  Søn.  1778  blev  han  Told- 
kasserer og  døde  som  Justitsraad.     (Jvfr.  Dania  IX.). 

41,  12.  Jomfru  Astrup.  Hendes  Fader  hed  egentlig  Andersen  og 
var  Portner  yed  Theatret  fra  dets  ældste  Tid.  I  Marts  1796  indgav  hans 
Enke  en  Ansøgning  om  Tjenesten  maatte  gaa  i  Arv  til  hendes  ugifte 
Døtre,  Sophie,  Ane  Marie  og  Mette  Marie.  Den  blev  bevilget,  >da  afd. 
Astrup  og  hans  Kone  har  passet  Tjenesten  tilfredsstillende  i  henved  50 
Aar«.  Mette  Marie  varet  udpræget  Theaterbarn :  født  paa  Theatret,  baaret 
over  Daaben  af  Skuespillere  og  selv  Skuespillerinde  i  50  Aar.  Af  hendes 
kolde,  majestætiske  Anstand  og  Fremstilling  har  Bournonville  givet  en 
Karakteristik  (Mit  Theaterliv  III,  232.).  Theaterchef  Hauchs  paafaldende 
Venskab  var  af  stor  Betydning  for  hende,  han  vedligeholdt  hendes  Re- 
pertoire og  skaffede  hende  Specerie-Leverancen  til  Hofholdningen.  (Mem. 
og  Breve  III,  39.).  Han  var  Excecutor  testamenti  i  hendes  Bo;  hun 
efterlod  et  smukt  Hjem  og  nogen  Formue,  hvoraf  hun  bl.  a.  betænkte 
sine  tidligere  Tjenestepiger.  (Hof-  og  Stadsrettens  extraord.  Boer.  Fort. 
13,  Nr.  313,  Landsark.).  —  41 ,  24.  en  Konstsøster.  Elisabeths  Rolle  i 
Marie  Stuart  blev  ved  Stykkets  første  Opførelse  spillet  af  Jfr.  H.  Jørgensen, 
Dronningen  i  Hamlet  af  Mad.  Dahlén. 

42,  1.  Due.  Om  denne  dygtige  Fremstiller  af  gamle  Mænd  (jvfr. 
Bournonville,  Efterl.,  Skrifter  99),  skriver  Hauch  1817,  ^'A:  >at  hans  ved 
alle  Lejligheder  udviste  exemplariske  Opførsel  og  gode  moralske  Karakter, 

har  erhvervet  ham  hans  Foresattes  saavelsom  alle  Andres  Agtelse  og 
Kjærlighed.«  Due  døde  1836,  "Vi?,  76  Aar  gi.  Enken,  Louise,  født 
Butler,  skrev  i  Adresseavisen:  >I  næsten  40  Aar  gjorde  han  mig  til  den 
lykkeligste  Hustrue.  og  allene  Mindet  herom  vil  mildne  min  nu  en- 
somme og  glædesløse  Fremtid.«     (Nr.  309,  1836.). 

42,  3.  Hauch.  Hofmarskal  Adolf  Vilhelm  Hauch,  1755—1838,  var 
Theaterchef  1794—98,  1801—11. 

42,  24.  Foersom.  >Der  gives  Skuespillere,  hvis  hele  Værd  bestaar 
i  en  god,  regelmæssig  Bygning,  et  smukt  Ansigt  og  et  let  Gebærdespil. 
Man  kunde  kalde  dem  »Skuespillere  for  Øiet«.  Disse  behage  let;  Alt, 
hvad  de  giøre,  bliver  smukt  om  det  end  er  nok  saa  urigtigt.  Andre,  som 
mangle  denne  Gave,  men  som  udtrykke  hvert  Ord  med  Sandhed,  sætte 
sig  ganske  ind  i  Rollens  Aand  og  fremstille  Karakteren  efter  Digternes 
Ide,  kunde  man  kalde  »Skuespillere  for  Sjælen«.  (Nytaarsgave  1807.). 
Til  disse  sidste  hørte  Peter  Foersom ;  han  var  en  Forløber  for  Mi- 
chael Wiehe.  —  De  tre  meddelte  Breve  til  Foersoms  Moder,  Præste- 
enken i  Ribe,  ere  Udgiveren  elskværdigst  laante  af  Professorinde  Bøgh; 
de  ere  tidligere  benyttet  af  Nicolai  Bøgh  i  hans  Afhandling  om  P.  F.  i 
Museum  1895,  H.  —  43,  13.  min  Bestalling.  Foersom  blev  ansat  fra 
^Vn  1798  at  regne;  sin  3die  Debutrolle  laante  han  af  Saabye  og  spillede 
den  saaledes  ikke,  som  Nicolai  Bøgh  forudsætter,  ved  Stykkets  Første- 
opførelse. —  44,  5.  bedste  Digtere.  F.  hentyder  til  Theaterover- 
sætteren  Niels  Thoroup  Bruun,  1778 — 1823,  der  som  selvstændig  Digter 
var  uden  al  Betydning  (Jvfr.  Overskou,  Af  mit  Liv,  270).  Foersoms 
Følelser  overfor  Bruun  forandrede  sig  betydeligt  i  Aarenes  Løb;  i  et 
udateret  Brev  skriver  han  til  Rahbek:  »B.  skal  have  skrevet  Kon- 
gens Hores  Ansøgning  [om  at  blive  Skuespillerinde].  Han  skal,  siges 
der,  ad  denne  Cloak  søge  hendes  Protektion.  Dette  frapperer  mig 
ikke.  Jeg  har  ynket  hans  nothingness  of  form  and  nothingness  of  soul: 
jeg  har  set  ham  fra  Ørentuder  og  Sammensætter  gaa  over  til  hvad  selv 
Dyrene  skammer  sig  ved.  Han  har  kiæmpet  for  og  erholdt  Mestergraden 
i  Elændighed  og  Uselhed:  han  var  ikke  engang  værdig  eller  stærk  nok 
til  at  faa  den  i  Slyngelagtighed  . . .«  1819  udgav  B.  »Gravblomster  P.  F.s 
Erindring  helligede« ,  hvori  Samtidens  Mindedigte  ere  samlede.  —  44,  6. 
min  Stambog.  Stambogen  er  gengivet  som  Tillæg  til  Bondesens  Roman 
om  Foersom,  Kbhvn.  1907.  —  44,  28.  bag  Tidens  Hav.  Dette  Ordvalg 
røber  F.s  tidlige  Studium  af  Shakespeares  Værker.  Om  hans  Væsen  i  denne 
tidlige  Periode  skriver  en  Ungdomsbekendt,  Jens  Bech:  »Den  smukke 
Mand  var  en  Perle  i  vor  Kreds ;  naar  Viinen  ved  muntre  Sange  gik  ham 
til  Hovedet,  talte  han  stedse  Engelsk.  Ved  Bordet  i  en  liden  Kreds  i 
Lundehuuset  udbrød  han  i  sin  Digter-Begejstring:  her  mangler  Gud- 
inder«. (Personh.  Tidsskr.  6.  R.,  I,  40 ;  jvfr.  Oehlenschlågers  Erindringer  I, 
127.).  —  45,  9.  Magdalene.  F.  havde  tre  Søstre:  Anna  Chatrine, 
(Trina),  ^ophie  og  Magdalene.  —  47,  37.  Shakspears  Sørgespil. 
Allerede  1803  indleverede  F.  en  Oversættelse  af  Julius  Cæsar  til  Direk- 
tionen, som  ^/u   resolverede:     »Omendskiønt  den  er  god,   er   Dir.   dog  af 

den  Formening  at  dette  saavelsom  flere  af  samme  Mesters  Arbejder  ikke 
er  passende  til  Opforelse  paa  vort  Theater.«  Men  F.  lod  sig  ikke  kue; 
beundringsværdig  var  hans  Stræben  for  at  skaffe  »Britter- Barden«  Plads 
i  vort  Sprog  og  paa  vor  Scene.  Uden  Rahbeks  Medvirkning  udkom  den 
1ste  Del  1807  paa  Fr.  Brummers  Forlag,  indeholdende  Julius  Cæsar  og 
Hamlet;  i  Forordet  skriver  Oversætteren  >at  han  i  flere  Aar  endog  paa 
ubillig-billige  Vilkaar  har  søgt  en  Forlægger  til  Værket.  Først  1811  ud- 
kom anden  Del:  »Krigen,  som  1807  afbrød  Videnskabsmandens  fredelige 
Syssel,  den  derpaa  følgende  Papir  Mangel  er  Skyld  deri« ;  tredie  og  fjerde 
Del  oplevede  Foersom  ogsaa  selv  at  udsende,  men  5.  Del  kom  først  1818 
efter  hans  Død.  —  48,  9.  Schlegel.  1ste  Bind  af  A.  V.  v.  Schlegels  tyske 
Oversættelse  af  Shakespeares  Værker  udkom  1801.  —  Samme  Linie,  mig 
selv:  er  uden  Tvivl  en  Fejlskrift  for:  sig  selv.  —  48,  10.  die  Horen, 
Maanedskriftet ,  som  Schiller  udgav.  —  48,  18.  Rosen  fe  Idt,  Boye. 
Rector  Johannes  Boye  udsendte  i  1777  den  første  Oversættelse  af  Hamlet, 
og  Juristen  Niels  Rosenfeldt  udgav  1790—92  en  Oversættelse  af  Shakespeares 
Skuespil.  —  48,  19.  Macbeth.  Hermed  sigtes  til  L.  C.  Sanders  Fore- 
læsninger over  Shakespeare  og  hans  Sørgespil  Macbeth,  Kbhvn.  1804,  i 
hvilket  Arbejde  Rahbek  havde  Andel.  —  48,  22.  Spies  og  Gustav 
Schilling.  Christian  Heinrich  Spiesz,  1755 — 99,  og  Fridrich  Gustav 
Schilling,  1766  —  1839,  vare  meget  produktive  tyske  Romanforfattere.  — 
49,  6.  Steevens  Text.  George  Steevens  10  Binds  Udgave  af  Shakespeares 
Værker  udkom  i  1773,  Edmond  Malones  Udgave,  som  ligeledes  var  i  10 
Bind,  i  1790.  —  50,  3.  Schønberg.  Student  Hans  Hendrik  Schønberg, 
født  1785,  der  fra  1803  var  Theatret  til  Nytte  som  Elsker  i  Syngestyk- 
kerne,  skrev  1807,  "A,  til  Dir.:  »Direktionens  opmuntrende  Bifald  har 
stedse  blidgjort  mig  den  ellers  ikke  altid  med  Roser  bestrøede  Bane: 
altsaa  kan  kun  Overbevisningen  om,  at  det  er  nødvendigt  for  mine  til- 
kommende Dages  Lykke,  bevæge  mig  til  at  anholde  om  min  Afsked  hos 
Hs.  Maj.  Kongen.«  S.  blev  senere  Hofinspektør  og  døde  1845  som  Etats- 
raad  og  Ridder;  hans  Enke  hed  Dorothea  Cathrina,  født  Kirkerup.  Deres 
Datterdatters  Sønner  er  Brødrene  Adam  og  Johannes  Poulsen.  —  50,  12. 
Egegaard.  I  et  Brev  til  Molbech  dat.  1811,  ^Vix,  skildrer  F.  sin  Sommer- 
boligs Beliggenhed:  »Fra  Lyngby  gaar  man  til  Sorgenfri,  derefter  gennem 
Skoven  til  Fuglevad  Mølle,  saa  ad  Veien  langs  med  Aaen  ned  til  Brede 
Mark  og  endelig  giennem  Brede  til  Egegaard.«  —  52,  16.  alles  Lærer- 
inde. Hermed  menes  Mad.  Rosing.  —  52,  21.  Declamatorium.  Den 
23  April  1809  gav  F.  paa  Hoftheatret  det  første  offentlige  Deklamatorium 
her  i  Landet.  Hans  gode  Smag  viste  sig  i  Valget  af  Program :  En  Prolog 
af  Sander,  Digte  af  Ewald,  Baggesen,  Oehlenschlåger,  M.  C.  Brun;  i  sidste 
Afdeling  forsøgte  han  en  mærkelig  Blanding  af  Dans  og  Deklamation, 
idet  han  til  Fremsigelsen  af  Rousseaus  »Pygmalion«  fik  Assistance  af 
Solodanserinden  Jomfru  Laurwald.  »Man  beundrede  den  vedvarende  An- 
strængelse  af  alle  Kræfter  fra  Fantasien  og  Følelsen  ned  til  Hukommelsen 
og  Stemmen,  da  Kunstneren  næsten  i  2V2  Time  ene  fængslede  Tilhørernes 
Opmærksomhed  ved  staaende  og  udenad   at  declamere  saa  mange  yderst 

forskiellige  Digte  og  ved  at  ledsage  Declamationen  med  Mimik«.  (Dagen. 
1809,  73.  Jvfr.  Reventlowske  Pap.  V,  38;  Dannebrog  ^8/4,  1909.).  —  52,  33. 
Baagøe.  Herman  Baagøe,  1766—1829,  var  fra  1800—1810  Redaktør  af 
>Berl.-Tid.«.  Hvem  der  blev  hans  Eftermand  fremgaar  ikke  af  Bladet. 
—  53,  5.  Theone.  Rahbek  og  Foersom  udgav  1811  Kvartalsskriftet 
>Theone<,  hvori  Rahbek,  ikke  Foersom,  har  skrevet  en  Artikel  om 
Peter  Saabye.  Jvfr.  Noterne  til  Saabyes  Breve.  —  53,  8.  Molbech.  Da- 
værende Amanuensis  Christian  Molbech,  1783—1857,  blev  Medlem  af 
Theaterdirektionen  1830—42.  —  54,  14.  Badens  Bog.  Landsdommer 
Gustav  Ludvig  Baden,  1764—1840,  havde  1808  udgivet  »Peder,  Greve  af 
Griffenfeldts  Fortjenester«,  hvorover  C.  Molbech  skrev  en  skarp  Kritik  i 
»Nogle  Ideer  over  Historie  og  Historieskrivning«.  —  54,  18.  Asiatic 
Researches:  det  bekendte  engelsk-asiatiske  Aarsskrift.  —  54,  19.  011- 
gaard.  Feldtprovst  Nicolai  Esmark  Øllgaard,  1775 — 1863,  blev  senere 
Biskop  i  Viborg.  Han  udgav  1818  Foersoms  Digte  med  en  smuk  Bio- 
grafi. —  54,  24.  Cappels.  E.  Cappels  Udgave  af  Shakespeares  Værker 
er  fra  Aaret  1767.  —  54,  28.  min  Piinagtigheds  Tid.  I  »Bemærk- 
ninger, samlede  paa  Skuespiller-Banen«,  hvoraf  nogle  ere  trykte  i  den 
ovenfor  nævnte  Biografi,  ses  det,  at  Foersom  allerede  tidlig  følte  Lede 
ved  Theaterlivet,  ikke  ved  Skuespilkunsten.  —  56,  16.  etArbeid  paa 
50  Ark.  F.  tænkte  uden  Tvivl  paa  2^««  forbedrede  Udgave  af  Shakespeares 
Værker,  hvoraf  kun  l^te  Del  udkom  1811.  —  57,  32.  Børnene.  1809, 
Vs,  bad  F.  om  et  Tillæg  til  sin  Kones  Gage:  »Jeg  gyser  ved  Tanken  om 
den  Skiebne  der  uafvendelig  ventede  paa  de  fem  Børn  og  snart  det 
slettes  Moder,  saafremt  mit  Timeglas  i  Dag  eller  i  Morgen  var  udrunden. 
Ved  hans  Død  i  1817  fik  de  fire  yngste  Børn  hver  50  Rdl.  aarlig  af  Kongen  til 
det  fyldte  18de  Aar.  Den  ældste  Datter,  Severine,  blev  gift  med  Her- 
ring,  Taffeldækker  hos  Chr.  VIII;  Sophie,  der  blev  ugift,  havde  arvet 
Faderens  Sprogtalent;  hun  dannede  en  højere  Pigeskole  i  København, 
som  blev  Grundstammen  til  Frøken  Zahles  Skole;  hun  døde  1871  og  er 
det  eneste  af  Børnene,  som  hviler  i  Faderens  Grav;  Nanna,  som  blev 
gift  med  Præsten  Niels  Gamborg,  døde  først  1891,  87  Aar  gi.;  den  yngste 
Datter  Cæcilie,  gift  med  Overlærer  Funch  i  Aarhus,  døde  1865,  53  Aar 
gi.  Den  ældste  Søn,  Numa,  blev  Læge  i  Gøteborg,  hvor  han  døde  1849, 
den  yngste,  Peter  Thun,  døde  som  Sognepræst  til  Hammelev  1875, 
69  Aar  gi.  —  58,  11.  Det  var  uden  Tvivl  i  den  for  sine  æsthetiske  Inter- 
essser  bekendte  Etatsraad  G.  H.  Olsens  Hus,  at  F.  traf  Biskop  Munster  og 
Biskop  Balle,  hvis  Datter  var  Husets  Værtinde.  —  58,  30.  Brummer. 
Universitetsbogh.  Frederik  Brummer,  Oehlenschlågers  første  Forlægger, 
havde  Butik  i  Efterslægtens  Gaard  paa  Østergade.  Han  døde  1836,  74 
Aar  gi.  —  59,  1.  første  Digter.  Denne  Henvendelse  til  Baggesen 
resulterede  i  Udgivelsen  af  »Poetisk  Lommebog  for  1813«,  hvor  der  for- 
uden Baggesens  Portræt  findes  to  Bidrag  fra  hans  Haand.  I  »Theater- 
administratoriaden«  skrev  han  om  Foersom: 

»En  Fyr,  som  jeg  ellers  kun  det  har  imod 

at  han  til  Theatret  er  næsten  for  god.« 

—  59,  13.  maa  delig e  Digt' re  s  Ven.  Denne  Linie  er  uden  Tvivl  et 
Citat  efter  Baggesen  og  sigter  til  Rahbek.  Allerede  i  > Gengangeren  og 
han  selv<  bebrejdede  Baggesen  Rahbek,  at  han  roste  alle  som  skrev  Vers. 
Jvfr.  Arlauds  Udgave  V,  76.  —  59,  23.  Hamlet.  I  Dagen  Nr.  111  skrev 
Rahbek  en  Artikel  om  Tragedien,  hvori  det  bl.  a.  siges  at  han  og  Foer- 
som  har  indset,  >at  Hamlet  af  mange  Aarsager  maa  døe,  og  at  de  ikke 
efter  en  Schrøders  Exempel  har  dristet  sig  til  at  give  Stykket  en  saakaldt 
lykkelig  Udgang  .  .  .«  Ved  Hamlets  første  danske  Opførelse  12  Maj  1813 
var  der  solgt  for  353  Rdl.;  den  2den  Opførelse  indbragte  360  Rdl.  Kun 
ti  Statister  medvirkede  og  tre  nye  Dragter  blev  anskaffet;  nogle  Sætstykker 
var  malet  som  Luft,  Sø-Bastioner  og  en  Borg,  fire  andre  som  en  opkastet 
Grav  hvortil  3  Dødningehoveder  og  Laarben  af  Leer  samt  en  sort  Ligkiste 
blev  benyttet.  I  et  Brev  dat.  1815,  ^Vi,  skriver  Foersom :  »vort  Theater  er 
det  eeneste  hvor  et  Stykke,  og  det  selv  det  vanskeligste  af  Shakespeare,  nemlig 
Hamlet,  spiltes  med  2  eller  2 V2  Prøve«.  (Kgl.Bibl.)  — 59,  33.  Nielsen.  Frede- 
rik Christian  Nielsen  var  Maskinmester  til  1824;  han  havde  overtaget  Stil- 
lingen efter  sin  F"ader  Christopher  Nielsen,  som  døde  1795  efter  at  have 
været  ansat  siden  Theatrets  Aabning.  —  62,  22.  van  Halms  Rolle. 
F.  hentyder  sandsynligvis  til  Bankier  v.  Holms  Rolle  i  > Ringen  I«.  —  63, 
32.  Jødefejden.  Thomas  Thaarup  udgav  1813  en  Oversættelse  af  et  tysk 
jødefjendtligt  Skrift  >Moses  og  Jesus«,  som  han  ledsagede  med  en  For- 
tale, der  vakte  Opsigt.  Vel  forklarer  han  i  den,  at  han  ikke  nærer  ligefrem 
Jødehad,  men  slutter  sig  til  Forfatterens  Anskuelse.  Skriftet  fremkaldte 
mange  Smaaskrifter  baade  for  og  imod  Jøderne.  (Jvfr.  Museum  1890, 
129,).  Jens  Baggesen  udgav  >0m  Jøderne«,  et  varmt  Forsvarsskrift  for 
Jøderne.  Imod  Jøderne  og  deres  Forsvarer  optraadte  bl.  a.  Prof.  T.  C.  Bruun 
med  »ikke  om  Jøderne,  men  deres  Gienløser,  Justitsraaden«.  Af  Jødernes 
Lejr  optraadte  bl.  a.  Grosserer  Gottlib  Euchel  med  »Til  evig  Fred«,  som 
Foersom  omtaler,  desuden  D.  Nathandavid,  den  senere  Finansminister 
C.  N.  David.  (Velvillig  Meddelelse  af  Hr.  Bibliothekar  Josef  Fischer.).  — 
64,  4.  Jfr.  Funk  og  ^ildt.  Juliane  Marie  Funk,  Datter  af  Inspektøren 
ved  P^rue  Sogns  Industri  og  Manufaktur  Anstalt,  og  Johannes  Wildt  fore- 
tog i  Sommeren  1813  en  Deklamatorierejse  i  Provinserne.  Wildt,  der 
senere  udgav  Romaner,  døde  1836,  ^^/t,  54  Aar  gi.;  hans  Broder  skrev  til  Dir., 
at  han  efterlod  sig  saare  ubetydeligt  og  at  han  under  sin  Sygdom  havde 
udtalt,  at  han  haabede,  at  Dir.  vilde  betale  hans  Begravelse.  —  64,  11. 
Merinerino  vil  i  dette  Tilfælde  sige:  min  langhaarede  Dreng.  —  65,  14. 
Mobilieskat.  Denne  Ansøgning,  som  var  medunderskrevet  af  Schwarz, 
Frydendahl ,  Lindgreen ,  Clausen ,  anbefalede  Direktionen  til  Kongen  saa- 
lydende:  >I  Mands  Minde,  og  saalænge  som  nogen  af  de  længst  levende 
Theaterpersoners  Erindring  naaer,  var  Personalet  befriet  for  alle  tempo- 
raire  Skatte,  Extraskatten  ene  undtagen;  og  veed  saaledes  jeg,  Rahbek, 
som  sex  og  tredive  Aar  har  henlevet  min  Tid  ved  Skuepladsen,  endog 
inden  jeg  egentlig  hørte  dertil,  fra  min  tidligste  Ungdom  at  have  hørt 
Skuespillerne  velsigne  og  prise  Deres  Majestæts  høisalige  Hr.  Fader,  Kong 
Christian  den  Syvende,   for  denne  høikongelige  Velgierning,  at  Skuespil- 

lerne  ere  frie  for  personlig  Hæftelse  paa  Gield,  at  paa  deres  Gager  ingen 
Beslag  kan  lægges,  at  ingen  Afdrag  ved  deres  Ansættelse  finder  Sted.« 
Rahbek  sigtede  til  Rescript  af  1776,  Vi,  hvorefter  ingen  Skuespillere, 
Sangere  eller  Dansere  maatte  for  Gield  arresteres.  (Kortf.  Repertorium 
ved  Algreen-Ussing  III.).  Han  og  de  ældste  af  Personalet  bevidnede .  at 
Kunstnerne  i  1789  var  fritaget  for  at  betale  »Krigsstyr*.  »Dog  er  det 
saa,  at  Skuespillerne  ere  besiælede  af  samme  Danneborgeraand,  som  de 
have  tilfælles  med  enhver,  der  fortiener  at  boe  under  Skioldungernes 
Scepter,  og  som  bl.  a.  i  1794  opflammede  dem  af  deres  ringe  Kaar  at  til- 
veiebringe  et  frivilligt  Sammenskud  af  over  3000  Rdl.  til  Slotsbygningen,  og 
have  erlagt  samtlige  under  1807  paabudne  temporaire  Skatte  og  det  med 
en  Nøiagtighed,  som  havde  været  at  ønske  den  mere  formuende  Borger- 
classe  . . .«  Men  Kongen  resolverede  1813,  -Vu:  »Ligesaalidet  som  nogen 
af  Vore  Undersaatter  eller  hvilkensomhelst  af  Vore  Embedsmænd  kunde 
fritages  for  at  bære  de  Tyngder,  som  Stadens  Fare  maatte  udfordre, 
ligesaalidet  kunde  dette  være  Tilfældet  med  de  til  Vort  Theater  hen- 
hørende Personer;  derfor  vilde  Ansøgningen  være  at  bortfalde.«  —  66,  1. 
Privilegium.  De  nævnte  Privilegier  ere  trykte  hos  Overskou  I,  103; 
II,  109.  —  67,  17.  Deres  Værk.  Litteraturhistorikeren  Rasmus  Nyerup, 
1759 — 1829,  udgav  i  1816  »Almindelig  Morskabslæsning  i  Danmark«; 
1820  udgav  C.  Molbech  Foersoms  »Samlinger  af  danske  Landskabsord  hos 
den  jydske  Almue  i  Ribeegnen«.  —  68,  10.  min  Afskeed.  Foersom 
oplevede  ikke  at  blive  afskediget;  efter  tretten  Dages  Sygeleje  døde  han 
af  Nervefeber  Natten  mellem  24  og  25  Januar  1817.  (Adresseavisen  Nr.  22.). 
I  1910  blev  hans  hjemfaldne  Grav  paa  Assistens  Kirkegaard  restaureret 
af  Dansk  Skuespiller-Forbund. 

68,  18.  Mad.  Foersom.  Johanne  Cathrine  Ebbesen,  født  1779,  kom 
til  Balletten  1788;  1795,  Vio,  skrev  hun  til  Dir.:  »Min  Moder  og  jeg  vare 
ulykkelige  før  Ildebranden  og  blev  det  endnu  mere  ved  den;  thi  vi 
mistede  det  meste  af  hvad  vi  ejede,  vist  nok  var  det  ikke  meget,  men 
det  var  vores  alt.«  Sommeren  1799  blev  hun  gift  med  F.;  Aaret  før  var 
hun  overgaaet  fil  Skuespillet,  hvortil  hun  ikke  havde  Talent;  hun  fik 
Afsked  1821  og  døde  hos  Datteren  i  Aarhus  1850. 

69,  12.  Mad.  Frydendahl.  Om  denne  dygtige  Sangerinde  og 
hendes  Pretentioner,  Forsømmelighed  og  Opsætsighed  i  Tjenesten  jvfr. 
Overskou  III.  —  69,  21.  hoved  Roller.  Koncermester  Schall  skrev  til 
Dir.  1795,  ^Vs:  »Mad.  Berthelsen  modtager  ikke  gerne  et  Synge-Parti  som 
er  uden  Bravour-Arie«.  —  71,  20.  Nauman.  Om  Johan  Gottlieb  Nau- 
mann  og  hans  Opera  »Orfeus  og  Eurydice«  jvfr.  Arkiv  og  Museum  IV, 
II.  Efter  kgl.  Ordre  uddelte  Dir.  Gaver  til  de  Optrædende  i  denne 
Succes,  »men  at  Jfr.  Møller  kun  modtog  et  Par  Braseletter  til  32  Rdl. 
bidrog  ikke  lidet  til  hendes  Krænkelse  og  Modbydelighed  ved  at  spille 
Eurydices  Rolle.«  (Rapport  fra  Theater-Dir.  1772—92.).  —  71 ,  34.  min 
Mand.  I  »Kgl.  Maj.  Acteurs«,  Side  69,  kalder  Knud  Bokkenheuser  Mad. 
Frydendahl  i  1800  »den  stadig  barnløse«.  Jfr.  Møller  blev  1789,  '^Va, 
viet  i  Nikolai  Kirke  til  Hofviolon  Jørgen  Berthelsen,  som  døde  1797,  V«; 

i  dette  Ægteskab  fødtes  Sønnen  Hans  Jørgen  B.,  der  døde  som  Sproglærer 
1865;  1797,  ^Vs,  blev  hun  i  Frue  Kirke  viet  til  Peter  Jørgen  Frydendahl, 
med  hvem  hun  fik  Sønnen  Hans  Vilhelm  F.,  der  døde  som  stud.  jur.  1834,  og 
Datteren  Augusta,  født  1799,  */?;  til  hende  opnaaede  Moderen  fra  1813  en 
aarlig  Understøttelse  paa  150  Rdl.  af  Particulairkassen.  Augusta  Fryden- 
dahls Skønhed  omtales  af  Abrahams  (Af  mit  Liv,  39)  og  Jacob  Davidsen 
(Det  gi.  Kongens  Kjøbenhavn,  I,  147;  jvfr.  Baggesens  Skrifter  ved  Arlaud  HI, 
363).  Hun  blev  1826  gift  med  den  senere  Kommandør  Prøselius  og  døde  1864  i 
Helsingør.  —  73,15.  mange  Ubehageligheder.  Idet  Dir.  bad  Kongen  om 
at  nægte  Mad.  Frydendahl  en  ansøgt  Benefice,  skrev  den  1799,  ^Vio:  > Dersom 
hun  i  denne  Saison  vedbliver  at  giøre  saa  mange  Vanskeligheder  som  hun  i 
disse  6  Uger  har  giort,  er  det  mueligt,  at  hun  ikke  kommer  til  at  betræde 
Skuepladsen  meer  end  22  Gange  og  saaledes  nyder  hun  50  Rdl.  for  hver 
Aften,  hun  synger.  Dir.  er  misfornøyet  med  hende,  da  hun  viser  Selv- 
raadighed  og  Forsømmelse  i  at  iagttage  sine  Pligter,  Uartighed  i  Breve 
til  Dir.,  og  Paategninger  paa  Circiilairet«.  Hun  døde  1831,  ^Vu,  71  Aargl. 
75,  1.  Frydendahl.  I  en  allerunderdanigst  Forestilling  af  1788,  ^^/s, 
skriver  Dir.:  >I  forrige  Theateraar  skulde  Syngeeleven  Frydendahl  være 
afgaaet  med  Octbr.  Maaneds  Udgang  1787,  naar  han  da  ikke  fandtes 
tjenlig  til  Skuespiller;  men  da  nogle  behøve  længere  Tid  end  andre  til 
at  udvikle  sig  og  Direktionen  endnu  ikke  bestemt  drister  sig  til  at  sige, 
om  han  kunde  blive  Scenen  gavnlig  eller  ei,  saa  er  vor  allerunderdanigste 
Mening,  at  han  endnu  et  Aar  eller  to  maatte  blive  paa  Prøve  med  den 
ham  tillagte  Eleve-Løn  10  Rdl.  maanedlig  eller  120  Rdl.  aarlig.  Da 
Tiden  var  ude,  skrev  Warnstedt:  »Han  synes  mig  en  god  Aquisition  for 
Theatret,  i  det  mindste  er  dette  den  almindelige  Mening  om  ham.  Med 
120  Rdl.  kan  han  vel  umulig  underholde  sig,  især  siden  det  er  gaaet  til 
Agters  for  hans  Forældre,  af  hvilke  han  ingen  Understøttelse  meer  kan 
vente.  Han  foreslaaes  til  200  Rd.  og  et  Tillæg  til  80  Rd.«  —  75,  7. 
anden  Tienneste.  Aaret  efter  at  Warnstedt  havde  taget  sin  Afsked, 
søgte  F.  sin  (1793,  ^^U).  Ahlefeldt  skrev  i  Indstillingen  til  Kongen,  at  F. 
overgik  til  Posten  som  Sekretær  hos  den  afgaaede  Direktør  Warnstedt.  I 
et  Brev  dat.  Hamborg  1794,  -*/io,  som  ved  Dr.  Bobé's  Velvilje  er  med- 
delt Udgiveren,  skriver  W.  til  sine  Søstre  Grevinde  Schulin  og  Frøken 
Warnstedt,  idet  han  anbefaler  F.  til  deres  Bevaagenhed:  »Jeg  giver  ham 
100  r.  hvormed  han  maae  søge  at  udkomme  i  en  2  å  3  Maaneder,  som 
er  den  Tid  ieg  tror  han  behøver  for  at  komme  skickelig  til  Theatret 
igien  i  fald  denne  Helvedes  Vey  skulde  blive  hans  siste  Tilflugt  .  .  ,  Mine 
kiæreste  Søstre,  har  ieg  da  icke  sagt  jer  nok  om  Frydendahl  for  at  I 
kunde  vide  at  han  er  min  Søn.  Hans  Moder  er  nu  død  i  April  dette 
Aar  i  sit  Alders  49de  og  Faderen  døde  for  3  Aar  siden  i  sit  Alders  86. 
Jeg  lærte  at  kiende  Moderen  hos  Gonradis  i  Adelgaden,  kort  efter  at  hun 
var  tvungen  til  at  tage  denne  gamle  riige  Mand,  som  var  Lærredshandler 
og  en  Slags  jysk  Proprietaire  tillige.  Moderen  var  intim  lieret  med  Frue 
Gonradi,  som  ingen  got  Kiændskab  [var  for]  unge  Mennesker.  Moderen 
ødelagde  den   gamle   Mand    og  begge   levede   de   i  de  sidste  6  å  7  Aar  af 

Sønnens  og  min  Haand.  Deres  egen  Ruin,  Agent  Woods  banqueroute  og 
Handelshusets  Ophævelse  og  min  trange  Tilstand  bragte  Sønnen  til 
Theatret,  Ahlefelds  Forfølgelse  og  min  naturlige  Kiærlighed  bragte  ham 
derfra  igien  .  .  .c  (Ark.  paa  Frederiksdal).  1795,  "/i,  blev  F.  genansat  ved  The- 
atret. —  76,  11.  en  Mand.  F.  sigter  uden  Tvivl  til  Warnstedt.  —  77,  22. 
Waltersdorpf.  Generalgouvernør  Ernst  Frederik  v.  Walterstorff,  1755 — 
1820,  var  Theaterchef  1798—1801.  —  78,  20.  til  Afgiørelse.  1800,  'V12, 
resolverede  Kongen:  >^DaVi  med  Mishag  have  erfaret  Skuespiller  og  Skue- 
spillerinde Frydendahls  Adfærd  i  at  tilsidesætte  al  den  Agtelse,  de  skylder 
Vores  første  Theater  Directeur  General  Major  Waltersdorff  og  i  den  An- 
ledning viiste  Ulydighed,  ved  ei  at  møde  paa  den  dem  befalede  Claveer- 
Prøve  og  siden  at  fordoble  deres  Forseelse  ved  at  tiltale  den  Første  af  deres 
Foresatte  med  Grovhed,  ja  endog  dreven  deres  Formastelse  saa  vidt,  at  de 
paa  letsindig  Maade  besvarede  Directionens  Brev,  saa  er  det  Vores  Villie, 
at  Vores  Theatre  Direction  lader  Skuespiller  og  Skuespillerinde  Fryden- 
dahl kalde  for  sig  og  bekiendtgiøre  for  dem  først:  at  han  strax  skal  ind- 
sættes i  Blaataarn  og  holde  Arrest  der  i  4  Uger.  Hvad  hans  Kone  be- 
trefifer,  da  haver  hun  enten  i  Korthed  at  bede  General  Major  Wal- 
tersdorff om  Forladelse  og  forsikkre  aldrig  meer  at  sætte  den  Agt  og 
Lydighed  til  Side,  hun  skylder  nogen  af  sine  Foresatte ;  skulde  hun  imod 
Formodning  ikke  strax  paa  Stædet  vilde  beqvemme  sig  hertil:  saa  maae 
alle  Foranstaltninger  saaledes  være  trufne,  at  de  begge  strax  kan  bringes 
til  Blaataarn,  hvor  hun  ligeledes  skal  være  i  4  Uger.«  —  78,  23.  vort 
Fængsel.  Efter  denne  Ansøgning  blev  de  begge  løsladt  af  Blaataarn  den 
22.  December  1800  Kl.  9  Morgen.  —  80,  17.  min  Bortgang.  1811  havde 
Frydendahl  ogsaa  søgt  sin  Afsked,  men  taget  den  tilbage,  da  han  erholdt 
et  Gagetillæg.  —  80,  28.  min  Svigerfader.  Paa  Grund  af  den  stigende 
Husleje  ansøgte  F.  1812  om  Tilladelse  til  at  flytte  uden  for  Byen  i  sin 
Svigerfader  Garver  og  Rodemester  Bachmanns  Gaard  paa  Stadens  Vester- 
bro. —  81,  2.  Familie  Ulykke.  F.  sigter  her  til  Sønnens  langvarige 
Sygdom.  —  82,  20.  Krossing.  Komponisten  Peter  Gaspar  Krossing, 
1793-1838,  var  1820—27  Theatrets  Syngemester.  —  84,  23.  Collin. 
F'inansdeputeret  Jonas  Collin,  1776 — 1861,  var  Medlem  af  Theaterdirek- 
tionen  1821—29  og  1843-49.  —  84,  36.  Resiceurens  Datter.  Da 
Frydendahl  i  1793  havde  taget  foreløbig  Afsked,  blev  Hof-  og  Stadsrets- 
procurator  Hans  Andreas  Clausen  ansat  som  Skuespiller  med  450  Rdl.  i 
Gage.  I  Indstillingen  skrev  Ahlefeldt:  »Han  er  i  den  Situation,  at  han 
ikke  kan  giøre  nogen  offentlig  Prøve-Debut  af  Frygt  for  at  tabe  sit  Leve- 
brød. Men  han  er  almindelig  yndet  i  alle  Dramatiske  Selskaber,  veed 
allerede  en  Hoben  Roller,  og  jeg  tror  paa  Theatret  vil  hans  Udseende 
ikke  være  uangenem«.  Han  blev  en  ubetydelig  Skuespiller  (til  1829) 
og  fra  1799  en  myndig  Regissør.  Hans  mangfoldige  Skrivelser  til  Di- 
rektionen vidner  mindre  om  Aandsdannelse  end  om  en  Prokurators 
Øvelse  i  at  dreje  Sagerne  til  egen  Fordel.  Han  døde  1831,  71  Aar  gi. 
1789  blev  han  gift  med  den  i  det  ældre  Rollefag  anvendte  Skuespillerinde 
Inger  Birgitte,  født  Aaslev.  1762  —  1843,  som  Rahbek  i  et  Brev  til  Warn- 

stedt  af  1785,  Vn,  kalder  »den  i  naiv  Ømheds  Udtryk  saa  heldige,  flittige 
Jfr.  Aaslev«.  Datteren,  Sophie  Amalie,  1788—1864,  blev  ansat  1813,  ^Ve. 
Dir.  skriver  1  Indstillingen:  >ved  sin  Indtrædelse  paa  den  Bane,  hvor 
hun  føres  af  Lyst,  kan  hun  giøre  sikker  Regning  paa  hendes  værdige 
Moders  og  fortlente  Faders  Vejledning«.  Hun  blev  uden  Værdi  for 
Theatret  og  fik  Afsked  1836.  Hun  var  først  gift  med  Figurant  I.  C.  Poul- 
sen, som  døde  1822,  anden  Gang  med  Elev  ved  Skuespillet,  tldl.  Bødker, 
Christian  Schou,  om  hvem  Rosing  skriver  til  Dir.  1816,  ^"/i:  »Han  hører 
til  den  nyere  Skole  med  den  kjære,  kraftfulde  Tone,  hvor  Ølet  Ikke  taler 
et  Ord,  hvor  ogsaa  Sjælen  bliver  ørkesløs  og  tom.  Jeg  frabeder  mig  ham 
paa  Hoftheatret.«  Om  Clausens  Forhold  tU  Frydendahl  skriver  Overskou : 
»Deres  Følelser  for  hinanden  vare  ganske  andre,  end  man  skulde  formode 
af  deres  venlige  Theateromgang  og  den  Omstændighed,  at  Clausen  og 
hans  Kone  regelmæssigt  vare  om  Søndagen  til  Middag  og  Aften  hos 
Frydendahl.  Denne  Vedtægt,  der  hidrørte  fra  det  oprigtige  Venskab,  som 
Begges  Koner  havde  knyttet  under  deres  Samliv  paa  Theatret,  var,  ved 
det  Afmaalte  og  Trevne  1  Samtalerne,  til  Kjedsommellghed  for  Fryden- 
dahl og  Ærgrelse  for  Clausen.«  (Af  mit  Liv,  272.).  —  85,  1.  Jordhøy. 
Underofficer  ved  Kongens  Llvcorps,  Regissør  ved  Hoftheatret  Johan 
Christian  Kross  Jordhøy,  født  c.  1778,  var  kgl.  Skuespiller  fra  1810-21.  — 
85,  3.  Flama  nd.  Om  Jfr.  Leopoldine  Flamand,  der  sammen  med  sin  Søster 
Julie  Flamand  var  ansat  ved  Dansen,  skriver  Frydendahl  til  Collin  1828,  Vs: 
»det  er  et  modbydeligt  Syn  at  see  Jfr.  Flamand  1  Hæftighed  paa  Scenen 
..  .  .  i  hendes  Nærværelse  forvandles  ieg  til  et  Automat«.  (Af  Collins 
Pap.,  329.). — 86,  84.  Andersen.  Om  H.  C.  Andersen  som  Skuespiller  jvfr. 
E.Collin:  H.  C.  A.  og  det  Collinske  Hus«.  —  87,  18.  Søbom.  Sandsyn- 
ligvis har  Søbom  været  Formand  for  Korlsterne.  —  88,  29.  Gynther. 
Frants  Christian  Gynther  blev  1824  Maskinmester  efter  Nielsen  d.  Y. 
»Lad  gaae  Gynther,  af  Theatret,«  betyder:  Lad  Tæppet  gaa  Gynther!  Klar 
Scene!  — 90,  7.  Hr.  Doktoren.  1818,  ^Vb,  var  Dr.  Ryge,  som  debuterede 
1813,  blevet  Theatrets  Oekonomiinspektør.  —  91,  34.  blive  entlediget. 
I  denne  Sag  resolverede  Kongen  1832,  ^^6,  at  Dir.  havde  at  tilkendegive 
Dr.  Ryge  Kongens  allerhøjeste  Mishag  med  den  i  flere  Tilfælde  udvliste 
utilbørlige  Adfærd  mod  det  øvrige  Personale,  samt  at  dlctere  ham  en 
Mulet  af  50  Rdl.  til  Theatrets  Fattigkasse.  løvrigt  skulde  det  betydes 
Personalet,  at  det  var  hølst  upassende  at  fremsætte  Andragende  om 
Dr.  Ryges  Entledlgelse   fra  hans    Forretninger  som  Instructeur   en  scene. 

—  92,  19.  forehavende  Forestilling.  Her  sigtes  til  Paludan-Mullers 
»Kjærlighed  ved  Hoffet«,  hvori  N.  P.  Nielsen  havde  anmodet  F.  om  at 
spille  Baron  Pelican.  —  92,  26.  Hr.  Bruun.  Christian  Bruun,  født 
1794,  Korist  og  Underregissør.  Han  udgav  de  bekendte  Kostymebilleder, 
om  hvilke  han  selv  i  1836  skriver  til  Dir.  »at  de  mangle  al  Kunstværd«. 

—  92.  32.  min  Affældighed,  1833,  ^i/u,  skrev  Frydendahl  til  Dir., 
idet  han  bad  om  at  en  Vogn  maatte  bringe  ham  til  og  fra  Theatret  om 
Aftenen:  »Naar  jeg  til  Fods  skal  giøre  Reisen  fra  Hlemmet  er  ieg  aande- 
løs  og  saa  afkræftet,  at  ieg  er  gandske  uskikket  til  noget  Foretagende  af 

den  Natur,  som  at  amusere  som  Comoedie-Spillecant.  Gierne  vilde  ieg 
dølge  min  Jammerlighed,  og  naar  ieg  kun  ikke  er  en  Stakkel  paa  Scenen, 
saa  har  de  Skuespillystne  ikke  med  min  Jammerlighed  at  bestille*  .  . . 
Han  døde  1836,  -"/s,  i  Gothersgaden  Nr.  349  hvor  han  havde  lejet  2  Værelser; 
paa  Blegdamsvejen  Nr.  5  og  6  havde  han  sin  egentlige  Bolig. 

93,  27.  Gielstrup.  Studiet  af  Naturen  gjorde  ham  til  en  af  de 
største  Fremstillere  af  Arv,  Jeppe  og  Studenstrup,  vor  Scene  har  ejet. 
Fra  Londemann,  Clementin  og  Hortulan  gik  det  holbergske  Mesterskab 
gennem  ham  til  Lindgreen  og  videre  ned  i  Tiden  til  Phister  og  Olaf 
Poulsen.  >Til  hvilken  Grad  han  studerede  sine  Roller,  har  jeg  et  stort 
Bevis  paa  i  tre  af  hans  ret  kjære  holbergske  Roller,  dem  han  endnu 
havde  tilbage,  men  skjænkede  mig;  de  ere  alle  fuldskrevne  af  de  fineste 
og  rigtigste  Bemærkninger«,  skrev  Fr.  Høegh-Guldberg  ved  hans  Død.  (Kjø- 
benhavnsposten,  1830,  Nr.  80).  Men  disse  Bemærkninger  maatte  aldrig  komme 
nogen  Trediemand  til  Nytte ;  dette  bestemt  udtalte  Krav  vidner  om  Gielstrups 
stædige,  noget  mistænksomme  Natur  og  den  Bitterhed  han  nærede  mod 
Theatret.  Om  hans  Spil  jvfr.  Krit.  Efterr.  105 — 8:  Minerva  1791,  Januar. 
Han  var  den  første  danske  Skuespiller  der  forstod  at  forvandle  sit  Ansigt 
med  Farver,  han  tog  den  Hjælp  af  Portrætmaleriet  til  Maskeringen,  som 
er  saa  almindelig  i  vore  Dage.  1778,^6,  blev  han  gift  med  den  udmærkede 
Pernillefremstillerinde,  Cathrine  Morell ;  om  hende  se  nedenfor.  »Ikke  uden 
Skin  af  Føie  kunde  man  fristes  til  den  Hypothese,  at  Holberg  fra  sit 
Elysium  havde  fremmet  dette  Ægtepars  Forening,  for  saaledes  at  lønne 
tvende  af  de  mesterligste  Fremstillere,  han  vel  nogensinde  paa  vor  Skue- 
plads har  havt.  Vel  vare  de  mere  lige  store,  end  ligedanne,  hun  smag- 
fuld, correct,  fiin,  som  Fruentimmer,  han  kraftfuld,  dristig,  humoristisk 
som  Mand;  men  om  dem  begge  gjældte:  de  spilte  Holberg  med  hans 
egen  Aand.«  (Rahbeks  sidste  Artikel;  Kjøbenhavnsposten,  1830,  Nr.  80.). 
Skønt  Gielstrups  Gage  efterhaanden  steg  til  600  Rdl.  og  hans  Kone  tjente 
400  Rdl.,  sad  Parret  dog  »formedelst  Konens  Uforsigtighed <  i  trykkende 
Gæld;  »for  ey  at  overfaldes  voldsom  af  Creditorer«  pantsatte  Gielstrup  i 
Maj  1792  sit  Indbo  til  Theaterkassen,  som  han  skyldte  900  Rigsdaler;  af 
Specificationen  ses  at  han  ejede  bl.  a. :  »17  store  Landskaber  i  Kaabber 
og  82  andre  Kaabberstykker  i  Glas  og  Ramme,  nogle  Gibsfigurer,  en  Hest 
med  Tilbehør«,  men  ingen  Bøger.  —  94,  6.  Lit  sen  Brødre.  Tjeneste- 
karl eller  Drager  ved  Postvæsenet.  —  94,  36.  lidt  ligefrem.  Allerede 
i  1786  havde  G.  paa  Theaterkassens  Regning  været  i  Hamborg  »for  der  i 
3  Uger  at  se  den  berømte  Skrøder,  for  at  naae  om  mueligt  noget  mere 
færdighed  i  min  Kunst  til  næste  Vinter«.  Om  hans  »lidt  ligefremme«  Op- 
førsel dér  jvfr.  Brevet  fra  Schwarz  S.  184  og  Noten.  —  95,  10.  onde  Lune. 
Naar  Gielstrup  var  i  daarligt  Humør  gik  han  ud  af  Rollens  Karakter 
og  fremsagde  Replikkerne  tørt  og  koldt.  (Overskou.  III,  100;  jvfr.  Birket 
Smith,  Til  Belysning.  10).  Saaledes  spillede  han  14  Dec.  1790  Petron  i 
»Den  sværmende  Filosof«  uden  at  forandre  en  Mine.  Næste  Morgen  ud- 
stedte Kronprinsen,  som  havde  overværet  Forestillingen,  Ordre  til,  at 
Gielstrup    skulde    hensættes    i    Blaataarn.     Dertil    var   han    i    1780,    som 

Følge  af  de  Prygl  han  havde  givet  Kammerjunker  v.  Benzon,  dømt  til  at 
opholde  sig  i  6  Maaneder  (Jvfr.  Museum  1890,  516.).  Uden  Tvivl  har 
Erindringen  om  denne  Straf  bragt  ham  til  at  indgive  den  meddelte  An- 
søgning. —  1789  bebrejdede  J.  C.  Tode  Gielstrup,  at  han  bl.  a.  ikke  havde 
fattet  hans  Idé  og  sagt  mere  end  der  stod  i  Oldfux'  Rolle  i  Todes 
Komedie  »Bussemanden«  (Museum  for  Sandhed  Nr.  21.).  I  et  velskrevet 
aabent  Brev:  »Til  Publikum«  svarede  G.,  at  Tode  >ikke  burde  søge  at 
velte  Skylden  for  Stykkets  slette  Succes  over  paa  ham.  Dersom  Publi- 
kums Yndest  er  vigtig  for  Nogen,  saa  maae  den  være  det  for  en  Skue- 
spiller .  .  .  den  som  søger  at  berøve  ham  den,  er  hans  Fiende  .  .  .«  — 
1794,  2^2,  skrev  Ahlefeldt  til  Gielstrup:  »I  Gaar  Aftes  ved  Opførelsen  af 
Syngestykket  j Kjerlighed  uden  Strømper«,  manglede  De  Deres  Rolle  paa 
saadan  Maade,  at  Publicum  har  havt  Aarsag  til  at  være  yderst  misfor- 
nøyet  med  dem;  ieg  venter  at  det  ikke  skeer  oftere  og  at  De  opretter 
det  igien  for  Publicum,  denne  Feyl.  De  vil  selv  indsee,  at  ieg  staar  til 
Ansvar  naar  saadan  Uorden  finder  Stæd,  og  hvor  uangenem  bliver  det 
icke  mig  at  se  Dem,  som  den  første,  indført  i  Mulet-Bogen«.  —  95,  30. 
Legems  Svaghed.  Lægen  Winsløw  bevidnede  at  G.  led  af  incontinentia 
urinæ.  —  96,  23.  Using.  Den  for  sine  mange  Processer  bekendte  Præst 
Henrik  Ussing,  som  1808  fik  Befaling  til  at  nedlægge  sit  Embede,  hvor- 
efter han  bosatte  sig  i  Fredensborg.  —  96,  28.  min  Ansøgning.  I  den 
skriver  Gielstrup:  >Ogsaa  i  de  forrige  gode  Tider  vilde  det  have  været 
mig  umuligt,  at  komme  ud  med  min  Pension,  hvis  jeg  ikke  nu  og  da 
hafde  fortient  noget  ved  Landskabsmaleri.  Men  da  jeg  allerede  er  over  mine 
60  Aar,  saa  begynder  ogsaa  denne  erhvervelses  Kilde  at  udtørres  for 
mig.«  —  Kongen  lod  ham  150  Rdl.  udbetale  af  Theaterkassen.  —  97,  11. 
Landskabsmaler.  »Han  studerede  de  ældre,  hollandske  Landskabs- 
malere, deres  Behandlingsmaade  ved  Farvernes  Paalægning  og  deres 
Maner.  Man  saae  ham  tidt  dvæle  i  hele  Timer  i  Billedsalene  hensunken 
i  Betragtninger  uden  at  kunne  rive  sig  løs  fra  Beskuelsen  og  Beundringen 
af  eet  eneste  Maleri.«  (Kjøbenhavnsposten  1830,  Nr.  81.).  Gielstrup  var 
den  eneste  danske  Maler,  af  hvem  der  c.  1825  fandtes  et  Billede  paa 
Moltkes  Galleri.  (Høst;  Erindringer,  107.).  —  97,  28.  sidste  Stund. 
Idet  G.  rettede  den  samme  Bøn  til  Dir.,  skrev  han:  »Det  varer  dog  vel 
ei  med  mig  saa  farligt  længe.«  Han  levede  tolv  Aar  endnu;  først  1830^ 
^^2,  lukkede  han  sine  Øjne  paa  Frederiks  Hospital,  hvor  han  et  halvt 
Aars  Tid  havde  været  Patient.  Hans  sidste  Lejlighed  var  i  Huset  Nr.  227 
Hj.  af  Philosophgangen  og  Nye  Kongensgade;  den  sindssvage,  da  43aarige 
Datter,  som  han  med  opofrende  Kærlighed  plejede  gennem  mange  Aar, 
var  1828  blevet  Lem  paa  Bidstrupgaard.  Som  hans  »trediveaarige,  elskede 
og  elskende  Ven«,  var  Professor  Fr.  Høegh-Guldberg  Executor  af  hans  Testa- 
mente (Adresseav.  1830,  Nr.  35.);  i  Kjøbenhavnsposten  (Nr.  82)  skrev  han,  at 
Gielstrup  fulgtes  til  Jorden  paa  Assistens  Kirkegaard  af  dem  der  havde  for- 
staaet  at  paaskjønne  hans  Værd  og  fortjent  at  eje  hans  Venskab,  men  blandt 
dem  var  ingen  Maler  og  ingen  Skuespiller.  —  I  tidligere  Ansøgninger  til  Dir.  an- 
gaaende  Pengehjælp  talte  G.  om  >sine  Børns  Opdragelse«,  senere  nævnte  han 

kun  Datteren.  Efter  hans  Død  meldte  en  tidligere  Musketer  Adam  Gottloeb 
Gielstrup,  født  1788,  sig  og  forlangte  som  Søn  sin  Arvepart  udbetalt;  det 
sindssvage  Pigebarn  blev  forhørt  og  afgav  følgende  Svar:  »Jeg  kan  godt 
huske  min  Broder  Adam  Gottloeb,  som  var  Urmager,  og  som  rejste  bort 
for  nogle  og  tyve  Aar  siden;  min  Fader  kunde  ikke  lide  ham,  og  jeg 
tror  at  han  forlængst  er  død.«  Men  da  hans  Paastand  ikke  kunde  be- 
vises gennem  Kirkebøgerne,  blev  den  ikke  taget  til  Følge.  (Hof-  og 
Stadsrettens  extraord.  Boer,  Række  13,  227,  Landsark.). 

98,  1.  Mad.  Gielstrup.  Hendes  Mimik  og  talende  Øine,  de  frie, 
karakteristiske  Armbevægelser  gav  hende,  i  Forening  med  Liv  og  Jovialitet, 
en  høi  Rang  som  Pernillefremsti Herinde  (Jvfr.  Minerva.  I.  1787;  Dram. 
Saml.  I.).  Hendes  hæftige  Sind  gav  sig  ofte  Udslag;  saaledes  skriver 
Warnstedt  1781,  ^V2,  at  hun  med  Skieldsord  har  overfaldet  Acteuren 
Preisler  og  at  denne  har  andraget  Klagemaal  over  hende.  W.  tilraadede 
hende  at  afbede  sin  Overilelse  skriftlig,  men  hun  gav  ikke  bestemt  Svar. 
Numsen  skriver  nogle  Aar  senere  om  hende  —  Soubretten  —  »at  hendes 
Førlighed  falder  næsten  i  det  uanstændige«.  —  Før  hun  blev  gift  med 
Gielstrup  havde  hun  et  Barn  med  Generallieutenant  Køller-Banner  (Jvfr. 
Persh.  Tidsskr.  5  R.,  VI,  47;  2  R.,  H,  131).  Kort  Tid  efter  Ægteskabet  skrev 
Gielstrups  Moder  til  Warnstedt,  1778,  Vi»:  >Vel  har  hun  tilforn  feiled,  men 
mon  Regningen  ikke  kand  kaldes  fælles  for  slette  Forældre  [Faderen  var 
fransk  Violon  Lorentz  MorellJ  som  aldrig  har  moralisered  for  hende,  uden 
paa  en  interessered  Maade  .  .«  (Privateje).  I  Biogr.  Lex.  VI,  42,  tales  om 
hendes  langvarige  Sygeleje  og  Død  1799;  P.  Hansen  beklager  i  Theater- 
historien  hendes  >ni  Aars  Lidelser«.  Hun  døde  1792,  ^^/lo,  i  Nr.  141  i  Lille 
Kongensgade  af  hastig  Feber.  I  Begravelsesprot.  (Landsark.)  er  det  ved- 
føjet, at  hun  var  Katolik. 

99,  4.  Niels  Hansen.  Han  debuterede  uden  Held  1771  og  var  et 
af  >Det  dram.  Selskabs«  mindst  talentfulde  Medlemmer.  Regissørstillin- 
gen beklædte  han  1777—99:  Warnstedt  skriver  1779,  "/s,  til  Overkom- 
missionen, at  han  har  ladet  Regissør  Hansen  indsætte  en  Nat  i  Blaataarn 
for  en  Forsømmelse  og  hans  uhøflige  Svar  paa  Direktionens  Bebrejdelse. 
Niels  Hansen  var  ivrig  for  Dyrebeskyttelsessagen  og  har  bl.  a.  skrevet 
»Musikens  faste  Grundsætninger  anvendt  paa  Syngekunsten  i  Særdeles- 
hed« (Krit.Journ.  1777,  183).     Han  døde  1828,  81  Aar  gi. 

100,  1.  Heger.  Om  dette  talentfulde  Skuespillerpar,  som  havde  stor 
Betydning  for  den  oehlenschlågerske  Tragedies  Gennembrud,  jvfr.  N.  Bøghs 
Afliandling  i  Hist.  Arcliiv  1875,  I,  190,  hvor  Samtidens  Kilder  er  be- 
nyttede. Den  Hegerske  Stamtavle  er  meddelt  af  Bobé:  Reventlowske 
Pap.  V,  197.  De  gengivne  Breve  fra  Mad.  Heger  er  begge  skrevne  med 
Stephan  Hegers  Haand.  —  100.  13.  Gom  plot.  Dr.  Ryge  sigtede  uden 
Tvivl  til  de  Angreb  paa  ham,  som  Prof.  Kruse  1819,  *^/i,  gav  Udslag  i 
»Dagen«.  —  Overfor  Dir.  afgav  han  et  for  ham  fordelagtigt  Referat  af 
Samtalen  med  Mad.  Heger,  >men  naar  de  fleste  Skuespillerinder  faar  en 
ny  Dragt,  som  er  smuk  og  behager  dem,  saa  forkaste  de  i  Almindelighed 
de  ældre  Dragter  og  bruge  altid  den  smukkeste;  derfor  maatte  nu  ogsaa 

denne  Gang  den  ellers  ret  smukke  Dragt  fra  Stærkodder  vige  for  den 
brillantere  fra  Maria  Stuart«.  —  100,  20.  Holstein.  Kammerherre 
Frederik  Conrad  v.  Holstein,  1771—1853,  bekendt  fra  Udfaldet  i  Classens 
Have,  var  Theaterchef  1811—40.  Han  var  Fader  til  Kgl.  Skuespiller  Vil- 
helm Conrad  Holst;  Moderen  var  Skuespillerinden  Charlotte  Mannerup, 
som  døde  af  Brystsyge  1816,  28  Aar  gi.  —  102,  33.  Figaro.  Om  Hegers 
Udførelse  af  denne  Rolle  skriver  Bournonville:  >der  var  i  Særdeleshed 
en  Rolle,  hvori  han  ikke  er  bleven  naaet  af  nogen  af  sine  Eftermænd, 
nemlig  Figaro;  han  havde  overtaget  den  efter  Schwartz,  der  atter  havde 
modelleret  sin  Opfattelse  efter  Rollens  oprindelige  Fremstiller  Preville. 
(Efterl.  Skrift,  100.).  —  104,  16.  andet  Embede.  I  et  Brev  fra  Kon- 
fessionarius Liebenberg  til  Biskop  Pavels  i  Bergen  (Persh.  Tidsskr.  V, 
255),  hvori  det  bl.  a.  siges  »at  Heger  har  mange  agtværdige  Egenskaber, 
men  at  hans  Fusentasterie  aldrig  forlader  ham«,  meddeles  det,  at  Heger 
ved  sin  Afgang  blev  Inspektør  ved  Metropolitanskolen ,  en  Udnævnelse, 
som  iøvrigt  ikke  omtales  andre  Steder.  —  106,  11.  de  Smaating.  H. 
udgav  en  Mængde  populære  naturvidenskabelige  Skrifter  og  Bøger  for 
Ungdommen;  de  fleste  udsendte  han  uden  Forfatternavn.  —  106,  15. 
Staffeldt.  Digteren  Schack  Staffeldts  Biografi  udgav  Molbech  1851.  — 
106,  19.  Ekkard.  Dr.  Frederik  Ekkard,  1744—1819,  var  ansat  ved  det 
Kgl.  Bibliothek  1784—1814.  —  106,  24.  Moldenhaver.  D.  G.  Molden- 
haver,  1753—1823,  var  fra  1788  Overbibliothekar  til  sin  Død.  —  106,  25. 
Werlauff:  Hegers  Svigersøn  E.  C.  Werlauff ,  1781—1871,  var  ansat  ved 
Bibliotheket  1798—1861.  —  106,  35.  den  Bane.  I  et  Eksemplar  af 
»Correggio«,  som  ejes  af  Hr.  Operasanger  Edvard  Agerholm,  har  Heger 
skrevet:  »Til  Christian  Molbech,  sen.  Mig  det  kjæreste  af  alle  Oehlen- 
schlægers  Værker.  Jeg  har  gennemgaaet  3  Klasser  paa  Charlottenborg 
og  den  2den  Klasse,  Figurstuen,  ved  Thorvaldsens  Side.  Jeg  maatte 
ikke  vedblive  paa  den  Bane,  jeg  elskede  saa  højt,  men  da  jeg  blev  myn- 
dig, valgte  jeg  af  Nødvendighed  den  Bane  der  nu  var  tilovers  for  mig. 
1796  den  14de  April  blev  jeg  Skuespiller,  den  ringeste  Kunst  af  alle 
Kunster.  Foersom  sagde  engang  til  mig:  >Gid  en  Engel  havde  staaet 
med  et  gloende  Sværd  og  holdt  mig  tilbage,  da  jeg  traadte  ind  ad  den 
Dør!«  Jeg  har  mange  Gange,  før  idag,  sagt  det  samme!«  —  Heger  døde 
1855,  Vs,  over  85  Aar  gi.  »Den  nulevende  Slægt  kjendte  ham  kun  fra 
Gaden  af  hans  gammeldags  Dragt  og  af  Rygterne  om  hans  Sære  An- 
skuelser og  Levemaade.«     (Fædrelandet  1855,  Nr.  60.). 

107,  8.  Knudsen.  Han  var  den  første  af  den  danske  Sangertype, 
som  senere  Tider  genfandt  i  Christian  Hansen  og  N.  J.  Simonsen :  de  blev 
alle  æret  som  et  nationalt  Begreb  af  Konge  og  Folk.  Dertil  var  H.  C.  Knud- 
sen en  elskværdig  og  lunerig  Skuespiller,  som  forbandt  en  Elskers  Væsen 
med  en  Komikers  Talent.  Werlauff  fortæller  i  sine  Erindringer,  at  Knud- 
sen som  Murersvend  under  et  Arbejde  paa  Sorgenfri  Slot  brækkede  sit 
Ben,  og  at  denne  Ulykke  blev  hans  Lykke,  idet  Arveprins  Frederik 
lærte  hans  Lune  at  kende  og  antog  sig  ham  (Hist.  Tidsskr.  IV,  4,  278). 
Allerede  som  Pagetjener  medvirkede  han  med  Held  i  et  Par  Forestillinger 

paa  Fredensborg  Slots  Theater  (c.  1783;  Fortalen  til  H.  C.  Knudsens  Minde, 
1816);  senere  bar  Arveprinsens  Protektion  ham  frem  til  en  Debut  paa 
Skuepladsen  som  Oldfux  i  >Den  Stundesløse  c,  som  Herskabet  over- 
værede; hans  frejdige  Lune  indtog  straks  Publikum.  I  »Minerva«,  1794, 
i  »Danske  Tilskuer«,  1798,  har  han  offentliggjort  Takkedigte  til  sin  Vel- 
gører. —  107,  25.  Kammerherreinden.  H.  V.  v.  Warnstedts  Hustru 
var  død  1788;  jvfr.  Noten  Side  225.  —  108,  18.  mine  Kaar.  1792,  ^Vs, 
skrev  Knudsen  til  Dir.:  »For  et  saa  oplyst  Collegium  som  den  høie 
Direction  behøver  leg  ikke  at  andrage  hvor  vigtigt  det  er  at  den  Mand 
som  skal  opofre  sig  for  Fædrelandet  og  Publicums  Tjeneste  i  enhver 
Stilling  befries  for  Nærings-Sorg;  men  for  Folk  i  min  Stand  er  det  vel 
mere  fornødent,  da  i  ingen  Stand  dennes  ødelæggende  Indflydelse  mere 
vil  spores  paa  Arbejderne  og  Arbejdet  end  hos  den,  hvis  Lod  det  blev 
at  dyrke  Muserne  og  de  frie  Konster.  Mangler  Konstneren  Brød,  plager 
Kummeren  over  en  kjer  Families  Skiebne  hans  Hierte,  da  maa  hans 
Talent  nødvendig  lide  derunder,  og  jeg  erkjender  den  Skuespiller  som 
min  Mester  i  Forstillings-Konsten ,  som  kan  drive  det  saavidt,  at  han 
kan  qvæle  Menneskelighedens  virksomste  Følelse;  elsker  Skuespilleren  i 
denne  Forfatning  endnu  Ære,  staar  der  ingen  anden  Vei  tilbage  for  ham 
end  at  forlade  en  Bane,  som  maatte  udsætte  ham  for  at  sukke  under 
Djmgen  af  en  lidt  efter  lidt  sammendynget  Gjæld,  han  aldrig  kan  vente 
at  betale,  eller  aldeles  at  forfeile  Maalet  af  hans  Bestræbelse  .  .  .«  1793, 
"/4,  søgte  Knudsen  om  at  faa  sin  Gage  forhøjet  til  700  Rdl.;  hvis  Dir. 
ikke  indrømmede  ham  dette  Ønske,  bad  han  om  sin  Afsked  »for  derefter 
at  lægge  sin  Skiebne  i  Guds  og  en  høj  Velgiørers  Haand».  Men  da  Af- 
skeden blev  ham  givet  bad  han  d.  29  i  s.  M.  om  at  blive  genansat;  Dir. 
»maa  have  misforstaaet  ham«,  han  paaberaaber  sig  sin  »Ubevanthed  i  at 
skrive  og  beder  om  en  saadan  Forbedring  i  sine  Kaar,  som  det  maatte 
behage  Hans  Majestæt  at  tilkiende  ham.«  —  I  Persh.  Tidsskr.  (6  R.,  I,  69) 
meddeles  det  »at  Knudsen  blev  kjed  af  Theatrets  mange  Cabaler,  søgte 
Afsked,  og  nedsatte  sig  som  Murermester  i  København«.  Det  er  muligt 
at  dette  har  været  Knudsens  Agt.  men  han  forblev  i  Theatrets  Tjeneste 
til  sin  Død  1816.  —  108,  24.  Hr.  Thaarup.  »Høstgildets«  Forfatter 
Thomas  Thaarup,  1749—1821,  var  Medlem  af  Dir.  1794—1800.  (Jvfr. 
Oehlenschlåger,  Erindringer,  I,  113.).  —  109.  2.  Gielstrups  Roller. 
Den  18  Oktbr.  1798  spillede  Knudsen  paa  Grund  af  Gielstrups  Sygdom 
hans  Rolle  som  Landraad  Gartner  i  »Gamle  og  nye  Sæder«;  Publikum 
var  utilfreds  med  hans  Udførelse,  det  gav  »et  lydeligt  Mishag«  tilkende. 
Knudsen  frygtede,  at  dette  skulde  gentage  sig  naar  han  d.  23  s.  M,  ud- 
førte en  anden  af  Gielstrups  Roller,  nemlig  Saddelmageren  i  »Kun  seks 
Retter« ;  derfor  vægrede  han  sig  overfor  Direktør  Thaarup  ved  at  spille 
den.  Denne  indberettede  Skænderiet  saaledes:  »Nu  kom  Knudsen  op  til 
mig,  gik  i  sit  Kammer  hvor  jeg  var  og  begyndte  at  bande,  støye  og  slaa 
i  Bordet  for  mig  saaledes,  at  jeg  ikke  kunde  høre  Øren  Lyd,  og  at 
Syngemester  Zink  som  stod  i  Nærværelse  slog  Døren  i  for  os  og  begav 
sig  bort;  taalmodig  bar  jeg  endnu   over  med   hans   ubehøvlede  Opførsel, 

men  han  lod  det  ikke  blive  derved,  men  fulgte  mig  med  samme  Grov- 
hed ned  i  Foyeren,  som  var  fuld  af  Mennesker,  og  da  jeg  endelig  sagde 
ham  at  jeg  ingenlunde  var  vant  til  en  Begegnelse  som  i  en  Brændevins 
Kjælder,  svarede  han  mig  under  mange  Eder:  at  hvad  Brændevin  han 
havde  drukket  havde  ikke  jeg,  men  han  selv  betalt,  at  jeg  var  for  kort 
til  at  sætte  ham  i  Slaveriet,  men  jeg  kunde  jo  sætte  ham  i  Blaa-Taarn, 
og  andre  lignende  Dumheder  og  Ondskaber  .  .  .«  —  I  en  af  de  mellem- 
liggende Aftener,  den  22^«,  var  Gielstrup  rask  nok  til  at  spille  i  »De  to 
Gierrige« ;  Knudsen  gjorde  da  i  sin  nervøse  Sindsstemning  et  Forsøg  paa 
at  vinde  Gielstrups  Venner  for  sig  ved  at  bekranse  ham  for  aabent 
Tæppe;  Waltersdorff  indberetter  Sagen  saaledes  til  Kronprinsen:  »Under 
Finalen  af  sidste  Aet  blev  Directionen  med  Forundring  var,  at  paa  et 
Sted  i  Musiken  hvor  der  forekommer  en  firma,  standsede  Orchestret 
gandske  og  aldeles,  og  Skuespiller  Knudsen,  som  spillede  Knapskiærs 
Rolle,  declamerede  nogle  Vers,  Skuespiller  Gielstrup  tilegnede,  og  derpaa 
trak  frem  en  Blomsterkrands,  som  band  havde  holdt  skiult  bag  sin  Ryg, 
og  holdt  den  i  nogen  Afstand  over  G.«  Hoved.  Publicum  applauderede 
denne  besynderlige  Scene  og  raabte:  Bravo  Gielstrup!  Bravo  Knudsen! 
Den  hele  Scene  varede  ikke  over  5  eller  6  Minutter  . . .«  Derefter  med- 
deler Waltersdorff  Sagen  contra  Thaarup  og  indstiller  Knudsen  til  Straf 
i  Blaa-Taarn ;  dog  først  bør  han  give  en  skriftlig  Afbigt  efter  en  af 
Direktionen  forfattet  Formular.  Kronprinsen  resolverede  1798 ,  Vii, 
at  Knudsen  skulde  hensættes  fire  Dage  i  Blaataarn  og  give  den 
forlangte  Afbigt,  hvilken  dog  Thaarup  frafaldt  >da  han  vilde  skaane  en 
Mand  for  en  Ydmygelse,  som  vilde  være  dem  begge  yderst  ubehagelig.«  — 
112,1.  Gulbrandt.  Hofmedikus,  Etatsraad  J.  V.  Guldbrand,  1744— 
1809,  var  fra  1782  Theatrets  Læge.  —  112,  8.  haar  Straf.  Af  Arrest- 
forvarer Ribers  Attest  fremgaar  det,  at  Knudsen  sad  »i  et  for  hans  Hel- 
bred beqvemt  Værelse«.  —  113,  23.  et  Laan.  Knudsen  opnaaede  det 
ansøgte  Laan.  (Finans-Kol.  Journ.  1804.  701).  1797  fik  Knudsen  Kgl. 
Stadfæstelse  paa  Embedet,  som  han  overtog  1802  og  igen  afstod  1811.  — 
114,  12.  von  Deurs.  Kammerherre,  Generalkrigskommissær  I.  F. 
van  Deurs  til  Frydendal,  død  1851,  87  Aar  gi.  —  114,  14,  Salt  Kaag- 
ning.  »Vor  Knudsen  troede,  at  vi  ikke  burde  lade  den  rige  Saltkilde, 
vi  i  Havtangen  havde,  være  ubenyttet;  med  sin  patriotiske  Varme  greb 
han  denne  Ide,  med  sin  driftige  Utrættelighed  satte  han  den  i  Værk  og 
Gang;  hvorvidt  den  var  saa  nyttig,  eller  rettere  fordeelagtig,  som  han 
ansaae  den  for,  tilkommer  vore  Oekonomer  at  afgiøre«.  (Rahbek,  H.  C. 
Knudsens  Minde;  Jvfr.  Baggesens  Skrifter  ved  Arlaud  III,  309).  —  115, 
13.  Fædrelandske  Handlinger.  Allerede  ved  Slotsbranden  1794  og 
ved  den  store  Ildebrand  Aaret  efter  viste  Knudsen  sit  Mod,  idet  han  ved 
sin  Uforfærdethed  reddede  Menneskeliv.  (Rahbek,  Erindringer,  IV,  265.). 
1801  gjorde  Knudsen  Theatret  til  Udgangspunkt  for  en  direkte  Paavirk- 
ning  af  Forsvarsbegejstringen ;  tre  Aftener  i  Træk  opildnede  han  Borger- 
nes Mod  ved  fra  Scenen  at  foredrage  patriotiske  Sange,  og  om  Sommeren 
drog    han    Landet    rundt    og    gav  Underholdninger   »til    Fordel    for  de    i 

Krigen  Qvæstede  og  de  Faldnes  efterladte  Enker  og  Børn.«  Efter  Ulykken 
1807  genoptog  han  sine  Bestræbelser,  udstrakte  sine  Rejser  til  Norge,  og 
indsamlede  i  alt  257,533  Rdl.  (Jvfr.  Knudsens  Minde,  51  ;  Persh.  Tidsskr. 
6  R.,  I,  70;  P.  A.  Heiberg:  Breve,  130;  Birket  Smith,  Til  Belysning,  65).  Som 
Tak  for  »patriotisk  Daad«  modtog  han  1801  Medaillen  >pro  meritis«.  1809 
deltog  han  i  et  Maskebal  hos  Prins  Christian,  >hvor  han  forklædt  som 
norsk  Bonde  overrakte  Frederik  VI  et  Pibehovede  af  egen  Fabrique,  hvorpaa 
stod:  Den  2  September  1807.  Jeg  forbliver  mit  Løfte  tro.«  Paa  Kongens 
Fødselsdag  blev  Knudsen  Dannebrogsmand.  (Memoirer  og  Breve  III,  100). 
Samme  Aar  tilstod  Kongen  ham  en  Benefice  »fordi  han  havde  beviist,  at  han, 
ved  Siden  af  en  ualmindelig  Anstrængelse  for  at  redde  Andres  Ejendom, 
havde  lidt  et  betydeligt  Tab  under  det  fjendtlige  Bombardement.«  Denne 
Benefice  blev  fra  1815  aarlig  og  tilfaldt  Enken  efter  hans  Død.  —  115,  27. 
Professor  Zink.  Om  Syngemester  H.  O.  G.  Zinck  og  hans  Slægt  jvfr. 
Otto  Zinck,  Studenter  og  Theater-Liv,  1,  ff.  —  116,  19.  Carl  Bruun. 
Hans  Fader,  Forfatteren  T.  C.  Bruun  skrev  1814,  ^4,  til  Rahbek,  da 
Sønnen  efter  en  kun  syvaarig  lykkelig  Virksomhed  søgte  sin  Afsked: 
>Carl  har  været  Din  Lærling.  Du  var  hans  Leder,  Du  værdigede  tillige 
at  være  hans  Ven.  Han  søger  sin  Afsked.  Hvad  Verdens  Kundskab  og 
Fader  Ømhed  ved  denne  Leylighed  tilsagde,  har  jeg  tiere  forestilt  ham. 
Han  vedblev  sit  Forsæt,  anførende  en  Ulyst,  der  gjør  ham  uskikket  til 
at  opfylde  sine  Pligter  som  forhen  og  ulykkelig  i  sin  nærværende  Stilling. 
Hans  Sind-Stemning  er  ikke  mere  den  samme  siden  hans  Sygdom  i  for- 
rige Vinter.  Da  var  hans  Hukommelse  rent  tabt,  den  har  aldrig  siden 
gienfaaet  sin  første  Kraft.  Syv  Aar  har  han  tient.  Ligetil  hin  Tidspunkt 
ved  Du  selv  hvor  glad  han  udførte  sine  Roller,  og  det  meget  Arbejde  der 
ved  begge  Theatrene  faldt  til  hans  Lod.  Jeg  tror  ikke  at  feyle,  at  anse 
denne  Overspændelse  som  Hovedaarsagen  til  den  paafølgende  Uskikkethed 
og  nærværende  Ulyst.  Skulde  han  rent  have  spildt  saa  mange  af  hans 
bedste  Aar?  Jeg  tør  love  mig  af  Dit  Venskab  og  endnu  mere  af  Din 
Tænkemaade,  at  Du  vil  bidrage  Dit  til  nogen  Understøttelse  for  ham, 
som  Pensions- Vartpenge  eller  under  hvadsomhelst  Benævnelse.«  (Kgl. 
Bibi.).  —  Med  sin  lille  Pension  gav  B.  sig  i  Kost  hos  en  Bonde  i  Lund- 
tofte og  døde  først  1846,  62  Aar  gi.  —  116,  26.  Dan  di  ni.  Denne  Figur 
i  »Cendrillon«  var  en  af  Bruuns  Glansroller.  —  116,  37.  Tilskuer. 
Rahbek  udgav  fra  1815  Ugeskriftet  »Tilskueren«.  —  118,  12.  Ida.  Den  talent- 
fulde Mad.  M.  E.  Zinck  spillede  Ida  i  »Hermann  van  Unna«  ved  Knudsens 
sidste  Benefice  1815,  "/12.  Samme  Aften  betraadte  han  i  Epilogen  Scenen 
for  sidste  Gang.  —  118,  33.  Rahlff.  Militærlæge  G.  Rahlflf,  1762— 1833,  blev 
1809  Guldbrands  Efterfølger  som  Theaterlæge,  —  119,  15.  talrige  Fa- 
milie. »Herretjener«  H.  C.  K.  blev  1786,  'Vs,  i  Nikolai  Kirke  viet  til  Anne 
Lucie  født  Lax  og  efterlod  sig  9  Børn,  hvoraf  5  Døtre  og  4  Sønner.  Det  ældste 
Barn  var  Datteren  Sophie  Frederikke,  som  fødtes  1785,  det  yngste  Datteren 
Anne  Johandine,  som  døde  1892,  Ve,  87  Aar  gi.  (Velvilligt  meddelt  af  H.  C. 
Knudsens  Sønnesøn,  Skoleinspektør,  cand.  philol.  K.).  —  119,  30.  Stats- 
tidende.   I  »H.C.Knudsens  Minde«,  51,  skriver  Rahbek  at  det  endnu  i 

vore  Dage  bekendte  Kobber,  >Fædrenelandsk  Kirkegaard«,  som  Knudsen 
solgte  i  patriotisk  Øjemed,  indbragte  30,000  Rdl.  Af  K.s  offentlige  Regnskab  i 
Statstidenden,  1816,  Nr.  10— 17,  ses  det,  at  Overskuddet  beløb  sig  til:  To 
Species  Ducater,  Tyve  Sølv  Specier  og  Fem  Tusinde  Rigsbankdaler  N.  V. 
Frederik  VI  købte  200  Eksemplarer,  som  han  betalte  med  1600  Rdl.; 
ellers  gav  Folk  i  Almindelighed  10  å  20  Rdl.  for  Stykket.  Knudsen 
slutter  Regnskabet  saaledes:  »Gud  lad  os  nu  beholde  den  velgiørende 
Fred,  at  enhver  i  sin  Virkekreds  kan  glemme  Krigens  Byrder  og  række 
hinanden  broderlig  Haand  for  Fædrelandet.  Jeg  takker  alle,  som  rakte 
mig  Haanden  paa  mine  Vandringer,  og  takker  Gud,  som  lod  mig  naae 
mit  Maal,  skiøndt  jeg  tabte  min  Sundhed;  dog  —  hvad  jeg  tabte  er 
intet;  thi  jeg  vandt  min  Konges  Naade,  mine  Medborgeres  og  Medborger- 
inders  Agtelse  og  min  egen  Tilfredshed.  —  Hæld  Fædrenelandet!«  —  119, 
35.  min  Død.  Denne  Ansøgning,  som  ikke  er  egenhændig,  er  skrevet 
to  Dage  før  Knudsens  Død  som  indtraf  1816,  Vs.  Hans  Lig  blev  baaret 
fra  Trinitatis  Kirke  til  Graven  paa  Assistents  Kirkegaard.  >118  Vogne 
fulgte,  General-Staben  etc.  Kongen  forærede  Vin  og  Kager  til  Følgeskabet. 
3  Liigtaler  bleve  holdte  af  Biskop  Balle,  Gutfeldt  og  Liebenberg.  Holmens 
Tømmermænd  havde  giort  og  foræret  Liigkisten«.  (Mem.  og  Breve,  HI, 
240.    Jvfr.  H.C.Knudsens  Minde,  77;  Baggesen  Danfana,  1816). 

120,  1.  Kruse.  Han  er  blandt  danske  Skuespillere  et  Eksempel 
paa,  at  det  medfødte  dramatiske  Geni  kan  gøre  sig  gældende  med  Adel 
og  Vælde,  selv  om  det  bor  i  en  ukultiveret  Personlighed.  Hans  Styrke 
var  den  Sikkerhed,  hvormed  han  i  brede  Linier  kunde  karakterisere  baade 
tragiske  og  komiske  Figurer.  Direktionen  kaldte  ham  i  1813:  »en  høj- 
fortjent  Skuespiller,  vor  i  alle  tre  Skuespilarter  saa  uundværlige  Kruse«. 
Det  var,  som  om  han  paa  Scenen  fik  alt  det  Skønne,  han  i  Livet  savnede. 
Dér  var  han  en  ejendommelig  sammensat  Kunstnernatur:  tidligt  forfalden, 
grov  i  sin  Optræden,  uden  Forbindelse  med  det  intellektuelle  Liv.  (Jvfr. 
Overskou  III,  690;  Af  mit  Liv,  275;  Minerva,  1797).  1813,  Vi,  skrev  han 
til  Dir.:  »Min  kummerfulde  Stilling  har  i  det  sidste  Aar  nødt  mig  til  at 
bortsende  Kone  og  Børn  langt  fra  mig,  for  ved  en  Forlæggelse  af  Huus- 
holdningen  til  Landet  at  kunne  spare  saa  meget  som  mueligt.  Men  des- 
værre, denne  bitre  Adskillelse  har,  istædet  for  at  forbedre  mine  Kaar, 
hidtil  bestandig  forværret  dem.«  Kruse  døde  paa  Frederiks  Hospital  1823, 
^Va,  48  Aar  gi.  Dagen  efter  indfandt  Skifteretten  sig  i  hans  Hjem  i  Go- 
thersgade 123,  hvor  Enken,  Lovise  Augusta,  var  tilstede;  hun  tilkendegav, 
at  Kruse  efterlod  sig  en  Søn,  Hans  William  August,  18  Aar,  og  en  Datter, 
Emilie  Mathilde,  16  Aar.  Indboet  blev  vurderet  til  —  4  Rdl.  Enken 
havde  taget  Ophold  hos  sin  Moder,  Enkefru  Sonin,  boende  i  Klareboderne 
Nr.  3.  —  121,  8.  Hr.  Lund.  Christian  Lund  var  Skuespiller  ved 
Theatret  fra  1810—42  og  tillige  i  mange  Aar  dets  Fægtemester;  han 
døde  1864,  26/5,  90  Aar  gi.     (Jvfr.  Teatret,  X,  52.) 

121,  26.  Lindgreen.  Hvis  man  kunde  løfte  det  Slør,  som  hviler 
over  Caroline  Walters  Herkomst,  lod  Kongehusets  Interesse  for  hendes 
Halvbrødre  Frederik  Christian  og  Ferdinand  Lindgreen  sig  muligvis   for- 

klare.  (Jvfr.  H.  Weitemeyer,  Caroline  Walter  og  Ferdinand  Lindgreen, 
Hist.  Meddelelser  om  Kbhvn.  II,  148  ff.).  Han  var  døbt  1770,  ^4,  i  Hol- 
mens Kirke,  som  Søn  af  Konstabel  Thomas  Jespersen  og  Johanne  Kirstine 
Hansdatter  Groot,  der  ogsaa  var  Moder  til  den  da  ISaarige  Caroline 
Walter.  Blandt  Fadderne  nævnes  Sekretær  Biehl  ved  Charlottenborg  og 
Skuespillerinden  Jomfru  Bøttger.  1778  blev  han  sammen  med  Broderen, 
som  var  født  1767  og  døde  1805  som  Kapellan  i  Svendborg,  sat  i  Ros- 
kilde lærde  Skole.  Samme  Aar,  ^/lo,  skrev  Ove  Høegh-Guldberg  til  H.  V. 
V.  Warnstedt:  >Da  jeg  ikke  saa  lige  veed  hvor  Mad.  Walter  boer,  og  da 
jeg  er  .vis  paa,  at  Deres  Høi-Velbaarenhed  for  to  unge  Drenges  Skyld, 
som  kunne  maaske  blive  gode,  nok  vil  giøre  sig  en  liden  Umage;  saa 
vover  jeg  herved  at  bede  Dem,  at  De  ville  sige  hende,  at  da  Rector  Sax- 
torph  i  Roskilde  vil  nu  strax  modtage  begge,  saa  er  og  givet  med  Dags 
Post  Befaling  at  indtinge  dem  begge  i  Kost  hos  Forvalter  Linderoeds 
Enke,  en  meget  skikkelig  Kone.  Disse  to  Børn  maatte  da  (NB  velforsynte 
med  Klædere  og  Linnet)  strax  sendes  til  Roskilde  og  det  til  Rectoren, 
som  nu  herefter  (hvilket  maae  vel  agtes)  har  efter  Herskabets  naadigste 
Befaling  paataget  sig  al  Omhue  for  dem.  Men  Klæder  og  Linnet,  som 
jeg  har  spurgt  om ,  vil  aarlig  giøre  for  hver  30  Rdl. ,  og  det  pleier  Her- 
skaberne ikke  i  saadanne  Leiligheder  at  bebyrdes  med.  Disse  60  Rdl. 
burde  da  besørges  Aarligen  til  to  Terminer  indbetalte  paa  mit  Contoir, 
da  jeg  vilde  med  det  øvrige  sende  det  til  Rector  Saxtorph.  Jeg  synes 
virkelig,  at  det  er  billigt,  i  det  mindste  for  den  eene;  thi  Forældre  bør 
dog  huske,  at  de  ere  det.  Nu  er  det  kun,  at  de  inden  8*^  Dage  sendes 
til  bemeldte  Rector.  —  Efterskrift:  Min  Ven  ville  nøie  forklare  Mad. 
Walter,  at  fra  det  Øieblik  af,  at  Børnene  kommer  i  Skolen,  staae  de  al- 
deeles  under  Rectoren,  saa  at  ingen  videre  har  nogen  Bestyrelse  over 
dem,  hvilket  utrykkeligen  er  Rectoren  af  Herskaberne  paalagt.«  (Rigsark.). 
1787  fik  Lindgreen  dette  Vidnesbyrd:  »Lidet  eller  intet  Haab«  i  Skole- 
protokollen.  ^^/lo  s.  A.  blev  han  afskediget  af  Skolen :  >vel  har  han  op- 
ført sig  anstændig  og  upaaklagelig,  men  for  Resten  ej  vist  den  Bekvemhed 
til  Studeringerne,  at  han  med  Ære  kunde  haabe  at  blive  dimitteret  til 
Akademiet,  hvorfor  Vedkommende  ansaa  det  for  raadeligt  ikke  at  lade 
ham  studere  længere,  men  hellere  anbringe  ham  ved  saadanne  Forret- 
ninger, som  med  hans  Bekvemhed  kunde  være  passende.«  Hvorhen  hans 
Lyst  drev  ham,  ses  af  en  allerunderdanigst  Forestilling  af  1789,  ^^/s:  »En 
Broder  af  den  forrige  fortræflFelige  Actrice  Madame  Muller,  som  er  Sanger- 
inde i  Stockholm,  navnlig  Lindgreen,  meldte  sig  forrige  Aar  om  at  blive 
antagen  som  Skuespiller-Elev.  Paa  Vilkaar  at  han  skulde  vedblive  at 
fortsætte  sine  Studeringer,  hvortil  Hans  Kgl.  Høihed  Arveprindsen  har  til- 
lagt ham  en  aarlig  Pension  indtil  videre,  og  at  han  tilligemed  skulde 
lære  Vocalmusiken  i  Syngeskolen  og  lægge  sig  efter  Skuespiller-Konsten, 
have  vi,  efter  hans  saa  særdeles  yttrede  Lyst  til  Skuepladsen  antaget 
ham  og  tillagt  ham  for  det  første  en  liden  Opmuntring  af  16  Rdl.«  Det 
fremgaar  heraf,   at  Samtiden   kendte  dette  nære  Slægtskab,    hvad  Weite- 

meyer  betvivler.  J.  L.  Heiberg  mindede  om  det  i  de  Vers,  han  halvtreds 
Aar  senere  skrev  ved  Lindgreens  Jubilæum; 

»Hvo  mindes  ei  det  elskte  Navn 

af  den,  som  ikke  blot  i  Aand 

men  ogsaa  ved  Naturens  Baand 

hans  Søster  var?     En  evig  Glands 

har  Caroline   Walters  Krands.« 

(Poet.  Skrift.  IX,  240).  —  Samtidig  med  at  gøre  Koristtj eneste  læste  Lind- 
green til  Studentereksamen,  som  han  i  Sommeren  1790  paaTheaterkassens 
Regning  tog  med  anden  Karakter: 

»Til  at  betale  Testemonium  for 10  Rdl.  >  M. 

Til  Rector  Magnificus 6      -      >  - 

For  at  betale  Stole-bogen 2      -      >  - 

Til  Præsten  ved  runde  Kirke 2      -      >  - 

-    Pedellen »      -      3  - 

samt  godtgiøres,  hvad  en  sort  Kiole  efter  Regning  kan  koste. 
29Sept.  1790. 

F.  L.W.  Lindgreen.« 

I  Oktober  prøvede  han  Henrik  i  »Maskeraden«,  Jacob  i  »Erasmus«  og 
Den  pantsatte  Bondedreng  for  Direktionen,  og  den  ^®/ii  s.  A.  begyndte 
han  sin  paa  engang  nyskabende  og  bevarende  Livsvirksomhed  paa  Hol- 
bergs Skueplads.  Samtidig  maa  hans  kgl.  Understøttelse  være  inddraget, 
thi  i  1791,  Januar,  maatte  Dir.  give  ham  Hjælp  til  Klæder  foruden  1  Rdl. 
og  3  M.  til  en  Krukke  Sminke,  7  Rdl.  til  at  indløse  sit  Uhr  for«  o.  s.  v. 
I  Juni  s.  A.  holdtes  Festen  paa  Skydebanen  for  Caroline  Walter,  da  hun 
sidste  Gang  gæstede  Danmark.  (Jvfr.  Rahbek,  Erindringer,  IV,  121  ff.).  I 
et  Brev  fra  Festens  Leder,  Sekretær  Bjørn  til  Rahbek,  dat.  1791,  ^^/e, 
nævnes  blandt  Deltagerne  P.  A.  og  Thomasine  Heiberg,  Maleren  Lorentzen, 
Præsterne  Foermann  og  Nordahl  Brun,  Lægen  Winsløw,  men  af  Theatrets 
Personale  kun  Schwarz,  Jomfru  Morthorst  og  Mad.  Bjørn:  »paa  det  at 
ikke  Mad.  Muller,  eller  nogen  i  eller  uden  for  dette  Selskab  skal  tro,  at 
denne  Forsamling  bliver  til  for  allene  at  bevise  Mad.  Muller  nogen  sær- 
deles Ære  eller  Højtidelighed,  har  jeg  saaledes  inviteret  hende:  om  hun 
vilde  vise  min  Kone  og  mig  den  Fornøyelse  at  følge  med  os  i  et  Selskab, 
hvortil  jeg  var  inviteret,  hvilket  hun  modtog  med  Glæde,  men  beklagede 
sig  tillige,  at  Hr.  Gielstrup  sidst  havde  ført  hende  i  et  meget  slet  Sælskab 
ved  Dyrehaugen«  ...  —  122,  27.  min  Familie.  1794  ægtede  Lindgreen 
Hedevig  Sophie  Hviding,  1777 — 1844;  Ægteskabet  var  barnløst,  men  uden 
for  dette  havde  han  en  Datter.  Hanne  Marie  Lindgreen ,  født  1791,  som 
fra  sin  Barndom  blev  opdraget  hos  Lindgreens  og  som  ifølge  Testamente 
arvede  deres  »ubetydelige  Efterladenskaber«.  (Prot.  over  Anmeldelser  af 
Dødsfald,  1844,  Landsark.).  —  123,  10.  mit  Kunstnerværd.  I  en  Ind- 
stilling til  Kongen  skrev  Dir.  1801,  ^Vio:  »Lindgreen  er  en  af  de  meget 
udmærkede  af  Theatrets  Personale  baade  i  Henseende  til  Geni  og  Studium 
og  Arbejdsomhed.«  —  123,  34.  Kemp.  Johan  Gottfred  Kemp,  født  1751, 
^"/ii,   et  komisk   Naturtalent,    som    gennem    tyve  Aar    var    en    udmærket 

Fremstiller  af  holbergske  Roller  i  andet  Plan.  »Han  behøvede  blot  lige- 
som Londemann  i  sin  Tid  at  komme  ind  paa  Scenen  med  sit  naturlige, 
eller  om  jeg  saa  maae  sige,  med  sit  Hverdags-Ansigt  for  at  opnaae,  at 
Tilskuerne  strax  veed  og  ere  enige  om,  at  dette  er  en  Person,  man  skal 
lee  af.«  (Krit.  Efterr.  113).  Han  var  et  godmodigt,  letsindigt  Menneske; 
at  han  kun  41  Aar  gi.  fik  Afsked  paa  Grund  af  en  Ubesindighed,  som 
blev  slaaet  op  til  et  grovt  Tyveri,  gjorde  ikke  hans  Kammerater  Ære. 
(Jvfr.  Overskou,  III,  494).  1784,  Vio,  døde  hans  Hustru  Magdalene  Mar- 
grethe f.  Møller,  28  Aar  gi.  1791  meddelte  han  Warnstedt,  at  hans  private 
Gæld  var  602  Rdl.  Ved  Afskeden  fik  Kemps  Moder  100  Rdl.  aarligt, 
>fordi  han,  medens  han  var  i  Theatrets  Tjeneste,  aldrig  skal  have  for- 
glemt den  Pligt,  at  sørge  for  en  gammel  udlevet  Moders  Underholdning«. 
Da  hun  døde  1795,  V2,  beholdt  Sønnen  de  100  Rdl.,  >thi  han  sidder  i 
meget  fattige  Omstændigheder«.  3  Dage  før  sin  Død  bad  han  om  — 
2  Rdl.  Forskud  paa  Pensionen.  1795,  *°/ii,  døde  han  i  Logis  hos  en  Skrædder 
Bruhn,  som  paa  Theaterkassens  Regning  besørgede  ham  jordet  paa 
Assistents  Kirkegaard.  —  123,  35.  Ipsen.  Om  Komikeren  Lars  Ibsen, 
som  debuterede  1785,  skrev  Schwarz  til  Dir.  1786,  ^Vs:  »af  ham  har  man 
god  Grund  til  at  vente  en  god  syngende  Skuespiller,«  1793,  ^"/i,  skrev 
Forf.  Fr.  Høegh-Guldberg  til  Ahlefeldt:  »Saa  mesterlig  som  jeg  tror  Hr.  Ipsen 
skiller  sig  med  en  Rolle,  der  har  stærke  Anstrøg  af  det  brutale,  komiske, 
vel  endog  lav-komiske,  saa  suckermæssig  derimod  troer  jeg,  han  vil  skille 
sig  med  Andreas  [Ibsens  Rolle  som  Negeren  Andreas  i  H-G.  Syngestykke 
Lise  og  Peter],  der  er  Naturens  Søn,  og,  som  jeg  veed  D.  H.  selv  vil 
finde,  endog  er  meget  alvorlig.  Hvor  Hr.  Ipsen  skal  være  en  slig  Person 
maa  han,  efter  sin  Natur,  sit  Organ,  sin  Gang,  sit  Alt,  nødvendigvis 
blive  ironisk.«  —  Ibsen  blev  1800  Garderobeforvalter  og  døde  1805,  ^Vs. 
—  124,  37.  Kohne.  I  Indstillingen  til  Kongen  angaaende  Carl  Moritz 
Kohnes  Ansættelse  skrev  Dir.  1789,  Vs:  »hans  tydelige  og  varme  Udtale, 
hans  gode  Deklamation,  og  hans  ikke  urigtige  Begreb  om  sine  Roller 
lader  haabe,  at  han  i  det  ædle  Fag  ej  skulde  blive  uheldig.«  Haabet  gik 
ikke  i  Opfyldelse;  1793,  ^»/s,  vidner  Ahlefeldt  om  ham:  > Kohne  er  saa 
slet,  og  saa  har  han  ikkun  et  Øje.«  Afsked  fik  han  Juni  1797;  1808,  "/s, 
skrev  han  til  Dir.: 

»Formedelst  Ildebranden  efter  Bombardementet  forrige  Aar,  blev  og- 
saa  det  Huus  hvori  jeg  boede,  i  Skindergaden  No.  21  et  Rov  for  Luerne, 
næppe  fik  jeg  Tiid  at  rædde  et  Chatoll,  —  af  mit  Contoir  fik  jeg  ikkun 
2de  Pulte  Rædet,  med  de  til  min  Næringsvei  nødvendige  Bøger,  For- 
medelst Mængden  af  Bomberne,  som  sigtedes  paa  Kirken  om  Fredagen, 
maatte  man  være  glad  ved  hele  Lemmer  at  kunde  flygte;  —  i  en  af  de 
tilbageblevne  Pulte,  befandtes  en  Kasse  med  endel  Breve  og  Papirer, 
hvoriblandt  mit  Pensions  Brev  af  A"«  1797^  Juny  Maaned  fra  den  Kongl. 
Theater  Direction,  da  samme  er  mig  høyst  fornøden  for  at  kunde  Legiti- 
mere mig,  —  saa  er  det  jeg  Underdanigst  Andsøger:  om  mig  af  Theaterets 
Direct.  Protocoll  naadigst  maatte  vorde  forundt  et  Afskrift  af  bemeldte  Pen- 
sions Brev;  tillige  medfølger  en  Ansøgning  om  Skadeserstatning  for  mit  lidte 

Tab  ved  Commissionen  for  Brandlidte:  —  hvorpaa  jeg  Underdanigst  ud- 
beder mig  D.  Exelenzes  paategning  —  jeg  har  anseet  det  fornøden  paa 
indlagte  Pro  Memoriæ  at  lade  Vertinden  først  paategne  for  at  beviise 
Rigtigheden  af  mit  Udsagn. <  Han  døde  1811,  Wii,  41  Aar  gi.—  125,  27. 
Instructeurembedet.  Om  Lindgreen  som  Instruktør,  hvad  han  blev 
1817,  fortalte  Phister:  >Hvad  han  især  fordrede  var  Korrekthed,  Smag- 
fuldhed og  Naturlighed.  Han  hadede  al  Overdrivelse,  og,  hvis  nogen 
dristede  sig  til  at  forandre  Replikken,  vankede  der  Grovheder.  >Naa,  saa 
Du  vil  være  vittigere  end  Holberg!«  plejede  han  da  at  sige.«  (Zinck, 
J.  L.  Phister,  47).  —  126,  37.  ubeskedne  Ønske.  Som  en  Opmuntring 
fik  Lindgreen  efter  denne  Ansøgning  300  Rdl.  Sølvmynt. 

129,  1.  Preisler.  >1755  d.  19  November  loed  Professor  og  Hof- 
Kaaber-Sticker  Johann  Martin  Preisler  og  Kone  Anna  Sophia  døbe  deres 
liden  Søn  af  Mag.  Bluhme  i  Christiansborg  Slots  Kirke,  og  blev  kaldet: 
Joachim  Daniel.  Fadderne  vare  Hr.  Cammer-Herre  von  Støcken,  Hr. 
Hofprædikant  Cramer.  Fru  Consistorial-Raad  Rohne  holdt  Barnet  over 
Daaben  og  Frøken  Lotte  Hersleb  holdt  Christenhuen.  Barnet  var  fød 
d.  16  November  Kl.  3V2  slet.  <  (Kirkebog.  Landsark.).  Gode  Genier  syntes 
at  have  staaet  ved  hans  Vugge.  Skønhed  og  et  indtagende  Væsen  var 
ham  skænket.  Han  blev  opdragen  under  rige  Vilkaar,  han  havde  i  Op- 
vækst og  LTngdom  en  aandfuld  Omgangskreds.  Hans  Talenter  vare 
mangeartede,  men  der  fattedes  ham  et  Holdepunkt,  der  kunde  sammen- 
knytte de  flagrende  Anlæg  og  Drifter.  Hans  herskende  Evne  var  den, 
hver  Dag  at  have  en  ny  herskende  Evne.  (Jvfr.  Edvard  Brandes'  Karak- 
teristik af  Preisler,  Dansk  Skuespilkunst,  134  fif.).  —  129,  15.  Udskey- 
delser.  P.  sigter  uden  Tvivl  til  en  Forelskelse  i  en  Teltsangerinde  paa 
Dyrehavsbakken.  Jvfr.  hans  Selvbiografi:  Ferdinand  Braun,  der  Gothe, 
Helsingør  1802.  —  129,  28.  Hof  og  Stads  Retten.  Ved  denne  Ret  var 
Jomfru  Dewegges  Fader  Bud  og  Portner.  Han  skildres  som  en  lumpen 
Mand,  der  brugte  Datteren  til  at  drage  Gæster  til  Huset.  (Persh.  Tidsskr. 
3  R.,  5,  55).  —  131,  12.  min  Moder.  Preislers  Søsters  Mand,  den  be- 
kendte Grosserer  J.  L.  Zinn,  gjorde  1778,  ^Vio,  i  et  Brev  Forsøg  paa  at 
formaa  Jomfru  Dewegge  til  at  hæve  Forlovelsen  med  Joachim  Daniel: 
».  ,  .  al  Forbindelse  med  hende  er  Forældrene  i  høyeste  Grad  imod.  Han 
er  umyndig,  haver  ey  heller  noget  Levebrød  endnu,  og  hans  mulige 
Lykke  var  dermed  spildt.  Forestil  sig  nu  hvilken  Ulykke,  Sorg  og  Be- 
drøvelse, hun  haver  anrettet  i  vor  Familie;  forestil  sig  nu  en  gammel 
graahaaret  Moders  Taarer,  Jammer  og  Sukke  over  hende,  der  vil  berøve 
hende  sin  Søn,  hendes  Klage  til  Gud;  forestil  sig  en  gammel,  graahaaret 
Fader,  der  er  færdig  at  gaa  i  Graven  af  Bedrøvelse  .  .  .  Fy,  hun  bør 
skamme  sig  at  ville  tiltvinge  sig  en  Mand  til  hans  egen  Ulykke  imod 
Forældres  Villie  og  Vidende.  Og  hvad  mener  hun,  der  var  eller  vil  blive 
af,  om  hun  end  fik  ham?  .  .  .«  (111.  Tid.,  1890-91.)  —  132,  20.  Debitant 
Rolle.  P.  kom  først  til  at  debutere  1779,  -Vi,  som  Leander  i  >Det  unge 
Menneske  paa  Prøve«  (Jvfr.  Krit.  Efterr.  87).  Rahbek  fortæller,  at  en  gammel 
Etatsraad  i  et  Selskab  hos  hans  Fader  saa  hele  Rangforordningens  Sinai 

rystet,  fordi  Justitsraad  Preislers  Søn  i  Stykket  maatte  kysse  Skue- 
spiller Thessen  paa  Haanden.  (Erindringer  I,  305).  —  133,  12.  Winther. 
Formodentlig  Traktør  W.  paa  Kongens  Nytorv.  —  134,  24.  Sinds  Roe- 
lighed. Ifølge  A.  Aumont  i  Biograf.  Lex.  blev  Preisler  gift  1778,  V12,  men 
Vielsen  er  ikke  indført  i  Kopulationsprotokollen  i  Raadhusarkivet.  Aaret 
efter  fødte  Mad.  Preisler  en  Datter,  Sophie,  som  blev  gift  med  Boghandler 
Albanus;  om  hende  se  Brevet  S.  159.—  135,  3.  Beste  Ven.  Rahbek 
skriver  om  Preisler  i  Ungdomsaarene :  »Han  var  mig  særdeles  interes- 
sant baade  for  sit  vakre  Udvortes  og  for  sin  mangesidige  Dannelse,  og 
ydermere  som  den ,  der  allerede  da  var  kiendt  af  adskillige  romantiske 
Eventyre  .  .  .  (Erindringer,  I,  268;  jvfr,  285).  Senere  frastødte  Preislers 
flygtige  Væsen  Rahbek,  som  ligeledes  i  sine  Erindringer  (I,  351)  har  givet 
en  Skildring  af  hans  Forfald.  —  135,  29.  F ranken  au.  Etatsraad,  Told- 
inspektør F.  C.  Franckenau,  som  døde  1784.  —  135,  33.  Narrerie.  Om 
Rahbeks  Strid  med  sin  Fader  for  at  blive  Dramaturg  jvfr.  Erindringerne 
I,  305  ff.  —  136,  7.  Zeuthen.  Rahbeks  Ungdomsven,  senere  Etatsraad, 
Godsejer  P.  C.  Zeuthen,  1755—1823.  —  137,  15.  Langes.  Rosings  og 
Rahbeks  Ven,  senere  Etatsraad.  Raadmand  Rasmus  Lange,  som  døde 
1829,  77  Aar  gi.  —  139,  11.  Deres  Selskab.  Om  »Det  dramatiske 
Selskab«  jvfr.  Noterne  til  Brevene  fra  Schwarz.  —  142,  1.  Ingen 
Skilling.  I  Begyndelsen  af  1782  blev  Preislers  Hjem  opløst,  da  Ind- 
boet efter  kun  tre  Aars  Ægteskab  var  pantsat.  1781,  ^^/n,  indgav  han  til 
Dir.  følgende: 

»NOTA  OVER  MIN  GIELD. 

Til  min  Vært  for  IV«  Aars  Huusleye  til  næste  Paaske  Rdl.  140. 

-  do.  for  en  Regning -       50. 

-  do.  for  en  contant  annammet -       12.       202   Rdl. 

-  Skrædder  Pohlmann 91 

—  Moeberg 65 

—  Schauboe  omtrent 25 

-  Kræmmer  Richter 280 

—  Schmidt 150      - 

—  Todsen 90      - 

-  Skomager  Øegaard 30 

—  Fahrenholtz 4 

—  Hedemark 7 

-  Hyrekudsk  Muller 14 

—  i  Marchals  Gaard 13 

-  Vognmand   Søren   Josephs   Encke   paa   Kongens 

Nyetorv 27 

-  Jøden  Warburg  for  Strømper 30 

-  en  Gartner  Mæser  for  Spænder  og  Strømper...  17 

-  Hr.  Eisberg  for  adskilligt,    deels   contant,   deels 

Vare 73      - 

-  mine  Forældre  paa  en  Obligation   paa  400  Rdl. 

med  2  Aars  Rente  å  16  Rdl.  p.  A 432      - 

-  Casserer  Zeuthen  ved  Brandkassen 14 

-  Bogholder  Fehling  hos  min  Svoger  Zinn 30      - 

-  Barnets  Amme  ialt 30 


70  Rdl. 

20      - 

9      - 

20 

20      - 

15      - 

Summa. . 

.   1778  Rdl. 

For  mange  smaae  Poster,  som  jeg  icke  erindrer, 
førend  de  efter  Haanden  indkommer,  iien- 
imod 

Til  Galanterie-Kræmmer  Aumont 

-  Guldsmed  Hederich 

-  Auctions-Konen  Mad.  Christensen 

-  Jøden  i  Stormgaden  for  Ørenringe  etc.  . 

-  Bøhm  ved  Canalen  Nr.  2 


Jøden  Cantor  for  et  Beviis  paa  100  Rdl.  og  Jøden  Levin  Hertz  Et 
paa  100  Rdl.;  jeg  veed  icke,  hvormeget  Hr.  J[ustits]  R[aad]  Lassen  har 
afbetalt  paa  samme,  saavelsom  og  paa  den  Obligation  paa  400  Rdl.  til 
Herbst,  som  allerede  i  forskiellige  Quartaler  er  afdraget  paa.  Hos  2  Jøder, 
En  paa  Myndten  og  En  i  Klosterstræde  er  mit  Tøy  udsadt,  men  Listen 
paa  det  kan  jeg,  i  hvormeget  jeg  har  plaget  dem,  ikke  faa  førend  i 
Morgen,  da  jeg  absolut  selv  skal  opsætte  den. 

Af  andre  tilhørende  staar  paa  Myndten  et  Uhr  tilhørende  Rente- 
skriver Evers  Koene  for 21  Rdl. 

Hos  en  anden  Jøde  i  Klosterstræde: 

En  Kaarde  for  6  Rdl.  og  Et  Garnitur-Spænde  for  6  Rdl.  tilhørende 

Rosing,  tilsammen 12 

En  Kaarde  tilhørende  Sværdtfeger  Weidenhaupt  for 6 

39  Rdl. 
[Den  ene  Liste  over  det  pantsatte  Tøj  er  bevaret:] 

Nota  for  de  hos  Jøden  Soldin  staaende  Sager,  med  de  virkelig  laante 
Summer:  En  Guld-Ring,  3  Rdl.  —  Et  Sølv-Bæger,  17  Rdl.  —  En  blaa 
Kiole,  Skee  og  Daase,  12  Rdl.  —  Et  Guld-Uhr,  32  Rdl.  —  Et  Garniture- 
Steenspænder,  7  Rdl.  —  En  Sølv-Skee,  2  Rdl.  —  Et  Etui,  4  Rdl.  —  Et 
par  nye  Silkesko,  kiøbt,  3  Rdl.  2  ^.  —  En  Flødeskee,  3  Rdl.  —  En 
Kobber  Maccine,  1  Rdl.  2  jSC.  —  En  Sølv-Skee,  2  Rdl.  —  3  Porcellain- 
Fade,  2  Rdl.  —  4  Speile,  32  Rdl.  —  En  Sølv-Melkeskaal ,  10  Rdl.  —  2 
Comoder,  10  Rdl.  —  Et  lille  Bæger,  1  Rdl.  —  En  Rangle,  4  Rdl.  —  Sort 
Illystring,  2  Rdl.  —  2  par  nye  Silkestrømper,  4  Rdl.  —  Et  Guld-Uhr  for 
Frue  Evers,  23  Rdl.  —  En  Staal-Kaarde,  mig  selv,  2  Rdl.  —  En  Stk.  hviid 
Taft,  1  Rdl.  —  Et  Guld-Hierte.  4  Ji.".  —  Et  Garnitur-Beenspænder.  5  Rdl. 
—  En  sort  gammel  Underkl.,  1  Rdl.  3  ^.  —  3  Par  Silkestrp.,  3  Rdl.  — 
En  Stk.  fiin  Linned,  2  Rdl.  —  Tilskaaren  Lærred,  5  Rdl.—  2  St.  Senge- 
klæder, 8  Rdl.  —  8  Over-Skiorter,  5  Rdl.  —  Et  Par  Manchetter  med 
Flor,  1  Rdl.  2  ^.  —  Et  par  hviide  Buxer,  2  ^.     lait:  209  Rdl.  3  ^'<. 

Uden  Tvivl  fik  Kammerherre  Warnstedt  bragt  en  Forsoning  i  Stand 
mellem  Preisler  og  hans  Forældre;  thi  i  Løbet  af  Aaret  1782  tog  Parret 
Ophold  paa  Charlottenborg.  Fra  samme  Tid  stammer  det  gengivne 
Portræt  af  Preisler,  der  findes  i  F.  B.  Wickedes  Silhouetalbum  (i  Hr.  Lehns- 
greve  C.  E.  Reventlows  Eje)  og  som  giver  et  udmærket  Begreb  om  Preislers 
smuktformede  Hovede.  Man  har  ikke  tidligere  kendt  noget  Billede  af 
ham.  1783,  "/a,  skrev  han  til  Warnstedt:  >Vi  skal  med  Guds  Hielp  nu 
etableres  igien,  mine  Forældre  vil  ogsaa  gierne  være  behielpelige  dertil; 
de  ønsker  at  vi  maa  blive  skiønt  tarvelig,  dog  saaledes  istandsat,  at  vi 
icke  mangle  det  nødvendigste.«  1784,  "/e,  er  hans  Gæld:  2108  Rdl.  Han 
slutter  Specificationen  med  at  skrive:  »Jeg  kan  icke  længere  bruge  noget 
af  mit  udestaaende  Tøy,  være  sig  Guld,  Sølv  eller  andre  Effecter,  da  jeg 

altid  kunde  købe  et  hvert  nyt  Stykke  lettere,  end  indløse  det«.  1787 
boede  han  i  Lille  Kongensgade  i  »den  grønne  Støvle«,  da  han  d.  ^Va  ved 
Hof-  og  Stadsretten  blev  dømt  til  at  betale  >  Brøgger  Ole  Lind  for  Kiørsel 
16  Rdl.  +  Renter  og  Sagens  Omkostninger,  ialt  26  Rdl.  Den  Stævnede 
gav  ikke  Møde  i  Retten,  ej  heller  havde  Stævningsmanden  antruffen  ham 
i  hans  Boepæl«.  Det  ses  at  Warnstedt  paa  Debitors  Vegne  betalte  Sum- 
men. —  143,  8.  Schrøder.  Om  Schrøders  Betydning  for  Skuespilkun- 
sten jvfr.  B.  Litzmann,  F.  L.  Schroder,  ein  Beitrag  zur  deutschen  Litteratur 
und  Theatergeschichte  Vii ;  E.  Devrient,  Geschichte  der  deutschen  Schau- 
spielkunst  II,  326  ff. ;  K.  Mantzius,  Skuespilkunstens  Historie,  V,  106  &.;  Bre- 
vene fra  Sahwarz,  S.  184  ff. —  145,13.  Zuccarini,  Langerhans  og  Eule. 
Om  disse  dygtige  Skuespillere  jvfr.  Preisler,  Journal  over  en  Reise,  I,  39  ff. 
—147,  12.  V.  Warnstedt  i  Kiel.  Jægermester  F.  C.  v.  Warnstedt,  1750— 
1811,  H.  V.  V.  Warnstedts  yngre  Broder  var  Forstmand  i  Hertugdømmerne. 
(Jvfr.  Reventlowske  Pap.  IV,  288).  —  147, 16.  Her  ere  vi  nu.  Om  Preislers 
Rygte  i  Hamborg  jvfr.  Brevet  fra  Schwarz,  S.  189.  —  149,  26.  Journal. 
Ved  Kgl.  Resolution  af  1788.  Va,  fik  Rosing,  Saabye  og  Preisler  1200  Rdl.  »for 
ved  en  Reise  at  udbedre  deres  Kundskaber  i  Skuespillerkunsten.«  Det  blev 
paalagt  den  Sidste  at  føre  en  Rejsejournal,  som  han  ved  Hjemkomsten 
udgav  i  2  Bind.  Rejsen  kom  i  alt  til  at  koste  1915  Rdl.  —  151,  10. 
Hvass.  Justitsraad  Christen  Hee  Hvass,  f.  1731,  var  Theaterinspektør  og 
Medlem  af  Bestyrelsen  1772 — 78;  han  bosatte  sig  1780  i  Paris,  hvor  han 
døde  1803.  (Jvfr.  Personer  og  Familier  af  Navnet  Hvass,  I,  6  ff.).  —  151, 
18.  Mole  og  Dugazon.  Om  disse  Skuespillere  jvfr.  K.  Mantzius,  Skue- 
spilkunstens Hist.,  V,  231;  252;  Preislers  Journal,  I,  193  ff.  —  151,  34. 
Herr.  l'Affecteur.  En  fransk  Kvaksalver  jvfr.  Brevet  fra  Rosing 
S.  171.  —  152,  3.  Fougére.  F.  indkom  her  til  Landet  som  Skrædder  i 
Christian  d.  VIFs  franske  Hoftrup,  fik  senere  den  samme  Stilling  paa  det 
danske  Theater  og  undvigte  1788.  —  152,  5.  Jansen.  Danseren  Vil- 
helm Jansen  havde  været  ved  Theatret  siden  sit  14de  Aar  og  var  ikke 
uden  Talent.  Samtidig  med  de  tre  Skuespillere  fik  han  paa  et  Laan  mod 
Theatrets  Kaution  Lov  til  at  rejse  til  Paris  »for  at  vinde  i  Dandsekunsten 
ved  de  parisiske  Dandsere«.  Derfra  skriver  han  1788,  ^"/e,  til  Warn- 
stedt: »Laurent  og  Søn  er  overmaade  misfornøyede  med  deres  [de  danske 
Skuespilleres]  Opførsel,  thi  Rosing  og  Preisler  talte  ikke  et  Ord  og  var 
meget  kiedsommelig ;  Saabye  er  at  undskylde,  thi  han  maa  rette  sig  efter 
deres  Barbari  i  Tænkemaade.  Den  unge  Laurent  har  været  hos  Mollée 
og  udvirket  for  dem  at  komme  i  Declamations-Skoelen,  men  de  er  ikke 
kommet  i  den;  han  fortalte  mig,  han  havde  været  meget  forlegen,  da 
Mollée  spurgte  ham  hvor  de  tre  danske  Acteurer  [var]  siden  de  aldrig 
kom  paa  Skoelen;  Rosing  gaaer  paa  Pallais  Royal  med  en  opblæst  Mine 
og  Moquerer  sig  over  den  heele  Verden;  om  Aftenen  gaaer  de  paa  Palais 
Royal  og  spiser  hos  en  Restorateur  Anglais  hvor  Rosing  begynder  at 
skrige  [paa]  Opvarteren  »Gargon«,  som  er  al  det  Franske  han  taler.«  — 
Warnstedt  nærede  en  sygelig  Kærlighed  til  Jansen;  deres  Forhold  frem- 
gaar  yderligere  af  nogle   Breve  fra   Jansen   til  W.   (Kgl.  Bibi.).     Som  »al- 

deles  uduelig«  fik  han  sin  Afsked  1796  med  400  Rdl.  Pension;  han  op- 
rettede en  Danseskole  og  giftede  sig  »med  en  Pige  hvis  gode  borgerlige 
Opdragelse  og  Karakter  giver  mig  den  fuldeste  Forvisning  om,  at  hun 
stedse  vil  blive  mig  en  lykkeliggørende  og  værdig  Kone.«  (Brev  til  Dir. 
1797,  ^^/e).  Jansen  døde  1808,  46  Aar  gi.  Theatret  bekostede  Begravelsen. 
—  152,  25.  Winsløv.  Lægen,  Professor  Winsløw,  1752—1811,  opholdt 
sig  i  1777  en  lang  Tid  i  Paris.  —  152,  26.  Hr.  Laurent.  Danseren 
Pierre  Laurent,  født  omtr.  1729,  blev  o.  1752  indkaldt  af  Ditlev  Revent- 
low fra  Operaen  i  Paris.  Han  optraadte  i  P^rederik  V«  franske  Hoftrup, 
blev  Hofdansemester  og  opnaaede  1770  et  Engagement  paa  ti  Aar  som 
Chef  for  en  Danseskole.  1784  havde  han  1000  Rdl.  i  Gage.  Samme  Aar 
skrev  han  til  Kongen :  >  Jeg  har  ved  mit  Talent  bidraget  til  at  opdrage  to 
Slægtled  af  den  kongelige  Familie  og  ledet  alle  Baller  og  Fester  ved 
Hoffet  i  35  Aar.  Jeg  har  uddannet  alle  Elever  ved  Theatret  af  begge 
Kjøn,  der  endnu  er  til  Pryd  for  Hoffet  og  Byen.  Før  mig  var  den  gode 
Dans  slet  ikke  eller  lidet  kjendt  her,  det  er  mig,  som  har  bibragt  Dan- 
skerne Smagen  derfor.«  (Finans-Kol.  Journal  Bilag  1784,  288,  Rigsark.). 
Han  afgik  med  sin  Gage  i  Pension  og  bosatte  sig  i  Paris,  hvor  han  døde 
1807.  —  Sønnen,  Pierre  Jean  Laurent,  født  i  Kbhvn.  1759,  ^Vs,  fik  kun 
11  Aar  gi.  Bestalling  som  sukcederende  Hofdansemester.  Som  Barn 
maatte  han  danse  paa  Slottet  for  de  kongelige  Herskaber,  og  der  blev 
han  Vidne  til  en  Scene,  der  karakteriserer  Forholdet  mellem  Caroline 
Mathilde  og  Struensee.  En  Aften  da  Laurent  var  slumret  ind  i  en  Læne- 
stol i  et  Gemak,  som  stødte  op  til  Riddersalen,  vaagnede  han  ved  at 
Fløjdørene  gik  op;  Dronningen  og  hendes  Elsker  traadte  ind  i  heftig 
Bevægelse  og  uden  at  ane  Barnets  Nærværelse  fortsatte  en  Disput,  der 
endte  med,  at  hun  vendte  sig  stolt  om  for  at  gaa  tilbage  til  Balsalen, 
medens  Struensee  løftede  Benet  til  Spark  efter  hende  og  ilede  ud  ad  den 
modsatte  Vej.  (Bournonville,  Mit  Theaterliv,  3  D.,  HI,  229).  L.  var  lille 
af  Vækst,  ikke  smuk  og  meget  hjulbenet,  men  han  udviklede  sig  i  Studie- 
aarene  i  Udlandet  til  at  blive  en  udmærket  komisk  Danser.  1799  kom  han 
tilbage  til  Kbhvn.,  blev  Dansemester,  Lærer  og  Hofdanseinspektør;  Afsked 
fik  han  1821  og  døde  1831;  han  var  gift  med  Marie  Rose  f.  Bonnet,  som 
døde  1842,  69  Aar  gi.  En  af  deres  Sønner,  Harald  Anton,  døde  som  Sogne- 
præst til  Borup. —  154,  12.  Vestris.  Fader  og  Søn,  verdensberømte  Dansere, 
jvfr.  Bournonville,  Mit  Theaterliv,  3  D.,  II,  67  ff.  —  154,  16.  Blohme. 
Geheimeraad  Otto  Blome,  1735—1803,  var  Danmarks  Gesandt  i  Paris 
1770—93.  —  Samme  Linie.  Konemann.  Daværende  Sekretær  hos  Ge- 
sandten i  Paris,  Legationsraad  Joh.  Konemann ;  han  døde  1824,  75  Aar  gi. 
154,  17.  von  Haven.  Magister,  senere  Præst  E.  C.  v.  Haven,  1754 — 1813, 
bekendt  som  Numismatiker  —  158,  7.  Fremtiden.  Kort  efter  Hjem- 
komsten begyndte  Preislers  Forhold  til  Jomfru  Marie  Fredelund,  der 
1783  var  blevet  Danseskolar,  men  som  paa  Grund  af  en  Fodskade  fik  Lov 
til  at  forsøge  sig  i  Skuespillet,  hvor  hun  debuterede  uden  Held  1786. 
Hun  var  smuk,  men,  som  Dir.  skrev  i  en  Indstilling  af  1788,  Maj:  »hun 
gav   kun   lidet    Haab  om   at    blive  Actrice«.     1790    kvitterer  Preisler    for 

hendes  Gage,  50  Rdl.  Kvartalet.  Hun  boede  da  >Nr.  17  udi  Størrestrædet.« 
Rahbek  dadlede  hendes  Spil  som  Lovise  i  >Den  værdige  Fader <,  en 
Rolle,  som  Jfr.  Astrup  tidligere  havde  udført,  og  i  den  Anledning  udsendte 
Preisler  et  »Velfortient  Svar  til  Kiøbenhavns  Dramaturg,  Herr  Professor 
Rahbek«  (1792),  hvori  han  bl.  a.  skriver:  >Hvorfor  lader  man  ikke  Pro- 
fessoren vide,  at  hans  Pen  ikke  er  kritisk,  men  partisk  ...  men 
Skuespillerens  Skiebne  er:  at  høre  og  at  tie!«  16  April  s.  A.  flygtede  han 
ud  af  Landet  med  Jomfru  Fredelund,  som  tre  Aar  senere  (1795,  W?)  bad 
Kongen  om  at  blive  genansat  med  Elevgage.  >  Blendet  af  glimrende 
Løfters  falske  Glands,  ledsaget  af  idelig  gientagne,  ved  en  opbrusende 
Lidenskabs  Hæftighed  uimodstaaelige  Overtalelser,  tog  ieg  i  et  Ufornufts 
Øyeblik  den  overilede  Beslutning  at  forlade  min  Post  tilligemed  Fædrene- 
landet, for  paa  et  andet  Sted  at  nyde  den  Lykke,  jeg  troede  her  ey  at 
kunde  naae«  . . .  Inden  Dir.  sendte  Ansøgningen  til  Kongen  forlangte  den, 
at  hun  skriftlig  skulde  spørge  sine  tidligere  kvindelige  Kolleger  om  de 
havde  noget  imod  hendes  eventuelle  Genansættelse;  alle  gav  de  deres 
Samtykke,  og  Mad.  Preisler  skrev:  >jeg  har  heller  ikke  imod  hinde  og  vil 
ønske  hende  lyckelig« ,  men  da  hun  ikke  var  nødvendig  for  Theatret 
modsatte  Kronprinsen  sig  den.  Hun  døde  1797,  Vn,  som  Mad.  Luplau. 
(Øst,  Intelligenzblade,  Vii).  —  159,  16.  Eisberg.  Nicolai  Eisberg  havde 
været  Tjener  hos  Struensee  og  forklarede  som  Vidne  i  Skilsmisseprocessen, 
at  han  paa  Ascheberg  havde  set  sin  Herre  køre  ud  i  Skoven  sammen  med 
Dronningen  og  ved  en  Maskerade  seet  dem  gaa  alene  med  hinanden  un- 
der Armen.  (Processen  mellem  Chr.  VH  og  Caroline  Mathilde,  107). 
Efter  Struensees  Henrettelse  gik  Eisberg  til  Scenen  og  sejrede  straks  ved 
de  Egenskaber,  han  som  Domestique  havde  tilegnet  sig  i  det  fornemme 
Selskab:  Graciøcitet  og  Smidighed.  Han  var  en  Broder  Lystig,  Wessels 
Ven,  der  ikke  vidste  hvad  det  var  at  arbejde,  men  som  desmere  stolede 
paa  sin  lykkelige  Natur.  Efterhaanden  som  han  forfaldt,  blev  han  ofte 
>pludselig  syg«,  naar  han  skulde  spille;  den  5  September  1791  udførte 
han  Officerens  Rolle  i  »Det  lykkelige  Skibbrud«  i  complet  Fuldskab, 
hvad  der  gav  Warnstedt  Anledning  til  at  holde  den  Tordentale  for  Perso- 
nalet, som  er  meddelt  i  Museum  1891,  H,  207  ff.  1800,  ^U,  skrev  Eisberg 
til  Dir.,  >at  hans  Sølvtøj,  som  er  pantsat  paa  Assistentshuset,  vil  blive 
bortsolgt  ved  Aution,  hvis  han  ikke  fik  Laan.«  Han  døde  1802,  ^*/i2, 
53  Aar  gi.  Enken,  Ingeborg  f.  Ødbye,  til  hvem  han  blev  viet  1780,  ^Vn, 
søgte  1821,  */i2,  Direktionen  om  Hjælp.  Hun  var  da  64  Aar.  —  160,  6. 
gamle  Moder.  Paa  dette  Tidspunkt  var  Preislers  Fader  død,  men  hans 
Moder  levede  til  1800.  —  160,  31.  en  Koene,  som  ikke  har  den 
Førstes  Aand.  Allerede  1790,  ^Vs,  ansøgte  Preisler  om  Skilsmisse. 
1794,  Vs,  sendte  Kancelliet  til  Magistratens  Betænkning  en  Ansøgning  fra 
ham  om  Ægtesksbets  Ophævelse  og  Tilladelse  til  at  indgaa  en  ny  For- 
bindelse. (Magistratens  Resprot.).  Hans  anden  Hustru  hed  F'rederikke 
Reimann;  hun  var  tysk  Skuespillerinde  og  døde  i  Kbhvn.  1821,  '^Vio, 
48  Aar  gi.  —  161,  18.  En  Undersaat  flyer  til  sin  Konge.  Tidligere 
end  dette  Bønskrift,  som  ^Vio  1800  skaffede  ham  Sufflørstillingen,   havde 

P.  indgivet  to  Ansøgninger  om  samme  Embede,  som  Kronprinsen  efter 
Dir.s  Indstilling  afslog;  i  det  ene,  dat.  1800,  -/s,  skrev  han:  »Tiltagende 
Aar  og  mange  Gienvordigheder  have  forandret  Lidenskaben  til  Stadighed, 
og  det  andet  Ægteskab,  som  jeg  under  20  Marti  1795  indgik,  har  bidraget 
meget  til  Lykke  fra  den  Side.«  —  161,  34.  det  Manglende  i  Musik- 
Archivet.  Inden  sin  Flugt  havde  P.  pantsat  forskellige  Partiturer,  bl.  a. 
til  Orpheus  og  »Holger  Danske«,  som  Theaterkassen  maatte  indløse.  Dir. 
fritog  ham  dog  for  at  betale  en  Erstatning,  »da  den  vilde  overstige  hans 
Evner  og  fordybe  hamiGield«.  —  162,13.  mine  Ønskers  Maal.  Saasnart 
P.  igen  havde  faaet  Foden  indenfor  paa  Theatret,  begyndte  hans  Kamp  for  at 
faa  Lov  til  at  debutere  paany,  hvad  der  ikke  tillodes  ham.  I  et  Brev  til 
Dir.  dat.  1801,  ^Ve,  hvori  han  skrev,  at  hans  F'amilie  var  nødt  til  at  spise 
tør  Mad,  da  han  ikke  kunde  leve  af  Indtægten  som  Sufflør  og  ikke 
kunde  faa  Elever  i  Sprog  og  Musik,  spurgte  han  :  »hvad  tør  jeg  vente  i 
Henseende  til  min  Skiebne  ved  Theatret«  ?  Stillingen  blev  ham  ulidelig, 
og  efter  Brevet  til  Dir.  S.  163  fik  han  sin  Afsked.  Som  Frivillig  var  han 
med  i  Kronprinsens  Livkorps  1801.  »Jeg  mindes  flere  Gange  at  have  seet 
ham  i  Studenteruniform,  da  han  var  indtraadt  i  Studentercorpset  af 
1801,  og  efter  at  dette  ikke  længe  efter  var  bleven  opløst,  vedblev  han, 
der  manglede  andre  Klæder,  at  gaa  i  Uniformen.«  (Werlauff,  Erindringer, 
Hist.  Tidsskr.  4  R.,  IV,  277).  I  Aarsfesten  for  Slaget  nægtede  Komitéen  ham 
at  deltage.  Han  skrev  da  til  den:  »Jeg  skal  ikke  undlade  at  fremlægge 
Hans  Kongel.  Høyhed  Kronprindsen  det  meddelte  Pro  Memoria,  og  under- 
danigst bede  [ham]  at  lade  undersøge,  hvorfore  min  Nærværelse  kunde 
vanære  en  Fest,  som  jeg,  saavel  som  en  hver  af  Corpset,  har  Rettighed 
til  at  helligholde!«  (Privateje).  1805  optraadte  han  i  Odense,  hvis  Theater- 
blad  beklager,  at  han  er  »saa  hæs«.  1807  førte  han  et  grovt  Forsvar  for  sin 
»inderlig  agtede«  Baron  Wedel  Jarlsbergs  Skuespillerselskab,  hvis  Fore- 
stillinger i  København  blev  stærkt  kritiseret  af  en  Revisionsassistent 
Gunnerus;  Preisler  skrev  bl.  a. :  »Endskiønt  jeg  forhen  selv  var  Skuespiller, 
drister  jeg  mig  dog  ikke  til  at  agte  min  Kunst  som  den  Første,  hvilket 
De  behager  at  kalde  den.«  Sine  sidste  Dage  tilbragte  P.  paa  Frederiks 
Hospital,  hvor  han  laa  »paa  fri  Kur  og  Pleje«  og  ifølge  Protokollen  døde 
af  Astma.  Hans  Indbo  i  Farvergade  Nr.  125  vurderede  Skifteretten  til 
9  Rdl.  og  5  ^.  Enken  skrev  i  Adresseavisen :  »At  min  gode  Mand  Joachim 
Daniel  Preisler,  53  Aar.  forhen  Kgl.  Skuespiller,  er  af  den  Almægtige  hen- 
kaldet til  en  bedre  Verden  første  Paaskedag  d.  2  April  1809  Kl.  9V4  om 
Formiddagen,  fra  mig  og  tre  uforsørgede  Børn,  efter  en  langvarig  Svag- 
hed; det  skulde  jeg  ikke  undlade  at  bekiendtgiøre  Slægt  og  Venner,  fra- 
bedende mig  al  Condolence,  der  kun  mere  vilde  forøge  min  billige  Sorg. 
Fridericca  Preisler«.  Hans  Lig  blev  stedet  til  Hvile  i  Familiens  Grav- 
kælder under  Christianskirken.     (Skifteprot.  Landsark.). 

163,  22.  Mad.  Preisler.  »Hun  var  kun  13  å  14  Aar,  da  hun  kom 
paa  Syngeskolen.  Allerede  da  var  hun  udsvævende  og  blev  nogle  Gange 
prostitueret.  (Persh.  Tidsskr.  3  R.,  V,  56).  Kort  Tid  efter  Brylluppet  traf 
Rahbek  hende:    »Skiøndt  hun  havde  debuteret  med  det  Bifald,  en  smuk, 

ung  Begynderinde  er  saa  temmelig  vis  paa,  gik  hun  da  allerede  for  Lud 
og  koldt  Vand,  og  —  maaske  tildels  for  hendes  paa  den  Tid  skjødesløse 
Udvortes  og  vel  ikke  store  Flid,  vel  og  for  den  ikke  hos  alle  fordelagtige 
Opsigt  hendes  Elskovshandel  havde  giort  —  blev  hun  synlig  tilsidesat.« 
(Erindringer,  I,  287).  Men  efter  Caroline  Walters  Flugt  i  1780  blev  hun 
en  Stjerne  paa  den  københavnske  Theaterhimmel;  alle  hendes  kunstneri- 
ske og  menneskelige  Egenskaber  svarede  til  en  Figur  som  den  skønne, 
ubesindige  Lady  Teazzle  i  »Bagtalelsens  Skole«.  >Det  vilde  være  ligesaa 
umueligt  at  afmale,  som  unødvendigt  at  anprise,  den  Ynde,  den  Munter- 
hed, den  Aand,  hvorved  Mad.  Preisler  veed  at  giøre  os  sin  Lady  Teazzle 
elskværdig  uagtet  alle  hendes  Ubesindigheder.«  (Dramaturg.  Saml.  I, 
217).  >I  et  saa  strængt,  ordentligt  og  propert  Hus  som  Professor  Preislers 
var  hun  ikke  ret  i  sin  Esse;  det  kunde  vel  heller  ikke  slaa  fejl,  at  hun 
ved  en  og  anden  Leilighed  maatte  komme  til  at  føle,  at  hun  ikke  hørte 
hiemme  i  den  Verden«.  (Rahbek,  Erindringer  I,  288).  Alligevel  var 
Preislers  Familie  indtaget  af  hende;  hans  Søsterdatter,  Sophie  Dorothea 
Thalbitzer,  f.  Zinn,  skriver  i  sine  Memoirer:  >Min  Tantes  smukke  Figur, 
hendes  dejlige  Ansigt,  hendes  indtagende  Væsen,  hendes  Munterhed,  hen- 
des Forstand,  og  meer  end  alt  dette,  hendes  fortreffelige  Hierte,  giorde 
hende  elsket  af  alle.  Man  glemte  hendes  Letsind,  hendes  Coquetterie  og 
Forfængelighed,  naar  man  saae,  hvorledes  hun  aldrig  kunde  lade  en  Fattig 
gaae  ubønhørt  fra  sig.  Saalænge  hun  selv  havde  en  Skilling,  maatte  hun 
deele  den.  Jeg  har  seet  hende  skiere  hendes  eneste  sorte  Kiole  i  Stykker 
for  at  sye  den  om  til  2  fattige  Piger ,  som  skulde  confirmeres  ....  Naar 
jeg  nu  saae  denne  indtagende  Kone  paa  Theatret,  hvorledes  hun  næsten 
spilte  enhver  Rolle  til  Fuldkommenhed  og  henrev  Tilskuerne  til  lydeligt 
Biefald,  hvergang  hun  forlod  Scenen,  saa  var  det  vel  intet  Under,  at  jeg 
fra  mit  6te  til  mit  16de  Aar  holdt  overmaade  meget  af  hende,  og  ikke 
var  gladere,  end  naar  hun  om  Søndagen  repeterte  sin  Rolle  for  mig  .  .  . 
Uagtet  al  den  Virak,  man  strøede  hende,  vedblev  hun  dog  at  være  elsk- 
værdig, indtil  min  Onkel  flygtede  fra  Kiøbenhavn.  Efter  den  Tid  blev 
ogsaa  hendes  Opførsel  meget  uanstændig,  hun  forfaldt  til  alle  Slags  Ud- 
svævelser, og  hendes  Død  var  en  Følge  deraf.«  (Mem.  og  Breve,  IV,  156). 
Juleaften  1784  skrev  Zinn  til  Warnstedt:  »Deres  Høyvelbaarenhed  gav 
jeg  et  Løfte  angaaende  en  Frack  til  Mad.  Preisler.  Jeg  vil  icke  være 
nævnet,  men  De  veed  at  en  god  Fader  og  Forsørger  ere  nødig  for  disse 
Folck,  altsaa  vil  D.  H.  selv  have  den  Godhed  at  sørge  for  at  Fracken 
helst  ved  Deres  Theatre  Skræder  strax  bliver  syet,  og  at  den  bliver  brugt 
og  ey  bliver  alieneret  under  hvad  Paaskud  end  maatte  være  .  .  .  Skulde 
hun  allerede  have  en  Fracke,  da  skal  jeg  paa  anden  Maade  søge  at  giøre 
hende  det  godt.«  —  164,  18.  Lassen.  Justitsraad  Niels  Lassen  var 
Inspektør  og  Hovedkasserer  ved  Theatret  1786 — 92.  Om  hans  bedrageriske 
Forhold  jvfr.  Overskou,  III,  505  ff.  —  165,  18.  overhængende  Trang. 
Paa  denne  Ansøgning  resolverede  Kronprinsen:  >Da  Suplikantinden  alle- 
rede engang  haver  været  forundt  en  Benefice-Aften,  kan  hendes  Begiæring 
ikke  bevilges.«  —  Fra  Oktober  1796  til  Paaske  1797   boede  Mad.  Preisler 

paa  l«te  Sal  i  >det  nye  opbygte  Hus  i  Badstue-Strædet  Nr.  80  og  81«  og 
her  —  og  ikke  paa  Kongens  Nytorv  —  afholdtes  paa  hendes  sidste  Fød- 
selsdag den  morsomme  Festlighed,  som  Overskou  har  skildret  i  sin 
Theaterhistorie  (III,  686).  Derfra  tog  hun  efter  Direktionens  Foranstalt- 
ning Ophold  i  Huset  hos  Oldermand  J.  A.  Barclay,  der  havde  Glarmester- 
Arbejdet  paa  Theatret,  og  som  boede  gaa  Hjørnet  af  Lille  Hol  og  Skiden- 
Strædet  Nr.  256.  Der  skulde  hun  have :  ^)  en  Stue  paa  fire  Fag,  møbleret 
med  »en  Top-Seng  med  Zirtzes  Omhæng  og  complette  Sengklæder,  tre 
lange  Mahogni-Speile,  to  Mahogni-Comoder,  et  Chatol  med  Skab,  beklædt 
med  mahlet  Glas  ;  ^)  Frokost,  2  Retter  varm  Middagsmad,  Aftensmad, 
>de  fleste  Aftener  en  Ret  varm  Mad«,  Gaffe,  The  og  Lys,  samt  Rengøring 
og  Opvartning  for  200  Rdl.  om  Aaret,  og  for  dette  Beløb  gik  Direktionen 
i  Kaution.  Hensigten  hermed  var,  at  hun  nu  lettere  skulde  afbetale 
noget  af  den  Gæld,  hun  var  Theaterkassen  skyldig.  En  Maaned  efter, 
d.  28  Maj  1797,  døde  Mad.  Preisler,  35  Aar  gi.,  af  >Krampeslag«  (Begravelses- 
prot.  Landsark.).  Overfor  Skifteretten  fremviste  Husværten  »en  Kattuns 
Kjole  og  to  gamle  Klokker«,  som  hendes  eneste  Ejendom.  (Persh.  Tidsskr. 
5  R.,  VI,  51).  Blandt  de  Nysgærrige  som  trængte  sig  op  i  hendes  Stue 
for  at  se  hendes  Lig,  var  den  ISaarige  Adam  Oehlenschlåger;  han  saa  »en 
smuk,  middelaldrende  Søofficer  staa  tankefuld  i  en  Krog  ved  Vinduet«. 
(Erindringer,  I,  115).  Det  var  hendes  sidste  Tilbeder,  Kaptain  C.T.Egede, 
1761 — 1803,  som  senere  i  Slaget  paa  Reden  kommanderede  Kavalleri- 
prammen  »Rendsborg«.  Den  31  Maj  besørgede  Oversætteren  H.  Thoroup 
paa  Theatrets  Regning  hendes  Jordefærd;  senere  rejste  Venner  og  Kunst- 
fæller det  Æresminde  paa  hendes  Grav,  som  er  gengivet  af  Lahde  i 
»Assistentskirkegaardens  Mindesmærker«.  Glarmesteren  forsynede  sig 
rigeligt  til  »Gravøllet«:  en  røget  Skinke,  en  Kalve-Kølve,  et  røget  Bryst, 
en  Pot  Aqvavit,  2  'W  engelsk  Ost,  15  Krødder-Kringler  og  Surbrød  lod 
han  opdiske,  mens  Mad.  Preisler  faa  Dage  før  sin  Død  for  at  opdrive 
5  Rdl.  havde  maattet  pantsætte  noget  Tøj,  som  tilhørte  Theatret.  Hendes 
Gæld  var  ialt  566  Rdl.  1  ^^  14V2  ^.  —  166,  17.  Sigbrits  Rolle.  Ved 
Besættelsen  af  Samsøes  »Dyveke«  blev  Sigbrits  Rolle  efter  Rahbeks  Raad 
tildelt  den  da  frugtsommelige  Mad.  Rosing,  hvilken  Tilsidesættelse  gik 
Mad.  Preisler  meget  nær.  P.  A.  Heiberg  optraadte  som  Forsvarer  af  hen- 
des kunstneriske  Ret  til  Rollen ;  han  har  uden  Tvivl  ogsaa  formet  det 
meddelte  Brev,  som  er  et  Indlæg  i  den  »Dyveke-Fejde«,  som  F'orbigaaelsen 
affødte.  (Jvfr.  Adresseavisen  1796,  Nr.  28  ff.;  Rahbeks  Erindringer,  IV, 
432  ff.;  Overskou,  III,  646  ff.). 

167,  1.  Rongsted.  Ole  Rongsted  var  en  Hædersmand,  der  vandrede 
sin  Livsvej  i  Retskaffenhed.  Han  var  en  af  de  flittige  og  pligtopfyldende 
Skuespillere,  som  hindres  af  daarlige  Roller  i  at  naa  frem  til  fortjent 
Anerkendelse;  men  hans  Fremstilling  af  Corfitz  i  « Barselstuen«  og  Her- 
man V.  Bremen  har  givet  ham  en  smuk  Plads  blandt  Holbergske  Skue- 
spillere. (Jvfr.  Bournonville,  Efterl.  Skrift,  103;  Nyt  Aftenblad  1823,  Nr.  10). 
Han  døde  1823,  Vs,  55  Aar  gi.,  og  han  kan  altsaa  ikke  have  været  36  Aar, 
som  Overskou  skriver  (III,  689),    da   han   1796   blev  ansat  ved  Theatret. 

17 

1816,  ^*/6,  døde  hans  Kone,  Margrethe  f.  Hindahl;  Sønnen,  Ole  Rong-r 
sted  d.  Y.,  blev  kgl.  Skuespiller  1821  og  døde  1831,  ^Vt,  32  Aar  gi. 
Hans  Kone  hed  Marie,  f.  Petersen.  Bruuns  Kostymebillede  af  ham  som 
Jens  i  »Jacob  v.  Thyhoe«  har  Edgar  Collin  i  »Holbergske  Skuespillere«  og 
P.  Hansen  i  Theaterhistorien  gengivet  i  den  Tro,  at  det  forestillede 
Faderen.  (,Jvfr.  Det  danske  Nationaltheater,  I,  415).  —  Ole  R.  d.  ældres 
Broder,  Hans  Rongsted,  var  egentlig  Kunstdrejer,  blev  Skuespiller  i 
Odense,  og  søgte  1805  om  at  blive  Korist;  kgl.  Ansættelse  fik  han  1810, 
men  han  blev  uden  Betydning  for  Theatret  til  sin  Død  1819,  ^Vio,  46  Aar  gi. 
Hans  Kone  var  den  groteske  Skuespillerinde  Johanne  Rongsted  f. 
Leth;  hun  var  af  Værdi  for  det  holbergske  Repertoire  og  fremstillede 
bl.  a.  Geske  gennem  30  Aar.  Hun  døde  1840,  Vs,  68  Aar  gi.  Deres 
Datter,  Juliane  Frederikke,  var  1820  Koristinde  ved  Theatret,  indtil 
hun  blev  gift  med  Kapelmusikus  C.  T.  Fiirste. 

169,  1.  Rosing.  Da  en  samlet  Udgave  af  Johanne  Cathrine  og 
Michael  Rosings  Brevveksling  med  Rahbek  (Kgl.  Bibi.)  er  under  For- 
beredelse ved  P.  Fr.  Rist  og  Julius  Clausen,  er  her  kun  medtaget  enkelte 
Breve  fra  Theaterarkivet.  Om  dette  Kunstnerpar  jvfr.  Nikolaj  Bøghs  Af- 
handling (Hist.  Arkiv,  1,  140  fif.);  Rahbeks  og  Oehlenschlågers  Erindringer 
I— II;  Krit.  Efterr.  62  fif.;  Julius  Clausen,  Fra  Werther-Tiden  (Museum, 
1895,  I);  Rahbeks  Biografi,  hvor  det  bl.  a.  hedder:  »Rosing  var  den 
sjældne  Skuespiller  for  hvem  intet  Ord,  man  kan  næsten  sige  intet  Bog- 
stav i  hans  Rolle  stod  forgæves,  som  med  den  nøiagtigste  Memorering 
forbandt  det  omhyggeligste  Studium;  hvem  ikke  en  Tone  undslap,  som 
han  ikke  troede  sig  istand  til  at  gjøre  Rede  og  give  Grund  for«  (Minde- 
blomster paa  R.s  Grav,  49  ff.).  I  et  forgæves  Forsøg  paa  at  hindre  Ro- 
sings Ansættelse  som  Instruktør  skrev  Warnstedt  til  Præces  i  Direktionen 
CF.  Numsen:  .  .  »den  norske  Dialect  i  Rosings  Declamation  især  i  det  pa- 
thetiske,  skurrer  stedse  i  det  fine  danske  Øre,  og  da  mest  naar  han 
umager  sig  for  at  skiule,  at  han  er  en  Tronhiemmer.  Hvad  vilde  Nord- 
manden sige,  naar  en  indfødt  Kiøbenhavner  eller  Jyde  vilde  paatage  sig 
at  lære  ham  norsk  Declamation  .  . .?  I  sin  Iver  for  at  holde  Rosing  borte, 
anstiller  W.  en  Sammenligning  mellem  sin  Ven  Schwarz  og  Rosing:  »Som 
Skuespillere  troer  jeg  ikke.  de  kunde  komme  i  Ligning,  Rosing  er  vel 
god,  men  Schwarz  bedre.  Den  første  kunde  erstattes  ...  i  Hensigt  til 
det  danske  nationale  Theater  er  og  bliver  han  stedse  en  Fremmed.  Han 
kiender  intet  Theater  uden  vores  eget  og  næppe  kan  han  giøre  sig  noget 
Begreb  om  en  bedre  Skuespiller  end  han  selv  troer  at  være  .  .  .  Kund- 
skab om  Literaturen  i  fremmede  Sprog  troer  jeg  ikke  han  har,  det 
maatte  da  være  i  det  Tydske,  af  hvilket  han  har  oversat  nogle  Stykker 
for  Theatret  . . .  Som  Sanger  derimod  har  Rosing  fortrinlige  Fortienester 
. . .  han  har  med  utrættelig  Flid  fornemmelig  appliceret  sig  paa  Musik 
og  Sang  omendskiøndt  han  ikkun  har  en  maadelig  Stemme  .  .  .  han  er 
saavel  accrediteret  for  sit  Syngetalent,  at  han  er  blevet  valgt  til  Lærer  i 
Sangkunst  ved  det  nyoprettede  musicalske  Academi«  .  .  .  Numsen,  som 
gennemførte  Rosings  Ansættelse   1788,    endog   med  Anciennitet  fra   1786, 

svarede,  at  han  ikke  indlod  sig  paa  Warnstedts  Sammenligning  >da  den 
efter  mit  Tykke  ikke  synderligen  hører  herhid.  Rosings  Declamation  er 
god,  den  udtrykker  Meningen  af  det,  den  skal  sige,  og  viser  at  han  kien- 
der  og  forstaar  Karakteren  af  sin  Rolle.  Dialecten  skader  ham  meget  og 
formedelst  den  Umage  han  giør  sig  for  at  rette  denne  Fejl,  giør  den  ham 
ofte  iiforstaaelig,  men  Dialecten  vil  vist  ikke  skade  hans  Elever,  naar 
disse  forud  er  advaret  at  vogte  sig  derfor«.  Frydendahl  sagde:  »Rosings 
Tale  var  hverken  norsk  eller  dansk,  vi  kaldte  den  kattegatsk«.  (Bour- 
nonville, Mit  Theaterliv  3  D.,  II,  18).  —  Om  Mad.  Rosing  skriver  Dir.  i 
en  Indstilling  1795,  Vs:  »Hun  er  en  Kunstnerinde  af  saa  udmærket  Flid 
og  Talent  at  Direktionen  ikke  kan  andet  end  anse  hende  som  en  af  de 
værdigste  til  næste  Vinter  at  nyde  en  af  de  Beneficer,  som  Deres  Maje- 
stæt allernaadigst  har  tilladt  Skuespiller-Selskabet.  Men  da  en  talrig 
Familie  af  10  Børn  er  en  naturlig  Aarsag  til  Rosings  maadelige  Forfat- 
ning, saa  vover  Dir.  at  udbede  sig  af  D.  M.  et  Forskud  af  400  Rdl.«  Hun 
blev  Moder  til  15  Børn,  hvoraf  Datteren,  Antoinette  Louise,  blev  Moder 
til  Brødrene  Wiehe.  Sognepræst  Zahrtmann  i  Viborg,  Malerens 
Bedstefader,  skrev  som  gammel  til  sin  Ungdomsven  Rahbek,  at  han  især 
mindedes,  at  det  var  R.,  der  gav  ham  første  Anledning  til  det  Be- 
kendskab  med  Mad.  Rosing,  der  havde  en  saa  afgiørende  Indflydelse 
paa  hans  Aands  hele  Sving  ...  »Bring  hende  min  oprigtige  Hilsen,  som 
et  Udtryk  af  den  inderligste  Taknemlighedsfølelse.  Endnu  er  det  mig 
uforklarligt,  hvorledes  hendes  Agtværdighed  kunde  ved  en  blot  Mine 
standse,  bede,  fremskynde,  bestemme  den  lystige  Yngling.«  Mad.  Rosing 
blev  omtr.  97  Aar  gi.,  hun  døde  i  Fredensborg  1853,  ^Vz;  »der  havde  hun 
faaet  sin  Slotsbolig  af  Dronning  Juliane  Marie,  der  altid  havde  vist  sig 
som  en  gavmild  Beskytterinde  ligeoverfor  Rosing  og  hans  Hustru,  og 
Mad.  Rosing  taalte  aldrig,  at  der  i  hendes  Hjem  blev  yttret  et  nedsættende 
Ord  om  Juliane  Marie.  Derimod  var  hun  ikke  fri  for  at  bære  Nag  til 
Struensee,  der  i  hendes  grønne  Ungdom  havde  nægtet  at  antage  hende 
til  Theatret,  fordi  hun  var  for  blond.«  (Charl.  Bournonville,  Erindringer, 
48).  —  171,  9.  Veyer  og  Maaler  Tienesten  i  Throndiem.  Det 
synes  ikke  som  om  Rosing  for  Alvor  har  søgt  denne  Stilling,  som  iøvrigt 
en  Slægtning  og  Navner  af  ham  havde  beklædt.  —  171,  28.  den  C  om- 
miss ion.  Sandsynligvis  skulde  det  efterspurgte  Middel  mod  venerisk 
Sygdom,  som  Livlægen  Berger  gennem  sin  Svigersøn,  Warnstedt,  gav 
Rosing  i  Kommission  at  hjembringe,  bruges  af  Christian  d.  VII.  —  172, 
30.  i  Paris.  Sin  Dagbog  under  Opholdet  i  Paris  1788  har  Rosing  med- 
delt i  Dramat.  Saml.  (II,  15  ff.);  den  danner  et  interessant  Supplement  til 
Preislers  Rejsejournal.  —  174,  9,  Kgl.  dramatisk  Skole.  Samtidig 
med  at  Kulde  og  Træk  paa  Theatret  undergravede  Rosings  Helbred  og 
efterhaanden  tvang  ham  til  at  standse  sin  Virksomhed  som  udøvende 
Kunstner,  blev  den  dramatiske  Skole  oprettet  paa  Hoftheatret.  (1804; 
første  offentlige  Forestilling  1806,  ^Vs;  atter  ophævet  1816).  Her  fik  han 
som  Lærer  Lejlighed  til,  i  Praksis  at  udnytte  de  Reflektioner  over  De- 
klamation,  som  han  har  nedlagt   i  Anmærkningerne  til  sin  Oversættelse 

af  Hérault  de  Séchelles  Bog.  (1809).  Han  kæmpede  som  Instruktør  for  det 
naturlige,  individuelle  Udtryk,  i  Modsætning  til  det  attende  Aarhundredes 
fastslaaede  Maner.  Han  var  en  Modstander  af  den  i  vore  Dage  just  ikke 
ukendte  Instruktion,  der  tvinger  Skuespillerne  til  at  efterligne  —  ikke 
Naturen,  men  Læreren.  (Jvfr.  »Om  Declamations  Skoler«,  Dramat.  Saml. 
I,  140).  Da  Rosings  Sygdom  stadig  forværredes,  blev  Rahbek  hans  Med- 
arbejder ved  Skolen,  hvor  hans  Virksomhed  satte  sig  Spor  i  Foredragsrækken 
>0m  Skuespillerkunsten«.  1811  skrev  Dir.  i  en  Indstilling  til  Kongen: 
»Deres  Majestæt  er  Øyenvidne  til,  hvorledes  den  nidkiære  og  tro  Tiener 
Rosing,  bogstaveligt  talt,  hverken  kan  røre  Haand  eller  Fod,  men  maa 
lade  sig  bære  saavel  paa  som  fra  Theatret.  Lægerne  mener,  at  Bade 
paa  Frederiks  Hospital  er  den  eneste  Kur,  som  muligvis  kan  bevirke 
hans  Helbredelse,  men  da  denne  formedelst  Brændes  Dyrhed  medfører 
betydelige  Omkostninger,  som  Rosing  ikke  ser  sig  i  Stand  til  at  udrede, 
saa  beder  Directionen  D.  M.  om  den  maa  betale  Udgiften.«  Paa  en 
Forespørgsel  fra  Dir.  af  Marts  1814,  svarede  Rosing,  »at  han  vilde  blive  i 
Kongens  Tjeneste  til  sin  sidste  Stund,  der  vel  ikke  er  saa  langt  borte«. 
1815  søgte  Skolens  Elever  (Hoftheatrets  Personale)  om  Tilladelse  til  at 
give  en  Forestilling  til  Fordel  for  Rosing:  »da  vi  aldrig  kan  glemme 
hvad  vi  skylde  hans  lysende  Eksempel,  hans  fortreffelige  Vejledning  og 
faderlige  Omsorg«.  Han  døde  1818,  ^Vio,  og  blev  jordet  paa  Assistents 
Kirkegaard,  hvor  hans  Grav  endnu  er  bevaret.  Hans  Bo  blev  vurderet  til 
1000  Rdl.  —  175,  11.  Jfr.  Nielsen.  Johanne  Margrethe  Nielsen,  dram. 
Elev  1811,  ansat  ved  Hoftheatret  1816,  Afsked  1821.  —  175,  12.  andre 
Theatre  d.  v.  s.  Dilettantscener.  Om  en  saadan  skriver  H.  V.  Riber, 
1760—96,  til  Rahbek  1782,  ^^lio:  »For  en  Fiorten  Dage  siden  var  jeg  paa 
Comoedie  i  —  Set.  Pederstræde.  Selskabet  bestaar  af  unge  Nordmænd. 
Hvor  længe  de  har  holdt  deres  theatralske  Øvelser  veed  jeg  ikke,  men 
dette  veed  jeg  med  Vished,  at  de  vare  Børneleg  i  Sammenligning  med 
det  man  ser  og  høre  i  Skindergaden.  Anstalterne  var  skiønne;  en  for- 
treffelig  Høyde,  rumelig  Plads  for  Tilskuerne,  et  temlig  dybt  Theater! 
En  skiøn  Decoration!  gode  Anstalter  til  Lysning  fortil,  kort  sagt:  dette 
Selskab  fattes  intet  andet  end  —  Medlemmer!  Rigtignok  en  ubetydelig 
Omstændighed!  Men  det  skader  dog  ikke,  naar  man  har  dem! 

Man  spillede  den  honnette  Ambition.  Et  ungt  Menneske,  som 
troede  at  Parykken  og  Sloprokken  dannede  den  gamle  Mand,  spillede, 
eller  i  det  mindste  loed  som  om  han  spilte  Jeronymus.  Et  forklædt 
Mandfolk  spilte  Magdelone.  Baronen  var  et  rasende  Menneske,  der  i 
Reglen  troede,  at  han  stod  paa  en  Prækestol.  Zahrtmann,  som  var  den 
eneste,  jeg  kiendte,  havde  Arvs  Rolle.  Declamationen  var  den  sande 
jydske ,  men  Actionen  —  ja ,  den  vil  vi  ikke  tale  om  ....  Og  dette  Sel- 
skab havde  et  halv  hundrede  Tilskuere,  og  iblant  dem  en  Rosing!  . .  .« 

176,  1.  Saabye.  Han  var  det  attende  Aarhundredes  Hultmann, 
frisk  og  naiv  i  sin  Tale  og  Ejer  afUngdommen§  Naadegave:  den  umiddel- 
bare Sympati.  I  sine  Erindringer  (I,  125)  skriver  Oehlenschlåger:  »Saabye 
havde  i  sin  Ungdom  været  et  dejligt  Menneske,  og  han  var  endnu  [omtr. 

40  Aar  gl.J  smuk  med  sine  brune  Øjne  og  sine  blonde  Haar.  Han  havde 
en  skion,  bøielig  Tale  og  Syngestemme;  men  ikke  megen  Forstand.  I 
folsomme  Roller  blev  han  let  affektert  og  overdreven;  i  naive,  muntre 
Holler  var  han  ypperlig.  Hans  sidste  Rolle  var  Hakon  i  Axel  og  Valborg, 
hvilken  han  slet  ikke  forstod.«  Om  Førsteopførelsen  af  denne  Tragedie 
skrev  Charlotte  Schimmelmann  til  Kirstein:  >Im  Ganzen  hat  der  kranke, 
lahme  Saabye  als  Konig  Hakon  sehr  geschadet,  auch  Axel  wird  dadurch 
kålter,  und  die  Mad.  Heger  als  Valborg  soli  etv^^as  leblos  seyn.«  (Re- 
ventlowske Pap.  V,  206).  1787  skrev  Warnstedt:  >Jeg  kan  med  god 
Samvittighed  bekræfte,  at  Saabye  er  en  af  Theatrets  flittigste  og  dueligste 
Skuespillere;  han  har  i  de  sidste  tre  Aar  næsten  aldrig  været  frie  for  at 
spille  smaa  og  store  Roller,  saavel  i  Syngespil  som  i  Komedier;  indtil  for 
to  Aar  siden  figurerte  han  i  Balletterne  og  har  kun  120  Rdl.  aarlig.  Han 
er  desuden  af  en  meget  god  moralsk  Konduite,  saavel  paa  som  udenfor 
Theatret  og  altid  ufortrøden  i  Tjenesten,  uagtet  han  med  sine  fattige 
Forældre  og  Sødskende  lever  et  usselt  Liv,  har  intet  uden  det  han  bærer 
paa  Kroppen  og  er  i  henved  300  Rdl.  Gield.«  Efter-  denne  Henstilling 
resolverede  Numsen,  at  Saabye  skulde  have  300  Rdl.  i  Gage  og  et  Gratiale 
paa  50  Rdl.  ^men  derfor  maatte  ham  dog  betydes,  at  man  venter  stor 
Forbedring  med  ham«.  1791,  ^Ve,  blev  han  gift  med  Bernhardine  Anna 
Cathrine  født  Fesser,  som  døde  1803,  28  Aar  gi.  Som  Enkemand  boede 
han  i  »Destilateur  Spendrups  Huus  Nr.  129  i  Vingaardstrædet«,  hvor  han 
døde  af  Apopleksi  1810,  Va;  han  efterlod  et  smukt  Hjem  og  —  Dir.  havde 
i  en  Indstilling  1800  kaldt  ham  en  god  Husholder  —  150  Rdl.  i  rede 
Penge.  Begravelsen  har  Foersom  skildret  i  Rahbeks  Biografi  af  Saabye 
(Theone,  I,  43  ff;  jvfr.  Foersoms  Brev  til  Rahbek  Side  53).  En  Blikken- 
slagermester Løser  ansøgte  Dir.  »som  den  Afdødes  eneste  Paarørende«  om 
en  Benefice  til  Fordel  for  Saabyes  elleveaarige  Søn,  Bernhard.  Den  blev 
tilstaaet,  mod  at  Løser  drog  Omsorg  for  Barnets  Opdragelse.  —  176,  27. 
og  saae[?].  Stykkets  Titel  er  ulæselig  i  Saabyes  Brev,  men  ifølge  Preislers 
Journal  blev  Operaen  Oedipe  å  Colonne  opført  den  Aften  (II ,  86).  — 
176,  35.  Gal  Hot  i.  Vincenzo  Tomaselli,  kaldet  Galeotti,  født  i  Italien  1733, 
kom  til  Kbhvn.  1774  og  blev  Aaret  efter  Balletmester;  1781  ansat  paa 
Livstid.  sSaaledes  som  den  smukke  og  kraftfulde  Olding  staaer  for  min 
Erindring,  var  han  i  Besiddelse  af  usædvanlig  praktisk  Dygtighed,  men 
med  Hensyn  til  litterær  Dannelse  og  Smag  en  ganske  jevn  Mand,  dog 
med  den  Finhed  og  Anstand,  som  det  sjelden  skorter  paa  hos  Italienerne«' 
(Bournonville,  Mit  Theaterliv,  3  D.,  III,  218).  Han  døde  som  Professor 
og  Ridder  1816,  ^Vis;  hans  Hustru,  Antonia,  født  Guidi,  tidl.  Solodanser- 
inde i  Milano,  debuterede  i  Kbhvn.  1778  og  døde  1780,  ^Vt,  38  Aar  gi.;  den 
ene  af  hans  to  Døtre,  Mariane,  forsøgte  sig  1818  uden  Held  som  Skue- 
spillerinde. — 

178,  9.  Schwarz.  Han  var  en  af  den  danske  Scenes  Foregangsmænd, 
hvis  Navn  for  alle  Tider  er  knyttet  til  den  Forandring  mod  Sandhed  og 
Naturlighed  i  Fremstillingsmaaden ,  som  foregik  i  det  attende  Aarhun- 
dredes   sidste   Decennier.     Ved    sit   Liv   hævede   han  Skuespillerstanden  i 

Samfundets  Omdømme,  og  ved  sit  litterære  Arbejde  banede  han  Vejen  for 
Thomas  Overskous  Skildring  af  vort  Theaters  Historie,  Jvfr.  Krit.  Efterr. 
65  ff;  Theone  II;  Nordia  1795,  I;  Overskou  III,  IV,  Fortalen  til  II; 
Schwarz"  Lommebøger  1784 — 86;  i  sine  Erindringer  skriver  Oehlenschlåger 
om  Schwarz  som  ældre:  »Han  var  en  ypperlig  værdig  Fader.  Han  havde 
et  skiønt,  talende  Ansigt  og  et  godt  Organ.  I  yngre  Aar  havde  han  viist 
ligesaa  meget  Lune  i  hastige  Roller,  som  nu  Følelse  og  Værdighed  i  de 
alvorlige.  Men  Helt  kunde  han  ikke  være,  skiøndt  nok  Niels  Ebbesen, 
der  ikke  skiller  sig  meget  fra  den  borgerlige  værdige  Fader«.  —  178,  19. 
Berømmelse.  Som  Danser  blev  Schwarz  rost  i  »Den  dram.  Journal«, 
men  efter  at  den  meddelte  Erklæring  var  trykt  i  Adresseavisen,  »berøm- 
mede« Rosenstand-Goiske  ham  ikke  oftere.  Ved  Schwarz'  Debut  som 
Skuespiller,  1773,  ^Vs,  skrev  han:  »Hans  hele  Aktion  var  en  Kopie  af  Hr 
Belleroches,  en  slet  Akteur  ved  Hoftheatret.  og  hans  Mæle  er  meget  svagt. 
Skal  han  endelig  være  Akteur,  maa  han  kopiere  Naturen  . .  .«  —  178,  25. 
det  Dramatiske  Selskabs  Oprettelse.  Schwarz  var  den  første 
danske  Skuespiller,  som  rejste  til  Udlandet  for  at  studere.  1775  gjorde 
han  sig  »j'derlig  fattig«  for  at  se  de  franske  Theatre  (jvfr.  Brevet  S.  190). 
Han  kom  hjem  rig  paa  Erfaringer  og  ivrig  for  at  vække  sine  Kammerater 
til  en  større  Indsigt  i  Kunstens  Væsen.  En  af  hans  Ideer  var  Oprettel- 
sen af  et  Skuespillerselskab,  der  skulde  have  til  Formaal  dels  at  være 
sine  Medlemmer  en  paa  gensidig  Belæring  hvilende  Skole,  dels  ved  Møn- 
steropførelser blive  Theatret  et  Eksempel  til  Efterfølgelse.  Da  Lovene  for 
»Det  dramatiske  Selskab«    ikke  tidligere  er  trykte,  gengives  de  her: 

Vores  Theatre  har  ingen  Plante  Skoele,  hvor  Acteuren  i  tvivlsome 
tilfælde  kan  hente  Raad,  og  blive  oplyst  i  sin  Rolle;  ey  heller  eyer  vi 
nogen  som  offentlig  oplyser  os  i  den  Theatralske  Konst;  selv  Acteurene 
ere  ikke  saa  Eenige,  og  saa  meget  hinandens  gode  Ven,  at  den  eene  kunde 
frit  Æske  den  andens  Meening. 

Alt  dette  har  givet  mig  Anledning  til  at  oprette  dette  Selskab,  som 
skal  have  til  Navn:  Det  Dramatiske  Selskab;  her  skal  enhver  som  har 
lyst  og  Evne  til  at  Arbeide  i  den  Theatralske  Konst,  kunde  udvide  sine 
Indsigter,  forbedre  og  oplyse  sine  Medbrødre;  eller  og  selv  blive  under- 
rettet, forbedret  og  oplyst,  ifald  han  er  i  Vildfarelse. 

Enhver  skal  her  med  frit  Mod  kunde  frembringe  sine  Tanker,  uden 
at  frygte  for,  enten  at  blive  giort  Latterlig,  eller  foragtet. 

Her  skal  enhver  kunde  Aagre  med  sit  Pund;  og  skulde  han  feile, 
have  Vrange  Meeninger  o.  s.  v.  —  Da  skal  de  andre  som  ere  bedre  op- 
lyste være  pligtige  til,  at  lede  ham  paa  rette  Vey,  ved  Fornuftige  og 
Sædelige  Betydninger. 

Men  da  intet  Selskab  kan  bestaae  uden  Orden,  og  ingen  Orden  kan 
tilveyebringes  uden  Love,  saa  for  at  indbringe  Orden,  maae  der  fore- 
skrives Love.  som  skal  holdes  i  hævd.  Den  Mand  som  ikke  kan  under- 
kaste sig  Love,  naar  de  sigter  til  eget  heste,  er  ey  skabt  for  at  være  i 
dette  Selskab.  For  at  naae  et  saa  ædelt  maal,  at  være  hinanden  til 
Tieneste,  bør  vi  søge  at  blive  Eenige;  thi  uden  Eenighed  kan  dette  Sel- 
skab ikke  bestaae;  og  Eenighed  kan  hverken  indføres  eller  vedligeholdes 
uden  Love;  Men  ere  Vi  først  Eenige  i  at  være  hinanden  til  tieneste  og 
nytte,  saa  kan  vi  ved  frivillige  Love  paalægge  hinanden  Eenigheds  Varig- 
hed. Den  som  vil  indtræde  i  dette  Selskab,  kan  ikke  have  indgang  her 
uden  at  underkaste  sig  disse  Love: 

Selskabet  skal  have  en  Præsis  som  vælges  den  sidste  gang  naar  Aaret 
er  til  Ende.     De  fleeste  Stemmer  bliver  Valget. 

§  2. 
Præsis  skal  kunde  paalægge  Medlemmerne  Taushed. 

§  3. 
Naar  der   skal   afgiøres   noget  ved  Stemmer  da   haver   Præsis  tvende 
Stemmer;  —  ved  Secretairs  Valg  ligeledes. 

§  4. 
Ligeledes  skal  Præsis,  naår  Selskabet  er  i  den  behørige  stand,  kunde 
tage  En  Uvedkommende  med  sig,  naar  der  Tales,   og   den   Dag   han    selv 
Taler,  da  Tvende. 

§  5. 
Enhver  af  Selskabet  kan   den   Dag   han  Arbeider  tage  Een  med  sig; 
men   disse   fremmede  skal   først  foreslaaes   i  den  foregaaende  forsamling, 
førend  de  kan  indlades;  og  maae  det  være  folk  som  ere  bekiendte  for  at 
have  Skiønsomhed,  eller  Skuespils  Dyrkere. 

§  6. 
Skulde   nogen   have   noget   imod   en   foreslaaet   Tilhører,   da  bør  han 
melde   det  til   Secretairen,    og  for  ham   tilkiendegive   sine   Grunde;    som 
igien  beretter  det  til  Præsis,  der  inden  Selskabet  skilles  ad,  offentlig  enten 
tillader  eller  forbyder  den  foreslaaede  indgangen. 

§'7. 
Den   som   engang  har  været    Præsis  kan  ikke  vælges  til  mindre  end 
det  sammes. 

§8. 
Selskabet  skal  have  en  Secretair    hvis  Forretning  skal  være  at  holde 
Dagbog  over  alt   hvad   der  foretages   i   Selskabet;    dette  skal   altsammen 
indskrives  i  en  dertil  indrettet  Protocol. 

§  9. 
Secretairen  vælges  naar  Aaret  er  ude  og  kan  der  ogsaa  vælges  af  de 
tilhørende  Medlemmer,  Secretairer;  De  arbeidende  Medlemmer  kan  alleene 
vælges  til  Præsis. 

§  10. 
Selskabet  kan  have  Tilhørende  Medlemmer  af  begge  Kiøn,    men  som 
ikke  kan  have  Adgang  i  Selskabet  uden  foregaaet  Valg. 

§11. 
De  tilhørende  Medlemmer  haver  de  samme  Love  at  under  kaste  sig, 
som  de  Arbeidende. 

§  12  a. 
Selskabet  skal  komme  sammen  engang  hver  Uge,   hvor  enhver  efter 
sin  Tour  skal  holde  forelæsning  over  en  selv  valgt  Materie. 

§  12  b. 

Og  skal  det  være  enhver  tilladt  i  næst  paafølgende  Sammenkomst, 
at  opponere  i  mod  den  sidst  Talende;  og.  bør  dette  skee  strax,  førend 
denne  Dags  Forelæser  begynder  sin  Afhandling.  —  Opponenten  bør  være 
Kort  i  sine  Invendinger,  og  skal  det  afgiøres  paa  engang;  thi  ellers  kom 
man  fra  det  Eene  i  det  tiuesinde,  og  altsaa  længere  fra  Selskabets  Øye- 
meed. 

§  13. 

Det  skal  ogsaa  være  de  Arbeidende  medlemmer  tilladt  at  betiene  sig 
af  det  som  lærde  Mænd  kan  have  given  i  Trykken;  Men  de  skal  være 
forbunden  til  at  bekiendtgiøre   det   for   Præsis;   thi   skulde   man  siden 

komme  efter  det:  da  skal  den  som  haver  forseet  sig  herimod,  bøde  3  }C 
for  sin  Uoprigtighed. 

§  14. 
Afhandlingen  maae  ikke  være  over  2V2  Ark  stor,    og  e}'^  mindre  end 
l^/»,   og   maae  den   være  læselig  og  Reenskreven;  thi   naar  den  er  brugt 
skal  den  glemmes  hos  Præsis. 

§  15. 

Den  som  efter  sin  Tour  skal  forelæse,   kan,   ifald  han  vil,  i  den  sted 

give  Selskabet  en  scene  at  forestille  under  hans  Opsigt;   og  som  han  bør 

forklare,  deels  hvori  det  skiøne  ligger,  deels  forklare  Garacteerene  o.  s.  v. 

Den  som  vil  det  skal  ved  den  sidste  samling  tilkiendegive  det  for  Præsis. 

§  16. 
Sygdom  undskylder  naar  en  skulde  forelæse;  men  han  maae  saa  be- 
timmelig  melde  det,  ifald  det  ey  skeer  paa  samme  Dag  da  han  skal  fore- 
læse, paa  det  at  Eftermanden  kan  være  færdig  for  at  træde  i  hans  plads, 

§17. 
Præsis  kan  give  opgaver:   det   er  at   sige:   paalægge  baade  de  arbei- 
dende  og  tilhørende   medlemmer  at  lære  Scener  af  Comedier;  for  at  an- 
stille en   Disputats  ,med   Dom   om   den   heste  maade   at   spille   den   paa; 
dette  skal  skee  naar  en  forelæsning  ikke  er  lang  nok. 

§  18. 
Dersom  en  af  de  tilhørende  fik  lyst  til  at  Arbeide  med,  skal  han 
førend  ham  det  tillades  indkomme  med  en  Afhandling  til  Præsis,  som 
tillige  med  de  andre  bedømmer  den,  og  efter  8  Dages  forløb  skal 
Secretairen  skriftlig  meddeele  ham  de  andres  Tanker.  Talen  maae  være 
ordentlig  efter  §  14. 

§  19  a. 
Enhver  af  Selskabets  Medlemmer  har  Quartaliter  at  betale  1  JRX:  for 
at    anskaffe    Selskabet    et    Theatralsk    Bibliothek.      Det    første 
Quartal   betales  strax  for  at   anskaffe  de  nyttigste  Skrifter   Konsten   be- 
treffende. 

§  19  b. 
De  som  i  Eftertiden  vilde  træde   i   dette  Selskab,   haver  7  3}y  at  er- 
lægge ved  Deres  antagelse  i  Selskabet. 

§  20. 

Den  som  af  Bibliotheket  Laaner  en  bog,  giver  til  Secretairen  sit  be- 
viis  derfor;  og  den  som  forkommer  nogen  bog,  skal  være  pligtig  at  skaffe 
en  anden  i  dens  sted. 

§  21. 

Selskabet  skal  tage  sin  begyndelse  den  3  May  og  afbrydes  den  14 
Juny,  paa  det  Selskabet  fra  den  tid  indtil  det  begynder  igien,  kan  nyde 
Sommerens  behageligheder,  og  skal  Selskabet  begynde  igien  den  9  August 
og  da  vedvarer  det  til  Skuespillene  begynder,  —  Det  vil  beroe  pau  Sel- 
skabets Lyst  og  Flittighed,  om  det  uagtet  deres  Vinter  forretninger  skal 
vedvare. 

§  22. 

Dersom  Selskabet  ikke  Arbeider  om  Vinteren,  skal  de  dog  komme 
sammen  i  Jan.  Maaned  for  at  Erindre  Hans  Majst.  Kongens  Fødsels  Dag 
ved  en  Tale,  som  skal  holdes  af  Præsis. 

§  23. 
Taushed   i  alt  hvad    der  vedkommer  Selskabet,  maae  iagttages  imod 
alle  Uvedkommende;  den  som  overføres  om  at  have  handlet  imod  denne 
lov  bøder  med   2  ^'•.  første  gang,   4  ^i-.  anden,   og  tredie  gang  gandske 
udelukkes. 

§  24. 
Stiilhed  og  Alvorlighed  bør  herske  i  Selskabet  saa  længe  der  handles. 

§  25. 
Dersom  der  skulde  opkomme  Trætte  imellem  nogle  af  Lemmerne,  da 
skal  Præsis  paalægge  dem  Taushed;  er  Sagen  alvorlig,  skal  den  paa  stedet 
undersøges  af  de  andre,  og  af  Præsis  dømmes;   den  som  haver  uret  skal 
bøde  1   ^*. 

§  26. 
Den  som  ikke  kommer  til  den  bestemte  Tid,    haver  ingen  indgang  i 
Selskabet  i  den  Dags  samling,   og  bør  han    for  sin  forsømelse  bøde  med 
3  ^'. 

§  27. 
Bøderne  skal  paa  steder  erlæges,  og  indkræves  af  Secretairen.    Præsis 
haver  bøderne  i  sit  gieme;  han  skal  for  Selskabet  aflægge  Regnskab  derfor. 

§  28. 
Den  som  ikke  strax  betaler  bøderne,  har  ingen  adgang  i  Samlingerne 
forend  bøderne  ere  betalte. 

§  29. 
Bøderne  anvendes  til  Selskabets  nytte. 

§  30. 
Det  skal  staae  enhver  frit  fore   at  foreslaae  noget  til  Selskabets  Op- 
komst.    De  fleeste  Stemmer  skal  afgiøre  om  det  er  nyttigt  eller  ey,  ifald 
forslaget  er  tvetydig. 

§  31. 
Den  som  har  underskreven  disse  Love,  har  derved  frivillig  giort  sig 
selv  pligt  sk\^ldig.  Den  som  forser  sig  herimod  og  ikke  agter  Lovene 
skal  forvises  ud  af  Selskabet,  og  offentlig  erkiendes  for  en  upaalidelig 
Mand;  ja!  en  Mand  som  ingen  Ære  har,  og  som  er  uværdig  til  alle  Rede- 
lige og  Agtbare  folkes  Agtelse. 

§  32. 
Disse   Love  skal   ved   enhver  Samling  oplæsses  af  Secretairen  førend 
Selskabet  skilles  ad. 

Jeg  underskrevene  tilstaar  hermed,  at  jeg  frivillig  har  underkastet 
mig  disse  Love,  og  dersom  jeg  med  Forsæt  handler  imod  dem,  da  erklæres 
jeg  herved  som  et  Æreløst  og  upaalide[ligt]  Menneske,  som  ey  er  oplagt 
til  alvorlige  Forretninger,  meget  mindre  til  Venskabelige  bestræbelser. 

Som  Stifter  af  Selskabet 

Frederick  Schwartz. 
Præsis  Frederick  Schwartz. 
Consulentere:    Niels  Hansen.     Jacob  Arends.     Michael  Rosing. 
Kiøbenhavn  d.  3  May  1777. 

Vi  underskrevne  underkaste  os  iligemaade  forestaaende  Love  til  Efter- 
levelse. 

Kiøbenhavn  d:  23  Aug:  1777. 

Gielstrup.     P.  G.  Busch.     Eisberg. 

(Privateje).  Schwarz  ledede  som  Præses  Selskabet  med  Alvor  og  Fast- 
hed, Theaterdirektionen  gav  det  en  Slags  officiel  Anerkendelse  ved  at 
overlade  det  Syngeskolen  til  Mødested,  og  efterat  flere  af  de  yngre  Kunst- 
nere, dog  ikke  Caroline  Walter,  var  optagne  som  Medlemmer,  kastede 
Førsteopførelsen  af  »Balders  Død«  1778,  ^/s,  paa  Hoftheatret  en  uudslette- 
lig Glans  over  dets  Virksomhed.  Men  i  Længden  kunde  Enigheden  ikke 
bevares  i  en  af  saa  urolige  Elementer  sammensat   Kreds.     Personlige  In- 

teresser  gjorde  sig  gældende,  indre  Rivninger  undergravede  Arbejdskraften, 
og  paa  to  Aars  Dagen  for  Selskabets  Stiftelse  nedlagde  Schwarz  Styret. 
Selv  om  det  endnu  nogen  Tid  vegeterede  med  Arends  og  Hansen  som 
Formænd,  var  dets  Betydning  forbi.  Jvfr.  Rahbek,  Erindringer,  I,  252  ff.; 
296;  Athene,  I,  391;  A.  Aumont,  >Det  dram.  Selskabs  Ophævelsec  [1779, 
Vn],  Museum  1893,  II,  95;  Breve  fra  Warnstedt  til  Schwarz,  Kgl.  Bibi.; 
Brevet  fra  Arends  og  Hansen  S.  35;  Brevet  fra  Preisler  S.  139,  hvoraf  det 
kan  ses,  at  Selskabets  Virken  endnu  ved  Udgangen  af  1780  fortsattes 
privat;  paa  dette  Tidspunkt  udmeldte  Preisler  sig  efter  Warnsteds  Ønske. 
(Overskou,  III,  177).  —  179,  12.  Den  som  skulde  tale  min  Sag. 
Schwarz  sigter  her  til  Warnstedt.  Ved  Roses  Død  i  1784  var  denne  ivrig 
for  at  skaffe  S.  Ansættelse  som  Eneinstruktør  med  Roses  Løn;  jvfr.  No- 
terne til  Rosings  Breve.  Warnstedt  skrev  til  Numsen:  »Svarlig  vilde  man 
finde  alle  Schwarz"  gode  Egenskaber  for  Theatret  samlede  i  et  Sujet.  Han 
er  født  i  Kiøbenhavn  —  en  væsentlig  Omstændighed  for  en  Skuespiller 
paa  det  eneste  Theater  i  Dannemark,  og  opvoxet  ved  Theatret,  som  han 
kiender  ligesaa  godt  som  en  ordentlig  Mand  kiender  sin  egen  Stue;  han 
har  stedse,  som  er  notorisk,  giort  Theatervæsenet  til  sit  Studiuni  og  i 
den  Anledning  giort  sig  bekiendt  med  Theatrene  i  Hamborg,  Hannover, 
Cassel,  Mannheim,  Metz,  Lille,  Strasborg  og  Paris  og  giort  personlig  Be- 
kiendtskab  med  en  MoUé,  Monvel,  Preville,  Brizard ;  han  forstaar  og  taler 
med  temmelig  Færdighed  Fransk,  Tydsk  og  Engelsk,  og  hvad  i  disse 
Sprog  er  skrevet  om  Theatret,  derom  besidder  han  megen  Kundskab. 
Han  blev  god  Dandser  under  en  Laurents,  en  Martins  Anførsel,  han  fægter 
og  spiller  et  Par  Instrumenter.  Dette  anfører  jeg  for  at  vise,  at  Schwarz 
med  nogen  Slags  Grund  kan  giøre  Paastand  paa  at  besidde  Smag.  Han 
har  stedse  haft  Adgang  i  mange  gode  Huse,  hvor  god  Tone  herskede  og 
hans  jevnlige  og  kiereste  Omgang  har  været  med  Kunstnere  i  alle  Fag  og 
Lærde  som  fornemmelig  dyrkede  de  skiønne  Videnskaber  .  .  .«  Numsen 
svarede,  at  han  paaskønnede  Schwarz'  udmærkede  og  store  Talent  i  det 
borgerlige  og  muntre  Fag,  men  han  vilde  ikke  indrømme,  at  S.  i  det 
ædle  Fag  var  taalelig;  derfor  blev  Rosing  ansat.  Rosenstand-Goiske  mente 
heller  ikke,  at  S.  var  udrustet  med  de  fornødne  Egenskaber  til  Instruktør- 
posten i  det  ædle  Fag.  »Han  er  en  læg  Mand.  Hvor  haanlig  han  end  lader 
om  denne  Mangel,  ved  at  kalde  det  Latinske  Sprog  »latinske  Gloser«, 
kan  han  umulig  som  Instructeur  lære  den  Udtale  fra  sig,  som  han  ikke 
selv  veed.«  —  180,  3.  Publicii  Dom.  I  et  Brev  af  1778,  'V;,  beder 
Johannes  Ewald  Kammerherre  Warnstedt  om  han  vil  tage  Schwarz 
med  til  en  Conference  om  et  Stykke,  hvortil  Planen  er  færdig  [»Fiskerne«], 
da  han  er  overbevist  om,  at  Stykket  vil  vinde  ved  hans  Indsigt.  1786 
bad  Wessels  Enke  Warnstedt  om  at  Schwarz  eller  Eisberg,  »som  begge 
vare  Venner  af  min  sal.  Mand«  maatte  føre  Wessels  Søn  frem  paa  Skue- 
pladsen ved  den  Forestilling,  som  skulde  gives  til  Indtægt  for  ham,  og 
ikke  Hr.  Musted,  »som  aldrig  har  haft  nogen  Omgang  med  min  salig 
Mand«.  —  181,  23.  Potenza.  Michel  Angelo  Potenza,  f.  1723.  kom 
til    Kbhvn.  1768    som    Tenorsanger    i    Chr.  Vils   italienske   Operaselskab, 

blev  1773  dansk  Syngemester.  Han  døde  paa  Theatret  under  Opforeisen 
af  >Vinhøsten<  1800,  "/s.  —  182,  26.  Familie  Omstændigheder. 
1777,  V4,  bad  Schwarz  Kongen  ornat  ville  antage  sig  hans  gamle,  af  Svag- 
hed til  alt  Arbeide  udygtige  Moder,  >der  i  19  Aar  har  sadt  Enke,  og 
tvende  Søstre,  hvoraf  den  ene  er  med  et  Slag  behæftet.  Jeg  ængstes, 
naar  ieg  er  hiemme,  og  Uroelighed  forfølger  mig  overalt.  Tit  fremtriner 
jeg  for  D.  M.s  Øyne  med  en  nagende  Kummer  i  Hiertet  og  en  forstilt 
Latter  paa  Ansigtet.«  (Ansøgninger  til  Gen.  Postdir.  1777).  1779,  *Vii, 
ægtede  han  Anna  Sophie  Mayes,  født  1750,  Datter  af  en  engelskfødt 
Baandfabrikant.  Deres  to  Sønner,  som  omtales  i  Brevet  S.  192,  var  Hans 
Georg  Gottfried,  1780—1826,  Student  1799,  Løjtnant  1808,  Kaptain  og 
Regimentskvartermester  ved  Kongens  Livcorps,  Sufflør  ved  Theatret,  hvor 
han  ogsaa  virkede  som  Oversætter,  gift  1816,  ^"/s,  med  Skuespillerinden 
Elise  Charlotte  Amalie  Falck,  der  blev  Danseelev  1799  og  som 
1804  optraadte  i  Schwarz'  Selskab  i  Helsingør;  om  hende  skrev  Rosing 
til  Dir.  1813,  Vs:  »Endelig  maa  jeg  giøre  opmærksom  paa  det  første 
Soubrette-Talent  Danmark  har  havt  siden  Madame  Gielstrups  Afgang: 
Jomfru  Falck.  Dir.  ville  berøve  sig  selv  og  Publikum  en  sand  Siælsføde, 
dersom  den  ikke  nøtter  dette  siældne  Talent  saa  ofte  som  muligt«.  Hun 
blev  kgl.  ansat  1816  og  »var  bleven  en  udmærket  Soubrette,  dersom  hun 
blot  havde  haft  Lyst«  (Overskou,  IV,  249);  1821  fik  hun  Afsked.  — 
Schwarz'  yngre  Søn  hed  Frederik,  1782 — 1843;  han  var  Student,  blev 
Fændrik  1807,  Ridder  1809,  Premierløjtnant  1814  og  døde  som  Postmester 
i  Flensborg.  (Oberstløjtnant  Hirschs  Fort.,  Kgl.  Bibi.).  —  Ved  sin  Hustrus 
Død  skrev  S.  i  Adresseavisen :  »Søndagen  den  24  October  1824,  om  Aftenen 
Kl.  11  døde  Ane  Sophie  Schwarz,  fød  Mayes,  i  sit  75  Aar.  Hun  var  i 
45  Aar  min  trofaste  og  utrættelige  Ledsagerinde  paa  Livets  Vej.  Hendes 
høit  oplyste  Aand  —  hendes  sande  Gudsfrygt  —  hendes  Ømhed  og  Klog- 
skab som  Moder  —  gjorde  hende  til  et  Mønster  og  en  Prydelse  for  sit 
Kjøn.  Ikkun  de,  som  kjendte  hendes  sjældne  Værd,  formaae  at  fatte  min 
og  mine  Børns  dybe  Sorg,  den  Gud  alene  formaaer  at  lindre«  (Nr.  253, 
1824).  —  183,  29.  en  Irettesættelse.  I  »Rapport  fra  Theater- Di rec- 
tionen  1772—92«  findes  under  1786  følgende:  »Schwarz  maatte  gaa  ind 
og  synge  i  Chorene,  men  da  det  blev  Actricen  Rosing  tilladt  at  staa  i 
Coulissen  for  at  giøre  denne  Tjeneste,  blev  han  ved  denne  Distinction 
fornærmet,  og  viste  sig  siden  en  Aften  med  saa  megen  Kulde  og  Mod- 
bydelighed for  dette  Arbeide,  at  Justitsraad  Lassen,  efter  Geheime-Kon- 
ferensraad  Numsens  Ordre,  maatte  i  hans  Navn  give  ham,  inden  han 
kom  ud  af  Scenen,  en  skarp  Irettesættelse  derfor. »  Efter  Schwarz' Ønske 
lod  Warnstedt  det  indlagte  Brev  og  Doktorattesten  gaa  videre  til  Numsen, 
som  svarede:  »Mærkeligt  er  det  i  Sandhed,  at  Sygdommen  just  skulde 
paakomme  ham  fra  den  Dag  af,  jeg  lod  ham  giøre  Erindring  om  den 
uanstændige  Latter  og  Spøg,  som  han  fremførte  paa  Theatret  ved  den 
sørgeligste  Scene  ....  men  Opløsningen  af  Schwarz'  hele  Paastand  ligger 
i  de  Ord  af  hans  Brev,  at  det  hverken  er  hans  Pligt  som  Em- 
bedsmand ved  Theatret  eller  blot  som  Skuespiller  at  gaa  ind 

som  Statist  etc.  ...  I  Sandhed  denne  Vending  er  mesterlig  for  Schwarz's 
egen  Person  . . .  men  da  han,  endskiøndt  han  kalder  sig  Embedsmand,  og 
følgelig  burde  foregaa  andre  med  godt  Exempel,  dog  ikke  er  Bestyrer, 
saa  tillader  han  vel,  at  man  siger  ham  og  enhver  ved  Theatret,  hvad 
man  fordrer  af  dem  og  tager  det  ikke  ilde  op.  at  man  ej  retter  sig  efter 
hans  Love  og  Forskrifter.  (Jvfr.  Teatret,  IX,  144).  Som  det  fremgaar 
af  Brevet  S.  187  blev  Schwarz  i  Maj  s.  A.  fritaget  for  >al  Sang  paa  Skue- 
pladsen.« —  Om  hans  Væsen  i  disse  Aar  jvfr.  Brevet  fra  Mad.  Gielstrup, 
S.  98.  Han  satte  ikke  sit  Lys  under  en  Skæppe;  1786,  Vii,  skrev  han  til 
Dir.:  »mine  tænkende  Medborgere  have  udmærket  Agt  for  mit  Skuespiller- 
Talent,  og  baade  de  fremmede  Ministre  og  andre  Reisende  sige:  man  veed 
paa  fremmede  Steder  at  tale  om  mig,  som  den  Danske  Skuepladses  ud- 
mærkede Skuespiller.«  Og  han  tilføjer:  »Enhver  der  kiender  mig  veed, 
at  det  ikke  er  min  Vane  at  rose  mig  selv.«  —  184,  16.  homme  de 
Monde.  Om  Gielstrup  i  Udlandet  skrev  Danseren  Jansen  1788,  ^Vs,  til 
Warnstedt:  »Vi  er  saa  bange  for  at  træffe  G.  i  Wien  som  for  Fanden 
selv;  hvor  han  logerer  har  han  giort  saa  mange  Optøjer;  da  vi  kom  der 
og  Verten  hørte  at  vi  var  Danske,  slog  han  en  høy  Latter  op  og  spurgte, 
om  vi  ikke  kiende  Hr.  Gielstrup  fra  Kiøbenhavn  ?  Vi  svarede :  Jo.  Ja,  om 
han  da  ikke  var  Skuespiller.  Jo!  Atter  en  Fandens  Latter.  Nu  kan  Du 
sagtens  vide,  at  han  har  giort  en  Helvedes  Qvalm  hos  Acteurene,  han  har 
bestandig  været  Baron.  Men  nu  vil  det  knibe  artig  inden  han  kommer 
hiem  til  sit  Baronie  og  skal  omfavne  sin  Baronesse;  jeg  tænker,  han 
faaer  vel  Prygl,  kiender  ieg  Fru  Baronessen  vel.«  Jvfr.  Brevet  fra  Giel- 
strup, S.  94;  fra  Preisler,  S.  144.  —  185,  5.  Klopstock.  Den  berømte 
tyske  Digter  F. G.  Klopstock,  1724-1803.  —  186,  27.  Brockman,  Schytt 
og  Lange.  Om  disse  Skuespillere  ved  Burgtheatret  i  Wien  jvfr.  Preis- 
lers Journal  II,  186  ff.;  om  Brockmann  endvidere  K.  Mantzius,  Skuespil- 
kunst. Hist.  V,  141.  —  187,  2.  Busches.  J.  G.  Biisch,  1728-1800,  Lærer 
i  Mathematik  ved  Gymnasiet  i  Hamborg,  bekendt  som  Direktør  for  det 
1767  stiftede  Handelsakademi. —  187,3.  Schimmelmann.  Statsminister 
H.  E.  Schimmelmann,  1747— 1831.  —  187,  11.  Gahler.  S.  V.  v.  Gåhler, 
1706—88,  var  paa  den  Tid  Overpræsident  i  Altona.  —  187,  13.  Biilow. 
Baron  F.  L.  Bulow,  1738—1811,  var  Jægermester  i  Oldenborg  og  Delmen- 
horst.  —  187,  15.  Unzer.  Dr.  J.  C.  Unzer  var  Professor  i  Naturhistorie 
ved  Gymnasiet  i  Altona.  —  188,  17.  fra  M:  d.  v.  s.  fra  Frimurerlogen, 
blandt  hvis  Medlemmer  Schwarz  var  den  første  Skuespiller.  —  188,  30. 
lille  Comedie.  1787,  ^Vio,  opførtes  for  eneste  Gang  Dorvignys  Skue- 
spil i  en  Akt  >Man  gør,  hvad  man  kan,  og  ikke,  hvad  man  vil«,  oversat 
af  Schwarz.  I  en  af  Stykkets  Forklædningsscener  forekom  en  Magister 
Viinstrøm,  som  Mange  troede  var  ment  som  en  Satire  paa  Rahbek. 
Denne  klagede  til  Numsen,  men  ved  at  fremlægge  Originalen  for  Direk- 
tionen beviste  Schwarz,  at  han  var  sagesløs. —  189,  4.  Harwitz.  Baron 
V.  Harwitz  i  Schrøders  >Fændriken«,  som  Schwarz  spillede.  —  190,  15. 
Virtuosen  Schall.  Schwarz  mener  sandsynligvis  Claus  Schalls  yngre 
Broder,  Peder  Schall,   1762-1820,  som   var  Guitarvirtuos.  —  190,  23. 


269 

mine  bedste  Aar.  Den  tyske  Digter  Friedrich  v,  Matthisson  skildrer  i 
sine  Erindringer  et  Besøg  i  det  kgl.  Tlieater  1794:  >Ini  Theater  sahe  ich 
das  Singespiel  Peters  Bryllup,  mit  einer  trefflichen  Musik  von  Kapell- 
meister  Schulz,  aufftihren.  Die  dånische  Sprache  leiht  sich  dem  Gesange, 
wie  die  schwedische,  und  fållt  besonders  in  den  sanften  und  zartlichen 
Arien  angenehm  ins  Ohr.  Im  Ganzen  zeichneten  die  Schauspieler  sich 
vortheilhaft  aus.  Vorzuglichen  Beifall  erntete  Madame  Bårtels  [Berthel- 
sen, senere  Mad.  Frydendahl]  ein.  Wirklich  ist  auch  ihre  Stimme  eine 
der  lieblichsten  und  reinsten,  die  man  horen  kann,  und  ihr  Gesang  er- 
hob  sich  nicht  seltem  zur  innigsten  Herzensmelodie.  Der  beliebteste 
Schauspieler  heist  Schwarz;  er  hat  sich  nach  Schroder  gebildet,  und 
ermudet  nicht,  seinem  Vorbilde  nåher  zu  streben.  Der  Schauspielsaal  ist 
mit  Geschmack  dekorirt,  aber  fur  eine  so  volkreiche  Stadt  wie  Kopen- 
hagen,  wo  man  das  Theater  leidenschaftlich  liebt,  bey  weitem  nicht  ge- 
råumig  genug.<  (Erinnerungen  II,  28  ff.)-  —  Af  et  Portoefterkrav  til 
Theaterkassen  1794,  Wi,  fremgaar  det,  at  Schwarz  korresponderede  med 
Schroder  i  Hamborg.  —  190,  34.  Engeland.  I  Schwarz' Stambog  (Privateje) 
har  den  produktive  engelske  Forfatter  George  Keate,  1729—97,  skrevet  et 
Digt  hvoraf  det  kan  ses,  at  S.  har  optraadt  paa  Engelsk  i  London.  —  192, 
26.  Falsen.  Den  dansk-norske  Digter  Enevold  de  Falsen,  1755 — 1808,  var 
1801  Assessor  i  Højesteret.  —  196,  29.  forundes  privilegium  exclu- 
sivum.  1802,  ^V«,  resolverede  Kongen,  at  Schwarz  maatte  opføre  Skue- 
spil og  Balletter  i  Købstæderne  i  Danmark  og  Norge,  ^)  Privilegiet  lød 
paa  5  Aar;  ^)  han  maatte  kun  spille  Stykker,  som  Theaterdirektionens 
Censur  i  København  havde  godkendt;  ^)  i  hver  By  skal  en  eller  to  Fore- 
stillinger gives  til  Bedste  for  de  Fattige,  i  Forhold  til  den  kortere  eller 
længere  Tid  han  lader  Skuespil  opføre  i  Byen;  *)  Selskabets  Navn  skal 
være:  Det  privilegerede  Provinsial  Theater.  Det  synes  ikke  som  om 
Schwarz  fik  megen  Glæde  af  sin  Tilladelse.  I  Vinteren  1803 — 04  spillede 
han  paa  Theatret  i  Helsingør  med  nogle  af  det  kgl.  Theaters  Begyndere 
og  nu  og  da  en  kendt  Kunstner  som  Gæst.  »Huset  var  ikke  fuldt, 
hvilket  vi  have  iagttaget  som  oftest  at  være  Tilfældet  .  .  .  ligeledes  var 
der  kun  faa  af  den  opvoksende  Ungdom,  der  dog  skulde  høste  mest  Gavn 
af  slige  moralske  og  Lasterne  med  rette  Farver  afmalende  Skuespil«. 
(Iris  og  Hebe,  1804,  Vii;  jvfr.  Journal  for  Skuespillere  og  Skuespilyndere, 
udg.  af  Dr.  med.  de  Meza,  Helsingør  1804;  Mern.  og  Breve,  IV,  157).  Da 
en  svensk  Skuespiller  Lowenhagen  i  1805  søgte  om  Tilladelse  til  at 
give  Forestillinger  i  Helsingør,  og  da  hans  Ansøgning  var  anbefalet  af 
Byens  Indbyggere,  lod  Kancelliet  forespørge,  hvornaar  Schwarz  igen 
agtede  at  bruge  sit  Privilegium.  Han  svarede,  at  saasnart  han  havde 
erholdt  et  Par  manglende  Skuespillere,  og  saasnart  han  havde  et  til- 
strækkeligt Antal  Abonnenter,  kort  sagt  var  skadesløs,  vilde  han  atter 
benytte  sig  af  sin  Bet.  Herpaa  gensvarede  Kancelliet,  at  saafremt  han 
ikke  inden  fire  Uger  var  begyndt  at  spille,  vilde  den  eksklusive  Del  af 
Privilegiet  være  bortfalden.  Da  det  viste  sig,  at  Schwarz  ikke  kunde 
undgaa    at    spille    med    Tab,    overgik    Bevillingen    til    den    »theatergale« 

Baron,  Kammerherre  Wedel-Jarlsberg.  (Om  ham  jvfr.  Karl  Schmidt, 
Skuespil  og  Theaterforhold  i  Odense).  —  198,  33.  min  Afgang.  1810, 
'^Vs,  festligholdt  Schwarz  sit  > Skuespillerfarvel«  ved  en  Beneficeforestilling 
(jvfr.  Theone  II);  derefter  virkede  han  som  Instruktør  indtil  han  Somme- 
ren 1816  tog  Afsked  >da  hans  Helbred  ikke  mere  kunde  bære  den  Kuld 
og  Trækvind,  som  om  Vinteren  hersker  ved  Theatret« ;  ^Vs  s.  A.  havde 
han  taget  »Afsked  med  Publikum«  som  Rosenau  i  »Hververne«.  Han 
døde  under  et  Ophold  i  Fredensborg  1838,  ^Vt;  om  Vinteren  boede  han 
hos  sin  Datter  Louise,  Enke  efter  Kapelmusikus  Jens  Gylche,  i  Vingaard- 
stræde  Nr.  144.  I  Nekrologen  skrev  Berl.  Tid. :  «En  saa  sjelden  Kunstner 
som  Schwarz  fortjente  en  fuldstændig  Biografi,  ikke  alene  for  hvad  han 
selv  virkede  for  Kunsten,  men  ogsaa  for  den  Indflydelse,  han  havde  paa 
dens  Udvikling  hos  os.«  (Nr.  185,  1838),  —  Det  gengivne  Portræt  er 
malet  af  Jens  Juel  henimod  det  attende  Aarh.s  Slutning;  det  ejes  af 
Enkefru  Hanna  Unna,  som  elskværdigst  har  tilladt  dets  Reproduktion. 
—  199,  27.  Embeds-I  nstrux.  Da  denne  giver  et  godt  Begreb  om 
Schwarz'  Indsigt  som  Sceneleder,  meddeles  den  her: 

1.  Theater- 1 nstructeurens  fornemste  Forretning  bliver  ikke  allene 
blot  at  giennemlæse  ethvert  Stykke,  Directionen  bestemmer  til  at  opføres 
paa  Skuepladsen,  men  endog  saa  nøiagtig  og  saa  fuldkommen  som  mue- 
ligt  at  studere  og  giennemgaae  de  Stykker,  saavel  i  Henseende  til  Hand- 
ling og  dets  Gang,  og  de  derved  forekommende  Situationer,  som  endog 
at  studere  de  deri  forekommende  Karakterer,  for  ved  Prøven  at  være 
istand  til  at  give  de  spillende  Personer,  som  maatte  forfeile  Rollens  Ka- 
rakteer, de  fornødne  Vink  og  Advarsler.  Skal  altsaa  Instructeuren  be- 
virke: at  de  spillende  Personer  giøre  deres  Pligt,  at  Prøverne  holdes 
ordentligen  og  svare  til  deres  Hensigt;  skal  han  advare  mod  Feil,  og 
være  ansvarlig  for  Forestillingerne,  saa  følger  ogsaa  heraf:  at  Instructeuren 
forundes  ene  Myndighed  i  alt  hvad  der  henhører  til  Scenens  Bestyrelse; 
thi  kun  den  som  har  studeret  Stykket  og  tænkt  sig  ind  i  dets  Aand,  er 
skikket  til  at  vaage  over  dets  Frembringelse  paa  Skuepladsen.  I  Tilfælde 
at  Cheffen  skulde  have  noget  at  erindre  enten  i  Henseende  til  Prøvernes 
Gang,  eller  Udførelsen  af  de  deri  forekommende  Situationer  og  Karakte- 
rernes Fremstillelse,  da  underretter  Cheffen  Instructeuren  om  sin  Villie, 
og  foranstalter  han  da  de  Foranledninger,  Cheffen  maatte  befale. 

2.  Det  paaligger  Instructeuren  at  vaage  over  alt  det,  som  henhører 
til  Skuespillets  Omhu  og  rolige  Gang,  saavel  i  Sørgespil,  Skuespil,  som  de 
opførende  Syngespil,  for  saa  vidt  Action,  Declamation  og  det  stumme 
Theaterspil  angaar,  og  at  bidrage  til,  saavidt  det  staar  i  hans  Magt,  at 
ethvert  af  disse  Slags  Skuespil  gives  |:  i  Forhold  til  de  dertil  brugte 
Subjekters  Ævner  :|  med  den  muligste  Fuldkommenhed;  til  den  Ende 
bør  han  være  nærværende  ved  alle  Prøver  og  Forestillinger  paa  det 
Kongelige  Theater,  og  i  Særdeleshed  paasee,  at  Prøverne  ere  saa  fuld- 
stændige og  nøiagtige  som  muligt;  han  paaseer,  at  alle  Personer,  som 
høre  til  Stykket,  blive  tilstæde  saalænge  Prøven  varer,  da  ingen  maa  for- 
lade Skuespilhuset,  saa  længe  Prøven  holdes,  uden  dertil  at  have  hans 
Tilladelse.  Naar  han  anseer  det  nødvendigt,  lader  han  enkelte  Repliker, 
eller  hele  Scener  gientages  saalænge,  indtil  han  finder,  at  de  gives  som 
de  bør,  da  det  paaligger  ham  at  veilede  de  spillende  Personer  og  at  paa- 
see at  disse  ikke  forfeiler  noget,  som  hører  enten  til  Stykkets  hele  Sam- 
menhæng i  Almindelighed,  eller  enkelte  Karakterer  i  Særdeleshed,  til 
hvilken  Ende  enhver  Skuespiller,  uden  Undtagelse,  er  forbunden  til,  for- 

nemmelig  ved  de  tvende  sidste  Prøver  af  ethvert  Stykke  at  skizzere  sin 
Rulle,  som  dens  Natur  udfordrer  det.  Han  paaseer,  at  alle  Skuespillerne 
give  deres  Rulle  uden  Tilsætning  eller  Forkortning;  og  da  ingen  maa  for- 
andre noget  i  sin  Hulle,  og  til  enhver  Forandring,  der  maatte  ansees 
nødvendig,  forst  bør  indhente  Theater  Cheffens  Tilladelse.  Instructeuren 
bør  vaage  over  Orden  og  Rolighed  paa  Prøverne;  han  bestemmer  Ind-  og 
Udgangene  paa  Scenen;  alle  i  Stykkerne  forekommende  Optoge  o.  s.  v. 
ordnes  af  ham,  og  han  paaseer,  at  Opførelsen  af  ethvert  Stykke  er  overeens- 
stemmende  med  det,  som  er  vedtaget  paa  Prøven. 

3.  Da  Instructeurens  Embede  medfører,  at  han  skal  være  tilstæde 
ved  enhver  Forestilling,  saa  er  han  pligtig,  i  Tilfælde  at  der  skulle  ind- 
løbe Feil  ved  Forestillingen,  strax  at  anmærke  det  skriftlig,  og  meddele 
det  til  Regiseuren,  som  indfører  det  i  Journalen,  paa  det  de  anmærkede 
Feil  ved  næste  Forestilling  kunde  rettes;  hvoraf  da  følger,  at  Instruc- 
teuren, naar  sligt  et  Stykke  igjen  opføres,  med  derpaa  holdende  Prøve, 
efterseer  Journalen. 

4.  Ethvert  nyt  Stykke,  Directionen  bestemmer  til  Opførelse,  med- 
deles Instructeuren  saa  betimelig,  at  han  kan  faa  Tiid  til  at  studere 
Stykket,  for  nøiagtigen  at  kunne  ordne  dets  Gang  og  øvrige  fornødne. 

5.  Efter  første  Prøve  af  ethvert  nyt  Stykke  indkommer  Instructeuren 
med  et  skriftlig  Forslag  tilCheffen,  saavel  i  Henseende  til  Dekorationerne, 
hvilke  hertil  behøves,  som  til  de  Klædedragter,  han  efter  Aftale  med  de 
Spillende,  anseer  meest  passende  til  enhver  Rollens  Karakteer,  og  indhenter 
derpaa  Cheffens  nærmere  Aprobation.  Denne  tilstiller  han  Regiseuren  til 
videre  Besørgelse. 

6.  Ved  ethvert  nyt  Stykke  indfinder  Instructeuren  sig  i  Foyeren  en 
Time  førend  Forestillingen  begynder,  for  at  eftersee,  om  noget  ved  Paa- 
klædningen,  efter  den  approberede  Regie,  skulle  være  forsømt,  og  om 
enhver  er  klædt  og  maskeret,  saaledes  som  Rollens  Natur  og  Kostumer 
udkræver  det,  hvorved  han  især  gaar  de  unge  Skuespillere  og  Skuespiller- 
inder til  Haande  med  Raad  og  Veiledning. 

7.  Naar  pludselig  indtreffende  Sygdom  giør  det  umuligt  at  opføre 
det,  til  den  Aften  bestemte  Skuespil,  og  Tiden  ei  tillader  først  at  indhente 
Cheffens  Befaling,  da  overlægger  han  med  Inspecteuren ,  hvad  Stykke, 
der  uden  mindste  Uleilighed  kan  gives  samme  Aften. 

8.  Naar  paa  Maaneds  Repertoiret  er  ansat  enten  nye  eller  gamle 
Stykker,  hvori  een  eller  flere  Skuespillere  have  nye  Roller,  bliver  det 
Instructeurens  Pligt  betimelig  at  foreslaae  for  Cheffen,  naar  disse  Prøver 
beqvemmest  kunde  finde  Sted,  og  forventer  hans  nærmere  Ordre  desan- 
gaaende. 

9.  Ved  ethvert  Repertoires  Sætning  foreslaar  Instructeuren,  som  den, 
der  har  studeret  Stykkerne,  og  som  den,  der  kjender  Skuespillernes 
Ævner  og  Duelighed,  hvo  som  bedst  kan  udføre  de  ubesatte  Roller. 
Skulde  det  indtreffe,  at  de  Stykker,  uden  for  Repertoiret  blev  bestemt  til 
Opførelse,  hvori  er  ubesatte  Roller,  mælder  han  det  ufortøvet  til  Cheffen, 
og  lader  tillige  følge  en  Fortegnelse  paa  de  Personer,  som  bedst  kunne 
udføre  Rollerne,  og  forventer  da  Cheffens  afgiørende  Bestemmelse,  hvilken 
han  strax  underretter  Regiseuren  om,  der  da  uopholdelig  kundgiør  det 
for  den  eller  de  Personer,  som  Rollen  eller  Rollerne  tildeles. 

10.  Til  enhver  Prøve  fastsætter  Instructeuren  Dagen  og  Klokkeslettet, 
forelægger  samme  til  Cheffens  Approbation,  og  saasnart  den  er  indhentet, 
meddeler  han  Regiseuren  den,  for  af  ham  videre  at  bekiendtgiøres  for 
Selskabet. 

11.  Andrager  nogen  Skuespiller  at  frietages  for  en  Rolle  eller  Prøve, 
henvender  han  sig  dermed  skriftlig  til  Instructeuren,  som  derover  ind- 
henter Cheffens  Afgiørelse.  Denne  Beslutning  bekiendtgiør  han  for  Re- 
giseuren, som  derefter  lader  det  komme  til  Vedkommendes  Kundskab. 

12.  Et  Qvarteer  efter  Prøvens  Ansættelse  ringer  Regiseuren  til  dens 
Begyndelse;  hvo  som  da  ikke  er  tilstæde,  antegnes  af  Regiseuren  til 
Mulkt  efter  det  kongelige  approberte  Reglement.  Naar  Prøverne  er  be- 
gyndt, gaar  den  uafbrudt  frem,  og  oplæser  da  Soufleuren  den  Fraværen- 
des Rolle.  Naar  den  manglende  Person  kommer,  da  prøver  han  sin 
Rolle,  efter  at  Stykkets  Prøve  er  endt. 

13.  Alt  for  lange  Mellemspil  af  Orchesteret  kiøle  meget  ofte  saavel 
Tilskuernes  som  Skuespillernes  varme  Interesse  for  Stykket.  For  at 
forebygge  dette,  paaligger  det  Instructeuren  at  underrette  Koncertmesteren 
om:  hvor  Mellemspillene  skulle  være  korte,  og  hvor  de,  formedelst  De- 
corations  Forandring  eller  Omklædning,  maa  være  lange. 

14.  Skulle  nogen  af  Selskabet  vægre  sig  ved  at  udføre  det,  som 
Instructeuren  anseer  nødvendigt  og  bestemmer  til  Theatertienestens 
Bedste ;  eller  endog  i  Theatertienesten  tillade  sig  usømmelige  Ord  og  her- 
ved fornærme  Instructeur  Embedets  Værdighed  ,  eller  endog  tilsidesætte 
og  forstyrre  den  Omhu,  der  er  nødvendig  i  Tienesten,  da  haver  Instruc- 
teuren at  melde  saadant  for  Cheffen  da  han  kan  vente  alt  det  Medhold 
og  Satisfaction,  som  en  brav  Embedsmand  tilkommer. 

15.  Ligesom  enhver  af  Theatrets  Personale  er  pligtig  at  rette  sig 
efter  alt  det,  som  dem  ved  Instructeuren  tilkiendegives,  saaledes  er  denne 
igien  forbunden,  at  rette  sig  efter  alle  de  Ordres  ham  af  Theatrets  Chef 
gives;  og  bør  han  derfor,  naar  Cheffen  er  nærværende,  være  sig  ved 
Prøver  eller  Forestillinger,  ikke  udstæde  nogen  Ordre  uden  Forespørgsel 
hos  ham  og  med  hans  Samtykke. 

—  201,  1.  Garrik.  Den  verdensberømte  engelske  Shakespearefremstiller, 
David  Garrick,  1716 — 79.  Hans  Enke  har  skrevet  et  Vers  i  Schwarz' 
Stambog.  (Privateje).  —  201,  25.  dette  System.  Direktionen  tog  S.s_ 
Indvendinger  ad  notam;  Kongen  resolverede  1812,  Vs,  at  der  ved  Sæso- 
nens Slutning  skulde  udbetales  Gratialer  til  de  Kunstnere,  der  i  Vinterens 
Løb  havde  udmærket  sig,  uden  at  man  tog  Hensyn  til  Rollernes  Antal. 
202,  1.  Mad.  Spindler.  Da  hun  var  14  Aar  gi.  skrev  P.  H.  Haste 
om  hende:  >Jomfru  Nick  spiller  vakkert  Barne-Roller  i  Skuespillene  og 
dandser  smaa  Solos  med  Lykke.  Hun  har  en  kjøn  liden  Figur  og  et  ud- 
mærket talende  Ansigt.«  (Nordia,  I,  1795).  Hun  blev  de  skælmske 
Elskerinders  og  slagfærdige  Soubretters  Fremstillerinde ,  og  da  hun  i  sin 
Ungdom  var  en  Legemliggørelse  af  Sundhed  og  Livsglæde,  blev  hun  en 
af  de  Skuespillerinder,  som  Publikum  helst  saa.  Men  hun  ejede  ogsaa 
Alvor  og  Følelse  og  barok  Fantasi  i  sin  Kunst.  Hvis  hun  i  Livet  havde 
været  en  Partigænger,  var  hun  sandsynligvis  bleven  en  af  Theatrets 
store  Navne.  Men  da  den  Uro  hun  havde  i  Blodet  udløste  sig  i  et  sar- 
kastisk Frisprog,  der  vidnede  om  en  større  Intelligens  end  den  hendes 
kvindelige  Kolleger  raadede  over,  og  som  gjorde  hende  hensynsløs  i  sit 
Vid  og  rede  til  at  udtale  Domme  over  Direktionens  Færd,  saa  blev  hendes 
Skæbne  ved  Theatret  typisk :  istedetfor  at  benytte  den  Kraft,  der  udsprang 
fra  hendes  frodige  Temperament  til  det  yderste,  forbigik  Direktionen 
hende  eller  gav  hende  Roller  i  andet  Plan.  Man  faar  det  Indtryk,  at 
baade  Rahbek  og  Collin  af  personlig  Uvilje  gennem  Aar  har  begaaet 
kunstneriske  Misgreb  overfor  dette  Talent.  —  1800,  ^Vi,  blev  hun  gift 
med  den  senere  Amtsforvalter  J.  M.  Lange,  fra  hvem  hun  blev  separeret 
1806  (jvfr.  Brevet  S.  203).     1807  søgte  og  fik  hun   sin  Afsked,    fordi  hun 

»ikke  mere  følte  den  Lyst  til  sit  Kald,  der  saa  nødvendigen  udfordres  til 
dets  Opfyldelse«.  1811.  Vs,  ægtede  hun  den  rige  vestindiske  Købmand 
S.  M.  Spindler,  og  Aaret  efter  søgte  hun  igen  til  Theatret.  Da  hun  i  An- 
søgningen skriver,  at  >Trang  aldeles  ikke  dicterer  denne  allerunderdanigste 
Supplik,  og  Gage  ikke  er  det,  jeg  higer  efter«,  bortfalder  P.  Hansens  Paa- 
stand om,  at  det  var  Nød,  som  atter  bragte  hende  til  Skuepladsen  (II,  75). 
I  Indstillingen  til  Kongen  skrev  Dir.:  > Hendes  Figur  er  i  de  fem  Aar, 
hun  har  været  borte,  blevet  uskikket  til  de  unge  og  barnlige  Roller,  hvori 
hun  i  Særdeleshed  havde  sin  Styrke.«  I.  K.  Høst  skriver:  »Fra  sin  tidlig- 
ste Ungdom  var  Mad.  Spindler  en  talentfuld  og  almenyndet  Skuespiller- 
inde. Iblant  hendes  Roller,  fra  den  barnlig-naive  Gurli,  udmærkede  sig 
den  gamle  Hexes  i  Røverborgen«,  hvilken,  skiønt  i  fuldkommen  Mod- 
sætning til  hendes  qvindelige  Gratie,  var  et  Mesterstykke,  sikkert  uover- 
gaaet  paa  nogen  Skueplads.  Hendes  giæstfrie  Modtagelse  og  vittige  Sam- 
taler giøre  mig  endnu  hendes  Huus  til  et  kiært  Tilflugtssted.  Hun  har 
i  Livets  afvekslende  Stillinger  vidst  at  bevare  Kraft  og  Munterhed«. 
(Erindringer,  167).  —  202,  11.  Mad.  Biørn.  Marie  Christine  Lorentzen 
kom  15  Aar  gi.  paa  Danseskolen,  debuterede  1781  og  blev  i  en  Aarrække 
den  alvorlige  Ballets  Hovedstøtte.  For  at  doublere  hurtigt  fik  hun  1786 
500  Sølvperler  af  Dir.  som  Gratifikation.  1783  blev  hun  gift  med  Theatrets 
Rolleudskriver,  senere  Sekretær  ved  Hofstuen  Chr.  Bjørn  (jvfr.  S.  247), 
som  døde  1816,  56  Aar  gi.  Mad.  B.  blev  Solodanserinde  1802,  fik  Afsked 
1804  og  døde  1837,  ^^4,  73  Aar  gi.  —  202,  15.  Mad.  Colding.  Hun 
viste  sig  første  Gang  paa  Scenen  1775  og  hendes  Jomfrunavn,  Ane 
Sophie  Jacobsen,  tyder  paa,  at  hun  har  været  Jødinde,  ihvertfald 
skræmmede  hendes  store  Næse  Christian  VII,  som  fra  Logen  raabte  »at 
han  ikke  kunde  se  de  andre  for  den«.  Direktionen  turde  ikke  sidde  den 
sindssyge  Konges  Dom  overhørig,  og  derved  mistede  Theatret  et  Talent 
for  de  ældre,  komiske  Roller  (Krit.  Efterr.,  110).  1776—77  fik  hun  150  Rdl. 
for  at  synge  i  Koret  —  men  hun  maatte  blive  udenfor  Scenen.  En  Aften 
da  hun  var  kommet  for  langt  frem  i  Kulissen  skimtede  Kongen  hende 
fra  Logen  og  raabte:  »Madame  der,  kommer  hun  nu  igen  med  sin  store 
Næse?  Tag  den  væk,  jeg  kan  ikke  se  for  den!«  (Overskou,  III,  78).  1778. 
*^/3,  fik  hun  Afsked  og  ansattes  ved  Garderoben.  Aaret  efter  giftede  hun 
sig  med  Figurant  C.  A.  Colding,  som  døde  1798,  39  Aar  gi.  S.  A.  blev  hun 
gift  med  senere  Toldkasserer  Møller  i  Køge.  1808  syede  hun  Chr.  VII«  Lig- 
dragt.  1816  fik  hun  Afsked  som  Garderobeforvalterske  og  1821,  ^Vs,  døde 
hun,  65  Aar  gi.  —  204,  11.  min  Afsked.  Paa  Grund  af  Direktionens 
Uvilje  blev  Mad.  Spindlers  Repertoire  stadig  mindre,  og  det  er  sandsyn- 
ligt at  hun,  i  sin  Iver  for  at  hævde  sig,  efterhaanden  er  blevet  forceret  i 
sit  Spil.  Paa  en  Liste  over  dem,  som  var  værdige  til  Afsked,  opførte 
Collin  1829  hendes  Navn:  »I  sin  Tid  var  hun  et  ikke  ubetydeligt  Talent, 
men  med  sin  skrigende  Stemme  og  sit  højst  ugracieuse  Spil  nu  aldeles 
ikke  præsentabel  paa  Scenen,«  skrev  han.  Det  nyttede  ikke  at  hun 
protesterede:  2« Jeg  staar  i  min  fulde  Kraft  uden  at  være  mig  mindste 
Brøde,  min  Tjeneste  betræffende,  bevidst« ;  8  Maj  1829  spillede  hun  sidste 

Gang.  (Jvfr.  A.  Aumonts  Karakteristik  i  Biograf.  Lex.).  1861,  ^Vs,  døde 
hun,  80  Aar  gi.  Paa  Begravelsesdagen  skrev  Wilhelm  Holst  til  Professor 
Abrahams:  >Jeg  har  idag  fulgt  Madam  Spindler  til  Jorden.  Hendes 
Vittighed  var  bekendt,  og  jeg  skal  fortælle  Dem  en,  som  fortjener  at  op- 
bevares. To  rødhaarede  Directører  [Rahbek  og  Collin]  gjorde  Cur  til  en 
bekjendt  udmærket  Skuespillerinde  paa  Mad.  Spindlers  Tid  [Mad.  B.  E. 
Andersen].  Da  man  i  Theatrets  Foyer  roste  denne  Skuespillerinde  for 
hendes  Dyd,  sagde  Mad  Spindler.  >Er  den  at  undres  over,  hun  har  to 
Rødhetter,  vi  Stakler  har  slet  ingen!«  —  Mad.  S. s  Mand  døde  1871,  86  Aar 
gi.;  hendes  Søn,  Simon  Martin,  debuterede  1828  uden  Held  paa  det 
kgl.  Theater,  hvor  han  1843  atter  optraadte  som  Gæst;  i  Mellemtiden 
havde  han  været  >en  i  Norge  almindelig  yndet  Skuespiller«.  Han  døde 
s.  A.,  32  Aar  gi.     (Adresseavisen  1843,  Nr.  230). 

204,  15,  Th essen.  Der  er  mange  Berøringspunkter  mellem  Carl 
Frederik  Thessen  og  hans  Samtidige,  Iver  Hesselberg  Urberg.  Ude  over 
Ungdomsaarene,  da  andre  Livsveje  havde  lukket  sig  for  dem,  søgte  de 
til  Theatret  for  at  faa  >et  fast  Levebrød«.  Blottede  for  en  indre  dramatisk 
Trang  maatte  Ligegyldighed  for  Arbejdet  og  Uefterrettelighed  i  Tjenesten 
blive  en  naturlig  Følge  af  deres  Ansættelse.  >Hr.  Thessen  kand  siælden  sine 
Roller,  og  kand  man  ikke  vel  faae  ham  til  at  entrere  i  de  forefaldne 
Caracterer,«  skrev  Rose  (jvfr.  S.  26;  99).  »Publikum  har  kun  liden  Grund 
til  at  vente   sig    noget  Studium    af  den   Skuespiller,    hvis  Skiødesløshed 

gaaer   saavidt,    at  han   ikke   en   Gang  vil    lære    sine    Roller    udenad 

Thessens  Ansigt,  som  uheldigvis  vanzires  meget  ved  en  Knude  i  Panden, 
vilde  udtrykke  mere,  dersom  han  var  i  Stand  til  at  føle  sin  Rolle  saa- 
ledes  som  han  burde«  . . .  (Krit.  Efterr.,  69).  De  var  begge  upaalidelige  i 
alle  Livets  Forhold  og  bidrog  til  at  bevare  Samfundets  Fordomme  mod 
Standen.  De  var  komiske  i  deres  Selvfølelse  og  troede  at  være  miskendte 
Genier,  skønt  deres  indre  og  ydre  Mangler  var  saa  betydelige,  at  man 
neppe  tør  kalde  dem  Utiliteter. 

Det  er  da  ikke  som  Skuespillere,  men  som  Typer  at  de  tilhører  Hi- 
storien. —  Overskou  fortæller  en  morsom  Historie  om,  hvorledes  Thessen 
ved  Stemmekraft  omvendte  en  dødsdømt  Forbryder  og  fulgte  ham  paa 
Skafottet  (III,  62).  1782  bad  T.  Kongen  om  at  betale  en  8te  Ugers 
Melke  og  Pyrmontervands  Kur  som  var  det  eneste  og  sidste,  der  kunde 
skaffe  hans  Helbred  tilbage.  1786  meddelte  han  Dir.,  at  han  uventet 
var  bleven  Ejer  af  Gaarden  »Vente-Gott« ,  beliggende  ved  Løgten  paa 
Nørre-Broe«  [den  Ejendom  paa  Nørrebrogade,  hvor  nu  »Hjemløs  Ungdom« 
er  til  Huse],  og  bad  om  et  Laan  til  »Bygningernes  Istandsættelse  og  til 
nogle  Køers  Anskaffelse«.  1787  klager  en  Brændevinsbrænder  Grudel 
over,  at  Thessen  »optager  og  indelukker  Byens  Køer,  uagtet  han  hverken 
har  Ager  eller  Eng;  ligeledes  har  han  bemægtiget  sig  en  af  Klagerens 
Køer«  (Persh.  Tidsskr.  5  R.,  VI,  61).  1788  er  han  —  og  ikke  Urberg, 
som  Overskou  skriver  (III,  413)  —  Lejer  af  en  Skydebane  i  Sølvgade, 
hvor  han  selv  blev  den  første  »Chevalier  de  la  triste  figure«  (jvfr.  Brevet 
fra    Preisler,    S.  144).      1789    skrev  Theaterdir.   om   ham,    »at  han   mere 

var  Kassen  til  Byrde,  end  Skuepladsen  til  Nytte<.  1790  ansøgte  hans 
Kone,  Anthonette  Lucie  Vilhelmine,  f.  Clausen,  om  at  blive  skilt  fra 
ham;  med  hende  havde  han  en  Datter,  som  i  1782  spillede  »adskillige 
smaae  Ruller  i  Skuespillene«.  I  sin  komiske  Fortælling  »Døden  og 
Doctoren«  (Minei'va,  1791)  skrev  Baggesen  om  Døden,  at  den  kom  »paa 
tynde  Ben,  vor  store  Thessen  lig«;  denne,  der  »allerede  som  Mandfolk 
var  et  Hoved  højere  end  alt  Folket«  (Rahbek,  Om  Holberg  som  Lystspil- 
digter, n,  225),  udgav  en  fulminant  »Appel  til  Publikums  Domstoel  imod 
den  Baggesen,  der  har  skrevet  Fortællingen  Døden  og  Doctoren,  som 
ifølge  Adresseavisen  solgtes  »til  Beste  for  dem  i  Pesthuset,  som  selv  maa 
bebreide  sig  deres  slette  Gestalt«;  men  Thessen  fik  iøvrigt  ikke  stor 
Glæde  af  sin  Retorsion,  hvori  Baggesen  blev  kaldt  Skurk  og  Pasquillant, 
da  Kritiken  tog  ham  alvorligt  i  Skole  for  disse  grove  Udtryk.  Senere 
rettede  Baggesen  Linjen  til:  »en  gammel  Danser  lig«.  1793,  ^Vt,  skrev 
Thessen  til  Ahlefeldt:  »Min  oeconomiske  Forfatning  byder  mig  at  fore- 
drage D.  E.,  at  Jøden  Adler,  som  under  Venskabs  Maske  saa  slet  haver 
behandlet  mig,  for  det  første  ej  maa  bekomme  de  af  min  Gage  indeholdte 
og  i  Theaterkassen  in  deposito  værende  Penge,  saasom  jeg  for  Retten  vil 
kundgiøre  bemældte  Jødes  Handlemaade  til  Confiscation;  —  thi  jeg  bør 
dog  ey  crepere  af  Nød,  saa  længe  jeg  haver  noget  at  gribe  til,  som  dog  i 
en  vis  Forstand  endnu  kand  kaldes  mit  eget.«  1794,  ^Vs,  modtog  Kron- 
prinsen følgende  Brev:  »Som  Borger  og  Spekhøker  at  følge  min  Næringsvej 
og  ved  paa  lovlig  Maade  at  ernære  mig,  har  jeg  stedse  anset  for  min 
Pligt;  tillige  troede  jeg  at  Lovene  paalagte  enhver  Undersaat  Redelighed 
mod  sin  Næste,  og  straffede  deres  Overtrædelser.  Det  var  mig  bekendt 
at  Acteur  Tessen  havde  440  Rdl.  aarlig  Løn,  og  jeg  saa  følgelig  ingen 
Fare  for  mig  ved  at  betro  denne  Mand  de  til  hans  Hus  fornødne  Vare, 
især  da  han  første  Quartal  rigtig  betalte  mig.  Men  paa  engang  udebliver 
han  med  Betaling,  og  da  jeg  desangaaende  spørger  mig  til  Raads,  naadig- 
ste  Kronprinds!,  siges  mig,  at  disse  Folk  ere  priviligerede  at  borge 
uden  at  tænke  paa  Betaling.  Jeg  kan  umuligt  tro  Mandens  Ord,  ney 
Deres  K.  H.  billiger  vist  aldrig  en  saa  urimelig  og  Borgeren  skadelig 
Rettighed.  Underdanigst  af  Rasmus  Larsen  i  Admiral  Gaden  Nr.  242«. 
Den  Forordning,  som  man  har  vist  Spækhøkeren,  er  formodentlig  Rescriptet 
af  1776,  ^/i,  hvorefter  Skuespillere,  Sangere  og  Dandsere  ved  Theatrene  i 
Kjøbenhavn  ikke  maa  for  Gield  arresteres«  (jvfr.  Brevet  S.  65  og  Noten). 
^Vt,  s.  A.  skrev  Høkeren  atter  til  Kronprinsen :  »Jeg  er  nu  bleven  overbevist 
om,  at  jeg  ifølge  H.  M.s  allernaadigste  Befaling  ikke  burdte  have  betroet 
en  Acteur;  men  som  en  ung  Mand  der  nylig  har  sadt  sig  ned,  og  ikke 
kiendte  til  saadan  Forordning,  tør  jeg  underdanigst  haabe  Tilgivelse  og 
bede,  at  mig  maatte  naadigst  bestemmes  en  vist  quartaliter  til  Afdrag 
paa  min  Fordring.«  —  »Som  aldeles  uduelig«  fik  Thessen  Afsked  efter 
23  Aars  Tjeneste  ved  Sæsonens  Slutning  1796,  og  derefter  blev  han  Skue- 
spiller og  Instruktør  ved  »det  odenseiske  danske  Nationaltheater« ,  ved 
hvis  Aabningsforestilling  (1796,  ^^/n)  han  fremsagde  Prologen.  Men  alle- 
rede det  følgende  Aar  advarede   han   i  Adresseavisen  (1797,  Nr.  209)  unge 

Skuespillere  mod  at  tage  til  Odense.  Herpaa  svarede  den  midlertidige 
Direktør,  stud.jur.  Skuespiller  J.  D.  Ahrentzen,  at  »Thessen  var  en  Rebell 
og  Fredsforstyrrer,  der  ikke  egnede  sig  til  at  være  Instruktør;  han  var  et 
umoralsk  Menneske,  der  søgte  Samqvem  med  et  Fruentimmer  paa  Øen 
Stige,  og  med  hende  havde  han  uanset  og  ustraffet  uden  for  Ægteskab 
avlet  tre  Børn,  mens  hans  rette  og  retskafne  Kone,  som  har  skildt  sig 
ved  ham,  endnu  er  i  Live«.  (Adresseav.  Nr.  213).  I  Efteraaret  1797 
gjorde  Thessen  et  forgæves  Forsøg  paa  at  blive  Direktør  (jvfr.  Teatret, 
X)  og  i  August  1798  døde  han,  60  Aar  gi.  Dødsdagen  er  ikke  anført  i 
Kirkebogen,  men  Skiftet  holdtes  den  9  August;  »han  efterlod  sig  intet,  da 
alt,  hvad  han  ejede,  var  bleven  solgt  i  hans  lange  Sygdomstid.«  Hans 
Hustru  og  gifte  Datter  boede  i  København.  Grev  Trampe  til  Løgismose, 
som  fra  Nytaar  1798  var  bleven  Odense  Theaters  Direktør,  bekostede  Be- 
gravelsen, og  bad  det  kgl.  Theaters  Direktion  om  en  Understøttelse  til 
>Thessens  trende  tilbageblevne  smaa  Børn,  hvoraf  den  ældste  er  sj^v  Aar«. 
Gennem  Schwarz  paa  Grevens  Kvittering  sendte  Dir.  100  Rdl.  til  Børnene. 
Pyens  Avertissements  Tidende  beskrev  Begravelsen  saaledes: 

»I  Løverdags  jordedes  her  Carl  Frederik  Thessen,  forrige  Skuespiller 
ved  Kbhvn.s  Theater,  og  i  den  første  Vinter  Instructeur  ved  det  danske 
Theater  i  Odense.  Den  Mand,  som  nu  saa  patriotisk  sørger  for  at  op- 
hielpe  Skuespil  Kunsten  hos  os,  og  med  saa  megen  Held  stedse  bringer 
den  til  mere  Fuldkommenhed  blandt  Nationens  Indfødte,  besørgede  ogsaa 
af  Agtelse  for  Kunsten  og  dens  Dyrkere,  denne  forrige  Skuespillers  hæder- 
lige Jordefærd.  4  unge  ugivte  Skuespillerinder  gik  foran  Liget,  og 
strøede  siden  Blomster  paa  Graven.  Liget  blev  baaren  af  Skuespillere. 
Instructeur  Schwarz  fra  Kbhvn.s  Theater  (der  til  vor  Skuepladses  Dan- 
nelse i  denne  Tid  har  bidraget  alt  hvad  man  maatte  vente  af  en  Mand, 
hvis  Navn  allerede  er  nok  for  at  hædre  Kunsten  og  af  hvis  Anførsel 
allerede  spores  de  heldigste  Fremskridt  til  Fuldkommenhed  for  dens 
unge  Dyrkere)  fulgte  Liget  tilligemed  Theatrets  agtværdige  Fosterfader  og 
adskillige  andre  Honoratiores  af  Byen  og  Landet,  samt  begge  Sognets 
Præster  m.  fl.<  —  Den  18  August  1798  skrev  P.A.Heiberg  til  sin  Broder: 
>Man  har  fortalt  mig  at  Thessen  er  død;  det  vil  jeg  vel  troe,  men  at 
han  er  begravet,  har  jeg  ondt  ved  at  troe,  da  jeg  ikke  formoder  at  der  i 
Fyen  findes  Bræder  lange  nok  til  hans  Ligkiste;  maaske  har  man 
hugget  ham  over.«  (Breve  fra  P.  A.  H.,  23).  —  204,  20.  Velgiørenheden. 
>Velgiørenheden,  Comoedie  i  fem  Optoge,  af  C.  F.  Thessen«,  udkom  1796. 
—  206,6.  Ildebranden.  Mens  Christiansborg  Slot  brændte,  blev  Klæder, 
Musikalier  og  Bøger  fra  Hoftheatret  kørt  hen  til  > Byens  Theater«.  — 
Under  Branden  1795  blev  hele  Garderoben  udslæn^  paa  Kongens  Nytorv 
og  kom  derved  »i  stor  Uorden«.  —  Under  Bombardementet  brændte  for 
c.  4000  Rdl.  af  Theatrets  Tøj ,  som  var  til  Conservation  hos  Bundtmager 
Liebenberg  i  Vimmelskaftet.  —  206,  26.  Kierulff.  Professor  ved  Uni- 
versitetet Jørgen  Kierulff,  1757—1810,  var  Medlem  af  Dir.  fra  1794  til  sin 
Død.     Om  ham  jvfr.  Oehlenschlåger,  Erindringer,  I. 

208,  23.     Urberg.     Hans  Fader,   Renteskriver  og   Kammerraad  Oluf 

Urberg,  skrev  1766,  Vt,  til  Kongen,  at  Medicus  og  Lector  White  i  Kongs- 
berg, hvor  Sønnen  havde  studeret,  og  Prof.  Ascanus  ved  >de  naturhisto- 
riske Anstalter  paa  Charlottenborg  havde  bevidnet,  at  de  hos  Iver  Hessel- 
berg Urberg  havde  fundet  et  Genie  som  burde  befordres  til  at  fortsætte 
Studeringen  udi  Biergvidenskaben ,  da  han  allerede  havde  opnaaet  god 
Kundskab  saavel  i  Bierg  som  Myndts  Væsenet  i  Henseende  til  Smeltning, 
Probér  og  Markasit-Kunsten  samt  Micaniquenc  Kongen  tilstod  ham  s.  A. 
100  Rdl.  aarligt  i  tre  å  fire  Aar.  (Particulairkassen,  1766).  Jens  Worm 
fortæller,  at  Urberg  senere  blev  kgl.  prøjsisk  Branddirektør  i  Kønigsberg 
(Lex.  III),  ihvertfald  debuterede  han  1773  og  forblev  kgl.  Skuespiller  i 
16  Aar.  Han  var  mere  end  nogen  anden  Projektmageren  blandt  sine 
Kolleger,  en  Charlatan,  der  bestandig  uden  Held  var  paa  Jagt  efter 
Formuen.  Strid  og  Kævl  var  hans  rette  Elementer.  Ved  kgl.  Resolution 
af  1779,  V4,  blev  der  paa  selve  Theatret  indrettet  et  Arrestkammer,  hvori 
mindre  Forseelser  skulde  afsones,  uden  at  Arresten  i  Blaataarn  derfor 
blev  ophævet;  »den  skulde  benyttes  naar  det  mildere  Middel  unyttigen 
havde  været  anvendt«.  (Rapport  fra  Theater-Dir.  1792-92).  Oftest  af 
alle  forbrød  Urberg  sig.    (Jvfr.  Teatret,  X).    I  Regnskabet  fra  1782  findes: 

>Theater-Karl   Rasmus  for  at  have   Opvartning  i   8*^   Dage  ved 

Arrestanten  Hr.  Urberg  i  Cachotten  paa  Byens  Theater  ....     3  Rdl. 
I  Leye  for  Sengklæder  til  bemeldte  Chachot  i  8te  Dage 1  Rdl.« 

1784  er  hans  Gæld  2273  Rdl.  Omtrent  samtidig  udgav  han  et  Par  Skue- 
spil, skrevne  paa  et  grufuldt  Dansk.  Paa  Neergaards  Kaffehus  traf  den 
unge  Rahbek  ham:  «der  aabnedes  et  nyt  castalisk  Væld  for  mig,  da  en 
meget  maadelig  Skuespiller,  Urberg,  bød  mig  hiem  til  sig,  og  forelæste 
mig  sine  Originaler  og  Oversættelser,  hvorhos  han  naturligviis  tillige  vei- 
ledede  min  Dom  om  Theatrets  øvrige  Personale,  ikke  just  i  de  paalide- 
ligste  Spor«  (Erindringer,  I,  229).  1785  søgte  han  om  at  faa  et  Geleide 
som  kgl.  Dansk  Kammer-Sanger  »saaledes  som  jeg  i  Hof-Rullen  findes 
indført«.  Han  agtede  at  bruge  det  paa  en  Tourné  i  Sverrig,  »hvor  jeg 
vil  giøre  et  Forsøg  paa  hvad  Lykke  mine  Synge-Talenter  ville  tilbringe 
mig«.  Om  Sommeren  skrev  han  fra  Medevi  til  Warnstedt,  at  han  sad  til 
Bords  med  Greverne  Horn  og  Fersen,  General  Wrangel  og  Prinsen  af 
Hessenstein,  som  »gjorde  store  Øyne«  naar  de  hørte  ham  synge.  1786 
begyndte  han  at  eksperimentere  med  Balloner;  fra  Eksercerpladsen  ved 
Rosenborg  Have  var  han  den  første  i  Danmark,  som  sendte  en  »Globus«  til 
Vejrs.  Men  uheldigvis  gik  der  Ild  i  den,  saa  Folk  opdagede,  at  Gondolen 
kun  indeholdt  en  Dukke  og  ikke  et  Menneske,  som  af  Urberg  averteret. 
Ved  et  nyt  Forsøg  skar  »onde  Mennesker«  en  Rift  i  Ballonen,  kort  før 
den  steg  op:  da  den  svævede  hen  over  Kongens  Have,  revnede  den. 
Passageren,  »en  i  et  snævert  Staaltraadsbur  indeklæmt  Hane«,  der  gjorde 
Rejsen  med  i  Stedet  for  en  bebudet  Kat,  slap  med  Livet  og  faldt  ned  i 
Gothersgade.  Men  Urberg  var  nær  ved  at  faa  Prygl  af  Tilskuerne  :  en 
Bagdør  reddede  ham.  I  »Morgenposten«  blev  han  indviklet  i  en  bitter 
Avisfejde,  og  efter  at  have  været  paa  Tourné  med  Ballonen  til  Aarhus, 
Randers  og  Aalborg,  optraadte  han  ikke  mere   som  Aéronautiker.      (Jvfr, 

Brock,  Rosenborg.  II,  128;  Brev  til  Warnstedt,  Kgl.  Bibi.).  >Hr.  Urberg 
indfandt  sig  sjelden  paa  den  ordentlige  Lønningsdag,  og  naar  det  endelig 
efter  mine  gientagne  Erindringer,  faldt  ham  ind  at  kvittere  for  den  Løn, 
hans  Kreditorer  havde  afhentet,  gjorde  han  det  næsten  aldrig  uden  nyt 
Pengelaan,<  skrev  Hovedkasserer,  Justitsraad  Lassen  om  ham,  og  mens 
han  i  1789  som  Handelsagent  for  Juveler  Fabricius  var  i  Norge,  fore- 
stillede Dir.  Kongen  at  afskedige  ham  uden  Pension,  mod  at  Dir.  betalte 
hans  Gæld  og  anbefalede  ham  til  et  Embede  under  Toldvæsenet.  Et  saa- 
dant  opnaaede  han  ikke;  -Vio  s.  A.  skrev  han  fra  Flensborg  til  Warnstedt : 
»Min  Kone  har  sendt  mig  en  Originalbillet  fra  D.  V.  hvori  De  formener, 
at  jeg  intet  mere  af  Theatret  har  at  vente.  Gud  bevare  mig  nogensinde 
fra  at  komme  i  den  ulykkelige  Forfatning,  at  jeg  skulde  trænge  til  at 
have  noget  at  vente  fra  den  Kant«  ...  I  sine  sidste  Dage,  fortæller 
Overskou,  (III,  415),  købte  han  to  Bjørne,  som  han  dresserede  og  viste 
frem  paa  Markeder  i  Nordtyskland.  Men  Dyrenes  Natur  gik  over  Op- 
tugtelsen: en  Nat  aad  de  deres  Herre  og  Mester,  da  han  havde  søgt  Ly 
ved  Siden  af  dem  i  en  Stald.  Noget  nærmere  om  dette  tragi-komiske 
Endeligt  er  det  ikke  lykkedes  Udgiveren  at  oplyse,  men  Urberg  er 
sandsynligvis  først  død  efter  Aar  1800,  thi  da  hans  Kone,  Abelone  f. 
Sørensen,  med  hvem  han  havde  to  Børn  (Persh.  Tidsskr.  5  R.,  VI,  63), 
d. -"/lo,  1801,  fik  35  Rdl.  af  Direktionen  >for  at  kunde  rejse  herfra«,  op- 
føres hun  ikke  som  Enke.  —  209,  28.  billigere  Behandling.  1785, 
^"/e,  skrev  U.  til  Warnstedt  og  bad  ham  >lægge  sig  imellem  og  klare 
Sagen«:  »For  kort  siden  er  ieg  bleven  indstevnet  for  Politi-Kammeret  for 
at  bøde  for  min  Hund  der  efter  angivelse,  imod  Placatens  bydende,  havde 
gaaen  Løs  paa  Gaderne;  ieg  skulde  spille  samme  aften,  kunde  derfor  ikke 
møde;  men  i  dets  sted,  satte  [jeg]  mig  til  at  skrive  et  indlæg  i  Politie- 
Retten,  som  formodentlig  er  bleven  fuldt  af  den  Liidenskab,  som  over- 
beviisning  om  een  Retfærdig  Sag  havde  optent  hos  mig.  Dette  Indlæg 
tilstaaer  ieg,  i  Hast  og  Hidsighed,  har  kundet  faaet  een  skikkelse,  som 
har  sagt  meere  end  Eenstydende  ting,  hvorfor  ieg  dagen  derefter  tilskriver 
Hr.  Conferentz-Raad  Fedder,  for  i  mine  tanker  at  forekomme  alle  vrange 
meeninger,  som  kunde  uddrages  af  det  første;  ikke  desto  mindre  maa  ieg 
erfare,  at  det  er  gaaen  tvert  imod  min  formodning.  Hr.  Comferentz-Raaden 
har  taget  tingen  fra  den  skarpeste  siide,  anklaget  mig  i  Cancelliet,  og  Gud 
vedd  hvad  hevn  han  [har]  tanke  at  tage  over  mig«  .  . .  (Privateje).  Ved 
Hof  og  Stadsretten  blev  U.  1785,  ^Vu,  dømt  til  at  betale  5  Rdl.  til  Al- 
mindeligt Hospital  +  5  Rdl.  for  Fornærmelser  mod  Politiet  og  for  sin 
utilbørlige  Skrivemaade  (Domsprot.  IX,  A,  194.  Landsark.).  —  210,  3. 
ikke  passe  til  min  Skurepind.  Et  af  Sproget  udgaaet  Ordspil,  som 
omtr.  betyder:  ikke  for  min  Fordels  Skyld.  —  110,  6.  Obel.  Sandsyn- 
ligvis Warnstedts  Tjener. 

211,  24.  Winther.  Jomfru  Winther  var  som  ung  uden  Charme,  men 
hun  havde  en  udmærket  Altstemme  og  blev  senere  en  dygtig  og  anvendt 
Fremstillerinde  af  ældre  komiske  Figurer,  f.  Eks.  Jomfruen  i  >Gulddaasen«. 
I   saadanne   Roller  fandt   hun   uden  Tvivl   noget   Beslægtet  med   sit  eget 

Naturel,  thi  > Madam  Biderhvas«  var  hendes  Øgenavn  blandt  Kammeraterne. 
1778,  ^Vi,  forlangte  Warnstedt,  at  hun  for  sin  uanstændige  og  plumpe 
Opførsel  imod  ham  skulde  indsættes  i  Blaataarn  i  fire  Uger,  men  nogle 
Dage  efter  bad  han  om  hun  maatte  fritages  for  Straf,  da  hun  havde  >viist 
sande  Prøver  paa  Fortrydelse<.  Efter  sin  Afsked,  som  hun  fik  efter  den 
meddelte  Ansøgning,  tog  hun  Ophold  hos  Traktør  Haase  i  Rudersdals 
Kro,  men  døde  under  et  Besøg  i  Kbhvn.  1809,  ^V*.  Da  hun  ikke  efterlod 
sig  Penge,  bad  hendes  Søstersøn,  Abraham  Hansen,  Direktionen  om  Hjælp 
til  Begravelsen,  hvortil  han  modtog  50  Rdl. 


TILFØJELSER. 

Side  4,  Linje  21.  opføres  for  Kongen.  Naar  den  kgl.  Familie 
overværede  Opførelsen  af  en  holbergsk  Komedie,  var  en  tysk  Udgave 
fremlagt  i  Logen  »til  allernaadigst  Brug«. 

125,  8.  Ridder  Schwarz,  De  tidligste  danske  Skuespillere  som 
for  deres  sceniske  Virksomhed  modtog  Ridderkorset  (Knudsen  blev  Danne- 
brogsmand for  sine  »fædrelandske  Handlinger«)  var  Rosing  og  Schwarz ; 
Udnævnelsen  skete  paa  Frederik  VI«  Fødselsdag  1812.  Kunstnere  som 
Frydendahl,  Lindgreen  og  Ryge  gik  udekorerede  i  deres  Grav;  først  1*50 
gav  Frederik  VH  C.  N.  Rosenkilde  og  N.  P.  Nielsen  Ridderkorset. 

213,  9.  Mad.  Lund.  I  Thotts  Samling  (Kgl.  Bibi.)  findes  et  Haand- 
skrift  paa  hvis  første  Side  er  skrevet:  »Denne  Bog  er  min,  H.  U.  Biernet«, 
og  hvori  følgende  Vers  er  forfattet  i  Cupidos  Navn: 

»Naar  leg  ibland  Actricerne  er 

leg  alles  Hierter  til  mig  drager. 

Madame  Linkevitz  sukker  der 

Fordi  hun  ikke  meer  behager 

og  Thilo  bliver  rød  derved 

ja  taber  hvad  hun  har  i  Hænder 

naar  ieg  kuns  Aævner  Kjærlighed. 

Hieronimi  maa  ogsaa  lee 

saa  snart  hun  hører  Kiæreste. 

Kort  sagt:  Cupido  han  forsmaaer 

ey  Madame  Lund  i  mange  Aar.« 

(Meddelt  af  Hr.  Sekretær  Chr.  Behrend).  Disse  Linier  maa  stamme  fra 
Tiden  før  Oktober  1750,  thi  den  5*^  i  nævnte  Maaned  tog  »Mad.  Hieronimy 
begge  hendes  Børn  fra  Theatro,  hvorfor  deres  Gage  spares«.  Datteren, 
Anna  Dorthe,  som  omtales  i  Verset,  var  Danserinde  og  debuterede 
Nov.  1749  som  Leonore  i  »Kilderejsen«;  ifølge  Holbergs  Brev  til  Skuespil- 
lerne (Overskou  n,  135)  »opvakte  Mad.  Lund  de  andre  imod  hende«.  Hendes 
Broder,    Danseren    Caspar    Hieronimy,    vendte    tilbage    til    Theatret 

1756,  hvorfra  han  afgik  med  100  Rdl.  Pension  1779  og  døde  1789.  — 
Om  Jomfru  Thielo  skrev  R.  Zwergius  til  Rahbek,  dat.  Altona,  1782,  ^Iz: 
«Jomfru  Thilo  havde  i  Livet  mange  Tilbedere.  Hendes  Skjønhed,  hendes 
Theater-Konst  understøttet  af  Ungdom  og  en  yndig  Reisning  med  netteste 
Forhold  af  Lemmer  :  Læggene  undtagne  i  Merlin  Dragon  :j  det  skjære, 
hvide,  varme,  fulde  Bryst  forhøyede  hendes  Sang.  Øyet  var  electrisk 
naar  hendes  bitte  nydelige  Mund  smilede;  men  intet  overgik  hendes 
gode  Hierte,  en  Egenskab,  som  alle  kjelne  og  følsomme  Skjønne  besidder. 
Hun  døde  —  —  Saa  mange  Tilskuere,  saa  mange  Væmodige;  hver  havde 
sine  Aarsager  at  begræde  en  for  tidlig  Forliis.  En  talrig  Skare  af  Gamle 
og  Unge  geleidede  hende  med  tavs  ærbødig  Afsavn  til  hendes  Brudekam- 
mer paa  Nicolai  Urtegaard.  Vore  utallige  Rimvævere  Qælede  Graven 
med  Pyramider  af  Papir-Elegier  i  rimede  og  urimelige  Vers  paa  tydsk  og  paa 
dansk«  . . .  (Kgl.  Bibi.)  —  Det  holbergske  Theaters  sekundære  Elsker  og  dets 
litterære  Medlem  var  Lars  (Lorents)  Christopher  Reerslev,  som 
fik  Gage  fra  15  Sept.  1752  og  som  døde  1770,  Via,  55  Aar  gi.  af  »Slag«. 
1797,  ^/s,  skrev  hans  Enke  »Anna  Marie,  boende  i  Bagsværd  Bye  paa 
Kiøbenhavns  Amt«  til  Kongen,  at  hun  ikke  i  sit  72  Aar  sammen  med  en 
gammel  Søster  kunde  leve  af  den  Pension,  40  Rdl.  aarlig,  som  hun  mod- 
tog fra  Post-Kassen.  »Min  afdøde  Mand,  som  af  salig  Baron  Holdberg 
blev  engageret  og  var  Skuespiller  i  18  Aar,  har  ved  adskillige  Leiligheder 
havt  den  Lykke  at  viise  sig  for  Deres  Mayest.,  og  virkelig  bidraget  til 
Theatrets  Tarv  i  sin  Tid  ved  sit  Spil  og  [sine]  Skuespils  Oversættelser 
med  videre,  hvorfor  jeg  haaber,  Deres  Majestæt  allernaadigst  vil  bevæges 
til  at  lindre  min  Nød«.  Mad.  Reerslev  fik  20  Rdl.  af  Theaterkassen  »paa 
Grund  af  hendes  meget  fattige  Omstændigheder«. 

215,  43.  Warn stedt.  1790  skrev  Warnstedt  til  Overtilsynskom. : 
> Nogle  af  Figurantinderne  have  ei  engang  det  nødvendige  til  Klæder  og 
Fode,  hvorfor  man  med  Ømhed  maa  se  igennem  Fingerer  med  deres 
moralske  Opførsel,  uden  at  tænke  paa,  hvorledes  de  finde  Udveje  til  den 
Pynt  de  nødvendig  maa  forskaffe  sig  til  Scenen,  og  hvortil  Lønnen  er 
saa  aldeles  utilstrækkelig«  ...  —  I  en  Takskrivelse  for  et  Frikort  skrev 
han  som  ældre  (1811,  ^Ve)  til  Dir.:  »Alt  hvad  jeg  om  min  Theatre-Besty- 
relse beskeden  tør  yttre,  er,  at  mange  retsindige  Medborgere  vide,  men  i 
sær  giver  min  Samvittighed  mig  det  beroligende  Vidnesbyrd,  at  jeg  ikke 
søgte,  men  efter  allerhøjeste  Befaling  modtog  dette  saare  indviklede  Em- 
bede og  i  god  Hensigt  og  med  bedste  Villie,  og  offrede  egen  Frihed,  hus- 
lig Lyksalighed,  blid  Omgang  [til]  Selskabet,  og  taalelig  bar  saa  onde 
som  ubillige  Domme  for  Theaterets  Tieneste  uden  enda  selv  at  have 
været  tilfreds  med  mit  Virken:  jeg  saae  snart,  og  14  Aars  bitter  Erfaring 
lærte  mig  fuldkommen,  hvor  svært,  ja  næsten  umueligt  det  er  at  tilfreds- 
stille de  forskiellige  Krav  paa  Theatret  af  et  betalende  Publikum,  hvoraf 
den  lidenskabeligt  opbrusende  Deel  fordrer  Sandselyst,  den  sadte  og 
indsigtsfulde,  Sindsopmuntring,   og  den   Bekymrede  Sorgsadspredelse  . . .« 

216,  16.  udviist  flittighed.  Den  afgaaede  Direktør,  Vinhandler 
Frederik  de  Pilloy,  skrev  1751,   ^'A,   til   den   nye  Direktion:     »At  da- 

værende  Herrer  Directeiirer  for  den  Kongl.  Danske  Skue-Plads,  nemlig 
afg.  Hr.  Etats-Raad  Wartberg  og  Hr.  Agent  Biørn,  utwilagtigen  med  Vel- 
ædle Hr,  Raadmand  Jørgensens  Samtykke  har  bevilget  saavel  Mr.  Rose 
som  Mr.  Clementin  hver  at  udtage  sig  en  complet  Klædning,  til  Beløn- 
ning for  deres  viiste  Fliid  og  særdeles  Omhyggelighed,  som  af  Directionen 
skulde  udbetales  af  Skue-Spillets  Indkomster,  det  bevidner  jeg  herved, 
som  da  værende  Med-Directeur«. 

222,  20.  Printzlau.  Ved  P.'s  Kones  Død  udkom  et  Digt:  >Da 
Mette  Marie  Richter,  C.  L.  Printzlaus  Kiæreste,  blev  21  Oct.  1763  til  Nicolai 
Kirkegaard  henført«. 

227,  19.  Plakater.  1  1764  blev  der  hver  Forestillingsdag  trykt  34 
smaa  og  34  store  Plakater, 

244,  14.  Zinck.  Til  Syngemester  Zinck  d.  ældres  Karakteristik  kan 
tilføjes,  at  Skuespillerne  ofte  klagede  over  hans  Opførsel  til  Direktionen. 
Saaledes  skrev  Mad.  Louise  Petersen,  f.  Dreier,  1812,  ^Vs,  at  hun  i  Vid- 
ners Nærværelse  var  blevet  banket  og  stødt  af  ham.  »Jeg  har  altsaa 
fristet  den  samme  Skiebne  som  afdøde  Jomfr.  Rosing,  Skuespiller  Knud- 
sen og  Mad.  Liebe,  og  jeg  beder  den  retviise  Direktion  om  at  lade  Hr. 
Prof.  Zinck  for  dette  skammelige  Forhold  afstraffe«.  Zinck  vedgik,  at  han 
havde  »taget  hende  i  Armen«  og  efter  hendes  Sparken  givet  hende  »som 
hendes  gamle  og  syngende  Excerséermester«,  nogle  følelige  Tactslag.  Aar- 
sagen  var  den,  at  Altstemmerne  i  Ghoret  Aftenen  forud  var  faldet  forkert 
ind  under  Opførelsen  af  »Hermann  von  Unna«. 

254,  20.  Eisberg.  Ved  Eisbergs  Død  skrev  Foersom  et  smukt 
Digt,  som  anonymt  er  trykt  i  Nytaarsgave  for  Skuespilyndere,  1805. 

265,  45.  Busch.  Om  Peder  Georg  Busch,  som  debuterede  1777  og 
blev  ansat  Aaret  efter,  skrev  Dir.  i  1789:  »Naturen  .har  ikke  meddelt 
ham  de  Egenskaber,  der  fordres  hos  en  Skuespiller.  Da  han  ikke  kunde 
redde  sig  ud  af  Gæld  saa  længe  han  forblev  i  Theatrets  Tjeneste,  søgte 
han  paa  samme  Tid  Afsked  med  4  Aars  Løn  i  Pensioi;i  til  Betaling  af 
Gælden.  For  sin  Tjeneste  ved  Skuepladsen  udbad  han  sig  iøvrigt  kun 
»bestandig  frie  Entrée  i  Parterret«.  Ansøgningen  blev  bevilget,  men  han 
opnaaede  ikke  Fripladsen.  — 


Af  de  meddelte  Breve  findes : 
Nr.:  1,   4—8,  10,  12,  16,  19,  26,  27,  30,  31,  33,  36,  38,   40—42,   47,  48,  52, 

58,  59,  62—75,  77,  81,  83,  85,  87,  88,  90—97,  100—06,  108—10,  112. 

115—24,  126,  127,  134—43,  146—48,  150,  151,  153,  155—58,  160,  161, 

163,  165,  166,   169,   170,    173,    177—83,   186,    187    i   det    kgl.  Theaters 

Arkiv    (Regnskaber    1749—1802;    Dokumenter    og   Breve    1772  —  92; 

indkomne  Breve  1792—1840;  uregistr.  Breve;  Kgl.  Resolutioner  1792 

— 1840;  Deliberationsprot.)  i  Rigsarkivet. 
Nr.:  13,  18,  25,  29,  35,  37,  45,  46,  49—51,    54—57,  61,  76,  86,  89,  98,  99, 

111,  114,  128—132,  162,  171  findes  paa  det  kgl.  Bibliothek. 

Nr.:  2,  3,  9,  11,  14,  15,  24.  39,  78-80,  82,  84,  113,  125,  133,  152,  159, 
167,  168,  174  samt  »Det  drarnatiske  Selskabs  Love«  ejes  af  Hr.  Skue- 
spiller ved  det  kgl.  Theater  Nicolai   Neiiendam, 

Nr. :  17,  22,  23,  28,  154,  164  findes  i  »Kjøbenhavns  Adresse-Contoirs 
Efterretninger«,  henholdsvis  i  Aargang  1771,  Nr.  54,  181,  191;  Aar- 
gang  1773,  Nr.  51 ;  Aarg.  1796,  Nr.  32;  Aarg.  1773,  Nr.  6. 

Nr.:  60,  144,  145,  172  findes  paa  Universitets  Bibliotheket. 

Nr. :  43,  44,  53  tilhører  Fru  Professorinde  Nikolaj  Bøgh,  som  venligst 
har  stillet  disse  Breve  til  Udgiverens  Disposition. 

Nr.:  34,  107,  175 — 76  findes  i  Rigsarkivet,  henholdsvis  i  Ansøgninger, 
indk.  i  Regeringsperioden  1772—84;  indk.  Breve  til  Cancelliet,  1804; 
Danske  Cancelli,  2det  Depart.  Miss.  og  aabne  Breve  1802,  Nr.  1470. 

Nr.:  20—21  er  meddelt  efter  Bobé:  Interiører  fra  Fr.  V.«    Hof,  242. 

Nr.:  32  findes  i  det  kgl.  Theaters  Bibliothek. 

Nr. :  149  i  Udgiverens  Eje. 

Nr.:  184  er  meddelt  efter  Fortalen  til  Skuespillet  >Velgiørenheden<. 

Nr. :  185  findes  i  Politirettens  Arkiv,  Landsarkivet. 

En  Del  af  Brevene  er  tidligere  trykte  ved  Edgar  Collin,  Arthur 
Aumont,  Birket  Smith,  Glir.  Behrend,  Edv.  Agerholm  m.  fl.,  men 
Udgiveren  har  foretaget  Afskrifterne  efter  Originalerne.  Hvor  intet  Kilde- 
sted er  angivet  i  Anmærkningerne  til  Brevteksterne,  findes  de  benyttede 
Breve  i  Theaterarkivet  (Rigsarkivet),  hvis  ældste  Del,  dog  ikke  Regnskaberne, 
gik  til  Grunde  ved  Slotsbranden  1794. 


RETTELSER. 

Side     31,  Linje  33:  [c.  1822];  læs:  [c.  1815]. 

48,       -  9:  mig  selv;  læs:  sig  selv. 

54,       -  20:  Helgenes;  læs:  Udgaves. 

96,       -  2:  Augnst;  læs:  August. 

-  167,       -  2:  1760;  læs:  c.  1768. 
175,       -  1:  paa;  udgaar. 

-  224,       -  38:  Nikolai  Kirke;  læs:  Lyngby  Kirke. 

